
— »Nu kjører vi over Løngangen I Kan De høre, 
hvor det lyder hult?" 

„Hvad for en Løngang?* 

„Aa, det er en, som de siger, der i gamle Dage har 
ført fra Kirken hen til Klostret, eller hvor det nu er, og 
her i Kanikegaden bilder de sig ind, at man kan høre, 
naar der kjøres over den, men Snak er det naturligvis — 
hvadbehager!" 

Den, som meddelte disse Oplysninger om sin Fødeby, 
var Agent Schou, og det Publicum, han talte til, bestod 
af hans to Medreisende i den Diligence, som en af de 
første Dage i Januar 1862 Klokken Sex om Eftermiddagen 
kom raslende sydfra ind i en østjydsk Kjøbstad. Agenten 
havde været i Kjøbenhavn for paa Gommunens Vegne at 
forhandle med en af Ministrene om Et eller Andet til 
Borgerheld sigtende, og da den directe Dampskibsforbin- 
delse var ophørt paa Grund af Frosten, maatte han tage 
hjem over Land og havde nu lige fra Fredericia kjørt i 
Diligence med de to Herrer, der havde samme Maal som 
han. Man var efterhaanden bleven rystet sammen. Agenten 
var utrættelig i at spørge, og omsider havde han faaet 
alle de Oplysninger om sine Medreisende, som han med 
Billighed kunde forlange. Den ene var en tyveaarig 
Lieutenant; han hed Fritz Poulsen, var afgaaet fra 
Landcadet-Academiet i November, havde siden været paa 
Gymnastisk Institut og skulde nu melde sig ved det Dra- 
gonregiment, som laa i Garnison i Kjøbstaden, for der at 
gjennemgaa Rekrutskolen. Den anden var en theologisk 
Gandidat Møller, femogtyve Aar gammel; han var lige 

bleven constitueret som Adjunct ved Latinskolen og skulde 
tiltræde sin Stilling ved Juleferiens Ophør. 

Til Gjengjæld for Lieutenantens og Adjunctens Medde- 
lelser havde saa Agenten — en halvgammel, trivelig Herre 
med et rundt, glat Ansigt, smaa, livlige Øine og et vel- 
villigt Smil om Munden — fortalt Løst og Fast om Byen, 
hvor han aabenbart selv var en af de stedlige Matadorer, 
og efter bedste Evne sat sine Medreisende lidt ind i de 
Forhold, de vilde komme til at leve under, og gjort dem 
bekjendt med adskillige af de Personligheder, de vilde faae 
mest at gjøre med. 

Diligencen rystede og hoppede, som om den var ude 
i Jordskjælv — Agenten forklarede, at det var, fordi Bro- 
lægningen her i Skolegade endnu ikke var rigtig tidssva- 
rende — og saa blæste Postillonen, da de rullede ind paa 
Torvet og et Øieblik efter holdt foran det statelige , Pe- 
tersens Hdtel*, hvor hele Stueetagen var oplyst. 

,Kan De se, hvad jeg sagde, Lieutenant!* raabte 
Agenten. „Der har vi allerede den lange Ritmester — 
hvadbehager!" 

Lieutenanten saae ogsaa ud og opdagede i et af Vin- 
duerne den svære Overkrop af en Officeer i Uniform; i 
det Samme blev Vogndøren lukket op, Hotellets Gaards- 
karl i sort Skindtrøie og rødstribet Vest lettede paa Ka- 
skjetten, og de Reisende steg ud. Agenten først. 

, Goddag Eskildsen! Goddag, Obel, og glædeligt Nytaar! 
— Naa, hvordan staar det? Alt vel? — Jo, jeg har det 
brillant, men hjælp mig først ud af Pelsen, jeg kan ikke 
røre mig i den — saadan! — Goddag, Ritmester! Her 
har jeg en lille Lieutenant til Dem!" 

De sidste Ord henvendte Agenten til den Officeer, der 
først havde viist sig i Vinduet men nu var kommen ud i 
Porten. Det var en næsten kjæmpemæssig Skikkelse med 
stærkt markerede Træk, krum Næse, mægtige hængende 
Knebelsbarter og et noget medtaget Udtryk; han havde 
lange Ridestøvler og Skridtbeklædning, Snorefrakken var 
opknappet, og han stod med Kort i Haanden. — Lieute- 
nant Poulsen, formodentlig?" sagde Ritmesteren, hvis kraf- 
tige Bas vilde have passet endnu bedre til Skikkelsen, 
^^ o?? ^^^^ ^avde havt en noget rusten Klang. 

»Til Tjeneste, Hr. Ritmester,* svarede Lieutenanten og 
rettede sig. 



„Ja, saa veed De sagtens ogsaa, hvem jeg er: Ritmester 
Ravn hjelm, for Tiden Skoleforstander, saa vi To faaer 
jo en Del med hinanden at bestille. — Aa, Petersen,* ved- 
blev Ritmesteren og vendte sig til Værten, »sørg for et 
Værelse til Lieutenanten ! — Og saa kommer De vel ned, 
naar De har gjort Toilette — De kan finde mig i Gjæste- 
stuen, for jeg sidder midt i en Sexogtreds med Districts- 
lægen.* 

Dermed trak Ritmesteren sig tilbage, og Lieutenanten 
gik ovenpaa efterat have sagt Farvel til Agenten. 

Adjuncten var der foreløbig Ingen, som tog sig af, 
men pludselig viste der sig i Portens Halvmørke en lang, 
tynd Skikkelse i en Kavai, der gik ham til Hælene; af 
Ansigtet var der ikke synderligt Andet at se end et Par 
Hornbriller og en spids Næse, thi Kavaikraven var slaaet 
op, og en lodden Hue var trykket ned over Pande og 
Øren. Skikkelsen gik Adjuncten tæt ind paa Livet, gav 
et kort Nik og sagde saa i en Tone, der lød forceret 
barsk og næsten commanderende : »Adjunct Møller, ikke 
sandt?* og da Adjuncten vedkjendte sig baade sit Navn 
og sin Stilling, vedblev den Formummede: „Jeg er Over- 
lærer Jochumsen — Overlærer ved Latinskolen, natur- 
ligvis — jeg vilde blot se, om De var med. Imorgen 
tidlig hører jeg op til Dem. Farvel!* 

Ikke saa snart havde Overlæreren vendt Ryggen, før 
Agenten, hvem det omsider var lykkedes at faae alle 
Reisetaskerne fordelt mellem sine tjenende Aander, skyndte 
sig hen til Adjuncten og hviskede: „Det var „Onkel I* — 
hvadbehager!* 

„Hvem?* 

„Ham, Overlæreren, jeg fortalte Dem om; Drengene 
kalder ham jo altid „Onkel* ! — Naa, jeg maa nok se at 
komme hjem til Mit! Ja, er der Noget, jeg kan være Dem 
til Tjeneste med, saa sig De blot til. Godnat!* 

Hjem tridsede Agenten, og op i Hotellet gik Adjuncten, 
hvor han fik et Værelse ved Siden af Lieutenantens og 
faa Øieblikke efter stod paa Hovedet i Kufferten. 

— Da Lieutenanten en Timestid senere kom ned i 
Gjæstestuen, sad Ritmesteren endnu og spillede Sexogtreds. 
— „Jeg skal strax være til Deres Disposition, Lieutenant 
Poulsen,* sagde han, „men jeg har lovet Doctor Bigum 

Revanche; De kan jo se paa Stedets Mærkværdigheder 
imens!* 

Og Lieutenanten satte sig ned og saae sig om — 
Meget var der ikke at se efter, det Interessanteste var 
ubetinget Ritmesteren. Et Stykke fra Bordet sad han og 
strakte sine lange, skrævende Ben frem; han lænede sig 
med Skuldrene til Stoleryggen og lagde Hovedet tilbage, 
saa at Gigaren, som han stadigt bevægede i den ene Mund- 
vig, næsten stak lige tilveirs. Kortene holdt han med begge 
Hænder foran sig paa Bordet, saae paa dem med rynket 
Pande og pustede den ene stærke Røgsky ud efter den 
anden. En graa og brunplettet Hønsehund laa og sov 
ved hans Fødder, og en halvtømt Toddy stod paa et lille 
Bord ved Siden af — det var et moderniseret Billede af 
en kortspillende Landsknægt, saadan som Garavaggio malede 
dem. 

Pludselig reiste Ritmesteren sig, kom hen til ham og 
sagde: „Naa. nu skal vi have Noget at leve af, gode 
Lieutenant, og iaften er De min Gjæst. — Petersen! Er 
Bordet istand? — Naa, det var godt! Og De har husket 
at sørge for en ny Flaske Olie til Hummeren, for den 
sidste var harsk? — Vel, lad os saa komme til Bords! 
— Juno, tee.'* 

Ritmesteren og Lieutenanten gik ind i Spisestuen ved 
Siden af, og mens de lod det gode kolde Bord — 
specielt Hummeren — vederfares Retfærdighed, fik Juno 
sig en Tallerken Ben henne ved Buffetten. 

„Naa, velkommen til dette Hundehul af en By* ! sagde 
Ritmesteren, idet han hilste paa sin Gjæst og tømte en 
Snaps. ,Det er en rigtig rar Goguac, jeg har faaet Pe- 
tersen til at forskrive, ikke sandt? — Skal jeg give Dem 
et godt Raad, Lieutenant, saa vil jeg forresten raade Dem 
til aldrig at drikke daarlig Gognac : det fortryder man altid 
bagefter, og vil De være uhyre fornuftig, saa hold Dem 
ogsaa fra den gode; det første Raad har jeg altid selv 
fulgt, men det sidste ikke. — En til, hvad? — Naa, De 
har Principer — nei, det har jeg sgu ikke Raad til i min 
Alder! — Men lad mig se lidt paa Dem, nu da den værste 
Hunger er tilfredsstillet! — Naa, jeg havde nu tænkt mig 
Dem ganske anderledes, men det skal De ikke bryde Dem 
om, for det kan jo være, jeg havde forestillet mig Dem 
værre, end De er!* 



Lieutenanten lo saa meget, som Anstanden tillod — 
det var en rigtig klar, fornøielig Latter — og Ritmesteren 
saae særdeles veltilfreds ud. Det var maaske ogsaa umuligt 
Andet end foreløbig at føle sig tiltalt af Lieutenantens 
Ydre. Et fint, halv aristokratisk Ansigt havde han, smalt 
og lidt blegt; det sorte Overskjæg var næsten kun en 
Skygge, knap stærkere end de skarpt tegnede Bryn, men 
ud fra de mørke Øine straalede der en saadan Ungdom 
og et saadant Livsmod, at det formelig gjorde godt, og 
skjøndt hans hele Skikkelse endnu var spinkel, tydede den 
dog paa den vordende Mand. 

— „De er meget ung*, sagde Ritmesteren. 

»Ja.— jeg bliver da tyve Aar.** 

,Det vil sige. De er nitten! — Aa, Gud give, jeg var 
i den Alder, at jeg ønskede at lægge et Aar til min Væxt! 
— Men lad mig nu høre, hvorfor De egentlig vil være 
Officeer?« 

„Det er det Eneste, jeg har havt Lyst til. Men Rit- 
mesteren selv — * 

»Ja, jeg! Hvorfor blev jeg Officeer? Fordi jeg natur- 
ligvis var gal nok til at gaa med i Otteogfyrre, og saa 
blev man hængende — jeg duer forresten heller ikke til 
Andet; men hvad er det for et Liv, man fører i saadan 
en Afkrog! Der er jo ikke Andet for, end den ene Aften 
at hænge her paa Kroen og spille Sexogtreds med Borger- 
skabet og den næste Aften at gaa i Klubben og tyre en 
L'hombre — det Ene er sgu ikke synderlig morsommere 
end det Andet!* 

»Er Ritmesteren da aldrig i Deres Hjem om Aftenen?* 

»Mit Hjem? Du hellige Enfold! Har De først seet de 
Huler, jeg beboer, i deres ftilde Nøgenhed, og saa hører 
Nogen benævne dem et Hjem, saa vil De nok sige, lige- 
som Napoleon den Store sagde om Polen, da han saae 
det ved Vintertid: »Og det kalder de et Fædreland!* - 
Nei, lad os tale om andre, mere fornøielige Materier! Nu 
imorgen skal De naturligvis se Dem om efter et Logis og 
melde Dem hos Obersten — ja. De kjender vel Oberst 
Roager af Omtale? — Naa, ikke videre! Hædersmand til 
Fingerspidserne, men saa stram Militair, at jeg troer, 
han ligger med Støvlestropper paa om Natten. Han be- 
tragter hele Livet som een, stor Exerceerplads, hvor Alt 
gaaer efter Reglement og paa Gomman do — og det gaaer 

Livet nu ikke altid. — Forresten er han selvfølgelig første 
og største Mand i Byen, d. v. s. efter Oberstinden — 
madame le colonel — hende kan De glæde Dem til at 
stifte Bekjendtskab med! Hun sidder paa sin Forhøining 
ved Hjørnevinduet, seer Alt, hører Alt og commanderer 
det Hele. — Men, Død og Pine, er Klokken allerede Ni!* 
afbrød Ritmesteren sig selv og sprang op, da man hørte 
Retraiten blæses ude paa Torvet, „Saa er det nok paa 
høie Tid, vi kommer ind i den anden Stue og faaer os 
noget varmt Dingle vand! Velbekomme, LieutenantI* 

Da de to Herrer havde taget Plads ved et af de smaa 
Borde i Gjæstestuen og havde faaet sig en Toddy — 
Lieutenanten udbad sig Rødvin i Steden for Cognac — 
fortsattes Samtalen paa lignende Maade, som den var 
ført inde i Spisestuen; Ritmesteren talte, og Lieutenanten 
hørte efter og lo paa de rigtige Steder — sommetider 
ogsaa paa de gale. 

„De skal nu ikke tro, jeg er saa slem, som jeg lader**, 
sagde Ritmesteren efterat have leveret en noget nærgaaende 
Gharacteristik af forskjellige af Byens ledende Personlig- 
heder. „Obersten er som sagt en Hædersmand, sans 
peur et sans reproche, og Regimentets øvrige Officerer er 
det en Fornøielse at tjene sammen med: flinke Militaire 
og gode Kamerater. — Ja, fra flinke Militaire undtager 
jeg naturligvis Major Duseberg, men ham tager man da 
heller ikke alvorligt! — De vil vel ikke benægte, at De 
kjender ham af Omtale?" 

„Jeg har rigtignok hørt Majoren nævne**, svarede 
Lieutenanten og smilte saa meget, som Anstanden tillod. 

„Ja, han er storartet!** vedblev Ritmesteren. „Er Ober- 
sten tilknappet, saa er Majoren altid opknappet — Slaabrok 
og Tøfler er ligefrem hans daglige Uniform ! Det er ogsaa 
en fuldstændig Skjæbnens Ironi, at han er bleven Militair, 
men det er da ogsaa Militair derefter!** 

„Har Major Duseberg dog ikke i sidste Krig viist, at 
han havde Hjertet paa det relte Sted** indvendte Lieute- 
nanten. 

„Hjertet paa det rette Sted!** gjentog Ritmesteren. „Flosk- 
ler! Hvad vil det sige: Hjertet paa det rette Sted? 
Det har det lille Hus nede i Gaarden jo ogsaa! — 
De har formodentlig hørt Tale om, at Majoren i Slaget 
ved Isted gjorde et Ghoc med en halv Escadron, og det 
gjorde han sgu godt, men veed De hvorfor? Fordi han 



blev commanderet til det, og fordi han var endnu mere 
bange for sin egen Oberst end for Fjenden! — Nei, født 
Kriger kan man ikke kalde ham; han lever kun for at 
spise — han bryder sig ikke engang om at drikke — ja, 
jeg veed ikke, hvad De synes I — Men der seer jeg, min 
Tro, Hr. Jeronimus komme I* 

De sidste Ord sagde Ritmesteren med dæmpet Røst, 
idet Døren gik op, og en undersætsig, tykmavet Herre i 
civil Dragt traadte ind. Hans runde Ansigt var fuldstændig 
lidenskabsløst, Øinene saa smaa, at de næsten forsvandt, 
og det Eneste, man lagde Mærke til, var den kulsorte — 
øiensynlig sværtede — Knebelsbart, der var klippet tæt 
af langs Overlæben. 

^Gotaften, Gotaften, gote Ritmester!* sagde Majoren 
med stærkt udpræget holstensk Accent, og da Ritmesteren 
derpaa præsenterede Lieutenanten, vendte Majoren sig til 
Denne og sagde: „Na, sol Lieutenant v. Poulsen! Vel- 
kommen til Regimentet! Ja, schmukt Våaben, det Gavaleri, 
og schmukt Regiment! Behagelig Garnisonsby, særdeles 
behagelig! Gleter mig at se Dem I* 

, Majoren kommer da ikke forat tale med mig i Tjeneste- 
anliggender?** spurgte Ritmesteren. 

^Nei, nei, gote Ritmester, det er ganske privat! — 
Aa, hør, lille Petersen!^ 

Værten, der havde underholdt et Par af sine liggende, 
mercantile Gjæster, skyndte sig hen til Majoren, og med 
halvhøi Stemme sagde derpaa Denne: „Jeg hører, der 
var Krebsesuppe ved Table d'hote idag — forholder det 
sig richtig?* og da Petersen overensstemmende med Sand- 
heden havde bekræftet Rigtigheden af Rygtet, vedblev 
Majoren: „Saa giv mig en Portion, gote Petersen, men 
lad der være lidt rigeligt med Haler — jeg gjør meget 
af Krebsehaler!" Som en Slags Undskyldning for denne 
paa et saa fremrykket Stadium af Aftenen noget usæd- 
vanlige Bestilling henkastede Majoren til Lieutenanten en 
Bemærkning om, at „Petersens H6tel** var bekjendt for 
sin delicate Krebsesuppe, og lidt efter sad han med en 
Serviet om Halsen og fiskede Haler op af en dyb Tallerken. 

Lieutenanten, der var træt af Reisen, begyndte at gabe. 
Ritmesteren opdagede det og sagde: „Naa, saa er det 
vel bedst at komme hjem til Garnisonen!** Han tog sin 
Sabel fra Hjømekrogen, Juno reiste sig fra Pladsen foran 

Kakkelovnen, strakte sig og gabede, og efterat have sagt 
Farvel til Majoren, der fordøiede Krebsesuppen, og ven- 
skabeligt trykket Lieutenantens Haand, Qernede den lange 
Ritmester sig med tunge Skridt. 

Fem Minuter efter laa Lieutenanten i sin Seng og sov 
ind, da Taarnvægteren raabte Elleve. 



Næste Morgen vaagnede Adjunct Møller først Klokken 
Ni, og saa stod han alligevel ikke op men laa med halv- 
lukkede Øine og betragtede det triste Interieur, som et 
Hotelværelse med frosne Ruder frembyder. En Banken 
paa Døren bragte ham imidlertid til Besindelse, og efterat 
han havde raabt et ^Kom ind I*, viste sig i Døren den 
Skikkelse, som Agent Schou den foregaaende Aften havde 
kaldt „Onkel*, men som havde præsenteret sig selv undet 
Navn af Overlærer Jochumsen. 

, Godmorgen!* sagde han til Adjuncten i den underiig 
stødvise Tone, der havde noget af en Lænkehunds Vovvov 
ved sig. ,De er nok ikke Morgenmand!* 

»Aa, nei — ja, det vil da sige — * 

, Geneer Dem endelig ikke for mig, Høistærede: jeg 
foragter Morgenmænd! Jeg har nemlig aldrig kunnet for- 
staa, at der skal være noget Fortjenstligt ved at staa tidlig 
op, for enten skal man op, og saa gjør man jo ikke Andet 
end sin forbandede Skyldighed, eller ogsaa staaer man op 
con amore, og det er da endnu mindre Noget at rose et 
Menneske for! — Men kom De nu blot i Klæderne og 
faae en Kop Thevand eller hvad De ellers nyder paa 
denne Tid af Døgnet, saa skal jeg orientere Dem lidt i 
Byen og følge Dem hen til Rector.* 

Medens Adjunct Møller gjorde et skyndsomt Toilette, 
passiarede Overlæreren nede i Porten med Gaardskarien, 
og ved ihærdig Spørgen fik han fuldstændig Rede paa, 
hvilke Fremmede der laa paa Hotellet, hvem der havde 
siddet længst i Gjæstestuen, og hvis Kuffert det var, der 
stod inde i Forstuen. Saa kom Møller ned, og mens de 
to pædagogiske Gollegaer vandrede ned ad Torvet, tog 
de uvilkaarligt ligesom Maal af hinanden. 

Den foregaaende Aften havde Møller jo ikke seet Andet 
af Overiæreren end Hornbrillerne og Næsen, men da dette 

i Forbindelse med en mørkebrun Knebelsbart, som under 
Talen ideligt bevægede sig op og ned, netop var det 
Gharacteristiske ved hans Physiognomi, svarede det aller- 
første Indtryk ganske til det senere, og da Adjuncten 
spurgte sig selv, hvorfra han egentlig kjendte hele denne 
magre Skikkelse med de stortærnede Benklæder og den 
tilsyneladende saa barske Optræden, blev det ham et Øie- 
blik efter klart, at saadan omtrent pleiede en ^Assessor** 
at se ud i ^Fliegende Blåtter*. Det Resultat, Overlæreren 
kom til med Hensyn til Adjunctens Ydre, kunde i al 
Korthed, i hans eget laconiske Pas-Sprog, betegnes saa- 
ledes: ^Statur middel. Bygning kraftig, blaa Øine, intet 
Skjæg og svagt krummet Næse.* En graa, blød Filthat 
sad tungt paa det lyse, krusede Haar, Gangen var støt, 
men ikke gratiøs. Det var med en særlig Tilfredsstillelse, 
at Overlæreren, der naturligvis gav sig til at spørge sin 
Ledsager ud om hans Familie og øvrige personlige For- 
hold, erfarede, at hans Fader var Lods paa en ved 
Falster, thi Overlæreren var — foruden alt Andet — Psyko- 
log og Physiognom, og han havde strax sagt til sig selv, 
at Adjuncten saae ud som en ægte dansk Type, et Skud 
af folkelig Stamme. 

— »Naa, De er vel glad over, at De er kommen til 
en i alle Henseender saa behagelig By!* spurgte Jochum- 
sen. ^Er De ikke?* 

^Jo— o*' svarede Møller, ,jeg har jo selv søgt om at 
blive constitueret, men det er dog altid med en vis Resig- 
nation, man opgiver Hovedstaden og dens aandelige Liv. 
Min Udvikling — * 

^Bah!* sagde Overlæreren med en ubeskrivelig Lyd, 
der nærmest kunde betegnes ved, at man tænkte sig en 
stor Boble dannes mellem hans Læber, og at denne 
pludselig sprang med et Smæk. ^Aandeligt Liv! Troer 
De ikke, her er aandeligt Liv, naar man selv skaber sig 
det? — Udvikling! Troer De, min Udvikling har staaet 
stille? Nei! Det gjælder kun om, at man har Inter- 
esser eller rettere sagt Interesse for Alt! Verden er 
een stor, levende Organisme, hvori hvert enkelt Led — * 

„Det lyder jo næsten som Pantheisme*, sagde Møller 
med et let Smil, hvori man kunde spore en Smule do- 
cerende Overlegenhed og Selvgodhed. 

„Er De Grundtvigianer?* 

»Aa, ja, skal jeg regne mig til nogen bestemt Ret- 
ning, saa er det vel nærmest den grundtvigske.** 
^Jeg kan ikke udstaa Grundtvigianere!** 
„Men De vil dog ikke kunne nægte, at — * 
„Jeg ikke I Jeg kan nægte Alt! — Men lad os hellere 
tale om andre Ting. Det var Byen, vi slap ved. Den 
har sine store, meget store Fortrin, det vil sige den har 
naturligvis ogsaa sine Skyggesider, som f. Ex. det mili- 
taire Vigtigmageri, der altid søger at brede sig. Det er jo 
complet latterligt, at Officererne, der for en stor Del er 
temmelig uvidende Personer, vil spille op, som om de 
var Indehavere af Intelligentsen — Gud hjælpe os for 
Intelligents ! Der er nu denne lange Ritmester Ravnhjelm, 
som De formodentlig saae paa Hotellet iaftes — det er 
en ren Vagtmestematur! Han skal have været flink i 
Krigen, men han burde have været skudt samtidig med 
Fredsslutningen! — Nei, lad os være enige om, at Kund- 
skaber, virkelig Dannelse, er det Eneste, man kan have 
Respect for her i Verden; det eneste Aristokrati, jeg 
taaler, — * 

„Ja, undskyld*, udbrød Adjuncten ham, „det kan jeg 
nu ikke være enig med Overlæreren i: Folkets klare Op- 
fattelse og Folkets dybe Følelse er for mig mere værd 
end døde Kundskaber.* 

„Aa, maa jeg saa ikke præsentere Dem for en Menings- 
fælle! Seer De den Mand derhenne i den aabne Dør 
med Kaskjetten paa Hovedet, grønt Forklæde og Smæk- 
tøfler? Det er Skomager Andersen. Han veed Ingenting, 
og han kan Ingenting — ikke engang bagflikke et Par 
Støvler — og han bestiller da heller ikke Andet Dagen 
igjennem end at staa i Gadedøren og ryge paa sin Pibe 
med det revnede Porcelainshoved — skrækkelig Tobak, 
selvfølgelig ~ men bestil De et Par Støvler hos ham 

— for Maal kan han tage — saa skal De høre ham 
vaase om den næringsdrivende Borgers Slid og Slæb, 
Menigmands Intelligents og Lærdommens Skadehghed — 
Idiot! — Forresten er han Medlem af Gommunalbestyrel- 
sen og gaaer i forreste Geled ved Grundlovsprocessionen 

— naturligvis! — Er det nu ikke en Skam!* afbrød han 
sig selv og standsede pludselig. 

„Hvad for Noget?* 

„At Apothekeren endnu ikke har faaet Sneen feiet 

væk fra sit Fortov, skjøndt den har ligget paa tredie Dag! 
Men saadan er det: der er ikke Spor af Orden i Byen! 
Byfogden kan være en meget skikkelig Familiefader i sit 
Hjem, men Embedsmand — nei! — Her boer jeg I* 

Jochumsen pegede op paa en stor Bindingsværks 
Hjømegaard, hvor den øverste Etage sprang frem over 
Stuen, og hvor Bjælkehovederne var udskaarne; paa en 
Messingplade ved Siden af Butiksdøren læstes Navnet 
, Schou*, ikke Andet. — „Ja, Agenten er min Vært*, 
sagde Overlæreren, ,jeg hører, De kjørte sammen med 
ham igaar. Veed De, om han ogsaa denne Gang har 
boet paa »Tre Hjorter* ovre i Kjøbenhavn? — Naa, ikke 
— jo, han er Byens Matador og en dygtig Kjøbmand, men 
veed De, hvad han egentlig er: han er en stor Mand i 
en lille By, ikke Andet! — Men hvad er det I* afbrød 
han igjen sig selv og kilede over paa den anden Side af 
Gaden. „Jomfru Jensens Hyacinther er allerede sprungne 
ud! Ja, hun har nu altid Held med sine Blomster lige- 
som Rector — det er sandt: De skal jo hen til ham, og 
Klokken er Ti, saa kan vi godt vende og gaa derhen nu.* 

Paa Veien til Rectoren standsede Jochumsen kun een 
Gang forat spørge en Dreng, hvem en lille Køter, som 
han ikke mente at have seet før, kunde antages at til- 
høre, og efter faa Minuters Forløb standsede de udenfor 
den temmelig uanseelige Rectorbolig, der laa ved Siden 
af Latinskolen. 

„Forstaar De Dem paa Løgvæxter, Have væsen og saa- 
dant Noget?* spurgte Jochumsen, da de var ved at gaa 
ind ad Porten. 

„Nei — ja, det vil sige, jeg haf ikke særligt Kjend- 
skab til det, men — * 

„Ja, jeg heller ikke — Gud være lovet! — men det 
vilde have glædet Rector meget. Jeg skal sige Dem, det 
er egentlig det Eneste, han interesserer sig for — næst- 
efter Latin og Græsk og Skolen naturligvis. Rector Las- 
sen er en prægtig Mand — min personlige Ven gjennem 
mange Aar — men han skal ikke sees ved Vintertid: 
han skal sees om Sommeren i sin Have, for fra October 
til April liggier han i Hi og vaagner først, naar Pebertræet 
blomstrer — naa, kom saa!* 

Jochumsen og Møller gik gjennem Porten og ind i 
den store Forstue, hvor en af de gammeldags Trapper 

med lave, brede Trin og massivt Rækværk førte op til 
første Sal — en af den Slags Trappegange, man ind- 
rettede dengang, da man havde Raad til at have Plads 
og Tid til at fare i Mag. Huset var som uddød, der 
hørtes ikke en Lyd, og man fik ligesom en Forestilling 
om, at hvis Nogen pludselig vilde give sig til at tale her, 
saa matte det blive stilfærdigt, med dæmpet Røst: man 
maatte uvilkaarligt stemme sin Tone efter Omgivelserne. 
Halvmørkt var der overalt, for Vinduerne var fyldte med 
Potteplanter, og naar man kom ind i Dagligstuen, slog 
der En en Duft af Potpourri imøde fra den svære, tree- 
tages Jernkakkelovn med de bibelske Relieffer. Og Stuen 
selv svarede til Potpourriduften : der var kun faa Møbler — 
sortbrunt Mahogni med gul Indlægning i stive, regelrette 
Former — og Enhver kunde strax se, at paa den Plads, 
hvor de nu stod, der havde de staaet, siden de blev 
flyttede herind. Et af Marshall's Klaverer med tynde Ren 
og gulnede Tangenter stod i det ene Hjørne, og bag et 
Sybord ved Vinduet ud til Gaden sad en ung Pige i graa 
ulden Kjole og syede — ogsaa hun saae ud, som var hun 
glemt i Stuen fra Frederik den Sjettes Tid. 

„Godmorgen, Lise!* sagde Jochumsen, og den unge 
Pige reiste sig, gik rolig hen til ham og sagde med et 
venligt Smil: „Godmorgen Onkel!* 

„Adjunct Møller — Frøken Lassen!" præsenterede 
Jochumsen, og Rectordatteren gav Møller Haanden, saae 
paa ham med sine kloge, graa Øine og sagde: „Velkommen 
til Ryenl* 

„Jeg behøver vel ikke at spørge, om Fa'er er hjemme?" 
sagde Jochumsen. 

„Ja, han er inde i sit Værelse — værsaagod!* og 
dermed aabnede den unge Pige en Dør, lod Overlæreren 
og Adjuncten gaa ind og fulgte selv efter. 

Hylder med gamle Røger fra Gulv til Loft, Rlomster 
i Vinduerne og ved den ene Væg et tarveligt Skrivebord — 
det var Studereværelset. Rectoren, en mager, lidt krum- 
bøiet Skikkelse i graa Slobrok, med hvidt Halstørklæde 
og en lang Pibe i Munden sad ved Skrivebordet med 
Ryggen til de Indtrædende, reiste sig langsomt, satte Piben 
og bød venligt men forlegent Adjuncten Velkommen, efterat 
Jochumsen havde præsenteret ham. Rectoren saae ud til 
at være tresindstyve Aar, havde et kjønt, nobelt Ansigt 

med graasprængt Fuldskjæg, og ved Siden af det Keilede, 
næsten lidt Sky i hans Fremtræden havde han ganske det 
samme Præg som Datteren af altid at have levet i en 
Verden, hvor Lidenskaben kun kjendtes af Navn. 

Samtalen gik besværligt med hyppige Pauser. Man 
talte ganske naturligt mest om Skolen, og Rector forhørte 
sig om, hvorvidt Adjuncten tidligere havde undervist i 
Historie; Jochumsen holdt Gonversationen igang, naar 
den truede med at gaa helt istaa, og af og til viste den 
unge Pige ved en stilfærdig Bemærkning, at hun var lige 
saa orienteret med Hensyn til Schemaet og Disciplenes 
Standpunct som Faderen selv. Tilsidst syntes Enmet: 
Skolen foreløbig udtømt, og Møller begyndte at tale om 
den strenge Vinter, hvorpaa Rector sukkende citerede det 
Horatsiske: 

Jam satis terris nivis atque dirae — 

og udtalte sin Bekymring for de sidst oculerede Roser, 
der vel var beskyttede saa godt som muligt med Granris 
men dog let kunde tage Skade alligevel. Da Jochumsens 
Pibe var røget ud, reiste han sig og sagde Farvel, Møller 
gjorde ligesaa, og Rectoren følte sig øiensynligt lettet, da 
Besøget var forbi. 

— »Frøken Lassen er vel ganske ung?* sagde Ad- 
juncten, da de igjen gik ude paa Gaden. 

,Ung?* gjentog Jochumsen. »Hun har aldrig været 
ung! Saa langt tilbage, jeg kan huske, har hun været 
meget fornuftigere end alle vi Andre tilsammen, og havde 
Lassen ikke hende, saae det galt ud for ham baade med 
Skolen og Huset og Haven — hun er som en Moder 
for ham.* 

»Men hun er da meget ung alligevel?* 

»Ja, lad mig se — hun er fyldt sytten Aar, men naar 
man aldrig har kjendt nogen Moder — *. 

»Rector er Enkemand?* 

»Ja, hans Kone døde, da Lise blev født. Det var 
naturligvis en ren Feiltagelse, at Lassen overhovedet blev 
gift — det ligger ikke for ham, han mangler aldeles 
erotisk Genialitet — og Gud skal vide, hvordan egentlig 
det Pigebarn er groet op i hans Have — naa, der er 
nok den nye Lieutenant!* 

Dette sidste Udraab gjaldt Lieutenant Poulsen, som 

i fuld Gaia med Hjelm og Skærf under Kappen kom ud 
fra Hotellets Port. Møller og han, der jo var Bekjendte 
fra Diligencen, hilste paa hinanden, Lieutenanten blev 
præsenteret for Jochumsen, og et Øieblik efter skiltes de 
alle Tre: Jochumsen forat vende hjem, Møller forat gaa 
op paa sit Værelse, og Lieutenant Poulsen for at styre 
efter Oberstens Bolig. 

— Det var ikke til at tage feil af, hvor Obersten 
boede, thi nede i Søndergade, foran en net, men aldeles 
uinteressant Hjørnegaard kneiste to Skilderhuse, og to 
Dragoner skuldrede Garabinerne, da Lieutenanten med 
stram Holdning skridtede ind ad Porten. Oppe paa første 
Sal stod en Ordonnants ved Døren, Lieutenanten nævnede 
sit Navn, blev meldt og traadte i næste Nu med bankende 
Hjerte ind i sin Ghefs Værelse. 

Oberst Roager, en smuk, elegant Officeerstype, stod 
midt i Stuen. Lieutenanten meldte sig til Tjeneste, og 
Obersten ønskede ham med et Par Ord Velkommen til 
Regimentet. — ^De veed, min Hr. Lieutenant*, sagde 
han, ^at det Regiment, jeg har den Ære at com mander e, 
kan se tilbage paa en smuk og ærefuld Fortid, og jeg er 
selvfølgelig altid forvisset om, at enhver ny Ofticeer vil 
vise sig Regimentet værdig. De har desuden det Held at 
faae en saa dygtig Skoleforstander som Ritmester Ravn- 
hjelm — jeg kan altsaa kun ønske Dem til Lykke ! Ogsaa 
Garnisonen er behagelig, men det er jo af mindre Betyd- 
ning: en Soldat staaer sig bedst ved altid at betragte 
sig selv som værende paa Feltfod og ved ikke at leve sig 
for meget sammen med sine civile Omgivelser. — Men 
De ønsker formodentlig ogsaa at melde Dem hos min 
Hustru — Jørgen!* 

hid marscherede Oppasseren, og Obersten vedblev, 
henvendt til Denne: ^Gaa over og meld Oberstinden, at 
Secondlieutenant v. Poulsen udbeder sig den Ære at maatte 
præsentere sig for hendel* 

Oppasseren kom et Øieblik efter tilbage og meldte, at 
Oberstinden tog imod, Obersten aabnede en Dør og lod 
Lieutenanten gaa gjennem en stor kold »Sal*, hvor der 
var stribet Shirtingsovertræk paa Møblerne og Tarlatan 
om Lysekronen, saa bankede han paa den næste Dør, lod 
atter Lieutenanten gaa først og præsenterede: , Second- 
lieutenant V. Poulsen I — Min Hustru! — Mine Døtre!* 

hvorpaa han uden at være traadl over Tærskelen trak sig 
tilbage efterat have rakt Lieutenanten Haanden. 

Den Hjørnestue, hvori Damerne opholdt sig, dannede 
saa skarp en Modsætning som vel muligt til Oberstens 
Værelse: her var baade Tepper og Portierer i Overflod, 
daarlige Lithographier paa Væggene, Bøger med Guldsnit 
paa Bordet, Flygel i det ene Hjørne og Fuglebure i det 
andet. Paa en Forhøining under det midterste Vinduet 
tronede en aldrende, temmelig pyntet Dame med sorte 
Krøller, Høgenæse og mørke, stikkende Øine, der altid 
ligesom speidede efter Bytte ; en sort Silkekjole slog Folder, 
hvor der skulde være Figur, og i en lang Halskjede af 
Guld hang en Lorgnet. Nedenfor Forhøiningen sad i 
malerisk arrangeret Gruppe Døtrene, af hvilke den ældste, 
Frøken Minna — en moden Skjønhed mellem Tyve og 
Fyrre — saae temmelig afjasket ud, hvilket — som 
Lieutenanten senere erfarede af Ritmesteren — formodent- 
lig kom af, at hun i de sidste ti Aar var bleven bestilt 
til alle Baller samtidig med Regimentsmusiken, medens 
den yngre. Frøken Astrid, havde et ganske kjønt og friskt 
Udseende. 

Lieutenanten hilste paa Damerne, Oberstinden betrag- 
tede ham gjennem sin Lorgnet og sagde med en fornem 
Haandbevægelse : »Behag at tage Plads! — De har endnu 
ikke faaet en Bolig?* 

Nei, Lieutenanten boede endnu paa »Petersens H6tel*. 

,Ja, vi saae Dem komme ud derfra!* sagde Frøken 
Minna. 

^Vi kan se helt op til Torvet i Vinduesspeilet, det er 
saa morsomt!* tilføiede Frøken Astrid, men modtog et 
irettesættende Blik af Oberstinden. — „Hvem var den 
Herre, som fulgtes med Overlærer Jochumsen?* spurgte 
Frøkenen videre uden at ænse det moderlige Vink. 

Lieutenanten besvarede Forespørgslen, og Oberstinden 
sagde: »Naa, den nye Adjunctl Han skal nok navnlig 
læse Historie. Blot det nu maa være en begavet Mand, 
der kan blive en Akkvisition for vor By, thi i Provinsen 
trænger man bestandig til ny Tilførsel af Intelligents. Sær- 
lig vi Damer, der ikke har vor bestemte ydre Virksomhed, 
maa jo skabe os vor aandelige Synskreds, leve i den og 
have nok i den. Roager lever for Regimentet og op- 
holder sig jo mest i sit eget Værelse, men her, i denne 

fredelige Hjørnestue, lever mine Døtre og jeg for Musik 
og Læsning uden at bekynu-e os om den Verden, der 
rører sig udenom.* 

^Der kommer Ritmester Ravnhjelm I* udbrød Frøken 
Minna, der under Moderens Foredrag hele Tiden havde 
lioldt Øie med Vinduesspeilet. 

„Han kommer neppe herop*, svarede Oberstinden, 
«i alt Fald gjælder hans Besøg kun din Fader, mit Barn, 
og ikke os — Ritmesteren sætter jo desværre ikke 
synderlig Pris paa Dameselskab, virkeligt Dameselskab, 
mener jeg!* 

Begge Døtrene slog Øinene ned og antog vistnok 
selv, at de rødmede, hvorfor Lieutenanten ogsaa fandt det 
mest passende at se ned. 

^Kjender De Ritmester Ravnhjelm?* spurgte Oberst- 
inden og fæstede et inkvisitorisk Blik paa sin Gjæst. 

„Ja, Ritmesteren var saa elskværdig at —* 

„Ja, han kan være meget elskværdig, ogsaa mod 
Damer,* vedblev Oberstinden, „og Roager sætter Pris paa 
ham som en dygtig Officeer, men han er rigtignok ikke 
den Mand, jeg kunde ønske, at en Yngre tog til For- 
billede — tvertimodl Ritmester Ravnhjelms Privatliv er 
desværre af den Natur, at det ikke egner sig til Omtale 
i mine Døtres Nærværelse!* 

I Løbet af den halve Time, Audientsen endnu varede, 
lykkedes det Moder og Døtre i Forening at faae Lieute- 
nanten spurgt ud om Alt, som han paa nogen Maade 
kunde og vilde give Oplysning om, og om adskilligt Andet 
desuden, og efterat Oberstinden dernæst til Gjengjæld havde 
characteriseret de fleste af Byens militaire og civile Hono- 
ratiores, af hvilke Ingen slap ubarberet bort under Rage- 
kniven, udtalte hun Haabet om, at han vilde finde et Hjem 
i hendes Hus, og erklærede sig villig til at være en 
moderlig Raadgiver for ham., saaledes som hun altid 
havde været det for de yngre Officerer overhovedet. Da 
Lieutenanten stod paa Dørtærskelen, anbefalede Oberstinden 
ham endnu at lade vaske hos Trompeter Rubeks Kone, 
eftersom Trompeteren var temmelig forfalden, og Konen 
havde mange Børn; derpaa fik han omsider Lov at gaa 
og vandrede saa ad „Petersens Hdtel* til, fulgt gjennem 
Vmduesspeilet af tre Par speidende Ørne. 

Om Eftermiddagen Klokken henad Sex hentede Over- 
lærer Jochumsen Adjunct Møller for efter Aftale at føre 
ham hen til Klubben. — ^Det er naturligvis meget blandet 
Selskab, man træffer der*, havde Jochumsen sagt, ,til Dels 
ganske udannede Personer, men eet Sted maa man jo 
have, hvor man kan læse Aviserne og skjændes med sine 
Medmennesker, derfor er det bedst, jeg indproponerer Dem 
endnu iaften; men Stemmeret paa Generalforsamlinger 
har De ikke, førend De er bleven ordentlig indballoteret, 
det maa De huske!" 

Fra Torvet dreiede de ind i den smalle Bispegyde — 
en Smøge, hvor To ikke kunde gaa ved Siden af hin- 
anden — og saa kom de ud i den noget mere anseelige 
Kanikegade, men her var det neppe til at stride sig frem 
mod Stormen. Bidende Frost var det, og Sneen væltede 
ned, stak som fine Naale i Øinene og fløi som skum- 
mende Bølger hen over de toppede Brosten. Ruderne i 
Butiksvinduerne var tilfrosne, og det tarvelige Lys indenfor 
tegnede sig kun som en bleg Theatermaane paa de gnist- 
rende Ispalmer, saa at det udefra ikke var til at afgjøre, 
om det var en Urtekræmmer eller en Manufakturhandler, 
der her havde opslaaet sine Pauluner. Gik Døren op, 
benyttede en hel lille Snedrive, der havde ligget paa Lur 
ved Tærskelen, sig strax af Leiligheden til at smutte ind, 
og i en Krog af Butiken saae man da under en osende 
Lampe en søvnig Krambodsvend eller en halvvoxen Pige, 
der krøb sammen under et uldent Shawl. Portene klap- 
rede, Lygterne klirrede, og oppe paa Taget gav Fløiet 
sig, naar det hvinede rundt om sin Tap — det var et 
Hundeveir. 

„Her er det!* sagde Jochumsen og førte Møller ind i 
en gammeldags Bygning. Ude i Forstuen rystede de 
Sneen af Overtøiet, Jochumsen skilte sig af med sine 
Galoscher, og saa gik de gjennem det forreste Rum, Læse- 
stuen, ind i Spilleværelset ved Siden af. 

Her spilledes der Kort ved tre forskellige Borde, og 
Jochumsen oplyste med dæmpet Røst Møller om, hvem 
de mere celebre Spillere var. Partiet henne i Hjørnet 
ved Kakkelovnen var det fineste: det var Kammerherrens 
Eftermiddags-Whist, der begyndte Klokken Sex præcis og 
sluttede Klokken Otte. Kammerherre von Liebau, en 
smuk, yderst soigneret gammel Herre, var Centrum i 

Kredsen, og hans Medspillere var Obersten, Byfogden og 
Toldforvalteren. Ligeoverfor dem sad Agent Schou og 
spillede L'hombre med Majoren og to mere fremragende 
Borgere. 

Jochumsen, der foragtede Kortspil, opfordrede nu Møller 
til et Parti Schak, og medens de to Pædagoger sad for- 
dybede i Brætspillet, kom der efterhaanden flere og flere 
Klubgjæster, deriblandt Ritmester Ravnhjelm, som havde 
indproponeret sin nye Lieutenant og strax trak ham ind 
i Billard værelset, hvor en forvaaget lille Markør, der saae 
aldeles ud som en Gonfirmand, hidtil havde ført en ensom 
og uforstyrret Tilværelse. 

Da Ritmesteren havde vundet tre Partier, gik han og 
Lieutenanten tilbage til Spilleværelset. 

^Vil De se rigtig paa Kammerherren*, hviskede Rit- 
mesteren, »det er ham, der er Oberstens Makker. Kan 
De tænke Dem en bedre Type paa en grand seigneur fra 
den gamle Tid I Se, hvor den graa Knebelsbart er pleiet, 
og hvor det sorte Allaskes Halstørklæde skinner omkap 
med Diamantbrystnaalen I Saadan skal man være barberet, 
det er en Kind at kysse paa — og De kan tro, han har 
faaet Kys i sine yngre Dage I — Gammel Kurmager endnu 
forresten, saa det er en Lyst at se! Gentleman til Finger- 
spidserne, men Kammerherre von Liebau er da ogsaa det 
Fineste, vi har i Byen: han giver den ligefrem Relief. 
Gammel tysk Adel, først tjent i Garden til Hest — han 
skal have været en fix Rytter — og senere Hofmand: det 
er hans Carriére. Nu lever han her som gammel Peber- 
svend med en Kakadue og en Tjener, spiller sin Whist 
i Klubben om Eftermiddagen og har een Gang om Ugen 
fast Tarokparti, altid hjemme hos sig selv; han sidder i 
øverste Stol ved alle Begravelser, har Fruen til Bords 
ved alle Selskaber og er Vinkjender som ingen Anden. 
Saasnart han bryder op, maa De præsenteres for ham. — 
Men jeg glemte jo at fortælle Dem, hvordan han egentlig 
er landet heri Seer De, det fortælles almindeligt — men 
indestaa for det kan jeg naturligvis ikke — at Hans Maje- 
stæt en Nytaarsdag bad ham fungere som jourhavende 
Kammerherre i Grevindens Forgemak; Majestætens Ønske 
var selvfølgelig en Befaling, men Kammerherren mødte 
civil, og da Kongen senere — efter „høiere* Ordre — 
spurgte ham, hvorfor han havde gjort det, svarede den 

Gamle, at han havde været bange for at plette sin Uni- 
form, og saa fik han consilium abeundi og flyttede her- 
til. — Saa, nu gjør de den sidste Rubber op, nu skal jeg 
forestille Dem!* 

Præsentationen fandt Sted, og med Anstand som en 
Hofmarschal og med et forbindtligt Smil, der næsten kunde 
bibringe En den Tro, at den gamle Herre i lang Tid 
havde ventet paa at gjøre den unge Lieutenants Bekjendt- 
skab, rakte han Denne Haanden og sagde ham et Par 
venlige Ord. 

Lidt efter gik Agenten, og saa hilste alle Borgerne; 
derpaa gik Obersten, og saa reiste alle Officererne sig, 
men da Kammerherren brød op, blev der en almindelig 
Skraben med Stolene, og Alle uden Undtagelse bøiede 
sig for ham, da han, venligt og elegant hilsende til begge 
Sider, gik igjennem Stuerne. 

— ^Snobberi!* brummede Jochumsen til Møller. ^Man 
skulde virkelig tro, at den Sølvpop var Noget, saadan 
som man skaber sig for ham!* 

„Men Overlæreren reiste sig jo ogsaa selv!* 
,Saa? — Ja, det har været ganske tilfældigt,* svarede 
Jochumsen — „Schak!* 

Majoren lod sig bringe en Gang Skinke med Grønlang- 
kaal, og Skomager Andersen bestilte en Snaps Genever 
og et Stykke Smørrebrød, halvt med Lax og halvt med 
hollandsk Ost — han var en stor Økonom — Ritmesteren, 
Lieutenanten, Jochumsen og Møller spiste koldt Bord, og 
omsider var Klokken elleve. Ritmesteren blev og spillede 
Billard med den lille Markør, men de tre Andre gik hjem, 
Lieutenanten og Adjuncten Begge overvældede af det store 
Antal Bekjendtskaber, de i Dagens Løb havde stiftet — 
ganske paa samme Maade, som Læseren efter første 
Kapitel af en stor Roman, naar der er bleven præsenteret 
en hel Mængde Figurer for ham, som han først efter- 
haanden skal lære at kjende, og som han i Begyndelsen 
har Besvær med at holde ude fra hinanden. 

— Veiret var uforandret, de vadede gjennem Sne- 
driverne, og der vexledes derfor heller ikke noget Ord 
før henne paa Torvet, hvor Jochumsen maatte henkaste 
et: „Godnat, Maaløv, det er grimt Veirl* til den patrouil- 
lerende Vægter, som i sin snepudrede Kabuds og med det 

lange, hvide Skjæg hængende ned over Munderingen saae 
ud som en Personification af selve Vinteren. 

^ Grimt Veir, ja, det skal Overlæreren rigtignok have 
Ret i!" lød Maaløvs hæse Røst, der mindst af Alt syntes 
at egne sig til geistlig Sang. ^Det er næsten ikke til at 
raabe mod Stormen I** 

^Her er en Firskilling til at klare Røsten med," svarede 
Jochumsen, og under Vægterens Taksigelser skiltes han 
fra sine Ledsagere udenfor Hotellets Port. 



Den syvende Januar, Dagen, efter Helligtrekonger, be- 
gyndte Skolen. Det var bidende koldt, man æltede i Sne, 
og de eneste Fodgængere, der i den graa, triste Morgen 
saaes paa Gaderne, var Lærere og Disciple. Der laa 
Skolen, den lange, mørke Bygning omme bag Kirken, 
prangende med sit stolle j,Non scholæ sed vitæ discimus^ 
over Hovedindgangen med de dobbelte Døre ; men Dørene 
til Visdommens Tempel var lukkede, de aabnedes kun 
ved høitidelige Leiligheder, og til daglig Brug gik Alle, 
Lærere som Disciple, ind ad Porten og over Pladsen. 

Møller var kommen tidligt, men ved sin Lidtræden i 
Skolegaarden fandt han dog allerede Jochumsen, der havde 
Inspection paa Pladsen, og som derfor nu, da der var 
Sne, fandt det nødvendigt at vaage over Rudernes Sikker- 
hed. Møller sagde Godmorgen, og Jochumsen brummede 
Noget, der ved velvillig Fortolkning gjeme kunde antages 
for en Gjengjældelse af Hilsenen, men nogen Gonversation 
var det ikke muligt at faae igang med ham, eftersom 
han altid var yderst morgengnaven. Møller blev imidler- 
tid alligevel lidt ude paa Pladsen, saae paa, at Drengene 
sloges med Sneboldte, og tog et foreløbigt Syn over de 
Omgivelser, blandt hvilke han efter al Rimelighed skulde 
tilbringe en længere Tid. 

Den ene Langside af Pladsen begrænsedes af Skole- 
bygningen, den anden af Gymnastikhuset, Pedellens dimi- 
nutive Bolig og et Plankeværk, bag hvilket Rectorens 
Have laa; den ene af de korte Sider vendte med en Mur 
ud til det Stræde, fra hvilket man kom ind gennem Porten, 
den anden stødte op til Rectorboligens Gaard, med hvilken 
der var Forbindelse gjennem en Dør i Muren, og denne 

Vei gjennem Rectorgaarden, brugtes gjerae af de Disciple, 
der kom for sent, eftersom det stundom virkelig kunde 
lykkes at smutte bagved Jochumsens Ryg, naar han, efterat 
der var ringet, stod posteret ved Porten for at attrapere 
Synderne. Midt paa Pladsen kneisede et stort Lindetræ 
med Rænke omkring, og disse udgjorde for Øieblikket en 
Fæstning, bag hvilken en halv Snes af de større Drenge 
havde forskanset sig, og hvorfra de udsendte en Regn af 
Projectiler over Angriberne. Det var ganske morsomt at 
lægge Mærke til den forskjelhge Maade, paa hvilken ikke 
blot ankommende Drenge men ogsaa Lærere gik over 
Pladsen; medens nemlig Jochumsen vandrede op og ned 
uden blot at tænke sig Muligheden af, at en Sneboldt 
kunde ramme ham, og medens Møller værdigt traadte i 
hans Fodspor, var der andre Lærere, som med Kraven 
smøget op over Ørene skyndte sig ind i Bygningen, og 
da Rector gjennem den lille Dør kom ud paa Pladsen, 
listede han ængsteligt langs Huset, skjærmet af den sacro- 
sancte Række Ruder. 

Paa Slaget Otte ringede det. Den første Lyd af Skole- 
klokken efter en Ferie har jo altid en egen melankolsk 
Klang — allermest maaske efter en Juleferie, naar Haabet 
om at sne inde paa Landet er gUppet — og denne Gang 
lød Ringningen oven i Kjøbet i første Øieblik som en 
sprukken Klemten fra et forfaldent Ligkapel, eftersom 
Klokken var helt dækket af Sne; men det var jo kun et 
kort Nu, saa var Sneen rystet af, og Klokken sendte sin 
skjærende Dissonants ud over Pladsen. Et Par forsinkede 
Sneboldte fløi endnu, men Jochumsen skyndte paa Efter- 
nølerne, og et Par Minuter senere var Lærere og Disciple 
samlede oppe i Solennitetssalen til Lovsang. 

Salen var stor, men ikke imponerende — navnlig ikke 
i Morgenens Halvmørke. Midt paa Gulvet stod et Par 
Rækker Bænke, betrukne med rødt, mølædt Klæde, til 
Brug for Honoratiores ved Translocationer og andre Skole- 
fester, i den ene Ende var en Talerstol, og paa Siderne 
af denne hang Portraiter af tidligere, fortjente Rector er. 
Byens Organist, der var Skolens Sanglærer, præluderede 
paa det lille Orgel, og saa lød igjennem Rummet Inge- 
manns ,1 Østen stiger Solen op** sunget af halvandet 
Hundrede Bamerøster, mere eller mindre rene og mere 
eller mindre i Overgang, men Stemning var der alligevel 



22 . 

over den simple Morgenand agt, og i denne gjorde det 
end ikke noget Skaar, at en af de større Drenge, der 
aldrig kunde holde Tact men altid kom bagefter, trak saa 
længe paa det sidste Ord „Paradis" i Slutningsstrophen, 
at man hørte hans „radis*, efterat alle Andre var for- 
stummede. 

Nu skyndte man sig til Klasserne, og Jochumsen, der 
havde lovet at vise Møller til Rette, fulgtes ned ad Trappen 
med ham. Udenfor et af Klasseværelserne, hvorfra der lød 
en infernalsk Støien, standsede Jochumsen, aabnede Døren 
og raabte: „Vil I være rolige! — Hvem skal I have?* — 
„Hr. Lind!" lød det i Kor. — „Naa", brummede Jochum- 
sen, „vær saa blot stille, Hr. Lind kommer strax!" og 
idet han vendte sig til Møller, tilføiede han: „Ham har 
De jo endnu ikke truffet, vel? Han har Fransk gjennem 
alle Klasser, ligesom jeg har Tysk. Altid kommer han 
for sent, for han har altid den foregaaende Aften truffet 
onde Mennesker, der har forledt ham til at drikke daarlig 
Punsch, og daarlig Punsch kan han slet ikke taale. De 
skal høre ham udtale Fransk: der er ikke en indfødt 
Pariser, der taler saa fransk som han! Hans Ulykke er 
nemlig, at han for nogle Aar siden virkelig har været i 
Paris, og det spolerede aldeles hans Udtale, — naa, der 
er han endelig! — Godmorgen, Adjunct Lind!" 

Den saaledes Tiltalte, en middelaldrende Mand med 
rundt Bonvivantansigt, hvor de sorte Moustacher var 
spidsede som Syle a la Napoleon den Tredie, hilste med 
den høie Cylinderhat, saaledes som kun en Vicomte hilser 
en Marquis paa et Provinstheater, henkastede derefter en 
traditionel Bemærkning om, at der vist maatte være ringet 
for tidligt, og præsenterede sig selv for Møller, hvorpaa 
han forsvandt i den ventende Klasse. 

„Nu skal jeg følge Dem hen til fjerde Klasse," sagde 
Jochumsen og gik videre ned ad den lange Gang. 

„Derinde mangler de nok ogsaa en Lærer!" sagde 
Møller, da de passerede en Klasse, ud fra hvilken der lød 
en forvirret Blanding af Latter, Raaben og Hamren. 

Jochumsen kiggede ind ad den lille Glasrude men gik 
strax videre og svarede, som var det den naturligste Ting 
af Verden: „Nei, de har Tegning med Hr. Engel — saa- 
dan lyder Tegning altid!" 

Omsider standsede de udenfor fjerde Klasse, og 

Jochumsen havde allerede Haanden paa Dørgrebet, da 
han vendte sig om og med dæmpet Røst sagde til Møller: 
^Jeg vil give Dem et godt Raad: lang strax i første Time 
En eller Anden en ordentlig Lussing ud: det er ganske 
ligegyldigt, hvem der faaer den, og om der er Anledning 
til det eller ei, men det sætter En hurtig paa den rette 
Fod med Drengene. Jeg gjør det altid, naar jeg faaer en 
ny Klasse I — Skulde der ellers være Noget iveien, saa 
er jeg ved Siden af.* 

Møller gik ind i Qerde Klasse, satte sig paa Kathederel 
og mønstrede Drengene og Værelset. Det sidste var der 
ikke noget Mærkeligt ved, det saae ud som alle andre 
Klasseværelser: nogle Landkort paa de gule Vægge, en 
sort Kasse med storkløvet Bøgebrænde ved Siden af Kakkel- 
ovnen, bemalede Borde og Bænke, et Skab og fire Olie- 
lamper med grønne Blikskjærme under Loftet — man læste 
jo ogsaa om Eftermiddagen fra Tre til Fem. Møller tog 
fat og gjennemgik et Afsnit af Sagnhistorien; han syntes 
selv, det lykkedes ham rigtig godt at interessere Drengene 
for det, han fortalte, og inden han vidste af det, ringede 
det — den første Time var forbi. 

Inde i Lærerværelset hilste Møller paa dem af sine 
Colleger, som han tidligere havde truffet, og blev fore- 
stillet for et Par andre. Henne i det mørkeste Hjørne 
sad Tegnelæreren, den melankolske Hr. Engel, og viskede 
Blyantsstøv af Fingrene. Han var et Stykke af en mis- 
kjendt Kunstner, sad i smaa Kaar og saae altid ud, som 
om han gjorde Verden en Undskyldning for sin Existens; 
Ingen kunde mindes nogensinde at have hørt hans Stemme 
i Lærerværelset undtagen een Gang, da Rector var kommen 
til at træde ham paa Foden, thi da havde Hr. Engel 
strax reist sig op og sagt „Om Forladelse!'* — Mathe- 
matiklæreren, Hr. Lose, var en stor, kraftig Mand med 
mørkt Fuldskjæg, vide Benklæder og kort Jakke, i hvis 
Lommer han gjeme begravede sine store Hænder, der 
slog haardt til, naar de slog — Drengene kaldte ham 
derfor ogsaa „Hr. Lauge med den tunge Haand* ; han 
havde i Embeds Medfør regelmæssig Kridtstøv paa Ær- 
merne, gik med nedfaldende Skjortekrave og det bløde, 
sorte Halstørklæde bundet i en flot Sløife med lange Ender, 
saa at han i det Hele nærmest saae ud som en tysk 
Bursch, hvilket imidlertid ikke forhindrede ham fra at 

være ivrig nationalliberal. Denne politiske Troesbekjen- 
delse bragte ham til stadigt at tørne sammen med sin 
forresten gode Ven, Helstatsmanden Adjunct Søltoft, Lærer 
i Naturhistorie, og naar de to Colleger i Frikvarteret trak 
henholdsvis ^Fædrelandet* og »Flyveposten* op af Lom- 
men, var dette Signalet til et hidsigt Skjænderi, som 
ganske vist standsede i det Øieblik, Klokken lød, men 
ufravigeligt fornyedes, saasnart Timen var forbi. Lose 
buldrede op og talte sig strax varm, Søltoft irriterede 
Fjenden ved sin Ro og ved smilende Opfordringer til 
endelig ikke at blive hidsig. Var Rector tilstede ved Regyn- 
delsen af en saadan Skjærmydsel, listede han skyndsomst 
af for ikke at blive tvungen ind i Discussionen, hvorimod Jo- 
chumsen oftest stillede sig op og hørte paa Skjænderiet 
med synlig Interesse; stundom afæskede en af Parterne 
ham ogsaa hans Votum, men ved dette var der den 
Mærkelighed, at han den ene Dag gjerne kunde sige det 
stik Modsatte af, hvad han havde udtalt den foregaaende, 
og dette kaldte han selv „at være hævet over Partierne*. 

I den følgende Time passerede der ikke Møller Andet, 
end at han, følgende Jochumsens Raad, langede den nær- 
mest siddende Dreng en retskaffen Lussing ud. Da han 
var kommen op paa Kathederet og greb efter det der 
liggende officielle Penneskaft, brændte han nemlig sine 
Fingre eftertrykkeligt paa det nederste Stykke Messmgblik, 
eftersom man her i Klassen havde forsøgt sig i den, 
navnlig overfor en ny Lærer, ikke usædvanlige Sport, der 
kaldtes ,at varme Kathederpenneskaftet*, hvilket skete 
paa den Maade, at Ordensduxen i Løbet af Frikvarteret 
anbragte det nævnte Stykke Statsinventarium paa Kakkel- 
ovnen, hvorfra det først, naar Klokken ringede, lagdes til- 
bage paa Kathederet. Lussingen, der blev givet og taget 
i Taushed, gjorde imidlertid sin Virkning, og Timen for- 
løb til gjensidig Tilfredshed for Lærer og Disciple. 

I det derpaa følgende, saakaldte „store*, Frikvarteer 
Klokken Ti trak Jochumsen Møller fra Lærerværelset ud 
i Gaarden, forat han skulde overvære den høitidelige 
„Daab*, som altid gik for sig den første Gang, man 
havde ordentlig Sne. Disciplene i de to øverste Klasser 
— syvende A og R — der havde Lov til at blive i Klasse- 
værelset i Frikvartererne, og som ellers holdt paa dette 
Privilegium som Adelen paa sine helligste Prærogativer, 

gav selv Møde nede paa Pladsen; et Par Skovle blev 
laante hos Pedellen, og i faa Minuter var der dannet en 
Snebunke med Hul i Midten, stor nok til, at en Dreng 
kunde skjules deri. De arme Djævle, der var »nye* i 
Skolen og derfor ikke tidligere „døbte*, puttedes nu en 
efter en ned i Hullet, man skovlede Sne over dem, og 
først naar der var bleven klappet tre Gange paa den kolde 
Grav, maatte Synderen vise sig, hvorpaa han blev mod- 
taget med en Hagl af Sneboldte fra alle Kanter. Møller 
syntes egentlig nærmest, at denne Leg var noget brutal, 
men Jochumsen lod til at finde den ganske naturlig og 
at more sig rigtig godt. — „Saae De, hvor flinkt den 
smaa Hans Peter teede sig?* sagde han pludselig meget 
interesseret til Møller, da en trettenaarig Dreng efterat 
havde reist sig af Graven uforknyt gav sig til at gaa løs 
paa nogle af de nærmest staaende store Drenge og gav 
dem Sneboldte igjen med Renter. „Ja, De kjender ham 
nu ikke, men — * 

„Jo, jeg gjør,* sagde Møller med el Smil — det var 
nemlig ham, der havde faaet Lussingen i forrige Time — 
„men jeg veed rigtignok ikke, hvad han hedder." 

„Det er en Søn af Pastor Knudsen ude i Ordrup", 
vedblev Jochumsen, „en af mine Ungdomsvenner, tidligere 
Adjunct her ved Skolen og Svoger til Rector. Drengen 
er ogsaa i Huset hos sin Onkel — vil De se: der sidder 
saamænd Lise oppe i Vinduet og seer paa sin Fætters 
Daab!* 

Jochumsen nikkede op til den unge Pige, Møller hilste, 
og saa forsvandt hun bag Urtepotterne. 

„Naa, frisk Mod, Aron I* raabte Jochumsen, da en 
lang, opløben Dreng skulde til at gaa i Snegraven og 
saae mindre modig ud. — „Han er, som De formodentlig 
kan se, af den mosaiske Trosbekjendelse," vedblev Jochum- 
sen halvhøit til Møller, „og derfor fritagen for at deltage 
i Religionstimerne. Forresten er han en Søn af Mar- 
chandiser Meyer og Brodersøn af min rigtige Livjøde, 
Isac Meyer — ja, ham kjender De jo endnu ikke, men 
han er god! — Saa, lad det nu være nok!" Disse sidste 
Ord var henvendte til Drengene, som bombarderede 
Aron, men i det Samme ringede det, og Sneglæderne var 
foreløbigt forbi. 

„De har en Mellemtime nu, husker jeg,* sagde Jo- 



chumsen lil Møller; „det har jeg ogsaa, men idag gider 
jeg ikke gaa hjem — hvad har De tænkt paa at tage 
Dem for?" 

„Jeg skulde vel hen at have lidt Frokost." 

„Frokost I* gjentog Jochumsen. „Ingen i Verden laver 
en bedre Kaffe end Madam Jensen — det er Pedellens 
Kone — og hun har Wienerbrød fra Fransk bager 
Slambæk: det er det bedste i Byen. De skal naturligvis 
gjøre som jeg og faae Kaffe derfra, kom bare med!" 

Dermed førte Jochumsen Møller over til den lille Pe- 
delbolig, og staaende i Forstuen kaldte han: „Jensen 1" 

Jensen, en net, ældre Mand, der snarere saae ud som 
en pensioneret Postmester end som en Pedel, viste sig 
indenfor fulgt af sin trivelige Ægtehalvdel, der saae ud 
som et pillet Æg. — „Det er Adjunct Møller", sagde Jo- 
chumsen, og baade Pedellen og hans Kone hilste venligt. 
„Han vil gjerne have Kaffe og Brød ligesom jeg bragt 
over i Lærerværelset — jeg har rost Deres Kaffe stærkt, 
gode Madam Jensen!" 

Madam Jensen smilede over hele Ansigtet og opfordrede 
indstændigt de to Lærere til at gaa indenfor, idet hun 
samtidigt aabnede Døren til en Stue, der bogstaveligt 
skinnede af Properhed; hvide, hæklede Stykker laa over 
Bord og Kommode, og paa det nyskurede Gulv krydsede 
en Labyrinth af Voxdugsstrimler hinanden som lige saa 
mange vildsomme Stier. 

„Nei, Tak, Madam Jensen, bring blot Kaffen over i 
Lærerværelset, naar den er færdig, og husk, at jeg helst 
vil have een Snegl og een Brioche, — saa viser jeg Ad- 
junct Møller Gymnastiksalen imens." 

— „Det lader til at være flinke Folk", sagde Møller, 
da de gik over Pladsen. 

„Flinke Folk — ja, det er næsten for lidt sagt! Han 
og hun er de hæderligste Mennesker i denne Verden ! Vil 
De tænke Dem, Jensen har oven i Kjøbet taget to Sviger- 
inder til sig — Gud skal vide, hvor de Allesammen faaer 
Plads i det Oldenborrehus ! — og han holder sin eneste 
Søn i Latinskolen, Friplads naturligvis, men alligevel! — 
Naa, nu skal jeg præsentere Dem for en Gollega, De ikke 
har set før: Gymnastiklæreren, Krigsassessor Staal. Gam- 
mel Underofficer og lidt aflægs — men husk endelig, at 
han er Krigsassessor!" 

Selv om Møller ved Indtrædelsen i den rummelige 
Gynmastiksal havde kunnet glemme Titelen, saa skulde 
den Tale, som Krigsassessoren netop var ifærd med at holde, 
da nok have mindet ham om den. Med Ryggen til Døren, 
og uden derfor strax at lægge Mærke til de Kommende, 
stod den værdige Gymnastiklærer, en stivbenet gammel 
Herre med et sort Halsbind, rød Næse og rullende Øine, 
foran en af de større Drenge, der havde Maske og Hug- 
gert i Haanden og saae meget sønderknust ud. 

— „Naa, saa vi saae ikke, at vores Lærer gik forbi 
os igaar nede i Munkegade!* begyndte den Gamle. „Og 
derfor lod vi være at hilse — naa, saaledes! — Det er 
ikke Tilfældet i din Hals, Sørensen, vi saae det meget 
godt!** 

,Nei, Hr. Staal, jeg saae Dem virkelig ikke", forsikrede 
Drengen. 

„Hr. Staal I* gjentog Gymnastiklæreren og rullede endnu 
mere forfærdeligt med Øinene. „Hvem siger han „Hr." 
til? Har Hans Majestæt, vor allemaadigste Konge, skriftligt 
kunnet kalde mig „Os elskelig Krigsassessor", saa kan saa- 
dan en snottet Hvalp — Hanlaban, som han er! — vel 
ogsaa, hvad?" Og Svap! Svap! dermed fik Synderen et 
Par velmente Lussinger og derefter Tilladelse til atter at 
træde ind i Geleddet. Modsætningen mellem den rolige, 
næsten overdrevent høflige Tone, i hvilken Assessoren 
begyndte, og den mindre urbane Slutning, som røbede 
Vagtmesteren af den gamle Skole, morede i høi Grad 
Jochumsen; det gik aabenbart Assessoren, som det gaaer 
saa mangen Sanger: han kunde nok begynde med at in- 
tonere ulasteligt, men holde Kammertonen helt igjennem, 
det formaaede han ikke. Møller blev præsenteret for 
Assessoren, der atter strax var den fine Mand og tilbød at 
lade „de Herrer Colleger" se en Prøve paa Gontrahugning, 
men disse beklagede at maatte renoncere, da Kaffen ven- 
tede. — Kaffen indtoges, og Madam Jensens Nectar og 
Franskbager Slambæks Wienerbrød paaskjønnedes efter 
Fortjeneste, Møller læste en Time endnu, og saa var hans 
første Skoleformiddag til Ende, han havde havt sin Debut. 

— „Hvordan er den nye Lærer?" spurgte en af 
Drengene en anden paa Hjemveien. 

„Han driver en brillant Lussing I" 

»Ja, men hvordan er han ellers?" 

„Det veed jeg ikke, det maa Tiden visel* 

Og det Samme tænkte Jochumsen, da han gik hjem. 



— Et Par Dage efter mødte Møller om Morgenen, 
da han gik til Skole, sin Reisefælle, Lieutenant Poulsen. 
— »Naa, De skal først møde til Appel nul* sagde 
Denne. „En anden En har været oppe Klokken Fem, 
det, kan De tro, er drøitl" Men Lieutenantens fomøiede 
Smil syntes forresten at tyde paa, at han ikke følte sig 
synderlig trykket hverken af den tidlige Opstaaen eller af 
nogetsomhelst Andet. — „Boer De endnu paa Hotellet?" 
spurgte Lieutenanten. 

„Nei, jeg har faaet to meget ordentlige Værelser henne 
hos en Skomager Andersen i Løngangsstræde — og De?* 

„Jeg boer hos Apothekeren henne paa Torvet, der, 
hvor Vinduerne staaer aabne. Kommer De ikke en Gang 
op og seer, hvordan jeg har det? — Gud veed forresten, 
naar det skulde være?" afbrød Lieutenanten sig selv og 
lo, „for jeg er aldrig hjemme, jeg er hele Dagen paa 
Kasernen. — Naa, jeg maa nok hjem at blive vasket 
og faae en Bid Frokost, Klokken Ni skal jeg stille igjen. 
Farvel I" 

Naar Lieutenant Poulsen sagde, at han aldrig var 
hjemme, saa var dette næsten bogstavelig sandt; Rekrut- 
skolen var begyndt den femte, og en Rekrut har jo aldrig 
en ledig Time. Aftenen før den store Dag havde Rit- 
mester Ravnhjelm spillet et Parti Billard med ham i 
Klubben, og da det var endt, havde han sagt: „Naa, min 
gode Lieutenant, imorgen gaaer det løs I De synes for- 
modentlig, som saa mange Andre, at jeg har været for 
indladende og for aabenmundet, kort sagt for gemytlig, 
overfor en ganske grøn Secondlieutenant, men det er nu 
en Gang min Maneer: jeg finder, at man udenfor Tjene- 
sten gjeme kan være Menneske ved Siden af at være 
Ritmester i Dragonerne. Men imorgen er jeg Skolefor- 
stander, og De Rekrut, og der vil fra min Side ikke blive 
gjort anden Forskjel paa Dem og alle de Andre, end at 
jeg naturligvis stiller større Fordrmger til en vordende 
Befalingsmand end til en almindelig Rekrut — husk det. 



Og glem saa ikke, at jeg har raadet Dem til i den første 
Tid at ride med et Par Vaskeskinds Underbenklæder: 
saa bliver De ikke gjennemreden. — Naa, paa Gjensynl* 

Dagen efter mødte alle de Indkaldte, af hvilke Halv- 
delen var Holstenere, paa Rekrutskolen, kom i Nummer, 
fik Munderingsstykkeme udleverede og stuvede med et 
Suk det civile Tøi tilside. Næste Morgen Klokken Sex 
begyndte Staldtjenesten, og i god Tid stillede Lieutenanten 
paa Kasernen. 

Denne, som laa i en smal, afsides Gade, saae udefra 
hverken anseelig eller synderlig militair ud; en gammel 
Bindingsværksbygning var det, og bag de smaa Ruder 
opdagede man blommede Gardiner, Urtepotter og Fugle- 
bure, — her boede nemlig de gifte Underofficerer. Aab- 
nedes den tunge, dobbelte Port, blev Indtrykket imidlertid 
strax militairt, thi saa fik man Øie paa den lyseblaa 
Portvagt, og lod man Blikket glide længere ind, ind i den 
lange Gaard, saae man et Glimt af de store Kastanietræer, 
under hvilke Posten og Vandingstrugene havde deres 
Plads. Til Venstre laa den lange, lave Staldbygning, til 
Høire en toetages Sidefløi, hvis nederste Etage optoges 
af Fægtesalen, Brandstuen og Marketenderiet, medens Be- 
lægningsstuerne var ovenpaa. Den Qerde Side af Gaarden 
afsluttedes langt borte af et Plankeværk med spidse Pigge, 
og gjennem en Port kom man herfra ud til Ridebanen, 
som gik lige ned til Fjorden, og her laa ogsaa det skumle 
Ridehus, hvis tjærede Bræddevægge gav det Udseende af 
et simpelt Vareskur. 

Staldtjenesten begyndte. Tranlygterne brændte trevent 
og oplyste kun den nærmeste Kreds, saa at man i første 
ØiebUk knap nok kunde skimte de to Rækker Heste, som 
begyndte at blive urolige i Spiltovene; den inspections- 
havende Officeer og Underofficererne commanderede Re- 
kruterne i de lange, hvide Kitler paa Plads, gav den 
allerførste Anvisning til „Hestens Røgt og Pleie" og ban- 
dede, snart paa Dansk og snart paa Tysk — begge Dele 
lige velment og Hge flydende. 

Ikke ringe Spænding havde der hersket mellem Re- 
kruterne angaaende Spørgsmaalet om, hvilken Stamhest, 
der vilde blive hver Enkelt tildelt; af det ældre Mandskab 
og af Underofficererne havde man allerede den foregaaende 
Men hørt en Del af Hestene faae deres Skudsmaal: 

Nummer Fjorten var ligefrem berygtet — den skulde i 
Løbet af eet Aar have skamslaaet tre Rekruter — Rit- 
mesterens sorte Vallak , Pluto*, der maalte sine elleve 
Kvarteer og tre Tommer, var kilden og næsten ikke til 
at strigle, og Trompeter Rubeks Skimmel var en Rædsel 
for enhver Skildvagt: den slog sig løs ved alle Leilig- 
heder, ganske som dens Herre. 

Lieutenant Poulsen var imidlertid ligefrem stolt over 
sin Hest: en blankbrun Hoppe med Blis, lidt klodset 
men ualmindelig kraftigt bygget og lydende Navnet „Claus*. 
Hans Sidemand, en kjæmpestærk jydsk Smed, der viste 
sig at hedde Veilby efter sit Hjemsted, havde derimod 
faaet den berygtede Nummer Fjorten, men han var lige- 
glad: „A tinker wal, A ska ku tummel ham*, sagde 
han med et lunt Smil. „A haar nok skuet dem, som 
waa slimmer!* Og det viste sig ikke at være Pral, for 
Veilby kom udmærket godt ud af det med Nummer 
Fjorten og pleiede senere saa jevnligt at sige : »Han haar 
heisen en gue Faastand, faa han ka faanimm, te A æ 
hans Øuermandl* Lieutenanten sled i det med Straavisk, 
Strigle og Kardætsk; i Begyndelsen vilde det ikke rigtig 
gaa, og Claus saae formelig misbilligende, syntes han, 
paa sin nye Herre, men saa gav Smeden ham efter et: 
„Mæ Faalow, Hr. Løgtnant!* en velvillig Haandsrækning, 
og det hjalp. 

I den første Tid gik Dagene temmelig ensformigt. 
Efter Staldtjenesten kom Appellen — populairt kaldet Ren- 
lighedsparaden — og saa vexlede Theori og Praxis Dagen 
igjennem, indtil der om Aftenen blev affodret. Saa gik 
Lieutenanten hjem, tog regelmæssigt en Avis og begyndte 
lige saa regelmæssigt at gabe efterat have læst en Spalte 
eller to, hvorpaa han gik i Seng og sov de Retfærdiges 
Søvn; drømte han, var det i Reglen kun om Claus eller 
en af Underofficererne, og skjøndt han aldrig havde hørt 
„Den hvide Dame*, sang det dog inden i ham: „Hvilken 
Fryd, jeg er Soldat!* Han levede sig ind i den lille 
Verden, som han for en Tid var helt henvist til, kastede 
ikke et Blik ud over Kasernens Mure, og havde ikke en 
Tanke, der strakte sig ind i Fremtiden — han levede paa 
en Maade Barndomsaarene om igjen, de lykkelige Bam- 
domsaar, da man handler efter Commando og uden Ansvar. 

Og snart fik Alt i denne lille Verden en særegen In- 

teresse for ham. Det kneb jo nok undertiden at liolde 
Øinene aabne, naar det var ^Theori", der doceredes, og 
man saa i Løbet af en hel Time maatte høre halvhun- 
drede lidet harmoniske Røster gentage Krigsartiklemes 
Ord om Soldatens Pligter, men saa var der Voltigering 
og Hugning inde i Fægtesalen — den store Fægtesal, 
hvis eneste kunstneriske Prydelser var Kongens Buste og 
det colorerede Kobber af Oberst Engelsteds Enekamp 
med de to Kosakker — og saa var der Ridning, i Be- 
gyndelsen ganske vist kun paa Dækken og med Trense, 
men han red jo paa Claus, sin egen Hest, og i Reglen 
mødte Ritmesteren selv ved Undervisningen i Ridning. 

Ritmesterens Ankomst gav altid Liv i Kasernen. Hans 
første Gang var regelmæssigt til Stalden; Juno, der ellers 
fulgte ham i Hælene, løb i Forveien hen i Spiltovet til 
Pluto og logrede venskabeligt med Halen, og i samme 
Øieblik vrinskede Pluto, for naar dens Herre kom, vankede 
der et Stykke Sukker. Staldvagten rystede og bævede, 
naar Ritmesteren viste sig, thi Intet undgik hans Op- 
mærksomhed, og havde En eller Anden forseet sig, var 
den lange Ritmester ikke blid; Haanden sad noget løs 
paa ham, men ikke desto mindre var der neppe gaaet 
to Dage, førend alle Rekruterne — Holstenere saavel som 
Jyder — elskede deres Ritmester og gjerne var gaaede 
i Ilden for ham. Han var - strengt retfærdig men ikke 
bange for at være gemytlig, og mærkede han, at det kneb 
for en Karl, stak han jevnlig en Mark til ham. Med 
Sabelen slæbende efter sig gik han gjennem Gaarden, in- 
spicerede stundom Øvelserne i Fægtesalen, hvor man 
lærte Begyndelsesgrundene af Sablens Brug efter den vel- 
bekjendte, med Kridt tegnede Stjerne, saae efter, om 
Bordene var renskurede i Marketenderiet, og endte saa 
regelmæssigt i Ridehuset. Det var jo i og for sig ikke 
altid lige morsomt i timevis at skulle parere Gommandoen : 
^Rid en lille Volte — Marche!** navnlig ikke, da de gamle 
Heste kunde Exerceerreglementet bedre end Rekruterne 
og derfor strax af sig selv udførte Vendingen, og det var 
heller ikke særlig behageligt for Vedkommende, naar Rit- 
mesteren efter et tordnende: „Saml den Hest bedre!" 
lod, som om han vilde opmuntre Dyret med den lange 
Ghambriére og saa i Stedet kom til at give Rytteren et 
Rap med den, men naar der i Modsætning hertil lød et: 

,Det var Ret, Smed!" saa straalede den stærke Jyde af 
Glæde, og Lieutenant Poulsen kunde leve flere Dage paa 
et anerkjendende Ord fra sin Chef. 

— „Jeg vil ikke se nogen af mine Folk gaa over 
Gaarden*, havde Ritmesteren sagt en af de allerførste 
Dage, „det har en Rekrut aldrig Tid til: han løber!" 
og Følgen heraf var, at man ideligt hørte de klaprende 
Tøfler smække mod den toppede Stenbro og bestandig 
saae en Sværm af hvide Kitler med hurtige Revægelser 
skubbe sig frem mellem hverandre. Kun i Spisetiderne 
faldt der lidt Ro over Kasernen, men ved Frokost og 
Aftenstid var der dog en stadig Trængsel og Uro inde 
i Marketenderiet henne ved den lille Luge med det 
malede Rræt foran; indenfor viste Jomfru Brodersen, 
Vagtmesterens Datter, sit fornøiede Ansigt og udleverede 
med lige Velvillie mod Alle og ikke uden Bevidsthed om 
sin egen Uimodstaaelighed de rekvirerede Spise- og Drikke- 
varer lige fra det almindelige flækkede Surbrød til den 
noget sjeldnere forekommende „Bitter", der kostede tre 
Skilling men ogsaa ansaaes for et Arcanum mod enhver 
indvortes Svaghed. Var der endelig afi'odret om Aftenen, 
samledes Mandskabet en kort Stund inden Sengetid i 
Brandstuen, og her kunde man da jevnligt høre Holstenerne 
synge gamle tyske Soldaterviser som: „O, Strassburg, o, 
Strassburg, Du wunderschone Stadt" eller „Schier dreiszig 
Jahre hist Du alt*, Viser, der saavel ved Ord som ved 
Melodi dannede en underlig Modsætning til Jydernes mindre 
militaire men mere drastiske Lyrik. 

Skoleunderofficererne kom Lieutenanten strax paa en 
god Fod med og, forsaavidt der overhovedet var Tid til 
Reflexion, morede han sig med at iagttage de forskjellige 
Typer. Først var der Vagtmester Brodersen, Jomfruens 
Fader. Han var en Kjæmpeskikkelse — næsten lige saa 
svær som Smeden — med stort, brunt Skjæg, der hang 
ham ned over Brystet ; inderlig godmodig og noget mage- 
lig var han: „lidt mere af en Marketender end af en 
Underofficeer", sagde Ritmesteren om ham. Berideren, 
Vagtmester Bonde, havde været paa Manegen og inter- 
esserede sig væsentlig kun for den høiere Ridning, hvorfor 
det ogsaa var Gjenstand for en stadig Discussion mellem 
ham og Vagtmester Brodersen, om en Dragon nærmest 

burde uddannes til Skolerytter eller Gampagnerytter — 
Bonde holdt naturligvis ubetinget paa det Første. 

Den originaleste Skikkelse var dog Trompeter Rubek. 
Fed — ikke svær — var han, og i et blegt, oppustet 
Ansigt sad en rød Næse over et kort, studset Overskjæg; 
han kunde desværre ikke siges fri for at drikke — end- 
ogsaa temmelig stærkt — men skjøndt han nok oftere 
havde staaet paa Nippet til at faae sin Afsked, havde dog 
altid Ritmesteren holdt sin Haand over ham, efter Sigende 
fordi Trompeteren var en ivrig og dygtig Jæger, hvad der 
i hans Chefs Øine var en stor Anbefaling. Saae man 
Rubek civil — hvad der jevnligt skete, eftersom han baade 
ved Baller og i Byens Theater tracterede Gontrabassen — 
vilde en Fremmed sikkert have antaget ham for en mu- 
sicerende Spækhøker, og hans Optræden var i det Hele 
saa civil som muligt: han inddelte saaledes regelmæssigt 
Rekruterne i dem, der lod vaske hos hans Kone, og dem, 
der ikke gjorde det, og Lieutenant Poulsen havde derfor 
en høi Stjerhe hos ham, eftersom Lieutenanten, følgende 
Oberstindens Raad, strax havde betroet Madam Rubek 
sit Linned. Med de mange Børn havde det aabenbart 
ogsaa sin Rigtighed, thi sjeldent eller aldrig viste Trom- 
peteren sig i Kasemegaarden uden at være fulgt af en 
Flok lasede Unger, og dog gik der det Sagn, at Ingen 
nogensinde havde seet hele hans Familie paa een Gang, 
eftersom mindst eet Barn altid var henne at hente en 
Pægl hos Brændevinsbrænderen i Munkegade. 

Tiden gaaer hurtigt, naar den gaaer ensformigt, og 
inden Lieutenanten vidste af det, var der forløbet sex 
Uger: han var færdig med Rekrutskolens „Første Klasse **. 

— , Hvordan tegner Secondlieutenant Poulsen?" spurgte 
Obersten Ritmester Ravnhjelm, da de en Aften mødtes i 
Klubben. 

„Han bliver en flink Rytter*, svarede Ritmesteren. 

„Naa, og forresten?* 

„Det tør jeg endnu ikke have nogen Mening om, men 
at være en f&nk Rytter er jo allerede meget for en Dragon- 
officeer I* 

Og det gav Obersten Ritmesteren Ret i. 



Sophus Baaditz : Krøniker fra Garnisonsbyen. 5. Våg. 

Det var en Formiddag midi i Februar. Størstedelen 
af Latinskolens Lærere nød Madam Jensens Kaffe og 
Franskbager Slambæks Wienerbrød, men der var Uro i 
Leiren og ivrig Discussion. Denne Gang var det dog ikke 
nogen politisk Gontrovers mellem den mathematiske Ad- 
junct Lose og hans naturhistoriske Gollega, Adjunct Søl- 
toft; det var , indre ** Anliggender, og det var Jochumsen, 
der havde sat Sindene i Bevægelse. Om Aftenen skulde 
der nemlig i Klubben stemmes om et Forslag fra Be- 
styrelsen gaaende ud paa, at der i Haven anlagdes en 
lukket Keglebane, og dette Forslag bekjæmpedes paa det 
Ivrigste af Jochumsen, dels fordi han naturligvis foragtede 
Keglespil, dels fordi han af Princip altid var imod en 
hvilkensomhelst Bestyrelse og overhovedet benyttede en- 
hver Leilighed til at opponere. Som rimeligt var søgte 
Jochumsen derfor nu blandt sine Golleger at hverve 
Stemmer imod Keglebanen, men han havde ikke Held 
med sig: Rector, som var Medlem af Klubben men aldrig 
kom der, havde han forgjæves søgt at overtale til at give 
Møde, Krigsassessor Staal fandt, at Keglespil som styr- 
kende Armmusklerne ubetinget maatte foretrækkes for 
Billard, og de to Modstandere, Lose og Søltoft, var for 
en Gangs Skyld enige, idet de Begge sluttede sig til 
Krigsassessoren. Kun i Møller fandt Jochumsen en Me- 
ningsfælle, idet den unge Adjunct var mest tilbøielig til 
at stemme imod Keglebanen af hele to Grunde: dels fordi 
han antog, at Støien fra den maatte kunne høres ind i 
Læsestuen, dels fordi han ikke holdt af Noget, der gik 
ind under Begrebet ^Gjøgl". 

Jochumsen blev ivrigere og ivrigere. — ,Det er mig 
aldeles ufatteligt", udbrød han tilsidst, „at voxne Mennesker 
kan finde Tilfredsstillelse i noget saa Idiotisk som at trille 
en Kugle lige ud ad et Bræt!" 

„Lige ud ad et Bræt!" raabte Adjunct Lind. „Au 
contraire: Kuglen skal sættes i Høire og skrues udi" 

„Ja, jeg er heldigvis ikke saa grundig inde i Kegle- 
spillets Teknik, at jeg kan benytte mig af dets Termino- 
logi!" svarede Jochumsen overlegent, og saa ringede det. 
Men Jochumsen var saa oprørt, at han maatte have Hævn, 
og han fik den. 

I flere Dage havde der saa smaat været Tale om 
Maanedslov blandt Drengene, men Ingen havde havt Mod 

til at bede officielt om det, da man var saa nær op ad 
Fastelavn, og naar En og Anden havde følt sig for med 
snilde Spørgsmaal til „Onkel*, havde Denne barsk afvist 
Spørgeren, og saa vidste man, at der ikke var noget 
Haab. Som Jochumsen i det Hele var Den, der i Virke- 
ligheden styrede Skolen, saaledes var det nemlig ogsaa 
ham, der afgjorde, om man skulde have Maanedsiov, og 
Rector vovede ikke at give nogen Eftermiddag fri paa 
egen Haand. Kun een Gang, for adskillige Aar siden, 
havde Skolens Øverste, da han netop skulde prikle Lev- 
køier om, givet Maanedsiov paa en Dag, hvor Jochumsen 
ingen Eftermiddagstimer havde, men det gjorde han aldrig 
mere, og det vidste Drengene naturligvis godt. 

Stor blev derfor Forbauselsen, da Jochumsen umiddel- 
bart efter det nævnte Frikvarter stak Hovedet ind i den 
ældste Klasse, hvor han slet ikke læste, og i en forholds- 
vis fortrolig Tone sagde: „Jeg hører, I tænker paa 
Maanedsiov!" Skjøndt Ingen havde tænkt paa det, havde 
Duxen den A åndsnærværelse at svare, at man rigtignok 
gjeme vilde bede om det, hvis o. s. v. — „Ja**, sagde 
Jochumsen, „jeg troer ikke. Rector vil være aldeles util- 
bøielig til at give fri, naar I kommer høfligt og beskedent 
og slaaer paa, at det er Skøiteføre/ 

„Men sjette Klasse vil vist ikke være med til at bede", 
sagde En, „for de har en Time fri i Eftermiddag." 

„Er det Jer, der er ældste Klasse, eller er det dem?" 
spurgte Jochumsen foragteligt og lukkede Døren haardt i 
efter sig, og nu vidste hele Klassen, at man vilde faae 
Maanedsiov, blot man bad om det. 

I næste Frikvarteer hørtes da ogsaa høirøstede Raab 
af alle de Mindre, der havde faaet Ordre af de Store til 
at brøle, og Jochumsen, der ellers holdt strengt paa, at 
man ikke skreg op ude paa Pladsen, lod aabenbart, som 
om han aldeles ikke hørte det. Rector var letsindig nok 
til at vise sig ved. Vinduet, men da de oprørske Røster i 
samme Nu lød høiere, trak han sig skyndsomst tilbage 
og havde øiensynligt isinde at prøve paa ubemærket at 
smutte gjennem Laagen ind i Rectorgaarden — en Manøvre, 
han oftere med Held havde benyttet under lignende Om- 
stændigheder; hans skumle Hensigter opdagedes imidlertid 
itide, og hele Skolen med Undtagelse af sjette Klasse, der 

jo ikke vilde have fri den Dag, styrtede hen til den ene 
Ende af Pladsen og holdt Udfaldsporten bosat. 
»fi To af ældste Klasse nærmede sig med blottet Hoved, 
og under forventningsfuld Taushed fremsatte de deres 
Ønske. Rector trippede forlegent om, gned sine Haand- 
flader mod hinanden og saae spørgende hen til Jochumsen. 
Denne gav et svagt Nik, der modtoges med øredøvende 
Jubel af Drengene, og derpaa svarede Rector, at han i 
Betragtning af det gode Skøiteføre vilde give efter for den 
almindelige Stemning og lade Skolen have fri om Efter- 
middagen, men han ventede, at -man ikke sløiede af med 
Lectier eller Stile til den følgende Dag, og at man vilde 
være forsigtig med Skøiteløbningen og navnlig ikke løbe 
over Strømmen nede ved Mølledammen, hvor Isen altid 
var usikker. 

I mindre end to Minuter var alle Drengene ude af 
Skolen, og med en Mine som en Triumphator traadte Jo- 
chumsen ind i Lærerværelset. Sagen var nemlig den, at 
hverken Adjunct Søltoft eller Adjunct Lind havde Efter- 
middagstimer den Dag, og hvad de to Adjuncter ikke 
allerede var forbitrede over Maanedsloven, det blev de 
derfor, da Jochumsen med et venligt Smil gav dem den 
skadefro Afskedshilsen: ,Nu kan de Herrer jo bruge 
Eftermiddagen til at agitere for deres lukkede Keglebane! 
Farvel!" 

Møller fulgtes hen ad Gaden med Jochumsen; lidt 
foran dem gik Adjunct Lind med Hatten paa Snur. — 
, Abekat!* brunmaede Jochumsen, og da Møller ikke sagde 
Noget, tilføiede han yderligere: „Fransk Abekat I* hvilket 
nærmest maatte opfattes som Superlativ til Substantivet. 
— »Se, hvor han slaaer ud med Armene,* vedblev Jo- 
chumsen, „se blot paa den Hilsen, han leverer Kammer- 
herren I* 

Og det var virkelig ogsaa ganske morsomt at lægge 
Mærke til de to Hilsener, der saaledes vexledes mellem 
Adjuncten og den gamle Kammerherre von Libau, som i 
sin lange Pelsfrakke og med den guldknappede Stok i 
Haanden var ude at gaa sin regelmæssige Formiddagstur, 
paa hvilken han aldrig forsømte at hilse op til Rector- 
boligen, hvor Lise paa den Tid altid sad ved Vinduet; 
thi medens Adjuncten nærmest lignede en civil Provins- 

skuespiller, var der over Kammerherrens forbindtlige, 
næsten overdrevent høflige Hilsen en virkelig Grandezza, 
og en Hattemager vilde have glædet sig ved at se Solen 
spille i Form af et Timeglas paa den soignerede Hattepul. 

,Kan De se, hvad Forskjel der er paa vor Gollega og 
Kammerherren ?•* spurgte Jochumsen. „Ikke? Jo, der 
er ganske den samme Forskjel som mellem et Olietryk 
og et rigtigt Maleri I — Goddag, Obel! — Det er Gon- 
ditoren i Kanikegade,** tilføiede han forklarende. 

— „Det er egentlig mærkeligt, hvor stærkt et Præg 
vort Land, til Trods for Reformationen har bevaret af 
Katholicismen**, sagde Møller. „Byen har jo f. Ex. baade 
Kanikegade, Bispegyde og Munkegade.* 

„Men det interessanteste er da, at vi ogsaa har et 
Løngangsstræde**, bemærkede Jochumsen. — „Veed De, 
at der har været en Løngang?" 

„Ja, det fortalte Agenten mig strax, da vi kom kjørende 
med Diligencen.* 

„Agenten I Bah! Hvad veed han om den Ting! — 
Det er nu ikke for det: vi Andre veed heller ikke, hvor 
den har gaaet, men der er en Tradition for, at den skal 
have ført fra Kirken hen til det gamle Helligaandshus. 
Men veed De, hvad jeg troer? Jeg troer, den har ført 
hen til det gamle Kloster eller Hospitalet, som det nu 
hedder. Har De været der?* 

„Nei, endnu ikke.* 

„Det maa De se, det er høist interessant!" 

„Aa, Middelalderen interesserer mig nu ikke særligt.* 

„Det var sgu da høist mærkeligt! — Men den Løn- 
gang er forresten ikke langt fra at irritere mig: den er her, 
men hvor er den? Man gaaer og træder paa Hemmelig- 
heden uden at ane det! — Jeg kan egentlig ikke udstaa 
Hemmeligheder!* 

Disse Jochumsens sidste Ord var Sandhed, men Sand- 
hed med Modification : Tingen var, at Alt, hvad der blot 
smagte af det Hemmelighedsfulde, netop havde en eien- 
dommelig Tiltrækning for ham, og han helmede ikke, før 
han havde faaet Rede paa det ; han samlede ligefrem paa 
Hemmeligheder, paa store som paa smaa, i Byen og i 
Skolen, og han ærgrede sig, som kun en Samler kan, 
naar der var en Lacune i hans Musæum. Onde Menne- 
sker kaldte ham simpelthen nysgjerrig, men selv paastod 

han, at han havde Interesse for Alt, fordi hans Valgsprog 
var det klassiske: NU humant a me alienum. 

— »Se op til Oberstens, Møller!* udbrød Jochumsen 
pludselig, da de kom forbi Hjørnet af Søndergade. „Nu 
sidder Oberstinden paa sin Forhøining, som Odin paa 
Lidskjalf, seer Alt og hører Alt. Men for Øieblikket er 
hun nok alene : hun har formodentlig udsendt sine Ravne- 
døtre, Hugin og Munin, eller hvad de hedder, forat de 
kan rapportere hende Resten. — Infam gammel Heire! 
Æsthetisk, eller rettere hysterisk, Hun-Krakiler — kjender 
De den Race? Ikke! Ja, saa bed Vorherre bevare 
Dem for hendes nøiere Bekjendtskab ! — Farvel, 
Møller! — Men, hør, bi lidt! Kom hen til mig Klokken 
Fem og drik Eftermiddagsthe, saa kan vi følges ad i 
Klubben!* 

, Ja, Tak!* 

^Farvel!* 



Lidt før Fem kom Møller anstigende og vilde gaa ind 
ad Porten i Kjøbmandsgaarden, hvor Jochumsen boede, 
men han blev standset i Farten af Agenten, der netop 
var ifærd med at gaa ud. — , Goddag, Goddag, Adjunct!* 
raabte den lille, trivelige Matador, som idag i endnu 
højere Grad end ellers lignede en lidt moderniseret Klokker 
Link. »Naa, De skal vel op til Overlæreren — ja, lad 
bare ikke ham vente! Jeg skal i Gommunalbestyrelsen. 
Vi skal skjændes om, hvad den nye Vej bag ved Gas- 
værket skal hedde; det bliver en værre Discussion, hvad- 
behager! — Farvel, Farvel, Adjunct!* og dermed satte 
Agenten afsted i sin sædvanlige, jevne Luntetrav — han 
havde, lige saa lidt som Rekruterne, Tid til at gaa — 
men Møller begav sig op paa første Sal til Jochumsen. 

I Døren mødte han en halvvoxen Dreng. — „Nu 
husker Du altsaa at læse godt over paa de Præpositioner, 
der styrer baade Accusativ og Dativ,* sagde Jochumsen, 
„og saa sætter Du selv nogle Feil til i Stilen, det kan 
Du vel nok?* 

„Jo, Hr. Overlærer, og mange Tak!* svarede Drengen. 

„Farvel! — Naa, kom indenfor, Møller!* sagde Jo- 
chumsen, „og læg fra Dem! — Det var Pedellens Anton, 

der gik! Han er lige saa hæderlig som Forældrene, men 
noget Sproggeni er lille Jensen ikke, derfor hjælper jeg 
ham af og til med Tysken. — Og veed De, hvad jeg 
gjør mere?** vedblev Jochumsen med dæmpet Røst og 
saae uhyre snedig ud. „Jeg snyder en Gang imellem 
med ham i latinsk Stil: jeg skriver den, og han sætter 
Feil til, forat det ikke skal være alt for tydeligt, men De 
maa naturligvis aldrig lade Dem mærke med det overfor 
Rector, hører De? Det er selvfølgelig ikke ganske rigtigt 
paa en Maade, men Herregud, Jensens er saa skikkelige 
Folk, og der er nu Ingenting i Verden, der glæder dem 
mere end et mg? i latinsk Stil — værsaagod at sidde 
ned!** 

Denne Opfordring var i og for sig slet ikke saa let 
at følge, thi skjøndt Jochumsen beboede to meget rumme- 
lige Værelser, var der dog saa opfyldt i dem begge af 
alt muligt Skrammel, at endogsaa de fleste Stole var 
optagne. Sagen var, at Jochumsen, der jo havde Inter- 
esse for Alt, ogsaa samlede paa Alt, og derfor aldrig 
kasserede Noget men systematisk gjemte det. I et Hjørne 
af Stuen laa der saaledes en mægtig Stabel af omhygge- 
ligt sammenbundtede Aviser: det var de ti sidste Aar- 
gange af „Amtstidenden"; paa en Hylde stod Cigarkasser 
uden Laag med forskjellige Paaskrifter, og Møller erfarede 
senere, at i en af dem opbevaredes fundne Knapper, i en 
anden de — i Reglen ubrugelige ~ Knive, der var kon- 
fiskerede i Skolen; i en Krog fandtes et helt Knippe ud- 
tjente Spadserestokke, og paa Tobaksbordet var der ind- 
rettet et helt Invalidehotel for defekte Piber og Gigarrør. 

„Min Bogsamling finder De her!* sagde Jochumsen 
og pegede, ikke uden Stolthed paa en Reol, hvor der stod 
et Par Hundrede gamle Bøger. 

„Det er nok mest tyske Bøger?" sagde Møller. 

„Det er det," svarede Jochumsen. 

„Her staaer Goethes Faust!" 

„Det er mit Yndlingsværk", sagde Jochumsen med en 
Betoning, som om han selv havde skrevet Bogen. 

„Goethe — han er jo en ren Hedning!" 

„Har De læst hans Faust?" 

„Ikke helt, men jeg veed" — 

„Naa, saaledes! Det morer Dem maaske ikke selv 
at have en Mening?" 

^Man kan ikke overkomme Alt." 

^Værsaagod, De maa gjerne laane min Faust til at 
hjælpe paa Deres Dannelse og Udvikling med I* 

„Nei, Tak, jeg troer ikke — * 

^Hvad troer De ikke?" 

»At det vil forandre min Mening.* 

»Men, Herregud, De har jo ingen!" 

»Ja, men jeg troer ikke — eller rettere sagt, jeg er 
sikker paa, at det ikke vil have Qerneste Betydning for 
min Dannelse eller for min Udvikling at læse Faust — 
jeg har ingen Brug for den. Har man vundet en fast 
Livsanskuelse, saa er dog vel i det Væsentlige Ens Ud- 
vikling afsluttet, man er færdig og hehøver ikke at — " 

»Færdig!" brølede Jochumsen. »Ja, De er færdig! 
Er Deres Udvikling afsluttet, saa gaa hen og hæng Dem 
strax, Mand! Det vilde jeg da gjøre!" 

»Ja, jeg mener naturligvis ikke" — begyndte Møller, 
men Jocihumsen afbrød ham strax med et kategorisk: 
»Jo, De gjør! Det er netop det, De gjør! — Færdig, det 
er mageløst at høre!" og det er ikke godt at vide, hvor- 
ledes Samtalen egentlig vilde have endt, hvis den ikke 
var bleven afbrudt ved en gjentagen, stilfærdig Banken 
paa Døren. 

»Kom ind!" tordnede Jochumsen, og ind traadte med 
slæbende Gang en duknakket Mandsling i en lang Frakke, 
med halvskaftede Støvler udenpaa Benklæderne og med 
Hatten under Armen. Alt paa ham var graat: Klæderne, 
Hatten, det lange Skjæg, de spillende Øine, — ja, selv 
Ansigt og Hænder havde en eiendommelig, graalig Tone. 

»Det er I s ae — Isac Meyer!" sagde Jochumsen, der 
med eet syntes at have gjenvundet hele sin Rolighed* 
»De veed nok, han er Onkel til den liile Tyveknægt Aron 
i Qerde Klasse!" 

Møller havde ikke behøvet Jochumsens Ord for at 
være paa det Rene med den Indtrædendes jødiske Af- 
stamning; denne viste sig tydelig nok, ikke blot i den 
ægte orientalske Profil og det ligesom søgende Blik, men 
i hele Figurens Habitus og i enhver af hans Bevægelser. 

»Har De Hvederne, Isac?" spurgte Jochumsen. 

»Jo> jo, de er her, Hr. Overlærer", svarede den ny 
Gjæst og halede en Pakke op af en uhyre Lomme. 

»Isac kjøber hver Eftermiddag varme Hveder til mig 

hos Franskbager Slambæk *, forklarede Jochumsen Møller, 
^og saa henter han med det Samme ^Amtstidenden* 
henne paa Trykkeriet — derved faar jeg den en Times- 
tid før. — Fik De ^Amtstidenden**, Isac?* 

^Værsaagod, Hr. Overlærer", lød Svaret, og frem kom 
Avisen af en Inderlomme. „Her er den broderede Vest, 
der skulde repareres**, tilføiede Isad og trak en ny Pakke 
op af en ny Lomme — aldrig havde Møller seet et Men- 
neske med saa mange og saa dybe Lommer. 

„Isac besørger mine smaa Gommissioner for mig**, 
vedblev Jochumsen, stadigt forklarende, „men han tager 
naturligvis sine Procenter.** 

„Jo, jo, naturligvis, Hr. Overlærer!** svarede Isac og 
smilte fornøiet. 

„Ja, De snyder mig formodentlig glubende, Isac, og 
saa faaer De alligevel gratis Thepottevand hver Eftermid- 
dag — naa, sid ned!** 

Jochumsen skjænkede The, og alle Tre nød Drikken 
med varme Hveder til. 

— „Det er forresten en rar Dreng, Deres Brodersøn, 
den smaa Aron I** sagde Jochumsen pludselig til Isac. 
,Veed De, hvad han har gjort forleden?** — Nei, det 
vidste Isac ikke. — „Jo, vist veed De saa, men jeg skal 
gjøre mig en Fomøielse af at fortælle det alligevel. Han 
havde fundet en hel Mængde gamle Uniformer oppe paa 
Loftet — hans Fader er Marschandiser**, bemærkede 
Jochumsen til Møller, — „og saa sprættede han alle Knap- 
perne af forat bruge dem til at spille om og tuske bort. 
Det er en rigtig haabefuld Yngling!** 

„Nu, ja,** svarede Isac, „jeg har nok hørt derom. Men 
Toldforvalterens lange Rækel af Søn, hvad gjorde han? 
Han sprættede ogsaa Knapperne af sin Faders Stadsuniform 
og spillede med dem, men han tabte dem — min Broder- 
søn har ikke tabt!** 

„Nei, det vil jeg tro, det ligger ham naturligvis i Blodet 
at tjene! — Men hvordan gaaer det egentlig med Deres 
egen Geschåft, Isac!** 

„Nu, ja, hvordan gaaer det, Hr. Overlærer? Jeg lever, 
og min Søster Sara lever — hvad kan en gammel, fat- 
tig Jøde forlange mere?** 

„Bah! Fattig! De tjener Penge som Græs ved Deres 
Giftblanderi! — De maa vide. Møller: Isac har sit La- 

boratorium ovre i Baggaarden — det maa De se, det 
ligner en Alchymists Hule! — og der laver han Røgelse- 
maend og Fluegift, Mavebitter og Skjønhedsvand, Barbeer- 
sæbe og Stangpomade, Altsammen imellem hinanden; men 
det gjør heller ikke Noget, om han skulde tage feil af 
Krukkerne og f. Ex. give En Fluegift i Steden for Mave- 
bitter, for den Fluegift, han destillerer, den er saamænd 
meget uskyldig! Derimod troer jeg nok, det vilde gaa 
Fluerne ilde, hvis de gik paa Mavebitteren — huha! — 
men det vogter de sig sgu nok for; det er jo intelligente 
Dyr!* 

„Nu ja, Hr. Overlærer, Smag og Behag er jo saa for- 
skjellig'*, sagde Isac sagtmodigt. 

„Men De bruger da aldrig selv Noget af Deres Djævel- 
skab? Mavebitteren har De saamænd aldrig smagt, og 
hvad Sæben angaaer — naa, det er sandt: Sæbe bruger 
De aldrig af Princip!* 

„Overlæreren er nu altid saa skjemtefuld!^ sagde Isac 
beskedent til Møller og smilte over hele Ansigtet, som om 
der var sagt ham en stor Behagelighed. 

— „Hvordan vilde De nu stemme iaften, Isac, hvis 
De var Medlem af Klubben?'* spurgte Jochumsen. „For 
eller imod Keglebanen?* 

„Nu, ja, Hr. Overlærer, hvordan jeg vilde stemme? — 
Jeg vilde slets ikke stemme!* 

„Det er ganske som Rector!* bemærkede Jochumsen. 
„Men hvorfor vilde De ikke stemme?* 

„Nu, seer De, Hr. Overlærer: der er gode Mennesker, 
reelle Mennesker, som vil have den Keglebane; og der 
er ogsaa gode, reelle Mennesker, som ikke vil have den 
Keglebane — hvorfor saa blande sig i det? Jeg spiller 
ikke med Keglekugler, men vil de Andre, hvad gjør det 
saa mig!" 

„De er formodentlig ikke Politiker, Hr. Meyer?* sagde 
Møller. 

„Nei, Hr. Adjunct, jeg er ikke Politiker — det er 
min Politik! Frederik den Sjette, det vår en klog Mand 
og en god Mand — god imod vores Folk — og i hans 
Tid har jeg været med til at skrive under paa Petitions, 
som vi gav ind til Stænderforsamlingen, men nu — hvad 
skal man nu petitionere om? Vi har jo Frihed — alt 
for megen Frihed!* 

^Man kan aldrig have for megen Frihed!* indvendte 
^ller. 

^Ja, undskyld, at jeg sagde det, Hr. Adjunct, jeg for- 
taaer mig naturligvis ikke paa det!** 

,Alt forladt, Isac!* svarede Jochumsen. ^Skulde man 
:un tale om, hvad man forstod sig paa, saa blev Verden 
o den bare Visdom, og det var ikke til at holde ud! — 
Cn lille Kop endnu, Isac?" 

„Nei, mange Tak, Hr. Overlærer, men hvis det nu 
naatte være mig tilladt at gaa, saa — * 

»Ja, værsaagod, gaa De bare! Men De kommer vel 
morgen?" 

„Undskyld, Hr. Overlærer: ikke imorgen. Imorgen er 
iet Sabbath!- 

„Naa, ja, saa iovermorgen. Farvel, Isac!" 

Ikke saasnart var Isac vel ude af Døren, førend Møller, 
ier havde følt sig ubehageligt berørt under hele den fore- 
^aaende Samtale, reiste sig op og sagde: „De maa ikke 
age mig det ilde op. Overlærer Jochumsen, men hvor 
can De nænne at haane den gamle Mand saadan?* 

„Hvad for noget?"' raabte Jochumsen. „Haane Isac 
— jeg troer, De er gal ! Isac er jo en af mine allerbedste 
iTenner, en af dem, jeg daarligst kan undvære, og des- 
iden er han den hæderligste Forretningsmand, der kan 
;ænkes ! " 

„Ja, jeg troer naturligvis gjerne, at det ikke er tilsigtet 
i-a Deres Side," vedblev Møller, „men det er da umuligt 
^det, end at Manden maa føle sig krænket over den 
lllaade, De behandler ham paa. Gudbevares, han finder 
sig i det — jeg havde nær sagt med kristelig Taalmodig- 
aeid — men, hvorfor finder han sig i det? Fordi han 
er fattig og — " 

„Hoho!" lo Jochumsen. „De er aldeles vild paa Ka- 
rethen I For det Første maa De vide, at Isac kan kjøbe 
baade Dem og mig og de fleste af Adjuncterne — naa. 
det vil nu i og for sig ikke sige saa meget — men han 
er ligefrem en velhavende Mand. Han begyndte ganske 
vist som en fattig Stodder med at gaa rundt i Byen og 
paa Landet og sælge sit Djævelskab, men naar han gjør 
del endnu, saa er det kun af gammel Vane, for hans 
væsentligste Forretning bestaar i at opkjøbe Huder og 
Hør og sælge Foderstoffer og kunstig Gjødning for Agenten. 

Og for det Andet vil jeg sige Dem, at Isac, naar han e 
her i Byen, slet ikke kan undvære hverken sit Thevan« 
eller den venskabelige Overhaling, som jeg regelmæssig 
giver ham. Er jeg en Dag ikke oplagt og ikke gide 
trække ham op, saa bliver han formelig ulykkelig og troei 
jeg er syg. — Nei, De kan være ganske rolig : Isac o 
jeg har nu holdt ud med hinanden i en halv Snes Aai 
og higen af os kan undvære den Anden. — Aa, undskyld 
maa jeg blot se i „Amtstidenden" et Øieblik!* 

„Amtstidenden" maatte være interessant, thi pludseli 
klarede Jochumsens Ansigt op, og mens han læste ivrig 
dampede han stærkere og stærkere af den lille Shagpib 
og blæste Røgskyerne fra sig med et lydehgt Smæk, hvilke 
altid var et ubedrageligt Tegn paa, at han var stærkt of 
tagen eller følte sig ualmindelig tilfreds. — „Læs de 
Artikel!* sagde han til Møller og rakte ham Bladet. 

„Hvilken?" 

„Den med Overskrift „Forlangt hidrykkelse", neders 
paa Siden". 

Møller løb Artiklen igjennem og fandt, at det var e 
Henvendelse til Gommunalbestyrefsen i Anledning af de 
Sag, der samme Aften skulde behandles: Spørgsmaah 
om Benævnelsen af den nye Vei bagved Gasværket; ma 
havde foreslaaet, at den skulde hedde „Rasmussens Vei 
efter den tidligere Borgmester, men Indsenderen hævdede 
at der var langt mere Grund til at kalde den „Randrup 
Vei" efter den afdøde Postmester, dels fordi dette Nav 
lød bedre end det vulgaire „Rasmussen", dels fordi Pos 
mesteren havde indlagt sig store Fortjenester af Byen 
Forskjønnelse. 

„Hvad siger De til det?" spurgte Jochumsen. 

„Aa, jeg veed saamænd ikke; jeg synes, det er gansk 
ligegyldigt, hvad Veien kommer til at hedde." 

„Ligegyldigt!" gjentog Jochumsen halvt indignere 
„Der er overhovedet Intet i Verden, der er ligegyldigt! - 
Men finder De i alt Fald ikke, at den Artikel har Næb o 
Kløer, hvad?" 

„Jo, den er saamænd hvas nok!" 

„Kan De tie?" 

„Ja, det kan jeg godt." 

„Det er mig, der har skrevet Artiklen!" 

,De? Skriver De i „Amtslidenden'*?*' 

,Ja, af og til, om vigtigere communale Anliggender — 
aldrig om Politik. Jeg har nu forresten ogsaa en særlig 
Bagtanke med mit Forslag: det vil ærgre Postmesteren!** 

^Han er jo død!** 

„Ja, den forrige! Men den nuværende lever sgu da, 
og det vil ærgre ham at se Formandens Fortjenester drages 
frem. Jeg har nu et Horn i Siden paa ham af en be- 
stemt Grund.** 

„Hvorfor det?** 

„Aa, nærmest fordi jeg ikke kan faae ham til at an- 
bringe en Brevkasse her paa Huset. Det er det mest 
rationelle Sted for en Brevkasse i hele Byen, men han 
vil ikke — blot fordi jeg ønsker det — og jeg har dog 
skrevet om det i Avisen,** 

„Saa, har De det.** 

„Jeg synes, De siger det saa underligt, gode Møller! 
Maa jeg spørge, kan De tænke Dem et naturligere Sted 
for en Brevkasse?*' 

„Det var slet ikke Brevkassen, jeg tænkte paa, men 
jeg beundrer, eller, rettere sagt, jeg kan egentlig ikke for- 
staa, at De gider spilde Deres Tid paa alle de ligegyldige 
Smaating!** 

„Naa, saa det kan De ikke! Man skulde maaske efter 
Deres Katekismus ikke have Spor af Interesse for sine 
Omgivelser — det var en net Kristendom ! Jo, den Kreds, 
man er sat i, den skal man virke for — det er min 
Religion! Og man skal ikke fornemt lægge Hænderne i 
Skjødet og von dbtm. herah se ned paa sine Medmenneskers 
Færden!** 

„Det er virkelig heller ikke min Mening**, indvendte 
Møller, „men det kommer an paa, hvad det er, man 
tager sig af. Deres Opposition mod Keglebanen f. Ex., 
finder jeg meget naturlig.** 

„Naa, det gjør De! Det var jo rart!" 

„Ja, dels troer jeg, som sagt, at den vil forstyrre 
os inde i Læsestuen, dels er den hele Spillen Kegler mig 
imod.** 

„Hvorfor det?** 

„Af samme Grund som den er Dem ubehagelig, an- 
tager jeg.** 

^Ja, hvorfor er den mig ubehagelig, maa jeg spørge. 
Det kunde virkelig more mig at vide det?* 

„Efter Deres egne Udtalelser i Formiddags maa jeg 
antage, at det berører Dem ubehageligt at se unge Men- 
nesker — og gamle med — tilbringe deres Tid med unyt- 
tigt Gjøgl, naar der dog ligger saa megen Alvor og venter 
paa at tages op**, svarede Møller roligt. 

„Hvor gammel er De?** spurgte Jochumsen. 

„Femogtyve Aar." 

„Ikke ældre! Man skulde tro, De var Halvfjerds! De 
skulde gifte Dem med Rectors Lise: hun har heller aldrig 
været ung, saa de maa passe brillant for hinanden!" 

„Men Herregud, Overlærer Jochumsen*, sagde Møller 
aldeles consterneret, „De sagde jo selv i Formiddags — *. 

„Bah! Hvad sagde jeg? Jeg var imod den Keglebane, 
hovedsagelig fordi det er den Receptsmører, den Doctor 
Bigum, der har hittet paa det, og saa fordi Adjunct Lind, 
den Abekat, er saa ivrig for den, men De maa da endelig 
ikke tro, at jeg er bornert nok til at stemme imod den 
af de samme Grunde som De!* 

„Saa skulde De virkelig stemme for den!* sagde 
Møller noget haanligt. 

„Troer De maaske, jeg er bange for det! Troer De, 
jeg er doktrinair nok til stadigt at holde paa en Mening, 
fordi jeg tilfældig er kommen til at forsvare den? Nei, 
saa kjender De mig ikke! Hellere end at ansees for en 
Philister — hvad De, med Deres Tilladelse, er -^ vil jeg 
dog gaa paa Keglebanen: nu stemmer jeg for den!* 

„Er det virkelig Deres Alvor? De maa jo komme til 
at staa i et høist mærkeligt Lys!* 

„Hoho, slap det derud! De vilde altsaa i mit Sted 
ikke have Courage til det Omslag! De vilde være bange 
for Deres Renommée! Men det er jeg ikke, og jeg skal 
sige Dem hvorfor! Fordi jeg er en helstøbt Gharacteer, en 
Personlighed — og det er De ikke, skjøndt De jo selv 
troer, De er „færdig*, som De saa træffende udtrykker 
Dem ! Folk her i Byen kjender mig og veed, at, naar jeg 
foretager mig Noget, saa har jeg mine Grunde, gode 
Grunde for det! — Ja, undskyld, at jeg som Vært selv 
siger det: nu maa vi gaa i Klubben, men af Hensyn til 
mig behøver De ikke at møde og stemme imod Bestyrel- 
sens Forslag!* 

^Jeg troer ogsaa hellere, jeg vil blive hjemme og skrive 
nogle Breve/ 

^Ja, gjør De det! — Godnat, Møller!" 



Mens Jochumsen gik i Klubben, hvor det efter en 
kort, vægtig Tale lykkedes ham baade at forbause sine 
Colleger og at sætte den lukkede Keglebane igjennem, gik 
Møller hjem til sin Bolig hos Skomager Andersen. Han 
tændte en Pibe, skrev et Brev og læste et Par Sider i en 
Bog, men saa faldt han i Tanker. Tingen var, at han 
begyndte at tvivle om, at Adjunctstillingen ogsaa var det 
Rette for ham — og det havde han dog nylig været 
ganske paa det Rene med. Grunden til, at han følte sig 
trykket, var forresten ikke, at han savnede Selskab — 
Ensomheden var han vant til: først i Barndom saarene 
hjemme paa den lille 0, hvor Faderen var Lods, og hvor 
det havde været hans bedste Fornøielse at seile med ham, 
siden i Latinskolen, hvor han som en underlig kantet En 
havde havt svært ved at slutte sig til Kameraterne og 
stadig været paa sin Post overfor de „fine" af dem, og 
endelig ogsaa i Studenteraarene, da han paa Regentsen 
havde levet mest for sig selv og seet temmelig overlegent 
paa alt det „Gjøgl", hvormed de fleste af Studenterne 
spildte en Del af deres Tid. Han havde imidlertid ikke 
havt ubetinget godt liverken af sin Isolering eller af sin 
tidlig udviklede Evne til at staa paa egne Ben, thi han 
havde faaet en Følelse af at kunne være sig selv nok og 
var kommen til at overvurdere sig selv, sine Evner og 
sin Fremtid. Præst, som den gamle Fader saa gjeme 
vilde have, han skulde være, tænkte han i alt Fald fore- 
løbig ikke paa at blive — som han selv sagde, fordi han 
nærede Betænkeligheder ved at være Embedsmand i den 
danske Folkekirke, men i Virkeligheden vistnok fuldt saa 
meget, fordi han havde en Forestilling om at være skabt 
til noget Høiere — hvad vidste han endnu ikke. 

Saa havde han søgt og faaet Embedet som Adjunct 
ijden jydske By, og der havde foresvævet ham Noget om 
at spille en Rolle i Kjøbstaden — det var jo lettere der 
end i Hovedstaden — høine dens aandelige Niveau ved at 
holde folkeUge Foredrag for alvorlige Mænd og lyttende 

Kvinder og ved at vække den opvoxende Ungdom til 
mandig, nordisk Tænkemaade og Handling. Men dette 
var dog maaske ikke saa let, som han havde tænkt sig; 
der var aandelig Død i Byen, Provst« Schmidt prækede 
ikke levende Kristendom, Lærerne ved Skolen var der Meget 
at sige paa, og selve Skolen, den sorte Skole, havde han 
egentlig ikke noget godt Øie til, eftersom det jo var den 
døde Bogstavlærdom, man der dyrkede — hvilket imid- 
lertid ikke forhindrede ham i at tampe Drengene, naar 
de ikke kunde deres Lectier, for det havde han altid 
kunnet, da han gik i Skole. Officererne var naturligvis 
storagtige — det havde Jochumsen Ret i — og Borgerne 
var, saa vidt han da havde mærket, uimodtagelige for 
andre Interesser end de rent communale — hvor og 
hvordan skulde han hedst begynde sin reformerende Virk- 
somhed? 

Havde Nogen imidlertid spurgt ham, hvilken aandelig 
Næring han egentlig tiltroede sig Evne til at kunne byde, 
vilde han dog maaske være kommen i nogen Forlegenhed, 
thi Møller var for det Første ikke nogen original Natur, 
der kunde give af sit Eget, men kun paa de Omraader, 
hvor han havde en Anden, som han ansaae for en Au- 
toritet, at støtte sig til, at laane Tanker og Meninger fra, 
kun der følte han sig sikker; og dernæst var selve de 
Enemærker, indenfor hvilke han overhovedet havde Inter- 
esser og Kundskaber, temmelig begrænsede, han følte ingen 
Trang til at udvide dem men holdt sig med en vis Stædig- 
hed indenfor dem. Naar han saaledes havde sagt til 
Jochumsen, at Middelalderen ikke tiltalte ham, saa var 
det bogstavelig Sandhed : Middelalderen var ham for roman- 
tisk og for lidet nøgtern, og det kunde heller ikke falde 
ham ind ved at læse „Faust** muligvis at udsætte sig for 
Paa virkning af nye Tanker, der kunde bryde den engang 
dragne Kreds. Derimod kunde han f. Ex. atter og atter 
læse de gamle islandske Sagaer; her var sjeldent noget 
Romantisk, men Alt berettedes saa simpelt, saa enkelt som 
muligt, dem havde Grundtvig elsket, og Lodssønnen følte 
sig vel ogsaa uvilkaarligt selv ligesom i Slægt med Sagaens 
Skikkelser. ^ 

— Naa, man kan jo imidlertid blive træt af Alt, selv 
af islandske Sagaer, og det blev Møller den Aften. Han 
trængte mod Sædvane til Mennesker, men hvor skulde 

han gaa hen — i Klubben gad han ikke være og paa 
Hotellet endnu mindre! 

Dør om Dør med Møller boede Skomagerens Pen- 
sionairer. Da det var begyndt at gaa tilbage med Forret- 
ningen, fordi Andersen aldrig tog sig Andet til end at staa 
i Gadedøren, patte paa en Pibe og klage over den nærings- 
drivende Borgers Slid og Slæb, havde Madamen, der var 
en mere energisk Natur, averteret i „Amtstidenden*, at 
tre å fire Disciple, der skulde frekventere Latinskolen, 
kunde faae luftige Værelser, nærende Kost og moderligt 
Tilsyn. Avertissementet gjorde sin Virkning, for hun fik 
tre Disciple, og skjøndt Værelsernes Luftighed var proble- 
matisk og den , nærende* Kost temmelig sløi, saa blev 
Drengene dog hos hende og trivedes brillant — dengang 
havde man endnu ikke opfundet Skolehygieinen. Det 
moderlige Tilsyn indskrænkede sig til, at Madamen imellem 
viste sin magre Skikkelse inde paa Værelserne — hvilket 
altid efterlod en mindre tiltalende Lugt af harsk Haar- 
olie — og dette skete kun forat bruge Mund, naar de 
store Latinere havde, drillet hendes egen haabe fulde Pode, 
den syvaarige Marius, hos hvem det mest Gharacteristiske 
var en afgjort Utilbøielighed til at pudse sin Næse og en 
sørgelig Forkjærlighed for under snøftende Tuden at frem- 
sætte sit Valgsprog: „Jeg siger det til min Moder!* 

De tre Disciple, der boede hos Skomagerens, var 
Præstesønnen Jørgen Helmer, der gik i 7de B og havde 
sit eget Værelse, samt to Drenge fra fjerde Klasse, der 
var Gontubernaler. Den ene af dem hed Ole Hansen og 
var Søn af en Gaardmand, den anden var en Doctorsøn 
og hed Jacob Leth; Bondesønnen var solid til det Yderste, 
flink og flittig, hvorimod Doctorens Stamherre var yderst 
letsindig, hvad Læsning til Skolen angik, men modsatte 
Naturer enes jo tidt allerbedst, og de kom rigtig godt ud 
af det med hinanden. 

Den Eftermiddag havde der efter Skøiteløbningen været 
talrigt Besøg paa Gontubernalernes Værelse; fjerde Klasse 
havde nemlig latinsk Hjemmestil til næste Dag, og da 
Ole var Klassens bedste Latiner, benyttede man jevnligt 
den Fremgangsmaade, der euphemistisk kaldtes at „skrive 
Stil sammen*, d. v. s. man gik hjem til Ole og skrev 
af efter ham. Naturligvis maatte man selv sætte Feil til 
— ligesom lille Jensen — - men dette var jo Noget, som 

Sophus Bauditz: Krøniker fra Garnisonsbyen. 5. Udg. 4 

ogsaa de mindre Begavede kunde lære, og man havde 
efterhaanden faaet en ligefrem forbausende Færdighed i at 
beregne Bommerterne saaledes, at det samlede Indtryk af 
Stilen omtrent svarede til Forfatterens virkelige Stand- 
punct. Ved saadanne Leiligheder var der visse Stam- 
gjæster, som mødte regelmæssigt, ikke blot forat faae 
den latinske Stil skrevet men tillige for uhindret at kunne 
ryge, hvad der i Reglen var forbudt hjemme, og til saa- 
danne Stamgjæster hørte Hectors Neveu Hans Peter, den 
lille Aron og Apothekerens Carl. 

Da man var færdig med Stilen og havde drøftet Læ- 
rernes Underfundighed og Latterlighed tilstrækkeligt, var 
Skomagerens Marius meget beleiligt kommen ind paa 
Værelset. Det havde længe været en yndet Sport at sende 
ham i Byen og faae ham til inde paa Apotheket at for- 
lange for to Skilling Pukkelblaat eller for tre Skilling 
Lusefrø, og skjøndt Marius efterhaanden havde lært, at 
der altid var noget Muggent ved de mærkelige Ting, han 
skulde hente, og derfor altid stod med Dørgrebet i Haanden, 
parat til at kile af, naar Provisoren kom efter ham, kunde 
han dog ikke modstaa den Skilling, der lovedes ham for 
at udføre Gommissionerne. Nu havde imidlertid hans 
Moder paa det Strengeste forbudt ham at gaa i Byen efter 
Nogetsomhelst for Latinerne, og man maatte derfor hitte 
paa en ny Spas. Den opfindsomme Hans Peter spurgte 
derfor Marius, om han nogensinde havde seet en Helhest, 
og da Marius, i nøieste Overensstemmelse med Sandheden, 
benægtede dette men samtidigt ytrede Ønsket om at faae 
sm manglende naturhistoriske Kundskab suppleret, havde 
man ude paa Gangen puttet Madam ens sorte Livkat ind 
i et Par gamle Buxer og bundet disse til foroven, hvor- 
paa den saaledes ad kunstig Vei fremstillede Helhest var 
bleven sluppen ind til Marius, som strax var stukken i at 
tude og var løben ned til sin Moder forat sladre. 

Det var jo Altsammen meget fornøieligt, men da En 
saa foreslog, at man skulde lave Æggesnaps, og Alle er- 
klærede sig villige hertil, viste det sig desværre, at Ingen 
havde Penge. Den sparsommelige Ole mente rigtignok at 
kunne skaffe nervus rerum, for han havde i lang Tid 
omhyggeligt samlet Tobakssauce i en Trepægleflaske i den 
faste Tro, at Apothekeren gav en Rigsort for Flasken, 
men da Garl oplyste ham om, at hans Fader virkelig ikke 

kjøbte saadant noget Svineri, og for yderligere at give sine 
Ord Vægt, spurgte, om han maaske ogsaa troede, de kjøbte 
Ørevox henne paa Apotheket, saa glippede alle paa To- 
bakssaucen byggede Forhaabninger. 

Derpaa havde man henvendt sig om et Laan til Aron, 
der, til Trods for sin Protest, alligevel antoges at have 
Penge, men Aron havde virkelig heller ingen. Tidligere 
havde han tjent mangen god Skilling i Skolen, dels ved 
at sælge noget aparte Klatpapir, dels ved at skaffe natur- 
historiske Gjenstande til Samlere, men da man havde op- 
daget, at Klatpapiret ikke var Andet end Onkel Isacs 
Fluepapir, og da Lidholdet af en Flaske, der var udgivet 
for ^Gjeddeæg i Spiritus'*, viste sig at være gule Ærter i 
Vand, havde man efterhaanden fattet en ikke ganske ube- 
rettiget Mistillid til Arons Varer og undte ham ikke mere 
nogen Fortjeneste. Rigtignok laa han i Underhandlinger 
med Doctor Bigums Søn om Kjøbet af den Bændelorm, 
som Morten Bech med den stærke Appetit almindeligt 
antoges at gaa med, og Aron haabede at kunne tjene 
godt paa Dyret, naar det engang kom, men denne even- 
tuelle Profit var jo dog ikke Noget, som man kunde laane 
Ingredientseme til en Æggesnaps paa, og man var derfor 
lige vidt. 

Doctorsønnen fra Landet, Jacob Leth, der hidtil havde 
ligget paa Ryggen og slugt en Roman af Marryat — hans 
erklærede Yndlingsforfatter — fik imidlertid pludselig en 
lys Idee. — »Jeg slaaer sgu dog aldrig Noget op i mit 
latinske Lexicon", sagde han, „og vil jeg gjøre det, 
kan jeg jo laane Oles. Gider En af Jer gaa hen og 
sælge Lexiconet til Bogjøden, saa giver jeg Æggesnaps 
rundt!* 

Dette ædelmodige Tilbud var naturligvis strax blevet 
modtaget med Jubel, og Aron sendt afsted dels forat af- 
slutte Handel med »Bogjøden* — der forresten slet ikke 
var nogen Mosait — dels forat besørge de nødvendige 
Indkjøb. Kopper og Skeer laantes hos Madammen, og snart 
sad fire Drenge og rørte omkap — Jacob Leth havde 
betinget sig, at en Anden skulde røre hans Æg, for han 
selv gad ikke. 

Pludselig gik Døren op, og Jørgen Helmer — han, der 
var i 7de B. — kom i Slobrok og med lang Pibe. — 
„Æggesnaps!* sagde han overlegent. »Gud veed, hvor I 



52 

gider bruge Jeres Penge til det søde Stads! — Lad mig 
smage, om den er ordentlig rørt!" Og saa tog han en 
forsvarlig Skefuld. »Hør, hvem af Jer er god til at læse 
Skrift?* vedblev han. — Almindelig Taushed, for de Mindre 
vidste godt, hvad Spørgsmaalet betød. Jørgen havde nem- 
lig en skreven Oversættelse til Xenofons Apologi, en af 
den Slags, der gaaer i Arv fra Hold til Hold, og naar han 
vilde skynde sig med Lectierne, pleiede han at lade en af 
Drengene læse høit af Oversættelsen, mens han selv fulgte 
med i den græske Text; dette morede imidlertid ikke de 
Mindre, og derfor blev der, som sagt, almindelig Taus- 
hed. — ^Du skal faae Lov imens at ryge af min lange 
Pibe, Ole*, vedblev Jørgen, ^den med Peberrøret. Kom 
saa, og I Andre maa gaa: jeg vil have Ro til at læse I* 

Ole parerede Ordre, Æggesnapsene blev spist, og de 
Fremmede gik. Men en halv Timestid senere, da Xenofon 
var , tyret*, som det hed, kom der Selskab inde paa det 
andet Værelse; det var tre af Jørgens Kamerater, der 
skulde spille L'hombre. De fik Piberne tændt og Bordet 
rykket ud, Spillet begyndte. Men det gik ikke for sig i 
Stilfærdighed; de raabte op og lo, de slog i Bordet og 
klappede i Hænderne, naar En fik sig en Række Nolo- 
beter, og al den Gemytlighed lød endnu gemytligere ind i 
Naboværelset, hvor Møller sad og trængte til Medmen- 
nesker. — Hvad om han gik ind og fik sig en Passiar 
med dem? Han havde allerede reist sig halvt op, men 
saa kom han til at tænke paa, at det dog maaske ikke 
var rigtigt, at han som Lærer udenfor Skoletiden søgte 
Selskab med Disciplene — Møller var nemlig ikke fri for 
den lidt plebeiiske Fornemmelse, at man altid burde holde 
paa sin Værdighed og passe paa ikke at blive overseet 
her i Livet — men da han atter havde overveiet Sagen, 
kom han til det Resultet, at da det ikke var hans 
Disciple — Møller læste ikke i de to ældste Klasser — 
saa kunde der vel ikke være Noget i Veien for, at han 
gik ind til dem, og da han samtidigt kom i Tanker om, 
at han maaske gjennem Samtale kunde paavirke dem og 
høine deres aandelige Niveau, var hans Beslutning fattet: 
han reiste sig, gik ud paa Gangen og bankede paa Døren 
til Discipelværelset. 

„Kom ind I* raabte Værten, Jørgen Helmer, der sad 
med Ryggen til Døren og derfor ikke kunde begribe. 

hvorfor hans tre Medspillere pludselig foer op fra Stolene 
og toge Piberne af Munden. 

, Godaften*, sagde Møller, ,bliv blot ved at ryge, jeg 
er vant til Røg!* 

^Vil De ikke sidde ned, Hr. Møller!** 

,Tak, jeg vilde egentlig kun spørge, om jeg ikke kunde 
faae en Fjer til at rense min Pibespids med.* 

Nei, Fjer havde man ikke, men en af Spillerne snoede 
en lang Orm af Klatpapir, og faae Øieblikke efter var 
Adjunctens Pibespids saa ren, som man kunde forlange; 
han takkede og lavede sig til at gaa — ikke overdrevent 
hurtigt — men saa sagde Jørgen Helmer, der følte sig 
som Vært: ,Vil De ikke sidde ned, Hr. Møller?* og Møller 
sagde strax: „Jo Tak!* tog Plads paa Jørgens Stol og 
fik efter en kort Parlamenteren Disciplene til igjen at tage 
deres Piber, og medens de fire Rygere hidtil havde dampet 
noget forskrækkeligt — ^pulset*, som det, betegnende nok, 
kaldtes i deres Sprog — nøiedes de nu med at nippe 
smaat til Røgen — det var en ganske uvilkaarlig Subor- 
dinationsfølelse. Hvad der var værre, var imidlertid, at 
Gonversationen truede med at gaa helt istaa, og Møller 
begyndte alt for tydeligt at mærke, at han var kommen 
til Uleilighed. 

„Jeg forstyrrede Dem nok i Spillet*, sagde han derfor. 

„Aa— aa, det gjør saamænd ikke Noget*, lød det i 
Kor, men Tonefaldet var ikke rigtig troværdigt. 

„Det var saamænd godt for Jørgen, at han blev af- 
brudt*, sagde Den, der havde snoet Ormen, „for han var 
lige ved at blive Codille!* 

„Saa, var han det*, svarede Møller. „Ja, jeg har ikke 
Noget imod L'hombre — tvertimod, jeg spiller selv, blot 
ikke Kjøbenolo, det er der for Meget at risikere ved — 
men jeg synes alligevel, at De maatte kunne bruge i alt 
Fald en Del af Deres Fritid bedre end til at spille 
L'hombre.* 

„Ja— aa, ja — men Whist er saa højtidelig!* ind- 
vendte en blegnæbet udseende Fyr, der hidtil ikke havde 
sagt Noget. Det var den lille Baron Plauen, der regel- 
mæssigt imponerede Kameraterne, og for den Sags Skyld 
hele Byen, ved strax, naar Ferien begyndte, at blive af- 
hentet i Landauer, der med Blinkere, Kusk og Tjener 
holdt udenfor Skoleporten. Aldrig saa snart havde den 

lille Baron henkastet denne Bemærkning, før Byfogdens 
Søn øieblikkelig gjentog den; han var skikkelig, ubegavet 
og flittig, men allerede en Del Snob : samlede paa adelige 
Segl, klistrede op ad den smaa Plauen og var som et 
Ekko af ham. 

^Ja, det var nu ikke min Mening at opstille nogen 
Rangforordning for de forskjellige Slags Kortspil**, svarede 
Møller smilende, „men jeg mente blot, at De maatte 
kunne — har de ældre Klasser her i Skolen ikke nogen 
Forening!** afbrød han pludselig sig selv og fik en lys 
Idee. 

Nei, det havde de da ikke. — Og saa blev Møller vel- 
talende og forklarede, at de ældste Disciple i andre Latin- 
skoler havde en Forening, hvor de kom sammen en Aften 
om Ugen — i Reglen om Lørdagen — skiftedes til at 
holde Foredrag, øvede sig i Declamation og Discussion og 
udgav et Blad, der cirkulerede mellem Medlemmerne. 

Tilhørerne blev interesserede, og Møller foreslog dem 
at stifte en saadan Forening snarest muligt. Det tilstede- 
værende Firkløver erklærede sig ogsaa strax parat til 
næste Dag at conferere med Kameraterne, men hvor 
skulde Foreningen samles? 

I et af Skolelocalerne mente Møller og tilbød at tale 
med Rector om Sagen. 

„Ja— a, mange Tak**, sagde den forstandige Jørgen, 
^men hvis Adjuncten først vilde tale med Overlærer 
Jochumsen, saa kunde vi jo altid bagefter selv gaa til 
Rector.** 

Ogsaa det lovede Møller, og da han efter en fortsat, 
længere Drøftelse af Foreningens Maal og Virkemaade 
skiltes fra Disciplene, var begge Parter lige tilfredse. 
Møller syntes, at han var kommen godt igang med at op- 
fylde sin Mission — han vilde vist i en saadan Forening 
faae et taknemmeligt Publicum at holde Foredrag for — 
og Jørgen Helmer erklærede til de Andre, at den nye Ad- 
junct lige godt ikke var den Bede, han havde tænkt sig; 
den lille Baron supplerede denne Udtalelse med den noget 
respectstridige Bemærkning, at det med en Forening, det 
havde sgu hverken Rector eller nogen af de andre Kraft- 
idioter fundet paa, og Byfogdens Søn sluttede sig strax 
uden Forbehold til denne Opfattelse. 

— I Løbet af de følgende Dage lykkedes det Møller 

at vinde Jochumsen for sin Idee, og Rector gav altsaa 
ogsaa strax sit Samtykke. Foreningen constitueredes, man 
vedtog en Række drakoniske Love, og til Aabningsmødet 
var Møller indbudt og holdt et Foredrag om vore hedenske 
Forfædres Gudsdyrkelse. Der havde været nogen Dissens 
angaaende Foreningens Navn, idet et Parti vilde have, al 
den skulde hede „ Balder **, et andet foreslog „ Heimdal **, 
men de, der holdt paa „Heimdal", seirede, og Organet 
kom saaledes ganske naturligt til at hedde „Gjallerhomet". 
Et enkelt Medlem, der altid skulde være vittig, foreslog, 
at man som et Minde om Foreningens først foreslaaede 
Navn, skulde kalde Bladet , Rabalderhornet", men denne 
Udtalelse vakte almindelig og berettiget Indignation, og 
Vedkommende idømtes enstemmigt en Mulkt af fire Skil- 
ling til „Heimdals* Kasse. 



I den gamle Kaserne gik Alt sin rolige, ensformige 
Gang: der blev striglet og pudset, hugget og redet, Træ- 
tøflerne klaprede paa Stenbroen, Jomfru Brodersen viste 
sit kjønne Ansigt bag den lille Luge, og Trompeter Ru- 
beks Børn kørte stadigt med Glaskarethen. Og dog var 
der baade Afvexling og Fremgang, Noget, som imidlertid 
kun de Indviede formaaede at se. Holstenerne begyndte 
at lære Dansk — de mere Begavede kunde allerede bande 
ganske flydende — Dækken og Trense var nu et over- 
vundet Standpunct: man red paa Saddel og med Gandar, 
og i Slutningen af Marts tog Ritmesteren fat paa at ind- 
øve „ Bravering " med de FHnkere af Holdet. 

Braveringen — Enkeltmands Kamp mod Enkeltmand, 
hvor det gjælder om at benytte Pistol og Sabel i rette 
Øieblik, og hvor man ridende i „Slangegange" snart søger 
og snart undgaaer Modstanderen, alt eftersom Chancerne 
er for eller imod En — ansaaes i alt Fald dengang for 
den bedste Prøve paa en Dragons Vaabenfærdighed og 
Dygtighed som Rytter, og et smukkere militairt Skuespil, 
en Øvelse, der mere minder om Riddertid og Turneringer, 
kan der vel vanskeligt tænkes. 

Hvor det dreiede sig om at lægge den størst mulige 
Kraft og Udholdenhed for Dagen, var den stærke Smed 
paa den berygtede Nummer Fjorten stadig den Bedste af 

alle Rekrulerae, men hvor det kom mere an paa Smidig- 
hed, Hurtighed i Bevægelserne og Gonduite, hævdede den 
unge Lieutenant ubetinget første Plads, hvorfor han da 
ogsaa, til Ritmesterens store Tilfredsstillelse^ udmærkede 
sig særligt i Bravering. De to Sidemænd i Geleddet, 
Smeden og Lieutenanten, afgav ogsaa et frugtbart Discus- 
sionsemne for den staaende Strid mellem Berideren, Vagt- 
mester Bonde, og Overvagtmester Brodersen om Spørgs- 
maalet Skolerytter contra Gampagnerytter: Berideren holdt 
naturligvis paa Lieutenanten, Overvagtmesteren paa Smeden. 

Sidst i Marts blev det Ruskveir med Sydvest; man 
hørte om de første Snepper, og saa kom der Uro over 
Ritmesteren: han red jevnligt ud til de forskjellige Herre- 
gaarde, hvor han var en velseet Gjæst. I graa Dragt, 
med Bøssen hængende over Skulderen og med Juno 
sjokkende bagefter, travede han afsted paa sin Pluto, 
men Uniformen var i den Grad sammenvoxet med hans 
Person, at det slet ikke klædte ham at være civil: „Saa 
træder det rude endnu tydeligere frem!" sagde Oberst- 
inden om ham. For en mindre kraftig Natur end hans 
maatte disse Jagtture forresten være temmelig anstren- 
gende : ofte red han i den tidlige Morgenstund et Par Mil 
— og han skaanede ikke Pluto — gik saa paa Jagt, saa 
længe det var lyst, spiste og drak stærkt, spillede Kort 
Natten igjennem og red saa tilbage om Morgenen, forat 
han kunde overraske Folkene ved Staldtjenesten. 

— „Saa for Fanden !•* sagde han en Formiddag til 
Lieutenanten. „Nu havde jeg lovet Jægermesteren at 
komme ud til Billeskov og skyde hans Snepper paa Lørdag, 
og saa bliver man bedt til Obersten! — Ja, De skal jo 
ogsaa med! — Det er nedringet Theparade! — Naar man 
saa endda havde nogen Fornøielse af, at den er nedringet, 
men om Husets Døtre i alt Fald gjælder sgu accurat det 
Samme, som den salig Gonsistorialraad hjemme pleiede 
at sige, naar han var saa uheldig at faae Ryggen af Kal- 
kunen: „Ben og atter Ben!** — Gid Fanden havde den 
Rout!" 

Lørdagen kom, og alle Byens Honoratiores mødte hos 
Oberstens, ogsaa Civile — der var, hvad Obersten selv 
kaldte „blandet Service". Møblerne havde afført sig deres 
Sirtses Betræk inde i Salen — den, som Jochumsen 
pleiede at kalde „Ginnungagab", fordi den symbolsk be- 

tegnede det svælgende Dyb, der til daglig Brug rugede 
mellem Oberstens spartanske Parolstue og Oberstindens 
elegante Hjømeværelse — og snart stod man her stuvet 
som Sild i en Tønde. 

Kammerherre von Libau fik sig en Whist med de tre 
Værdigste af Selskabet, men ellers var der ikke Tale om 
Andet end at staa. Oberstinden og den ældste af Døtrene 
forlystede Gjæsteme med en firhændig Sonate — Rit- 
mesteren paastod, at de havde valgt den længste, forat 
de dog selv kunde sidde ned saa længe — og derpaa 
blev Møller anmodet om at læse Noget høit af Bjørn- 
son. 

Møller var bleven indført i Huset af Adjunct Lind, 
der stadig læste Fransk med Døtrene, og Møller fandt — 
til Jochumsens Forargelse — at det var et intelligent og 
behageligt Hus. Hvor , folkeligt** end Møller optraadte, 
var han nemlig ikke ganske ufølsom for at komme i „fint 
Selskab*, og det var med en ikke ringe Tilfredsstillelse, 
han, efter omhyggeligt at have børstet sin Kjole og bundet 
sin Halsklud, havde kastet et prøvende Blik paa sin sort- 
klædte Person og fundet Helheden ulastelig. Møller læste 
altsaa høit og morede i alt Fald sig selv, og saa blev 
Klokken omsider Ti: Souper'en serveredes. 

Inde i Spisestuen stod der Fade med Salater og Ge- 
léer — ^let Gavaleri**, som Major Duseberg kaldte det; 
man raslede med Tallerkener, Knive og Gafler og lod, 
som om man spiste. Herrerne spildte Vin ned ad Damernes 
Kjoler, og Obersten, der saae ud, som om det Hele ikke 
kom ham ved, legede aabenbart „komme Fremmede*" i 
sit eget Hus. 

Henad Elleve brød man op. — „En charmant Aften, 
min Naadige!" sagde den gamle Kammerherre og kyssede 
Oberstinden paa Haanden. „Kun beklager jeg, at jeg 
ikke ret nød godt af Musiken, jeg sad saa langt borte. 
Og den unge Adjunct, hvad han nu hedder, skal ogsaa 
have læst meget godt op — noget Norsk troer jeg. Naa, 
det beklager jeg nu mindre, jeg ikke fik hørt: man lærte 
ikke Sproget i min Tid, og jeg har ikke senere faaet 
det Forsømte indhentet. Den anden unge Mand, som jeg 
for første Gang seer i Deres Hus, Lieutenant Poulsen, 
synes jeg meget godt om; han tiltaler mig endogsaa 

mere end almindeligt. — God rolig Nat, og Tak for den 
charmante Aften !** 

Nede paa Gaden mødtes Majoren, Ritmesteren og 
Lieutenanten. — „Det var en munter Aften!** sagde Rit- 
mesteren til Lieutenanten. 

„Ja, jeg morede mig brillant!*" forsikrede Denne. 

„Morede De Dem!** raabte Ritmesteren. „Nei, det er 
sgu dog næsten for galt! Hvordan Fanden har De baaret 
Dem ad med det! Men for at tale om noget Andet: jeg 
er saa sulten, saa Tarmene skriger i Livet paa mig!" 

„Jeg, Gut forbande mig oksaa!" brummede Majoren. 
„Men vi kan da komme ind paa „Petersens Hotel* endnu, 
Himlen være lovet!** tilføiede han med en næsten andægtig 
Taknemmelighed mod Forsynet, der har indrettet Alt saa 
viseligt. 

„Ja, naturligvis maa vi have Noget at leve af*, svarede 
Ritmesteren. „Lad os blot skynde os!** 

Inde paa „Petersens Hotel** var der allerede samlet 
en Del af Afteuens Gjæster — man sagde almindeligt, at 
Værten ligefrem indrettede sig paa en større Omsætning, 
naar der havde været Souper hos Obersten — og henne 
i et Hjørne sad Jochumsen og Møller. 

— „Staaende Souper!** udbrød Jochumsen forbitret. 
„Det ligner Obersten, det stive Skilderhus! Jeg vil ogsaa 
give staaende Souper! Det er den mest økonomiske Sel- 
skabelighed, der existerer — det vil sige, den er, Fanden 
ikke, økonomisk for Gjæsterne, for d e maa senere i dyre 
Domme tilfredsstille deres umættelige Hunger, men for 
Værten — han maa jo ligefrem kunne lægge Penge op 
ved den Forretning: man faaer Ingenting at spise og 
Ingenting at drikke — det kan da ikke koste synderligt! 
— og Udgifter til Tjenerskab er der ikke engang, for 
Herrerne agerer jo Opvartere! — Jeg er ligefrem indig- 
neret!** 

Omsider blev Hungeren tilfredsstillet, og Jochumsen 
sagde Farvel til Møller ude paa Torvet. — „Husk, der 
er Lærermøde imorgen Eftermiddag!** raabte han efter 
ham og vendte sig umiddelbart efter med et: „Godaften, 
Maaløv, hvad er Vinden?** til Vægteren, der altid syntes 
at gro op af Brostenene, naar Jochumsen kom sent hjem. 

„Den er svær at synge imod**, svarede Ordenens natlige 

Vogter lettende paa Kabudsen, ,og man har ikke mere 
den Stemme, man har havt!* 

„Saa lad være med at synge — jeg har faaet mere 
end Musik nok for iafteni Men der er fire Skilling; drik 
saa et Par Snapse til, skjøndt Spiritusen naturligvis alle- 
rede staaer lige saa høit oppe i Halsen paa ham som 
paa et Barometer, der staaer paa , Bestandig ** ! Drik sig 
en Donner, det veed man da, hvad er, og tak sin Gud, 
at han ikke har været til staaende Souper! — Godnat 
Maaløv !* 

Og dermed gik Jochumsen hjem efterladende Vægteren 
i dybsindige Betragtninger over det høiere Selskabslivs 
Mysterier. 



— ^Pastor Knudsen er i Byen!* sagde Adjuuct Lind 
næste Morgen til Jochumsen i det andet Frikvarteer. 

„Har De talt med ham?** 

,Nei, men jeg saae hans Vogn kjøre ind i Agentens 
Gaard.** 

,Naa, saa seei* vi ham nok her paa Skolen i Løbet 
af Formiddagen. — Lassen, din Svoger er i Byen**, vendte 
han sig til Rectoren, „Du beder ham naturligvis med 
iaften efter Lærermødet!" 

Pastor Knudsens gamle Galeschevogn med de vel- 
nærede Brune for og med Niels Kusks skjæggede Ansigt 
under en sølvtresset Hue var kjendt i hele Byen, og dens 
Ankomst vakte altid Glæde og Forventninger i forskjellige 
Kredse. Først og fremmest glædede naturligvis Sønnen 
Hans Peter sig, og dernæst Svoger Rector og Lise, for 
hvem Onkelens Besøg var en af de faa men stadige Ad- 
spredelser i hendes stille Liv. Jochumsen, der tilbragte 
alle sine Ferier i Præstegaarden, blev ogsaa oplivet, naar 
hans gode Ven pludselig viste sig, og et Par af de ældre 
Lærere var Dus med Præsten fra den Tid af, da han 
selv havde været Adjunct ved Skolen. Forbindelsen med 
denne havde han da heller aldrig afbrudt: han passede 
altid, til Trods for de mange Ærinder, han ufravigeligt 
havde at besørge, at gjøre et Svip ind i Lærerværelset, 
naar der var Frikvarteer, og ved Examen var det en fast 
Regel, at han een Dag var Censor i Religion og Græsk. 

Foruden de nærmere Interesserede var der ogsaa rundt 
omkring i Byen en hel Mængde Ansigter, der kom til 
Ruden, naar Præstens Vogn fra Ordrup raslede gjennem 
Gaderne; Niels Kusk saaes nemlig altid noget efter An- 
komsten at begive sig paa Vandring med en hel Mængde 
Pakker og Kurve, og naar han omsider vendte tomhændet 
tilbage, sad der adskillige gamle Jomfruer og fattige Enker 
og glædede sig ved en Snes Æg, en Spegepølse eller et 
Stykke frisk Smør. Saa var der endelig ogsaa dem, der 
nærede endnu større Forhaabninger og saa smaat sad 
og ventede paa at blive hentede ud til Ordrup, thi Præste- 
gaarden var et sandt Gjæstfrihedens Paulun, hvor der 
næsten altid var liggende Fremmede, og hvor man forstod 
at hjælpe sig med Pladsen, som man kunde. 

I det følgende Frikvarteer kom Pastor Knudsen ganske 
rigtigt, og hans Ankomst satte strax Liv i Lærerværelset. 
Jochumsen modtog ham med et fornøiet: „Naa, er Du 
der. Du gamle Sjælesørger!** Rector klappede venligt sin 
Svoger paa Skulderen og saae dobbelt saa mild ud som 
ellers, Krigsassessoren rettede sig, Adjunct Søltoft slap 
„Flyveposten**, og selv Tegnelæreren vovede sig halvt ud 
af den Krog, som han syntes at have forpagtet paa 
Livstid. 

Præsten, en midaldrende Mand med et fornøieligt, 
aabent Ansigt, saae ud som en Landsbypræst skal se 
ud, naar han kommer til Byen: han havde naturligvis 
baade sort Frakke og hvid Halsklud, Galoscher og Paraply 
— kort sagt: „daglig Uniform**, som Jochumsen kaldte 
det. — Præsten spurgte sin Svoger, hvordan Hans Peter 
havde det. — Jo, Tak, han havde det godt. — Men hvor- 
dan det gik i Skolen — det Spørgsmaal var henvendt til 
Jochumsen. — Ja, Jochumsen kunde jo desværre ikke 
egentlig rose Hans Peter: han viste sørgelig ringe Inter- 
esse for tysk Formlære, og i de andre Discipliner var 
han nok ikke meget bedre; ;,meji han mulede en stor 
Dreng i sjette Klasse ordentlig af i forrige Frikvarteer**, 
tilføiede Jochumsen, „og det gjorde han brillant, hvis det 
kan fornøie Dig!** Naa, det glædede naturligvis ogsaa 
Præsten at høre, at Sønnen artede sig vel, og saa gik 
man over til at tale om andre Materier. 

„Du kommer altsaa til mig iaften, Knudsen, efter Læ- 
rermødet?** spurgte Rector. 

^Ja, Tak, Svoger, jeg var forresten ogsaa kommen 
uden Indbydelse!* 

— ^Seer Du op til mig Klokken Tolv, naar jeg kom- 
mer fra Skole?" spurgte Jochumsen. 

^Nei, Tak, Du, det har jeg alt for mange Gommis- 
sioner til at kunne indlade mig paa: Mo'er og Pige- 
børnene er jo ikke med idag, og de har betroet mig, at 
besørge en Masse Indkjøb — foruden hvad jeg selv har 
at udrette — vil Du se en Dosmerseddel af en Størrelse!" 

Op tog Præsten en lang Liste, og Jochumsen læste. 
— ^Hvad skal Du hos Agenten?" spurgte han. 

^Aa, jeg skal have mange Ting: Kløverfrø og Raps- 
kager og salpetersurt Superfosfat" — Præsten havde selv 
Avlingen og var ivrig Landmand — ^og desuden" — * 

^Ja, Tak, det er godt*, afbrød Jochumsen ham, „men 
hvad gjør Du i Klosteret?" 

„Aa, det er Jomfru Ginge, Du veed.* 

„Hun er jo forrykt!* 

„Ja, rigtig klog er hun nok ikke, men hun piber mine 
Præstekraver," 

„Naa, saaledes. Men Obel — hvad er det for en 
Obel?* 

„Gonditoren.* 

„Gonditoren! Det er meget godt! Ham skriver Du 
ogsaa op! Troer Du virkelig. Du kunde glemme at faae 
dine to smaa Posteier og et Glas Portvin, selv om Du 
ikke skrev ham op! Du er naiv, Knudsen, eller ogsaa 
er det Durkdrevenhed!* 

Klokken ringede. Frikvarteret var forbi, og Præsien 
skyndte sig ud i Byen. 

— Om Eftermiddagen var der altsaa Lærermøde ; man 
samledes Klokken Sex, og Rector gav Cigarer. Først 
blev Dimittendernes Ghancer drøftede, og saa gik man 
over til 7de B; Jørgen Helmer fik i det Hele et godt 
Skudsmaal, og om den lille Baron, der ellers ikke blev 
rost, bemærkede Adjunct Lind, at han havde en for en 
indfødt Dansk ualmindelig smuk Udtale af Fransken. 

„Gud bevares, hvor det er mig ligegyldigt!* brummede 
Jochumsen. 

„Hvadbehager!* foer det ud af den gallom ane Adjunct. 

„higenting!* svarede Jochumsen, og saa gik man videre 
og naaede forholdsvis hurtigt fjerde Klasse. — Adjunct 

Lose bemærkede i al Almindelighed, at Klassen var svag 
i Mathematik, og dette gav øieblikkeligt Adjunct Søltoft 
Anledning til at fremsætte en Hypothese om, at den mindre 
Flid og mindre Fremgang rimeligvis skyldtes Exemplet 
fra oven, „for naar de ældste Disciple stiftede en Forening 
— „Tyr*" eller ^Thor**, hvad den nu hed — og brugte 
deres Tid til Discussion og Declamation, saa var det intet 
Under, om de mindre sløiede af; men det var vel for- 
resten kun en Affødning af Tidens almindelige liberale 
Tendens og dumme Politiseren." Adjunct Lose begyndte 
at blive rød i Kammen, Møller rømmede sig og Rector 
blev urolig paa Stolen — ved denne Leilighed kunde han 
jo ikke godt forsvinde — men det truende Uveir drev 
dog over, og man gik videre i Forhandlingen. 

Efterat man med Sorg havde dvælet ved Jacob Leths 
fast utrohge Dovenskab, der, som Rector træffende be- 
mærkede, nu gik saa vidt, at han bogstaveligt aldrig slog 
et Ord op i sit latinske Lexicon — Rector kunde jo ikke 
vide, at han var lovligt undskyldt — fik Aron Ros for 
mere end almindelige algebraiske Anlæg, og saa kom man 
til lille Jensen, Pedelsønnen. 

Det var aabenbart, at alle Lærere uden Undtagelse 
betragtede lille Jensen som Skolens Barn, for hvem de 
var som en Slags Formyndere, thi skjøndt en Udenfor- 
staaende strax af de forskjellige Udtalelser vilde have faaet 
et bestemt Indtryk af, at hverken Evner eller Kundskaber 
var synderlig store, vilde man Hge saa hurtigt være kommen 
paa det Rene med, at Alle søgte at give deres Dom en 
saa mild Form saa muligt. Rector maatte endogsaa med 
Glæde bemærke, at lille Søren i den senere Tid stundom 
ligefrem havde forbavset ham med sine latinske Stile — 
her puffede Jochumsen Møller i Siden og blinkede til 
ham — og det saa meget mere, som det var tydeligt, at 
han ikke havde faaet Hjælp af Kameraterne, men brugte 
egne Vendinger, der vel ikke var klassiske — her ud- 
stødte Jochumsen et dæmpet „Bah!" — men dog vidnede 
fordelagtigt om selvstændigt Arbeide. 

Hans Peters Standpunct gled man forholdsvis let hen 
over, dels fordi det saa jevnligt blev drøftet i Lærerværelset 
om Formiddagen, dels fordi man i det Hele godt kunde 
Ude ham; de Udtalelser, der faldt, var imidlertid ikke 

smigrende, og kun Krigsassessoren, der ellers var stum 
Bisidder i Lærermøderne, fandt sig foranlediget til at give 
ham det bedste Vidnesbyrd for Flid og Dygtighed i 
Gymnastik. 

— Paa samme Tid, som Hans Peters aandelige Person 
var under Debat i Lærerværelset, sad han selv ovre i sit 
•Værelse i Rectorboligen og læste. Døren gik op, og hans 
Kusine Lise kom ind. I en Fart forsvandt den Bog, han 
læste i, og nu laa De hello Gallico foran ham ; men Lises 
milde Øine saae skarpt: hun stak Haanden ned i Bord- 
skuffen og fremtog Corpus delicti — det var Goopers 
,Den sidste Mohicaner". 

^Hans Peter, dog!** sagde hun bebreidende. ,Nu 
havde Du dog saa bestemt lovet mig, at Du idag selv 
vilde læse din Latin og slaa Gloserne op, og saa sidder 
Du og læser Morskab. Du er rigtig en styg Dreng!** 

^Du er en vigtig Tøs!** svarede Hans Peter. ^Du er 
kun tre Aar ældre end jeg, men man skulde tro, Du var 
min Bedstemoder! Du ligner „Spjat-Gecilie**, Lise!** 

Denne Sammenligning var nu ikke smigrende, eftersom 
bemeldte Dame var en gammel, tandløs Kjælling, der 
solgte ^Stanglakrits** og Frugt, som hun efter en almindelig 
udbredt Tradition kjøbte umoden og ^laa** moden i sin 
Seng, men Lise lod, som om hun ikke hørte Injurien og 
vedblev roligt: ^Du har vel slet ikke læst paa Gæsar?* 
^Nei, det veed Gud, jeg ikke har! — Du har jo ikke 
slaaet Gloserne op til mig!** 

Lise sukkede og sagde resigneret: „Naa, kom saa 
med Lexiconetl** hvorpaa hun gav sig til at slaa Ordene 
op og dictere Fætteren dem. 

Hans Peter holdt nemlig Lise i en Slags privat Slaveri, 
og det Tyranni, hvormed Onkel Tom og hans sorte Stal- 
brødre i sin Tid blev behandlede, var for Intet at regne 
mod den Mishandling, som hun var Gjenstand for. Det 
var nemlig ikke nok med, at hun maatte slaa Gloser op 
for Hans Peter, skrive hans Stile og høre ham i Udenads- 
lectierne, men for overhovedet at faae ham til at bestille 
Noget, maatte hun mangen Gang kjøbe hans gode Villie 
med en af Faderens Cigarer eller ved at love at fortie en 
eller anden begaaet Dødssynd — Noget, der kunde pine 
den ærlige Lise længe efter. 

„Consilium, consilii, Raad, Raadslagning*', dicterede 
hun. — ^ Du skriver jo ikkel** 

„Jo, nu skriver jeg. Men veed Du, hvad ^jeg reiser** 
hedder paa Græsk, Lise?*" 

„Nei, men siden Du veed det, er der formodentlig 
noget Uartigt ved det!" 

„Det hedder — * 

„Hans Peter, jeg vil ikke høre det I Siger Du det, 
gaaer jeg min Vei og lader Dig selv om det Hele!" 

Denne Trusel hjalp: Hans Peter tav. Latinen blev 
læst, og hun hørte ham i Historie; nu var der kun Geo- 
metri tilbage. 

„Det er ogsaa skidt, at Du ikke kan Mathematik, 
Lise*, sagde han. „Du skulde lære det, saa kunde Du 
hjælpe mig med at regne mine Opgaver: nu faaer jeg 
næsten altid slet af Hr. Lose!" 

Og Lise var ikke langt fra i dette Øieblik at bebreide 
sig selv, at hun ikke kunde Mathematik og derved blev 
halvt medskyldig i Fætterens daarlige Gharacterer; hun 
lagde kjærligt sin Arm om hans Hals, saae ham ind i 
Øinene og sagde: „Hvor kan Du nænne det mod din 
Fader at være saa doven! Jeg vil sige Dig, han var 
meget bedrøvet idag!** 

Hans Peter bestræbte sig for at se ud, som om dette 
Factum var ham noget af det Ligegyldigste, der tænkes 
kunde, og svarede: „Ja, hvorfor skal jeg studere? Det 
er jo Fader, der vil have det!** 

„Hvorfor Du skal studere!" gjentog Lise aldeles for- 
bauset, thi hun kunde overhovedet ikke tænke sig nogen 
anden Vei i Verden end den, der gik gjennem Latinskolen. 
„Hvad vilde Du ellers?" 

„Til Søs!" svarede han uden at betænke sig. „Over 
til Amerika!" — for „Den sidste Mohicaner" havde alle- 
rede gjort sin Virkning. 

„Hans Peter dog! Tænk, om din Moder hørte Dig 
tale saadan! Nu har Du ogsaa lige siden Efteraaret gaaet 
og snakket om, at Du vilde spare en Rigsdaler sammen 
i Gharacteerpenge og kjøbe en Azalea til hendes Fødselsdag 
i Pintsen, og Du har kun en Mark!" 

Dette var at tage Hans Peter paa det ømme Sted: 
han fik Taarer i Øinene. — „Jeg veed godt, det er en. 
Skam, Lise", sagde han, „men jeg kan ikke faae ug'er 

nok til en Azalea inden Pintse, selv om jeg baade er 
flittig og snyder. — Kan Du ikke laane mig Pengene ?** 

Lise blev strax rørt og svarede: ^Du veed, din Fader 
har forbudt mig at laane Dig Penge, men nu skal jeg 
sige Dig Noget: vil Du hjælpe med at grave i Haven og 
holde Bedene rene for Ukrudt mellem Paaske og Pintse, 
saa skal jeg se at faae din Onkel til at give Dig to Skil- 
ling om Dagen for det. Vil Du det?" 

^Ja, det vil jeg!** svarede Drengen og saa var den 
Sorg slukket. 

— Det officielle Lærermøde var forbi, men det fort- 
sattes paa sædvanlig Vis ovre i Rectorboligen, hvor Pastor 
Knudsen stødte til. Lise var ikke blot en elskværdig 
Værtinde men ogsaa en fortræffelig Husmoder, og man 
lod den udmærkede forlorne Skildpadde vederifares Ret- 
færdighed, roste hendes Kræmmerhuse med Flødeskum og 
tog stærkt til sig af den lumske Melkepunsch. Bordet 
hævedes, og man fortsatte Symposiet inde i Studere- 
værelset. 

Rector havde selvfølgelig ikke Begreb om at være 
Vært, men Ingen var dog gladere end han, naar han 
kunde samle sine Lærere hjemme hos sig, naar Tobaks- 
røgen fyldte Rummet, Glassene tømtes, og Sang og Tale 
vexlede. Saa sad han ganske stille i en Krog og nød 
Situationen — Hr. Engel sad altid i Krogen ligeoverfor — 
og faldt da En eller Anden paa at istemme „Gaudeamus 
igitur^ eller »Lad den skrantende Magister", saa kunde 
ban endogsaa blive saa smittet af den almindeUge Ge- 
mytlighed, at han selv brummede med og markerede gal 
Tact med Foden. 

Ud paa Aftenen trak Præsten ham ind i Dagligstuen 
forat faae ham til at love, at han og Lise vilde komme 
ud til Ordrup i Paasken, men det Løfte holdt det haardt 
at afpresse ham, og først efterat Præsten indtrængende 
havde forestillet ham, at det egentlige Foraarsarbeide i 
Haven jo først kunde begynde efter Ferien, gav han halvt 
modstræbende efter. 

flDu kommer da som sædvanligt?" sagde Præsten lidt 
efter til Jochumsen. 
„Ja, naturligvis!" 

,0g hør, veed Du hvad: jeg synes egentlig rigtig godt 
om den nye Adjunct." 

Sophus Bauditz: Krøniker fra Garnisonsbyen. 5l Udg. 5 

^Hnil** sagde Jochumsen. 

^Ja, hvad mener Du med det Hm?" 

„Grundtvigianer!** 

„Saa? Det har jeg ikke mærket. Men, Herregud, 
selv om saa er — jeg havde nok Lyst at bede ham med 
ud i Paasken; man trænger sommetider til at tale med 
en yngre Gollega. — Troer Du, han vil komme?" 

Dette Spørgsmaal indlod Jochumsen sig ikke paa at 
besvare men rettede derimod et andet til Præsten, idet 
han sagde: „Hvor skal han ligge? Din Svoger skal vel 
have det blaa Gjæstekammer?" 

„Ja, jeg havde rigtignok tænkt at spørge Dig, om han 
ikke kunde ligge inde i dit Værelse." 

^Hm!" brummede Jochumsen atter. — „Han seer 
mig stærkt ud til at snorke — det gjør alle Grundtvig- 
ianere!" 

„Aa, Passiar! Det er en af dine sædvanlige Paradoxer!" 

„Ja, vi kan jo høre ad. — Aa, Møller, maa jeg tale 
et Par Ord med Dem!" raabte Jochumsen, og da Møller 
kom hen til ham, trak han ham afsides og spurgte saa 
uden nogensomhelst Indledning: „Snorker De?" 

„Nei, ikke det, jeg veed af!" 

„Godt, jeg vil tro Dem paa Deres Ord — saa er De 
bedt ud til Ordrup Præstegaard i Paasken!" 

Og saadan fik Møller den Invitation. 



For Jochumsen var det at reise ud til Ordrup altid 
en Begivenhed, der krævede længere Tids Forberedelser, 
eftersom han medførte de utroligste Ting, som han tænkte 
sig Muligheden af at kunne faae Brug for. 

Der var for det Første Lecture. Jochumsen læste 
næsten aldrig — han holdt sig til sine tyske Klassikere, 
som han kunde udenad — men skulde han paa Landet, 
forestillede han sig strax, at det kunde blive Regnveir 
hele Tiden, og derfor medførte han en Bunke Bøger, der 
altid kom uaabnede tilbage. 

Saa var der Skrivematerialier. Jochumsen skrev aldrig 
to Linier, naar han kunde undgaa det, men ikke desto 
mindre anskaffede han til hver Ferie en lille Flaske af 
Isacs bedste Blæk, som han regelmæssigt forærede Præsten, 
uden at den havde været trukken op. 

Dernæst var der Medicamenter. Jochumsen var aldrig 
syg, men han kunde jo dog blive det, og det var en 
betryggende Følelse at vide, at man i paakommende Til- 
fælde kunde kurere sig selv; derfor anskaffede han altid 
saadanne Arcana som Bruspulvere, skaaren Rhabarberrod, 
Kamferdraaber og Rigabalsam, og med disse Apotheker- 
sager kvaksalvererede han til stor Glæde for sig selv og 
de Indfødte i Ordrup, der efterhaanden havde vsennet sig 
til at betragte Overlæreren som en habil og erfaren Me- 
dicus. Naar det endnu tilføies, at han altid medførte et 
Utal af smaa Piber med dertil hørende Tobak, egen Hoved- 
pude, tre, fire Spadserestokke og Fiskeredskaber af den 
forskjelligste Art, vil man forstaa, at baade han selv og 
hans Factotum Isac havde nok at gjøre i de nærmeste 
Dage før en saadan Reise. 

— „Hvad vil De?** spurgte Jochumsen derfor ogsaa 
temmelig gnavent, da han midt under Indpakningen Rk 
Besøg af Møller. 

, Aa, jeg vilde blot spørge, om Overlæreren troer, det 
er nødvendigt at tage sort Kjole med til Ordrup.* 

, Gudbevares, hvor det er ligegyldigt!" lød Svaret. 

^Nei, det er det nu alligevel ikke," vedblev Møller, 
^for Tøiet lider altid en Del ved at pakkes ind og ud". 

„Lad saa Kjolen blive hjemme da, i Guds Navn! Jeg 
tager ingen med — jeg hader denne latterlige Beklæd- 
ningsgjenstand!" 

,Ja, men hvis vi skulde blive bedt ud, eller hvis der 
skulde komme Fremmede, og de Andre mødte i Kjole, 
saa — * 

„Ja, hvad saa?" 

„Saa vilde det dog være mig ubehageligt at — " 

„Tag saa Kjolen med, for Fanden!** 

Og det erklærede da ogsaa Møller efter moden Over- 
veielse, at han vilde, men Jochumsen mumlede et for- 
agteligt „Aandelig Plebeier!" da Døren lukkede sig efter 
Adjuncten, og i den nærmeste Tid efter kunde man jevn- 
ligt høre ham betegne sin Gollega som en „complet 
Skræddernatur." 

— „Har I nu Alting med?" spurgte Jochumsen sine 
Medreisende Onsdagen før Skjærtorsdag, da de sad paa 
Vognen. — Jo, det mente de. — „Er min lille brune 
Kasse kommen med?" 

„Ja, den er i Magasinet **, forsikrede Niels Kusk. 
„Naa, kjør saa, i Guds Navn!** Og saa kjørte de. 

— »Er der kjønt ude ved Ordrup?" spurgte Møller. 
„Om der er kjønt?** svarede Jochumsen. „Det er mig 

virkeligt ikke muligt at svare paa saadant et Spørgsmaall 
Om en Egn er kjøn eller ikke kjøn, beroer jo aldeles 
paa et rent subjectivt Skjøn. Jeg kan kun svare paa, om 
jeg finder den kjøn eller ei, og naar jeg for mit Ved- 
kommende føler mig tiltalt af Ordrup, saa er det aldeles 
ikke, fordi der er Mark og Skov og Mose, Eng og Hede 
— det er mig complet ligegyldigt — men fordi jeg kjen- 
der hver Ledstolpe og hver bjæffende Køter derude; jeg 
føler mig med andre Ord hjemme i Ordrup, det er 
Tingen!« 

Og heri havde Jochumsen Ret, thi hans Liv og Tanke- 
gang concentrerede sig ligefrem om to forskjellige Gentra: 
Kjøbstaden og Ordrup, og som i Virkeligheden Intet var 
ham ligegyldigt inde i Byen, saaledes havde han ogsaa 
Interesse for Alt ude paa Landet; han fulgte med Til- 
væxten i Familierne og Gaardenes Besætning, han gik 
rundt og snakkede løs om Mergling og Halvbrak, om 
Svenskharve og Radsaaning, og medens han, naar han var 
hjemme, tordnede og galede, hver Gang han blev bedt i 
Selskab, var det ham ude i Ordrup en ren Svir at blive 
bedt til Bryllup og Begravelse, og ved saadanne Leilig- 
heder udfoldede han en Elskværdighed og Gemytlighed 
som aldrig ellers. 

— Kjøreturen gik hurtigt; Hans Peter fik, til Trods 
for Rectors Protest, Lov at tage Linerne, Jochumsen 
spurgte Niels Kusk ud om Egnens seneste Begivenheder, 
Møller con verserede Lise, og et Par Timer, efterat de 
havde svinget ud af Byen, rullede de ind ad den smalle 
Aabning mellem Præsteboligen og Kirkegaarden, hvor 
Storken allerede stod paa Taget og mønstrede de Kom- 
mende; Ænderne foer skræppende og baskende med Vin- 
gerne til Side for Vognen, Lænkehunden gjøede rasende 
og lod, som den hverken kjendte de Brune eller Hans 
Peter, og i Døren viste sig fire Hoveder tilhørende Præsten, 
hans Kone og deres to Døtre. 

— „Goddag, min egen Dreng! Vær forsigtig, naar 
Du træder paa Hjulet! Ræk mig din Taske, Lise, saadan 

— Nei, lad mig hjælpe Dig, ellers kommer Du aldrig ud 
af Fodposen!'* 

Den, der saaledes førte Ordet, var den lille, trivelige 
Præstekone, og Den, som hun absolut maatte hjælpe ud 
af Fodposen, var. hendes Broder Rectoren, der, naar han 
kom ud af de vante Folder, altid havde endnu vanskeligere 
end ellers ved at staa paa egne Ben. 

^Det var kjønt af Dem, at De vilde komme med, Ad- 
junct Møller!" sagde Præsten. ^Velkommen til Ordrup!" 

„Goddag, søde Lise!" sagde begge Præstedøtre i Kor 
og kyssede Kusinen. 

— ,Naa, kom De med mig. Møller", sagde Jochumsen, 
,vi skal jo være Gontubemaler." 

,Ja, undskyld, gode Jochumsen", indvendte Præste- 
konen, „De kan ikke gaa gjennem Spisestuen denne Gang, 
for der ligger de tre Pigebørn; vi har Spisestue i Have- 
stuen, og Fa'ers og mit Soveværelse er Dagligstue, saa 
De maa finde Dem i at gaa gjennem det blaa Gjæste- 
kammer, naar De skal ind til Dem selv!" 

Jochumsen brummede ganske svagt men blev forresten 
ikke synderlig overrasket, thi da der i Ordrup Præstegaard 
altid var Fremmede og i Reglen nogle Stykker flere, end 
der egentlig var Plads til, fulgte det af sig selv, at der 
stadigt flyttedes og lavedes om paa Stuerne; de to eneste 
Rum, der aldrig rørtes, var Præstens Studerekammer og 
Jochumsens Værelse — de betragtedes som uangribelige. 

Eflerat have gjort det nødvendige Toilette samledes 
Alle i den til Spisestue udnævnte Havestue, og man tog 
fat paa den solide Aftensmad. En Eiendommelighed ved 
Husets Orden var, at Præsten altid pludselig fik travlt 
med Et eller Andet, saasnart der blev kaldt til Bords, og 
derfor altid kom et Par Minuter for sent; Jochumsen 
havde tidt givet Ondt af sig over denne Uskik, men det 
hjalp ikke: Præsten lo kun og blev ved med at faae 
travlt. 

»Aa, værsaagod at tage til Takke!" sagde Præstekonen. 
,De maa undskylde, at jeg ikke har Andet at byde paa!" 

— hun gjorde altid Undskyldninger for alt Muligt, og det 
hvad enten der var Grund til det eller ei. — „Tag lidt 
Skinke, Jochumsen, det veed jeg. De kan lide. — Og 
De har slet higenting, Adjunct Møller! Husk, De er paa 
Landet, og lad, som De var hjemme!" 

„Hold Dig nu blot rolig, Mo'er, vi skal nok sørge for 
os selv", sagde Præsten, men hans Ord frugtede ikke 
mere, end at Mo'er umiddelbart efler fløi op for hviskende 
at spørge, om Hans Peter ikke vilde have mere Røræg, 
og da Hans Peter besvarede Spørgsmaalet velvilligt be- 
kræftende, straalede hendes Moderøie af Glæde og Stolthed 
over Sønnens Appetit. 

Efter Aftensbordet trak Præsten sig tilbage til Studere- 
kammeret, og de Andre til Dagligstuen. — „Aa, undskyld", 
sagde Præstekonen til Møller, da han var lige ved at 
sætte sig, „men det er rigtignok Jochumsens Stol!** 

Saa satte Møller sig hen i Hjørnesofaen til Lise og 
Præstedøtrene, og efterhaanden blev hans Gonversation 
livligere og livligere. Naar Møller kom i en ny Kreds, 
begyndte han nemlig altid med at føle sig usikker og 
vovede sig aldrig for langt ud; han mindede i saadanne 
Øieblikke om Drengene, naar de vil prøve, om Isen kan 
bære: den ene Fod beholder de inde paa Land, men med 
den anden stamper de — først forsigtigt, siden stærkere 
og stærkere — paa den skjøre Flade, og naar de saa 
endelig har overbevist sig om, at der ikke er nogen 
Fare, saa slipper de Fodfæstet paa Land og begiver sig 
dristigt ud paa Isen. Saaledes og ikke anderledes bar 
ogsaa Møller sig ad : i Begyndelsen sagde han ikke Meget 
og følte sig for, men da han mærkede, at Mine og Frede- 
rikke var et taknemmeligt Publicum, blev han mere og 
mere høitalende og endte med paa Opfordring at læse op 
af ^Nordens Guder." 

— Jochumsen sad i sin egen Stol og røg af en lille 
Pibe, smækkede med Læberne og kigede i en Avis, medens 
Rector talte med sin Søster og spurgte, hvordan de sidst 
oculerede Roser havde overstaaet Vinteren, og om Aurik- 
lerne havde Knopper. 

„Det er uhyre interessant!" udbrød Jochumsen plud- 
selig og lagde Avisen. „Nu skal Du høre, Knudsen — 
naa, det er sandt, han studerer." 

„Hvad er det, Jochumsen?" spurgte Rector. 

„Aa, det er Noget, Du ikke forstaaer Dig paa eller i 
alt Fald ikke har Interesse for." 

„Nei, hør nu, Jochumsen, nu er det dog for galt, som 
De taler!" udbrød den lille Præstekone og blev helt rød 
i Hovedet; thi var der noget Væsen, hun beundrede, saa 

var det hendes Broder Rectoren, og hun havde en in- 
slinctmæssig Fornemmelse af, at han i Reglen trængte til 
at tages under Armene. «Vil De øiehlikkelig sige min 
Broder, hvad det er, han ikke forstaar sig paal" ved- 
blev hun. 

„Det vilde blive for vidtløftig en Opregning", svarede 
Jochumsen ironisk. 

»Aa, De skal ikke fordreie mine Ord, De veed meget 
godt, hvad jeg mener!" 

,ViI Du nu være skikkelig, Onkel Jochumsen!" sagde 
Lise henne fra Sofaen — midt inde i Thors Eventyr hos 
Utgardeloke. 

,Ja, I kan selv læse det i Avisen, værsaagod! Det 
er ikke Andet end en Beretning om, at der er fundet 
gamle katholske Frescomalerier under Kalkpudsen i Rin- 
dom Kirke — det er jo tæt herved : I skal se, der er 
ogsaa Kalkmalerier her i Ordrup! Det er høist interessant!" 

— „Vi har faaet et sort Lam inat", bemærkede Præste- 
konen ; hun lod ikke til at have mere tilovers for Middel- 
alderen end Møller. 

„Det maa jeg se!" erklærede Jochumsen og reiste sig. 

j,Nei, vent til -imorgen: nu er der jo mørkt i Stalden!" 

„Naa, ja, lad gaa! — Hvad Nyt ellers her paa Egnen?" 

„Aa, jeg veed saamænd ikke. — Jo, de siger, at Stine 
er bleven forlovet." 

„Stine? Hvad er det for en Stine?" 

;,Herregud, Jochumsen, Stine, der tjente her som 
Stuepige!" 

„Nei, er hun bleven forlovet!" udbrød Jochumsen 
med et Tonefald, der tilkjendegav den dybeste Interesse. 
,Med hvem?" 

„Ja, det kan jeg ikke huske; han er ikke her fra 
Byen." 

„Men De maa da alligevel vide, hvem det er?" 

„Nei, jeg har saamænd glemt det." 

„Glemt det!" gjentog Jochumsen brummende. „Gud 
veed, hvordan man kan gaa lien og glemme, hvad man 
hører!" 

— „Maa jeg tale to Ord med Dem?" sagde Præste- 
konen et Øieblik efter, og Jochumsen reiste sig strax 
resigneret og gik ind i Spisestuen med hende. Det var 
nemlig en Eiendommelighed ved den brave Præstekone, 

at hun altid skulde tale i Enrum med En eller Anden, 
men det, hun betroede Vedkommende, var i Reglen af 
den Beskaffenhed, at hun lige saa godt kunde have sagt 
det høit, og det, Jochumsen nu fik at vide, var da heller 
ikke Andet, end at hun havde redt til Møller med Dyne, 
men at han godt kunde faae to Tepper i Stedet, hvis han 
maatte foretrække det. Møller sov imidlertid sødeligt 
under sin Dyne, og hans Gontuberaal erfarede aldrig, om 
han snorkede, for Jochumsen faldt regelmæssigt først i 
Søvn. 

— ,Lig nu ikke og snak for længe, søde Børn!* sagde 
Præstekonen til Lise og sine Døtre, ,men husk, at I skal 
tidlig op imorgen — hører I! Godnat Børn!" Og der- 
med gik hun, vel vidende, at der ikke var synderlig Ud- 
sigt til, at den moderlige Formaning vilde frugte, thi for 
Mine og Frederikke var det selvfølgelig en Begivenhed, et 
Pust fra en anden Verden, at faae Kusinen ud i Præste- 
gaarden, og der var altid saa Meget at spørge om, at 
man nødvendigvis maatte tage Natten til Hjælp. 

De to Præstedøtre lignede hinanden som to Draaber 
Vand : lavstammede og buttede var de, hørgult Haar og 
vandblaa Øine havde de begge To, og- hvad der gjorde 
det endnu vanskeligere for Fremmede at kjende Forskjel 
paa dem, var den Omstændighed, at deres Tankegang, in- 
teresser og Maade at være paa var ganske ens: Mine 
mente altid det Samme som Frederikke, og Frederikke 
det Samme som Mine, og sagde Mine Noget, endte hun 
næsten ufravigeligt sin Udtalelse med et: „Ikke sandt, 
Rikke ?•* ligesom Frederikke pleiede at indanke sine Domme 
for en høiere Instans ved lige saa ufravigeligt at ende 
med et: „Ikke sandt, Mo'er?" De var ferme i Huset, 
og for Alt, der angik Egnen, havde de en levende Inter- 
esse og en saa detailleret Sagkundskab, at end ikke Jo- 
chumsen fandt det under sin Værdighed jevnligt at ind- 
hente Oplysninger hos dem. Selv gjorde de, hvad de 
kunde, for altid at være å jour med, hvad der foregik, og 
det var saaledes en fast Regel, at i alt Fald een af dem 
hver Eftermiddag gjorde et lille Løb ned til Degnekonen, 
der boede paa Hjørnet af Hovedlandeveien og Biveien og 
derfor antoges at være mere med i Tidens Rørelser; hos 
hende fik man Besked om Alt, hvad der ikke var naaet 
til Præstegaarden, og den af Søstrene, der havde været 

paa Excursion, afgav ved Hjemkomsten samvittighedsfuldt 
Rapport om det Erfarede. 

Med Kjøbstaden havde de kun ringe Berøring, og kom 
de derind en Gang hveranden Maaned, var det tydeligt at 
se, at de befandt sig paa et dem fremmed Territorium: 
de løftede ikke Blikket fra Brostenene og holdt sig saa 
tæt op til hinanden, som om de var bange for at blæse 
omkuld. Kun paa et eneste Oraraade strakte deres In- 
teresser og deres Viden sig ud over Ordrup Sogns Hori- 
zont, og det var paa Modens: de holdt Modejounial, som 
de studerede igjennem fra Ende til anden, og skjøndt det 
var Synd at sige, at de fik for mange nye Kjoler om 
Aaret, lykkedes det dem dog ved ihærdig Flid stadig at 
forandre saaledes om paa dem, at de altid var moderne, 
men tilsidst var der — som Præsten pleiede at sige — 
rigtignok heller ikke Andet end Fiskebenene tilbage af den 
oprindelige Dragt. 

Lise havde taget sin Kjole af, og Kusinerne under- 
søgte den omhyggeligt, men desværre var der intet Nyt 
eller Fix ved den — Lise forargede dem jevnlig ved sin 
Ligegyldighed for Modens Fordringer. Men saa kom 
Mme til at se paa Lise selv, som hun stod derhenne ved 
Sengen med det askeblonde Haar faldende ned over 
Skuldrene og med Armene løftede over Hovedet, og skjøndt 
ingen af Præstedøtrene vistnok havde noget klart udviklet 
Begreb om kvindelig Skjønhed, udbrød Mine dog uvil- 
kaarligt: „Nei, hvor Du er sød, Lise!** og foer hen og 
kyssede hende, hvorpaa Frederikke gjorde det Samme. 

Lise blev helt rød i Hovedet og værgede sig lempeligt 
mod Kusinernes Beundring, men et Øieblik efter udbrød 
Frederikke tilsyneladende aldeles umotiveret: „Nei, hvad 
Adjunct Møller dog er for en nydelig Mand, og saa op- 
mærksom!" 

,Ja, Fader siger ogsaa, at han vist er dygtig i Skolen", 
svarede Lise. 

„Aa, det er ikke det, jeg taler om", sagde Frederikke, 
,men Du er nu altid saa rædsomt fornuftig!" Mine var 
lo og Frederikke tre Aar ældre end Lise, men ikke desto 
mindre betragtede de sig Begge som betydelig yngre 
end hun. 

»Tænker Du aldrig paa at blive gift, Lise?" spurgte 

Mine, da de alle Tre var komne i Seng, og Lyset var 
slukket. 

,Nei*, lo Lise, ^detgjør jeg saamænd ikke! Gjør Du?** 

„Nei — ikke saadan — men her er jo heller ingen 
unge Mennesker paa Egnen. Det er en ganske anden 
Sag med Dig, der boer i Byen, hvor man seer saa 
Mange. ^ 

„Ja, hvem seer jeg egentlig: Fader omgaaes jo kun 
Lærere — vil Du have, jeg skulde tage Onkel Jochumsen ?* 

„Nei -- men Adjunct Møller!* 

,Aa, jeg troer. Du vil! Han tager virkelig heller ingen 
Notits af mig paa den Maade — han taler da meget 
mere med Jer!** 

„Gud, hvor kan Du sige det, Lise!** udbrød begge 
Søstrene, men der klang en egen Glæde gjennem deres 
Ord, og hele Natten drømte de smaa Præstedøtre om 
Møller og „Nordens Guder** — selv i Drømme fulgtes 
Mine og Frederikke troligt ad. 



Næsten Morgen var Jochumsen tidligt oppe og ude at 
inspicere Localiterne. Det var koldt og blæsende; Solen 
skinnede nok af og til gjennem Drivskyerne, og Grocus 
og Pebertræ blomstrede i Haven, men paa Nordsiden af 
Tage og Gjærder laa der endnu snespættede Pletter, og i 
Gadekjæret svømmede store Flager af snavset, porøs Is. 
Skaden havde travlt i den store Poppel — det var tredie 
Aar, den byggede ovenpaa samme Rede, og der var snart 
et halvt Læs Kvas deroppe — ude fra Brakmarken hørte 
man Viben skrige sit klagende „U— uit*, som om den 
fortrød, at den var kommen saa tidligt, og paa Kirketaget 
stod Storken og knebrede, men det lød nærmest, som om 
den klaprede med Næbet af Kulde og længtes tilbage til 
Ægyptens Nilgryder. 

Jochumsen var gnaven: Kulde og daarligt Veir i det 
Hele taget betragtede han som en Fornærmelse, og ved 
Morgenkaffen havde han derfor allerede benyttet Leilig- 
heden til at holde et af sine Yndlingsforedrag om, at Be- 
nævnelsen „Foraar** var et af de Ord, som man kritik- 
og tankeløst sydfra havde optaget i det danske Sprog 
uden at gjøre sig klart, at den til Ordet svarende Realitet 

aldrig exislerede her til Lands — ligesaa lidt som f. 
Ex. ^Maikirsebær*. — Præsten smaalo og tracterede 
imens de to Stuekatte med Kaffe og Fløde i en Underkop, 
men Præstekonen blev ulykkelig og begyndte strax at 
gjøre Undskyldninger for Veiret — det var jo Noget, der 
sorterede under hende som Værtinde. 

Nu begyndte det at ringe sammen, Præsten kom i 
Ornat, og Udt efter vandrede hele Præstegaardens Besæt- 
ning ad den lille Laage ind mellem Gravene paa Kirke- 
gaarden, hvor de Fleste af Menigheden stod og ventede 
og venligt hilsede deres Sjælesørger, hans Familie og 
hans Gjæster. Jochumsen var ogsaa med. Han var 
ellers ikke nogen Kirkens Mand, og Præsten sagde jevn- 
lig til ham: „Du har fast Stol i Dagligstuen, ikke i Guds 
Hus!* men paa, de store Høitider hørte han dog imidler- 
tid regelmæssigt een Gang sin Ven præke — „det skylder 
man Gjæstfriheden**, mente han. 

Gudstjenesten gik, som den pleiede i Ordrup: Pastor 
Knudsen var ingen stor Prædikant, men han talte jevnt 
og varmt, og det store Fortrin havde han, at Menigheden 
nu i en halv Snes Aar havde kjendt ham og vidste, at 
deres Præst udenfor Kirken var den Samme som paa 
Prædikestolen. 

— „Naa, hvad synes De saa!** spurgte Jochumsen 
Møller, da de gik fra Kirke, og var allerede forberedt 
paa at komme med adskillige kritiske Bemærkninger, hvis 
Møller, som han forudsatte, skulde udtale sig rosende. 
Men da Møller i Stedet for at komme med Lovtaler 
svarede: 

,Ja, det er ikke godt for mig at have en bestemt 
Mening efter kun een Gang at have været i Kirke her, 
men at dømme efter Psalmesangen synes der rigtignok 
ikke at være meget Liv i Menigheden**, — saa raabte 
Jochumsen : 

„Liv! Bah! Vil De maaske have. Menigheden skal 
springe Buk paa Kirkegaarden med deres Præst i Spidsen ? 
Det vilde vist more Biskoppen at se det Liv! Nei, jeg 
ynder ikke Geistligheden — det skal Ingen beskylde mig 
for, skjøndt jeg selv er theologisk Gandidat med et 
temmelig stort Laud, og dengang var man mere kneben 
med Laud'er, end man nu er! — men jeg gad nok se den 
Præst i Kongeriget Danmark med tilhørende Bilande, der 



) 



76 

bedre udfylder sin Stilling end min Ven Knudsen! Gud- 
bevares, han kan have sine store Feil — jeg er ikke 
blind for mine Venners Skrøbeligheder — og han har 
f. Ex. ikke Spor af, hvad jeg kalder politisk Overbevis- 
ning, men som Præst er han hævet over enhver Ros! — 
Ikke Liv i Menigheden! Vaas! — Det er netop en meget 
livlig Menighed!" 

Møller opgav strax al videre Discussion, og Resten af 
Dagen forløb fredeligt. Man spiste den traditionelle „Ni 
Slags Kaal" med forlorne Æg, Præstekonen gjorde mange 
Undskyldninger, fordi Prinsessebuddingen ikke havde hævet 
sig tilstrækkeligt, men da Lise fandt den udmærket og 
bad om Opskriften, blev Tanten synligt beroliget. Jo- 
chumsen aflagde om Eftermiddagen forskjellige Besøg i 
Byen, Rector skrev til Pedel Jensen, at han skulde tage 
Granrisene af de høistammede Roser, og Mine og Frede- 
rikke slugte hvert Visdommens Ord, der flød fra Møllers 
veltalende Læber — han var aabenbart ikke ganske uføl- 
som for den Beundring, han var Gjenstand for. 

Langfredag passerede der ikke noget Særligt. Møller 
var nu saa meget hjemme i Præstegaarden, at Fruen to 
Gange havde ham afsides, den ene Gang for at spørge, om 
han kunde spise skidne Æ^ næste Dag, den anden Gang for 
at bede ham passe paa, at hendes Broder ikke kjedede sig 
— og hendes Færd syntes at virke smittende, for da Skole- 
læreren kom til Eftermiddagskaffe, trak Jochumsen af med 
ham og havde en længere Gonference med sin landlige 
Gollega. Om Aftenen sang Møller nogle Sange — han havde 
en stærk, men uskolet Stemme — og da een af dem var 
svensk, gav dette Præsten Anledning til at spørge ham, 
om han var Skandinav. — Ja, naturligvis var Møller 
Skandinav. — Præsten opponerede: han var nok national- 
liberal, men Skandinav — nei! Sverige havde saamænd 
aldrig gjort os noget Godt, og senere havde det taget 
Norge fra os: det var da egentlig ingen Grund til Kjær- 
lighed fra vor Side! 

Hertil bemærkede Jochumsen, at dette bomerede Stand- 
punct var en naturlig Følge af Præstens complette Mangel 
paa høiere politisk Indsigt — han, Jochumsen, var ganske 
vist ikke nationalliberal, men Skandinav, det var han — 
og da Møller tillod sig at udtale sin Forundring over 
denne mildest talt mærkelige Inkonsekvens, erklærede 

Jochumsen med urokkelig Alvor men til stor Glæde for 
Præsten, at ingen af de Tilstedeværende syntes at have 
Begreb om , Inkonsekvensens Konsekvens*, men det havde 
han, og dette Udtryk blev i lang Tid efter et bevinget 
Ord i Præstegaarden. 

Om Aftenen blev Præsten inde i Dagligstuen — der 
fulgte jo ingen Helligdag efter — og medens Rectoren 
blev converseret af sin Søster, fik han sig en theologisk 
Passiar med Møller. De var temmelig uenige, men i al 
Fredsonunelighed, og da Præsten tilsidst sagde: »Ja, det 
kan nu være meget godt, Adjunct Møller, men hvad er 
egentlig Deres egen, personlige Mening om Tingene?* saa 
lo Jochumsen hult som en Natravn og sagde hen for sig 
selv: ^Han har s'gu ingen, naar han ikke har læst eller 
hørt sig til, hvad en bonus paterfamUias har at mene 
desangaaende.* — Men det hørte Møller ikke. 

— Om Lørdagen var Veiret bedre. Rector citerede 
stille fomøiet: 

Solvitur ctcris hiems grata mce veris et Favoni — 

og Jochumsen brummede som Svar Faust's: 

Vom Eise befreit sind Strom und Bache 
Durch des Frdhlings holden, belebenden Bllck! 

hvorpaa han vendte sig til Præsten og sagde: „Viis saa 
i Guds Navn Møller din Plantage, Knudsen, for han skal 
naturligvis se den! Jeg gaaer med og Lassen ogsaa!*^ 

Det var Præsten mere end villig til, thi »Plantagen*, 
som den kaldtes, var hans Stolthed. Det var nogle Lyng- 
bakker, et godt Stykke fra Byen, som han for en halv 
Snes Aar siden havde begyndt at tilplante med Naaletræer, 
og skjøndt Alle dengang rystede paa Hovedet og erklærede, 
at der aldrig kom grøn Gren paa de Bakker, saa trivedes 
dog Granen og Fyrren, og allerede i adskillige Aar havde 
Præstegaarden faaet sine Juletræer fra »Plantagen*. — 
,Du skulde nu alligevel hellere have plantet Ædelgran*, 
sagde Jochumsen med Overbevisningens Styrke, »eller 
Bjergfyr — FiniM Montana — de voxer meget hurtigere!" 

„Prineipio, arbaribus varia est fiatura arandis,^ 

bemærkede Rector — han vilde dog sige Noget og minde 
om, at han ogsaa kunde sin GeorgicUy som han for Tiden 
var ifærd med at oversætte, men denne Gang tog Ingen 

Notits af hans Citat, for Præsten vendte sig til Jochumsen 
og sagde: »Det har Du jo ikke Begreb om!** 

»Jeg ikke I Bah! Er der Noget, jeg interesserer mig 
for og har Forstand paa, saa er det netop Plantning og 
Landbrug!" erklærede Jochumsen med Sikkerhed — det 
var jo i det Hele en af hans mange Eiendommeligheder 
at forstaa sig særligt paa det, der i Øieblikket var Tale 
om. flMen Du — Du har i Virkeligheden ikke Begreb 
om Landvæsen! Der gaaer Du f. Ex. Aar efter Aar hen 
og saaer toradet Byg i Steden for sexradet, og ethvert 
Barn maa jo dog kunne regne ud, at det sexradede 
accurat giver tre Gange saa meget som det toradede! — 
Jeg ikke Forstand paa Landbrug — det er mageløst!* 

Præsten lod efter dette Foredrag over den høiere Agri- 
cultur sin Ven beholde det sidste Ord og sagde til Møller: 
»Ja, seer De, gode Adjunct, det kan saamænd gjeme 
være, at Menigheden, naar jeg er død og borte, snart vil 
glemme deres gamle Præst, men saa staaer der dog en 
lille Skov af ranke Stammer her oppe paa Bakkerne, og 
det er det Monument, jeg allerhelst vil have." 

— »Nu gaaer jeg!* sagde Jochumsen. 

»Hvorhen?* spurgte Præsten. 

»Ned til Smeden at blive barberet — Farvel!* Og 
dermed gik Jochumsen. 

Man skulde spise Frokost Klokken Elleve, men der 
kom ingen Jochumsen. Man ventede et Kvarteer, og man 
ventede en halv Time, han udeblev stadig. Præstekonen 
blev ængstelig og forestillede sig strax, at Jochumsen var 
gaaet ud at fiske Gjedder med Hans Peter i Birkemosen, 
og at de Begge var druknede, men denne Hypothese 
viste sig at være uholdbar, i alt Fald for Hans Peters 
Vedkommende, thi denne haabefulde Yngling sad ude i 
Kjøkkenet og spiste pisket Æg. Men Jochumsen! Han 
var jo ellers Præcisheden selv! 

Ved at sende Hans Peter ned til Smeden, erfaredes 
det, at Jochumsen ganske rigtigt havde været der, var 
bleven barberet og havde spurgt om Nyt, men at han for 
over en Time siden var gaaet bort efterat have laant en 
Hammer. — »Hvad han skulde bruge den til?* — Ja, 
det vidste Smeden ikke. — »Og hvor han kunde være 
gaaet hen?* — Det vidste Smeden heller ikke. Heldigvis 
havde Marie Sykone set den Forsvundne skraa over Ghri- 

stopher Jørgensens Græsmark, og nu var der ingen Tvivl 
længer: Jochumsen maatte være hos Skolelæreren. 

Præsten, ledsaget af Rector, gik selv derhen og 
spurgte efter sin Gjæst. — „Jo", svarede Skolelæreren 
noget forlegen, „Overlæreren havde været hos ham.** ~ 
„Hvor han saa var nu?* — ^Ja, han var vist i Kirken/ 

— „I Kirken!* — „Ja, Overlæreren havde Aftenen i For- 
veien bedt Skolelæreren om at faae Nøglen, og for en 
Time siden var han bleven lukket ind.* 

Præsten rystede paa Hovedet og satte strax Kurs efter 
Kirken, og da han nærmede sig denne, hørtes indefra 
regelmæssige, skarpe Hammerslag. De to Svogere saae 
forbausede paa hinanden, aabnede Døren til Vaabenhuset 
og traadte ind. Men hvad de ikke havde været forbausede, 
det blev de: oppe paa en Stige, der var støttet til Kor- 
væggen, hang Jochumsen, og med Smedens Hammer be- 
arbeidede han Hvælvingen, saa Kalkpudset røg om ham, 
og han selv saae ud som en Melmand. 

„Men hvad i al Verden tager Du Dig dog til!" udbrød 
Præsten. 

„Jeg?* svarede Jochumsen og lod Hammeren synke. 
„Jeg leder efter gamle Frescomalerier, men der er ingen 

— jeg troer, jeg vil opgive det!" Og dermed gik han 
ganske roligt ned ad Stigen, tilsyneladende med den bedste 
Samvittighed af Verden. 

,Jeg troer. Du er smaatosset!* sagde Præsten. „Du 
kan være glad ved, at Kirken dog skulde hvidtes til 
Sommer, for ellers havde Du sandelig faaet en ordentlig 
Regning I" 

»Bsdil" svarede Jochumsen. „Bagatel! — Men nu 
har jeg da været i Kirke baade for Paaske og Pintse 
med I" 

— Første Helligdags Aften fik Pigebørnene igjen Møller 
til at synge; han sang da blandt Andet „Paaskeklokken 
kimed mildt", og Jochumsens Bas brummede Omkvædet 
med. 

„Ja, det var en trist Paaske dengang!" sagde Præsten. 
„Jeg husker endnu, som det var igaar, at Sognefogden 
mødte mig udenfor Lars Andersens Gaard og gav mig 
den første Efterretning om Slaget; siden fik vi at høre, 
at Veimandens eneste Søn var falden. Naa, Vorherre 
hjalp jo siden, og det var stolte Dage, der fulgte efter." 

„Men ikke for Civilister*, bemærkede Jochumsen. 

„Blot vi ikke maa faae Krig igjen**, sagde Rector, 
„jeg synes, det seer saa truende ud. Krig er saa ube- 
hagelig: Alting kommer ud af sine vante Folder, og der 
er jo ikke Ro til Noget.* 

„Ja, sommetider har et Folk nu netop godt af at 
komme ud af de vante Folder*, indvendte Præsten. „Det 
var dog en deilig Tid, Treaarskrigen ! Og da Tropperne 
kom hjem — hvem glemmer nogensinde det!* 

„Hm*, brummede Jochumsen, „Officererne blev saa 
vigtige I* 

„Men de havde da ogsaa Noget at være det af*, sagde 
Præsten. „Og de vil heller ikke gjøre Forventningerne 
til Skamme næste Gang.* 

„Næste Gang møder hele det danske Folk ved Thyras 
Grænsevold!* declamerede Møller. „Lad saa Tysken 
knuse Panden mod den!* 

„Ja, Danevirke er jo bleven en Del forstærket siden 
sidst*, sagde Præsten, „men jeg har forresten hørt sige, 
at der burde gjøres meget Mere end det. Man skulde 
forberede sig ordentlig i Fredens Dage, ellers kan det 
gaa, som det gik Kjøbenhavn i 1807.* 

„Nei*, indvendte Møller, „man skal ikke binde det 
levende Værn bag Vold og Mur: det hæmmer kun dets 
Bevægelser, og saa gaaer det Hæren, som det gik Goliath, 
der ikke kunde røre sig for den svære Rustning. Vi skal 
være som David, der forstod at bruge Slyngen og fældede 
Kjæmpen!* 

„Er De ikke saa god at gjentage det Vaas en Gang 
til?* bad Jochumsen. „Jeg samler nemlig ogsaa paa 
Floskler!* 

Men Møller svarede ikke Noget, han var krænket, og 
Mine og Frederikke var enige om, at Onkel Jochumsen 
blev mere og mere utaalelig. 

-— Saa kom omsider Afreisens Dag. Præstekonen og 
begge Døtrene stod i to Timer paa Hovedet i Hans Peters 
Kuffert, og Moderen gav imens Sønnen forskjellige For- 
maninger og gode Raad: han maatte ikke kaste Under- 
buxeme, fordi der kom en Smule Varme i Luften, endelig 
være flittig og ikke tage Wienerbrød paa Gredit hos Pe- 
dellen. Lise fik adskillige Commissioner for Mine og 
Frederikke i Retning af at kjøbe de mest heterogene Ting 

hos Manufacturhandler Svendsen, der netop »solgte ud", 
Præsten bad Jochumsen om at se hen i »Klosteret* til 
Jomfru Ginge og minde hende om, at han trængte haardt 
lil de to Pibekraver, Rector gik og passede paa en sjelden 
Geraniumaflægger, han havde faaet af Degnekonen, og i 
sidste Øieblik gik Fruen i Enrum med Møller forat betro 
ham, at han var velkommen, naarsomhelst han igjen 
havde Lyst til at komme til Ordrup. Omsider var dog 
Mi færdigt. Præsten sagde sit: „Kjør saa i Guds Navn, 
Niels!* og de Brune svingede ud mellem Stuehusets Gavl 
og Kirkegaarden. 

Ikke saasnart var Vognen imidlertid kommen udenfor 
Gaarden, før Jochumsen raabte et tordnende , Holdt I Jeg 
har glemt Noget I* og med en Behændighed, man ikke 
skulde have tiltroet ham, sprang han ned fra Hjulet, stor- 
mede ind til Præstekonen og raabte: »Jeg glemte at 
sige Dem, at nu veed jeg, hvem det er, Stine Stuepige 
er bleven forlovet med: Smeden sagde, at det er med 
en Musikant fra Veilby! — Farvel, og Tak for den 
Gangl« 

Og dermed løb Jochumsen tilbage og entrede op paa 
Vognen, og et Par Timer efter var Feriegjæsterne hjemme 
i Byen. 



Tiden gik, ikke præget af synderlig store eller opsigts- 
vækkende Begivenheder, men dog skete der jo, dengang 
som nu, stadig Noget, der for en Stund satte Sindene i 
Bevægelse og drog en Streg under en eller anden Dato i 
Almanaken. I Latinskolen begyndte man saa smaat at 
tænke paa den forestaaende Examen, Rekruterne hængte 
dobbelt i. Foreningen »Heimdal** sluttede sine Møder med 
et Foredrag af Adjunct Møller om Wergeland og den 
folkelige norske Digtning samtidig med, at Klubbens luk- 
kede Keglebane indviedes, og Jochumsen smilede over- 
legent og hemmelighedsfuldt som en Sfinx, naar man ud- 
pegede ham som Forfatter til en skarp og velskreven 
Artikel i »Amtstidenden" om den meningsløse Fordeling 
af Byens Brevkasser, hvilken Artikel var underskreven 
»Flere Borgere*. 

— Det blev Foraar, rigtigt Foraar. Vel mærkes dette 

Sophus Bauditz: Krøniker fra Garnisonsbyen. 6. IJdg. 6 

ikke i Byen som paa Landet, men for Den, der vilde se, 
var der dog Foraarstegn nok. I Skolegaarden var Linden 
helt sprungen ud, og den store, lysegrønne Krone løftede 
sig kuplet op fra den sorte Stamme; Drengene spillede 
Langboldt og Klink, Jochumsen anlagde bredskygget, grovt- 
flettet Straahat, og ovre i Gymnastiksalen havde Krigs- 
assessoren under Skraastangen faaet ophængt en Indret- 
ning, der nærmest mindede om Torturkamrenes „Corda^: 
Dreng efter Dreng lieisedes op, horizontalt svævende i 
Luften, og under Gommandoen „En— To— o— Tre!* ind- 
viedes han saaledes i Svømmekunstens Theori og nød 
paa Forhaand hele Vandskrækkens pikante Kildren i Mel- 
lemgulvet. Inde i Rectorhaven stod Aurikleme i Flor, 
Tulipanerne sveiede for enhver Luftning og klinkede med 
de skjøre, brogede Blomsterbægre, Hans Peter lugede tro- 
ligt forat tjene sin Rigsdaler til Moderens Fødselsdag, og 
Rector og Lise gik stille rundt og glædede sig over, hvor 
godt de høistammede Roser tegnede. Oppe paa Torvet 
var der en evig Skrigen af de mange Alliker, der svævede 
om Kirketaamet, og Den, der saae godt, kunde opdage 
de skaldede Unger, som nysgjerrigt kigede ud af Glam- 
hullerne og hvæsede efter Føde. Ude paa den gamle, 
nedlagte Kirkegaard for Enden af Kanikegade, hvor Ask 
og Hyld, Katost og Snerle fik Lov at gro, som de vilde 
mellem de sunkne Grave og de hældende Kors, der sam- 
ledes Smaafolks Børn om Aftenen og legede: Drengene 
klatrede op ad Træstammerne, hvis Bark efterhaanden 
var slidt hel blank, knækkede Grenene og faldt ned og 
slog sig, alt imens Smaapigerne dansede og sang paa 
de gamle Gravstene, hvor Indskriften forlængst var ud- 
visket. 

Selv i Kasemegaarden, hvor man ellers ikke havde 
Tid til at give Agt paa Aarstidemes Vexlen, kunde der 
være formehg Foraarsstemning, og kom man derind ved 
Middagstid, naar Vagtmester Brodersens Duer svirrede i 
Luften, naar Stæren fiøitede paa Taget, og Katten slikkede 
Solskin paa Plankeværket over den dampende Mødding, 
saa var det en formelig Idyl, der paa ingen Maade for- 
styrredes ved, at man jevnlig kunde se gamle Isac staa 
inde under Kastanietræerne og sælge Pudsevox og Bar- 
beersæbe til de hvidkitlede Rekruter. 

— Det var en Eftermiddag i Begyndelsen af Juni. 

Oberstinden havde Migraine og laa paa Ghaiselonguen, 
men en af Døtrene sad oppe paa Lidskjalf og meldte, 
hvem der passerede Signalstationen eller blot viste sig 
i Vinduesspeilet. — „Nei, Mo'er, Rectoren er kommen ud 
med Lise!* lød det pludselig, og denne Efterretning var 
saa usædvanlig, at Oberstinden helt glemte Migrainen og 
i en Fart kom op paa Forhøiningen for med egne Øine 
at overbevise sig om, at Datteren ikke havde taget feil. 
Rector kom nemlig i Reglen ikke udenfor Skolens og 
Havens Enemærker, og naar han en sjelden Gang imellem 
fik den høie Cylinderhat og den lange Paletot paa og 
med Lise under Armen vandrede gjennem Ryen, saa var 
det tydeligt at se, at han følte sig usikker i de fremmede 
Omgivelser. Ikke ulig en Kat, der ved høilys Dag er 
kommen ud paa Gaden, listede han helst langs med Husene, 
og »Udgangstøiet", som Jochumsen kaldte det, gav ham 
et helt andet Præg; man opdagede let, at det ikke var 
hans sædvanlige Paaklædning, paa samme Maade som 
man strax kjender en Sømand, der iført Landgangstøiet 
gjør en Runde paa den faste Jord. 

Forat Rector overhovedet skulde bekvemme sig til 
at gaa ud, maatte der være noget Særligt, der tiltrak ham : 
enten en udsprungen Lilium auratum henne hos Apo- 
thekerens, en ny Sending Aurikler hos Gartner Petersen 
eller andet Lignende. Hvad der denne Gang havde be- 
væget ham til at forlade sin Have, var da ogsaa kun 
Efterretningen om, at den store Kastanie i Klostergaarden 
stod i fuld Rlomsterpragt ; den forsømte han aldrig noget 
Aar at se, og paa Veien til Klosteret var det altsaa, at 
han opdagedes fra Signalstationen. 

Idet han og Lise fra Søndergade traadte ud paa det 
lille Torv, der officielt hed „St. Knuds'^ men i daglig 
Tale altid benævnedes Kludetorvet, standsede de pludsehg. 
Her var nemlig for Øieblikket hvad man i Ryen kaldte 
Opløb, d. V. s. fem sex Mennesker stod i en Klump og 
saae paa en Syvende, der stampede stærkt i Stenbroen, 
og rundt omkring i Vinduer og Døre viste der sig An- 
sigter, som med synlig Interesse iagttog Optrinet paa 
Torvet. 

Rector, der selvfølgelig var overmaade ængstelig for 
Alt, der blot lignede Spektakler, trak i Lise og vilde have 

6* 

hende om ad en Sidegade, men hun smilede blot og sagde : 
,Men Fader, det er jo — " 

„Ja, jeg seer det, min Pige, en fuld Mand, men Druk- 
kenskab er saa styg." 

,Nei, Fader, se Dig dog for: det er jo Onkel Jo- 
chumsen 1" 

„Jochumsen! Ja, jeg troer virkelig ogsaa — • Herregud, 
hvad har han nu for?* 

Fader og Datter nærmede sig Begge uden Frygt til 
Den, som foranledigede Sammenstimlingen af Folkemas- 
serne, men Jochumsen var fremdeles saa optagen af paa 
forskjellige Steder at stampe i Stenbroen, at han ikke op- 
dagede de Kommende, før de stod lige ved Siden af ham, 
og selv da hilste han ikke paa dem men spurgte blot iv- 
rigt: „Kan I høre, hvor det lyder hultl* 

„Hvad lyder hult?" 

„Løngangen naturligvis! Det har altid anet mig, at den 
maatte gaa fra Kanikegade til Klosteret, og nu er jeg 
overbevist derom! Hør blot! — Du veed, Lassen, jeg ro- 
ser mig ikke af ret meget i denne Verden, men er der 
Noget, jeg har, saa er det en fin Sporsans! — Men hvad 
kan det nytte*, tilføiede han i en mere nedstemt Tone, 
„Gommunalbestyrelsen lader naturligvis ikke foretage Under- 
søgelser, for de Ignoranter, der har Sæde i den, mangler 
jo complet historisk Interesse! Det er ligefrem latterligt, 
at en Person, som f. Ex. Postmesteren, denne kassable 
Diligencehest, skal være med til at styre Byens Anliggen- 
der — complet latterligt!" 

„Vil Du ikke med?" spurgte Rector, der, skjøndt han 
ikke længere nærede nogen Frygt for Klammeri paa Grund 
af den formentlig drukne Mand, dog alligevel følte sig ilde 
ved at være Gjenstand for saa Manges Opmærksomhed. 

„Ja, hvor vil Du hen?" 

„Jeg vil til Klosteret." 

„Død og Pine, det havde jeg nær glemt! Der skal 
jeg jo ogsaa hen!" 

„Vil Du virkelig ogsaa hen at se Kastanien!" udbrød 
Rector glad overrasket. 

„Bah! Kastanie eller Pæretræ, det er mig lige meget. 
— Nei, jeg skal hen og rykke Jomfru Ginge for din Svo- 
gers Pibekraver." 

„Jomfru Ginge", sagde Lise, „er hun ikke — ." 

,Jo, hun er", svarede Jochumsen resolut. ^Hun er 
gal! Hun er bange for Mandfolk — men*, tilføiede han 
hviskende til Rector, ,jeg troer forresten nok, hun kan 
sige om Mandfolkene, ligesom Procuratoren i „Soldater- 
løier" siger om Fruentimmerne: Jeg har sgu kjendt dem 
gaDske godt i min Ungdom! — Troer Du ikke, Lassen, 
hvad?« 

Men herom troede Rector aldeles Intet; han misbilligede 
kun i Taushed Jochumsens frivole Tale, og da de kom 
til Klosterets Port, skiltes de ad, Fader og Datter forat 
se paa Kastanietræet, Jochumsen forat søge Jomfru Ginge. 
, Klosteret", som nu var en Stiftelse for gamle og svage 
Mennesker — navnlig for saadanne, der engang havde 
kjendt forholdsvis gode Dage — havde oprindelig tilhørt 
Dominicaneme og i svundne Dage været rigt og vidt be- 
kjendt, hvorom da ogsaa baade Rygningens Størrelse og 
det hele Anlæg endnu tydeligt vidnede. Traadte man ind 
ad den lille Dør, der nu almindeligt brugtes som Indgang, 
stod man i den lange, østre Korsgang, hvor der selv paa 
den varmeste Sommerdag slog En Kjølighed imøde; de 
oprindelig aabne Spidsbuer paa Ydervæggen var vel til- 
murede, og de smaa, blyfattede Ruder passede bedre til 
Klimaet end til Stilen, men Hvælvingskappeme vare fuld- 
stændig bevarede, og naar Sollyset faldt ind og tegnede 
sine lysende Firkanter enten paa den grønspættede, kal- 
kede Væg eller paa Gulvet med de brunrøde Munkesten, 
og de blaagraa Gravfliser, saa var der en eiendommelig, 
dæmpet Farveharmoni og en eiendommelig Stemning over 
den gamle Korsgang. 

Kun enkelte, særlig begunstigede af Klosterets Beboere 
havde Eneværelse — en fordums Munkecelle — og til 
disse hørte Jomfru Ginge. Jochumsen var allerede ved 
at banke paa hendes Dør, da en halvgammel Mand med 
rødt Ansigt og graa Skjægstubbe rakte ham en klam 
Haand, og med en Røst, der paa een Gang var usikker 
og pathetisk, udbrød: „Velkommen, Hr. Overlærer, Vel- 
kommen i disse engang hellige Haller ! Men er det virke- 
lig Deres Agt, at bryde Jomfruburet — ja, hun hedder jo 
Jomfru Ginge, he, hel Ak, De skulde have kjendt hende 
for en Snes Aar siden eller mere: et stort Talent, en 
Stemme og et Blik, yppige Former og egen Garderobe 

fra inderst til yderst — og nu, hvad er hun nu? En knæk- 
ket Lillie! Og hvad er jeg?** 

,,De er fuld, Bertram", svarede Jochumsen roligt men 
venligt. 

„Fuld? Ak, nei, Hr. Overlærer, det tillader mine mere 
end beskedne Kaar mig sandelig ikkel Jeg er maaske 
anfugtet, det nægter jeg ikke, men det kommer af, at 
Agent Schou, den værdige Mand, da jeg fortalte ham, at 
det idag just var 25 Aar siden, jeg havde min første De- 
but, skjænkede to Glas Pebermyntelikør for mig og senere, 
da jeg havde declameret for ham, end yderligere tracterede 
med gammel Mjød. — Ak, ja, havde jeg blot aldrig be- 
traadt de Brædder, der betyder Verden, Hr. Overlærer, saa 
havde jeg nu ikke været et Vrag men siddet som en agt- 
bar Borger og som Fader til en Flok muntre, legitime 
Børn! — Rigtignok havde jeg saa formodentlig været 
uden Berøring med Livets ideelle Magter, med det Spiri- 
tuelle -.« 

„Ja, bare de havde, Bertram, for naar man nu hører 
Brændevinsbrænderens Dør gaa, kan man da være vis 
paa, at det enten er Dem eller et af Trompeter Rubeks 
Børn!" 

„Misund mig ikke de fattige Draaber, lærde Hr. Over- 
lærer! Betænk, hvad det maa være for en Mand, der som 
jeg har spillet store Roller — ** 

„Store Roller!" gjentog Jochumsen, hvem det morede 
at faae Bertram ivrig. „Bah! „Tvende Bevæbnede" eller 
„Anden Tjener hos Baronen", formodentlig!" 

„Tjener!" raabte den gamle Skuespiller foragteligt. 
„Aldrig! Nei, da jeg reiste i Provinserne med Didriksens 
Selskab, spillede jeg Greven af Essex, Præsidenten for den 
hemmelige Ret, Sortebroder Knud og saadant Noget! — 
Ak, ja, det var andre Tider dengang!" 

„Har De spillet sammen med Jomfru Ginge, Bertram?" 

„Om jeg har! Hun var storartet! Mandkjønnet laa for 
hendes Fod, hvor hun kom, og nu, — nu piber hun Præ- 
stekraver og hækler Blonder, er mandfolkesky og ikke 
rigtig i Hovedet — sic transit soli Deo glwia! — Men 
veed De, hvad jeg kunde have været? Jeg kunde have 
været gift med hende, kunde jeg!" 

„Ja, hvis hun havde villet!" 

„Nei, hvis jeg havde villet, Hr. Overlærer! Men jeg 

ger mig ikke I — Aa, jeg kunde fortælle Dem Nogel, 
en stor Hemmelighed!** 

^En Hemmelighed I" raabte Jochumsen og saae paa 
den Gamle som en Kat, der har faaet Øie paa en Fugl. 
,En Hemmelighed! Frem med den!" 

^Ja, jeg kunde fortælle, Hr. Overlærer, men veed De, 
hvad jeg gjør? — Jeg holder ren Mund, jeg siger Ingen- 
ting!«* 

„Her er en Mark, Bertram, gjør Dem en glad Aften!* 

, Tusind Tak, Hr. Overlærer! Veed De, hvad jeg nu 
gjør? — Nu følger jeg Deres gode Raad og gjør mig en 
rigtig glad Aften — og saa holder jeg ren Mund alligevel. 
— Farvel Hr. Overlærer! Hils Jomfru Ginge fra hendes 
gamle Kunstbroder!* 

Dermed stavrede Hr. Bertram af, efterladende Jochum- 
sen temmelig forbitret, ikke saa meget over Tabet af Mar- 
ken, som fordi han var gaaet glip af en Hemmelighed, 
der altsaa nu manglede i hans Samling. Han dundrede 
arrigt paa Døren, en spæd Stemme svarede „Kom ind!*, 
og han stod nu Ansigt til Ansigt med Jomfru Ginge, som 
han ellers kun kjendte fra Gaden, hvor hun jevnlig saaes 
smykket med Rester af fordums Pynt og i Reglen med 
en Del Drenge efter sig, som var ubarmlijertige nok til 
at gjøre Løier med det stakkels Fruentimmer. 

Ikke saasnart opdagede Jomfruen, at det var en frem- 
med Mandsperson, der stod i hendes Celle, før hun trak 
den store Sirtses Kysehat, som hun altid gik med inden 
Døre, ned for Øinene og vendte sig halvt bort, men Jo- 
chumsen havde dog faaet saa Meget seet af hende, at 
han kunde spore Rester af fordums Skjønhed i det magre, 
blege Ansigt, som indrammedes af et Par lange, sorte 
Hængekrøller. Han forrettede sin Gommission, fik Præ- 
stens Pibekraver og betalte dem, men forgjæves bestræbte 
han sig for at indlede en Conversation med Jomfruen: 
hun svarede kun med Enstavelsesord og vendte sig hele 
Tiden saa vidt muligt bort, saa at han snart maatte opgive 
at faae en Samtale igang og gik uden at have udvidet sin 
personalhistoriske Kundskab. 

Om Aftenen vidste Jochumsen ikke rigtigt, hvad han 
skulde gjøre af sig selv, og saa bestemte han sig for at 
gaa hen til Rector og slaa en Passiar af med ham: „Ikke 
fordi det morer mig,* sagde han til sig selv, „tvertimod, 

men Lassen traenger til imellem at tale med et Mandfolk 
og stives lidt af, og jeg er jo nærmest til det/ 

Hvor Jochumsen skulde søge Rector, vidste han na- 
turligvis, og uden at spilde Tiden med at spørge sig for 
hos Pigen, gik han derfor strax over Gaarden, aabnede den 
lille Laage og traadte ind i Haven. 

Udefra skulde Ingen let ane, hvor kjøn den lille Plet 
var, og hvilken Blomsterpragt, der her udfoldede sig Som- 
meren igjennem, thi forat hindre Indkig og saa vidt mu- 
ligt stænge sig helt ude fra den larmende, ubehagelige 
Verden udenfor havde Rector faaet sat et Plankeværk om 
Haven til alle Sider. I lange, lige Bede, indfattede af lave 
Buxbomkanter, dyrkedes her en Uendelighed af Blomster: 
Ranunkler, Anemoner og Aurikler var særligt yndede, 
men mest Vind blev der dog lagt paa Roser, af hvilke der 
vist fandtes halvhundrede forskjellige men mest ældre, vel- 
kjendte Sorter, thi det kostede altid Rector en vis Over- 
vmdelse at prøve noget Nyt, saa vel paa Havevæsenets som 
paa alle andre Omraader. 

I det ene Hjørne var et Lysthus, hvor Aristolochia'ens 
store Blade dannede et tæt Tag, der baade holdt Solen 
ude og værnede mod mangen Byge, og herinde sad Lise 
og syede. Rector selv gik i graa Slobrok og med lang 
Pibe i Munden omkring mellem Bedene og bøiede sig 
hvert Øieblik forat tage et Ukrudt, der var undgaaet Hans 
Peters Opmærksomhed, eller for nærmere at betragte en 
Knop paa Roserne, men skjøndt Piben ideligt kom iveien, 
naar han bukkede sig, faldt det ham ikke ind at tage den 
af Munden — - udenfor Skoletiden kunde han i det Hele 
ikke tænke sig Tilværelsen uden Pibe. Gangene var sir- 
ligt belagte med grovt, graat Grus og fremhævede derved 
end mere den sorte, kraftige Muld, hvis Farve tydeligt nok 
viste, at den havde været dyrket med Omhu i lange, lange 
Tider: det var da ogsaa et Sagn, der nød almindelig Tiltro, 
at Haven engang havde været enten Bispernes Rosengaard 
eller Nonnernes Kirkegaard, og vist var det i alt Fald, at 
et Granium, der for nogle Aar siden var fundet, da Rector 
skulde plante en ny, høistammet Rose, og som nu var ind- 
lemmet i Skolens Samling, altid blev kaldet ;, Abbedissen*, 
ikke alene af Disciplene men ogsaa af Adjunct Søltoft. 

— , Godaften, Lassen!* raabte Jochumsen. „Godaften, 
Lise!« 

,Nei, se Godaften, Jochumsen, det var kjønt af Dig af 
komme I — Aa, Lise, hent en Pibe til Jochumsen! — Har 
Du ikke Lyst at se lidt paa Roserne?* 

,Nei!" svarede Jochumsen uden Betænkning. ,Saa vil 
jeg dog hellere sidde ned og snakke om Skolen!* Han 
vidste nemlig af mange Aars Erfaring, at Rector ikke havde 
mere end to Samtaleemner: Haven og Skolen, og af dem 
foretrak Jochumsen ubetinget det sidste. Med sjelden Taal- 
modighed hørte han nu i en halv Times Tid paa Rectors 
Bekymringer, brummede sit »Abekat!" da Adjunct Linds 
Upræcished kom paa Tale, rystede misbilligende paa Ho- 
vedet, da det oplystes, at Hans Peter ikke havde Begreb 
om, hvad en afhængig Spørgesætning var, og lod til gan- 
ske at dele sin Foresattes Anskuelse om, at Skolen aldrig 
havde havt saa daarligt et Hold Dimittender som iaar, og 
at Artium derfor rimeligvis vilde blive en complet Skan- 
dale. Omsider blev det dog Jochumsen for meget, og da 
Lise havde reist sig forat hente en Lampe, sagde han 
pludselig til Faderen : »Troer Du egentlig, det morer Lise 
at høre paa den pædagogiske Gonversation ?" 

»Ja, hvorfor skulde det ikke more hende? Hun har 
jo saa megen Interesse for Skolen!* 

»Bah I Interesse for Skolen! Nei, lad Du hende komme 
ud at se Lidt af Verden — det er jo et skrækkeligt Liv 
for en ung Pige!* 

»Hvor kan Du dog sige det, Jochumsen! Lise lever 
jo saa lykkeligt og fredeligt her og savner Intet!* 

»Pyt! Du er maaske skabt til at leve bag et Planke- 
værk, men det er hun sgu ikke! — Hun har maaske oven 
i Kjøbet erotisk Genialitet!* 

»Hvad er det, Jochumsen?* 

»Det er Noget, Du ikke forstaaer Dig paa, Lassen! — 
Jeg, for den Sags Skyld, forresten heller ikke! — Men, 
hvorom Alting er, saa kan Du være ganske vis paa, at 
hun en skjønne Dag sætter over Plankeværket, og væk 
er hun!* 

»Det forbyde Gud! Hun er en sart Plante, der ikke 
taaler at plantes om i fremmed Jordbund.* 

»Aa, maa jeg være fri for dine Podemester-Sammen- 
ligninger!* raabte Jochumsen, og saa blev Discussionen 
afbrudt ved, at Lise kom tilbage med den tændte Lampe. 

— »Nu er Klokken Ti!* sagde Jochumsen lidt efter. 

da man i den stille Aften hørte Regimentsmusiken blæse 
Retraiten foran Oberstens Hus. „Nu kan Du gaa i Seng, 
Lassen, saa gaaer jeg i Klubben og faaer mig et Parti 
Schak. Godnat! — Men hvor er Lise?* 

Lise var nærved og dog langt borte. Hun stod oppe 
paa den lille Høi i det ene Hjørne af Haven, hvorfra 
man kunde se ud over Fjorden, og mens hun lod Blikket 
følge Maanebroen paa den blinkende Flade, gik Tankerne 
endnu længere, baame af Retraitens sidste Toner. — 
»Lise!** kaldte Rector. „Lise I Hvor er Du henne? Kom 
dog og sig Godnat!* 

Først ved det sidste Ord var det, som hun vaagnede, 
løb hurtigt ned ad Høien og sagde Godnat til Jochumsen. 
Men Denne vendte sig til Rectoren og sagde: 

»Kan Du se, Lassen: hun kiger allerede ud over Dit 
Plankeværk!* 



Den 6te Juli begyndte Examen paa Rekrutskolen. 
De fire Escadronscommandeurer, Skoleforstanderen og de 
Officerer, der var Lærere, fungerede som Dommere, og 
desuden mødte Obersten og Majoren som Tilskuere ved 
flere at Prøverne. Ritmester Ravnhjelm præsenterede selv 
Bravering og sluttet Exercits, og Examen faldt rigtig godt 
ud. Selv Obersten anerkjendte villigt, at det i det Hele 
var et dygtigt og vel udlært Hold; kun betroede han 
Majoren, at Pudsningen vistnok kunde være bedre, og 
benyttede samtidig Leiligheden til at fremsætte sin Ynd- 
lingspaastand, at „den Escadron, der pudser bedst, ogsaa 
slaaes bedst" — hvilken Theori stod saa temmelig i 
Modstrid med Ritmesterens Anskuelser, idet Denne altid 
hævdede, at det for en Dragon egentlig kun kom an paa 
at have absolut Herredømme over sin Hest og at kunne 
bruge sin Klinge. 

Lieutenant Poulsen bestod som Nummer Et og fik 190 
Points — 205 var det Høieste, der overhovedet kunde 
naaes; Nummer To blev den stærke Smed, og han vilde 
være bleven Nummer Et, hvis han ikke havde faaet en 
temmelig daarlig Gharacteer i Renlighed, hvilket Fag ikke 
kunde siges at være hans stærke Side. 

Skoleexamen overværedes ogsaa aarligt honoris causa 

af En lil foruden de Nævnte, og det var af den gamle 
Major Brusch, almindeligt kaldet ,den perennerende For- 
glemmigei", fordi han, skjøndt forlængst afskediget, altid 
viste sig i den lyseblaa Dragonuniform og med levende 
Interesse fulgte Begivenhederne ved sit gamle Begiment. 
Kjøn var han ikke: en noget undersætsig men herkulisk 
Skikkelse, hjulbenet, kortklippet rødt Haar, rød busket 
Knebelsbart — omtrent som Peder Jemskjæg i , Hjortens 
Flugt* — og store Guldørenringe. Han havde i 1815 
været med det danske Troppecontingent i Frankrig og 
siden med stor Bravour deltaget i den slesvigske Treaars- 
krig, og om sine Meriter fra den Tid havde han et levende 
Minde gaaende rundt i Byen, nemlig Trompeter Rubek. 
Trompeteren var i en Fægtning bleven afskaaren og om- 
ringet af kurhessiske Husarer, men Majoren havde i bog- 
stavelig Forstand hugget ham ud, og det var derfor for- 
staaeligt nok, at den gamle Officer aldrig saae paa Trom- 
peteren uden at føle en vis Stolthed. Det var imidlertid en dyr 
Passion, thi Trompeter Bubek, der naturligvis aldrig kunde 
komme ud af det med Lønningen, slog Majoren den ene 
Plade efter den anden, og havde forstaaet at bibringe sin 
fordums Chefen Følelse af, at havde han hugget ham fri 
— hvilket han jo kunde have ladet være med — saa 
havde han ogsaa derved paataget sig en Slags Forpligtelse 
til stadig Understøttelse. — Kort efter Krigen var Majoren 
bleven afskediget, ikke fordi hans udmærkede Egenskaber 
som Feltsoldat manglede Paaskjønnelse, men fordi det af 
og til ligesom rablede lidt for ham. Første Gang, dette 
havde vist sig, var allerede efter Slaget ved Bov, da han 
uden Videre vilde have skudt en Insurgent — forhen- 
værende dansk Officer; kun med stor Møie blev han af- 
holdt ft-a at gjøre det, og det var ham endnu bestandig 
ufatteligt, at man ikke havde Lov til at skyde »saadan en 
mensvoren Hallunk* ned som en Hund. Efterhaanden 
blev Anfaldene hyppigere og hyppigere, og nu var han, 
som sagt, afskediget, men til Trods herfor vedblev han i 
Ydre som i Indre at være Officer og betragtede sig endnu 
bestandig som hørende til sit gamle Regiment. Han holdt 
Hest, som han selv fodrede og striglede og red som en 
Berider, der tilrider en Bemonte, han fulgte Begimentet 
paa Marschture og overværede hyppigt Øvelserne paa 
Exerceerpladsen, og saasnart en Dragon gjorde Honneur 



for ham, tiltalte han ham ufravigeligt med et høit: 
„Goddag, Kamerat I* Til daglig Brug levede han mere 
end tarveligt og afholdende, men engang imellem kunde 
han til vedkommende Officeers Fortvivlelse falde paa at 
tractere Vagtmandskabet og sig selv med Punsch, og det 
kunde han ikke taale: saa fik han en af sine Paroxysmer 
og kom stundom i en ren Bersærkergang, der imidlertid 
aldrig gik ud over Andre end ham selv. Hyppigst havde 
han dog imidlertid saa meget Herredømme over sig, at 
han kunde sende Bud til Barbeer Ketelsen^ og naar 
Denne da fik ham aareladt i Tide, undgik han Bersærker- 
gangen eller laa kun en Dag eller to udmattet efter An- 
faldet. Men saa var han i nogen Tid efter menneskesky 
og i høieste Grad skamfuld; han trak Uniformen af og 
viste sig i en gammel graa Frakke, gik udenfor Byen og 
hjalp Veimanden med at slaa Skjærver, hyppede Kar- 
tofler for en Bonde eller kulegravede et Stykke Jord — 
det var hans Bod. Havde han levet i gamle Dage, var 
han bleven Munk, ikke af dem, der sad og prentede la- 
tinske Bøger med valne Fingre, men af dem, der ryddede 
Skoven og skabte Agerlandet. Godmodig og velvillig var 
han — alle Børn nikkede mildt til den gamle Rødskjæg 
— og let at røre som Faa: hørte han blot Regiments- 
musiken spille, eller saae han Standarten blive hentet, 
fik han strax Taarer i Øinene, og det var en fast Regel, 
at den gamle Major græd, som han var pisket, naar han 
ved Paraden paa Kongens Fødselsdag mødte i fuld Gaia 
og raabte Hurra for Hans Majestæt. 

Allerede i længere Tid havde Major Brusch ved 
Øvelserne lagt Mærke til Lieutenant Poulsen og jevnlig 
vexlet nogle Ord med ham, men da nu Éxamen var 
overstaaet, gik han hen til den unge Officer, tog ham 
med begge sine Hænder om Hovedet, trykkede et Smæk- 
kys paa hver af hans Kinder og sagde rørt: »Gud velsigne 
Dem, Kamerat! De har præsteret den smukkeste Rid- 
ning, jeg har seet i mange Aar, og naar den gamle 
Major siger det, saa kan De stole paa, det er sandt I* 
Og der var flere end En, som mente, at Lieutenant 
Poulsen havde Grund til at være mere stolt af denne 
Hyldest end af sine 190 Points. 

— Næste Formiddag mødtes Kammerherre von Liebau 
og Major Brusch paa Torvet, hilstes venskabeligt og 

fulgtes lidt ned ad Søndergade. De respecterede gjen- 
sidigt hinanden i høi Grad, men der kunde vanskeligt 
tænkes to større Gontraster, og Modsætningen imellem 
dem traadte allerede tydeligt frem i deres forskjeliige 
Maade at føre sig paa : Kammerherren bevægede sig altid 
roligt og med rank Holdning, som om det var Hoffets 
glatte Gulve, han gik paa, Majoren derimod luntede helst 
af i Smaatrav ligesom Agenten og kom derved gjerne et 
Skridt eller to foran sin Ledsager. Hvert Øieblik maatte 
de Begge hilse, thi Alverden kjendte dem jo, men medens 
Majoren slog ud med Haanden og raabte et Par venlige 
Ord, førte Kammerherren den blankt skinnende Gylinder- 
hat i en langsom Bue ud fra Kroppen og bøiede Hovedet 
med et forbindtligt Smil, lige høflig overfor Alle. Var 
det en Dame, der passerede forbi, blev Smilet dog endnu 
forbindtligere, og støttende sig til den guldknappede Stok 
kunde han hyppigt staa stille og dreie Hovedet om efter 
hende. 

,Det slaaer dog til, hvad jeg altid har tænkt, gode 
Major", sagde Kammerherren, da de havde hilst paa Lise, 
,min Yndling, den lille Bectordatter, bliver en meget smuk 
Pige. Og jeg troer ogsaa, hun har, eller i alt Fald 
faaer, en meget charmant Figur. Skade kun, at hun 
altid er saa skrækkelig klædt — en Venus vilde jo blive 
travesteret i den Dragt! Men vor gode Bector er neppe 
den Bette til at veilede en ung Dame med Hensyn til 
smagfuld Paaklædning. Disse Dragter af Sirts og Uld er 
i det Hele meget uheldige : der er i Virkeligheden kun eet 
Stof, der passer for en Dame, det er Silke. Silken er 
aristokratisk beleven og følger omhyggeligt Legemels 
Former og Bevægelser ligesom et discret Accompagne- 
ment; de andre Stoffer er plebeiiske; de vil keitet og 
stivt gjøre sig selv gjældende og være fremtrædende, men 
mangler dog aldeles Evnen dertil. — Har De ikke ogsaa 
lagt Mærke dertil, gode Major?* 

Majoren maatte imidlertid tilstaa, at han sandelig aldrig 
havde tænkt over det, men da de i det Samme kom forbi 
Lieutenant Poulsen, der straalende fornøiet hilste paa 
dem, udbrød han begeistret: »Det er Ungdom 1 De 
skulde have seet den Bidning, han præsterede ved Skole- 
examen — superbt, siger jeg Dem! Det er en ung 
Mand, jeg kaa lide at se paal* 

,Ja", svarede Kammerherren, »ogsaa jeg har med 
Fornøielse lagt Mærke til hans hele Apparition; den er 
baade elegant og beskeden, kort sagt: han er Kavaleer 
— Noget, som desværre bliver sjeldnere og sjeldnere.* 

„Der er ikke een af Premierlieutenanterne ved Regi- 
mentet, der har et Sæde som han I* sagde Majoren med 
Overbevisningens Sikkerhed. 

^Han vil blive farlig for mere end eet Kvindehjerte!* 
vedblev Kammerherren. — „Men hvad er det! Lieutenant 
Poulsen gik jo ind til Barbeer Ketelsen — fi done! At 
lade et fremmed Mandfolk fingerere sig i Ansigtet med en 
klam Haand! Det bør han ikke: en Kavaleer maa kunne 
barbere sig selv, ikke sandt, gode Major?" 

,Ja, det er sandelig ogsaa det mest økonomiske! — 
Men Hilledød, jeg maa hjem at give gamle Asta hendes 
Foder : det var Synd, om hun skulde vente ! Farvel, kjære 
Kammerherre!* 

„Farvel, gode Major!" 

— Medens de to Gamle gik hver til Sil, sad Lieute- 
nanten og skulde barberes, og just som han var indsæbet, 
kom Jochumsen. Lieutenanten og han hilste paa hin- 
anden, men vexlede forresten ingen Ord, og Jochumsen 
maatte derfor nøies med at kige i „Amtstidenden" og 
læse de locale Avertissementer om igjen. Nogen hurtig 
Barbeer var den gode Ketelsen ikke, men han var Byens 
Poet og nød som saadan en vis kvalificeret Agtelse; han 
plantede jevnlig sine Gravblomster i „Amtstidendens" 
magre Bede, og ved Grundlovsfesten skrev han regel- 
mæssigt een å to Sange, der voldte ham uforholdsmæssig 
stor Uleilighed, eftersom han var aldeles umusikalsk og 
derfor ikke godt kunde lave Sangene saaledes, at de 
kunde synges, men da han havde en musikalsk Svend, 
maatte denne altid fløite Melodien, medens Principalen 
digtede, og ved denne Samarbeiden pleiede der at komme 
et høist fortræfifeligt Produkt for Dagens Lys. 

Aldrig, syntes Jochumsen, havde Ketelsen smølet saa- 
dan som idag, og idag havde Jochumsen netop travlt, 
for han vilde ud at fiske. Men Alting faaer jo en Ende, 
og omsider reiste Lieutenanten sig, hilste og gik, hvor- 
efter Jochumsen indtog hans Plads. 

„Det er varmt", begyndte Barberen. 

„Ja, meget varmt", indrømmede Jochumsen. 

^Og den gamle Vognmand Stub, der blev begravet 
idag: han maatte da dø, enten han vilde eller ei!* 

,Ja, det vil jeg sgu da haabe!" 

, Hvorfor det, Hr. Overlærer?" 

„Jo, for ellers var han jo bleven levende begravet!* 

,Naa, saadan — aa, ja, det forstaaer sig. — Men, 
hvad jeg vilde sige, han, Lieutenant Poulsen, der gik, han 
liar nok staaet sig storartet ved Examen." 

„Saa, har han det. — Det er forresten en fed Ex- 
amen, den : enhver Bondeknold kan . jo slippe igjennem 
deni« 

„Ja, aa, ja, det forstaaer sig, men Lieutenant en var nok 
saa dygtig, at Obersten kyssede ham paa Munden for 
Fronten af hele Regimentet, da den var overstaaet.* 

, Obersten? — Vaasl* 

,Ja, saa var det den gamle Major." 

„Det er muligt! — Den Lieutenant Poulsen, er han 
forresten en Søn af — * 

„Nei, han er ikke!* 

„De veed jo ikke, hvad jeg vil spørge om, Ketelsen! 
Jeg mener, om han er Søn af — * 

„Ja, men det er han ikke!* 

„Hvad er det for noget Vaas! Han har sgu da vel 
baade Fader og Moder ligesom andre civiliserede Men- 
nesker!* 

„Nei, han har ikke, Hr. Overlærer, ingen af Delene.* 

„Det maa jeg sige, det er et Naturphænomeen ! Er han 
da saadan, mir nichts dir nichts, groet op i en Have 
ligesom en anden Løgvæxt?* 

„Nei, det er han ikke, men han er født paa Fødsels- 
stiftelsen, og hverken han selv eller nogen Anden har 
Begreb om, hvem der er hans Forældre.* 

„Det er jo i allerhøieste Grad interessant!* raabte 
Jochumsen og reiste sit indsæbede Ansigt op fra Stole- 
ryggen. „Men hvor veed De det fra, lille Ketelsen?" 

„Aa, jeg veed det fra min Kones Søskendebarn, 
som har tjent i Kjøbenhavn i den Familie, hvor Lieute- 
nanten var som Barn, inden han kom ind paa Acade- 
miet.* 

„Men hvem har taget sig af ham? Hvad har han 
levet af?* 

„Ja, det har vel enten hans Fader eller Moder, for 

gjennem en Procurator faaer han hver Termin udbetalt 
Renterne af en Kapital, der er sat ud for ham/ 

„Det bliver jo interessantere og interessantere! Og 
han veed virkelig ikke selv — " 

„Nei, ikke det Mindste! — Men vil Overlæreren ikke 
sidde stille, for ellers — " 

„Au, for Fanden, der gav De mig en ordentlig 
Flænge!* 

„Ja, men det var ikke min Skyld! Nu skal jeg stryge 
Riften med lidt Alun, saa stopper Blodet strax.* 

Faa Øiebiikke efter var Jochumsen ude paa Gaden, i 
høieste Grad opfyldt af, hvad han havde hørt. — Ja, var 
det ikke det, han altid havde sagt: man traadte paa 
Hemmeligheder, hvor man saa gik! Der var Løngange 
under alle Huse, det gjaldt blot om at finde Døren! — 
Hvem skulde forresten have troet, at den lille Lieutenant 
Poulsen var en saa interessant Person! Ja, Jochumsen 
mente nok at kunne erindre, at han strax havde syntes, 
at Lieutenanten var en net, beskeden ung Mand — af en 
Dragon officeer at være — og jo mere han tænkte over 
det, desto klarere stod det ham ogsaa, at han i Grunden 
lige fra første Færd havde næret en eiendommelig, latent 
Interesse for ham. — Det var egentlig underligt, næsten 
ligefrem galt, at han ikke allerede havde sørget for at 
lære den unge Lieutenant nærmere at kjende! Han 
trængte jo netop dobbelt til, at Nogen tog sig af ham, 
han trængte til intelligent Omgang — hvor skulde han 
faa den fra! — Jo, fra ham. Overlærer Peter Jochumsen ! 
Han vilde nu tage sig af den Forældreløse, og han vilde 
— om muligt — se at skaffe ham baade Fader og 
Moder! — Tænk, om det kunde lykkes! — Og hvorfor 
ikke! Det skulde lykkes! 

Saa optagen var Jochumsen af, hvad Barberen havde 
fortalt ham, at han endogsaa et Øieblik tænkte paa at 
lade være med at tage ud at fiske, men da det ikke stod 
ham selv klart, hvad der egentlig var vundet ved at re- 
noncere paa Fisketuren, og da Isac efter Ordre allerede 
havde gravet Orme bag Agentens Tømmerplads, besluttede 
han at blive ved sin første Bestemmelse, og et Kvarteer 
efterat have forladt Barbeerstuen saaes han i hvid Lærreds- 
frakke og med Medestang over Skulderen vandrende ud 
ad Nørregade til den gamle Mølle. 

Jochumsen var en ivrig Fisker, men han var ivrigere, 
end han var heldig, thi det var saare sjeldent, at han fik 
Andet end et Par Skaller eller Flirer. Han ansaae imid- 
lertid sig selv for en stor Fisker — „Fiskeri er en af de 
faa Ting, jeg virkelig forstaaer mig paa**, pleiede han at 
sige — han anskaffede alle mulige nye, snedige Redskaber 
og raadførte sig jevnlig i Tvivlstilfælde med en „Hand- 
buch der hohem Angelkunst*. — Den Eftermiddag havde 
han endnu mindre Held med sig end ellers, og ikke saa 
meget som en lumpen Skalle fik han; de slog rundt 
omkring i Mølledammen, og de snappede paa en under- 
fundig Maade Ormen af Krogen, men ingen havde Til- 
bøielighed til at blive hængende. 

Han var lige ved at opgive det Hele for den Dag, da 
han pludselig saae et Hoved komme op under Broen, og 
dette Hoved med tilhørende Krop viste sig at være Hans 
Peter, som et Øieblik efter stod ved Siden af sin Lærer 
med et ikke lille Knippe anstændige Aborrer i Haanden. 

„Naa, saa Du har Tid til at drive hele Eftermiddagen 
væk med at fiske!* sagde Jochumsen, ikke uden Paa- 
virkning af den menneskelige Følelse, der kaldes Mis- 
undelse. »Og det lige før Examen! Du maa have en 
smuk Samvittighed! — Men hvor har Du forresten faaet 
alle de Aborrer fra?* 

»Nede ved Baghullet.* 

»Hvor har Du da siddet?* 

»Naturligvis under Broen: det ene Stigbord er sat 
for, og man kan staa ganske tørt nede i Aalekisten.* 

»Det var som Fanden! — Men hvordan kommer man 
da derned?* 

„Det er nemt nok! Naar man bare holder i Ræk- 
værket med begge Hænderne, kan man støtte Foden mod 
en Sten, og længere nede er der en Krampe at tage 
fat i.* 

Jochumsen saae ned men havde, nærsynet som han 
var, ikke rigtig Mod paa at begive sig afsted. — »Du kan 
hjælpe mig, Hans Peter,* sagde han, »bære min Stang 
og vise mig, hvor jeg skal sætte Fødderne.* 

»Nei, det kan jeg ikke. Onkel Jochumsen, for jeg maa 
skynde mig hjem at læse.* 

»Aa, Snak, det jager vel ikke saa meget!* 

Sophus Bauditz: Krøniker fra Garnisonsbyen. 6. Udg. 7 



98 

^Jo — det er saadan en svær tysk Stil, Du har givet 
os for til imorgen/ 

^Vaasl Det er jo ikke Andet end de simpleste 
Exempler til Indøvelse af Gonjunctivens Brug. — Kom 
nu!" 

^Ja, maa jeg saa vente med at levere Stilen til næste 
Gang?«* 

Jochumsen saae til Aborrerne, og Jochumsen var svag 
nok til at lade sig bestikke. — ^Lad saa for en Gangs 
Skyld være med at levere den Stil! — Du lærer dog 
aldrig tysk Syntax! Men saa maa Du sige til de Andre, 
at Du har havt Mavepine eller saadan Noget — kom 
nu!«* 

Lodset af Hans Peter, der strax efter gik, sad Jo- 
chumsen snart nede i Aalekisten under Broen og, støt- 
tende sig til den stærke Jernrist, der vendte ud til ^ Bag- 
hullet*, havde han lige faaet kastet ud i dette, netop paa 
det Sted, hvor Aborrerne bed, da han hørte Stemmer 
ovenover. Han lyttede: det var Ex-Skuespiller Bertram 
og et andet Hospitalslem, der i en efter Tonefaldet at 
dømme allerede meget løftet Stemning havde sat sig paa 
Rækværket og tømte en Pægl sammen. Jochumsen blev 
ærgerlig over Støien, men denne syntes dog ikke at af- 
holde Fiskene fra at bide, thi det røde Flaad begyndte at 
hoppe paa den mørke Vandflade, og han skulde lige til 
at trække op, da der i det Samme lød dundrende Hov- 
slag paa Broen. Jochumsen kigede op over Aalekisten: 
det var Lieutenant Poulsen, der red sig en Tur. Dagen 
i Forveien vilde denne Opdagelse have gjort Jochumsen 
endnu mere opbragt, end han allerede var, paa den mili- 
taire Stand i Almindelighed og Lieutenanten i Særdeles- 
hed, men saa stor var hans Interesse bleven for den unge 
Mand, at han med Resignation fandt sig i, at Aborren — 
og det var naturligvis en stor, for det var alle de Fisk, 
Jochumsen ikke fik — gik fra Snøren, og med et lige- 
frem venligt Blik fulgte han den travende Rytter. Han 
skulde just til at kaste ud igjen, da hans Opmærksomhed 
i det Samme blev optagen af Selskabet ovenpaa, og 
han hørte med den mest levende Interesse følgende 
Samtale : 

^Hvad er jeg nu, Didriksen? Sig mig det?* Det var 
Bertram, der talte til sin Collega, og Jochumsen var lige 

ved at raabe op; ^De er naturligvis fuld, Bertram, ganske 
som sædvanligt I* men inden han kom med dette Svar, 
der som en Afgrundens Røst formodentlig aldeles vilde 
have overvældet den fordums Kunstner og afskaaret Jo- 
chumsen fra at høre Mere, svarede Spørgeren heldigvis 
sig selv ved at sige: ,Jeg er et Vrag, Didriksen! — Jo, 
jeg er, modsig mig ikke! Men veed du, hvad jeg kunde 
have været? Jeg kunde have været hans Fader!* 

,Hvis Fader?" 

»Hans — den kjønne Lieutenants!* 

»Ja, for Alderens Skyld kunde Du have været det!* 

»Ogsaa ellers, Didriksen, det vil sige, hvis jeg var 
kommen først! Ja, jeg kunde ogsaa være bleven det 
senere!* 

»Hvad er det for noget Sludder, Bertram?* 

»Jo, hans Stedfader!" 

»Naa, ja, hvis Du havde giftet Dig med hans Moder, 
men hun vilde vel ikke?* 

»Jo, Didriksen, men jeg vilde ikke! Bertram har al- 
drig solgt sin Ære!* 

»Aa, naar Du kunde have faaet Noget for den, saa 
var Du da godt gal, om Du ikke havde solgt den, for den 
havde da aldrig været synderlig værd ! — Hvem var ellers 
det Fruentimmer?* 

»Den Hemmelighed tager jeg med mig i Graven, Did- 
riksen!* 

»Aa, Fanden heller! — Men tag nu Benene med Dig 
Hl Klosteret, det er snart Nadvertid!* 

Dermed stavrede de To af, men Jochumsen straalede 
over hele Ansigtet, og da han med megen Besvær igjen 
var kommen op af Aalekisten, gik han hjem med en 
Mine saa stolt og hemmelighedsfuld som en Pontifex 
maxirmis, og ved sig selv sagde han: „Nu har vi nok 
allerede en Moder til den hlle Lieutenant, og naar vi nu 
blot hitter Faderen, har han to Forældre — accurat lige- 
som andre skikkelige Mennesker.* 



Det er en Selvfølge, at Jochumsen allerede næste For- 
middag søgte at forfølge sin Seir ved atter at aflægge et 
Besøg i Klostret, men dette faldt temmelig uheldigt ud. 

7* 

Jomfru Ginge vendte sig strax om, da han traadte ind i 
hendes Celle, og da han begyndte at indlede en Samtale, 
og Jomfruen mærkede, at den ikke dreiede sig om Pibe- 
kraver, tav hun bomstille, slog bagud med Hænderne 
og udstødte kun imellem Ordene: „Gaa sin Vei, Mand- 
folk!«^ 

Omsider indsaae Jochumsen, at her Intet var at gjøre, 
og han søgte derfor Bertram, men heller ikke hos ham 
var han heldigere: den fordums Kunstner begyndte nemlig 
strax efterat have fremsat sit Sædvanlige: „Hvad er jeg 
nu, Hr. Overlærer? Et Vrag!** med at vrøvle om sin 
dramatiske Fortid, og efterhaanden virkede de indtagne 
Spirituosa saa overvældende paa ham, at han ikke var til 
at faae et fornuftigt Svar af. 

Et Dagen efter foretaget Forsøg paa at faae ham i 
Tale om Morgenen, naar han endnu var forholdsvis ædru, 
ledte heller ikke til noget Resultat, thi saa var Bertram 
mut og blev let grov, og Jochumsen indsaae, at det vilde 
blive meget vanskeligt at træffe Vedkommende netop paa 
d et Punkt af Rusen, hvor han var meddelsom og hverken 
morgengnaven eller overstadig drukken; han besluttede 
derfor ad anden Vei at søge Bekræftelse paa den mærke- 
lige Meddelelse, han havde faaet ved at combinere Ber- 
trams første Udtalelse med, hvad han havde opsnappet 
nede i Aalekisten, og foreløbigt se at indlede et nøiere 
Bekjendtskab med Lieutenant Poulsen. 

Hertil syntes at frembyde sig en god Leilighed faa 
Dage efter, Grundlovsdagen. Denne feiredes altid med 
Taler, Sang, Musik og Dans i den nærliggende Skov, men 
Deltagerne i den „alvorlige* Del af Festen — der forresten 
mangen Gang kunde være fornøielig nok — samledes paa 
Torvet og drog afsted i Procession. Nu var der imid- 
lertid en Del af Byens Honoratiores, der af forskjellige 
Grunde ikke deltog i Grundlovsfesten, men nok vilde se 
Processionen, og de pleiede da om Eftermiddagen at 
ligge i Vinduerne i „Petersens Hotel ^ Til dem hørte 
ogsaa Jochumsen, og da han vilde gaa ind ad Hotellets 
Port, saae han Lieutenanten og Ritmester Ravnhjelm i det 
ene Vindue. Ritmesteren, der lige havde afgivet Posten 
som Skoleforstander, var bleven Chef for fjerde Escadron, 
og Lieutenanten havde havt den Glæde at blive comman- 
deret til Tjeneste ved denne. 

Det ærgrede Jochumsen at se sin tilkommende Protegé 
i det Selskab, og han mumlede indvendigt sit: ^ Vagt- 
mesternatur! Lugter formeligt af Stalden!* men han 
gjorde dog saa megen Vold paa sine Følelser, at han 
hilste forholdsvis høfUgt paa Ritmesteren og ganske over- 
ordentlig venligt paa Lieutenanten. 

„Naa, De skal heller ikke med i Skoven idag, gode 
Overlærer?** spurgte Ritmesteren. 

^Nei!** svarede Jochumsen. ^Det kunde ikke falde 
mig ind!** 

„Mig sgu heller ikke! Jeg begriber overhovedet ikke, 
at Nogen gider gaae ud og raabe Hurra for en Lap Papir, 
men jeg troede, De skulde ud og hilse paa Deres Gollega?" 

^Naa, Møller!** 

„Ja, saadan er det nok, han hedder. Han skal jo 
tale for Skandinavismen eller Slesvigholstenerne eller hvad 
det nu er. — De er maaske Skandinav?** 

„Det kommer an paa, hvad man forstaaer ved at være 
Skandinav!** 

„Men Nationalliberal er De da vel ikke?** 

„Mit politiske Ideal er den oplyste Enevælde!** svarede 
Jochumsen med Høihed. 

„Ja, gid Fanden havde Skjørteregimentet! — Ene- 
vældigt er det rigtignok, men oplyst — ** 

Her blev Gonversationen afbrudt ved, at Musiken be- 
gyndte at blæse op, og Processionen satte sig i Bevægelse. 
Det var Regimentsmusiken, der spillede, men den havde 
streng Ordre til at møde civil, da Obersten nærmest be- 
tragtede Grundlovsfester som en Slags revolution aire 
Folkeopløb og egentlig vilde have fundet det mest pas- 
sende, om Dragonerne ved saadanne Leiligheder var 
bleven con signerede i de respective Brandsluer for mulige 
Tilfældes Skyld. Den eneste Officer, der officielt deltog 
i Festen, var da ogsaa Major Duseberg — ligeledes civil 
— og hans Deltagelse skyldtes mindre politiske Grunde 
end Udsigten til det rigelige og prisbillige Festmaaltid, 
der ud paa Aftenen serveredes i Skovpavillonen. Men 
med Undtagelse af de Militaire var ellers omtrent alle 
Samfundsklasser ligeligt repræsenterede, og en stolt Pro- 
cession var det. I Spidsen, Hge efter Musiken, gik den 
lille Borgmester i den store Uniform med høi, stiv Krave 
og saae ud som en Protocol i Kvart, der var indbunden 

i Folio, og ved Siden af ham kneisede de to ældste Med- 
lemmer af Gommunalbestyrelsen : Procurator Jespersen og 
Skomager Andersen; den førstnævnte kaldtes almindeligt, 
naar han da ikke selv hørte paa det, for ^Garveren*, 
eftersom han antoges at fiaae sine Medmennesker noget 
mere end strengt nødvendigt, og han saaes i Reglen 
kjørende i en Enspænder med en lille mager Pillik for, 
som efter Folketroen kun fodredes med Skjøder og Pante- 
obligationer. Skomageren havde maattet lægge det grønne 
Skjødeskind, Smæktøfleme og Piben men saae accurat lige 
saa misfornøiet ud med Tilværelsen som ellers, og man 
kunde tydeligt læse paa hans Ansigt, at han ogsaa idag 
fandt, at den næringsdrivende Borger sled sig op i Sam- 
fundets Tjeneste. Nu svingede Processionen om ad Skole- 
gade, og her viftede Madam Andersen og Marius, hvis 
Næse lige var bleven pudset, til Familiefaderen, stolte af 
at se ham Side om Side med Borgmesteren. 

Om Aftenen samledes en Del af Officererne i Skoven, 
og Jochumsen blev, til almindelig Overraskelse og i Kraft 
af , Inkonsekvensens Konsekvens" siddende sammen med 
dem. — „Han er sgu alligevel en ganske gemytlig gam- 
mel Krybbebider!" sagde Ritmesteren anerkjendende. „Vi 
maa se at holde paa ham. — Nu skal vi have en Bolle 
Punsch, gode Overlærer!* — Nei, det kunde Jochumsen 
aldeles ikke indlade sig paa, for han kunde slet ikke 
taale Punsch. Men saa kom han heldigvis i Tanker om, 
at han forleden, da han i en Bog havde læst en Notits om, 
at man ved at spise tre bitre Mandler kunde sikre sig 
mod alle ubehagelige Følger af Drik, strax havde ladet 
Isac kjøbe et helt Kræmmerhus, som han for mødende 
Tilfældes Skyld gik med i Lommen; han listede derfor 
hen bag et Træ, spiste for en Sikkerheds Skyld fire bitre 
Mandler og drak herefter megen varm Punsch. 

Mandlerne maa imidlertid ikke have været bitre nok, 
for næste Morgen vaagnede Jochumsen med dundrende 
Hovedpine og havde en ubestemt Erindring om at være 
bleven fulgt hjem af Lieutenant Poulsen, der med megen 
Omhyggelighed havde taget sig af ham. Den Dag faldt 
der to sletter og tre mdl'er i Tysk, og da Jochumsen om 
Aftenen fik „Amtstidenden** og læste Referatet af Møllers 
Tale, fik han ligefrem Ondt — men om det var af Talen 
eller af de bitre Mandler, blev aldrig oplyst. 

Indbydelsesskrifket til Latinskolens Examen var det Aar 
i blaat Omslag — man var altid meget spændt paa, hvilken 
Farve det vilde faae — og indeholdt Begyndelsen af en 
Oversættelse af Virgils Georgica forfattet af Rector selv. 
Læsningen paa Skolen ophørte, og i Hjemmene repeteredes 
der paa Kraft. Selv Jacob Leth fik et Anfald af Sam- 
vittighedsnag og kjøbte sit latinske Lexikon tilbage af Bog- 
jøden — livilket han rigtignok kun sattes istand til ved 
at sælge baade »Midshipman Easy" og ^Scalpjægeren" — 
og desuden udarbeidede han en særdeles detailleret Liste 
over, hvor meget han daglig skulde repetere af hvert 
Fag forat komme igjennem det hele Pensum — en 
Læseplan, som han ogsaa samvittighedsfuldt fulgte i to 
Dage : saa opgav han det Hele, da der var alt for mange 
Huller, og da det dog ikke kunde blive til Noget, beslut- 
tede han at lade helt være med at repetere — en Be- 
slutning, som han lod til at befinde sig meget vel ved. 

Dimittenderne læste i Reglen sammen. To og To, røg 
en Masse Tobak og consumerede dagligt en Masse Gapitler 
^ Herodot og Livius; Nogle var Morgenmænd og be- 
gyndte at læse ved Daggry, Andre foretrak at sidde oppe 
til langt ud paa Natten, men hvor forskjelligt man end 
ordnede sig, var Spændingen og Spændigheden dog den 
samme, og selve Anstrengelsen havde som Noget udenfor 
^et Sædvanlige sin egen Charme. Lise sled i det med 
Hans Peter og opdagede med Rædsel, at han kunde endnu 
mindre, end hun havde troet, og Rector var baade høi- 
tidelig og ængstelig til Mode ved Tanken om, at Under- 
visningsinspecteuren havde meldt sig som Censor. 

Saa kom den skriftlige Examen. Det var et høitidehgt 
Øieblik, naar Ministeriets store Segl blev brudt, og de 
trykte Opgaver blev delt rundt. Man stirrede og stirrede 
paa dem og var lige ved at læse sig blind, men Tiden 
maatte jo ikke spildes, og saa tog man fat. Uhret laa 
foran paa Bordet, og nervøst fulgte man Visernes Gang: 
nu var der gaaet een, nu to Timer, og lige vidt var man 
i Grunden. Saa sendte man bekymrede Blikke rundt i 
Værelset og prøvede, om det ikke skulde være muligt at 
se, hvad Sidemændene havde skrevet; en Enkelt havde 
været fræk nok til at skrive nogle af de mest courante 
trigonometriske Formler op paa sine Manschetter og li- 
stede sig til at kige paa den, men det var naturligvis 

ikke dem, han havde Brug for, og han var lige vidt. 
Saa kom de sidste fem Minutter, hvor man febrilsk læste 
igjennem, hvad man havde skrevet, saa slog Uhret, og 
saa maatte man jo aflevere, hvadenten man var færdig 
eller ei. 

Mundthg Examen begyndte. Pedel Jensen og Familie 
skurede og feiede, som om der aldrig havde været gjort 
rent i Skolen før, der blev lagt grønt Multum over Ex- 
amensbordene, og Adjunct Søltoft fik travlt oppe paa den 
naturhistoriske Samling, hvor udstoppede Fugle og Dyr i 
Spiritus blev tagne frem af Skabene, Skeletterne støvede 
af og , Abbedissens* Granium vasket. 

Rector mødte i Udgangstøiet nede ved Dampskibet 
forat modtage Undervisningsinspecteuren, og det var vanske- 
ligt nok at afgjøre, om Rector eller Dimittenderne var 
mest bange for ham; den store Mands venlige Optræden 
satte imidlertid strax Mod i de Forknytte, og da han i 
det Hele erklærede sig særdeles yel tilfreds med Examen 
og gav En ug i Latin, skjøndt der var begaaet to smaa 
Feil i Extemporal-Oversættelsen, saa var han den popu- 
laireste Mand i Byen. 

Provsten var altid Censor i Dansk, Pastor Knudsen 
een Dag i Religion og Græsk, Major Duseberg i Tysk og 
Apothekeren i Naturhistorie, og da denne Sidste altid 
medbragte de Planter, der forelagdes ved Prøven i Bo- 
tanik, var det en betydelig Fordel, at man omtrent paa 
Forhaand vidste, hvad hans Have kunde præstere. 

Nede i Skolegaarden kunde man i Reglen se en Gruppe 
Disciple — Dimittenderne i Kjole og hvidt Slips — staae 
og vente paa at faae Gharactereme meddelt, og varede 
det lidt længere end beregnet, var man strax paa det 
Rene med, at der maatte have staaet en haard Strid 
mellem Gensorer og Examinator, af hvilke de Førstnævnte 
altid antoges at være de strengeste — navnlig før Fro- 
kost. 

Jochumsen befandt sig i Examenstiden altid i en per- 
manent Tilsland af Indignation, og delte skyldtes ude- 
lukkende den Omstændighed, at han var nødt til at op- 
træde i Kjole. — ,Kan man tænke sig noget Latterligere 
og Uskjønnere end dette Klædningsstykke!* sagde han 
Aar efter Aar. „En sort Trøie med to tilsyede Haler, og 
den skal voxne Mennesker, som ikke er Opvartere, gaa 

rundt i! Ja, naar det endda er til Middag eller Aften, 
saa i Guds Navn — man raaa jo til en vis Grad følge 
Modens Daarskaber — men fra Morgenstunden af at 
skulle trække om i det Liberi, saa Hundene gjøer ad En 
— aa, det er oprørende 1* 

Enkelte Forældre mødte ogsaa til Examen, men det 
var ikke Mange, thi deres Sønner frabad sig i Reglen paa 
det Bestemteste Æren af deres Nærværelse. En af dem, 
der mødte regelmæssigt, var Skomager Andersen, som 
fandt det stemmende baade med sin Stilling som Medlem 
af Gommunalbestyrelsen og som Værge for sine Pen- 
sionairer at overvære disses Præstationer; han sad og 
hørte paa det Hele med stor Andagt, og da Rector under 
Examinationen af Jacob Leth tilsidst fortvivlet udbrød: 
,Men veed Du da virkelig ikke, hvad ^*i"^ hedder i Præ- 
sens Oplativ?* saa rystede Skomageren paa Hovedet og 
saae inderlig forarget ud over, at en saa tyk Uvidenhed 
overhovedet var mulig. 

Hver Dag gav Rector Examensfrokost for Censorer 
og Lærere, og ogsaa ved disse Leiligheder var det en 
Fomøielse at lægge Mærke til, hvorledes den forskjelHge 
Individualitet afspeilede sig i de Forskjelliges Optræden: 
Major Duseberg trancherede con amore Oxefilet'en og 
huggede ind paa Skinken, som gjorde han sit Ghoc fra 
Slaget ved Isted om igjen, Jochumsen følte sig som Vært 
og optraadte som saadan, og den stilfærdige Hr. Engel, 
som virkelig havde faaet det Meste af Blyantsstøvet af 
Fingrene, sad paa det ene Hjørne af en Stol og spiste af 
lutter Beskedenhed ikke Andet end Radiser til Rugbrød 
med tyndt Smør paa. 

Saa kom det sidste Artiumsfag, og alt eftersom ^ Stu- 
denterne* En for En traadte ud fra det grønne Bord, 
trak de den fra Madam Thrane i Kjøbenhavn forskrevne 
Hue op af Baglommen, satte den stolt paa Hovedet og 
følte sig for første Gang i Livet som Russer. Rectors 
Lise sad i et aabent Vindue, der vendte ud til Skolegaarden, 
og var i saa stærk Spænding som Nogen; thi Feddersen, 
Skolens Lys og hidtilværende faste Dux, havde været uhel- 
dig i Naturlære og skulde nu have blankt ug i Historie 
for at redde sin Udmærkelse. Men Feddersen fik sit ug, 
og Lise gik fra Vinduet med lettet Sind. 

Omsider blev ogsaa den øvrige Examen endt, og man 

naaede til Translocationen. Oppe i Solennitetssalen var 
der stuvende fuldt og smeltende varmt. Disciplene stod 
op, klassevis ordnede, men de høiere Embedsmænd — 
Obersten og Amtmanden i Uniform — øvrige Honoratiores, 
Lærere, Forældre og Værger sad ned paa de rødtbetrukne 
Bænke. Rector besteg Kathederet og meddelte Examens 
Udfald* Hver Gang- han begyndte et nyt Afsnit af sin 
Beretning med et: ^Fra fjerde til femte Klasse opflyttes*, 
gik der en bølgende og hviskende Bevægelse gjennem en 
vis Del af den ungdommelige Tilhørerkreds, saaat det var 
let at se, hvor vedkommende Klasse havde sin Plads, men 
noget trættende blev jo Beretningen ved de ideligt gjen- 
tagne Vendinger som: „Jacob Leth opflyttes, men paa 
Prøve", ^Aron Meyer ligeledes, skjøndt han er meget 
svag i latinsk Stil", og dobbelt trættende og uendelig lang 
forekom den selvfølgelig dem, der stod paa Springet til 
at styrte afsted med en hel, lang Sommerferie foran sig. 
Efterat de statistiske Meddelelser var endte, holdt Rector 
endnu en kort Parentation, og her talte han sig ligefrem 
op: al Forlegenhed syntes at være skudt af ham som en 
Snogeham, og det var baade kjønt og hjerteligt, hvad 
han sagde om Forholdet mellem Skolen og Hjemmet. 

Endelig slog Forløsningens Time, og saa hurtigt blev 
Solennitetssalen aldrig tømt som lige før Sommerferien: 
man stormede ned ad Trapperne, som gjaldt det om ikke 
at spilde et eneste Minut af den kostelige Frihed, stormede 
ud i det Fri, udenfor Skolens kvalme Mure, hvor allerede 
en hel Række Kjøretøier ventede forat føre Drengene til 
de forskjellige Hjem. Her holdt Baronens Landauer med 
Kusk og Tjener, med pletteret Seletøi, Vaaben og Blin- 
kere, og den lille Stamherre satte sig fornemt op tillige- 
med Byfogdens Søn, der endelig havde gnedet sig en 
Invitation til. — „Farvel, Farvel!" lød det fra ungdomme- 
lige Røster, Piskene knaldede, og Vognene rullede hen 
over den ujevne Stenbro. 

Rector var dog ikke helt færdig endnu. Det var en 
Tradition, at Studenterne samledes inde i hans Have for 
der at faae deres Testimonium. Lise gik rundt og bød 
dem Vin og Kransekage, Rector formanede dem til ogsaa 
senere i Livet at gjøre deres gamle Skole Ære og til 
endelig ikke at træde i Bedene, og ved Afskeden bød han 
selv hver enkelt en Cigar — det første, rigtige Tegn paa, 

at der af Skoledrengens Puppe var flagret en rask Student, 
der nu skulde nyde Rusaarets Sommerfugleliv. 

Men ogsaa denne Ceremoni fik Ende, og faa Minutter, 
efterat Studenterne havde forladt Haven, sad Rector i 
Lysthuset i Slaabrok og Morgensko; Lise bragte ham en 
lang Pibe, og han nød i Tankerne den Lykke at kunne 
leve en hel, lang Maaned i og for sin Have, kun af og 
til syslende med Oversættelsen af Georgicay hvis det skulde 
falde ind med Regnveir. 



Men det blev ikke Regnveir, bagende Sommervarme 
blev det, og det fik de at føle, der ikke havde kunnet 
eller villet forlade Byen. Til dem hørte Jochumsen og 
Møller. Jochumsen var naturligvis ventet i Præstegaarden 
men havde bestemt erklæret ikke at kunne komme de 
første otte Dage paa Grund af lige saa vigtige som uop- 
sættelige Forretninger, og Møller syntes, mærkeligt nok, 
slet ikke at tænke paa at tilbringe Ferien hos sin Familie. 
— „Jeg seer maaske nok et Par Dage hjem til min 
Fader*, havde han sagt til Jochumsen, „men De kan jo 
nok tænke Dem, at han og jeg ikke har Noget at tale 
om i længere Tid ad Gangen: min Fader er en hæderlig 
gammel Lods, men høiere Interesser mangler han aldeles, 

og jeg — • 

„Naa, og De?" 

„Ja, jeg vil hellere blive i Byen; maaske tager jeg 
ogsaa lidt ud til Ordrup, Pastor Knudsen vil gjeme have 
mig derud." 

„Ja, for mig gjeme — men jeg vil ikke have Dem i 
mit Værelse: De snorker, Mølleri* Og dermed havde 
Jochumsen vendt ham Ryggen og mumlet: „Bah! Høiere 
Interesser! — Vaas! Erasmus Montanus op ad Dage!* 

De „lige saa vigtige som uopsættelige* Forretninger, 
der forhindrede Jochumsen fra strax at komme ud i 
Præstegaarden, bestod dels i, at han som sædvanligt 
skulde lægge Schemaet for det kommende Skoleaar, dels 
i at han yderligere vilde se at forfølge Lieutenantens Fa- 
milieforhold. Hvad Schemalægningen angik, saa endtes 
dette Arbeide paa en Dagstid, skjøndt Jochumsen høitide- 
ligt havde erklæret til Rector, at det mindst vilde tage en 

Uge, og ved en Række snedige Gombinationer lykkedes 
det ham at skaffe sig selv fri for en hel Del Eflermiddags- 
timer og at drille Adjunct Lind med rigelige Morgentimer, 
som Denne af visse Grunde ikke kunde udstaa. 

Familieundersøgelsen fik ogsaa en foreløbig Afslutning. 
Jochumsen havde spurgt ud og intrigeret, corresponderet 
ogcombineret, og som Resultatet fremgik, at Lieutenant Poul- 
sen ganske rigtigt var født paa Fødselsstiftelsen i Juni 
1842, men om hans Herkomst var der fra Stiftelsens Side 
selvfølgelig ingen videre Oplysninger at vente, eftersom 
der i vedkommende kgl. Anordning jo udtrykkeligt er 
paalagt alle denne Institutions Embedsmænd den mest 
ubetingede Taushed. Derimod havde Jochumsen faaet 
oplyst, at Jomfru Ginge allerede i November Maaned 1841 
pludselig havde forladt Didriksens Selskab, som dengang 
gav Forestillinger i Odense; at hendes sidste Rolle havde 
været Louise i »Kong Salomon og Jørgen Hattemager*, 
og at Bertram havde havt Engagement ved samme Selskab. 
Senere havde hun ikke optraadt men var for ca. ti Aar 
siden havnet her som Lem i Klosteret. Dette vilde maaske 
ikke have været meget at bygge paa for en Anden, men 
for Jochumsens sangvinske Temperament var det fore- 
løbigt mere end nok, og han betragtede fra nu af Mater- 
nitetsspørgsmaalet som fuldstændigt løst og mente at kunne 
sætte al Kraft ind paa at klare Paternitetsskjærene. 

Nu kunde han forsaavidt gjerne have reist ud til Or- 
drup strax, men han havde sine egne Planer med Lieute- 
nant Poulsen og besluttede derfor at blive et Par Dage 
til. Foreløbigt gik han i Klubben forat træffe Lieutenanten, 
men Lieutenanten var oppe hos Ritmester Ravnhjelm, 
og dette var gaaet saaledes til. 

Ritmesteren laa den varme Sommeraften i aabent 
Vindue og røg sin Cigar, alt Andet end gladehg stemt: 
han vilde have været paa Andejagt i Ulstrup Mose, men 
Juno havde overrasket ham med om Formiddagen at 
bringe fem krøllede Hvalpe til Verden, og saa blev der 
naturligvis ikke Noget af Andejagten. Nu laa Juno inde 
under Skrivebordet, og pludselig vendte dens Herre sig 
om og saae misbilligende paa den. — ^Ja, hvor kunde 
Du gaa hen og gjøre mig den Ærgrelse, gamle Tøs!* 
sagde han. „Bliver Du da aldrig fornuftig? Og hvad er 
det saa for Afkom, Du sætter i Verden; krøllet og spættet 

ligesom Melmandens ^Bankør* henne paa Hjørnet 1 Hvor 
gider Du indlade Dig med den væmmelige Køter, det er 
jo en complet Mesalliance!** Og Juno saae inderlig 
skamfuld ud og smækkede forlegent med Halen paa Gul- 
vet, ret som om den bestemt vilde love aldrig at gjøre 
det mere. Saa vendte Ritmesteren sig igjen om og saae 
ned ad Gaden — nei det var ikke til at holde ud! 

Saadan en varm Sommeraften i en lille By, naar alle 
Vinduerne staaer aabne, naar grisede Børn leger paa Gaden, 
naar Slagteren staaer i Døren mellem de fluebesatte 
LammeQerdinger og tørrer Sveden af Panden med sit 
hvide, fedtede Ærme, naar Mopperne ligger paa Fortovet 
og gisper af Varme, og Luften er mættet med forgjemt 
Madlugt, Uddunstnmg af Rendestene og Duft fra Spæk- 
høkeren — den er heller ikke tiltalende. Gaae ud kunde 
Ritmesteren ikke, for han havde uheldigvis givet sin Op- 
passer Lov til at blive borte til Klokken Ti, og før han 
havde druknet Hvalpene, vilde han dog ikke forlade Juno, 
— Naar der saa endda vilde komme et Menneske hen 
ad Gaden, som man kunde faae op! — Der traskede 
Barberen af. — ,Hei, Ketelsen, hvor skal De hen?* — 
»Hen at aarelade Major Brusch, Hr. Ritmester!** — „Naa, 
har han nu faaet et Anfald igjen! Hils den Gamle fra 
mig!" — Der kom Procuratoren kjørende med sin docu- 
mentædende Rallik — han havde naturligvis været paa 
Landet og gjort Udpantning! — Der luntede Agenten af 
med roende Arme og hilste venligt op — Herregud, et 
Menneske til at tale med! Alle fjerde Escadrons Heste 
for et Menneske! — Saa, endelig! Der kom Lieutenant 
Poulsen! — „Lieutenant Poulsen! Aa, hør lidt! Kom 
op og hold Juno og mig med Selskab, vi kjeder os saa 
skrækkeligt, begge To!** 

Saa var Lieutenanten naturligvis gaaet op til Rit- 
mesteren, og nu sad han i de største af de Værelser, 
som Ritmesteren saa bestemt havde vægret sig ved at 
kalde et „Hjem", og nægtes kunde det heller ikke, at 
noget Uhyggeligere maatte være vanskeligt at finde. En- 
hver kunde strax se, at det var „møblerede Værelser", 
udstyrede med tilfældig sammenstykket Bohave; Væggenes 
eneste Prydelse var et Par Bøsser og en slidt Jagttaske, 
nogle Lithographier af Frederiksborg Stutteris Hopper og 
flDen dobbelte Kjøreskole" fra Cirkus Renz — allesammen 

hængende skjævt — og i det ene Vindue stod en udgaaet 
Nerium og et Par triste Gactus. 

,Det var rigtig rart, De kom her om ad Munkegade, 
Lieutenant Poulsen — aa, tag Dem selv en Cigar, de 
staaer derhenne! — Det var som Fanden: Juno knurrer 
ikke engang ad Dem, skjøndt hun ligger med Hvalpe I*^ 

,Aa, jeg pleier at være gode Venner med alle Hunde!* 

,Ja, det lader .næsten til det! — Men hvad jeg vilde 
sige, det var Pokkers heldigt, at De kom idag, for naar 
jeg har bestemt at ville paa Jagt og bliver forhindret i 
det, saa er Humøret sort!'* 

,Er Ritmesteren ivrig Jæger?* 

^Ja, havde jeg ikke havt den Passion, saa var jeg 
sgu for længe siden gaaet helt ad undas i dette Hundehul! 
— Vil De sige mig, hvad skulde jeg nu tage mig til 
iaften, da jeg ikke kan gaa fra Juno? Man kan da ikke 
lægge Gabaler hele Dagen!** 

^Ja, jeg veed ikke — læse f. Ex.!" 

,Læse! — Ja, Gud velsigne Dem, jeg har ligget to 
Timer i Vinduet og læst alle de Skilte, jeg kan se baade 
forfra og bagfra, men det er alligevel ikke rigtig morsomt 
i Længden, for den eneste oplivende Læsning her i Gaden 
er Værtshusholderens Skilt derhenne, hvor der staaer: 
,P. M. Jensen. Værtshusholder og Keglebane samt Ud- 
salg af Spiritusjosa.* — Det er mig en Gaade, hvor den 
Mand kan overkomme alt detl* 

,Men læser Ritmesteren da aldrig Andet?* 

,Jo — Kundgjørelser for Arméen!* 

„Nei, jeg mener om — * 

„Naa, Vers og Poesi og saadant Noget? Nei, Vorherre 
bevares. Det forstaaer jeg mig ikke paa! — Veed De, 
hvad det Eneste er, jeg har syntes, var Poesi ? — Det var 
sgu Krigen! Det er Løgn og Sludder, at Krig er Myrderi 
og Barbari og Fanden og hans Oldemoder! Krig, det 
er Historiens og Livets Poesi — ja, undskyld, om jeg 
bliver høitravende! — men man skjønner sgu først 
rigtig paa, at man lever. Aftenen efter en Slagdag! — 
Naa, De skal nu ikke være bange: De kommer ogsaa 
nok i Krig, gode Lieutenant, for, skjøndt jeg ikke for- 
staaer mig mere paa Politik end den Gactus der —- som 
det, i Paranthes sagt, endnu ikke er lykkedes mig at faae 

Livet af — saa kan jeg dog nok se, at Situationen ikke 
er videre holdbar." 

,Ja, blot vi maatte faae Krig I* udbrød Lieutenanten. 

^Det er vist, hvad Provst Schmidt vilde kalde et fromt 
og ægte kristeligt Ønske!* bemærkede Ritmesteren, »Naa, 
men foreløbigt har vi jo Fred og maa se at indrette os, 
som vi kan. — Hvad har De tænkt at faae Tiden til at 
gaae med, gode Lieutenant?** 

,Ja, man skulde vel se at komme ind paa Høiskolen 
engang.* 

, Høiskolen!* gjentog Ritmesteren næsten forskrækket 
og reiste sig halvt op i Stolen. „De er altsaa ligefrem 
energisk! Det var som Fanden! Det har jeg dog ikke 
været! Jeg har været ung og gemytlig, og ganske kjøn 
har jeg nok ogsaa været — det var der da i det mindste 
dem, der sagde — men energisk, det har jeg sgu dog 
aldrig været! — Naa, det gaaer nu nok af Dem, naar 
De først har været et Par Aar i dette Hundebul af en 
By — saa bliver De med Guds Hjælp ligesom jeg! — 
Ja, det er ikke, fordi jeg mener, at ,De skal tage mig 
til glorværdigt Exempel ~ tvertimod! — men det kommer 
nok ganske af sig selv ligesom graa Haar og Gigt. — 
Aa, vær saa god at række mig en frisk Cigar — Tak! 
Jeg har sgu egentlig ikke Raad til at ryge den Cigar, 
men da jeg overhovedet ikke har Raad til Nogetsomhelst, 
saa veed jeg ikke, hvorfor jeg skulde begynde med at 
slaa af netop paa Cigarerne, vel? — Hør, spiller De Sex- 
ogtreds? — Ikke! Ja, det maa de lære! Vil De tage 
Kortene henne i Bordskuffen, saa skal jeg — aa, nei! 
Nei, lad dem hellere ligge!* 

„Men Ritmesteren tilbød jo — * 

„Ja, jeg gjorde saa, men „wir haben uns bedacht", 
gode Lieutenant!* 

Lieutenanten saae noget forundret ud, men Ritmesteren 
vedblev med et godmodigt Smil: „Jeg skal sige Dem, 
mig har Holmblads Psalmebog ikke gjort Gavn, derfor 
vil jeg heller ikke være Den, som lærer Dem at læse 
efter den. — De kan dog se, jeg er ikke saa slem en 
Ungdommens Forfører, som jeg har Ord for at være, saa 
Deres Forældre kan uden Frygt betro deres Søn til min 
faderlige Omsorg!* 

^Jeg har ingen Forældre!** sagde Lieutenanten pludse- 
lig alvorlig. 

^Om Forladelse 1 Det veed jeg jo!" svarede Ritme- 
steren — han var forresten det eneste Menneske i Byen, 
til hvem Lieutenanten havde betroet sig om sine person- 
lige Forhold; ellers vidste man kun, at han var adopteret 
af den Sagfører, i hvis Hus han havde tilbragt sin Barn- 
dom. — ,Men har De ingen Forældre, saa har De til 
Gjengjæld den uhyre Fordel ikke at skulle holde sammen 
paa Familiesølvtøiet — det har jeg skullet, og det, kan 
De tro, er svært!" 

Lieutenanten lo, Samtalen kom igjen i det forrige lette 
Spor, og da Oppasseren kom Klokken Ti, og Ritmesteren 
gik i Klubben med sin Gjæst, betroede Denne strax sin 
specielle Ven Lieutenant Arup, at han havde havt det 
uhyre morsomt hos sin Escadronchef. 

— Den følgende Dag var forsaavidt ogsaa en Mærke- 
dag for Lieutenanten, som han efter forudgaaende høitide- 
lig Indbydelse drak Eftermiddagsthe hos Jochumsen. 
Præcis Klokken Fem stillede Lieutenanten, og Overlæreren 
førte ham med en vis Høitidelighed ind i sine Værelser. 
— ^Det er første Gang, De betræder min Leilighed", 
sagde han, „men jeg haaber ikke, det bliver sidste!" 

„Ja, jeg har jo rigtignok været her en Gang før," 
bemærkede Lieritenanten smilende, „men da var her 
mørkt!" 

„Hvad for Noget? Været her før!" brummede Jo- 
chumsen. 

„Ja, den Aften efter Grundlovsfesten." 

„Naa, den Gang!" svarede Jochumsen og brød kort 
af, men et Øieblik efter tilføiede han i en faderlig docerende 
Tone: „Kjender De ogsaa det Husraad at spise bitre 
Mandler, naar man vil kunne drikke ad libitum? — Ikke? 
Ja, saa vil jeg bestemt fraraade Dem at prøve det, for 
det duer aldeles ikke; jeg blev ligefrem daarlig af de 
bitre Mandler den Aften, meget daarlig, hvad De maaske 
selv bemærkede. Naa, men der har vi Isac!" 

Isac kom med Hvederne og „Amtstidenden", og Isac 
blev præsenteret. — „Han er min Livjøde", forklarede Jo- 
chumsen, uden at hverken han eller Isac syntes at finde 
nogetsomhelst Anstødeligt ved denne Betegnelse. „Tiderne 
er daarlige, og man maa indskrænke sig paa alle Punkter, 

men den ene Luxus: at holde Livjøde, troer jeg dog 
endnu at kunne tillade mig! — Værsaagod, en Kop The, 
Isac! Hvad siger De til at være i Selskab med en Officeer: 
det Krigerske ligger nok ellers ikke hverken for Dem eller 
Deres Nation!" 

,Nu, Hr. Overlærer, hvad jeg siger om Officerer? — 
Jeg siger, at mange af vores Fplk har gjort god Ge- 
schåft med Officerer, og den store Ritmester har altid 
ladet mig handle paa Kasernen, og han har nikket 
venskabeligt til den gamle Jøde midt paa Torvet — den 
Ritmester er en god Mand!" 

„Ja, det er han!" forsikrede Lieutenanten med Over- 
bevisningens Varme. 

„Hvor kan det forresten være, at det Krigerske slet 
ikke ligger for Deres Folk?" vedblev Jochumsen. 

„Nu, Hr. Overlærer, hvem siger, at det ikke ligger 
for dem? — Var ikke den Judas Maccabæus en stor 
General?" 

„Aa, ja, for sin Tid! Men nu havde hans Taktik 
naturligvis været forældet — han havde sgu aldrig stormet 
Malakofif Taamet eller vundet ved Solferino!" 

„Naar De siger det, Hr. Overlærer, saa havde han det 
ikke — Tak for Thevand!" Og dermed lagde Isac The- 
skeen tvers over den tømte Kop og reiste sig forat gaa. 

„Undskyld mig et ØiebHk!" sagde Jochumsen til 
Lieutenanten og vendte sig til Isac. — „Hør nu, De 
gamle Levit, jeg reiser jo paa Landet imorgen, vil De 
altsaa huske, at jeg forinden faaer Rhabarberdraaberne og 
en Flaske Rigabalsam og hundrede Bruspulvere — men 
ordentlig indpakkede, saa de ikke bliver fugtige!" 

„Jo, vel, Hr. Overlærer!" 

„Og vil De saa sørge for, at jeg dagligt — hører De: 
dagligt — faaer „Amtstidenden" sendt ud til Ordrup, for 
Præsten holder kun „Dagbladet", og det kan man dog 
virkelig ikke nøies med — Farvel Isac!" 

Imens havde Lieutenanten seet paa Bogreolen, og 
Jochumsen benyttede derfor strax Leiligheden til at tale 
om sit værdifulde Bibliothek. — „Har De læst Meget?" 
spurgte han. 

„Nei, ikke Meget. Paa Academiet var der ikke Tid 
til det, og her — ." 

„Men „Faust" har De da vel læst?" 

Sophus Bauditz: Krøniker fra Garnisonsbyen. 5. Udg. 8 

,NeiI« 

^Vil De laane den?" 

^Ja, mange Tak!" 

^Naa, De er altsaa ikke , færdig", hvad?" 

„Jeg veed ikke riglig, hvad — " 

„Aa, der var en Anden, som jeg tibød „Faust", men 
han var „færdig" baade med sin Uddannelse og sin Livs- 
anskuelse og hele Resten — det er De altsaa ikke?" 

„Nei!" lo Lieutenanten. „Jeg er vist knap begyndt!* 

„Og De har endnu Noget tilbage at lære!" 

„Ja, omtrent Alt! — Jeg har da ogsaa kjøbt en Gor- 
net å piston og er begyndt at lade Stabstrompeteren lære 
mig at blæse paa den ~ jeg kan ikke tænke mig noget 
Morsommere end at kunne blæse Goraet!" 

„Naa, ja — aa, ja — hver Mand sin Lyst! — Kan 
De lide Mjød?" 

„Jeg har aldrig smagt det!" 

„Saa skal De saamænd prøve det med det Samme! — 
Au! Flasken er tom! — Men veed De hvad: De skal faae 
Mjød ude i Velding Kro — den er berømt over hele Jylland!" 

„Men hvordan skal jeg komme til Velding Kro?" 

„Ridende, kjørende eller gaaende, ganske som De be- 
hager! Nu skal De høre: kan De ikke faae nogle Dages 
Permission?" 

„Jo, det kan jeg maaske nok." 

„Skal De besøge Deres Familie?" 

„Jeg har desværre ingen!" 

„Ikke det!" svarede Jochumsen med ypperlig forstilt 
Overraskelse, og saa fortalte Lieutenanten ganske kort og 
ganske simpelt, hvad hans Vært iforveien vidste. 

„Nei, vil man se!" sagde den gamle Hykler. „Hverken 
Fader eller Moder! — Men saa kan De jo netop udmær- 
ket tage nogle Dage ud til Pastor Knudsen i Ordrup!" 

„Pastor Knudsen i Ordrup ? Jeg kjender ham jo slet ikke !" 

„Ja, men jeg kjender ham," svarede Jochumsen med 
Værdighed, „og hvem jeg indbyder, er velkommen i Or- 
drup Præstegaard!" 

„Ja, Tak, men — " 

„Ingen Jamen!" tordnede Jochumsen. — „De holder 
maaske ikke af at være paa Landet?" 

„Jeg har saamænd egentlig aldrig været udenfor ByenI* 

„Bravo! — Men De holder maaske ikke af Præster? 



Det gjør jeg heller ikke — som Regel — men min Ven 
Knudsen danner en Undtagelse, en hæderlig Undtagelse, 
saa selv om De ellers ikke — ** 

^Jeg, bevares! Hvor kan De dog tro, at jeg — men 
jeg har forresten heller aldrig været sammen med en 
Præst før!** 

„Heller ikke med Præstedøtre?" 

.Aldrig!«* 

„Bravo! Det er udmærket! De er som en tabtda rasuy 
som et ubeskrevet Blad, paa hvilket Livet først skal skrive 
sin Krønike! — Naar kan De komme?" 

„Ja, jeg kan vel nok faae Permission, naar det blot er 
før Exerceertiden, men — " 

„Ingen Indvendinger! Der er Ingenting at gjøre Op- 
hævelser over! Ganske vist er der naturligvis allerede en 
Del flere Gjæster i Præstegaarden, end der, strengt taget, 
er Plads til, men En mer eller mindre gjør jo hverken til 
eller fra — De kan ligge i mit Værelse!" 

„I Deres Værelse?" 

„Ja, i mit Værelse! De kan da nok begribe, jeg har 
mit eget Gjæstekammer i Præstegaarden — snorker De?" 

„Nei, det troer jeg ikke!" 

„Saa meget desto bedre!" 

„Men jeg kan dog virkelig ikke tage imod — " 

„At ligge i mit Værelse? Jo, vist kan De saa! — Men 
forat berolige Deres fine Fornemmelser, saa skal De faae 
en skriftlig Indbydelse fra Præsten in optima formå — 
jeg skal dictere ham den!" 

Og dermed var den Sag foreløbigt i Orden. 



Næste Dag reiste Jochumsen til Ordrup medbringende 
sit sædvanlige Forraad af Bøger, Medicamenter, Fiskered- 
skaber o. s. V. Præsten havde travlt med at faae sit Hø 
ind — han var selv nede paa Engen — Mine og Frede- 
rikke, der baade kunde rive og binde, var i fuld Activitet 
sammesteds, og Fruen betroede Jochumsen, at de neppe 
fik det sidste Læs ind før Aften. 

;,Godt!" svarede han. „Saa gaaer jeg mig en lille 
Runde alene, recognoscerer Terrainet og seer, hvad Nyt 

der er kommet — det vil jeg i Grunden allerhelst gjøre 
paa egen Haand — Farvel saa længe!" 

Og dermed gik Jochumsen, først til Smeden og saa 
en halv Snes andre Steder, saaat han, da han endelig 
kom tilbage, vidste mindst lige saa Meget som Mine og 
Frederikke, naar de havde været nede hos Degnekonen 
ved Hovedlandeveien. 

Ved Aftensbordet viste det sig, at der foruden de sæd- 
vanlige Gjæster var et Par ældre Tanter — Gud maa vide, 
hvis Tanter det egentlig var — en Veninde af Døtrene 
og to af Hans Peters Kamerater: „lille Jensen" og Apothe- 
kerens Carl. Præsten fik som sædvanligt travlt, da der 
blev kaldt til Bords, Jochumsen brummede, og Præste- 
konen gjorde de obligate Undskyldninger for Anretningens 
Tarvelighed. 

Efter Aftensbordet kom der mere Ro over det Hele, 
og Alle samledes udenfor Havestuedøren i det store Linde- 
lysthus, hvor Jochumsen naturligvis ogsaa havde sin egen 
Stol. — »Han har fast Stol overalt herude, undtagen i 
Kirken!" sagde Præsten forklarende til en af Tanterne, 
men da Tanten saae alt for forfærdet ud ved at høre Tale 
om en saadan Ugudelighed, skyndte Jochumsen sig be- 
hændigt at lede Gonversationen ind paa et andet Emne 
ved at bemærke, at Skræderen jo var flyttet, og ved at 
spørge, hvorhen han egentlig var flyttet. 

»Han boer saamænd i Madam Jensens forrige Leilig- 
hed", svarede Præstekonen. 

»Hvor er hun da flyttet hen?" 

»Gud, har De ikke seet det, Jochumsen! Hun boer 
jo i det lille Hus ved Veien, ligeoverfor Kirken." 

»Madam Jensen!" gjentog Jochumsen. »Jordemoderen?" 

»Ja, vist saa!" 

»Det er meget praktisk!" sagde Jochumsen. »Saa 
kan hun jo sidde ved Vinduet og blot holde Øie med 
Storken oppe paa Kirketaget : saa veed hun da altid, naar 
hun skal i Praxis!" 

»Jochumsen, vil De være artig!" hviskede Fruen. „Husk 
paa, at her er unge Piger til Stede!" 

Denne hendes Mindelse var forresten i Øieblikket tem- 
temmelig overflødig, eftersom Mine og Frederikke var helt 
optagne af for Veninden at udmale alle Møllers fremragende 
Egenskaber og forberede hende paa hans Komme. — »Men 

naar kommer Adjunct Møller egentlig?** vendte Mine sig 
pludselig til Jochumsen. 

,Det veed jeg virkelig ikke — jeg imødeseer heller 
ikke den Snorkemaskines Ankomst med synderlig velvil- 
lige Følelser/ 

^Fy, Onkel Jochumsen, at tale saadan! Adjunct Møller 
er en nydelig Mand!" 

,Smag og Behag er forskjellige, min Pige: naar han 
sover, er han i alt Fald ikke kjøn, for han ligger med 
aaben Mund, saa man kan se ham helt ned i Maven! 
Men del er sandt, Knudsen, det havde jeg nær glemt at 
fortælle Dig: Du faaer Fremmede i næste Uge I" og saa 
fortalte han som den naturligste Ting af Verden, at han 
havde bedt Lieutenant Poulsen, men tilføiede, at det dog 
maaske var bedst. Præsten selv skrev et Par Ord til ham. 
Det var Præsten ogsaa i høi Grad villig til, og det voldte 
kun Præstekonen nogle Øieblikkes Bekymring, inden hun 
blev klar over, hvor hun skulde lægge Lieutenanten, men 
saa kom hun i Tanker om, at Møller, hvem man jo ven- 
tede snart, kunde ligge hos Jochumsen, indtil Lieutenanten 
kom, men saa maatte Møller, der jo allerede var halvt 
hjemme, tage til Takke med „Skolen* ovenpaa, og Lieute- 
nanten ligge hos Jochumsen, hvis Denne da ikke havde 
Noget imod det. — Nei, det havde Jochumsen ikke — 
tvertimod — og saa var den Indkvartering ordnet. 

— »Den Lieutenant Poulsen", sagde Præsten, „er det 
ikke en Søn af — " 

„Nei, det er ikke!" svarede Jochumsen, benyttende sig 
af Barbeer Ketelsens tidligere Udtryk smaade, og da Præ- 
sten saa kom med ganske den samme Vending, som Jo- 
chumsen tidligere var kommen med, havde Denne den 
Fomøielse at kunne spille Barberens sidste Trumf ud og 
sige: 

„Han er aldeles ikke Søn af Nogen!" 

Hviskende betroede han nu sin gamle Ven, at Lieute- 
nanten hverken havde Fader eller Moder, men tav derimod 
stille med sin egen Opdagelse af Maternitetsforholdet, efter- 
som han altid rugede over sine Hemmeligheder, som en 
Samler over sine Sjeldenheder. Da han senere ogsaa 
gjorde Præstekonen den samme Meddelelse, bevirkede 
dette, at hun paa Forhaand omfattede den ventede Gjæst 
med inderlig MedUdenhed og Velvillie. — „Herregud, hver- 

ken Fader eller Moder!" udbrød hun og fik Taarer i Øi- 
nene — hun tænkte naturligvis strax paa, hvor tungt det 
vilde være, om hendes egen Hans Peter var stillet paa 
lignende Maade. ,Den stakkels Lieutenant!'' 

„Bah! Stakkel!" indvendte Jochumsen. ,Han er ikke 
mere Stakkel end vi Andre! Alle Mennesker har i Virke- 
ligheden ganske det samme Maal af timelige Goder og 
Chancer, de er blot forskjellige : En er bleven Lieutenant, 
en Anden Skolemester — begge Dele kan jo have sine 
Fortrin — En har mange Penge og en daarlig Mave, en 
Anden har Fordøielsen i Orden men Svindsot i Portemon- 
nai'en — det er Hip som Hap!" 

„Mine!" sagde Frederikke. „Det er den nydelige 
Lieutenant, vi saae i et Vindue i „Petersens Hotel", sidst 
vi var i Byen. — Troer Du, han kommer i Uniform, 
Onkel?" 

„Det antager jeg", svarede Jochumsen og vendte sig 
derefter til Præsten for i en hviskende Tone at henlede 
hans Opmærksomhed paa, at det dog for alle Eventuali- 
teters Skyld var bedst at holde et vaagent Øie med Døt- 
rene, naar der kom en Lieutenant i Huset. Præsten lo 
og mente, at det ikke gjordes nødigt, for baade Mine og 
Frederikke var jo velopdragne Piger med en bly Frem- 
træden og faste Principer, men ikke saasnart hørte Jo- 
chumsen dette sidste Ord nævne, før han foer op som en 
Raket og raabte: „Principer! — Vaas! — Troer Du, Prin- 
ciper staaer for en lyseblaa Uniform — nei, min Ven!" 
og derpaa vendte han sig roligt om til Drengene og sagde : 
„Hans Peter og 1 Andre: vil I huske at sørge for Frøer 
imorgen tidlig, saa gaaer vi ned og fanger Gjedder i Birke- 
mosen efter Frokost ! — Og naar I nu har faaet Rødgrøden 
sat til Livs, saa skulde 1 gaa i Seng — 1 er søvnige! — 
Godnat, Drenge!" 

— Tiden gik glimrende for Jochumsen den Sommer- 
ferie, og han var paa Færde tidligt og silde, hjemme og 
ude, handlende, oplevende og iagttagende: han samlede 
uhyre Kvantiteter af Perikum til at sætte paa Brændevin, 
var ualmindelig heldig med Gjeddefikeriet og stod Fadder 
til Sognefogdens første Barn med den anden Kone; Sme- 
den havde faaet en ny Barbeerkniv, der næsten slet ikke 
tog Noget af Huden med, og Jochumsens private Stikkels- 
bærbuske — han havde naturligvis ogsaa sine egne Buske 

ude i Kjøkkenhaven, som ingen Anden turde røre — var 
ualmindelig vellykkede. 

Saa kom Møller, og Modtagelsen var fra Jochumsens 
Side temmelig kølig. Jochumsen havde nemlig efterhaanden 
seet sig gal paa ham, og da Jochumsen kun kjendte Yder- 
lighederne og altsaa kun kunde elske eller hade, fulgte 
det af sig selv, at Manglen paa Kjærlighed næsten blev 
ensbetydende med Had, og at Jochumsen ærgrede sig over 
Alt, hvad Møller foretog sig, og for en Ordens Skyld 
skjændtes han med ham om Alt — inclusive Veiret. 

I et Par Dage havde det været Regn, og Præstekonen, 
som vidste, at Jochumsen selv stod paa Storm, naar Ba- 
rometret stod paa Ustadigt, havde gjentagne Gange gjort 
mange Undskyldninger for det daarlige Veir ; nu begyndte 
det imidlertid at klare op, og med vanlig Freidighed paa- 
stod derfor Møller om Aftenen, da de skulde gaa i Seng, 
at det ubetinget vilde blive Tørreveir om Natten, og at de 
derfor godt kunde lade Vinduet staae. Jochumsen paastod 
naturligvis det Modsatte, dels fordi han virkelig mente det, 
dels for at være af en anden Mening end Møller, men da 
Denne haardnakket holdt paa sin engang udtalte Veir- 
spaadom, endte Jochumsen med at sige: „Gudbevares, De 
er jo altid saa klog — lad saa Vinduet staa aabent inat, 
men det kommer til at gaa ud over Dem selv, for Deres 
Seng staaer jo lige under det! — Godnat!" 

Næste Morgen vaagnede Jochumsen først og saae strax 
til Vinduet; Rullegardinet var nede, men i den smalle 
Aabning mellem Gardinet og Karmen viste sig en Solstrime, 
der tydede paa alt Andet end Regn — det lod altsaa des- 
værre til, at Møller havde faaet Ret! I næste Nu hørte 
han imidlertid henne fra Vinduet en tydelig, hvislende Lyd 
som en fin, tæt Regn, der med Blæst slaaer mod Ruden 
— saa havde dog han, Peter Jochumsen, havt Ret, og 
stolt raabte han over til den endnu sødt slumrende Møller: 
»Hører Del Det regner! Og De, kloge Hoved, lovede 
godt Veir!* 

Møller, der blev vaagen i en Fart, reisle sig op i Sen- 
gen, saa ud og svarede: »Regn! — De kan jo se, hvor 
Solen skinner!" 

»Nok muligt! Men De kan vel høre Regnen!" 

Møller lyttede efter — ja, det lød virkelig som Regn, 

og hurtigt fik han Rullegardinet op — nei, det var det 
deiligste Sommerveir, man kunde ønske sig! 

^Men hvad i al Verden er det da" ~ Jochumsen 
foer ud af Sengen — „det syder og regner jo henne i 
Vindueskarmen!" 

„Det er den!" svarede Møller og rakte Jochumsen en 
Karduspapirs Pakke, der pludselig tog paa at hvæse som 
en Kat med Killinger. „Jeg veed ikke, hvad det er — er 
det Deres?" 

„Bruspulverne!" — raabte Jochumsen rasende. „De 
er vaade allesammen, og det er Deres Skyld, for det har 
altsaa dog regnet inat!" 

„Ja, hvorfor har De lagt dem i Vinduet?" 

„Fordi det er mit Værelse, hører De: mit Værelse, 
og her har jeg Lov til at gjøre, som jeg vil ! — De skulde 
lægge Dem op paa „Skolen" strax, hører De!" 

„Ja, naar Lieutenanten kommer." 

„Ikke før?" 

„Nei!" 

„Ja, ja, som De vil, gode Møller!" svarede Jochumsen 
venhgt, men for Enhver, der kjendte ham, var det aaben- 
bart, at han pønsede paa en frygtelig Hævn, og den ude- 
blev ikke. 

— „Hvordan har De sovet. Møller?" spurgte Jochumsen 
næste Morgen sin Gontubernal. 

„Aa, jeg har ikke lukket et Øie siden Klokken Fire!" 
lød det ærgerHge Svar. 

„Ikke det?" sagde Jochumsen deltagende. „Hvor kan 
det være?" 

„De fordømte Fluer har ikke ladet mig have Ro et 
Øieblik. De er nærved at æde mig op!" 

„Saa? Mig har de ikke generet!" 

„Det er jo umuligt!" 

„Ja, enten er jeg ikke saa appetitlig som De, eller 
ogsaa er det vel, fordi Deres Seng staaer under Vinduet!* 

„Hvad skulde det kunne gjøre?" 

„Det veed jeg ikke — men De kan jo flytte ovenpaa!" 

Møller vilde imidlertid endnu ikke give tabt og erklæ- 
rede derfor, at han blev, men da han den følgende Mor- 
gen ligeledes blev vækket Klokken Fire, foretrak han ende- 
lig „Skolen", og trods al Grublen og al Spørgen erfarede 
han aldrig, at det mærkelige Phænomeen med Fluerne, der 

holdt sig til den ene Seng, kun skyldtes Jochumsens 
lige saa snedige som discrete Anvendelse af lyst Pudder- 
sukker paa Gulvet. 



Lieutenanten havde faaet Indbydelse, Lieutenanten havde 
faaet Permission, og Lieutenanten kom. Dagen i Forveien 
havde Mine og Frederikke travlt med at bage Jødekager 
og Vanillekranse, Kiks og Tvebakker, ganske som om det 
havde været Hge før Jul, og da den store Dag oprandt, 
saae man fra den tidlige Formiddag Præstedøtrene i lyse, 
stivede Kjoler og med Forventningen præget i deres runde 
Ansigter. Jochumsen gik hvert Kvarteer op paa Kirke- 
gaarden, hvorfra man havde en vid Udsigt over Egnen, 
Præsten havde efter sin Families indtrængende Formanin- 
ger maattet bekvemme sig til at kaste Slaabrokken, og 
kun Møller spadserede rundt med en rolig, maaske lidt 
overlegen Mine og viste, at han betragtede den hele Staa- 
hei som sig uvedkommende. 

Endelig opdagedes der en Støvsky østerpaa, man hørte 
Hovslag, og udenfor Sognefogdens Gaard parerede en 
Dragonofficeer, fulgt af sin Oppasser, Hesten og spurgte 
om Vei. 

Faa Øieblikke efter red Lieutenanten ind i Præste- 
gaarden, Ænder og Høns foer rappende og hvæsende til 
Side, Lænkehunden gjøede sig endnu mere hæs, end den 
var, og efterat Jochumsen havde brølet et tordnende „Vel- 
kommen!** gjentog Præstefolkene det i en mere stilfærdig 
men Hge saa hjertelig Tone. 

Lieutenanten sprang af Hesten og paalagde Oppasseren 
al ride tilbage med den, naar den havde faaet et Foder, 
hilste belevent paa hele Forsamlingen og sad faa Minutter 
efter og drak Ghocolade og spiste Vanillekranse. Først 
nu viste Møller sig, og Præsten vilde til at præsentere, men 
Lieutenanten standsede ham midt i det ved at give Møller 
Haanden og sige: „Her behøves saamænd ingen Præsen- 
tation, vi er jo gamle Bekjendte!" 

„Ja— a, forsaavidt vi kom til Byen i samme Diligence!" 
svarede Møller tørt. 

Da Ghocoladen var nydt, vilde Jochumsen lægge Beslag 
paa sin Protegé, og vise ham Byens Mærkværdigheder, 

men det fik han ikke Lov til, for da det var bleven op- 
lyst, at Lieutenanten aldrig i sit Liv havde været oppe i 
et Kirsebærtræ, havde Mine og Frederikke straks tilbudt at 
vise ham paa rette Vei til et saadant, og det varede ikke 
længe, før man saae to Præstedøtre, een Veninde og een 
Lieutenant oppe i det store Kirsebærtræ, hver staaende 
paa sin Gren. Møller var fulgt med derhen, og Møller 
havde egentlig ogsaa nok Lyst til at være med, baade for 
Kirsebærrenes og for Selskabets Skyld, men Møller be- 
tænkte i Tide, dels at det kunde skade hans Værdighed 
som Lærer, om Hans Peter og de andre Drenge saae ham 
oppe i Træet, dels at hans Benklæder let kunde lide ved 
Klatringen, og derfor foretrak han at blive nede og ærgre 
sig over al den Fjasen og al den barnagtige Latter, der 
lød over Hovedet paa ham. — Nei, hvor de dog lo, og 
hvoraf? Af Alt og af Intet : de lo, naar To greb efter den 
samme Gren, og naar En tabte et Bær ned i Nakken paa 
Møller. Mine lo, naar Frederikke lo, og Frederikke lo, 
naar Mine lo. Veninden lo med, fordi det var saa morsomt, 
og Lieutenanten lo høiest af dem Alle. 

Og den Latter bredte sig efterhaanden i Dagens Løb 
fra Kirsebærtræet ud over den ganske Præstegaard, og 
hvor Latteren lød, der kunde man være sikker paa at 
træffe Lieutenanten. Det var nemlig hurtigt bleven opda- 
get, at han aldrig havde været rigtig paa Landet før, og 
heraf fulgte med Nødvendighed, at Mine og Frederikke 
maatte vise ham rundt og forklare ham den hele Bedrift; 
de var i Melkekjælderen og i Bryggerset, paa Stænget og 
i Kostalden, de gjorde Visit i Hønsehuset og ved Ande- 
dammen, i Loen og i Borgestuen, og da de omsider blev 
færdige med denne Farten om, erklærede Lieutenanten, at 
nu turde han godt paatage sig Bestyrelsen af en større 
Landeiendom, for nu var han grundigt inde i det Hele. 
Siden fik han fat paa Drengene, der viste ham de bedste 
Stikkelsbær, sprang Buk med dem, løb omkap med dem, 
kort sagt: han var som et Føl, der er sluppen ud paa 
Marken, som en Hønsehund, der efter den lange, døde 
Tid seer sin Herre tage Bøssen ned fra Væggen og veed, 
at nu begynder Jagten igjen. 

Jochumsen blev ligefrem 'jaloux, og Jochumsen var 
nærved at blive fornærmet over at se sig tilsidesat, men 
Humøret steg igjen, da han lige efter Middag fik Lov til 

at trække af med Lieutenanten og præsentere ham for Or- 
drups Honoratiores, lige fra Sognefogden og Smeden til 
Madam Jensen, der boede ligeoverfor Kirken. 

Der var formelig Rift om den nye Gjæst: Præstekonen 
fik ham i Enrum ude i Forstuen og betroede ham, at hun 
havde tænkt paa Kartofler og Løgsauce til Aften og udbad 
sig til Gjengjæld hans fulde Fortrolighed med Hensyn til 
Spørgsmaalet om, hvorvidt han antog at kunne lide denne 
Ret, og da Svaret faldt tilfredsstillende ud, kom Præsten 
og opfordrede Lieutenanten til at gaa en Tur i Marken 
med ham og se hans »Plantage" oppe paa Bakkerne. 
Der reiste sig imidlertid en energisk Protest mod dette 
Forslag, baade fra Jochumsens og Pigebørnenes Side, og 
Mine og Frederikke udbrød i et bebreidende: »Hvor kan 
Du tro, det morer Lieutenant Poulsen, Fa'erl* men da 
Lieutenanten bestemt erklærede, at han netop uhyre gjerne 
vilde i Marken, fulgtes han, Præsten og Møller ad. 

— »Det er min Rug derhenne", sagde Præsten, »Ja, 
den er vel ikke saa svær som den. De er vant til at se 
paa Sjælland, men her paa Hedegrænsen kalder vi den nu 
ganske god." 

Lieutenanten forsikrede, at han aldrig havde seet bedre 
Rug, og det havde han ganske Ret i, for naar han skulde 
være ærlig, havde han nok neppe tidligere seet paa en 
Rugmark paa anden Maade end som paa en bølgende 
Flade, der var grøn om Foraaret og gul om Sommeren. 

»Nu kommer vi til min Stolthed!" vedblev Præsten. 
»Seer De, paa de Bakker, vi nu gaaer op ad, var der, da 
jeg kom hertil, ikke Andet end Lyng, og nu er tyve Tøn- 
der Land tilplantet med Naaletræer og Birk — jeg har 
selv plantet hvert eneste Træ. Som De seer, trives de 
meget godt, saa min Eftermand kan gaae i Skygge, hvor 
jeg gik i Sol. — Ja, Plantningssagen er nu min Kjæp- 
hest — Hver har jo sin! — for vilde blot alle Gaardmænd 
gjøre, som jeg har gjort, saa forsvandt Heden i Løbet af 
en Menneskealder." 

»Men vilde det ikke egentlig være Synd!" sagde Lieu- 
tenanten. »Den ensomme, mørke Hede, som jeg forresten 
aldrig har seet, men som man læser saa meget om hos 
Blicher, har den ikke ogsaa sin Skjønhed og sin Poesi?" 

»Et lille Land som vort har ikke Raad til den Luxus 
at holde gold Jord!" sagde Møller. 

^Aa, nei, saamænd", indrømmede Præsten, ^det kan 
der være Noget i. — Men De skal nok faae Deres Lyst 
styret**, henvendte han sig til Lieutenanten, „for naar vi 
kommer op paa Toppen af Bakken, kan De paa den 
anden Side se mere end Lyng nok. Det er i det Hele 
et ægte jydsk Landskab. 

Og det havde Præsten Ret i. Nedenfor Bakken bredte 
sig en lang, bugtet Dal med et smalt Aaløb, kantet af 
mørke Ellebuske og paa begge Sider omgivet af frodige 
Enge, hvor Høet stod i Stakke. Lidt længere borte kom 
en Mose med sorte Tørveskruer, blinkende Vandhuller og 
broget Blomsterflor, og bagved den løftede sig som Da- 
lens Begrænsning et langstrakt Bakkedrag, paa sine Steder 
opdyrket, saa at de firkantede Sædemarker laa som et 
gulnet Klæde, der var bredt til Tørring paa Skraaningen, 
men for Størstedelen enten bedækket med lav, purret 
Kratskov, stynet af Vestenvinden og mørknet før Tiden, 
eller kun klædt med Lyngen, der som et elastisk Teppe 
troligt fulgte Overfladens lunefulde Hævning og gjorde 
de kuplede Smaahøider endnu blødere i Omrids, bløde 
og rundede som en Kvindes Barm. 

Lieutenanten var henrykt — saadant et Landskab, saa 
storslaaet og saa vexlende, havde han slet ikke troet 
fandtes i Danmark — men han var henrykt i Taushed. 
Møller derimod slog ud med Haanden og talte høie, stærke 
Ord om Engens grønne Blomsterbed, Fuglesang paa 
Fædres Grave og vide Syner fra Bakkens Kam. Ret længe 
fik han imidlertid ikke Lov at tale, for Præsten kom igjen 
tilbage til sine Plantninger og viste med en Kjenders 
Glæde sine Ledsagere de forskjellige Naaletræer: den aro- 
matiske Balsamgran, den langnaalede østerrigske Fyr, 
Bjergfyrren og Weymouthsfyrren med de spredte Naale- 
knipper og den blanke Bark. Lieutenanten saae og hørte 
med den mest levende Interesse for Alt — i Øieblikket 
syntes Træplantning og Landbrug ham noget af det Inter- 
essanteste i Verden — og da Præsten kom tilbage fra sin 
Udflugt, var han accurat lige saa begeistret for sin Gjæst, 
som Jochumsen og den kvindeHge Del af Gaardens Be- 
folkning var. — „Men Møller har megen Sans for Na- 
turen*, sagde han til Jochumsen som Afslutning paa en 
Lovtale over Lieutenanten. 

„Saa?" sagde Jochumsen gnavent. „Hvor veed Du 
del fra?** 

,Jo, han talte — " 

„Ja, det kan jeg begribe: skræppe opl, det kan han, 
men Du maa da ikke tro, at han af sig selv havde hittet 
paa, at Skoven var grøn, hvis han ikke havde læst sig til 
det! — Knudsen, det er det, jeg altid har sagt: Du 
mangler aldeles psykologisk Blik!* 

— Lieutenanten spiste om Aftenen to Portioner Rød- 
grød, og dette bragte Præstekonen til Toppunktet af Be- 
geistring; han sang til eget mangelfuldt Accompagne- 
ment Viserne om den svenske Gonstabel og Keiseren af 
Kinesiens Land, som han lige havde lært af Lieutenant 
Arup, og saa flygtigt, saa let paavirkeligt er Kvindens 
Sind, at baade Mme, Frederikke og Veninden syntes, at 
denne Kunstnydelse stod høit over Møllers Foredrag af 
Holger Danskes Sange, ligesom Oplæsningen af „Gretter 
den Stærkes Saga", der dog var standset paa et særlig 
spændende Sted, nu ikke længer øvede den tidligere Til- 
trækning. Og da Lieutenanten Dagen efter spiste af Jo- 
chumsens private Stikkelsbærbuske, uden at Besidderen i 
mindste Maade protesterede, og da han, efter hemmelig 
Opfordring af Fruen og Døtrene, virkelig fik Præsten til 
at give Hest og Vogn til en Udflugt til Julianehøi — ja, 
da kunde Enhver sige sig selv, at Lieutenanten var al- 
mægtig i Præstegaarden. 



Et Par Aftener efter sad Præsten, Jochumsen, Møller, 
Fruen og de gamle Tanter nede ved Søen, der kun laa 
et Par Minutters Gang fra Havelaagen, og nød henholds- 
vis den skjønne Solnedgang bag Hedebakkerne, Piben og 
en Toddy. 

— „Ja, det er et fornøieligt Menneske, den Lieute- 
nant** sagde Præsten. „Man kan jo blive i godt Humør 
alene af at høre paa hans Latter!" 

„Men er den nu ikke lidt trættende i Længden?** 
spurgte Møller. 

„Hoho!** raabte Jochumsen. „De er misundelig, fordi 
Naturen har nægtet Dem Evne til at le — jeg har da 
aldrig hørt Dem le, saa De kan formodentlig ikke! Og 

veed De, hvad min salig Fader sagde, Møller? Han 
sagde: tag dig i Agt for de Folk, der aldrig leer men 
kun smiler, dem er der noget Fordægtigt ved! Og den 
Leveregel har jeg befundet mig vel ved at følge!* 

„Det har saamænd ikke været min Mening at sige 
noget Nedsættende om Lieutenant Poulsen", svarede Møller 
lidt irriteret. „Han kan vist være et meget net ungt 
Menneske, men om han er et alvorligt Menneske, det 
lader jeg foreløbig staae hen, og — ærlig talt -— indseer 
jeg i alt Fald ikke, at der er noget Fremragende ved 
ham; han er ikke -— " 

„Aa, maa jeg være fri!" foer Jochumsen op. „Nei, 
alvorlig er han. Gud være lovet, ikke, og heldigvis heller 
ikke begavet — det manglede sgu blot, at vi Allesammen 
var lige begavede! Det var jo ikke til at holde ud for 
Kjedsommelighed ! — Men veed De, hvad han er? Han 
er ung, og det har De aldrig været: De er jo født 
„færdig!"" 

Præstekonen, der begyndte at blive bange, skyndte sig 
at sige: „Men det kan jo komme endnu. Naar Adjunct 
Møller bliver gift, saa — " 

„Ja, Gud skal vide, om jeg bliver gift," afbrød Møller 
hende. „Det er jo for et alvorligt Menneske altid en 
vanskelig Sag at finde en Kvinde, der er — " 

„Begavet nok!" faldt Jochumsen ham i Talen, og da 
Møller til Præstekonen roligt fortsatte sin Begrundelse af 
Vanskelighederne ved at træffe et Valg, hviskede Jo- 
chumsen til Præsten: „Du skal se, han tilbringer Besten 
af sit Liv med at lede efter En, der er ham værdig — 
men det finder han sgu aldrig!" 

Heldigvis blev denne Samtale afbrudt ved, at Lieute- 
nanten kom til med begge Præstedøtre under Armen og 
fulgt af Veninden. 

„Hvor har I været henne. Børn?" spurgte Fruen. 

„Oppe paa Kirkegaarden at høre Solen blive ringet 
ned", svarede Lieutenanten. 

„Ja, det var rigtignok en halv Time for sent, Mads 
Klokker ringede", sagde Mine, „men han havde været 
til Begravelsesgilde i Satrup og var ikke ganske ædru." 

„Gravøl er altid en meget stærk Drik!" bemærkede 
Jochumsen philosophisk. 

„Og jeg har seet alle de mere fremragende Mænds 

Gravstene,** vedblev Lieutenanten. ,Ogsaa hans, den 
Præsts, der her fra Ordrup blev kaldet til at være Hof- 
præst I* 

»Peder Holgersen", supplerede Præsten. »Ja, kaldet 
til Hofpræst blev han, men han svarede, at han vilde 
leve og dø for sin Hjord i Ordrup, og det gjorde han." 

»Det var ærligt og mandigt svaret", bemærkede 
Møller. 

»Synes De?" sagde Jochumsen. »Da vilde jeg sgu 
ogsaa nødigt være Hofpræst — i alt Fald under de nu- 
værende Forhold!" 

»Er det sandt, at Folk her i Sognet endnu troer paa, 
at Pastor Holgersen havde gaaet i den sorte Skole og 
kunde baade mane og vise igjen?" spurgte Lieutenanten. 

»Ja, vist er det sandt!" svarede Præsten. 

»Hvor er det muligt, at en saadan Overtro endnu 
kan være raadendel" udbrød Møller. »I vor Tid, da dog 
saa mange af Ungdommen har været paa Høiskolen 
og -• 

»Ja, det skal fedt hjælpe!" sagde Jochumsen haanligt. 

»Man behøver saamænd ikke at gaa tilbage til Peder 
Holgersens Tid forat finde en Præst, der har Ord for at 
kunne Mere end sit Fadervor", vedblev Præsten. »Det 
troer man ogsaa om mig!" 

»Er det virkelig sandt?" 

»Ja, det er det rigtignok! Og jeg kan ogsaa godt 
sige Dem, hvordan jeg har faaet det Lov paa mig. For 
en Del Aar siden var der Hedebrand her vesterude, og 
jeg gik hen forat se paa den. Vinden bar paa, og der 
var al Udsigt til, at Branden vilde naa herop. Just som 
jeg kommer hundrede Alen fra Ildlinien, mærker jeg, at 
min Pibe er røget i Bunde, og blæser den ud, men i det 
Samme vender Vinden sig — det gjør den jo, som be- 
kjendt, tidt netop paa Grund af Branden — og fra den 
Dag af hed det sig almindeligt, at Præsten kunde vende 
Vind og gjøre Veir, og da jeg først havde faaet Ord for 
at kunne den Kunst, saa kom det eflerhaanden ganske 
af sig selv, at man ogsaa tiltroede mig Evne til at kunne 
mane og vise igjen." 

»Men har De da aldrig gjort Noget forat modsige 
Rygtet?" spurgte Møller ivrigt. 

»Nei!" svarede Præsten og lo. »Det kunde da ikke 

falde mig ind! Jeg lader naturligvis Folk blive i 
Troen!" 

^Det er brillant!" erklærede Lieutenanten og lo, saa 
det rungede ud over den stille Sø. 

„Jeg finder det, med Pastorens Tilladelse, høist urig- 
tigt," sagde Møller. ^Hvordan vil De dog kunne for- 
svare — " 

„Ganske simpelt: hverken jeg eller nogen Anden kan 
i vor Livstid faae Overtroen udryddet, og vil Almuen 
absolut tro paa, at Enkelte har erhvervet en høiere Vis- 
dom i den sorte Skole, saa synes jeg virkelig, det er 
bedst, de troer det om deres Præst, til hvem de dog i 
alle Maader bør se op som til den af Gud og Kongen 
indsatte Øvrighed!" 

„Ja, der har vi atter en indirecte Følge af hele det 
uheldige Forhold med Statskirken!" sagde Møller, og saa 
kom han og Præsten ind paa Spørgsmaalet om Fri- 
menigheder, og Jochumsen gav sit Ord med i Laget og 
forsvarede paa det Varmeste Statskirken — det var første 
Gang i sit Liv han forsvarede den! Han blev dog imid- 
lertid snart kjed af den theologiske Vending, Samtalen 
havde faaet, og spurgte derfor pludselig Lieutenanten, om 
han ikke havde sin Trompet med og kunde blæse et 
Stykke paa den. — Nei, det havde Lieutenanten ikke; 
han havde forresten helt lagt sit Spil paa Hylden: det 
blev dog ikke til Noget, for det var alt for svært at faae 
en ordentlig Embouchure. 

— „Hvor kan man begynde paa Noget uden at føre 
det til Ende!" sagde Møller. 

„Jo, det kan man da nemt," svarede Lieutenanten. 
„Man veed jo ikke i Forveien, om det vil more En!" 

„Tænker De da ikke i Forveien over, om — " 

„Nei", afbrød Lieutenanten ham, „jeg tænker somme- 
tider over, hvad jeg har gjort, men jeg tænker virkelig 
ikke paa, hvad jeg vil gjøre!" 

Og dermed listede han og Præstedøtrene af og gik en 
Tur langs Søen. 

Da de efter en halv Times Forløb igjen kom tilbage 
til den lille Bugt, hvor det øvrige Selskab sad, reiste de 
en Vildand mellem Rørene; rappende og baskende med 
Vingerne fløi den op, trak hen over Hovedet paa de Sid- 
dende og tegnede sig med den lange, strakte Hals som 

en sort Silhuet paa den gulgrønne Nordvestliimmel. Den 
afbrød paa en velkommen Maade Discussionen om Fri- 
menigheder og Statskirke, Jochumsen reiste sig og saae 
efter Anden — han kunde forresten Ingenting se — Tan- 
terne, der havde været andægtige Tilhørere, blev for- 
skrækkede, og Præsten udbrød: ^Jeg skulde blot have 
havt min gamle Bøsse hernede!" 

„Er Pastoren Jæger?* spurgte Lieutenanten. 

„Aa, jeg kan vel knap mere fortjene det Navn," 
svarede Præsten. „Naturligvis sidder jeg ikke hjemme 
den tolvte September ~ naar det da ikke er saa uhel- 
digt, at den falder paa en Søndag — men stort bevendt 
med min Jagt er det ikke længer. — Er De Jæger?" 

„Nei, jeg har desværre ikke hidtil havt Leilighed 
til at blive det, men Ritmesteren — Ritmester Ravn- 
hjelm — har lovet at tage mig med paa Hønsejagt til Efter- 
aaret." 

„Og det glæder De Dem da til?" 

„Ja, umaadeligt! Jæger er Noget af det, jeg allerhelst 
vil være!* 

„Allerhelst?" 

„Nei, først og fremmest Lieutenant i Dragonerne!" 

„Det er nogle høist mærkelige Passioner begge Dele!" 
bemærkede Jochumsen. „Hvad specielt Jagt angaaer, saa 
er det mig ufatteligt, at voxne Mandspersoner gider tage 
Livet af uskyldigt Fjerkræ!" 

„Aa, fra den Side betragtet kan der vel neppe være 
Noget at indvende", bemærkede Møller, „men mon det 
egentlig er ganske rigtigt, at en Kirkens Mand sees med 
Bøsse? Kan det strengt taget forenes med — " 

„Ja, saamænd kan det saa!" svarede Præsten. „Man 
kan meget godt være baade en dygtig Præst og en 
dygtig Jæger — hvormed det ikke skal være sagt, at jeg 
er nogen af Delene 1 — og hvis De ikke tager mine Ord 
for gyldige, Adjunct Møller, saa skal jeg citere vor gamle 
Biskop!" 

„Jeg har virkelig ingen særlig Autoritetstro overfor 
Biskopper i al Almindelighed," sagde Møller med et over- 
legent Smil. 

„Men det skal De have!" buldrede Jochumsen, der 
i det Hele paa denne Aften blev mere og mere høi- 
kirkelig. 

Sophus Bauditz: Krøniker fra Garnisonsbyen. 5. Udg. 9 

^Glem nu ikke, hvad Du vilde fortælle om Bispen, 
lille Fa'er!* sagde Fruen. 

„Naa, ja, hvad jeg vilde fortælle, var blot, at i de 
Tider, da jeg endnu var en ivrig Jæger, saa kom Bispen 
første Gang paa Visitats herude, og jeg prædikede for 
ham, og det gik ganske godt. Men da vi saa var kommen 
hjem, gik Biskoppen hen og trykkede mig i Haanden og 
sagde: ^Jeg vidste nok, at De var en vældig Esau, 
Pastor Knudsen, men idag har jeg erfaret, at ogsaa Ja- 
cobs Aand er over Dem!** — Var det nu ikke kjønt sagt 
af Bispen?** 

„Aa, jo, det kan være meget kjønt sagt,** svarede 
Møller, „men jeg indseer egentlig ikke, at det er noget 
Argument for, at Jagt sømmer sig for en Præst.** 

„Ja, jeg forstaaer mig naturligvis ikke paa det,** tog 
Lieutenanten stilfærdigt Ordet, „men jeg har altid tænkt, 
at naar man gik meget paa Jagt, saa fik man ikke blot 
Øiet aabnet for mange Ting i Naturen, som man ellers 
aldrig vilde se, men man vilde tidt føle noget Lignende, 
som jeg tænker mig en Vedet føler, naar han staaer 
ganske alene, overladt til sig selv, ude under en klar 
Stjernehimmel og lytter og speider med anspændt Op- 
mærksomhed. Jeg bilder mig ind, at man under saadanne 
Omstændigheder ogsaa maa føle, hvor lille og ubetydelig 
man selv er — ja, jeg kan ikke udtrykke, hvad jeg 
mener, men jeg troer ogsaa, man let kommer til at for- 
nemme, at man dog ikke er helt alene, at der ligesom 
ei* noget Andet og Større bagved og over os — kort 
sagt, jeg synes, det kan blive en Slags Kirkegang at 
være alene i Naturen og dog mærke, at der er En over 
os!** 

Lieutenanten var bleven mere og mere forlegen ved 
sine egne Ord, men Præsten lagde venligt sin Haand paa 
hans Skulder og sagde: „De har Deres første Tros- 
artikel, min unge Ven, og det er en god Ting at have: 
Troen paa og Tilliden til Gud, vor Fader. Helst maa 
De rigtignok se at faae de to andre Troens Artikler med 
— om De allerede har dem, veed jeg jo ikke — men 
selv om det ikke skulde lykkes Dem at naa saa vidt — 
Troen er jo en Naadegave — saa hold blot fast ved, 
hvad De har: det kan man jo, naar det skal være, baade 
leve og dø paa!** 

^Hm!" brummede Jochumsen — nu var han ikke 
længere helt kirkelig. 

„Men Hr. Pastori" sagde Møller med den dybeste 
Forbauselse i Stemmen. „Det er jo værre end Ratio- 
nalisme, det er jo ligefrem uchristelig Tale! Den første 
Troens Artikel er Intet i og for sig: kun gjennem Ghri- 
stus naaer man frem til at blive Du's med Vorherre!" 

„Aa, vil De ikke gjentage det Sidste," sagde Jo- 
chumsen. „De veed, jeg samler paa Floskler!" 

Men Møller gjentog det ikke, han var forarget, inderlig 
forarget, og det vedblev han at være i længere Tid. Han 
tænkte endogsaa paa at ryste Støvet af sine Fødder og 
tage bort, men da han egentlig ikke havde -noget Sted at 
tage hen, blev han, og hertil bidrog den Omstændighed 
heller ikke uvæsentligt, at han i den ene af Tanterne 
fandt en opvakt kvindelig Natur, der efterhaanden naaedé 
til baade at dele hans kirkelige og folkelige Syn og til 
med levende Interesse at følge Slutningen af Gretter 
den Stærkes Saga. 



I hele tre Dage havde Mine og Frederikke ikke været 
nede hos Degnekonen — det var aldrig passeret før — 
og i lige saa lang Tid havde hverken Hans Peter eller 
de andre Drenge været besværlige inden Døre — det var 
heller aldrig passeret før, og det var Altsammen Lieute- 
nantens Skyld. Han hjalp de smaa Præstedøtre med at 
plukke Grønærter og Ribs, spadserede med dem og løb 
omkap med dem, og alle tre Drenge var enige om, at 
de aldrig havde havt bedre Kamerat end Lieutenanten ; 
snart spillede han Langboldt med dem, snart fiskede de 
Earudser i Andedammen, og tilsidst fandt han paa at lave 
dem en rigtig Fæstning med Volde og Grave, Palissader 
og Vindebro inde mellem Granerne i det ene Hjørne af 
Haven. Lille Jensen, der ellers altid var pillet som et 
Æg, og som af sin Moder havde faaet de bestemteste 
Formaninger om ikke at grise sig til og endelig ikke 
krølle sine hvide Kraver, glemte omsider Alt og kom til 
at se ud accurat som de Andre — og det var maaske 
Lieutenanten s største Triumf. 

— „Vil Du lægge Mærke til een Ting," sagde Jo- 

9* 

chumsen i den Anledning til Præsten, „alle Børn og 
Hunde slutter sig strax til den Lieutenant. Om det saa 
er det arrige Asen af en Lænkehund, saa hyler den af 
Glæde, naar den seer ham, og Ungerne nede ved Gade- 
kjæret griner af Fornøielse, naar han gaaer forbi. Hunde 
og Børn — Skabninger, jeg forresten ikke nærer nogen 
særlig Sympathi for — har et fint Instinct!" 

Præstekonen betroede Møller, at Lieutenanten efter 
hendes Mening var det mest opofrende Menneske, hun 
kjendte, men Møller kunde ikke ganske dele hendes Op- 
fattelse og erklærede, at det jo var aabenbart, at Lieute- 
nanten kun legede med Drengene, fordi det morede ham 
selv, og fordi han mellem dem nærmest følte sig som 
Jevnaldrende — en Udtalelse, der ikke var langt fra at 
bringe den fredsommelige Præstekone i Harnisk og, i alt 
Fald for nogle Timer, bragte hende til at se med lidt 
mindre venlige Øine end før paa Møller. 

Præsten fik . voldsomt travlt med Bughøsten, og da 
man skulde begynde at meie den første Mark, var Alle 
derude. Lieutenanten tog en Le fra Forkarlen og prøvede 
paa at bruge den, men det gik ikke : han førte den keitet 
og kunde ikke holde sit Skaar. Møller stod lidt og be- 
tænkte sig paa, om hans Værdighed overfor Drengene 
ikke skulde lide, man pludselig tog han en rask Beslut- 
ning: han trak sin Frakke af og hængte den forsigtigt 
gaa en Pil i Gjærdet, og saa greb han den Le, som 
Lieutenanten havde sluppet. Og da var det let at se, at 
Møller havde havt en Le i Haanden før — der var jo 
ogsaa godt Avlsbrug hjemme paa Øen, hvor Faderen var 
Lods; Bugen faldt for hans kraftige Arm i lange, lige 
Skaar, og med Straahatten bag ad Nakken over det lyse 
Haar, og det solbrændte Ansigt perlende af Sved kunde 
han have været en smuk Type for den Maler, der vilde 
have fremstillet en Type paa en dansk Høstkarl. 

„Det er jo en ren Fornøielse at se Møller føre en 
Le!" sagde Præsten til Jochumsen. „Her kommer Lieute- 
nanten riglignok tilkort!" 

„Bah!" sagde Jochumsen. „Se ham paa en Hest — 
et Dyr, jeg forresten ikke har mere Sympathi for end 
Hunde og Børn — kan Du saa ikke strax mærke, at der 
er noget ganske anderledes Nobelt, Aristokratisk ved 
ham! — Du skal se, han er af gammelt Blod!" 

^Halvblod dog formodentlig/ sagde Præsten. 

Jochumsen var lige ved at møde med én skarp 
Imødegaaelse, men saa kom han heldigvis i rette Øieblik 
til at tænke paa, at Jomfru Ginge dog vel neppe havde 
sin Stamtavle i Orden, og saa tav han stille og nøiedes 
med et „Hm!", der jo kunde betyde Hvadsomhelst. 

— »Hvad er det for en Uorden!" brummede Jo- 
chumsen om Aftenen til Lieutenanten inde paa Værelset. 
„Her ligger et Brev af Deres og flyder!" 

» Aa, det er kun fra Lieutenant Arup : der er saamænd 
ingen Hemmeligheder i!" 

»Det et ganske det Samme! Man bør strax tilintet- 
gjøre hver skreven Lap, for man kan aldrig vide, hvad 
der kan komme ud af den. De veed jo nok, det hedder, 
at vi Mennesker i et andet Liv skal gjøre Regnskab for 
hvert Ord vi har talt, men vi skal sgu allerede i dette 
Liv staa til Ansvar for hvert Ord, vi eller Andre har 
skrevet — vil De huske det! — Godnat!" 

— »De lovede mig for længe siden, at jeg skulde 
smage rigtig vesterjydsk Mjød," sagde Lieutenanten næste 
Aften til Jochumsen. »Hvor var det nu. De sagde, vi 
skulde hen?" 

»Død og Pine, det har De sgu Ret i! — Det er i 
Velding Kro. Der maa vi hen imorgen — jeg vil fiske 
Ørreder i Futtrup Aa!" 

»Aa, det er jo over to Mil at gaa," sagde Præsten, 
,og jeg kan ikke undvære Nogen til at kjøre for Jer. — 
Du faaer saamænd heller ingen Ørreder, og hvad Mjøden 
angaaer, saa — " 

»Hvoraf veed Du, at jeg ingen Ørreder faaer? Jeg 
roser mig ikke af at kunne ret meget i denne Verden, men 
er der Noget, jeg forstaaer mig paa, theoretisk og prac- 
tisk, saa er det Fiskeri!" 

»Ja, ja, godt Ord igjen," sagde Præsten. »Jeg kunde 
saamænd selv have Lyst til at tage med — det var i sin 
Tid et glimrende Bekasinterrain." 

»Ja, gjør det!" 

»Nei, jeg kan ikke. For det Første maa jeg se til 
Høstfolkene, og for det Andet har jeg en Begravelse 
imorgen Klokken Et." 

»Er der mange Bekasiner?" spurgte Lieutenanten. 

»Ja, der har i alt Fald været!" 

„Maa jeg saa ikke have Lov at laane Pastorens 
Bøsse?" 

„Jo, med største Fornøielse, men det ei* ikke saadan 
at skyde Bekasmer — De har jo heller ingen Hundl Vil 
De imidlertid prøve Lykken alligevel, saa er selvfølgelig 
min gamle Skyder til Disposition 1* 

„Det er altsaa en Aftale/ sagde Jochumsen, »at vi 
To, Lieutenanten og jeg, imorgen tidligt Klokken Syv 
drager til Velding: Han for at skyde Bekasiner, jeg forat 
fiske. — Ja, De vil vel ikke med, Møller, for Fisker er 
De ikke, og Jæger kan De vel ikke godt være?* 

„Hvoraf slutter De det?** spurgte Møller, der strax 
indtog Dækstillingen. 

^Af Deres egen Udtalelse om Jagt forleden, natur- 
ligvis!" 

„Ja, men jeg er jo ikke Præst i Statskirken! — Be- 
kasiner] og saadant Smaakravl, som der ikke er Fugls 
Føde paa, bryder jeg mig ganske vist ikke om at skyde, 
men Ænder, Gjæs og Harer, dem har jeg skudt mange 
af, da jeg var hjemme. Og det er forresten heller ikke 
alene for Udbyttets Skyld, jeg bryder mig om Jagt: Jagt 
kan ogsaa løfte Sindet. Man faaer derigjennem Øiet 
aabnet for mange Enkeltheder i Naturens vise Hushold- 
ning, som man ellers gaaer tankeløst forbi, og under 
Vorherres aabne Himmel føler man sig — * 

„Maa jeg være her, eller maa jeg ikke være her!" 
raabte Jochumsen. „Det er jo Ord til Andet det, Lieute- 
nant Poulsen sagde forleden Aften!" 

„Saa?" svarede Møller noget forlegent. „Det husker 
jeg virkelig ikke!" 

„Ja, men det gjør jeg!" 

— „Hør nu, lille Børn," sagde Præsten, der gjerne 
vilde afbryde den Samtale, som var ved ^ at udvikle sig, 
„I har ikke saadan uden videre Lov at fiske og jage paa 
anden Mands Grund, det gaaer ikke an!" 

„Bah!" knurrede Jochumsen og udstødte en stor 
Røgsky af sin lille Næsevarmer. „Steh ich im Féld, mein 
ist die Weltf 

„Ja, du kan gjerne komme med saa mange tyske Ci- 
tater, du vil, men sandt er det alligevel, hvad jeg siger," 
vedblev Præsten. „Gaa nu imidlertid ned til Christen 

Apolheker; han er godt kjendt ovre ad Velding til, og 
er selv Jæger, maaske kan han give Jer Anvisning!* 

Jochumsen fulgte strax Raadet og gik, ledsaget af 
Lieutenanten, hen til den nævnte Christen, der havde sit 
Tilnavn af, at hans Fader engang havde tjent hos en 
Apotheker, og som forresten var Ordrups ^Kjøbmand*, 
i hvilken Egenskab han drev Handel med alt Muligt. En 
Tjæretønde udenfor Døren kunde opfattes som hans ydre 
Skilt, og indenfor de smaa, støvede Ruder viste et Par 
korslagte Leblade og nogle Glas med smeltet Brystsukker, 
at det Hele var en velassorteret „Golonial- og Product- 
handel*. Jochumsen og Lieutenanten kom ind i Butiken, 
hvor der altid lugtede af fugtige Svedsker, og Christen 
Apotheker blev spurgt, om han mente, der var Noget i 
Veien for, at de næste Morgen gik ud til Velding forat 
fiske og skyde Bekasiner. — Nei, det mente Christen 
ikke, der kunde være, og skulde Nogen komme efter dem, 
kunde de blot hilse fra ham. — ^Om han da havde 
Jagtret derovre?* — Nei, paa det Lav, men han havde 
været der saa tidt uden Forlov, at Folkene derovre kjendte 
ham godt og vidste, at det ikke kunde hjælpe at forbyde 
ham at gaa der. 

Med den Besked gik de, og inden man skiltes ad om 
Aftenen, blev det endelig vedtaget, at man alligevel næste 
Morgen skulde drage afsted og se i Mindelighed at faae 
Lov af de Velding Mænd til at færdes paa deres Enge, 
hvilket Præsten ogsaa nok troede vilde lykkes, eftersom 
Græsset jo maatte være slaaet. 



Præcis Klokken Syv drog Trekløveret afsted — Lieute- 
nanten civil, iført Præstens gamle Jagttøi og dito Vand- 
støvler — og Hver bærende paa en forsvarlig Pakke 
Smørrebrød, som Mine og Frederikke havde indrettet efter 
den forskjellige Smag, saa at f. Ex. Lieutenanten næsten 
udelukkende havde faaet Sigtebrød med den Rullepølse, 
som han gjentagne Gange havde rost, og Møller over- 
veiende Rugbrød med hjemmelavet Sødmælksost. Man 
skridtede godt ud og var snart midt i den rigtige Hede, 
hvor Veien jkke var Andet end dybe Hjulspor, og hvor 
den endeløse, brunrøde Flade kun med lange Mellemrum 

afbrødes af en opdyrket Plet og en Gaard, der uden et 
Træ ved Siden laa paa den bare Grund. Med Miles Mel- 
lemrum kneisede en kullet Kirke af store Granitsten og 
tækket med Blyplader — synlige Minder om de Tider, 
da der var Skov og Agerland der, hvor nu kun Ørne- 
bregnen mellem Lyngen vidnede om, at dens Aner engang 
havde staaet under Træskygger. En Dreng, der vogtede 
nogle skidne Faar, og en enkelt Pindevogn forspændt med 
Stude var det eneste Levende, der mødte Karavanen paa 
dens Vei gjennem Ørkenen. 

Pludselig reiste imidlertid en Skikkelse sig op af 
Lyngen, lettede paa Kaskjetten, nikkede venskabeligt og 
sagde med et Tonefald, der ikke var til at tage feil af: 
„En god Morgen, Hr. Overlærer! Godmorgen, de Herrer!* 

Det var Isac, der var ude paa Forretninger og nu tog 
sig et Hvil med Kramkisten ved Siden. Efterat Jochum- 
sen og han havde udvexlet forskjellige Bemærkninger af 
mere personlig og mindre almindelig Interesse, spurgte 
Lieutenanten, om man var paa rigtig Vei til Velding. 

„Jo, jo, Hr. Lieutenant,** svarede Isac, „det har været 
den rigtige Vei til Velding, men det er det ikke længer. 
De kan ikke komme over Aaen, Hr. Lieutenant!* 

„Bah! Vist kan vi komme over den!" erklærede Jo- 
chumsen med Overbevisningens Sikkerhed. „Christen 
Apotheker sagde, at der var et Gangbrædt over den paa 
den anden Side af Assing!" 

„Jo, jo, ganske rigtigt, Hr. Overlærer: der har været 
et Gangbrædt, men det er der ikke længer, for det er 
gaaet itu, og der er ikke lagt noget nyt.** 

„Kan man da ikke vade over?** foreslog Møller. 

„Jo, jo, Hr. Adjunct, men kan godt vade over — men 
saa gaaer Vandet over Hovedet, for der er dybt.** 

„Hvad gjør vi saa?** spurgte Jochumsen i meget ned- 
stemt Tone. 

„Nu — der er jo en anden Vei!** svarede Isac. 

„Det kunde De jo have sagt strax!** raabte Jochumsen. 

„Jo — men De spurgte jo ikke om det, Hr. Over- 
lærer!** 

„Hvor er den Vei?** spurgte Møller, og saa beskrev 
Isac, hvordan de blot skulde gaa østen om den store 
Gaard derhenne og saa styre Km'sen efter en halvsløifet 
Kjæmpehøi; oppe fra den kunde de se Aaen, og naar de 

kom ned til den, angav en Ellebusk Stedet, hvor der 
kunde vades over. 

Lieutenanten, der i dette Tilfælde ikke var saa sang- 
vinsk som Jochumsen og ikke følte sig saa ganske be- 
roliget ved Christen Apothekers Opfordring til blot at 
hilse fra ham, spurgte Isac, om han var kjendt i Vel- 
ding, og om han ikke kunde anbefale dem til nogen Folk 
derovre. — Jo, det kunde Isac godt, han havde kjøbt 
mange Huder der. Der var Christen Olesen og Ole 
Christensen, det var de to største Lodseiere ved Futtrup 
Aa ad den Kant, og det var rigtig flinke Folk begge To. 
— ^Men de maa behandles forskjelligt,* vedblev den 
gamle Jøde med et polisk Blik: „Gaa hen til Ole Chri- 
stensen, se andægtig ud, som var det Fastetid, og ønsk 
ham Herrens Velsignelse over hans Høst og hans Krea- 
turer og hans Familie — saa faaer De strax Lov at gaa, 
hvor De vill — Gaa saa hen til Christen Olesen, byd 
ham en Snaps og en Cigar — saa faaer De ogsaa Lov 
til at gaa, hvor De vil!** 

,Det er brillant!" raabte Lieutenanten og lo, som der 
sjeldent blev leet ud over Lyngen, og saa skiltes man fra 
Isac, fandt uden Vanskelighed den halvsløifede Kjæmpehøi 
og naaede lykkeligt over Vadestedet ved Ellebusken. Man 
kom til Velding By, og Lieutenanten afsendtes som Par- 
iamentair til de to Gaardmænd forat opnaa den ønskede 
Tilladelse. Nogen Forvirring voldte det, at han begyndte 
med at forvexle Navnene Christen Olesen og Ole Chri- 
stensen, saaat han kom til at byde den Sidste en Snaps 
og en Cigar i Stedet for at ønske ham Herrens Velsig- 
nelse, men da han af Bondens Mine strax mærkede sin 
Feiltagelse og i en Fart slog om, gik Alt vel, og lidt 
efter vandrede Jochumsen med sin Medestang og Lieute- 
nanten med Præstens Bøsse nede paa Engen, medens 
Møller foretrak at gaa rundt paa egen Haand i Heden og 
faae en historisk Luftning oppe paa Kjæmpehøiene. 

Aaen skar sig i utallige Krumninger og med stærk 
Fart igjennem den smalle Engstrimmel, dannede den ene 
Strømhvirvel og det ene lille Fald efter det andet og 
plaskede og boblede som en Skovbæk. Græsset var 
slaaet — der stod Stak ved Stak, fyldende Luften med 
krydret Duft — og den lysegrønne Bund dannede en 
skarp Modsætning til den brunrøde Hede udenom, hvor 

kun Klokkelyngen og Gampanula bragte Afvexling i Far- 
ven, og hvor Gyvel og Pors var ene om at repræsentere 
Buskene. 

Jochumsen havde — mærkeligt nok — ikke Held med 
sig; han prøvede det ene for Ørrederne indbydende Sted 
efter det andet, men lige meget hjalp det, og saa ivrig 
var han, at han, følgende Aaen, snart kom langt udenfor 
baade Ole Christensens og Christen Olesens Grund. Med 
Eet saae han da ogsaa en Bonde i Skjorteærmer og med 
bart Hoved hale ned imod sig, men skjøndt Jochumsen 
nok kunde tænke sig, at det ikke var for det Gode, han 
kom, fortsatte han dog roligt sin Fisken og lod, som om 
han Ingenting saae. 

— „Hvem Fanden har givet Dem Lov til at gaa og 
træde mit Græs ned?** raabte Bonden i Afstand, men Jo- 
chumsen saae ikke op. 

Nu blev Bonden vred for Alvor og stod snart foran 
den skyldige Overlærer. — „Hvem er De?** sagde han. 
„De har ingen Ret til at gaa paa min Grund 1** 

„Nei, ikke en eneste Ørred**, svarede Jochumsen høf- 
ligt. „Jeg havde rigtignok Bid før, men den vilde ikke 
hænge paa.** 

„Det spørger jeg ikke oml** vedblev den Anden. „Jeg 
siger, at De skal gaa og det strax!** 

„Saa? Troer De virkelig, der er bedre længere op 
ad Aaen?** spurgte Jochumsen synligt interesseret. 

„Vil De gjøre Nar ad mig?** raabte Bonden ude af 
sig selv. 

„Saa vil jeg saamænd følge Deres Raadl** svarede 
Jochumsen og tog Medestangen paa Skulderen. 

„Gjorde jeg Dig din Ret, din lange Rækel, saa fik 
Du Prygl,** brølede Bonden. 

„Ja, nu faaer vi se. Det kan jo gjerne være, der slet 
ikke er bedre deroppe, men saa kommer jeg tilbage.** 

„Aa, reis ad Helvede til, dit døve Asen!** raabte Bon- 
den og vendte Ryggen til Jochumsen, der ganske roligt 
og inderlig fornøiet med sig selv vandrede videre og 
prøvede Lykken et nyt Sted. 

Lieutenanten, der befandt sig paa den anden Side af 
Aaen, var langt borte. Han havde gjort to Erfaringer 
paa sin første Bekasinjagt: for det Første havde han 
mærket, at han maatte være ualmindelig rap paa Fingrene 

for overhovedet at komme til at afgive sit Skud, naar 
en af de Langnæbbede lettede, og for det Andet stod det 
ham sørgelig klart, at naar han virkelig tik skudt, saa 
syntes det ikke at afficere Fuglen videre, thi den fortsatte 
i bedste Velgaaende sin urolige Flugt og smed sig under- 
tiden kun en halvhundrede Alen borte for saa alter at 
lette, naar han kom i Nærheden af den. 

Lieutenanten blev ærgerligere og ærgerligere og ivrigere 
og ivrigere, og ogsaa han kom tilsidst helt bort fra Ole 
Christensens og Christen Olesens Grund, men i modsat 
Retning af Jochumsen. Det gik ham paa lignende 
Maade som hans Stalbroder, thi pludselig viste der 
sig paa den anden Side af Aaen en høi Skikkelse 
med Bøsse og Hund, og denne Skikkelse syntes aaben- 
bart ikke om Lieutenantens Nærværelse, thi der lød i lang 
Afstand Noget, der for Lieutenantens Øren tog sig ud 
som en dundrende Ed, og da den lange Jæger kom nær- 
mere, udtordnede han et: ^Hvor Fanden falder det Dem 
ind at gaa paa min Jagt! Er De gal. Mand!** Paa 
samme Tid satte hans Hund over Aaen uden at bryde 
sig om, at den neppe nok kunde svømme for Strømmen, 
og den nærmede sig paa en uhyggelig Maade Lieutenanten. 
Stor blev imidlertid Dennes Overraskelse og Glæde, da 
Hunden med Eet gav sig til at logre og fornøiet gjøende 
sprang op ad ham med alle Tegn paa Gjenkjendelse. 
Det var Ritmesterens Juno, og den lange Jæger var selv- 
følgelig Ritmester Ravnhjelm selv. Lieutenanten kom 
med nogen Besvær over til ham og gjorde mange Und- 
skyldninger, men Ritmesteren lo kun og sagde: „Ja, saa- 
dan gaaer det: naar man er paa Krybskytteri, maa man 
være belavet paa Alt! Men gaa De nu med mig: jeg er 
paa lovlig Grund, for jeg har ærligt og redeligt leiet 
Jagten, og nu skal De se Juno behandle en Bekasin.** 

Efterat have faaet mange Formaninger om ikke at 
blive hidsig i Skuddet og — om muligt — se at holde 
lidt foran lykkedes det virkelig Lieutenanten at nedlægge 
baade en Tredækker og en dobbelt, og Ritmesteren, der 
selv havde Tasken fuld, erklærede, at hans Lieutenant 
aabenbart havde Anlæg til at bh ve Jæger. — „Men nu 
maa vi stoppe op!* sagde han omsider. „Det er ikke 
til at holde ud længere for Varme, og jeg har bestilt 
Middag i Velding Kro til Klokken Tre." 

„Det var jo brillant!* sagde Lieutenanten. ^Der skal 
jeg ogsaa træffe mit Selskab!" og en halv Times Tid 
senere mødtes alle Fire i Kroen. Jochumsen, der havde 
begyndt at forsone sig med Ritmesteren, og som var i 
særlig godt Lune, fordi han havde været saa heldig at 
fange to smaa Ørreder, fandt hitet at erindre mod det 
tilfældige Møde, og kun Møller, der jo altid var bange 
for at blive overseet og derfor altid strammede sig op, 
var noget kølig og tilbageholdende. 

^Det er jo en stolt Diner, Kromanden byder paa 
idagl* sagde Ritmesteren. „Kyllingesteg med Grønærter 
og Agurkesalat — og Rødgrød oven i Kjøbet: det er 
ligefrem glimrende!" 

Begeistringen tabte sig imidlertid noget, da man mær- 
kede, at Kyllingerne var brunede i Sukker, og da det 
lige saa hurtigt opdagedes, at Grønærterne og Agurkesala- 
ten var tilberedte med alt for rigelige Kvantiteter af samme 
søde Kryderi, tabte den sig efterhaanden aldeles, og Sel- 
skabet var lige ved at faae ondt, da Jochumsen tilbød at 
tractere med Stedets berømte Mjød. Appetiten gjorde 
imidlertid, at Middagen dog gled ned, og Møller — der 
maaske vilde vise, at han nok vidste, hvordan Mad skulde 
være tillavet -— var den Eneste, som ikke kunde tage 
Sagen gemytligt men erklærede, at det var ham umuligt 
at faae en Bid ned, og at man maatte have noget Andet. 
— Ja, Ost og Brød foreslog En. — Nei, Møller vilde 
have noget Varmt og foreslog blødkogte Æg med den 
uimodsigelige Argumentation, „at dem kunde de da ikke 
lave til med Sukker!" Det indrømmede de Andre, og 
Æggene blev bestilt. Mens man ventede paa dem, under- 
søgte Jochumsen med megen Interesse Billederne paa 
Væggen og et gammelt Hængeskab med udskaarne In- 
scriptioner; Lieutenanten og Møller gjorde det Samme, 
og kun Ritmesteren blev siddende ved Bordet. Æggene 
kom, man tog igjen Plads, og Møller var den Første, der 
fik Hul paa sit. — „Men hvordan i Alverden gaaer det 
til!" udbrød han efterat have taget den første Skefuld. 
„Æggene er ogsaa søde!" 

„Vaas!" sagde Jochumsen. „Det er Sukkeret fra 
Kyllingerne og Grønærterne, der endnu sidder Dem i 
Halsen!" 

„Jo, min Sandten er Æggene søde!" forsikrede nu 

Lieutenanten, der ogsaa havde smagt paa sit, og et Øie- 
blik efter erklærede Jochumsen, at Møller virkelig havde 
Ret. Man prøvede et andet og tredie Æg, men med 
samme Resultat: de var og blev søde som Syltetøi 
allesammen. 

Krokonen blev hentet ind men saae sig ude af Stand 
til at forklare det hartad overnaturlige Phænomeen, og først 
længe efter betroede Ritmesteren en Aftenstund Lieute- 
nanten, og Denne senere igjen Jochumsen, at det mindre 
skyldtes Hexeri end den Omstændighed, at Ritmesteren, 
medens de Andre betragtede det gamle Hængeskab, havde 
tømt Saltkarret og fyldt det med Sukker i Stedet for. 
Møller derimod fik aldrig nogen Forklaring pg anede saa- 
ledes ikke, at Sukkeret to Gange i een Sommerferie havde 
spillet en vist mystisk Rolle i hans Tilværelse og baade 
fordrevet ham fra hans Værelse og narret ham for hans 
Middagsmad. 

Saa havde Møller desuden den Ærgrelse senere at op- 
dage, at Kromanden havde snydt Selskabet for en Rigsort 
paa Regningen, og skjøndt dette jo for hans Vedkommende 
kun dreiede sig om sex Skilling, kom han oftere tilbage 
dertil. — „Min Ret vil jeg have,** sagde han, „hverken 
Mere eller Mindre, og mærker jeg, at man har snydt 
mig — om det saa kun er for en Halvskilling — saa 
er min Fornøielse forspildt!** 

„Er De født Jyde?** spurgte Jochumsen. 

„Nei, jeg er ikke.** 

„Det er Skade — for De fortjente at være det!** 

Ud paa Eftermiddagen skiltes man. Ritmesteren tra- 
vede afsted paa Pluto fulgt af Juno, og de tre Andre 
vandrede afsted over Heden. — „Naar vi nu blot kunde 
finde Isacs Vadested**, sagde Jochumsen betænkeligt, men 
Lieutenanten erklærede, at han altid kunde finde en Vei, 
som han blot een Gang havde gaaet eller redet, og det 
viste sig ogsaa at være Tilfældet: de fandt baade Elle- 
busken og den halvsløifede Kjæmpehøi, og ved Aftens- 
bordet i Præstegaarden mødte de med en glubende Appetit. 

Lieutenantens Permission var udløben, og Lieutenanten 
reiste. Aldrig havde han moret sig som i de otte Dage, 
han havde tilbragt i Ordrup, og til Trods for den korte 
Tid havde han selv en Følelse af at være bleven hjemme 
derude og at have kjendt baade Præstegaarden og dens 

Beboere i lange Tider, saa at det var med et næsten tungt 
Hjerte, han tog Afsked. Og gik Afreisen ham nær, saa 
var der ligefrem Sorg hos de Tilbageblevne. Jochumsen 
savnede sin unge Ven, hvor han gik og stod; han stu- 
derede „Amtstidenden" igjennem fra Ende til anden, og 
han gik paa Smaabesøg rundt i Landsbyen, men lige 
meget hjalp det, og da det saa faldt ind med Regnveir, 
var Hundrede og Eet ude: han udstødte den ene For- 
bandelse efter den anden over vort ustadige . Klima, og 
forgjæves bestræbte Præstekonen sig for at berolige ham. 
Drengene havde ikke længere Nogen, der kunde føre dem 
til Storm paa Fæstningen, og enten sad de og hang 
over de Voxne inde i Stuerne eller ogsaa legede de med 
Krudt i Haven, Noget, Fruen var meget bange for og 
tidt havde forbudt, men naturligvis til ingen Nytte; thi 
Drenge lider som bekjendt af en lige saa uimodstaaelig 
som ulykkelig Kjærlighed til det sorte Pulver og forstaaer, 
— Gud maa vide, hvordan! — altid at skaffe sig det i 
tilstrækkelige Kvantiteter. Mine og Frederikke savnede 
deres uniformerede Ledsager i Kjøkken og Kjælder, paa 
Loft og i Have, og det var kun en tarvelig Erstatning 
atter at gaa ned til Degnekonen og høre Nyt fra den 
store Verden — den store Verden var bleven dem saa 
lille. 

Kun Møller lod til at befinde sig rigtig vel, og da 
Præsten om Aftenen ved Piben og Toddyen kom til at 
ytre, at han baade savnede Lieutenantens Latter og hans 
fornøielige Passiar, kunde Adjuncten ikke dy sig men 
sagde spydigt, at han i alt Fald ikke kunde forstaa, at 
Nogen fandt Lieutenantens Samtale underholdende, efter- 
som han jo om det Meste i Verden indrømmede, at han 
ikke kjendte det Mindste til det men alligevel fandt det 
uhyre interessant. 

Jochumsen foer op som en Raket og sagde: „Ja, 
Gud give, der overhovedet var Noget i denne Verden, 
som var nyt for Dem, min gode Møller, eller som De 
havde virkelig hiteresse for! — Veed De, hvad det er, 
der blandt Andet gjør Homer til den Digter, han er? — 
Nei, det veed De naturligvis ikke, men det er netop det, 
at han seer paa alt Det, vi kan udenad, som paa Noget, 
der første Gang møder hans Øie, og at han bliver be- 

géistret for det! Det Samme gjør Lieutenanten — uden 
at jeg derfor just vil sammenligne ham med Homer!* 

^Naa, dog ikke!" 

»Nei, men han er heldigvis ikke født „færdig"! — 
Han fandt det heller ikke under sin Værdighed at laane 
min „Faust* — han har den endnu I* 

„Troer De, han har læst den?* 

„Nei, det veed Gud, jeg ikke troer! — Han har hel- 
digvis Andet at bestille!* 

Og med denne Prøve paa „Inkonsekvensens Konse- 
kvens* sluttede Discussionen. 



Den glade Sommerferie var forbi. Dagen før det nye 
Skoleaar begyndte, var der et eiendommeligt Liv i Byen 
paa Grund af alle de mange Vogne, der bragte Ferie- 
gjæsterne tilbage, og det var en ren Fornøielse at se 
Smaafolkenes solbrændte Ansigter og struttende Kinder; 
selv lille Jensen, der altid var blegnæbbet, havde faaet 
rigtig Kulør, og Pedelfamilien in pleno havde korset sig 
over de mange Huller paa Albuer og Knæer, hvilke han 
medbragte som ét synligt Minde om Sommerglæderne i 
Ordrup, 

For Mange havde Afskeden fra Hjemmet været tung 
nok, og del er vel et Spørgsmaal, om de moderlige For- 
maninger og de faderlige Advarsler egentlig gjorde den 
lettere, men til Trods for den naturlige Nedstemthed over, 
at Ferien var til Ende, mødte man alligevel med Ung- 
dommens friske Mod og Haab til Fremtiden og med saa 
mange gode Forsætter, at Veien til Helvede gjerne kunde 
været brolagt to Gange, skjøndt den jo, som bekjendt, er 
meget bred. Drengene drev om i Byen og spurgte hin- 
anden ud om Sommerens Begivenheder — Jacob Leth 
havde læst alle Marryats Romaner for anden Gang, og 
Byfogdens Søn havde ude hos Baronens faaet forøget sin 
Seglsamling med Qorten adelige Segl, hvoraf de to var 
grevelige! Man kjøbte de nye Skolebøger, Nogle hos 
Boghandleren, Andre hos „Bogjøden*, og Alle var meget 
omhyggelige med at lægge Papirsbind om dem de første 
otte Dage. 

Rector havde havt en rigtig rar Sommerferie, det vil 

sige, han havde saa godt som ikke været udenfor sin 
Have, som han jo om Sommeren umuligt kunde reise fra, 
og Lise havde vandet Blomster og syet, seet ud over 
Plankeværket og drømt; een Gang havde hun ogsaa med 
sin Fader været ude i Skoven, da Regimentsmusiken spil- 
lede — det var en stor Begivenhed, for Rector yndede 
egentlig ikke Skoven: „Den groer ham alt for uordent- 
ligt", pleiede Jochumsen at sige, „og der er ikke luget 
mellem Stammerne — det generer ham naturligvis, den 
gamle Levkøiflytter!" Adjunct Lind havde været lige ved 
at blive inviteret til Paris og var derfor ikke til at komme 
nær for lutter Franskhed, og Adjunct Søltoft havde gjort 
en botanisk Excursion til Bornholm, hvor han havde fun- 
det baade Asplenium septentrionale og Botrychium Lu- 
naria men i høi Grad savnet „Flyveposten*, der helt 
syntes af mangle paa Øen. 

Henne hos Skomager Andersen var Kasernen igjen 
belagt, og Marius, der havde kjedet sig gudsjammerligt 
ved i en hel Maaned ikke at være bleven drillet eller 
sendt i Byen efter uartige Ord, fik allerede den første 
Aften sine Tilbøieligheder fuldtud tilfredsstillede. Jørgen 
Helmer var begyndt at barbere sig, og Aron havde for 
noget af Onkel Isacs Fluepapir tiltusket sig et Par hvide 
Mus, af hvis bekjendte Frugtbarhed han lovede sig store 
hidtægter. 

Byen selv saae ellers ud ganske, som den pleiede, og 
Alt var ogsaa gaaet sin sædvanlige Gang: Oberstinden 
havde siddet paa sin Forhøining og Obersten i sit Værelse, 
Kammerherren var gaaet sine sædvanlige Ture og havde 
udvexlet sine vante Hilsener — først og fremmest med 
Lise — Barberen havde aareladt den gamle Major to 
Gange — hans Paroxysmer var altid værst i Hundedagene 
— Agent Schou havde roet frem og tilbage i Gaderne, 
og Trompeter Rubeks Børn var gaaet ud og ind hos 
Brændevinsbrænderens ligesom Bertram. 

Jochumsen benyttede den sidste Eftermiddag, før Skolen 
begyndte, til blandt Andet at lade sig barbere, ved hvilken 
Leilighed han fik et kort Resumé over den forløbne Maa- 
neds geheime Begivenheder; derpaa gik han en Tur ned 
til Havnen, snakkede med Lodserne og saae, hvem der 
var med Kjøbenhavnerdamperen, og derpaa gik han hjem 
Klokken Fem, til hvilken Tid Isac var tilsagt med varme 

Hveder og , Amtstidenden*. Af ham erfarede Jochumsen 
blandt Andet, at Franskbager Slambæk var ifærd med at 
bygge sit Baghus om, og at man ved at rive det gamle 
ned havde fundet en tilmuret Bue i Kjelderen, som Post- 
mesteren havde ment maatte være Enden af den meget 
omtalte Løngang." — „Postmesteren!* udbrød Jochumsen 
foragteligt. »Han har ikke Begreb om Arkæologi! Saa- 
dan en tom Convolut, der ikke engang kan anbringe sine 
Brevkasser paa rationelle Steder — Idiot! — Men for- 
resten er det naturligvis alligevel Noget af Løngangen, han 
har fundet, jeg maa strax derhen!* 

Og Jochumsen fandt baade Kjelderen og Buen men 
blev høilig skuffet, for enhver Anden end Postmesteren 
maatte kunne se, at den Bue kun var en Del af den 
gamle Kjelderhvælving, og hans Undersøgelse bestyrkede 
ham derfor end mere i den bestemte Anskuelse, at Post- 
mesteren var og blev en Ignorant paa alle Omraader — 
,men derfor er han naturligvis ogsaa Medlem af Gom- 
munalbestyrelsen!" mumlede han bittert. 

Jochumsen havde jo imidlertid sin egen private Løn- 
gang foruden den officielle, og det var Lieutenantens Fa- 
milieforhold. Indgangen mente han jo at have fundet, 
men det gjaldt nu om at komme videre, og da Jomfru 
Ginge stadigt afslog ethvert Angreb, besluttede han endnu 
en Gang at søge Skuespiller Bertram for om muligt at 
faae Mere ud af ham. Thi begav han sig en af de første 
Eftermiddage efter sin Tilbagekomst til Staden hen i 
Klosteret og spurgte, om Bertram var hjemme. — »Jo," 
sagde Portneren, »hjemme var han nok, man han laa 
ellers i Sengen.* — Saa var han vel fuld, mente Jochum- 
sen. — »Nei det var ikke saa vel for ham, det gamle 
Skind,* forklarede Portneren videre, »men han havde havt 
rigtig Delirium og ligget og skraalet og spillet Komedie i 
mange Dage, og nu havde han ikke smagt Brændevin 
siden, for der blev passet strengt paa, men han var bleven 
helt skikkelig og omgængelig, saa Overlæreren kunde vist 
godt gaa ind til ham, om han vilde: han var slet ikke 
krakilsk eller ondskabsfuld, saadan som ellers saa mange 
blev, naar Deliriumen tog og rystede dem.* 

Jochumsen takkede for god Underretning og skyndte 
sig ind til Bertram, hvem han fandt meget bleg, meget 
mager og meget skikkelig. — »Ja, her ligger jeg, Hr. 

Sophus Bauditz : Krøniker fra Garnisonsbyen. 5. Våg. 10 

Overlærer/ sagde han med en svag men pathetisk Røst. 
„Hvad er jeg nu? Et Vrag — nei, kun en Vragstump, 
omtumlet af Livets høie Bølger! En ' Skygge, der kun 
erindrer Fortidens Glæder og Triumfer men under sin 
svære Sygdom helt har tabt Erindringen om de sidste, 
tunge Fornedrelsens Aar!" 

„Ei, ei," tænkte Jochumsen, ^det var jo ellers ganske 
heldigt!" og i samme Øieblik havde han sin Felttogsplan 
fix og færdig. — ^Jeg kommer til Dem, gode Bertram," 
begyndte han, „i Anledning af det, De i sin Tid betroede 
mig om Jomfru Ginge/ 

,Jeg!" udbrød Bertram forbauset. „Jeg har ikke be- 
troet Dem Noget!" 

^Jo, husker De ikke — " 

„Nei, jeg husker Intet! En Skygge har lagt sig over 
min Erindring I* 

»Det var jo kjedeligt, gode Bertram, men saa skal jeg 
opfriske den. Jo, seer De, det var angaaende Jomfru Ginges 
Søn — Lieutenant Poulsen, De veed!" 

En springende Bombe kunde ikke have forfærdet den 
gamle Dranker mere end disse Ord, og Jochumsen blev 
næsten selv bange for Virkningen, da Bertram reiste sig 
op i Sengen og med stive Øine stirrede paa ham, mens 
Haanden famlede ved Teppet. — „Det kan jeg aldrig have 
sagt!" stammede han. 

„Jo, lille Bertram, hvorfra skulde jeg ellers vide det?" 
sagde Jochumsen venligt, og saa overbevisende syntes 
denne Argumentation den gamle Skuespiller, at han strax 
resigneret lagde sig ned og med et dybt Suk svarede: 
„Saa maa jeg ikke have været ædru!" 

Jochumsen bekræftede Rigtigheden af denne Hypothese 
med et bifaldende Nik og vedblev: „Jeg tvivler naturlig- 
vis ikke om Sandheden af, hvad De i sin Tid betroede 
mig, men for en Ordens Skyld vil jeg alligevel gjerne vide, 
hvorfra De egentlig veed Besked med Familieforholdet, thi 
fra Stiftelsen kan De jo ikke have faaet nogen Underret- 
ning, vel?" 

Nu var det Bertrams Tur til at nikke, og saa over- 
vældet var han bleven af, at han virkelig skulde have be- 
troet sig til Jochumsen, at han nu villigt gav Svar paa 
Alt, hvad Denne spurgte ham om. Af hans Meddelelser 
fremgik det da, at Jomfru Ginge ikke selv anede, hvad 

der var blevet af hendes Barn, men at han, Bertram, 
havde kjendt en Vaagekone paa Stiftelsen — tidligere Paa- 
klæderske ved Didriksens Selskab — og hun havde røbet 
for ham, at den ubekjendte Fader havde udsat en større 
Sum for Jomfruens Barn paa Betingelse af, at hun ikke 
selv maatte vide Noget om dettes senere Skjæbne. For 
Renterne af denne Sum var Drengen paa Foranledning af 
Stiftelsen bleven opdraget i en nærmere betegnet Sagførers 
Hus, og da dette stemte aldeles overens baade med Lieu- 
tenantens egne og med Barberens Udtalelser, kunde der 
altsaa ikke være Tvivl om Rigtigheden af Jochumsens hidtil 
vimdne Resultat, og han gik derfor lige løs paa Patemi- 
tetsundersøgelsen ved uden videre Indledning at spørge: 
aNaa, og Faderen, hvor har vi ham?** 

Som en Delinkvent, der vaander sig under Forhørs- 
dommerens inkvisitoriske Øie og mod sin Villie nødes til 
at fremkomme med sin Tilstaaelse, saaledes vred Bertram 
sig i Sengen men svarede strax med brusten Stemme og 
sky Blik: »Han er her i Byen I" 

»Hvad for Noget! " raabte Jochumsen og saae ud over 
Hornbrillerne med store Øine. »Her i Byen — er det 
virkelig sandt? Det er jo storartet! — Er det ikke det, 
jeg altid siger: man træder ligefrem paa Hemmeligheder, 
hvor man gaaer! — Her i Byen — hvem er det saa?" 

»Ja, det veed jeg ikke!" 

„Vaas! Ud med Sproget!* 

»Jeg veed, saa sandt jeg er et Vrag, ikke hans Navn!* 

»Men hvorfra veed De da, han er her i Byen?* 

»Værdige Hr. Overlærer, jeg vil sige Dem, hvad jeg 
veed. Da Jomfru Ginge lige var bleven anbragt her i 
Klosteret og endnu var nogenlunde ved sin engang saa yp- 
perlige Forstands fulde Brug, kom hun en Dag helt for- 
styrret løbende hjem og fortalte under Krampegraad og 
Bæven, at hun havde mødt ham. Forføreren, paa Gaden.* 

»Ja, men han kan jo have været her paa Besøg?* ind- 
vendte Jochumsen. 

»Nei, Hr. Overlærer, for jeg veed, hun mødte ham 
flere Gange, og derfor var det, hun anskaffede sig Kysen 
med den store Skygge, og fra den Tid var det ogsaa, 
hun blev helt mandfolkesky og kun nødigt viste sig paa 
Gaden.* 

10* 

„Høist mærkeligt! — Og De aner ikke, hvem Faderen 
eller Forføreren er?* 

„Nei, jeg veed kmi, at han er Major.* 

^ Major!* brølede Jochumsen og var nær ved at springe 
til Loftet. ^Men saa er jo alt klappet og klart, Mand! 
Der er jo kun een Major i Byen: Major Duseberg!" 

,Der er da to!* indvendte Berlram. 

„Død og Pine, det er der ogsaa! Der er jo gamle 
Major Brusch! — Men saa maa det være een af dem, 
og det er dog altid nemmere kun at have to Majorer at 
vælge imellem end at have hele Borgerskabet! — Men 
hvorfra veed De, at Faderen er Major? Sagde hun det, 
dengang hun havde mødt ham?* 

„Ja, og forresten havde hun alt tilstaaet mig det længe 
før. — Ak, hvorfor skjule det: Mandkjønnet laa for den 
skjønne Clara Ginges Fødder, hvor hun kom hen. Roser 
og Lilier strøedes for hende — * 

„Ja, det er godt — det med Blomsterne har jeg 
hørt.* 

„Men ogsaa jeg hørte til Mandkjønnet,* vedblev Ber- 
tram uden at ænse Afbrydelsen, „og ogsaa jeg laa for 
hendes Fod, haabende engang at blive Den, der skulde 
være hendes tilkommende Børns legitime Fader. — Ak, 
Skjæbnen vilde det anderledes! En Aften i November 
1841, da hun som Louise i »Kong Salomon og Jørgen 
Hattemager* havde begeistret hele Odense Bys mere gen- 
tile Publicum — * 

„November 41 i Odense: det er rigtigt!* indskjød Jo- 
chumsen. „Og „Kong Salomon og Jørgen Hattemager* 
var det sidste Stykke, hun optraadte i: det er ogsaa 
rigtigt!* 

— „Et Publicum,* vedblev Bertram, „der ogsaa paa 
synlig Vis lagde sin Paaskjønnelse for Dagen overfor mit 
Spil som Jørgen Wadt —" 

„Spring det over!* sagde Jochumsen. 

„Nu, hin uforglemmelige Aften erklærede hun under 
hede Taarer, at hun aldrig mere vilde betræde de Bræd- 
der, der betyder Verden ; hun betroede mig sin Ulykke og 
sin Skam, og da jeg fnysende som Othello og mildt be- 
væget som Axel bebreidede hende hendes Letsindighed — 
ak, da havde hun intet Andet at undskylde sig med, end 
at hun var falden for en Major — en virkelig Major, til- 

føiede hun, altsaa ikke en af dem ved Borgervæbningen, 

— ak, forbandede Major — " 

„Ja: „Forbandet den Major, hvis Buxer gik itu!"** 
sagde Jochumsen, „jeg kan ogsaa citere mine danske 
Klassikere! — Men hvad saa?" 

„Hvad saa? — Clara Ginges kunstneriske Løbebane 
var brat afsluttet, da hun blev Moder; fra nu af tilhørte 
hendes Navn Privatlivet, og kun begeistrede Amateurer 
mindes endnu hendes Spil i »Preciosa* og »Don Cæsar de 
Bazan*. Ogsaa min kunstneriske Løbebane—* 

„Spring den over! Det veed jeg! — Men, Død og 
Pine, Mand, vi glemmer jo rent en Ting: det var i 41, 
Jomfru Ginge forlod Scenen — forat udtrykke os discret 

— og var Majoren dengang Major, saa kan han vel ikke 
være det endnu, vel?* 

„Dengang hun første Gang havde mødt Forføreren her 
i Staden, kalrfte hun ham med den oftnævnte militaire 
Titel*, svarede Bertram mørkt. ,Det kan jeg aldrig 
glemme!" 

„Ja, men det kan have været gammel Vane,** bemær- 
kede Jochumsen dybsindigt, „hun læser formodentlig ikke 
til Stadighed „Haandbog for Armeen!* Derfor kan han 
godt være Oberst eller General nu! — Skulde det være 
Obersten! — Nei, han har sgu aldrig havt civile Amou- 
retter! — Sagen er alligevel dunklere, end jeg før troede!" 

„Dunkel — og tragisk!* supplerede Bertram. 

„Men jeg holder dog Enden, af den Ariadnetraad, der 
fører ind til Labyrinthen, her i min Haand!* sagde Jo- 
chumsen stolt, bød kort efter Farvel og gik hjem, pøn- 
sende paa, hvorledes han bedst skulde begynde sine videre 
Undersøgelser. 



Major Duseberg reflecterede han egentlig ikke paa, men 
da han næste Aften kom i Klubben, og da det første Men- 
neske, hans Øje mødte, var Majoren, som sad ganske 
alene i Spisesalen og med Servietten bunden om Halsen 
nød en Portion stegt Aal med stuvede Kartofler til, saa 
slog det Jochumsen, at det dog var et mærkeligt Spil af 
Skjæbnen, at den Første, han skulde se efter sin Samtale 

med Bertram, netop var Majoren, og han gik derfor lige 
løs paa ham med et forholdsvis venligt Godaften. 

^Ih, se Gotaften, Gotaften, gote Overlerer!* sagde Ma- 
joren. ,Na, hvordan schtoer det til? — Værsaagod at 
tage Plads! Jeg kan recommandere Dem Ohlen iaften, 
den er fortreff'lig!" 

»Tak, jeg spiser hverken Aal eller andre Krybdyr," 
svarede Jochumsen. 

»Men Hummer doch?" spurgte Majoren næsten for- 
færdet. 

»Ja — men dem regner jeg til Insectemel* 

»Na, ja naturligvis! Man lærte ikke synderhgt af 
Naturhistorie po Academiet i min Tid, saa det maa und- 
skilde mig!* 

Denne Replik benyttede Jochumsen behændigt til at 
lede Samtalen ind paa gamle Dage, men hans Taalmodig- 
hed blev sat paa.^n haard Prøve, da Majoren snart kom 
ind paa at fortælle Krigserindringer — de allerfleste for- 
resten af meget fredelig Natur og navnlig omhandlende For- 
pleiningen i de forskjellige Kvarterer. 

»Ja, jeg har ogsaa hørt, at Schleppegrell, da han en- 
gang laa i Kvarteer — " begyndte Jochumsen for dog at 
sige Noget. 

»Schleppegrell!* afbrød Majoren ham. »Jeg kan ikke 
for min Dødt tole at høre den Karl næfne!* 

»Hvad for Noget! Schleppegrell?* 

»Ja, just ham! — Veet De, hvad han har gjort?* 

»Nei — ja, det vil sige, jeg veed nok, hvad — * 

»Han commanderede mig i Schlaget ved Isted til at 
gjøre et Ghoc med en halv Escadron, og der var. Gut for- 
bande mig, den øiensynligste Livsfare forbunden dermed 
-- ja, jeg kan gjerne sige, at det i Grunden er et Mirakel, 
at jeg i dette hellige Øieblik sidder og spiser schtegt Ohl 
ved Siten af Dem! — Kan De saa forstaa, at jeg ikke 
nærer venskabelige Følelser mot denne Schleppegrell! — 
Na, Krig er i det Hele en Veterstyggelighet! Tænk Dem: 
jeg hafde to Brødre med i Krigen, men paa den forkeerte 
Side! Nu, de var Holstenere som jeg selv, og det var 
meget vanskeligt dengang, at se, hvor den richtige Side 
var, meget vanskeligt! — Men hvorfor kunde man ikke 
ochsaa komme hinanden imøte po Halvveien, hvorfor 
skulde man slaaes — aa. Krig er en Veterstyggelighet!* 

Jochumsen indlod sig hverken paa at forsvare Schlep- 
pegrell eller Krigen men spurgte blot: ,1 48 var De vel 
ikke Major?" 

,Nei, Gott bewahre! Jeg var lige bleven Ritmester I* 
^Saa var De altsaa heller ikke Major i 41 1" sagde Jo- 
chumsen med knusende Logik, og hvad Majoren ikke var 
forbauset, det blev han, da Jochumsen umiddelbart efter 
brød op og gik sin Vei. 

— ^Stor Original, den Overlererl** tænkte han. »Han 
spiser ikke schtegt Ohl, han spørger, om jeg var Major i 
1841, naar han hører, at jeg kun var Ritmester i 48, og 
han løber fra mig, bedst som vi sidder og discuterer! — 
Stor Original, men dychtich Lerer i Tysk!" 

— Major Brusch, ,den gamle Major", var ikke saa 
let at faae fat i; for det Første havde Jochumsen kun 
nogle Gange vexlet et Par Ord med ham, og for det 
Andet viste Majoren sig aldrig i Klubben, saa at Jochum- 
sen mdsaae, at han vilde blive nødt til enten at søge ham 
i hans Hjem eller antaste ham paa Gaden, og begge Dele 
forekom ham dog lidt vel paatrængende. Tilfældet kom 
ham imidlertid, her som saa ofte, til Hjælp. Lieutenanten 
var hjemme hos Jochumsen til Eftermiddagsthe, Isac havde 
anbefalet sig, og Passiaren gik rigtig fornøielig mellem de 
nye Venner. 

»Aa, hvor jeg glæder mig til Exerceertiden!" sagde 
Lieutenanten. 

»Hver Mand sin Lyst!" svarede Jochumsen. 

»Men kan De da ikke forstaae, at Gantonnementsøvel- 
serne er noget helt Andet end den daglige Tjeneste! 
Tænk blot paa, hvad det vil sige, en smuk September- 
morgen, naar Solen skinner, og Duggen blinker, at ride 
ud i Byen med hele Regimentet — ride fra det Hele, 
mens Musikken spiller, og Pigerne kommer til Vinduel!" 

^Ja, vel, den Vise kjender vi," sagde Jochumsen: 

„Kuhn ist das Milhen, 
Herrlich der Lehn! 
Und die Soldaten 
Ziehen davon!" 

, Alene det at sidde i Sadlen," vedblev Lieutenanten — 
»aa, De kjender slet ikke den Fornemmelse, saadan at 
føle sig høit hævet over — -" 

„Over hvem?* 

aOver Alle, der ikke er til Hest, naturligvis! — Og 
saa det, at man ikke aner, hvor man kommer til at ligge 
den Nat og den næste og alle de følgende, det, at man 
ikke i Forveien kan regne sig til, hvad der vil ske, men 
at baade det Mulige og Umulige kan ligge og vente paa 
En — aa, det er mageløst! Og saa selve Øvelserne — 
det er jo næsten, som det var Krig!** 

„Krig er en Veterstyggelighet!* citerede Jochumsen. 

„Hvem siger det?" 

„Det gjør Major Duseberg!" 

„Aa, Majoren!" lo Lieutenanten. „Nei, spørg De min 
Ritmester, saa faaer De anden Besked ! — Men D e hader 
nu engang alt Mililairvæsen og kan ikke sætte Dem ind i 
en Soldats Tankegang!" 

„Ikke det?" 

„Nei!" 

„Hvoraf veed De det saa bestemt?" 

„Af Deres egne, stadige Udtalelser!" 

„Mine Udtalelser! — Bah! Talen er givet Mennesket, 
forat det kan skjule sine Tanker!^ 

„Men kunde De da f. Ex. nogensinde have tænkt Dem 
selv at blive Soldat?" 

„Maaske!" 

„Er det muligt?" 

„Ja, det er! — Men de Unge kan nu aldrig forstaae, 
at Jeronimus engang har været Leander! — Paa den an- 
den Side glemmer de Gamle tidt, at Leander tidsnok kan 
blive Jeronimus!" 

„Men har De virkelig nogensinde tænkt — naar var det?" 

„Aa, det var naturligvis i 48! Jeg var gal, som alle 
de Andre, og meldte mig som Frivillig, men jeg var nær- 
synet — utilladelig nærsynet," sagde en Flab af Over- 
læge — og saa blev jeg infamt kasseret. — Naa, det var 
selvfølgelig meget heldigt, at jeg blev forhindret fra videre 
Dumheder, men dersom De troer, det var morsomt at 
være Civilist under Krigen, saa tager De féil!" 

Lieutenanten blev, om muligt, endnu mere indtagen i 
sin faderlige Ven efter dette Skriftemaal og var ikke langt 
fra at være rørt over at høre, at den gamle Skolemester 
ogsaa havde havt sin Begeistringens Tid og lidt en Skuf- 
felse, som aabenbart havde mærket ham dybere, end han 

selv vilde være ved. Ret længe ad Gangen formaaede 
Lieutenanten imidlertid ikke at være vemodigt stemt, og 
lidt efter sad han igjen og blæste nok saa fornøiet Ringe 
af Cigarrøgen, mens han snakkede løs om Exeercertidens 
Herligheder. — „Nu maa jeg gaa!" sagde han pludselig 
efterat have seet paa sit Uhr. 

„Bliver De ikke her iaften !" spurgte Jochumsen skufifet. 

„Nei, Tak, jeg har lovet Lieutenant Arup at komme — 
kjender De ham?** 

„Ikke videre I** 

„Det er Skade, for han er en brillant Fyr: udmærket 
Officeer og udmærket Kamerat. — Jeg morer mig altid 
storartet, naar jeg er sammen med ham!** 

„Saa? — Han siger jo Ingenting!** 

„Det har jeg ikke lagt Mærke til I* 

„Nei, for De sidder naturligvis og snakker hele Tiden, 
og saa bilder De Dem ind, at det er ham, der er under- 
holdende!** 

„Vil De nu lade være med at blive giftig, Onkel! — 
Lieutenant Arup er en brillant Kamerat, siger jeg Dem, 
og han kan alt Muligt: det er ham, der har lært mig at 
blæse Ringe — men han gjør det ti Gange bedre end jeg 
— og saa skulde De høre ham fløite: han kan fløite en 
Melodi, saasnart han har hørt den!** 

„Den unge Mand synes jo virkelig at være i Besiddelse 
af flere nette, selskabelige Talenter,** indrømmede Jochum- 
sen, „men selv om De har lovet al tilbringe Aftenen hos 
ham, behøver De da ikke at gaa endnu!" 

„Jo, for jeg skal hen til Major Brusch paa Veien." 

„Den gamle Major? Kommer De til ham? Hvordan 
gaaer det til?** 

„Jo, han har lige fra Begyndelsen af været saa venlig 
imod mig — som forresten alle Mennesker her i Byen 
har været — og for nogen Tid siden tilbød han mig at 
prøve en ny Gandar, som han selv har lavet om paa — 
det er nemlig hans Specialitet. Den skal jeg efter Aftale 
hen og hente nu, og saa skal jeg hen til Lieutenant 
Arup. ** 

„Jeg kunde egentlig have Lyst til at følge Dem hen til 
Majoren!* 

„Ja., gjør det! Han vil blive meget glad over Deres 
Besøg!" 

Og saa lagde Jochumsen den lille Pibe fra sig, skjøndt 
den kun var halvt røget ud — det var et stort Offer — 
og fulgtes med Lieutenanten hen til Majoren. 

De traf ham ude i den lille Gaard iført Tøfler og Kittel 
og ifærd med at gnide sin Hest af med en Straavisk — 
han var nemlig lige kommen hjem fra en Ridetur. Trom- 
peter Rubek stod ved Siden af men anbefalede sig skynd- 
somst — han havde formodentlig opnaaet, hvad han 
vilde. 

„Nei, hvad seer jeg!" raabte den gamle Major straa- 
lende af Glæde over hele det røde Ansigt. »Der har vi 
jo min egen Lieutenant — og Overlæreren oven i Kjøbet! 
De skal rigtig have Tak for, at De vilde se ind til en gammel 
Dragon! Velkommen i mit Kvarteer!* 

Og Majoren klappede Lieutenanten paa begge Kinderne 
med sine store Rytternæver, og da han bagefter tog Jo- 
chumsens Haand, trykkede han den, saa Éiermanden var 
lige ved at skrige. 

I en Hast fik den Gamle Tøflerne og Kittelen af og 
førte sine Gjæster ind i Stuen, der mere gjorde Indtryk af 
et Munderingskam mer en miniature end af nogetsomhelst 
Andet. Paa Knager og Bukke langs Væggene hang der 
ikke blot en Række Uniformer, Hjelme og Vaaben — alle 
de Modeller, som han i de lange, skiftende Tider havde 
benyttet — men ogsaa en hel Mængde Sadler, Ridetøier, 
Sporer, Valdrapper og Dækkener. Alt pudset og børstet 
saaledes, at selv den mest nøieseende Vagtmesters Øie 
Intet vilde have fundet at udsætte. Majorens Tid i Hjem- 
met optoges nemlig omtrent udelukkende af at »gjøre 
Staldljeneste* og holde Rideekvipagerne, Munderingerne og 
Armaturen i Orden. Hertil hørte ogsaa, at han selv syede 
baade paa Lædertøi og Beklædningsgenstande, og del var 
ikke mange Minutter om Dagen, han ofrede paa at lave 
sin Mad, eftersom han i Reglen Morgen, Middag og Aften 
spiste Grød, der jo omtrent kunde passe sig selv. 

Jochumsen formaaede ikke at afvinde Majorens Mun- 
deringskammer nogen synderlig Interesse, men Lieutenan- 
ten gik fra Knage til Knage, spurgte og fik Forklaring, 
tog ned og hængte op, og Majoren var henrykt. — ^Det 
Valdrap har jeg i 1815 redet paa fra Rendsborg til Frank- 
rig og tilbage igjen", sagde han og fik Taarer i Øinene. 
„Ja, det var de Tider!* 

^Er det den Pallask, Majoren huggede Trompeter 
Rubek ud med?" spurgte Lieutenanten og trak Klingen ud 
af Skeden. 

^Ja. det er nok saa — men den Historie er der gjort 
alt for meget Væsen af: jeg gjorde ikke Andet end at 
give Hesten af Sporerne, og saa huggede jeg løs — det 
kunde Enhver have gjort! — Men her skal De se: det 
Par Pistoler fik jeg forærende af Prins Vilhelm af Hessen, 
da vi kom hjem fra Frankrig — han havde selv kjøbt 
dem i Paris — prøv de Laase, Kamerat, saa skal De se 
Fjedre!" 

Og Lieutenanten prøvede, og Lieutenanten saae — til- 
sidst endte han ude hos gamle Asta i Stalden, fulgt af 
den glade Major, der gjorde mange Undskyldninger, fordi 
han imens maatte lade Jochumsen være alene i Stuen. 

Omsider erklærede Lieutenanten, at nu maatte han 
gaa, og Jochumsen gjorde Mine til at ville følge ham men 
lod sig dog let overtale til at blive. 

„Det er en velsignet Lieutenant!** sagde Majoren, da 
han var gaaet. „Det kan formelig gjøre en gammel Dra- 
gon godt at se paa haml" 

„Ja," svarede Jochumsen, „ogsaa en gammel Skole- 
mester!" 

„Naturligvis, naturligvis! Jeg mente blot — naa. De 
tager mig det ikke ilde op, jeg veed jo, at De ogsaa 
holder af ham og tager Dem af ham, som var det Deres 
egen Søn!" 

„Ja, Gud skal vide, hvordan man egentlig vilde blive 
til Mode, hvis man pludselig fik saadan en voxen Søn!^ 
svarede Jochumsen, der begyndte at sondere. 

„Ja, Gud veed!" svarede Majoren. — „Der er en Ko- 
medie af En, der hedder Heiberg — - „De Danske i Paris" 
— kjender De den?" 

Jo, den kjendte Jochumsen. 

„Der er en Major i, som pludselig faaer en voxen 
Datter, og han bliver sjæleglad — ikke strax, men bag- 
efter — men det er med sin lovlige Kone, han har Barnet, 
saa det er jo noget Andet." 

„Ja, det gjør en Forskjel," indrømmede Jochumsen. 

„Ak, ja," vedblev Majoren og fik igjen Taarer i Øinene, 
„det var de Tider! Kan De huske — nei, det kan De na- 
turligvis ikke, men vi Gamle, vi kan huske, dengang den 

smukke Clara Ginge spillede Juliette i „De Danske i Paris" 
— det var Spil, og det var Sangl* 

„Clara Ginge!" raabte Jochumsen og foer op i Sto- 
len som stukken af en Bremse. „Har Majoren kjendt 
hende?" 

„Om jeg har kjendt hende! Ja, hvem har ikke kjendt 
og beundret Clara Ginge! — Jeg har endogsaa i en vis 
Periode af hendes Liv staaet hende temmelig nær,* sva- 
rede Majoren alvorligt. 

„Var De Major dengang?" spurgte Jochumsen og 
kunde nepppe skjule sin Bevægelse, saa spændt var han 
paa Svaret. 

„Major — ja, det blev jeg allerede i 38 — men De 
skulde have kjendt Clara Ginge: Nu er hun jo kun en 
sørgelig Skygge af, hvad hun engang har været — neppe 
til at kjende igjen, sky og vel næsten sindsforvirret. Herre- 
gud, hvor hun er blevet haardt straffet for sit og en An- 
dens FeiltrinI Det gjorde et ligefrem rystende Indtryk paa 
mig, da jeg for nogle Aar siden første Gang mødte hende 
paa Gaden og tydeligt kunde se, at hun endnu kjendte 
mig men bleg og skjælvende vendte sig om og skyndte 
sig bort. — Ak, ja, det er ikke alle Fortidens Minder, 
som man har Glæde af at mane frem!" 

„Men hvorfor er det ogsaa kommet saa vidt med 
hende?" spurgte Jochumsen. „Hvorfor har Den, der for- 
førte hende, fuldstændigt slaaet Haanden af hende og la- 
det hende ende som — * 

„Det har han ikke,** svarede Majoren. „De maa heller 
ikke dømme ham for haardt. Da han erfarede, at hans 
Letsind vilde faae Følger, gjorde han, hvad en hæderlig 
Mand gjør: ægte hende kunde han paa Grund af sin Stil- 
ling ikke, og han ønskede heller ikke senere i Livet gjen- 
nem Barnet at mindes om sin Fortid, men han gav, hvad 
han dengang eiede og havde, til Fødselsstiftelsen i Kjø- 
benhavn og bad dens Direction sørge for Barnets Opdra- 
gelse paa den Betingelse, at hverken Moderen eller han 
selv senere skulde erfare Noget om Barnet, dets Navn 
eller dets fremtidige Skjæbne. At det gik Moderen, som 
det er gaaet, var heller ikke hans Skyld: han har gjort, 
hvad han kunde, forat mildne hendes Lod, men hun har 
principmæssigt nægtet at modtage nogensomhelst Under- 
støttelse af ham, og jeg kan forsikre Dem, at havde han 

anet, at han skulde gjense Den, der engang havde be- 
daaret hans Sanser, som Lem i Klosteret, saa havde han 
aldrig taget Ophold her i Byen!" 

Den gamle Major var bleven stærkt bevæget og maatte 
viske Taarerne ud af Øinene, inden han tilføiede: »Naa, 
jeg har ladet Munden løbe mere overfor Dem, end jeg 
ellers pleier overfor Andre, men tilgiv mig, hvis jeg har 
trættet Dem! — Jeg stoler naturligvis ubetinget paa Deres 
DiscretionI* 

Jochumsen sad og rokkede frem og tilbage paa Stolen 
og vidste ikke rigtigt, hvordan han skulde gaa videre, men 
omsider bestemte han sig for helt at opgive alle diploma- 
tiske Finesser og sagde derfor: ,Jeg forstaaer godt Alt, 
hvad De der siger, gode Major, undtagen een Ting, og det 
er, at Faderen kan lade være med at indhente Oplysning 
om sit Barn!* 

^Jeg vil ikke forsvare det," sagde Majoren, „men Folk 
er jo forskjellige. Der gives Naturer, som for enhver 
Pris vil kjøbe sig fri for ubehagelige Minder — og Fade- 
ren til Clara Ginges Barn har vel ment, at den Sum, han 
gav, var høi nok til at skaffe ham denne Frihed.* 

„Men naar nu En eller Anden vidste, hvor Barnet var 
— vilde det saa ikke være rimehgt, om han gik til Fade- 
ren og sagde det?* 

„Nei, det vilde ikke!* svarede Majoren og lagde sin 
Haand paa Jochumsens Skulder. „Og har De — som det 
efter Deres Ord næsten lader — virkelig nogen Viden om 
denne Sag, saa beder jeg Dem indstændigt om ikke at 
forstyrre en gammel Mands sidste Dage ved paany at 
stille ham Fortidens Minder for Øie. — Og hvad vilde der 
opnaaes? Man vilde hverken gjøre Fader eller Barn nogen 
Tjeneste: de vilde dog aldrig kunne komme i noget na- 
turligt Forhold men være og blive fremmede og forlegne 
overfor hinanden! — Nei, kjære Overlærer, gjør, som jeg 
siger — jeg forlanger det ligefrem af Dem: ti fremdeles, 
hvis De virkelig veed Noget!* 

Overfor denne' kategoriske Erklæring maatte selv en 
Jochumsen føle, at der foreløbig Intet mere var at gjøre 
for ham, og lidt efter sagde han da ogsaa Farvel og gik 
hjem i en underlig afslappet Sindstilstand. Han havde 
opnaaet, hvad han vilde — lettere og hurtigere, end han 
selv i de vildeste Fantasier havde kunnet haabe det — 

men han følte sig som en Opdager, der efterat have sat 
Skibet til er landet i en hidtil ukjendt Verdensdel og nu 
med Fortvivlelse føler, at hans Opdagelse vil dø med ham, 
og at det aldrig vil kunne lykkes ham at udbytte den. — 
„At man virkelig skal være nødt til at respectere en saa- 
dan Stædighed I" sagde han til sig selv. »Der skaffer jeg 
i Løbet af et Fjerdingaar den lille Lieutenant baade Moder 
og Fader, men lige megen Fomøielse har jeg af det, for 
jeg kan ikke præsentere ham for Familien! — Aa, det er 
jo ligefrem oprørende I" Og Jochumsen var saa oprørt, 
at han et Øieblik endogsaa tænkte paa, helt at slaa Haan- 
den af Lieutenanten, men da han strax efter kom i Tanker 
om, at Lieutenanten dog virkelig var ganske uskyldig i, 
at hans Fader ikke vilde vide af ham at sige, afstod han 
strax fra sit første Forsæt og besluttede kun fra nu af at 
hellige en Del af sine ledige Timer til en systematisk Efter- 
sporen af den „rigtige* Løngang. 



— Regimentet laa i Gantonnement, men i Latinskolen 
gik Alt sin rolige, vante Gang. Jørgen Helmer var nu 
Skolens Dux og Formand i „Heimdal**, VI Klasse var paa 
den ene af de to aarlige botaniske Excursioner med Ad- 
junct Søltoft, og V Klasse holdt for en Tid op med at 
læse Homer og klemte paa med Herodot, hvilket, mærke- 
ligt nok, havde til Følge, at Bogjøden pludselig fik sine 
Hylder fyldte med den gamle Digters Værker. Det lykke- 
des Dr. Bigum at constatere et forresten temmelig tvivl- 
somt Tilfælde af Kopper ude i Munkegade, og i den An- 
ledning blev hele Skolen revaccineret, hvad der jo var en 
uventet og derfor kjærkommen Afvexling i den daglige 
Ensformighed, saa meget mere som de mest drevne af 
Drengene — deriblandt naturligvis Hans Peter — sørgede 
for at blive vaccineret paa høire Arm, hvilket jo havde 
den Fordel, at man saa i et Par Dage kunde snyde sig 
fra alle skriftlige Arbeider. 

De moderlige Formaninger og de faderlige Advarsler 
syntes ikke at have bidt synderligt paa Hans Peter; han 
havde i sidste Uge faaet tre tg'er og to mdl'er, og Rector 
havde derfor decreteret, at han foreløbig havde at læse 
alle sine Lectier inde i Dagligstuen hos Lise — saa kunde 

han da i alt Fald ikke tage sig andre Ting for. Med 
Benene strakte vidt ud fra hinanden, Hænderne bag 
Nakken og lænende sig utidigt tilbage i Stolen sad han 
nu henne ved Bordet og gloede op i Luften. Rector var 
inde i sit Værelse ved Siden af og rettede VII Klasses 
latinske Stile, mens Lise sad ved Vinduet og skulde passe 
paa Fætterens Læsning; om Formiddagen havde hun været 
rundt i Butikker forat udrette, Gud veed hvormange Gom- 
missioner for Mine og Frederikke, saa havde hun havt 
travlt med Middagen, og nu vilde hun gjerne have lidt 
Fred til at læse i „Adam Homo", men Ingen har jo 
Fred længere, end Ens Nabo vil, og da hendes Nabo var 
Hans Peter, blev Freden ikke af lang Varighed. — „Læs 
dog nu, Hans Peter!** sagde hun. „Jeg vil sige Dig, din 
Onkel var meget vred over det sidste mdl. i Tysk." 

„Ja, hvad kan jeg gjøre for det!** svarede den stude- 
rende Yngling. „Jeg var slet ikke oppe, men Onkel 
Jochumsen gav mig det, fordi jeg hviskede til Jacob Leth, 
og vi havde lovet at hjælpe hinanden." 

„Ja, men læs nu! Hører Du!" 

„Jeg er færdig". 

„Har Du da ingen Stile?" 

„Nei, jeg kan ikke skrive for mm Arm — • vil Du se 
mine Kopper, Lise?" 

„Nei Tak! Men læs nu blot din Historie een Gang 
til igjennem, og lad mig have lidt Fred!" 

— „Hvad vil Du give mig for at tatovere et Anker 
paa din høire Arm, Lise? Det har Jacob Leth, og det 
seer Qong ud, kan Du tro!" 

„Herregud, lad mig nu have Ro, Hans Peter!" 

„Ja, men hvad skal jeg bestille?" 

„Vil Du have en Morskabsbog?" 

„Ja, hvad for en?" 

„Her ligger „Hjortens Flugt", vil Du have den?" 

„Er Du gal! — Den er jo paa Vers!" 

„Har Du da læst „Ivanhoe"?" 

„Er den god?" 

„Ja, det er den rigtignok. — Der har Du den, men 
vær saa stille!" 

Hans Peter læste godt og vel i ti Minutter, det vil 
sige, han bladede rundt i Bogen og kigede hist og her i 

den; saa erklærede han, at den ikke var til at holde ud 
for Kjedsommelighed. 

Lise sukkede resigneret. — ^Læs saa din Latin 
igjennem en Gang til, Hans Peter, det er ogsaa meget 
bedre !^ 

,Jeg kan den paa Fingrene," erklærede han. „Men 
veed Du, hvad ,et Sted" hedder i Accusativ Enkelttal paa 
Latin, Lise? Det hedder — • 

„Jeg vil ikke høre dine Uartigheder, Hans Peter! Skal 
jeg kalde paa din Onkel?" • 

Nei, det ønskede Hans Peter ikke, derimod udbad han 
sig Oplysning om, hvorvidt der var flere Jødekager i Blik* 
æsken. Det var der ikke, og Lise prøvede atter paa at 
faae Lov at læse lidt, men afbrødes i næste Nu af det 
Spørgsmaal, om hun vidste, hvordan det var gaaet Aron. 
Dette maatte hun, sanddru som hun var, benægte, og hun 
fik derfor en lang Forklaring om, hvorledes Aron ved en 
snild Gombination af Ligninger og Annuiteter og ved flittig 
Brug af Logarithmetabellen havde udregnet, hvor mange 
hvide Mus han med Børn og Børnebørns Børn kunde faae 
i Løbet af et Aar, og hvilke fabelagtige Summer han 
derved kunde tjene, naar han solgte Afkommet for otte 
Skilling Parret, men hvorledes alle Beregninger var 
blevne kuldkastede, da hans Fader, Marchandiseren, i 
Desperation over, at Musene holdt Frokost paa hans 
Lager, havde anstillet en formelig Udsyddelseskrig imod 
dem. 

Efter denne interessante Meddelelse fulgte en Pause 
paa nogle Minutter, saa lød det igjen: „Lise! Giv mig en 
af Onkels Cigarer!" 

„Jeg troer. Du vil! Din Onkel er jo inde paa sit 
Værelse!" 

„Maa jeg da gaa hen paa Apotheket og læse Mathe- 
matik med Carl?" spurgte han, og Lise, der naturligvis 
godt vidste, at det neppe var Mathematik, der vilde blive 
dyrket paa Apotheket, var nu bragt til et saadant Punkt 
af Fortvivlelse, at hun skyndsomst svarede: „Ja, saa gaa 
i Guds Navn!" 

„Men jeg vil have fire Skilling til engelsk Lakrits!" 
vedblev Hans Peter, der ikke undlod at benytte sig af 
Situationen og virkelig ogsaa havde den Tilfredsstillelse at 
se Kusinen betale den forlangte Tribut til Røverstateme. 

Firskillingen stak han i Lommen, reiste sig og havde 
allerede Haanden paa Dørgrebet, da han pludselig be- 
tænkte sig og gik tilbage med de Ord: „Jeg troer allige- 
vel hellere, jeg vil blive: saa kjøber jeg Wienerbrød for 
Pengene imorgen." 

^Aa, Herregud, vær nu skikkelig, Hans Peter!" bad 
Lise. „Gaa blot din Vei, jeg kan ikke holde Dig udi** 

„Ja, vil Du saa give mig fire Skilling til — saa har 
jeg lige otte, og saa kan jeg leie mig en Baad i Havnen 
og ro en Time!* 

Dette var Hans Peters Ultimatum, Lise betalte, og 
han gik. 

Rector blev imidlertid meget ængstelig, da han hørte, 
at Hans Peter var ude paa Fjorden, og bebreidede Lise, 
at hun havde givet Fætteren Penge til Baaden; Søen var 
nemlig det, som Rector var allermest bange for i denne 
Verden — endnu mere end for Undervisningsinspecteuren 
— og hyppigt citerede han Horats': 

lUi robur et aes triplex 

Circa pectus erat, qui fragilem U'uci 
Commisit pelago ratem 

Primus — 

Da det saa begyndte at trække lidt ud over den Tid, 
da han mente, at Hans Peter maatte være tilbage, be- 
gyndte han allerede at tro, at Drengen var druknet, og 
forestillede sig al den Forstyrrelse, det vilde give, naar 
man fandt hans Lig, og han. Rector, skulde sørge for 
Begravelsen, tale med Provsten — nei, hans Svoger vilde 
vel forresten selv forrette Jordpaakastelsen — men Skolen 
maatte vel have fri, og — naa, der kom Hans Peter 
endelig! 

Det var saa heldigt for Denne, at Møller omtrent sam- 
tidigt kom ind ad Døren paa Aftenbesøg, og saa blev der 
ikke Leilighed til Formaninger. Efter Bordet bad Rector 
sin Gjæst undskylde ham en halv Times Tid — der var 
endnu en Del Stile at rette — og saa sad Møller alene 
i Dagligstuen med Lise. 

— „Kommer De aldrig hos Oberstens?" spurgte han. 

„Nei — ja, jeg har været der engang som Barn." 

„Men det Bekjendtskab skulde De ikke forsømme. 

Sophus Bauditz: Krøniker fra Garnisonsbyen. 6. Udg. 11 

Det er et Hus med megen aandelig Sans og mange Inter- 
esser — det vil sige Oberstinden og Døtrene har meget 
aandeligt Liv, Obersten ikke." 

„Jeg troede egentlig, Oberstens Damer gik mest op i 
Selskabelighed og Pynt og Bynyt," svarede Lise, „men 
det kan jo godt være, jeg har gjort dem Uret!** 

„Det har De!** sagde Møller med Sikkerhed. „Hver 
Torsdag forrige Vinter kom vi sammen i Hjørnestuen 
og læste høit — jeg læste høit — det var meget for- 
nøieligt!** 

„Ja, det kan jeg nok forstaa. Hvad læste De?* 

„Aa, Forskjelligt : Ingemann's „De sorte Riddere", 
Grundtvig's „Ghristenhedens Syvstjerne" og en hel Mængde 
af Bjørnson. — Har De læst Noget af ham? Det er en 
ægte kristelig og en i Sandhed fædrelandssindet Natur, en 
helstøbt Gharacteer, der slaaer fast som selve de norske 
Fjelde!" 

„Ja, jeg har læst en Del af ham." 

„Ogsaa „En glad Gut"? — Den er storartet!" 

„Ja, jeg fik den af Fader til Jul." 

„Er det den, der ligger?" spurgte Møller og tog en 
Bog fra Bordet. 

„Nei, det er „Aladdin"." 

„Naa — den! — Synes De godt om den?" 

„Om jeg synes om „Aladdin" ! — Det var da et 
underligt Spørgsmaal!" 

„Ja, den er naturligvis godt skreven — men den er 
blot ikke dansk!" 

„Hvad er den ikke?" spurgte Lise og saae ganske for- 
bauset op paa Møller, der med sin ene Haand vedblev at 
holde paa Bogen, og i det Samme fik Lise Øie for, at 
Møller havde en ualmindelig stor Haand, og hun syntes, 
at han tog saa underlig plumpt og haardt paa hendes 
„Aladdin". 

„Den er ikke dansk," vedblev Møller, „ikke dansk i 
den Forstand, i hvilken „En glad Gut" er norsk. Det er 
velske Toner, der her klinger fra Oehlenschlågers Harpe, 
lette overfladiske Melodier, uden Alvor og Dybde! — Har 
De ikke mærket Sanseligheden og Lefleriet klinge gjennem 
hans Rim?" 

„Nei, det veed Gud, jeg ikke har!" svarede Lise. 

„Saa mangler De Øre for det! — Men De maa dog 

indrømme mig, at Aladdintypen i og for sig aldeles ikke 
bar noget Tiltalende ved sig: Aladdin er en uvidende, 
overfladisk Dreng, uden ethisk Bund, uden Alvor til at 
ville, og det Eneste, han har forud for andre Dødelige, 
det er Lykken — en ren Hestelykke !" 

„Ja, han har da een Ting til,** indvendte Lise. 

„Hvad er det?" 

„Han har Ungdom!* 

Saa tav Møller — han satte kun Pris paa en Dis- 
cussion, naar han ikke blev modsagt — men da han gik 
hjem om Aftenen, tænkte han dog med en vis Respect 
paa den lille Rectordatter, der saadan havde Raad til at 
have sin egen private Mening og ikke var bange for at 
komme frem med den. — „Der sidder hun ganske alene 
Dag ud og Dag ind," tænkte han, „om Sommeren i 
Haven og om Vinteren i Dagligstuen; Ingen seer hun, og 
higen taler hun med — og dog har hun dannet sig en 
Mening, ganske paa egen Haandl" 

Det forbausede altid Møller. 



Gantonnementsøvelseme var endt før Midten af Sep- 
tember, og Regimentet rykkede atter ind i sin Garnisonsby, 
naturligvis ledsaget af den gamle Major Brusch, der var 
redet det en Mil i Møde og allerede var bleven rørt ved 
i lang Afstand at se de blaa Dragoner og høre Musiken 
spille. Paa Torvet holdt Obersten med sin prægtige, 
sonore Røst en kort Tale, i hvilken han takkede Regi- 
mentet — specielt Escadroncheferne — disse takkede 
senere mere privat deres Lieutenanter, Standarterne bragtes 
under Tag, man red tilbage til de forskjellige Kvarterer, 
og nu gik Byens militaire Liv atter sin rolige, ensformige 
Gang. 

Obersten tog en Maaneds Permission forat reise til et 
Bad — han havde igjen havt en Mindelse af sin gamle 
Fjende, Podagraen — Major Duseberg blev fungerende 
Regimentschef, og Ritmester Ravnhjelm glædede sig til under 
Dennes mere patriarkalske og mindre rigoristiske Styrelse 
at kunne gjøre adskillige Afstikkere paa et Par Dage ad 
Gangen, nu da Hønsetiden begyndte, uden at skulle have 
den Ulempe at søge formel Permission. 

Allerede for lang Tid siden havde Ritmesteren jo lovet 
Lieutenant Poulsen at tage ham med paa Hønsejagt, og 
det var nærmest forat tale herom, at Lieutenanten den 
Ilte September efter Tilsigelse stillede henne i sin Esca- 
dronschefs Bopæl. Ritmesteren laa i Gyngestolen, og 
Juno havde, fundet en mere intim end egentlig magelig 
Stilling ved, staaende med Bagbenene paa Gulvet, at lægge 
Hoved og Overkrop paa sin Herres Skjød. 

„Goddag, Lieutenant 1** sagde Ritmesteren. „Aa, vær 
saa god selv at tage Dem en Cigar — jeg kan ikke reise 
mig for Juno — og sæt Dem ned, hvis De kan finde en 
Stol. — Naa, nu er man da færdig med den dumme 
Exerceertid og kan faae lidt Fred igjen. ~ Hvad synes 
De saa om at ligge i Gantonnement?'* 

»Brillant I Jeg har aldrig moret mig som i den Tid!" 

„Herregud, kan man endnu finde saadan Tro i Israel, 
det er jo formelig rørende! Men hvad er det da egentlig, 
der har moret Dem?* 

„Aa, Alting! Marschturene og Sikringstjenesten og de 
combinerede Øvelser og — • 

„Ja, det er sandt: De feirede jo formelig en lille 
Triumf den Dag, vi opererede mod en markeret Fjende 
ovre ad Velding til. At blive rost af Obersten er ikke 
Noget, der overgaaer en Secondlieutenant — og for den 
Sags Skyld heller ikke en Ritmester — hver Dag! — 
Men hvor Pokker hittede De ogsaa det Vadested over 
Futtrup Aa? Det staaer jo ikke angivet paa Kortet!" 

„Nei, men jeg havde passeret det en Gang før — 
den Dag, jeg var paa Krybskytteri paa Ritmesterens Be- 
kasinterrain." 

„Det var sgu meget heldigt, for det var rart, at De 
fik den Trumf at spille ud til Obersten lige ovenpaa den 
Historie med Leddet — hvor kunde De ogsaa falde paa 
den Dumhed!" 

„Aa, Lieutenant Arup og jeg kom ridende forbi et 
lukket Led til Skoven, og saa vilde han sidde af forat 
aabne det, men saa sagde jeg, at det var jo ingen Nytte 
til, man kunde jo meget lettere sætte over det." 

„Naa, og saa?" 

„Ja, saa satte jeg over." 

„Det var jo tre Alen høit, og der var blød Bund foran 
— Obersten holdt og saae paa det — Barnagtighed! 

Men De er jo endnu i den Alder, da man troer, man kan 
sætte over alle Bomme her i Livet, og De har saa megen 
Ungdom, at De har Raad til at rutte med den! — Var 
De slet ikke bange for at — " 

,Nei, Hr. Ritmester, der er i Grunden kun een Ting, 
jeg er bange for.** 

,Det er vel Obersten?* 

^Nei, ikke saadan — ** 

„Hvad Fanden er det da?" 

„Aa, det lyder saa underligt at sige/ 

„Frem med det!* 

„Jeg er bange for at blive rigtig forelsket!* 

„Nu har jeg hørt det med! Det har jeg sgu aldrig 
været bange for!* ^ 

„Nei, det kan jeg godt forstaae, men det er en anden 
Sag med mig,* svarede Lieutenanten alvorligt. „Jeg kan 
ikke lade være med at tænke paa, at den Kjærlighed, 
eller hvad man nu vil kalde det, der har ført min Fader 
og- Moder sammen, den har dog vist ikke været til Gavn 
og Glæde for Nogen af dem, og — * 

„Vil De nu bare lade være med at blive høilidelig!* 
afbrød Ritmesteren ham. „Lad mig hellere høre, om De 
var heldig med Kvarteer?* 

„Ja, umaadelig!* svarede Lieutenanten og blev strax 
oprømt igjen. „Jeg laa to Dage hos en rigtig flink Bonde, 
derfra kom jeg til Riboltsgave hos Jægermester Schefifel, 
og senest har jeg været i to Præstegaarde.* 

„Var der Præstedøtre?* 

„Det var der rigtignok!* 

„Ja, Præstegaardene er jo nogle af de frugtbareste 
Steder i Landet! — Og De var virkelig slet ikke for- 
elsket?* 

„Naa— aa, forelsket — * 

„Ja, jeg veed ikke, hvad De kalder det, men De har 
da vel gjort Kur, vil jeg haabe, og til Trods for Deres 
Principer hævdet Standens Ære?* 

„Ja, det har jeg vel nok I* 

„Det manglede sgu ogsaa blot, at en Secondlieutenant 
i Hans Majestæts lyseblaa Dragoner ikke havde gjort 
sin Skyldighed i den Retning! — Men, hvad jeg vilde 
sige, imorgen er det den 12te September, saa gaaer det 
løs!* 

,Vil Ritmesteren virkelig være saa god at have mig 
med paa Hønsejagt?" 

„Ja, men ikke før den 14de: de to førsle Jagtdage er 
jeg altid ude paa Stamhuset hos min Broder, og det duer 
ikke.« 

„Er Jagten ikke god der?** 

„Jo, udmærket 1 — Ellers maa De da ikke troe, jeg 
tog derud! Men min Broder er, unter uns gesagt, en 
Snob, der ikke rigtigt respecterer Nogen, som mangler et 
fint Navn, og jeg kan nu engang ikke lide, at man negli- 
gerer mine Lieutenanter. -— Men den 14de tager jeg til 
Langesø, og der mødes vi: hos Baron Rydhauge er Den, 
jeg tager med, altid velkommen, og der vil De more 
Dem — det gjør De jo nu forresten alle Steder! — Kom 
ind!«* 

Den, der havde banket, var et Bud fra Amtmanden, 
som medbragte et Brev. — „Saa for Satan!" udbrød 
Ritmesteren efterat have læst det. „Nu kan vi da fore- 
løbigt opgive Jagten! Amtmanden meddeler mig, at han 
lige nu har faaet Meddelelse om, at Hans Majestæt iover- 
morgen fulgt af Grevinden kommer her til Byen paa 
Gjennemreise til Lilienborg, hvor han et Par Dage vil 
besøge Greven! Det var ogsaa en Fandens ubeleilig Tid 
at vælge! Jeg tør nok sige om mig selv, at jeg er en 
loyal Undersaat, der ikke tillader sig at kritisere Monar- 
kens Handlinger, men Hans Majestæt kunde dog gjeme 
lade være med at komme herover, Hge som Hønsejagten 
gaaer ind!" 

„Men kan Ritmesteren da slet ikke være borte fra 
Byen, fordi Kongen kommer?" spurgte Lieutenanten. 

„Herregud, saa er jeg jo Regimentschef!^ 

„Nei, det er da Majoren!" 

„Major Duseberg? — Nei, saa kjender De ikke ham 
ret! Kommer der Nogetsomhelst paa udenfor det ganske 
Dagligdags, Noget, hvor der kan blive Spørgsmaal om at 
handle efter Conduite, saa melder han sig strax fra. Jeg 
vil parere, hvad det skal være, paa, at jeg har hans Syge- 
melding allerede iaften!" 

Og Ritmesteren fik Ret: lidt efter kom en Oppasser 
med Meddelelsen om, at Majoren desværre ganske pludse- 
hg havde faaet et stærkt Kolikanfald, der nødte ham til 
at holde Sengen i flere Dage, hvorfor Gommandoen over 

Regimentet tilfaldt Ritmester Ravnhjelm som ældst Officeer, 
og i denne Egenskab fik han nu nok at gjøre med at 
conferere med Byens civile Autoriteter om Majestætens 
Modtagelse. 

— Efterretningen om det forestaaende Kongebesøg 
bredte sig med Lynets Hast over den ganske Stad og 
satte Sindene i stærk Bevægelse. Gommunalbestyrelsen 
holdt Extramøde hele Dagen, Agenten roede afsted mellem 
Raadhuset og sit Hjem og transpirerede ved det, saa han 
to Gange maatte skifte hvid Halsklud, Skomager Andersen 
maatle lægge Piben og kaste Tøflerne, hvad der naturlig- 
vis atter gav ham Anledning til at udtale sig om det 
evige Slid, som kun syntes at være forbeholdt den nærings- 
drivende Borger, og inde hos Barbeer Ketelsen kunde man 
Dagen igjennem høre den musikalske Svend fløite ^Vift 
stolt paa Godans Bølge", hvilket maatte ansees som et 
temmelig ubedrageligt Kjendetegn paa, at hans Principal 
agtede at slaa Harpen til denne lige saa yndede som 
almindelig bekjendte Melodi. Rector sukkede ved Tanken 
ort, at han vistnok vilde blive nødt til at give Skolen fri 
idetmindste en halv Dag, men Skolen — baade Lærere 
og Disciple — jublede af samme Grund, dog med Und- 
tagelse af Jochumsen, der jo sværmede for „den oplyste 
Enevælde", og som derfor fingerede, at det Hele var ham 
uvedkommende. 

Endelig blev Programmet til Festligheden fastslaaet. I 
Henhold til Meddelelse fra Hofmarchallatet vilde Hans 
Majestæt staa Fjorden ind om Formiddagen; efter An- 
komsten i Havnen vilde der blive en kort Gour ombord 
i „ Slesvig •* for Honoratiores og stedlige Autoriteter, og 
derpaa agtedes Reisen strax fortsat til Lilienborg saaledes, 
at Kongen tilligemed Amtmanden og Grev Lilie kjørte i 
een Vogn, Grevinden ledsaget af en Hoffrøken og en 
attacheret Kavaleer i en anden. Gommunalbestyrelsen 
nærede imidlertid Haab om at formaa Hans Majestæt til 
at forlænge Opholdet i Byen noget, i alt Fald saa længe, 
at der kunde blive Tid til at præsentere den nye Fattig- 
gaard og Tilbygningen til Arresthuset — arkitektoniske 
Værker af indfødte Mestre, som man gik ud fra vilde have 
betydelig Interesse for Hans Majestæt. 

Aftenen før den store Dag blev Lieutenant Poulsen 
tilsagt til at møde hos Ritmesteren. — „Der er kommet 

Ordre fra Chefen for Kongens Adjutantstab,* sagde Denne, 
„at Regimentet vil have at afgive en Halvdeling Dragoner 
som Escorte herfra til Lilienborg — det følger jo for- 
resten af sig selv. — Nu har jeg tænkt mig at lade Dem 
føre Escorten." 

Lieutenanten blev rød helt op over Tindingerne og 
begyndte at takke. 

„Ja, selv Tak! Men nu stoler jeg paa Deres Gon- 
duite. De har vel hørt, at Hans Majestæt Kongen og 
Grevinden hver kjører i sin Vogn? — Godt! Saa for- 
staaer De vel ogsaa, at det er Hans Majestæt — og 
ikke Andre — der skal escorleres! De sørger altsaa for, 
i det Øieblik Kongen kjører frem, at komme lige ind 
efter hans Vogn, saa tæt op til den som muligt — 
— hvordan, det bliver Deres Sag. — Har De forstaaet 
mig?*' 

„Vel, Hr. Ritmester!* 

„Ja, Andet var det ikke, jeg vilde Dem!** 

Og saa traadte Lieutenanten af. 

— Næste Dag var Alt paa Renene fra Morgenstunden. 
Tepper og Guirlander blev hængt ud fra Husene, Flagene 
heistes, og de sidste Rlomster sattes fast i den store, 
granklædte Æreport nede ved Havnen. Underofficererne 
saae for tyvende Gang efter, om Dragonerne ogsaa havde 
pudset ordentligt. Havnefogden commanderede — aldeles 
umotiveret — to Jagter og Agentens Skonnert til at lægge 
over ved den søndre Mole men contramanderede — lige 
saa umotiveret — sin første Ukas, og efterhaanden be- 
gyndte det rundt omkring i Gaderne at myldre med 
Uniformer. Der var kun Tre i hele Ryen, der ikke mødte 
i fuU dress, og det var Kammerherren, Major Duseberg 
og Jochumsen. Kammerherren kunde jo af gode Grunde 
ikke stille til Gouren og foretrak derfor at være syg, men, 
correct til det Yderste, gik han virkelig i Seng og drak 
to store Kopper Gamillethe. Jochumsen, der vilde vise 
Verden, at han var hævet over alle Former og Fordomme, 
beholdt de stortærnede Renklæder og den bredskyggede 
Straahat paa, men for alligevel ikke at gaa glip af Noget 
havde han længe før nogen Anden taget Plads oppe i 
det ene Kvistvindue paa Lodshuset, hvorfra han bevæbnet 
med en mægtig Kikkert kunde følge Regivenhedemes 
Gang. 

Nu forkyndte Kirkeklokkernes Kimen, at Kongeskibet 
var i Sigte, og saa stormede Alt, hvad gaa kunde, ned 
til Havnen. Snart saae man ogsaa herfra Røgen ude paa 
Fjorden, og Spændingen steg for hvert Minut, der gik. 
Yderst ude paa Molerne havde de fleste af Latinskolens 
Disciple Plads rundt omkring Havnefyrene, dels for herfra 
at kunne se Indseilingen paa første Haand, dels forat være 
saa nær som muligt ved de gamle ^Kattehoveder** — en 
Slags primitive Morterer med Græstørv til Forladning — 
som her var opstillede for under Lodsoldermandens Le- 
delse at afgive den reglementerede Kongesalut. 

Inde paa Quaien var en af Dragoner og Borgervæb- 
ning afspærret Plads forbeholdt Honoratiores, og her 
saae man mellem Officererne civile Uniformer, der aaben- 
bart ikke havde været knappede ret mange Gange i denne 
Konges Tid, og sorte Kjoler, der ikke taalte Dagens Lys. 
Gommunalbestyrelsen var naturligvis mødt in pleno, Vaaben- 
brødrene dannede Spalier, og bagved holdt Vognene, som 
skulde befordre Majestæten, Hendes Naade og Følget til 
Lilienborg, ivrigt og med Ærefrygt betragtede af den pro- 
fane Hob, som tilbragte den lange Ventetid med at studere 
Barberens, i Forveien uddelte. Vise omhyggeligt igjennem. 

Nu drønede Saluten ude fra Havnehovederne, Drengene 
raabte Hurra, og i den hvide Krudtdamp gled ^Slesvig* 
langsomt og fornemt ind mod Bolværket. Nu svaiede 
den — man saae det hvide Ankerornament paa Hjul- 
kasserne — og medens Kirkeklokkerne kimede, og Mu- 
siken spillede, forplantede Hurraraabene derudefra sig langs 
Molerne ind til Quaien. Da man saa herinde fik Øie paa 
Kongen selv, der i Admiralsuniform og med Pibe i Mun- 
den stod oppe paa Gommandobroen, venligt hilsende ind 
mod Land, ja, saa kjendte Jubelen ingen Grænser, og i 
nogen Tid overdøvede Hurraraabene enhver anden Lyd 
-— alene med Undtagelse af Kattehovedernes Drønen, der 
vedblev en god Stund endnu, eftersom det tog Tid at 
lade dem Gang efter Gang. 

Den med Rødt og Hvidt betrukne Landgangsbro blev 
skudt frem, et Teppe bredt ud, og saa skyndte Enhver, 
der havde nogen — om end nok saa ringe — Adkomst 
dertil, sig ombord i „Slesvig" forat stedes til Cour — 
Amtmanden og Ritmester Ravnhjelm forrest. Skomager 
Andersen og Barberen lige efter. Gouren blev af kort 

Varighed, og Hans Majestæt maatte desværre af Hensyn 
til Tidens Knaphed renoncere paa Gommunalbestyrelsens 
fristende Opfordring til at tage den nye Fattiggaard og 
Tilbygningen til Arresthuset i nærmere Øiesyn. Der blev 
givet Kuskene Ordre til at kjøre frem, og efterat Bar- 
berens Sang — i hvilken Grevinden var characteriseret 
som a Danmarks Genius" — var bleven afsunget, steg 
Kongen og hans Følge til Vogns. 

I det Øieblik, Kongens Vogn satte sig i Bevægelse, 
red Lieutenanten, der hele Tiden havde holdt med trukken 
Sabel, stiv som et Postament, rask ind mellem den og 
Grevindens Vogn, fulgt af sin Deling, der sluttede saa 
tæt op til dens Fører, som det paa nogen Maade var 
muHgt. Men Grevindens Kusk, der formodentlig ogsaa 
havde sine Instruxer, kjørte hurtigt til og styrede de stel- 
lende Forløbere midt ind i Escorten: et Par af Dragon- 
hestene blev sky og vilde kaste sig ud til Siden, der 
kom et Øiebliks Forvirring, men saa hjalp Sporerne og 
de kraftige Schenkler: Lieutenanten og Escorten red i 
sluttet Orden efter Hans Majestæts Vogn. 

Hvad der efter Ankomsten til Lilienborg passerede, er 
aldrig bleven rigtig oplyst. Det hed sig almindelig, at 
Kongen — efterat være underrettet om Sagen af ^høiere* 
Vedkommende — skulde have givet Ritmester Ravnhjelm 
en ordentlig Rivaf, og Barbeer Ketelsen vidste endogsaa 
næste Dag at fortælle om, at Hans Majestæt havde truet 
Ritmesteren med at sætte ham paa Munkholmen eller 
Christiansø, hvor det nu var, men det maa i alt Fald 
være blevet ved Truslen, for, efterat Kongebesøget var 
endt, gik den lange Ritmester om i Staden lige saa fri 
og frank som ellers, og da Majoren atter havde meldt 
sig til Tjeneste og foreløbig overtaget Gommandoen over 
Regimentet, red han strax paa Jagt. Paa Veien mødte 
han Kammerherren, som standsede ham og sagde: ^Maa 
jeg gjøre Dem en oprigtig Gompliment, kjære Ritmester, 
for den Tact, hvormed De under vanskelige Forhold har 
ledet Modtagelsen af Hans Majestæt, vor allernaadigste 
Konge! Det var jo ligefrem charmant! Og den unge 
Lieutenant Poulsen, som jeg strax fra Begyndelsen af har 
syntes saa godt om, skal jo have baaret sig fortræfiTeligt 
ad — det skal jeg sandelig ikke glemme haml — Mm 
oprigtige Gompliment!* 

Saa hilste Kammerherren, som om det havde været 
paa Keiseren af Rusland selv, og Ritmesteren red videre. 



— Det var blevet Efteraar, rigtigt Efteraar, ikke længer 
den skjønne, stemningsrige Eftersommer med den rene 
Luft og de rige Farver, men det mørke, triste Efteraar, 
med lange Aftener og stadig, ensformig Regn. Skoven 
stod afbladet og mennesketom — Regimentsmusiken var 
forlængst hørt op at spille derude Lørdag Aften — i Al- 
leerne ved Vandmøllen vadede man i brune, vaade Ka- 
stanieblade, og en Morgen laa der Rim paa Nordsiden af 
Tagene. Rector saae bedrøvet til de sidste Georginer og 
Asters, og de af Drengene, som ikke hjemmefra fik en 
Kurv Vintercarviller og en Pose Nødder, brugte en god 
Del af deres Lommepenge til at kjøbe Frugt hos dé 
langelandske Pæreskippere. Jochumsen havde Efteraars- 
rengjøring og var derfor ikke til at komme nær i flere 
Dage, Obersten havde igjen overtaget sin Gommando -- 
i hvilken Anledning Ritmesterens og Lieutenantens Jagt- 
udflugter blev sjeldnere og kortere — og Kammerherren 
begyndte for Alvor igjen at tænke paa sit Tarokparti. 

Hermed havde det imidlertid sine Vanskeligheder: 
Toldinspecteuren var bleven forflyttet, og nu gjaldt det om 
at finde en ny Fjerdemand — men hvem? Dette Spørgs- 
maal havde i de sidste Uger beskjæfliget den gamle 
Kammerherre, og saa optagen var han af at finde en 
passende Løsning, at han paa en af sine daglige Spadsere- 
ture var lige ved at gaae forbi Postmesterens Frue uden 
at hilse. Feilen blev dog heldigvis redresseret i Tide, og 
Kammerherren styrede som sædvanligt sin Gang forbi 
Rectorboligen forat hilse op til Lise, som paa den Tid 
af Dagen jo regelmæssigt sad ved Vinduet og syede. Lise 
var imidlertid ikke ved Vinduet, og Kammerherren følte 
sig skuffet. For det Første holdt han ikke af Uregel- 
mæssigheder — i de otte Aar, han havde boet i Byen, 
var han nu engang vant til dagligt at se Lise ved det 
samme Vindue, gjennem hvilket han havde fulgt hendes 
Udvikling fra Barn til Voxen — og for det Andet var 
det efterhaanden blevet ham en hel lille Fornøielse at se 
hendes milde Ansigt og faae hendes venlige Hilsen med 

paa Veien. Da han derfor lidt efter mødte hende paa 
Torvet — hun havde været henne hos Manufacturhandler 
Svendsen for Mine og Frederikke — maatte han nød- 
vendigvis standse hende, spørge til hendes Befindende og 
sende Rector en Hilsen. 

Han stod endnu halvt stille og saae efter hende med 
et fornøiet Smil, da Ritmesteren kom forbi. 

, Godmorgen, kjære Ritmester, Godmorgen!** — Kam- 
merherren sagde altid „Godmorgen** lige til Middag. — 
„Har De ogsaa lagt Mærke til, hvor den lille Frøken 
Lassen har embelleret sig i det sidste Aar? — Ikke? — 
Jo, hun er virkelig bleven en complet nydelig Pige. En 
egen fraichetir og noget Umiddelbart, noget Ubevidst ved 
Siden af en naturlig, forstandig Optræden — høist til- 
talende! Og saa er hun saa venlig og opmærksom imod 
mig, gamle Kavaleer, der dog for Alderens Skyld gjeme 
kunde være hendes Bedstefader — ja, det er Noget, man 
lærer at vurdere, naar man er kommen i min Alder! — 
Men jeg vil ikke opholde Dem ■— naa, De skal samme 
Vei, saa meget desto bedre: saa følges vi ad! Jeg skal 
hen og aflægge min Lykønskning hos Geheimeraadinde 
Reesen : det er hendes Fødselsdag, og jeg veed, hun sætter 
Pris paa, at man erindrer den. Kjendte De den salig 
Geheimeraad? — Ikke det! Ak, ja. Tiden gaaer! De 
første Par Aar, jeg boede her i Byen, spillede vi Tarok 
sammen; saa døde Geheimeraaden, og Toldinspecteuren 
kom i hans Sted, men nu er han bleven forflyttet, og 
hvem skal nu remplacere ham? — Kunde De ikke have 
Lyst, gode Ritmester?** 

„Nei, kjære Kammerherre, Tarok egner jeg mig ikke 
for: der er alt for mange Kort at holde sammen paa — 
og De veed, det ligger desværre ikke for mig, at holde 
sammen paa Noget. — Men der er jo Doctor Bigum: 
han skal spille en god Tarok!** 

„Aa, ja, han spiller ganske godt — heller ikke mere 
— men alligevel — nei, ham vil jeg nødigt entrere med. 
Han har saadanne skrækkelige Manerer; jeg veed ikke, 
om De har bemærket, at han spiser med Kniven?** 

Jo, det havde Ritmesteren bemærket. 

„Men saa vil De jo selv indse, at der ikke godt kan 
være Tale om ham. Men hvis De kunde nævne mig en 
Anden, saa — ** 



173 

^Ja, jeg kan!" udbrød Ritmesteren som en Mand, der 
pludselig faaer en Idee. „Lieutenant Poulsen!" 

^Den lille Lieutenant Poulsen! Spiller han Tarok?" 

,Nei, han gjør ikke, men han kan lære det, og under 
en Veiledning som Kammerherrens vil han sikkert lære 
hurtigt. Han er nemlig perfectibel ! Jeg veed Pokker ikke, 
men Alting gaaer for ham: han rider som en gammel 
Manégerytter, han har skudt rigtig kjønt til Høns i dette 
Efteraar, skjøndt det er hans første Jagtsaison, han morer 
sig kongeligt ved Alt i denne Verden, og hvordan det er 
eller ikke er, saa synes alle Mennesker godt om ham — 
selv Obersten!" 

9 Ja, jeg har, som De veed, ogsaa strax lagt Mærke 
til ham: han seer godt ud og har gode Manerer — og 
nu hans Optræden, da han førte Escorten — den var 
jo charmant! — Men troer De nu ogsaa, det unge 
Menneske vil sætte Pris paa at komme sammen med os 
Gamle?" 

^Om jeg troer? Ja, det vil han rigtignok! Han egner 
sig lige godt til at færdes mellem Gamle og Unge. Og 
jeg vilde sætte megen Pris paa, at han kunde opnaa den 
Lykke at optages i Kammerherrens Kreds. Jeg holder 
nemlig meget af min Lieutenant og vil gjerne have ham 
i godt Selskab, men Kammerherren veed bedst selv, at 
mit Selskab — " 

,Alt for beskeden, gode Ritmester, alt for beskeden!" 

„Nei, derværre, paa ingen Maade! Hvad kan han 
lære af mig? At gaa paa Jagt og spille Sexogtreds, det 
er det Hele — og det Sidste vil jeg nu ikke engang 
lære ham!" 

,Ja, jeg skal virkelig tænke over Sagen, og foreløbig 
er jeg Dem i alt Fald meget forbunden for Deres gode 
Anviisning. — En god Morgen, Ritmester Ravnhjelm!* 

Dermed gik Kammerherren lil Geheimeraadinden, men 
allerede næste Dag havde han truffet sin Bestemmelse, og 
Lieutenanlen blev gjennem sin Ritmester spurgt, om han 
maatte have Lyst til, efter forudgaaet nødvendig Under- 
visning, at indtræde i Kammerherrens faste Tarokparti, 
Det havde Lieutenanten selvfølgelig stor Lyst til — hvad 
havde han ikke Lyst til! — og saa blev han tilsagt til 
en Eftermiddag Klokken Fem at møde hos Kammerherren 
for af ham selv at indvies i Tarokspillets første Mysterier. 

— Allerede en halv Time før den fastsatte Tid var 
Kammerherren beredt til at modtage sin Gjæst og gik 
ventende op og ned ad Gulvet i sin Dagligstue. Tykke 
Silkegardiner hang for Vinduerne, et blødt Brusselerteppe 
dækkede hele Gulvet, og Møblementet var saa temmelig 
i gjennemført Stil — 8tyle de la régence. Hvidt og Guld 
var dominerende i Møblerne, forgyldt var Gitteret, som 
skjulte Kakkelovnen, og forgyldt den hvide Kakadues Bur; 
en Glaslysekrone hang ned fra Loftet, og Gandelabre sva^ 
rende til den stod paa Gonsollerne foran Speilene. Paa 
een Etagere var der en Samling af emaillerede Daaser 
og Hovedvandsæg, paa en anden et Frokoststel i Grønt 
og Violet af gammelt sachsisk Porcelain, og kun en Sam- 
ling sølvbeslagne Merskumspiber viste, at det var et Herre- 
værelse og ikke et Dame- Boudoir. 

Her, i disse Omgivelser, følte Kammerherren sig saa 
tilfreds som en gammel Hofmand kan føle sig i et halvt 
frivilligt Exil, og sjeldent eller aldrig faldt Tiden ham 
lang. Morgentoilettet optog en god Stund — Barberingen 
ikke at forglemme — saa drak han sin Ghocolade, røg 
en Morgenpibe til „Flyveposten* og satte sig saa til at 
besørge sin Gorrespondance henne ved det store Ghatol, 
hvis udslaaede Klap gjorde Tjeneste som Skrivepult. Kam- 
merherren corresponderede stadigt med to, tre fordums 
Omgangsvenner i Hovedstaden og en halv Snes gamle 
Damer. Hvert modlaget Brev, som han af en eller anden 
Grund satte Pris paa, blev omhyggelig gjemt, efterat 
først det ubeskrevne Papir var klippet fra — thi Papir 
var Kammerherren gjerrig paa — men ligegyldige eller 
ubehagelige Breve blev strax tilintetgjorte paa den ene 
eller anden Maade — dog saavidt muligt saaledes, at 
Papiret kom til Nytte : det var i det Hele Kammerherrens 
Princip at frigjøre sig for ethvert ubehageligt Indtryk. 
Hans egne Epistler var i Reglen lange men, paa Grund 
af Forholdene, neppe synderhg interessante; for Stilens 
Vedkommende var selvfølgelig en M'^® de Sévigné hans 
Forbillede, og hvad Brevenes ydre Skikkelse angik, da 
var det ham en ufravigelig Regel altid at forsegle dem — 
det Libau'ske Familie vaaben tog sig godt ud — hyppigst 
med sort Lak, eftersom han af gammel Vane stadigt 
fulgte den officielle Hofsorg — og Hoffer har jo megen 
Sorg. Sad han da foran sit Ghatol og skrev, kunde det 

imidlertid lidt hænde, at han lagde Pennen og i halve 
Timer saae stille frem for sig. — Saadant et gammelt 
Chatol med sin Uendelighed af Skuffer og Klapper, Speile 
og Smaadøre, hemmelige Rum og glemte Breve er jo 
særligt egnet til at sætte Fantasien i Bevægelse og mane 
Fortiden &em ; det gaaer med et saadant Møbel som med 
et gammelt Niimbergsk Patricierhus: Øiet glider fra 
Karnap til Kvist, fra Portal tiJ Svalegang, og tilsidst er 
man med Sind og Sans indenfor, midt inde i Fortiden, 
og den slipper En ikke saa let. — Kammerherren saae 
sig selv som Page: i gule Silke-Knæbenklæder stod han 
paa Frederiksberg Slot, rakte Majestæterne Sølvfadet og 
fik ved Taffelets Slutning Gonfect af Dronningens egen 
Haand; han saae sig selv som Lieutenant i Hestgarden 
— Maleriet henne over Sofaen viste hans Skikkelse fra 
dengang — og saa kom de mange Aar, da han stadigt 
var ved Hove og havde bouche-en-cour — det var hans 
lykkeligste Tid ! D e r stod den Daase med Louis Philippes 
Navnetræk, som Hans franske Majestæt havde skjænket 
ham dengang, det var ham overdraget at notificere Kong 
Christian den Ottendes Tronbestigelse ved Hoffet i Paris, 
der laa Etuiet med Brillantringen, som han havde faaet 
af den russiske Keiser, og fra Skufferne lige foran ham 
talte Brevene — fortrolige Billetter fra høitstaaende Per- 
soner, officielle Actstykker og intime Minder om galante 
Eventyr. 

Intet Under, at Kammerherren stundom var længe om 
sin Correspondance, men saa var den Tid gaaet, og han 
kunde begive sig paa sin daglige Formiddagstur og gjøre 
sine Visiter. Var han ikke bedt ud, spiste han hjemme 
paa Slaget fire, røg sig en Eftermiddagspibe, gik i Klubben 
til Eftermiddags-Whist eller syslede med huslig Gjerning, 
hvortil bl. A. hørte, at han med et Par udtjente Glacé- 
handsker polerede sit Sølvløi — det betroedes nemlig 
Tjeneren Jørgen ikke til. Om Aftenen drak han en Kop 
The, læste ^ Berlingske Tidende" og laa i sin Seng inden 
Elleve. 

— Det store Taffeluhr med en forgyldt Statuette af 
Frederik den Sjette ovenpaa slog Fem, men Lieutenanten 
var endnu ikke kommen. Kammerherren tog sit Repeteer- 
uhr op af Lommen, holdt det frem for sig og saae paa 
det, saadan som nu kun en ph'e noble gjør det paa 

Scenen — jo, Klokken er virkelig Fem ! -— Skulde Lieute- 
nanten have taget feil af Tiden? — Nei, nu ringede det, 
og Tjeneren gik ud forat lukke op. 

Lieutenanten blev meldt, kom ind og bad meget und- 
skylde, at han mødte et Par Minutler for sent, men han 
havde været inde hos Major Brusch forat aflevere en 
Gandar, og da Majoren, der var ifærd med at strigle sin 
Hest, erklærede, at han netop skulde samme Vel som 
Lieutenanten, havde Denne maattet vente paa ham og var 
derved bleven forsinket. 

Kammerherren smilede. — »Ja, det er jo en af den 
gode Majors smaa Eiendommeligheder,* sagde han, »at 
han altid skal samme Vei, som Den, han træflPer. For- 
resten er Major Brusch en af mine ældste Bekjendte — 
jeg kan sige: Venner — og har navnlig ved een bestemt 
Leilighed vist mig en virkelig stor Tjeneste. Vilde han 
dog blot lade være med selv at ^øre Staldtjeneste — 
det er ham jo umuligt at soignere sine Hænder! Og saa 
raaber han altid saa høit op, som om han commanderede 
mindst to Escadroner — det generer mig lidt, navnlig 
paa Gaden. Men, enfin, det er jo Smaating! — Vær saa 
god at lægge Handskerne! — Nei, tillad mig, min unge 
Ven : De krænger dem af Haanden og krøller dem sam- 
men, som om det var et Viskeklæde — det maa man 
aldrig! — Saa dan tager man en Handske af! Ja, und- 
skyld, at jeg siger det, men en saa gammel Kavaleer 
som jeg maa vel nok have Frisprog! — Vær saa god 
at lage Plads!" 

Og saa begyndte Undervisningen. Efter den første 
Lection var Lieutenanten nærved at fortryde, at han over- 
hovedet havde indladt sig paa Tarok, og i Drømme dan- 
sede siden de 78 Kort den vildeste Kehraus for ham, 
medens Navne som Cavallo, Fagateriy Scatten og Escarte 
summede ham om Ørene og var lige ved at bringe ham 
til Fortvivlelse. Men da Undervisningen var bleven fortsat 
nogle Gange, begyndte det at klare for ham. Kammer- 
herren roste hans Anlæg, og som Tegn paa sin aller- 
høiesle Tilfredsstillelse stoppede han egenhændigt en af 
Merskumspiberne til sin Gjæst — den store med udska'aren 
Krone, der kaldles »Prinsen af Ahrensberg*, thi hver 
Pibe var opkaldt efter Den, der havde foræret Kammer- 
herren den, eller i hvis Eie den tidligere havde været. 

Efterhaanden svandt ogsaa den Geneerthed, som Lieute- 
nanten dog i Begyndelsen havde følt lidt af, og snart 
passiarede og lo han ganske som ellers med Kam 
merherren, der paa sin Side ogsaa blev mere meddel 
som og fandt stor Fornøielse i at have en saa op 
mærksom Tilhører ved sine Fortællinger om gamle Dage 
Kammerherrens Musæum af Pretiosa blev forevist og for- 
klaret, og det varede ikke længe, 'førend Lieutenanten 
kjendte hver Daases Historie og kunde Nomenclaturen 
paa Piberne udenad. 

— Saa oprandt efter nogle Ugers Forløb den store 
Dag, da det første Tarokparti skulde spilles, og Kammer- 
herren havde efter Sædvane travlt hele Formiddagen. 
For det Første var der visse Indkjøb, han selv besørgede, 
nemlig The og Ost — altid Eid^mmer Ost: ,ikke fordi 
den egentlig har saa megen Smag,'' pleiede han at sige, 
,men det er saadan en rar, proper Ost" ~ og dernæst var 
han beskjæftiget med at tage Vin frem og temperere den. 
Kammerherren holdt nemlig Vinkjelder. Han forskrev 
selv baade Bordeauxvin og Rhinskvin, og gjennnem sine 
Bekjendte i Marinen fik han jevnligt en halv Pibe Madeira 
hjem, Saa tappede han af, etiketterede med Brevstumper 
og lakkede — det von Libau'ske Familievaaben blev 
samvittighedsfuldt trykket øverst i Proppen — og saa- 
danne Dage var en hel Fest for ham. Men alene det 
at komme ned i Kjelderen og tage Vin frem til Spille- 
parlieme var ham en stor Fornøielse, og hernede mellem 
de støvede Flasker bevægede han sig med en lignende 
Følelse af Velbehag og stille Nydelse som den, med hvil- 
ken Rector puslede i sin Have. 

Længe før Tiden var Alt i Orden, og da Gjæsterne — 
Amtmanden, Byfogden og Lieutenanten — paa Slaget 
Sex meldtes af den livréklædte Jørgen, var Sølvsta- 
gerne tændte paa Spillebordet, og Themaskinen snurrede. 
Kammerherren skjænkede selv, Jørgen bød om — man 
drak af gammelt Kjøbenhavnsk Porcelain — og saa be- 
gyndte Tarok'en. Lieutenanten spillede meget anstændigt, 
og da det een Gang virkelig lykkedes ham helt at vild- 
lede sine Medspillere, saa at de først efter Midten af Spillet 
opdagede, at han var den Stærke, og at det var umuligt 
at forhindre ham fra at faae en Konge VUimo, da smilede 

Kammerherren og nikkede bifaldende, ret som om han 
vilde sige: ,Ja, men hvem har været hans Læremester!* 

Aftensmaaltidet var elegant og luxuriøst — i det Hele 
sparede Kammerherren kun paa een Ting, og det var 
paa Papir; der var Hochheimer til Grustademe og Bour- 
gogne til Harestegen, og da Jørgen tilsidst bød Skaalen 
med Frugt om, gav hans Herre ham et Vink, hvorpaa 
han hentede en korthalset, sort Flaske henne ved Buffeten 
og skjænkede gammel Madeira rundt — det var Noget, 
der ikke gik paa hver Dag. 

Lieutenanten havde naturligvis moret sig storartet og 
fortalte sine skeptiske Kamerater, at Kammerherrens Tarok 
rigtignok var noget ganske Andet end deres evige L'hombre 
og Basette, og da Kammerherren næste Gang traf Rit- 
mesteren, takkede han .ham for den fortræffelige Fjerde- 
mand, som han havde givet Anvisning paa. — »Han 
passer over al Forventning ind i vor Kreds," sagde den 
Gamle. »Han er klædelig utvungen i sin Tale, har aaben- 
bart Anlæg for Spillet og holder elegant paa Kortene — 
han har nu ogsaa en virkelig smuk Haand. Ja, om det 
saa var ved Bordet, saa overraskede han mig ligefrem 
ved endogsaa at have Forstand paa Vinen, for da Jørgen 
skjænkede et Glas af min Madeira — den, jeg fik hjem 
med „Bellona" i 47 — saa var det en ren Fornøielse at 
se Lieutenant Poulsen nyde det — nyde det med For- 
stand — det gjør desværre kun de Færrestel — Men jeg 
opholder Dem, gode Ritmester, og Kongens Tjeneste gaaer 
jo for Alt I Endnu en Gang Tak for Deres gode Raadl 
— En god Morgen!" 



Jochumsen havde — mærkeligt nok — Intet imod, 
at Lieutenanten kom hos Kammerherren. Naturligvis ud- 
stødte han af og til, naar Kammerherrens Navn nævnedes, 
et overlegent „Bah!" og brummede halvhøit et „Afdanket 
Mundskjænk!" men i Virkeligheden havde han ganske 
den samme uvilkaarlige Respect for Kammerherren, som 
hele den øvrige By, og satte derfor ogsaa Pris paa, at 
hans Protegé kom der i Huset. Der var endogsaa Øie- 
blikke, hvor han, trykket under Vægten af sin Hemmelig* 
hed ligesom Kong Midas' Barbeer, tænkte paa at gaa ti 

Kammerherren og betro ham, hvad han vidste om Lieute- 
nantens Familieforhold, men hver Gang det kom til Styk- 
ket, manglede han alligevel Courage, eftersom Kammer- 
herrens hele Væsen var af den Natur, at det ligesom holdt 
Alle — selv en Jochumsen — tre Skridt fra Livet, baade 
i al Almindelighed og specielt med Hensyn til at paatvinge 
ham Andres Hemmeligheder. 

Jochumsen tav altsaa stille, og hvor haardt det end 
faldt ham, søgte han heller ikke oftere at optage Discus- 
sionen med den gamle Major, men nøledes med af og 
til, naar de tilfældigt mødtes, at blinke til ham og smaa- 
nikke til ham paa en høist mystisk Maade — et Frimurer- 
sprog, der efter Jochumsens Mening skulde sige saa meget 
som: »Jeg forstaaer ikke din Stædighed, og jeg respec- 
terer dog din Hemmelighed!" men som Majoren haard- 
nakket lod, som han ikke forstod. 

Uden at han egentlig selv vidste, hvad han vilde sige, 
eller hvad han vilde have oplyst, gjorde han ogsaa et 
Par Gange Forsøg paa atter at nærme sig Jomfru Ginge, 
men uden alt Held: hun blev mere og mere sky, og til- 
sidst laasede hun sin Dør, naar hun mærkede hans Komme, 
og var ikke at formaa til at lukke op. 

Skuespiller Bertram, som igjen havde reist sig af 
Sengen, og som derfor dagligt kunde sees i Brændevins- 
brænderens Skjænkestue, forfulgte derimod nu Jochumsen 
og vilde endelig fortælle og atter fortælle, hvad han vidste, 
og da Bertram jo var for Jochumsen som en udpresset 
Citron, af hvilken der ikke kunde faaes en Draabe mere, 
var denne Fortrolighed efterhaanden temmelig generende 
og temmelig dyr. 

— »Her er otte Skilling, Bertram, gaa saa!" sagde 
Jochumsen en Dag til ham, og Bertram tog Pengene, 
men han gik ikke for det. 

»Ak, De skulde have seet hende i »Don Cæsar de 
Bazan", Hr. Overlærer!* blev han ved — »et Stykke, i 
hvilket ogsaa jeg har feiret beskedne Seire hos et for- 
staaende PubHcum! Ak, hvad er hun nu! Og hvad 
kunde hun sige til sin Undskyldning ? — Intet Andet, end 
at hun var falden efter en virkelig Major!" 

»Vaas, Bertram 1* 

»For en Major, Hr. Overlærer!" 

»Ja, det er godt, Bertram, Farvel!" 

Og Jochumsen skyndte sig bort, filosoferende over, 
hvor underligt Meget dog gik tiJ i denne Verden. — Var 
det nu for det Første ikke mærkeligt, at han overhovedet 
var bleven kastet ind i hele det Spørgsmaal om Lieute- 
nantens Familieforhold! At han skulde komme ind i 
Klosteret forat spørge Jomfru Ginge om Præstens Pibe- 
kraver og der løbe paa Bertram, at han netop skulde 
sidde i Aalekisten, da Samtalen førtes ovenover, og at 
den gamle Major skulde skjænke ham sin Fortrolighed! 

— Ja, den store Hob vilde kalde det Hele tilfældigt, men 
hvad var i Grunden tilfældigt? Intet! •— Alt, selv det 
Mindste, havde eller fik naturligvis sin bestemte Betyd- 
ning her i Verden, det gjaldt kun om at faae Øie for 
Forbindelsen mellem Aarsag og Virkning, se den fine 
Traad, der knyttede Tilværelsens Momenter sammen. 
Verden var opfyldt, ikke blot af Løngange og Hemme- 
ligheder, som man for hvert Skridt traadte paa, men 
ogsaa af utallige, hinanden krydsende Traade; det gik 
med dem, som med den „flyvende Sommer** ved Efter- 
aarstid: man følte ideligt Spindet, men man saae det 
sjeldent. — Nei, Intet var tilfældigt. Alt var rationelt og 
lovbundet. — Og hvor var det dog egentlig mærkværdigt, 
at alle Andre i denne Sag kun havde en stykkevis Viden, 
og h a n alene var Den, der holdt alle Traade i sin Haand ! 

— „Bertram veed, hvem Moderen og Sønnen er, men 
ikke, hvem Faderen er! Majoren veed, hvem Faderen og 
Moderen er, men ikke hvem Sønnen er, og Sønnen — 
han veed hverken det Ene eller det Andet ! Majoren troer 
ikke, at jeg veed, hvor Sønnen er, Bertram troer ikke, 
at Majoren veed, at jeg troer — nei, stop! Hvordan er 
det nu!" 

Og Jochumsen var tilsidst lige ved at løbe sur i Pro- 
blemet om sin egen Viden og de Andres Tro og kom 
et Kvarteer for sent til Femthe, saa at Hvederne ikke var 
fuldt saa varme, som de havde været, i hvilken Anled- 
ning Isac ganske uforskyldt fik en Overhaling, som han 
dog forresten tog temmelig let. Saa blev Jochumsen ær- 
gerlig, og saa begyndte han at drille Isac. — „Det er en 
smuk Neveu, De har!" begyndte han. 

„Nu, ja, Hr. Overlærer, naar De siger det, saa er 
han det vel, men jeg har nu aldrig fundet Aron egentlig 
smuk!" 

,Vaas! — De veed sgu meget godt, hvad jeg mener I 
Troer De, jeg finder ham smuk! — Han er jo baade 
skjævbenet og rødbaaretl — Nei, men veed De, hvad 
han er? Han er den durkdrevneste Slyngel, der kan gaa 
i et Par Gymnastiksko — nu skal De blot høre! Den 
Kiasse, han er i, er ganske flink i Tysk, men i forrige 
Uge begyndte Gharactereme gjennemgaaende at falde lige- 
som et Barometer mod Storm, og igaar mødte saa 
godt som hele Banden uforberedt hos mig. Det maatte 
jo have en Aarsag — Alt i denne Verden har en rationel 
Aarsag, Isac, det gjælder kun om at faae Øie paa den I ~ 
og ved at lirke mig frem og ved at stave og lægge sam- 
men fik jeg da omsider ud, at Deres værdige Neveu havde 
oprettet et ligefrem Assuranceselskab mod daarlige Gharac- 
terer. Deltagerne betalte et Gontingent af to Skilling om 
Ugen, og til Gjengjæld forpligtede saa Selskabet — det 
vil sige Monsieur Aron — sig til at udbetale Medlem- 
merne to Skilling for hvert mdl. og fire Skilling for hvert 
slet, saa at de altsaa var ganske godt dækkede mod Tab 
af Gharacteerpengene hjemme. — Ja, De skal ikke sidde 
og grine saa fornøiet, Isac, og være saa stolt af Deres 
Neveu, for han blev narret alligevel: der er Noget, der 
hedder Nemesis! Veed De nemlig, hvad hans Kamerater 
gjorde? De besluttede at sprænge Actieselskabet, og i 
den Anledning mødte de, som sagt. Alle uforberedte hos 
mig og tog deres slet'er med Anstand. — Tag De nu 
en Hvede til, Isac!" 



Syvende Klasse havde henvendt sig til Rector med 
Anmodning om at maatte holde Skolebal i Begyndelsen 
af December, og skjøndt Rector naturligvis altid var for- 
tvivlet, baade naar der skulde være Skolebal og Skole- 
skovtur, fandt han dog, at det hørte til de nødvendige 
Onder og gav sit Samtykke; kun stillede han den Betin- 
gelse for Ballets Afholdelse, at der inden en vis Frist 
skulde være tegnet to Trediedele af Skolens Disciple, og 
stor var derfor den Energi, som nu udfoldedes. En 
Gomité paa Fire af de to ældste Klasser valgtes, Lister 
blev lagt frem, og Tegningen begyndte. 1 de første 
Dage var det lidt smaat med Deltagelsen, og Rector be- 

gyndte allerede at haabe paa, at det kunde gaa overstyr, 
men saa øvede ældste Klasse en venskabelig Pression paa 
de Mindre, og Resultatet blev, at det forlangte Antal teg- 
nedes. 

Ballet var nu sikret, og Søstre, Kusiner og Veninder, 
i og udenfor Byen, fik travlt med Stadsen og ventede 
med Længsel den store Dag. Jochumsen optraadte ved 
denne, som ved de fleste andre Leiligheder, i Skikkelse 
af en Slags Over-Rector og bistod paa forskjellig Maade 
Balcomiteen. Han censorerede de indkomne Viser — de 
kasseredes forresten alle paa een nær, som Jørgen Helmer 
havde skrevet — og han gav de to Disciple, der skulde 
underhandle med Klubværten, værdifulde Raad. Man 
pleiede nemlig altid at faae en varm Ret med koldt Bord, 
men den varme Ret, der kaldtes ^Dyreragout", var efter- 
haanden kommen i Miscredit, og det var blevet en Tra- 
dition, at Ragout' en hvert Aar lavedes paa Værtens guld- 
brune Køter ^Max", der antoges at være ligesom den 
Galt Sæhrimner; Jochumsen anbefalede derfor indstæn- 
digt at have Opmærksomheden særlig henvendt paa 
det kolde Bord og tiiføiede en Advarsel om endelig 
ikke at lade sig nøie med, „at der laa tre Ansjoser 
og vrælede til fire overskaarne Æg ved den anden Bord- 
ende." 

For Lærerne var Skoleballet naturligvis ikke nogen 
egentlig Fornøielse, men de tegnede sig alligevel strax 
Allesammen med Undtagelse af Adjunct Engel — der een 
Gang for alle var fritaget for „Extratjeneste* — og 
Møller, som erklærede, at han var forhindret, da han den 
Aften havde lovet sig ud til Obersten eller rettere Oberst- 
inden. Han var i det Hele stærkt optagen af dette Hus, 
hvor han stadigt opdagede mere og mere aandeligt Liv, 
og hvor han i Frøken Minna fandt en moden og ægte 
Kvinde, som i den Grad delte hans Syn paa Oehlen- 
schlågers leflende Sanselighed, at hun endogsaa havde 
paapeget forskjellige af ham overseete Steder i „Aladdin", 
hvor det Frivole var stærkt fremtrædende. Møller fik 
imidlertid ingen Fornøielse af sin Protest, thi Jochumsen 
sagde ham kort og godt, at det selvfølgelig var enhver 
Lærers Pligt at være med, og at en Udeblivelse vilde 
være det Samme som en Skandale — og saa tegnede 
Møller sig. 

De^ ældre Disciple havde længe i Forveien travlt med at 
sikre sig de »bedre Damer". Engagementet gik pr. Gora- 
missionair, og der dreves en Slags Tuskhandel, idet A 
fik Lov af B til at danse Borddans med dennes Søster, 
imod at B tilsikredes Gotillon med A's Kusine o. s. v. 
Stor Forskjel gjordes der naturligvis, thi medens Skole- 
ballernes feirede Skjønhed, der var bleven confirmeret 
sidste Paaske, havde Fjerde Extra besat otte Dage i For- 
veien, kostede det den stakkels Hans Peter megen Møie 
at faae Mine og Frederikke anbragte. De havde været 
med i flere Aar men ikke gjort Lykke — første Gang 
havde Mine oven i Kjøbet inclineret for en af Leietjenerne, 
der tilfældigt opholdt sig i Balsalen, og senere motiveret 
denne Feiltagelse med, „at han havde været saa venlig 
imod hende ved Bordet". 

— Saa kom endelig Balaftenen. Byens tre Karether 
var i uafbrudt Bevægelse, og Omnibussen, der om Som- 
meren kjørte til Skoven, var ogsaa med, men de 'Fleste 
gik dog, ja, enkelte Smaapiger blev baarne lige fra 
Hjemmet til Klubben, hide i den store Forstue tog man 
Overtøiet af, og alt som Shawler og Gheniller, Ga- 
loscher og Pelsstøvler forsvandt, sprang Psycher ud af 
Puppehammen og bevægede sig med bankende Hjerte 
ind i Salen, hvor Gomiteen stod ved Døren og bukkede. 

Paa en Forhøining i Baggrunden sad allerede Mu- 
siken — Regimentsmusiken civil — og langs Salens Sider 
placerede sig Mødre og Tanter; Baldamerne stod neden- 
for Tribunen, Disciplene i den modsatte Ende af Salen, 
og kun enkelte af de største vovede sig forsigtigt over 
Gulvet hen til Damerne — de saae ud som Parlamen- 
tairer, der sendes til en Qendtlig Leir forat opfordre denne 
til Overgivelse paa ærefulde Vilkaar. 

Rector stod midt i Salen og saae ulykkelig ud, Læ- 
rerne gik rundt og converserede Honoratiores blandt For- 
ældrene. Fædrene udgjorde en egen Pariakaste, som i 
dump Fortvivlelse havde forskanset sig i det ene Hjørne 
og kun ventede paa det Øieblik, da de kunde kaste de 
uvante hvide Handsker og trække sig tilbage til en 
L'hombre i et Sideværelse. 

Nu spillede Musiken op. Skolens Dux, Jørgen Helmer, 
bukkede for Lise, og saa aabnede de To Ballet. Lise 
saae nydelig ud, ung og frisk, mild og venlig, og hun var 

maaske den Eneste af alle de voxne og halvvoxne Piger, 
der slet ikke havde Balfeber. Hun tog nemlig det Hele 
som Noget, der hørte til og skulde være: hun var jo 
Rectors Datter og som saadan selvskreven til at aabne 
Ballet og til at spille en vis Rolle, men at denne Hyl- 
dest, der saaledes vistes hende, kunde gjælde hende 
personligt, faldt hende ikke et Øieblik ind, og hun 
dansede og converserede derfor lige saa roligt, som hun 
bevægede sig hjemme i Dagligstuen, drøftede Skole- 
anliggender med sine Kavalerer og tog sig moderligt af 
de Smaa. 

Mellem Dansene saae man Mødrene ivrigt rette paa 
Skuldersløiferne af de mindste Pigebørn og trække ned i 
Kjolerne: af og til kunde man ogsaa se en ubarmhjertig 
Moder komme halende med en lille Søn, der hellere vilde 
gøre Sjou ude paa Gangene og drikke Bruslimonade, men 
som nu var bleven attraperet paa fersk Gjerning og fik 
bestemt Tilhold om at danse næste Dans. Lærerne 
promenerede op og ned, Fædrene var forsvundne, og 
Musiken fik sig en Hjertestyrkning — Trompeter Rubek 
flere. 

Nu kom Franqaisen — den var ikke Mines og Frede- 
rikkes stærke Side, men de slap dog igjennem den — og 
saa gik man til Bords. ^Dyreragout'en" gled ypperligt 
ned til Trods for alle Vittigheder, den kolde Puusch satte 
strax Humeuret op, og saa slog det ældste af Gomiteens 
Medlemmer paa Glasset og reiste sig for at udbringe 
Rectors Skaal. Almindelig Taushed og forfærdelig Angst 
hos Talerens kvindelige Paarørende, der følte Øieblikkets 
Alvor og indsaae, at Familiens Ære stod paa Spil. Ta- 
leren var meget bleg, og det var med noget rystende 
Stemme, han udtalte, at han følte en overordentlig Glæde 
ved at skulle have den Ære o. s. v., men Talen blev af- 
leveret uden Standsninger, og man raabte dundrende 
Hurra for Rector. Det var under Talen virkelig lykkedes 
Denne at se saa overrasket ud, som det overhovedet er 
muligt for en Rector ved slige Leiligheder, og nu reiste 
han sig og talte for Skolen, og saa raaljte man igjen 
Hurra med god Villie og med Lungernes fulde Styrke. 
Man tog fat paa Kransekagen — og man sang Jørgen 
Helmers Vise for Damerne, der gjorde umaadelig Lykke 
hos det taknemmelige Pubhcum og indbragte den be- 

skedne Forfatter en Uendelighed af Gomplimenler, men 
de følgende Talere hørte man kun halvt paa, og saa 
reiste man sig og gik ned til Borddansen. 

Som blæst bort var nu al Forlegenhed og Stivhed. 
Den, der ved »Begyndelsen af Ballet knap havde turdet 
tale til sin Dame, fik nu ordentlig Munden paa Gled, 
man dansede ganske anderledes freidigt og førte sikkert, 
og først nu vovede man rigtigt gjennem Inclination og 
søgende Blikke at vise sine varme Følelser for sit Hjertes 
Dame. — Der kan være noget Fint og Kjønt over Skole- 
drengens bly Forelskelse, over hans keitede Stammen og 
hans altid frugtesløse Forsøg paa at faae de behandskede 
Hænder anbragte; straalende af Glæde kan hans Blik 
tindre, naar det møder hendes, og blufærdigt rødmende 
over sine egne Tanker kan han slaa det ned, naar det et 
eneste Øieblik har forvildet sig til den spæde Fure i hans 
Udkaames Hals — senere i Livet er hverken Blik eller 
Tanke saa discret. 

Saa kom Gotillon'en. Storartet Intrigeren, jublende 
Stolthed og skuffede Forhaabninger. Det lykkedes Lise 
— men ikke uden Vanskelighed — at formaa to af de 
Kavalerer, der havde tiltænkt hende deres Buket, til i 
Stedet for at lyksaliggjøre Mine og Frederikke med den; 
selv gav hun sin Sløife til Jørgen Helmer — hun gav 
den altid til Skolens Dux. 

Klokken blev To, og Dansen skulde egentlig høre op. 
Men saa kom Gomiteen og bad Rector, om der ikke 
maatte danses en eneste Extra-Vals endnu, og Rector gav 
efter. Den Extra-Vals blev imidlertid trukket ud i det 
Uendelige; Mødrene kjedede sig med Anstand, men Fæ- 
drene, der forlængst havde gjort Beterne op og bagefter 
drukket det ene Glas Punsch efter det andet, gabede om- 
kap med Musiken oppe paa Tribunen, hvor navnlig Trom- 
peter Rubek, som tracterede Gontrabassen, gjorde sig be- 
mærket ved aldeles i Søvne at føre Buen, medens de fede 
Fingre paa hans venstre Haand udførte de mærkeligste 
Evolutioner paa Strengene, Evolutioner, der nærmest 
maatte bibringe en Ukyndig den Forestilling, at han var 
ifærd med at fange Lopper. — Omsider blev der dog 
klappet af, der lød en Fanfare fra Tribunen, og saa gik 
eller kjørte man hjem i den stjerneklare Frostnat, lyttede 

efter Taarnvægteren, der raabte Tre, og sagde Godmorgen 
til hans syngende Gollega nede paa Torvet. 

— „Gud, hvor Adjunct Møller danser yndigt!" sagde 
Mine, da hun og Søsteren var kommen op paa Lises Væ- 
relse, og Frederikke supplerede strax denne Bemærkning 
med et: „Ja, og saa fører han saa deiligt — synes Du 
ikke, Lise?" 

„Det veed jeg saamænd ikke," svarede Lise, „jeg har 
ikke danset med ham." 

„Ja, men synes Du da ikke, han tager sig storartet 
ud?" 

„Nei, ærlig talt, jeg synes ikke, det klæder ham at 
danse." 

„Gud, hvor kan Du sige det, Lise I" lød det i Kor, 
og temmelig forargede over Kusinen, der altid skulde være 
saa kræsen, sov de to smaa Præstedøtre ind og drømte 
om Møller og et Par af de nettere Disciple. 

— Der var En til i Rectorboligen, der drømte, og det 
var Hans Peter. Da han kom hjem fra Ballet, kunde 
han først slet ikke blive klog paa, om han var meget 
glad eller meget bedrøvet — det var helt underligt. Saa 
blev han dog klar over, at han nærmest var voldsom 
glad — glad for Lise. Ikke fordi han havde danset med 
hende — to Gange havde han været lige ved at inclinere 
for hende, men havde opgivet det, fordi det var saa flout 
— men i Aften havde han pludselig faaet Øinene op for, 
at Lise var det Bedste og Deiligste i denne Verden. — 
Hun var slet ikke mere hans Kusine — langt Qemere og 
dog nærmere — men, aa, hvor var hun nydelig og mild 
og fin ! — Han havde været en rigtig Laban imod hende, 
havde han, men det skulde blive anderledes: hun skulde 
se, at han godt kunde være baade flittig og alvorlig — 
fra i Morgen af skulde der ske en Forandring. — Aa, 
hvor var hun sød! — Men ikke et Ord vilde han sige, 
før han havde faaet Artium — ikke et Ord! 

Og med dette priselige Forsæt sov Hans Peter ind, 
men da han vaagnede næste Formiddag, kunde han ikke 
strax besinde sig paa, hvad det var, han følte sig saa 
glad ved : det var dog kun et Øieblik, saa stod Tanken 
om Lise igjen for ham i hele sin Herlighed. Og da han 
lidt efter saae hende selv ved Kaffebordet, blev han rød 
i Hovedet, og da hun om Eftermiddagen lagde sin 

Haand paa hans Skulder, foer han sammen, som om 
han havde trukket en Gnist fra den store Elektriseer- 
maskine. 

Om Aftenen laasede han sin Dør og tatoverede et la- 
tinsk L paa sin venstre Arm — men Alt det drømte 
Lise naturligvis ikke om, og i den Grad misforstod hun 
Fætterens forandrede Væsen, at hun et Par Dage efter 
blev ganske ængstelig og sagde til Rector; ^Blot Hans 
Peter ikke er daarlig: han sidder ganske stille og læser, 
og da jeg vilde give ham fire Skilling, sagde han nei 
Takl« 

,Aa, det gaaer vel nok over," sagde Rector, der 
rettede Stile og nødigt vilde forstyrres. »Han har for- 
modentlig spist for megen Frugt og har Ondt i Maven!« 

Og det slog da ogsaa Lise sig til Ro med. 

— Det var, hvad man her i Byen kaldte Eftermiddag, 
det vil sige Klokken var henimod Tre. Ritmesteren sad 
ved sit Vindue, røg en Cigar og saae ud paa Gaden. 
Han havde som sædvanligt læst alle de Skilte, han kunde 
øine, baade forfra og bagfra, og havde nu tilbragt det 
sidste Kvarteer med at betragte Brændevinsbrænderens 
Gaard ligeoverfor — ikke fordi den i og for sig frembød 
noget Mærkeligt eller kunde siges at have Nyhedens 
Interesse, men simpelthen fordi der i Øieblikket ikke var 
nogetsomhelst Andet at se paa. Ritmesteren talte, hvor 
mange Klukflasker der var opstillet i Vinduet, og prø- 
vede paa at læse, hvad der stod paa Etiketterne. Det 
lykkedes ham at dechiffrere to af Navnene som »Ratafia* 
og »Hippokras*, men de øvrige var det ham end ikke 
ved Anvendelsen af den vildeste Gonjecturalkritik muligt 
at udtyde; han opgav derfor tilsidst alle videre Forsøg og 
nøiedes saa med, hver Gang Døren gik, at kaste et Blik 
ind i den halvmørke Bod, hvor man i Baggrunden skim- 
tede liggende Ankere med blanke Messinghaner, og hvor 
der paa , Disken stod en Række Potte- og Pæglemaal af 
Kobber" '^ed afslidt Fortinning. Nu fyldtes pludselig 
Porten med Damp, op under Rendestensbrædtet trængte 
den, og helt ned ad Gaden bølgede i den skarpe Frost- 
luft de hvide Skyer; Tjenestepiger med pjusket Haar, 
blaafrosne Arme og klaprende Tøfler kom som ved et 
Trylleslag fra alle Sider for at hente varmt Vand — nu 

var der da Noget at se paa for Ritmesteren — og saa 
bankede det. 

^Kom ind! — Aa, er det Dem, Lieutenant Poulsen! 
Vær saa god at tage Plads! — Nei, kom først herhen, 
saa skal ;De se en flot Tøs! Hun seer sgu formelig godt 
ud!« 

„Hvem mener Ritmesteren?* 

„Hende dernede med det brune Skjørt. Hun har 
ligefrem Fa<2on paa Benene — det seer man ikke hver 
Dag her til Lands!* 

„Aa, fy! Hun har jo Huller paa Strømperne — se, 
Hælen stikker ud!* 

„Ja, hvad saa! Derfor kan hun da gjerne være vel- 
skabt!* ... 

„Det kan hun ganske vist, men jeg tilstaaer, at jeg 
ikke let kan faae Øie for noget Bedaarende, naar jeg seer 
saadan en rød Hæl grine!* 

„Hvor Fanden har De egentlig alle de fine Fornem- 
melser fra, Lieutenant?* 

„Ja, jeg skal ikke kunne sige, om det er fra min 
Fader eller min Moder!* 

„Nei, det er De jo lovlig undskyldt i! — Aa, tag mig 
en Cigar — Kassen staaer derhenne! — Nei, vent lidt, 
skynd Dem først herhen, saa skal De se!* 

Det Syn, som Ritmesteren nu vilde vise sin Lieute- 
nant, var ogsaa nok værd at se. Skraas overfor i Spæk- 
høkerens Vindue laa en mægtig plukket Gaas, og kom- 
mende fra hver sin Side var baade Kammerherren og 
Major Duseberg uvilkaarligt standsede foran den. 

„Det er glimrende!* raabte Ritmesteren. „At se de 
To mødes i stille Begeistring for samme Object!* 

„Ja,* svarede Lieutenanten, „det gjør de nok, men vil 
Ritmesteren lægge Mærke til den forskjellige Maade, paa 
hvilken de beundrer: Majorens Tænder løber i Vand ved 
Tanken om Kilebenet, og han beregner, hvor meget Fedt 
Gaasen kan give; Kammerherren derimod tænker sig 
Dyret ligge smukt brunet paa et Fad af Kjøbenhavnsk 
Porcelain og seer sig selv tranchere det efter alle Kunstens 
Regler — det er en stor Forskjel!* 

„Aa, ja, saagu, der kan være Noget i detl — Men 
siden vi taler om Major Duseberg, skal De dog høre hans 
sidste Genistreg. De veed jo nok, at hans — lad mig 

sige: bedre — Halvdel kjører ham i stramme Liner og 
navnlig vaager nøie over, at han ikke kommer for sent 
hjem. Nii sidder jeg imidlertid for et Par Aftener siden 
i Klubben med- ham, og da Klokken bliver Elleve, vil han 
jo bryde op. Men da der ellers ikke var et Menneske, 
man kunde snakke med, vilde jeg jo nødigt af med ham 

— gaa i Seng paa den Tid af Eftermiddagen kan man 
sgu dog ikke! — og saa bestilte jeg to Gange stuvede 
Muslinger, skjøndt jeg egentlig ikke kan udstaa de Skal- 
dyr. Det hjalp: Majoren blev og drak oven i Kjøbet en 
Arracstoddy bag efter, og Klokken blev Tolv, før han 
kom afsted. Jeg sidder imidlertid endnu et Kvarteers Tid 
og kigger i en dum Avis, men da jeg gaaer hjem — det 
var vel saadan henad Et — og kommer udenfor Majorens 
Hus, saa hører jeg ganske tydeligt Vægteren raabe Elleve 
inde i hans Port. Jeg vilde ikke tro mine egne Øren, 
men da jeg gaaer den gode Maaløv paa Klingen, tilstaaer 
han omsider, at det var Majoren, der havde givet ham 
fire Skilling forat raabe Elleve — det kan man kalde 
durkdrevent, hvad! — Naa, tag Dem nu den Cigar, 
De ikke fik før, og lad mig høre, hvad De kommer 
for!" 

„Ja, det er egentlig forat bede mig fri imorgen For- 
middag — hvis Ritmesteren ikke har Noget imod det, er 
Lieutenanl Arup villig til at tage min Tjeneste.** 

„Værsaagod, De har Deres Frihed — men maa jeg 
saa spørge, hvor De skal hen?" 

„Jeg skulde til Kammerherren. Jeg har lovet at hjælpe 
ham med at tappe en halv Pibe Sherry af, som han 
lige har faaet hjem.* 

„Det var som Pokker! Er De allerede avanceret saa 
vidt i Kammerherrens Kridthus, at De bliver betroet til 
at komme i Vinkjelderen ! Der kommer jeg sgu aldrig! 

— Ja, De kan sagtens! De er ung, og De er glad ved 
det Hele; De tager imod, hvad Livet byder, og forlanger 
ikke Urimeligheder. — Tænker De endnu paa at ville til 
Høiskolen?" 

„Nei, ærligt talt, jeg troer ikke, at — " 

„Hvad sagde jeg! Jeg sagde, at alt det med Energi 
og lignende Vidtløftigheder, det var en Børnesygdom, som 
nok vilde gaa over her i Provinsen. — Nu er De da ikke 
et Haar* bedre end vi Andre! — De er egentlig værre. 

for jeg er dog klar over, at det er et skrækkeligt Liv, 
man fører, men De er inderlig tilfreds baade med Dem 
selv og med Tilværelsen! — Naa, kan man være det, er 
det sgu ogsaa det Fornuftigste, for man har alligevel ikke 
Andet end Ærgrelser her i Livet I* 

»Har Ritmesteren havt Ærgrelser?** 

„Om jeg har? For det Første har Melmandens væmme- 
lige „ Bankør ** igjen begyndt at gjøre sig behagelig for 
»Juno* — ja, det kan ikke hjælpe. Du slaaer med Halen, 
gamle Tøs, Du er og bliver upaalidelig og letsindig trods 
dine ni Aar ! — og da jeg naturligvis nødigt vil have Fa- 
milien forøget paa den Maade og heller ikke nænner at 
lade Dyret ligge her alene, saa sidder jeg den halve Dag 
hjemme som Dydens Vogter og kjeder mig erbarmeligt. 
Naa, for det Andet, saa har jeg ogsaa ærgret mig over 
den Historie paa Danseboden — det bliver rimeligvis til 
Krigsret!" 

„Troer Ritmesteren virkelig — * 

„Ja, De hørte selv, hvad jeg paa given Anledning sagde 
til Folkene forleden: jeg sagde, jeg haabede, at liigen af 
min Escadron nogensinde vilde begynde Klammeri med 
Civilister inde paa Larsens Dansebod, hvor de søger om 
Lørdagen, men at jeg paa den anden Side stolede paa, 
at hvis der blev Klammeri, saa var det Dragonerne, der 
gav, og Civilisterne, der fik Prygl — det var da en 
meget kristelig Formaning, ikke sandt! Nu, sidste Lørdag, 
var der en halv Snes af mine Dragoner henne at danse, 
men der var nok et halvt hundrede Civilister; saa drikker 
En af dem Veilby — De veed, ham, den stærke Smed 
— en Skalle, og Veilby slaaer jo saa en tre, fire Stykker 
i Gulvet, men det forslog alligevel ikke: Civilisterne var 
for mange. Men hvad gjør saa mine Dragoner! De 
ihukom deres Ritmesters Ord om, at man hellere maatte 
give end tage, og saa trak de Støvlerne paa Næverne og 
ryddede Bulen. Det var jo meget fornuftigt i og for sig, 
men Sporerne skal have givet nogle slemme Smører i de 
civile Fysiognomier, og der er nok allerede indgivet Klage 
til Regimentet, saa det kan blive til, hvad det skal være. 
Det Eneste var naturligvis, om man ikke underhaanden 
kunde stoppe Munden paa de værste Skraalere — jeg kan 
nu engang ikke for min Død lide at have Krigsret over 
nogen af mine egne Folk! — men det gaaer heller ikke. 

for jeg har mere end Ebbe i Kassen, og af Familiesølv- 
tøiet er der sgu vist kun Peberbøssen tilbage I* 

»Maa jeg ikke prøve paa at ordne den Sag?** bad 
Lieutenanten. 

»Jo, Gud velsigne Dem, men hvordan vil De egent- 
lig -• 

»Aa, jeg tænker nok, det gaaer, Hr. Ritmester I — 
Jeg kan heller ikke lide, at min gamle Sidemand, Smeden, 
skulde straffes!* 

— Og saa »ordnede* Lieutenanten Sagen, men i de 
følgende Maaneder kneb det lidt for ham med at faae 
Budgettet til at stemme. 



Næste Formiddag Klokken Elleve stillede Lieutenanten 
hos Kammerherren. 

»Det var rigtig venligt af Dem at ville komme,* sagde 
den Gamle. »Jeg kunde naturligvis nok hjælpe mig med 
Jørgen, men, oprigtig talt, til den Forretning vil man dog 
helst have en Mand, som man kan tale med, en Mand, 
der har Interesse for Sagen. — Undskyld mig blot et 
Øieblik, mens jeg gjør Toilette!* 

Lidt efter viste Kammerherren sig, iført en tyk, stukken 
Silkevams og med rød Fez paa Hovedet, og saa førte han 
Lieutenanten ned i Kjelderen. 

— »Nei, hvor her er megen Plads!* sagde Lieute- 
nanten. »Og her er jo formelig gamle Hvælvmger!* 

^Ja, jeg tilstaaer ogsaa, at det meget var for Kjel- 
derens Skyld, jeg leiede Leiligheden. Værelserne har 
deres Mangler, men Kjelderen er fortræffelig: lun om Vin- 
teren og kølig om Sommeren.* 

jiOg hvor Kammerherren dog har megen Vin!* 

»Ja, man drikker mig ikke læns i de første Par Aar! 

— Men forresten kan De tro, gode Lieutenant, at jeg tidt 
og mange Gange tænker paa, hvordan det vil gaa med 
min Vinkjelder, naar jeg engang er død og borte! I saa- 
danne Øieblikke kan det næsten gjøre En tung om Hjertet 
at tænke paa, at man ikke har En at efterlade det Hele 

— nu kommer det formodentlig paa Auctionsbordet og 
bliver kjøbt af uvidende Personer, der aldeles ikke skjønner 
paa, hvad de faaer! — Ak, ja saadan gaaer det! — 

Der ligger nu 50 Flasker Rauenthaler. Vil Vorherre 
unde mig fem Aar endnu, faar jeg Fomøielse af dem, 
men hvis ikke — naa, det er nu ikke værd at tænke 
paa I * 

Lieutenanten havde den største Lyst af Verden til at 
foreslaa Kammerjierren, at han skulde testamentere ham 
hele Vinkjelderen, men s a a gemytlig turde han dog endnu 
ikke være, og han spurgte derfor, i Stedet for at komme 
med Forslag, hvad det var for et Par Flasker, der, ind- 
pakkede i Halmhylstre, laa for sig selv henne paa en af 
Hylderne. 

„Det er Rosenborg Rhinskvin — Riidesheimer fra 
Anno 15981" svarede Kammerherren og saae helt an- 
dægtig ud. „Jeg har byttet mig dem til gjennem den tid- 
ligere Kjeldermester, naa, jeg vil ikke paastaa, at det 
strengt taget var per fas, men. Herregud: det er dog 
bedre, Vinen ligger her, end om den var drukket op af 
det Selskab j der nu kommer til Hovel" 

„Er den ikke meget sur?" spurgte Lieutenanten. 

„Sur?" gjentog Kammerherren forarget. „Ja, natur- 
ligvis skal en saa gammel Drue omtrent mættes med 
Sukker, naar man vil nyde den — men dens. Smag, dens 
Aroma, den er uforlignelig!*— Ja, jeg troer gjeme, at 
de Herrer Folkethingsmænd, Skomagere og Skrædere, 
der nu kommer til TafTels ad Bagtrappen, ikke forstaaer 
at vurdere den, men det maa man saa finde sig i — 
man maa jo finde sig i saa Meget! — I det Hele er det 
forresten forbausende, saa lidt Sans selv ellers vel instru- 
erede Folk har for Rhinskvin — og forresten ogsaa for 
Moselvin!" 

„Det kommer vel ogsaa omtrent ud paa det Samme," 
sagde Lieutenanten. 

„Kjære, unge Ven, jeg troer. De vil! Rhinskvin drikker 
man om Vinteren, Moselvin om Sommeren — der er stor 
Forskjel! Det maa De lære at faae Smag for! — Ma- 
deira har De virkelig Sans for!" 

„Ja, den fra 47! Det er det Første, jeg nogensinde 
har smagt!" 

„Og dog er den Intet — absolut Intet — imod en 
Pibe, jeg fik i 38!" sagde Kammerherren vemodigt. 
„Mage til Vin har jeg ikke smagt — end ikke ved Hans 
Majestæts Taffel!" 

^Er den da helt drukket op?" 

^Formodentlig!* 

^Veed Kammerherren det ikke? Jeg troede, De havde 
nøiagtigt Tal paa — * 

^Paa hvad jeg har liggende? Ja, det har jeg! Men 
den Madeira maatte jeg skille mig ved — eller troede i 
alt Fald at være nødt til det; jeg skulde bruge en større 
Sum paa een Gang og realiserede derfor ogsaa min da- 
værende, ikke ringe Vinbeholdning. — Ja, det var et uer- 
statteligt Tab, men skeet er skeet, lad os nu ikke længere 
fortabe os i Fortiden. — Skal vi tage fat paa Sherryen 

— tillader De?* 

Dermed hængte Kammerherren et Forklæde over Ho- 
vedet paa Lieutenanten, tog selv et lignende om sig, og 
saa begyndte det store Værk. 

Det var et Syn, som den halve By nok vilde have 
givet Adskilligt for at over^^ære, saadan at se Kammer- 
herren med Forklæde for og Fez'en paa Hovedet sidde 
paa en trebenet Skomagerstol og tappe Vin af. Med en 
Alvor og en Forsigtighed, som var det Granater, han 
fyldte, undersøgte han i Forveien omhyggeligt hver eneste 
Flaske, holdt den op for Lyset forat overbevise sig om, 
at den var fuldstændig ren, og rakte den saa, naar den 
var fyldt, over til Lieutenanten, hvis Hverv det var at 
proppe. Siden lakkedes der, og saa skulde man etikettere. 

— ^Vil De være saa god at klippe Sedler — der kan 
blive otte af hvert Blad — saa skal jeg skrive,* — sagde 
Kammerherren. 

^Men det er jo Breve!* indvendte Lieutenanten. 

^Ja, det gjør ikke Noget; den ene Side er ubeskreven, 
og De veed, jeg økonomiserer med Papir.* 

Saa klippede Lieutenanten, Kammerherren skrev med 
store, stive Bogstaver: ^Sherry. Thetis 1862*, og naar 
Etiketterne var færdige, klistrede Lieutenanten dem paa 
Flaskerne. 

»Den Sherry tegner virkelig godt!* sagde Kammer- 
herren. »Tag et Glas til, gode Lieutenant Poulsen! 
En Arbeider i Vingaarden er jo sin Løn værd, og det 
er sandelig koldt nok til, at man kan behøve noget 
Varmt!* 

Det lod Lieutenanten sig ikke sige to Gange men 
skjænkede atter et stort Glas af den sidste Flaske, der 

var lidt uklar, og som derfor heller ikke skulde proppes, 
men bruges strax. 

— ^Hvad er detl* udbrød Kammerherren. »Man kan 
jo ikke længere se hernede!* 

Det lille, høitsiddende Vindue var pludselig bleven 
formørket, og da Lieutenanten stod op paa en Stol for 
at undersøge, hvad der var Grunden hertil, opdagede 
han, at det var Jochumsens stortærnede Buxeben. Skjøndt 
han nu forudsaae, at Kammerherren vilde blive forfærdet, 
kunde han dog ikke dye sig, men idet han lagde Munden 
tæt op til Ruden, raabte han, saa høit han kunde: 
»Kukkuk!'* 

Benene røg i samme Nu til Side, og Lieutenanten 
paastod senere bestandigt, at Jochumsen ligefrem havde 
gjort et Hop paa mindst tre Kvarteer ; Kammerherren ud- 
brød i et misbilligende : »Men, kjære Ven, det gaaer virke- 
lig ikke an!**, Lieutenanten lo, saa han næsten ikke kunde 
holde op, og et Øieblik efter viste Jochumsens forbausede 
Ansigt sig i Kjeldervinduet. 

»Jeg maa gjøre Dem min Undskyldning, gode Over- 
lærer," sagde Kammerherren og tog Fez'en af, »paa 
vor unge Vens Vegne! Det var meget ubetænksomt af 
ham!** 

»Aa, hvad!* svarede Jochumsen, der strax blev inder- 
lig oplivet ved at se Kammerherren i det Gostume. »Det 
gjør saamænd higenting.* 

»Jeg veed ikke, om jeg tør bede Dem træde nærmere,* 
vedblev Kammerherren, »rigtignok er dette ikke Stedet til 
at -* 

»Ja, kom endelig herned!* raabte Lieutenanten. »Her 
skal De se en rigtig Vinkjelder med gamle Hvælvinger — 
det skulde slet ikke undre mig, om Løngangen havde 
mundet ud her!* 

Denne sidste Tilføielse var afgjørende for Jochumsen, 
og ledet af Lieutenanten stod han et Par Secunder efter 
nede hos de Andre. Kammerherren, der imens havde 
skilt sig af med Forklædet, lettede atter paa Fez'en og 
gjorde mange Undskyldninger, men Jochumsen brummede 
først, synlig vel til Mode: 

„Im tiefen Keller sitz ich hier 
Bei einem Fass voU Reben!" 

og udbrød derpaa aldeles imponeret: , Det var da en for- 
skrækkelig Masse Vin!* 

»Aa, ja, der er jo en Del — vi har netop været ifærd 
med at tappe Sherry af, derfor — * 

»Ja, og nu etiketterer vi!" sagde Lieutenant en. , Kammer- 
herren skriver, og jeg klistrer — der kan De se en af 
Sedlerne!* 

Jochumsen saae paa Etiketten, vendte den om og 
sagde saa: »Men der staaer jo ogsaa Noget paa den 
anden Side!* 

»Ja, det har Intet at sige,* sagde Kammerherren. 
»Det er kun Stumper af Breve.* 

»Breve!* raabte Jochumsen forfærdet, og hvor stor 
end hans uvilkaarlige Respect for Kammerherren var, 
kunde han ikke lade være med at udbryde: »Breve 
maa man omgaaes endnu varligere end Fyrværkerisager! 
— - Der er en eller anden stor Mand, der har sagt: »Giv 
mig blot to Ord, som En har skrevet, og jeg skal skaffe 
ham paa Galeieme!* og den Mand har Ret!* 

Jochumsen skulde lige til at komme med sin Slut- 
ningsbemærkning om, at medens man først i et andet 
Liv skulde staa til Regnskab for, hvad man havde talt, 
skulde man allerede i dette Liv staa til Ansvar for, hvad 
man selv eller hvad Andre havde skrevet, men Lieute- 
nanten stoppede ham ved, henvendt til Kammerherren, 
at sige: »Overlærer Jochumsen maa da smage?* 

»Ja, hvis det blot kan gaa an, paa den Maade at byde 
en Gjæst, som jeg har den Fornøielse første Gang at 
se — * 

»Vist kan det saa!* raabte Lieutenanten, og dermed 
trykkede han venskabeligt Jochumsen ned paa den Tre- 
benede og skjænkede for ham. 

»Den smager virkelig fortræffeligt!* erklærede Jo- 
chumsen. »Er det Noget, Kammerherren selv har for- 
skrevet?* 

»Ja, jeg forskriver al min Vin selv — det er man 
ligefrem nødt til her i Byen.* 

»Saa?* sagde Jochumsen. »Jeg troede egentlig. Vin- 
handler Eskildsen havde meget gode Varer ? Jeg veed da, 
Gonditor Obel handler hos ham, og jeg kjøber ogsaa 
sommetider en Flaske Frontignac hos ham — den er 
riglig god!* 

13» 

Kammerherren gjorde en halv umærkelig Grimace, 
som om han havde faaet Frontignac'en paa Tungen, og 
svarede derpaa: ^Nei, ligefrem anbefale den gode Eskild- 
sen kan man ikkel Jeg mindes i den Anledning en Anec- 
dote, som virkelig er meget god. Hans Datter — en 
ganske net Pige — blev jo gift for nogle Aar siden, og 
Agent Schou, Deres Vært, var nok med til Bryllupet. 
Veed De, hvad han gav i Brudegave? Han sendte Bruden 
25 Flasker Leo ville — „forat hun dog engang kunde 
smage ordentlig Vin I" -— det kan man kalde spydigt! — 
Aa, drik endelig et Glas til, hvis den smager Deml* 

„Tak — mange Tak, ikke for meget! — Det er ellers 
prægtige Hvælvinger, upaatvivlelig meget gamle. Skulde 
der virkelig være nogen Tradition for, at Løngangen 
har -*' 

„Ikke mig bekjendt. Det er Noget, der maa staa for 
vor gode Lieutenants egen Regning.* 

„Der er rigtignok heller ikke Spor af tilmurede Aab- 
ninger,* vedblev Jochumsen, „men det Hele kunde allige- 
vel godt se ud som en lille Kryptkirke, der var overgaaet 
til profan Brug!* 

„Apropos Kryptkirke,* sagde Kammerherren, „det 
minder mig om den salig Provst Jerrild her i Byen — 
en Mand, jeg forresten ikke har kjendt personligt: han 
var død, før jeg kom hertil. Han var en stor Vinkjender 
og skal have været fortræffeligt forsynet i flere Retninger. 
Men veed De, hvor han havde sin Vinkjelder? Under sit 
Studereværelse i den gamle Provstegaard, hvorfra der gik 
en Lem ned i Dybet, og saa kaldte han Vinkjelderen for 
Kryptkirken — meget godt forresten, ikke sandt? — Men 
det er for koldt at blive hernede, og vi er færdige med 
vor Gjeming : jeg haaber da. Overlæreren gaaer med op i 
min Leilighed?* 

Nei, det havde Jochumsen desværre ingen Tid til, 
men paa Falderebet drak han endnu et Par Glas Sherry, 
og skjøndt han ellers altid befandt sig ilde, saasnart 
han drak Noget i Utide, havde han, mærkeligt nok, ikke 
Meen af det denne Gang. Lieutenanten fremsatte, paa 
given Anledning, den Hypothese, at det kom af, at 
Kammerherrens Vin var bedre end den, Jochumsen ellers 
fik, men Jochumsen selv paastod med Bestemthed, at det 

alene skyldtes den Omstændighed, at han ikke havde spist 
bitre Mandler, og saa lod Lieutenanten ham naturligvis 
blive i Troen. 



— Det var kort før Jul. Det frøs, knagfrøs. I Havnen 
laa Agentens »Neptun* indefrossen; Lugerne var skalkede, 
Capitainen og Mandskabet dyrkede Familielivet, og kun 
sultne Krager skreg i de stive Vanter. Saa langt Øiet 
rakte, var Fjorden tillagt; Fiskerne havde hugget Hul paa 
Isen og pilkede, om Aftenen flokkedes udmattede Ænder 
og Edderfugle i Vaageme, og der blev skudt en Del, bl. 
A. af Møller, det var en Jagt, han forstod. 

Dampskibsfarten var forlængst standset, og saa kom 
der Snefog; i hele tre Dage var Byen uden Forbindelse 
med Omverdenen, og „Amtstidenden" maatte derfor i lige 
saa lang Tid leve af locale Nyheder og hjemmegjorte Ar- 
tikler, hvilket ogsaa medførte, at et Par tidligere kasserede 
Digte af Barberen nu blev tagne til Naade og trykte med 
skudt Corpus. 

Major Duseberg meldte sig syg, og det var ogsaa 
Kuldens Skyld; hans Skjægfarve, som han altid fik fra 
Hovedstaden, var sluppen op, og gaa med violet Knebels- 
bart kunde han ikke, saa holdt han sig hjemme. 

Omsider blev Diligencen kastet igjennem, men Frosten 
blev ved. Kammerherren viste sig i Astrakans Spadsere- 
pels — den eneste, der fandtes i Byen, — og gik for- 
sigtig rundt paa sine Ishæle, Rector var naturligvis be- 
kymret for sine Roser, og selv Skomager Andersen fandt 
det for koldt at staa i aaben Gadedør og forlagde sin 
rygende Virksomhed og sin Misfornøielse med Tilværelsen 
overhovedet til Bagstuen. 

Kulden klemte paa. Blækket var frosset, naar Drengene 
kom i Skole Mandagmorgen, Trompeter Rubeks Børn 
havde Vanskelighed ved at vedligeholde Faderens ind- 
vendige Varme, og Vægterens Sang frøs fast i Halsen paa 
ham ligesom Tonerne i Munchhausens Jagthorn — det 
var en forskrækkelig Vinter. 

Blandt de Faa, der kunde døie Kulden, var gamle Major 
Brusch — hans Hoved taalte ikke Varmen — og saa 
Obersten, der af Princip gik om uden Kappe og frøs med 

Anstand. Hans Peter havde det ogsaa med Varme: ind- 
vendig Varme. Mangen Gang glemte han næsten at spise 
blot for at se paa Lise; han blev rød i Hovedet, naar 
hun kom ind paa hans Værelse, naar han skiftede Vest, 
og i ledige Timer tatoverede han et smukt Hjerte omkring 
L'et paa den venstre Arm. 

— Henne i Latinskolen var der i de sidste Par Dage 
før Jul altid noget Eiendommeligt i Luften. Ikke blot 
mærkede man Feriens Komme derpaa, at selv de sam- 
vittighedsfuldeste Lærere i Reglen var letsindige nok til 
at lade sig overtale til at „læse op* i det Halve af Timen, 
men rundt omkring i de lavere Klasser var der stukket 
smaa Grangrene ned ved Blækhusene, og i første Klasse 
havde Drengene oven i Kjøbet efter gammel Tradition 
pyntet et helt lille Juletræ, hvorpaa der hang Cigarer til 
Lærerne. Jochumsen forsøgte netop at ryge en af disse 
paa Veien fra Skolen — det var Dagen før lille Jule- 
aften — da han blev indhentet af Møller, som aabenbart 
havde Noget at sige ham, for han fulgte med hjem. 

— »Ja> j^g er selv meget kjed af det,* begyndte 
Møller, „men jeg kan desværre ikke tage med ud til Or- 
drup, som jeg havde lovet." 

„Ikke det I* svarede Jochumsen forholdsvis fattet. 

„Nei, det er desværre bleven mig umuligt, og nu vilde 
jeg bede Dem paa bedste Maade at undskylde min Ude- 
blivelse.* 

„Det skal jeg nok!* 

„Ja, det er meget kjedeligt, for nu havde Familien jo 
glædet sig til at — * 

„Hvadbehager?* 

„Jeg siger. Pastor Knudsen og hans Familie havde jo 
ventet, at jeg kom I* 

„Ja, det havde de vel — men saa faaer Pastor 
Knudsen og hans Familie finde sig i, at De bliver borte!" 

„Jeg skal sige Dem,* vedblev Møller fortroligt, „jeg 
bliver nødt til at tage hjem til min gamle Fader. De 
veed, han er Lods — brav og hæderlig, men noget Ud- 
bytte af en Samtale med ham har jeg naturligvis ikke. 
Nu har han imidlertid sat sig i Hovedet, at jeg absolut 
skal søge et Sognekald, der er ledigt paa en af Nabo- 
øerne, for det har altid været hans Kjæphest at ville se 
mig som Præst, før han døer.* 

»Det var ogsaa det, Erasmus Montanus* Fader vilde 
have!* bemærkede Jochumsen, men uden at ænse denne 
literaire Bemærkning vedblev Møller: 

„Derfor maa jeg helst selv tage hjem og gjøre den 
Gamle begribeligt, at jeg virkelig ikke vil begrave mig 
og-« 

„Mit Pund I" supplerede Jochumsen. 

„Aa, ja, om De vil! Ethvert Menneske troer dog vel 
paa, at han har nogen Evne, har Noget, han kan virke 
for — det troer i det mindste jeg!" 

„Naa, og det kan De ikke virke for hjemme paa den 

„I alt Fald ikke saa godt som her, og derfor finder 
jeg, at det er min Pligt at blive paa min Post." 

„Meget opofrende! — Men kan De huske, hvad De 
sagde til mig en af de allerførste Gange, vi talte sammen? 
Da udtalte De Deres Frygt for, at De ikke skulde kunne 
trives her i Provinsen, og fablede Noget om aandeligt 
Liv og Udvikling og Gud veed hvad — har De glemt 
det?" 

„Nei, jeg har ikke. Men eflerhaanden har jeg indseet, 
at jeg til en vis Grad havde Uret dengang ; jeg har fundet 
mig en forskjelligartet Virksomhed her, der tiltaler mig 
selv, og som jeg har al Grund til at tro, at jeg gjør 
Gavn i: jeg søger efter Evne at udnytte den hidflydelse, 
jeg har paa Disciplene, jeg holder jevnlig Foredrag i 
Haandværkerforeningen, og jeg kommer en Del i Huse, 
som jeg sætter Pris paa, og hvor jeg ogsaa veed, man 
sætler Pris paa mig. Kort og godt: jeg føler mig i alt 
Væsentligt fuldkommen tilfreds, hvor jeg er!" 

„Im engen Kreis verengert sich der Sinn!^ citerede 
Jochumsen, men da Møller ikke gjorde Mine til at ville 
forstaa ham, fortsatte han ikke, og et Øieblik efter 
skiltes de. 

— Lille-Juleaften fik Skolen altid fri Klokken Tolv. 
Først samledes Alle i Gymnastiksalen, Disciplene sang en 
Psalme, og saa pleiede Rector at ønske Alle en glædelig 
Fest. Denne Gang blev det imidlertid Jochumsen, der 
kom til at holde Talen, for Rector var bleven forkølet, 
og dette havde endvidere til Følge, at hverken han eller 
Lise tog ud til Ordrup. Forkølelsen kunde jo nemlig 
blive til Ondt i Halsen, mente Rector, og Ondt i Halsen 

til Hvadsomhelst, og det var ikke saadan at ligge syg ude 
paa Landet. Lise, der jo ikke var forvænt med For- 
nøielser, havde i Maaneder glædet sig til Juleferien, men 
ikke desto mindre fandt hun det ganske rimehgt, at Fa- 
deren og hun nu blev hjemme, og der var ikke saa 
meget som Skuffelse at læse i hendes kjønne Ansigt. Dei 
hjalp ikke, at Jochumsen skjeldte og smeldte og kaldte 
Rector for en forfrossen Løgvæxt, det havde kun den 
Virkning, at Lise blev vred og kaldte Jochumsen en 5tyg 
Onkel, og saa blev Jochumsen afvæbnet. 

Hans Peter var indvendig grædefærdig, men det kunde 
jo heller ikke hjælpe, og saa gav han, inden han tog 
bort, under megen Stammen og megen Rødmen Lise en 
lille Pakke, som hun ikke maalte aabne før Juleaften; 
Pakken indeholdt en Æske, og i Æsken laa et Ravhjerte 
med Sølvring — det havde han sparet sammen til lige 
siden Skoleballet. 

^Du skal rigtignok have Tak, fordi Du har tænkt paa 
mig, og fordi Du er saa flittig i den sidste Tid!* sagde 
Lise. „Farvel og glædelig Jul!* Og dermed gav hun 
ham et Kys — som hun altid havde gjort, naar han tog 
hjem — men aldrig før havde Hans Peter vidst, hvad 
et Kys var; det brændte ham paa Kinden og helt ind i 
Sjælen, syntes han, og endnu om Aftenen kunde han 
tydeligt mærke, hvor det var, Lises Læber havde berørt 
ham. 



— Hans Peters elegiske Stemning holdt sig forresten 
ikke ret længe, og da han en Timestid senere sad paa 
Slæden sammen med Jochumsen og Lieutenanten, dvælede 
hans Tanker mere ved de forestaaende Glæder end ved 
den efterladte Sorg, og han raisonnerede sig endogsaa til, 
at det maaske, naar Alt kom til Alt, var ganske godt, at 
Lise ikke var med, for vel elskede han Lieutenanten i 
den Grad, at han for nogle Uger siden paa Moderens 
Spørgsmaal om, hvem han helst vilde have med hjem i 
Julen, uden Betænkning havde svaret: ^Lieutenant Poulsen!" 
men Enhver var dog sig selv nærmest, mente han, og 
han vidste jo fra Bøger, at en Uniform er en farlig Ting 
for unge Piger. Jochumsen converserede underveis efter 

Sædvane Niels Kusk, der havde tilbragt Formiddagen med 
at aflevere en Uendelighed af Pølser, Leverposteier og 
Kleiner til diverse gamle Damer, og Lieutenanten morede 
sig brillant med at underholde Hans Peter — Jochumsen 
var ikke fri for at være jaloux. 

De tre Mil til Ordrup gik hurtigt. Hestene dampede, 
Bjeldeme klingede, og rundt omkring fra, nærmere og 
fjernere, hørte man i den klare Frostaften andre Bjelder, 
der ligesom svarede hinanden og kimede Høitiden ind. 
Stjernerne tindrede paa den mørkeblaa Himmel, og fra 
Gaarde og Huse blinkede Lysene som Ledefyr ud over 
det vildsomme Snehav — der var Jul i Luften. 

— ,Hurral" — „Velkommen!* og „Godaften, min 
egen Dreng 1* lød i blandet Kor, da Slæden gled ind i 
Præstegaarden, hvor man i den aabne Dør saae baade 
Fa'er og Mo'er og Mine og Frederikke. 

„Men hvor er dog min Broder og Lise?** udbrød 
Fruen, da Gjæsteme lykkeligt var slupne ud af Fod- 
poserne og nu med stive Kinder og frossent Skjæg stod 
i Forstuen. 

„Han er forkølet,* svarede Jochumsen. „Men jeg synes 
forresten gjeme, den gamle Omprikler af Hensyn til Lise 
kunde have opsat det til efter Ferien — naa, det maa han 
nu oml* 

Fruen blev vred og betroede senere paa Aftenen Jo- 
chumsen under fire Øine, at Rectoren var hendes kjødc- 
lige Broder, og at hun ikke kunde finde sig i en saadan 
Omtale af ham, men for Øieblikket var der ikke Tid til 
at give Vreden Luft : Gjæsteme trængte til Mad, og Aftens- 
bordet ventede. 

Præsten fik naturligvis travlt, men det lykkedes dog 
forholdsvis hurtigt at faae ham med ind, ind til den „Jule- 
hare*, som han selv efter gammel Tradition havde skudt 
Dagen i Forveien, skjøndt han jo ellers saa temmelig 
havde lagt Jagten paa Hylden. Fruen havde Meget at 
spørge om — saa Meget, at Præsten mere end een Gang 
maatte minde hende om, at de Fremmede skulde have 
Madro — og Fruen havde desuden travlt med at sørge 
for Gjæsterne: hvert Øieblik foer hun op fra sin Plads 
og lagde saa et Stykke af Ryggen, saa en Skefuld 
brunede Kartofler paa Vedkommendes Tallerken, hvilket 
atter gav hendes Mand Anledning til at bemærke, at 

nu var Mo'er bleven over de Halvtreds, men endnu havde 
hun ikke lært, at en Stol kunde bruges til at sidde paa. 

Efter den varme Hare gik man løs paa det kolde 
Bord, paa „Slagtemaden*, som det hed. Der var Sylte 
og Ribbenssteg, Grisetæer og Leverpølse, og Jochumsen 
og Lieutenanten overbød hinanden i god Appetit og drak 
mere end een Snaps forat bøde paa det meget Fede. 
Grisetæerne gjorde især Lykke ; det var Jochumsens Livret, 
og Lieutenanten, der aldrig havde smagt Tæer før, var 
begeistret. Tilsidst var der kun en halv tilbage, og Fruen, 
der gjorde mange Undskyldninger for, at hendes Gris kun 
havde havt fire Ben, var lige ved at faae Lieutenanten 
overtalt til at tage Restpartiet, da Jochumsen, som over 
Hornbrillerne havde fulgt Taaen paa dens Vandring fra 
den anden Bordende, pludselig udbrød i et forbauset: 
„Det var da snurrigt!" 

„Hvad for Noget?** spurgte Fruen. 

„Med den Taa!** 

„Hvad Mærkeligt er der ved den?** 

„Aa, ikke Noget I** 

„Jo, De skal sige det, Jochumsen!** 

„Har De aldrig mærket noget Aparte ved den Gris? 
Gik den godt?** 

„Ja, hvorfor skulde den ikke have gaaet godt?** 

„Aa, jeg mente kun, fordi den, som jeg seer, har lidt 
af en nedgroet Negl — det maa dog vist have generet 
den!** 

„Værsaagod, Onkel Jochumsen!** raabte Lieutenanten. 
„Taaen er Deres! Nu kan jeg ikke!** 

Og smilende over hele Ansigtet modtog Jochumsen sit 
Bytte, som han til Fruens Forargelse nød med tilsyne- 
ladende god Samvittighed. 

Efter Aftensbordet slog man sig til Ro inde i Daglig- 
stuen. Præsten og Fruen placerede sig i Sofaen, Jo- 
chumsen sad i sin egen Stol, og Lieutenanten laa i 
Gyngestolen dampende paa en Cigar og blæsende de ele- 
ganteste Ringe — nu var han lige saa dygtig som Lieute- 
nant Arup; Mine blandede en Romtoddy til ham, og 
Frederikke spillede hans Yndlingsvals : han saae ogsaa ud 
som en Pascha af utallige Hestehaler. Lidt efter for- 
svandt Damerne — de havde Juletravlhed — og længe 
varede det ikke, før Jochumsen manede til Opbrud ved 



at paastaa, at Lieutenanten var søvnig. Skjøndt Denne 
protesterede energisk, maatte han dog reise sig, thi det 
var atter en af Jochumsens mange Eiendommeligheder, at 
medens han i Byen aldrig. kunde gaa i Seng paa denne 
Side Midnat, holdt han ude paa Landet mest af at komme 
tidligt til Ro. — „Jeg skal sige Dem en Ting,** sagde 
han senere forklarende til Lieutenanten, »om Vmteren 
sætter jeg Pris paa herude at ligge i Sengen og se Ilden 
i Kakkelovnen, naar jeg har slukket Lyset, og derfor kan 
jeg ikke lide at falde i Søvn strax. — Det maa De ogsaa 
vænne Dem til! — Ligger De godt?** 

„Brillant!" 

„Og De fortryder ikke, at De er kommen paa Landet 
i Julen P«^ 

„Fortryder? — Det har jeg ønsket hele mit Liv! Jeg 
veed i det Hele taget ikke, hvordan jeg skulde kunne 
have det bedre, end jeg har det!" 

„Hm!" brummede Jochumsen. „De savner altsaa 
Ingenting, og De føler Dem tilfreds med Byen?" 

„Ja, det gjør jeg rigtignok!" 

„Det er unaturligt! Men, som jeg nylig havde den 
Fomøielse at sige til en Anden: „Im engen Kreis veren- 
gert sich der Sinn!^^ 

„Men De føler Dem jo ogsaa tilfreds, baade med 
Deres Stilling og med Byen!" 

„Ja, jeg — det er en ganske anden Sag! Jeg har 
Lov til det, for jeg har været utilfreds — baade med det 
Ene og med det Andet! Troer De, jeg altid har syntes 
om den sorte Kjole? Troer De, det var morsomt at 
være Civilist under Krigen? Og Byen — den er egentlig 
et Hundehul, hvor man maa gaa til Grunde, medmindre 
man, som jeg, har sine private Interesser, eller ogsaa er 
forelsket og lignende Vidtløftigheder. — Hvordan i al 
Verden faaer De egentlig Tiden til at gaa, naar De ikke 
har Tjeneste?" 

„Brillant! Naar jeg ikke er ude, saa ligger jeg og 
tænker paa min Chaiselongue, eller ogsaa kommer Lieute- 
nant Arup eller en Anden af mine Kamerater og slaaer 
en Passiar af." 

„Bah! Det er vist nogle fede Karle til at føre en 
Samtale! — Lieutenant Arup siger jo aldrig Noget!" 

,Aa, han er maaske ikke saa meget talende, men han 
er en brillant Kamerat!* 

— „Og hvad læser De? De læser Ingenting!" 

„Det gjør De jo heller ikke!* svarede Lieutenanten, 
der var Militair nok til at vide, at det altid gjælder om 
at føre Krigen over paa Fjendens Enemærker. 

,Hm, aa, ja — men jeg har Lov til at lade være 
med det, for jeg har læst i mine Dage, forstaaer De, jeg 
kan alle de tyske Klassikere udenad! Jeg er kommen 
paa Høiden af min Tids Dannelse, og videre kan man 
overhovedet ikke naa. Men med Dem er det en anden Sag. 
De er i en Alder, hvor De trænger til — hvadbehager! 
— Naa, saaledes!* 

Og Jochumsen, der hele Aftenen havde været lidt 
piqueret, fordi han syntes, der blev gjort for megen Stads 
af Lieutenanten, vendte sig fornærmet om, da han op- 
dagede, at Denne sov. 



Næste Morgen var imidlertid Vreden glemt, og op ad 
Formiddagen betroede Jochumsen Lieutenanten, at det ved 
Udfoldelsen af en uhyre Snedighed var lykkedes ham at 
komme efter, hvad Mine vilde give sin Moder i Julegave, 
og hvad Præsten havde tiltænkt Hans Peter; nu skulde 
han hen til Smeden og barberes, og et Par Steder til, og 
opfordrede Lieutenanten til at gaa med. Det kunde 
Lieutenanten imidlertid ikke, for han havde allerede lovet 
Præsten at gaa ud med ham til „Plantagen" og hente 
et Juletræ hjem. Den Expedition vilde Jochumsen ikke 
med paa, og saa gik han og de to Andre hver sine 
Veie. 

Da de senere atter mødtes i Præstegaarden, havde 
Jochumsen nok at fortælle; han havde efter Sædvane talt 
med den halve Landsby og vidste nu lige saa god Besked 
med den lille Republiks indre Forhold som Degnekonen 
selv. 

— ,Ja, fortæl Du nu Lieutenaut Poulsen dine Ny- 
heder," sagde Præsten, „saa gaaer jeg ind i Studereværelset. 
Det er ikke saa lige en Sag at have to Helligdage oven- 
paa hinanden." 

Dermed gik Præsten, og Jochumsen og Lieutenanten 

var henviste til hinanden, for Damerne saae man Intet 
til, de havde alt for travlt. 

— ,Mme og Frederikke har stillet Juletræet op!* 
sagde Jochumsen. „Jeg kigede ind gjennem Nøglehullet 
før — det staaer ved Siden af Klaveret. — Veed De, hvad 
vi skal have til Middag?* 

Nei, det vidste Lieutenanten naturligvis ikke. 

„Ja, men saa maa vi ned i Kjøkkenet og have det 
at vide!* erklærede Jochumsen og trak af med ham. 

Nede i Kjøkkenet, det store, brolagte Kjøkken, hvor 
Ilden flammede under alle Huller paa Komfuret, og hvor 
en blandet Duft af Bagt og Stegt slog En i Møde, var 
Mine og Frederikke ifærd med at lægge Deig og skyndte 
sig uhyre forlegne at smøge Ærmerne ned over de buttede 
Arme; Fruen piskede Æg, og henne i en Krog sad den 
gamle Maren, som altid ved Høitiderne kom og gjorde 
Nytte i Kjøkkenet og i Øieblikket var ivrig sysselsat med 
at plukke Ænder. Nu blev der Lystighed i Kjøkkenet, 
da Lieutenanten fik Lov til at prøve paa at piske Ægge- 
hvide og anmodedes om at sætte Smag paa de varme 
Jødekager. Saa lystigt blev der hernede, at Præsten kom 
ud af Studerekamret og skulde se, hvad der var iveien, 
men da han saa opdagede, at en af Ænderne, som han 
strax kjendte paa en Klud om Benet, var hans Livandrik, 
blev han helt betagen og erklærede, at den kunde han 
umuligt røre en Bid af. 

Lidt før Middag, henimod Skumring, fik Jochumsen 
Lieutenanten med op paa Kirkegaarden at høre den gamle 
Klokker ringe Festen ind. — „Jeg pleier altid at gaa 
herop Juleaften,^ sagde Jochumsen, „for jeg faaer altid 
saadan en behagelig Appetit efter den lille Udflugt!* De 
hilste paa Mads Klokker; langsomt løste han det blank- 
slidte Reb, tog ligesom halv varligt paa det, og trak saa 
til. Kjønt og festligt klang den ensformige Kimen ud over 
Egnen, og da den sidste Tone forstummede, og man 
endnu nogle Øieblikke vesterude hørte den dæmpede Lyd 
af en anden Klokke i en anden Kirke, der ringede den 
samme Fest ind, saae Lieutenanten Jochumsen plire med 
Øinene under Brillerne og snøfte stærkt, hvoraf han 
sluttede, at det dog maaske ikke alene var forat faae 
Appetit, at han Juleaften pleiede at gaa paa Kirke- 
gaarden. 

Nu skulde man lil Bords, og Præsten var naturligvis 
ikke til at finde. Han var ude at lægge Julekage til de 
to Skader, der Vinteren igjennem tog Nattekvarteer i den 
store Rødtjørn midt paa Haveplainen: thi medens han om 
Sommeren hadede dem og gav dem Skylden for hver 
Kylling, der forsvandt, betragtede han dem om Vinteren 
som Husdyr og fodrede dem regelmæssigt med Brød- 
skorper. — ^Det er Inkonsekvensens Konsekvens!** sagde 
Jochumsen. 

Omsider kom man til Bords, fik spist og drukket 
Kaffe. — „Skal vi nu ikke snart ind til Juletræet!" be- 
gyndte Hans Peter. 

„Jo, nu kan det ikke vare saa længe," svarede hans 
Moder, ^men Pigerne maa jo først være færdige baade 
med at spise og jned Opvasken, det veed Du nok ." 

Alt i dennne Verden faaer en Ende, Ventetiden ogsaa. 
Niels Kusk og Avlskarlen, Jomfruen, Pigerne og Maren 
Kone, Alle kom de i deres bedste Puds, og saa gik man 
ind i den liidtil lukkede Havestue til Juletræet. Frede- 
rikke satte sig til Klaveret, og alle sang de, først „Et 
Barn er født i Bethlehem" og derefter „Deilig er Jorden". 

Jochumsen plirede atter med Øinene og brummede: 
„Skal der engang synges over mig, saa vil jeg nok have 
den sunget!" men Præsten slog ham paa Skulderen og 
sagde: „Saadan en gammel Hedning bliver der slet ikke 
sunget over, det kan Du da nok begribe!" 

„Bah, Hedning!" svarede Jochumsen. „Jeg har netop 
uhyre megen Religion! Jeg troer paa, at Alt har sin Be- 
tydning; Intet er ligegyldigt, men det ene Led griber ind 
i det andet. Og jeg troer paa, at Alt er indrettet saa 
viseligt allerede i denne Verden, at Alle i Virkeligheden 
har det ens: Du har f. Ex. Kone og Børn, Lassen der- 
imod har ingen Kone, men Lise er baade Moder og Datter 
for ham; jeg har ingen Familie, men jeg har Isac, og 
Lieutenanten har heller ingen Familie, men saa har han 
mig, det kommer ud paa eet! Og om det saa er de 
medfødte Gaver, saa er de ligeligt fordelte: En er prak- 
tisk og En poetisk. En har religiøs Genialitet og en Anden 
erotisk Genialitet — det Sidste mangler jeg." 

Efter Fremsættelsen af denne Trosbekjendelse, som 
Præsten desværre i flere, ikke uvæsentlige. Punkter, fandt 
afvigende fra den Augsburgske, dansede man rundt om 

Træet, og Alle fik deres Foræringer og desuden en Tal- 
lerken med Æbler og Pebernødder. Jochumsen fik, hvad 
han altid fik: en sort broderet Vest; det Eneste den an- 
gaaende, han ikke vidste 'i Forveien, var, hvilken Farve 
de smaa Silkestænk i den havde, og derfor undersøgte 
han strax dette med en lignende Interesse som den. Di- 
sciplene lagde for Dagen overfor Examens-Programmemes 
skihende Omslag. Jochumsens Foræring til Fruen var 
ogsaa constant: det var en stor Flaske Eau de Cologne, 
men skjøndt han jo allerede var kommen efter adskillige 
af de Andres Gaver, viste det sig dog, at der var for- 
beholdt ham forskjellige Overraskelser, og det var ham 
saaledes noget aldeles Nyt, at Hans Peter fik et Par 
Skøiter og Lieutenanten en Weichselrørspibe. 

— »Saadan en Juleaften har jeg aldrig liavt!* udbrød 
Lieutenanten, da han var kommen i Seng. 

„Nei, det troer jeg nok!** svarede Jochumsen. 

„Jeg har jo egentlig aldrig vidst, hvad et Hjem vil 
sige." 

»Naa, ja — hm — men jeg mente. De har jo altid 
før været i Byen, og Julen burde alle Mennesker tilbringe 
paa Landet.* 

„Ja, i Ordrup Præstegaard!* 

„Aa, ja, saamænd!* svarede Jochumsen. — „Men her 
i Gjæstekamret vil jeg dog ikke have flere! — Godnat!" 

— Saa kom Juledagene: Lieutenanten var stadigt be- 
geistret over Alt, begeistret fra Morgen til Aften. Lige 
fra Daggry kunde ethvert Menneske blot ved at kaste et 
Blik ud i Gaarden strax se, at det var Helligdag; Jo- 
chumsen paastod endogsaa, at Møddingen dampede fest- 
ligt, men det var formodentlig en Paradox, som han vilde 
have ondt ved at bevise, derimod var det sikkert, at der 
hvilede en egen, fredelig Stemning over det Hele — man 
hørte ikke engang de vante, klaprende Træsko, for baade 
Niels Kusk og Avlskarlen var paa Støvlerne fra Morgen- 
stunden af: de skulde jo i Kirke som hele det øvrige 
Hus. Saa kom Degnen, lidt før det begyndte at ringe 
sammen, bragte sin Julehilsen og fik sin Kaffe, Klokken 
kimede, og Slædebjælderne klingede — nu var det paa 
Tide at gaae. 

Oppe paa Kirkegaarden ventede de fleste Mænd, kun 
Kvinderne var gaaede ind. Nu kom Præsten sammen 

med sin Familie og sine Gjæsler, hilste rundt og gav de 
Nærmeste Haanden, Klokken tav, og man gik ind. I 
Vaabenhuset stampede man Sneen af Støvlerne, gik med 
sindige Skridt op ad den smalle Gang mellem Stole- 
staderne og fandt med Besvær en Plads* Ruderne var 
frosne, saa der var i Begyndelsen halvmørkt, men saa 
kom Solen og lyste gjennem Ispalmerne, lagde sig i 
tærnet Mønster over de slidte Gulvfliser og spillede paa 
den hvide, grønplettede Mur. Julepsalmerne — de gamle 
Julepsalmer, som Alle, Store og Smaa, kunde synge med 

— dirrede under det lave Loft, Sindene blev festligt og 
modtageligt stemte ved de kjendte Ord og kjendte Toner, 
og saa talte Præsten om Julens Budskab og Julens Glæde, 
og hans Menighed syntes, det var en deilig Prædiken — 
kjønnere endnu, end den pleiede at være. 

— Timerne svandt og Dagene med. Lieutenanten var 
paa Tur med Jochumsen rundt omkring i Byen: hos 
Smeden og hos Sognefogden, hos Degnen og hos Madam 
Jensen, og intet Sted maatte man bære Julen ud, saa det 
blev anseelige Kvantiteter af Kleiner og Pebernødder, Sol- 
bærrom og Kafifepunsch, som de nød paa en saadan Ud- 
flugt. 

Lieutenanten fik en gammel Kane frem, de to Brune 
blev til deres Bgen allerhøieste Forundring og under 
Niels Kusks tause Protest spændte for, den ene bag ved 
den anden. Mine og Frederikke anbragtes indeni Kanen, 
og saa kjørte Lieutenanten , Tandem", op over Funder 
Bakker og Laasby Dale, henad Chausseen, hvor der var 
kastet, og ad Markveie, hvor Driverne endnu laa som jom- 
fruelige Bjergtoppe; Mine og Frederikke lo og skreg og 
skreg og lo, og Lieutenanten knaldede med Pisken og 
var lige saa glad som Lille Claus, naar han raabte: 
^Hyp, alle mine Heste 1* Saa væltede Kanen i Grøften, 
just som den skulde svinge ud fra Hovedlandeveien, og 
Degnekonen var heldigvis ved Vinduet og saae det Hele 

— det var jo yderst fornøieligt Altsammen. 



»Lille-Nytaarsaften skal vi til Bal hos Pastor Skyum 
i Laasby I" det var noget af det Første, Mine og Frede- 
rikke havde fortalt Lieutenanten, og en stor Begivenhed 

var det jo ogsaa, thi for Mine og Frederikke var en Fest 
ude i deres egen Egn, i hjemlige Omgivelser og blandt 
gode Bekjendte, noget Andet og Mere end en hvilkensom- 
helst Fest inde i Byen. 

Lille-Nytaarsaften kom, og Præstefamilien med dens 
Gjæster kjørte tidligt paa Aftenen afsted. Præsten havde 
været meget betænkelig ved Tanken om den lange Natte- 
kjørsel ad vildsomme Veie, men Niels Kusk, der ikke 
havde Noget imod at faae sig et Slag Kort med 
de andre Kuske i Pastor Skyums Borgestue, havde for- 
sikret, at Maanen vilde være oppe til den Tid, de skulde 
hjem, og saa havde Præsten som sædvanligt givet efter. 

Det var et stort Bal hos Pastor Skyum: alle Præste- 
familier i to, tre Miles Omkreds var der, en Del Pro- 
prietairfamilier ogsaa. Alt i Alt vistnok en halvhundrede 
Mennesker. Inde i den store Havestue, hvor alle Møbler 
undtagen et Speil og en mægtig Dragkiste var flyttede 
ud, dansede man til en Violin og en Klarinet; der var 
hundekoldt, skjøndt der havde været fyret i fra Morgen- 
stunden af, men det tænkte hsgen paa: man dansede jo, 
og saa kunde man da sagtens holde Varmen. 

Lieutenanten var selvfieilgeKg Aftenens Løve; en Dragon- 
officeer i Uniform var aldrig før seet paa noget Bal i 
Egnen, og en Dragonofficeer i Uniform er altid uimod- 
staaelig. Herrerne fandt rigtignok, at han var alt for 
meget Kurmager og temmelig vigtig, men Damerne svor 
alle som een til ham, og da den lange Student stilede 
hen til ham med Mine og Frederikke under Armen og 
spurgte, om han helst vilde have en Kringle eller en 
Snaps, og da Lieutenanten hertil svarede, at han jo kunde 
spise Kringlen først og siden drikke Snapsen, hvorpaa han 
virkelig først dansede rundt med Mine og strax efter med 
Frederikke — ja, saa kjendte Beundringen ikke længer 
nogen Grænse, og i over et halvt Aar efter citerede alle 
Provstiets Ungmøer Lieutenantens Svar som det ypperste 
Exempel paa aandfuldt Vid, der var forefaldet i deres 
Praxis. 

Henimod Midnat gik man tilbords, spiste varm Gaase- 
steg med Rødkaal og drak store Kvantiteter af en gloende 
hed Punsch, der var blandet af Rødvin og Rom og kogt 
paa Kanel — den satte Kronen paa Lystigheden. 

Da Borddansen var endt, følte Lieutenanten imidlertid 

Trang til en Cigar, opgav derfor den følgende Dans og 
tyede ind i Provst Skyums Studereværelse. Her kunde 
man neppe se en Haand for sig, saadan blev der røget, 
og Jochumsen dampede omkap med Geistligheden. Man 
var kommen ind paa at fortælle Præstehistorier, og den 
Ene overbød som sædvanligt den Anden. Pastor Knudsen 
fortalte om en af sine Formænd, der havde saa stærk en 
Røst, at Bønderne, naar Kirkedøren om Sommeren stod 
aaben, kunde sidde inde paa Kroen ligeoverfor og høre 
hans Prædiken, hvilket jo baade var opbyggeligt for Me- 
nigheden og fordelagtigt for Kromanden; Provsten kunde 
en Historie om en gammel Præst, der ved et Kongebesøg 
havde maattet prædike for Majestæten, og da Kongen 
senere spurgte, om dette nu ikke havde generet ham, 
nok saa freidigt svarede: „Aa, nei, Deres Majestæt! Men 
Bispen, ham generer det mig at præke for!* Selv Lieute- 
nanten bidrog sm Del til den almindelige Underholdning: 
han refererede Kammerherrens Fortælling om Provsten i 
Byen, der havde sin private „Kryptkirke*. 

Saa gik Lieutenanten igjen ind og dansede og morede 
sig brillant, og først da Klokken havde slaaet Tre, var 
man hjemme i Ordrup. 

Mine og Frederikke laa længe vaagne, før de faldt i 
Søvn; der var Meget at fortælle. Meget at drøfte, og en 
ædel Strid udspandt sig om, hvem af dem Lieutenanten 
egentlig mest havde udmærket. Mine gjorde opmærksom 
paa, at han havde inclineret tre Gange i Aftenens Løb 
for Frederikke og kun to Gange for hende, men Frede- 
rikke hævdede, at han havde givet Mineøen Sløife, og det 
var mere værd end tre Inclinationer. 

Imens laa den Intet anende Lieutenant og røg en Cigar 
paa Sengen, mens han passiarede med Jochumsen. 

— „Er De nu forliebt?* spurgte Denne. 

„Ja, umaadeligtl* 

„1 hvem?" 

„Aa, i mange!" 

„Bah! Det bryder jeg mig ikke om! Men er der ikke 
en Enkelt, som — " 

„Nei, Gudskelov! Saalænge jeg blot kan holde det 
gaaende med de mange smaa Inclinationer, saa er man 
garderet mod den store Eros!" 

„Hvad er det for En?" 

»Aa, der var en af mine Lærere, som i Mythologi al- 
tid sondrede skarpt imellem de smaa Eroter og „den 
store Eros" — møder man ham paa sin Vei, maa man 
slrax give tabt!" 

»Ja, saa giv tabt! — Har man overhovedet den Evne 
at kunne blive rigtig forelsket — det, jeg kalder erotisk 
Genialitet — saa skal man naturligvis exploitere den — 
fremfor Alt i en lille By, for Noget maa man have at 
pille med, ellers gaaer man i Hundene!" 

„Ja, saa maa jeg vist gaa i Hundene, for det Eneste, 
jeg er bange for, det er at blive rigtig forelsket." 

„Hvad skal det sige?" 

„Aa, jeg veed ikke selv!" 

„De siger maaske ligesom Heines Mahomet: 

„Und mein Stamm sind jene Asra, 
Welche sterben, wenn sie lieben?" 

„Det var da i alt Fald ikke det Værste!" 

„Vaas!" 

„En Secondlieutenant har virkelig heller ikke Raad til 
at forelske sig, og jeg har det jo brillant, som jeg har 
det — jeg ønsker ingen Forandringer!" 

„De er en Philister, Lieutenant! En ung Mand, der 
ikke drømmer og længes o. s. v., det er en Uting! — 
Maa jeg spørge, har De nogensinde poetiske Fornem- 
melser?" 

„Ja, hvad forstaaer De egentlig ved poetiske Fornem- 
melser?" 

„Aa, jeg mener f. Ex., om De sommetider morer 
Dem med at tænke paa Noget, som De selv veed er 
noget Vaas, men som alligevel har en egen Tiltræk- 
ning?" 

„Ja, det gjør jeg vel nok." 

„Maa jeg saa ikke spørge, hvad det er for Luft- 
kasteller, De bygger?" 

„Aa, det er ikke saadan at sige, men naar jeg f. Ex. 
en tidlig Morgen rider ud af Byen paa min egen Hest, og 
alle de røde Tage og de rygende Skorstene ligger bagved 
mig, og hele Verden foran, og jeg saa tænker mig, at jeg 
rider væk fra det Hele for ikke at komme tilbage, førend 
jeg -" 

14* 

„Førend hvad?" 

,Ja, det veed jeg i Grunden ikke I* 

,Naa, saaledesl — Det er meget poetisk I — Men, 
forat komme tilbage til, hvad jeg begyndte med, er De 
nu slet ikke forelsket i Mine og Frederikke?" 

»I dem begge To?« 

„Vaas! — Jeg mener i Mine eller Frederikkel Det 
er dog et Par nette Piger!" 

— ,Ja, de er rigtig rare — men de har rødskjoldede 
Arme!* 

,Ja, hvad saa?« 

„Saa kan man — „man" d. v. s. jeg — da virkelig 
ikke blive forelsket i dem!" 

„Ikke det? — Dansede de med Provstens Datter?" 

„Ja, naturligvis! — Det er en kjøn Pige!" 

„Naa, det er det dog! Men hende kan man maaske 
heller ikke blive rigtig forelsket i?" 

„Neil" 

„Hvorfor ikke, om jeg tør spørge?" 

„Hun spiser jo med Kniven!" 

„Aa, maa jeg være fri for alle Deres fine Fornem- 
melser og Petittesser! Det er Kammerherren, De har det 
fra, han fordærver Dem — hører De: han fordærver 
Dem — ligesom saa mange Andre forresten! Godnat! 
Nu slukker jeg!" 

^Godnat!" 



Frosten blev ved, den tog oven i Kjøbet til, og det 
var aabenbart, at det nye Aar vilde begynde, ganske som 
det gamle endte. 

Nytaarsaften gik Lieutenanten hen paa Formiddagen 
ud med Hans Peter, op mellem et Bakkestrøg, hvor der 
var Grøfter, som paa Grund af det stærke Fald ikke var 
tillagte, og hvor man derfor efter Sigende kunde træffe 
Vildænder liggende i Hullerne. Men det var en besværlig 
Tur: hvert Øieblik sank man i til Knæet eller dybere, 
faldt jevnligt, saa lang man var, og stak saa Armene i 
Sneen lige til Albuerne, naar man i Faldet greb for sig. 
Saa var der ogsaa lumske Vandhuller, hvor Sneen for- 
ræderisk dækkede det øverste, tynde Lag Is, og traadle 

man paa det, splintredes det som klirrende Rudeglas, 
mens man selv sank i, indtil Foden fik Støtte paa den 
faste Is nedenunder. 

Badede i Sved naaede de op mellem Bakkerne, hvor 
de aabne Grøfter fandtes — nu skulde Jagten begynde. 
Men. lige med eet lagde der sig en tæt Frosttaage over 
Egnen; først vældede den ud nede i Dalen, løftede sig 
høiere og høiere, glidende langs Bakkeskraaningerne som 
en Hedebrand, og i Løbet af et Par Minuter havde den 
naaet Toppen, isnende og klam. Solen stod lavt nede og 
syntes gjennem Taagen som et uhyre, fremmed Himmel- 
legeme, der i mat Rødgløden udaandede sin sidste Ild; 
det var helt underligt, og Hans Peter var stærkt betagen, 
saa betagen, at han i Øieblikket maatte høre sin Stemme 
og maatte nævne det Navn, der vel jevnligt var bleven 
trængt tilbage under Julens Glæder, men som dog ideligt 
klang for hans Øre, hver Gang Sindet af en eller anden 
Grund var særlig modtageligt for blidere Stemninger. Saa 
umotiveret som vel muligt sagde derfor pludselig Hans 
Peter: 

„Kjender De Lise?** men blev i det Samme ligesom 
bange for sin egen Stemme og for Klangen af Navnet. 

„Hvilken Lise?** spurgte Lieutenanten. 

„Min Kusine." 

„Naa, Frøken Lassen! Ja, jeg har seet hende paa 
Gaden. — Hvorfor spørger Du om det?" 

„Aa, ikke for Noget!" 

I det Samme hørtes der lige ved dem baskende Vinge- 
slag, og der skimtedes utydelige Omrids af en Fugl, som 
gjennem Taagen antog vældige Dimensioner. Lieutenanten 
skød, og Fuglen faldt tungt, som det syntes, langt, langt 
borte. 

Da de saa gik efter Lyden, laa der en vingeskudt 
Vildand neppe tyve Alen fra dem, men det blev ogsaa 
den eneste, de fik: de reiste vel efterhaanden en halv 
Snes Stykker rundt omkring, men man hørte dem kun, 
det var umuligt at øine dem. 

Ikke uden Besvær fandt de hjem gjennem de vild- 
somme Bakker, kom en Time for sent til Middag og fik 
Skjænd af Jochumsen — men en høist fornøielig Tur 
havde det dog været. 

Saa gik den lange Nytaarsaften, og da Klokken slog 

Tolv, skrev Avlskarlen ude i Borgesluen med Kridt et 
„1863" paa Loftsbjælken, medens Niels Kusk slettede 
„1862*^ ud. 

— ^Ja, Gud raader for, hvad Aaret os skal bringe!* 
sagde Præsten næste Dag. „Jeg synes, Alt seer saa 
truende ud!" 

„Aa, ja, saamænd," svarede Jochumsen, „der kan være 
Noget i det. — Men foreløbig er jeg dog mest nysgjerrig 
efter at se, hvad Posten bringer — iovermorgen maa 
vi kunne læse, hvad Napoleon har sagt ved Nytaars- 
couren!" 

Og Posten kom, medbrmgende „Dagbladet", „Amts- 
tidenden" og Breve. — „Hvad er nu det!" udbrød Jo- 
chumsen efterat have aabnet et. „Det er jo fra Lassen! 
— Hvad i Alverden kan han have at skrive om! - 
Herregud, gamle Staal, det var da bedrøveligt!" 

Gymnastiklæreren, Krigsassessor Staal, var falden i det 
glatte Føre og havde faaet en Hjernerystelse. Doctor 
Bigum ansaae hans Tilstand for haabløs, og nu var Rector 
selvfølgelig høist ulykkelig, ikke blot fordi han mistede en 
gammel Gollega, men omtrent lige saa meget ved Tanken 
om al den Forstyrrelse, det vilde bringe i Skolen, og 
Vanskeligheden ved at finde en Efterfølger. 

„Men hvordan har min Broder det?" spurgte Fruen. 
„Skriver han ikke Noget om det?" 

„Bah! Snue, det er ogsaa værd at tale om!" 

„Og Lise?" spurgte Mine og Frederikke — de spurgte 
helst i Gompagni. 

„Hun har det naturligvis godt — hvad skulde hun 
feile! — Herregud, gamle Staal!" 

Og Jochumsen pudsede baade Næsen og Brillerne 
og var taus Resten af Dagen, ja, han gik endogsaa i 
Seng og slukkede Lyset uden at sige Andet end et kort 
Godnat. 

Lieutenanten sov allerede halvt, da han pludselig hørte 
sin Gontubernal reise sig op i Sengen og med Tordenrøst 
spørge: „Sover De?" 

Lieutenanten gav det eneste Svar, der kan gives, 
naar man overhovedet vil svare paa dette Spørgsmaal, 
og Jochumsen vedblev: „Veed De, hvad De skal være?" 

Nei, det vidste Lieutenanten ikke. 

„Det veed jeg! De skal være Gymnastiklærer ved 

Skolen! — Kan De huske, jeg sagde lil Dem forleden 
Aflen, at De endte med at gaa i Hundene, og at De var 
en Philister, en Driver, som —^ 

„Jo, jeg erindrer, at Overlæreren flere Gange har 
været saa venlig, at — ** 

„Ja, men er det sandt! De har ikke kunnet taale 
den lille By, De er bleven y,verhaueH!^ , hvis De veed, 
hvad det vil sige! — Im engen Kreis verengert sich der 
Sinnr 

„Ja, det har De citeret een Gang!** 

„Men De kjender ikke Slutningen af Citatet! Det 
lyder saaledes: Es wåchst der Mensch mit seinen grossern 
Zweckenl'^ 

„Naa, det er derfor, jeg skal være Gymnastiklærer!" 

„Ja, netop! For det Første faaer De Noget at tænke 
paa, hvad De trænger umaadeligt til — De vil jo ikke 
forelske Dem! — og for det Andet vil De ved at blive 
Lærer komme i Berøring med dannede Mennesker — 
hvad De, om muligt, trænger endnu mere til!'* 

,Ja, De skal have Tak, fordi De tænker saa venligt 
paa mig, men alligevel — " 

„Ingen men'er! Nu vil jeg sove — De skulde gjøre 
det Samme!" 

„Ja, jeg vil i alt Fald sove paa det!" 

— Det gjorde Lieutenanten ogsaa, men naturligvis 
hjalp der næste Dag hverken Betænkeligheder eller Ind- 
vendinger, og Jochumsen erklærede ved Middagsbordet til 
Hans Peters store Fryd, at nu kunde Lieutenanten gjerne 
betragte sig som constitueret Gymnastiklærer. 

Og saa gik de sidste Dage af Ferien, Helligtrekonger 
stod for Døren. Hans Peter var ikke rigtig enig med sig 
selv om, hvorvidt han skulde betragte det som en Lykke 
at sne inde og derved forlænge Opholdet i Hjemmet, eller 
om han skulde ønske snarest muligt at komme tilbage og 
se Lise, men Himlen forskaanede ham for at træffe den 
vanskelige Afgjørelse, thi det sneede slet ikke, og Dagen 
før Skolen begyndte, afleverede Niels Kusk alle Ferie- 
gjæsterne i god Behold i Byen. 

Det var ikke særlig morsomt at komme hjem. Lieute- 
nanten klemte strax paa med Nytaarsvisiterne, og først 
var han naturligvis hos Obersten. Her bad han om Til- 
ladelse til at maatte overtage Stillingen som Gymnastik- 
lærer ved Latinskolen, og Tilladelsen fik han — naturlig- 
vis under Forudsætning af, at Tjenesten ikke led der- 
under, og med en Paamindelse om ikke at komme ibr 
dybt ind i civile Forhold. Saa førte Obersten Lieute- 
nanten over i Hjørnestuen til Oberstinden og Døtrene, og 
her maatte han aflægge en saa detailleret Beretning om 
Alt, hvad han i Julen havde foretaget sig, spist, drukket, 
tænkt og sagt, at det forekom ham, at han blev afklædt 
Stykke for Stykke og tilsidst stod som en Værnepligtig 
for Sessionen. Omsider slap han da fri og gik til Major 
Duseberg. 

Majoren havde forlængst faaet sin Skjægfarve og var 
meget oprømt; en forhenværende Underofficeer, der nu 
var bosat paa Landet, havde sendt ham en ualmindelig 
fed Gaas, og Klubværten havde Lille-Nytaarsaften serveret 
med udmærkede sorte Pølser — det havde været en rigtig 
rar Jul. 

Ritmesteren havde været ude hos sin Broder, Stam- 
husbesidderen, og kjedet sig forfærdeligt; han imdrede sig 
over, hvordan Lieutenanten havde kunnet holde det ud 
saa længe i en Præstegaard, og undrede sig endnu mere 
over, at han vilde være Gymnastiklærer, skjøndt han 
jo ikke behøvede det for Indtægtens Skyld. — »Jeg 
troer sgu alligevel. De ér energisk!* sagde han. »Det 
er meget hæderligt, men det maa være forbandet be- 
sværligt!* 

Kammerherren havde lige siden Nytaar havt nok at 
gjøre med sin Gorrespondance og med at modtage og af- 
lægge Visiter, men han havde dog savnet Lieutenanten og 
var øiensynlig glad ved at se ham, tracterede med el 
Glas Madeira og mindedes med et Suk Aargangen 38, 
som han jo havde maattet skille sig ved. 

— Et Par Dage efter Hjemkomsten tiltraadte Lieute- 
nanten sin nye Stilling ved Latinskolen og blev naturlig- 
vis introduceret i Lærerværelset af Jochumsen. 

Rector, som havde havt en rar, stille Jul og havt nok 
at gjøre med at studere i to nye tyske Gartnercataloger 
fra Erfurt, var inderlig glad over saa let at være kommen 

til en Lærer og modtog Lieulenanten med forlegen men 
velment Venlighed. Adjunct Søltoft og Adjunct Lose søgte 
strax at blive klar over deres nye Collegas politiske Stand- 
punkt, men enedes — for en Gangs Skyld — snart om, 
at han ikke havde noget; Adjunct Lind con verserede ham 
om Napoleons Nytaarstale til de fremmede Gesandter og 
fik Leilighed til at bemærke, at den for ham jo havde 
en særlig Interesse, da han selv havde seet Tuilerieme; 
Tegnelæreren vovede sig halvt ud af sin Krog for at byde 
Velkommen og viskede omhyggeligt Blyantstøvet af, før 
han gav Lieutenanten Haanden, og kun Møller, der jo altid 
var paa sin Post, modtog sin gamle Kjending paa forbe- 
holden, noget overlegen Vis. 

— En Uge efterat Skolen var begyndt, blev Jochumsen 
forkølet, stærkt forkølet, og maatte holde sig inde et Par 
Dage. Forkølelse og Ildebefindende i det Hele taget be- 
tragtede han under ganske samme Synspunkt som daarligt 
Veir, nemlig som en personlig Krænkelse, for hvilken kun 
han var udsat, og Humøret var derfor under Nulpunktet, 
saa meget mere som ikke engang Riga-Balsam denne Gang 
syntes at ville hjælpe. Rector og Lise, der kom forat se 
til ham, fik en saadan Modtagelse, at de skyndsomst for- 
trak, Lieutenanten erklærede efter et Kvarteers Forløb, at 
nu tillod hans Gonstitution ham ikke at høre paa flere 
Ubehageligheder, og tilsidst var Isac den Eneste, der fri- 
villigt vovede sig ind i Løvens Hule. 

Jochumsen sad netop og tænkte paa at skrive et Par 
fulminante Artikler til „Amtstidenden", da det bankede, og 
Isac, efter et hæst »Kom ind!" viste sig med Hvederne 
og Avisen. — »Hvad Nyt?" brummede Jochumsen, men 
Isac vidste ikke Noget at fortælle. — »Ikke Noget at for- 
tælle? Og De kan gaa frit om i Gader og Stræder paa 
Deres skjæve Ben — aa. De maa skamme Dem! De 
gaaer jo med et Bræt for Panden ligesom Køerne! — 
Der staaer Thedaasen: to smaa Theskefulde paa — saa- 
dan! — Hvad er det for en ny Jomfru, Franskbager 
Slambæk har faaet? — Naa, det veed De ikke engang! 
Det er mageløst ^ — De har maaske slet ikke seet hende? 
Gud, hvor det ligner Dem, Isac! — Der er nu forresten 
ikke Noget at se ved hende, for alle Bagerjomfruer ligner 
hinanden: de har Blegsot og seer ud som gammelt Hvede- 
brød! — Ja, skjænk saa Theen, Isac!" 

Tlieen oplivede Jochumsen saa meget, at han be- 
sluttede at prøve paa at ryge en Pibe — det havde han 
ikke gjort i to Dage — og Isac fik Ordre til at stoppe 
ham en, men ikke for fast. Piben blev tændt, men Jo- 
chumsen havde ikke gjort ret mange Drag af den, før 
han fik Hoste og maatte lægge den. — „Det er ogsaa til 
at blive gal over!* udbrød han og knibsede til Piben, saa 
den faldt paa Gulvet. ^Jeg trænger ligefrem til at lugte 
Tobak — kan De ryge, Isac?* 

„Nu, Hr. Overlærer, kunne og kunne er to Ting: jeg 
har røget lidt tidligere, men det — * 

„Aa, naar De har kunnet det, saa kan De det vel 
ogsaa endnu. Det gaaer med at ryge ligesom med at 
svømme: man glemmer det ikke, selv om man er 
kommen ud af Øvelsen. — Tag den Cigar, der ligger 
henne paa Gommoden, og tænd den ved en Fidibus! — 
Jo, vist saa: jeg siger Dem jo, jeg trænger til at lugte 
Tobak!* 

Isac parerede Ordre, tændte Gigaren og bakkede fort, 
saa Læberne smaskede, men ret længe varede det alligevel 
ikke, saa gik den ud. 

„Tænd igjen!* commanderede Jochumsen. „Den er 
maaske nok lidt fugtig, for den har ligget i Vindues- 
karmen, men naar De blot suger ordentlig til, maa De 
sagtens kunne holde Ild i den!* 

Atter lystrede Isac, og ved fortvivlede Anstrengelser 
lykkedes det ham virkelig at holde det gaaende i en ti 
Minuter, men saa reiste han sig og erklærede, at nu 
maatte han gaa, for han skulde besørge flere Ærinder for 
Agenten inden Aften. 

„Hvad for Noget!* foer Jochumsen op. „Troer De, 
jeg fodrer Dem med Gigarer, forat De skal gaa og deli- 
catere Dem med dem i Enrum! Har jeg ikke sagt Dem, 
at jeg ikke selv kan taale at ryge og — * 

„Nu, Hr. Overlærer!^ afbrød Isac ham sagtmodig, 
„det kan jeg heller ikke. Jeg er bange, jeg faaer rigtig 
ondt!* 

„Naa, det manglede sgu bare!* hvæsede Jochumsen. 
„Gaa — gaa, elendige Mandfolk, inden De bliver 
daarlig!* 

Det lod Isac sig ikke sige to Gange, og han var alle- 
rede halvt ude af Døren, da Jochumsen kaldte ham til- 

bage forat give ham Ordre til at gaa ind hos Barberen 
og tilsige Denne til endnu samme Aften — snarest muligt 
— at komme op til ham. 

Denne Bestemmelse skyldtes nu ikke saa meget 
Trangen til at blive barberet som Trangen til at høre 
noget Nyt, og stor var derfor Jochumsens Ærgrelse, da, 
lidt efter, ikke Barbeer Ketelsen selv, men den musikalske 
Svend traadte ind ad Døren ~ Svenden var nemlig ikke 
saa conversabel som Principalen. 

— »Hvad vil De?" spurgte Jochumsen arrigt. ,Jeg 
har ikke havt Bud efter Dem!" 

^Beder meget undskylde," svarede Svenden, „men Hr. 
Ketelsen kunde ikke selv komme: han blev hentet til den 
gamle Major for en lille halv Time siden." 

^Aareladning?" spurgte Jochumsen. 

„Ja, som sædvanligt." 

,Naa, saa tag fat!" sagde Jochumsen, formildet over 
dog at have hørt Noget. „Men stryg Kniven først! — 
Ellers ikke noget Nyt?" 

^Nei, ikke noget videre." 

pingen Slagsmaal?" 

,Nei, jeg troer ikke." 

, Heller ingen fulde Folk?" 

"Jeg har da ingen seet." 

„Heller ingen Døde?" spurgte Jochumsen forbitret. 

^Jo, det er sandt: gamle Jomfru Ginge i Klosteret 
døde i Formiddags." 

»Jomfru Ginge!" raabte Jochumsen og gav et Hop, 
saa Svenden nær havde skaaret ham, — „Herregud, er 
hun død!" 

„Var Overlæreren maaske i Familie med den salig 
Afdøde?" 

„Vaas! — Barbeer mig, men lad mig være fri for 
utidig Snak!" 

Saa stærkt virkede Efterretningen om Jomfru Ginges 
Død paa Jochumsen, at Forkølelsen omtrent var forbi 
med det Samme, og næste Morgen overraskede han Skolen 
ved uanmeldt at møde til sædvanlig Tid. Den, han imid- 
lertid forbausede mest, var Lieutenanten, thi Jochumsen 
trykkede med usædvanlig Varme hans Haand, klappede 
ham paa Skulderen og syntes hele Tiden at have Noget, 
han vilde sige, uden at han dog fik det sagt. — „Hvad 



er det dog for en underlig Verden, man lever i!** tænkte 
Jochumsen. „Der gaaer Mennesket om og aner ikke, at 
hans egen kjødclige Moder er død, og nu skal hun be- 
graves, uden at Sønnen saa meget som følger hende! — 
Jeg siger det Hele til ham, lige ud, som det er!* 

Men Jochumsen sagde naturligvis Ingenting alligevel, 
dels fordi han, naar Alt kom til Alt, fandt det rigtigst at 
tie, dels fordi han Dagen før Begravelsen fik en Idee. — 
„Hør, Lieutenånt*, sagde han, „De kunde gjøre mig en 
Tjeneste. Der er død en gammel Pige henne i Klosteret 

— De har nok hørt heride omtale: Jomfru Ginge. Hun 
har engang været ung — ligesom De nu — og kjøn og 
glad, men siden gik det anderledes, end hun havde tænkt. 
Jeg har kjendt lidt til hende, paa hendes gamle Dage, og 
nu kan jeg ikke lide, at hun skal puttes i Jorden som et 
ganske almindeligt Hospitalslem — det er nu saadan en 
Idee, jeg har faaet -- og derfor har jeg og den gamle 
Major Brusch — han har nemlig ogsaa kjendt hende, i 
hendes yngre Dage, troer jeg — sørget for, at hun faaer 
en egemalet Kiste og ikke bliver begravet i Fattigjorden. 
Og se. Majoren og jeg, vi følger hende, og nu vilde jeg 
bede Dem om ogsaa at følge hende. Det er, som sagt, 
saadan en Idee, og De maa gjerne synes, det or under- 
ligt, men jeg kunde nok lide, at der ogsaa var en Yngre 
med — hun har jo, som jeg siger, selv været ung engang 

— og saa er der een Uniform til ved Begravelsen foruden 
Majorens — ja, jeg veed ikke, om De forstaaer mig!* — 
Det gjorde Lieutenanten ganske vist ikke, men Jochumsen 
talte saa underlig alvorligt, og Lieutenanten vilde jo gjeme 
gjøre sin gamle Ven en Tjeneste, derfor sagde han natur- 
ligvis strax ja. 

Et Par Dage efter samledes det lille Følge i Hospi- 
talskirken om en egemalet Kiste. Jochumsen, Majoren 
og Lieutenanten sad i Stol sammen, ellers var der ikke 
Andre tilstede end Klosterets Beboere, men paa de gamle, 
rynkede Ansigter, der talte om Livets Skibbrud, var der 
mere Deltagelse og mere Alvor at læse, end man ellers 
pleier at møde hos et Ligfølge. 

Alle fulgte med ud paa Kirkegaarden, det var kun en 
ti Minuters Gang. Majoren græd, Jochumsen pudsede sin 
Næse, og Lieutenanten var helt bevæget ved at se det 
fattige, deltagende Følge samlet om den aabne Grav. — 

Bertram, der allerede fra Morgenstunden havde søgt at 
drukne sin Sorg paa vanlig Vis, var ikke helt sikker paa 
Benene og gik derfor dobbelt stiv — værdigt paraderende 
som Moliberg ved Korporal Bomans Ligbegængelse. Jo- 
chumsen havde hidtil heldigt undgaaet ham, men da Jord- 
paakastelsen var endt, nærmede den Gamle sig og be- 
gyndte med rusten Pathos: ^Ak, ja, Hr. Overlærer! Hun 
faldt for en — * 

^Hold Mund!* hviskede Jochumsen. ,Er De gal, 
Mand!'* Og saa stavrede Bertram videre. 

— „Der var tre Kranse,* sagde Jochumsen paa Hjem- 
vejen til Majoren. ^Jeg har sendt een — men fra hvem 
var de to andre?** 

„Den ene var fra hendes Barns Fader — den havde 
jeg jjesørget," svarede Majoren alvorligt. 

„Men den tredie da?* 

„Den var fra mig.* 

„Fra Dem?* 

„Ja!* 

„Men er De da ikke — ** 

„Hvilket?* 

Jochumsen saae uhyre dum ud og havde mest Lyst 
til slet ikke at svare, men svares maatte der jo, og saa 
foer det ud af ham: „Barnels Fader, naturligvis!* 

^Aa, jeg troer. De primer!" raabte Majoren. ^Jeg!* 

„Men har De da ikke selv sagt* — begyndte Jochum- 
sen inderlig nedstemt. 

„Hvad har jeg sagt?* 

„At Faderen var her i Byen — og Major er han jo!* 

„Jeg har maaske indrømmet, at han har været — * 

,Her i Byen!* 

„Aa, ja — her i Byen!* 

„Naa, saaledes!* sagde Jochumsen, og dermed faldt 
hele hans store Hemmelighed paa een Gang i Stumper 
og Stykker fra hinanden. Et Øieblik tænkte han paa at 
indlede en Tuskhandel med Majoren og foreslaa Denne, 
at han skulde rykke ud med Faderens Navn imod at faae 
at vide, hvor og hvem Barnet var, men et Blik paa Ma- 
joren, der mod al Sædvane var uigjennemskuelig som en 
Sfinx, sagde ham, at det vilde være haabløst, og han op- 
gav strax sin Plan. 

Lieutenanten, der havde gaaet nogle Skridt bagved de 

hen?" spurgte Jochumsen. 

„Jeg skal op og se til Kammerherren. Han maa 
være upasselig, for jeg har faaet Afbud til Tarok'en 
iaften." 

„Ja, det veed jeg," svarede Majoren. „Hils min gamle 
Ven mange Gange fra mig, og Gud velsigne Dem, 
Kamerat!" 

Dermed gik Lieutenanten, men Bertram stod i Afstand 
og saae langt efter dem alle Tre, slog ud med Haanden 
og sagde: 

„Hun kom dog i Jorden med militair Honneur!" 



— Kammerherren, der havde skrantet lidt og været i 
daarligt Humør, begyndte igjen paa sine Tarokpartier. — 
,Det kan jo ikke hjælpe at bUve ved at hænge med Ho- 
vedet," sagde han til Lieutenanten, ,man maa ryste de 
ubehagelige Indtryk af sig og lukke Øine og Øren i for, 
hvad der ikke behager En — det er min Livsphilosophi!" 
Og den syntes Lieutenanten ogsaa at følge, thi han stod 
stadig paa den allerbedste Fod med Tilværelsen, haabede 
blot paa, at Alt maatte blive ved at være, som det var, 
og saae til den anden Side, naar noget Ubehageligt eller 
Forstyrrende viste sig i hans Nærhed. 

Det havde i Begyndelsen været et haardt Stød for Jo- 
chumsen at maatte opgive gamle Major Brusch's Paterni- 
tetsforhold til Lieutenanten — navnlig da han nu ikke 
mere saae nogen Mulighed for atter at faae den Traad, 
der var bristet for ham, knyttet sammen igjen — men til 
alt Held for Jochumsen fik han aldeles uventet en fornyet 
Interesse for et Par ældre Spørgsmaal, og disse optog 
i nogen Tid en god Del af hans Tanker. — Det ene var 
Spørgsmaalet om Brevkasser, som blev actuelt derved, at 
der skulde anbringes tre nye paa forskellige Steder i 
Byen, og gjennem et Par skarpe Artikler i „Amtslidenden", 
ved Intrigeren og Gonspireren lykkedes det ham virkeligt 
at faae sin Krig sat igjennem: en skinnende rød Brev- 
kasse blev anbragt paa Agentens Gaard, og skjøndt Jo- 
chumsen ikke skrev to Breve om Maaneden, var dog et 
af ham dybtfølt Savn nu afhjulpet, og han gik ikke forbi 



Kassen uden at se paa den med en seiersstolt Mine. — 
Det andet Spørgsmaal var Løngangen. Ved at lægge 
Gasrør ned i Munkegade opdagede man tydelige Levninger 
af en ældgammel Murbue, der meget godt kunde være 
Noget af en Løngang, og da Jochumsen betalte Arbeideme 
for at grave sig lidt ind til Siden, fandt de et Par Men- 
neskeben, som efter Jochumsens bestemte Overbevisning 
meget godt kunde se ud til at være Munkeben — Lieute- 
nanten bød rigtignok paa „Nonneben*, men denne simple 
Vittighed afvistes med Indignation — og Fundet gav An- 
ledning til Opstillingen af en helt ny Hypothese, i Hen- 
hold til hvilken Løngangen skulde have ført fra den gamle 
katholske Provstegaard ud til den forlængst nedbrudte St. 
Kjelds Kirke nord for Byen. 

Møller, der jo ikke interesserede sig for Middelalderen, smi- 
lede overlegent ad Jochumsens Iver og kom gjentagne Gange 
med spydige Bemærkninger om, at et „levende'* Menneske 
hellere end at søge efter døde Ben burde være med i 
Nutidens store Rørelse, og herved sigtede han særligt til 
det brændende polske Spørgsmaal, som for Tiden optog 
ham stærkt, stærkere endogsaa end Rigsraad, holstenske 
Stænder og Hall'ske Noter. I Lærerværelset og i Klubben 
dreiede hans Samtaler sig mest herom, og Spørgsmaalet 
om en fransk-svensk Alliance rettet imod Rusland havde 
selvfølgeligt hans og Adjunct Loses varmeste Sympathi. 
Ogsaa Lieutenanten, der jo ellers ikke var politisk, blev 
lutter Fyr og Flamme, var begeistret for Polakkerne og 
ønskede næsten, at han kunde stille sig i deres Rækker. 

— „Bah!* sagde Jochumsen. „Floskler!" 

„Nei, det er ikke Floskler!* forsikrede Lieutenanten 
og blev helt rød i Kammen. „De maa da ogsaa selv 
indrømme, at — * 

„Jeg indrømmer aldrig Noget,* afbrød Jochumsen 
ham, „det er et af mine faa Principer! Men hvad for- 
resten Polakkerne angaaer, saa maa jeg tilstaa, at de 
simpelthen er mig for langt borte til, at jeg kan blive 
rigtig interesseret eller rigtig medfølende overfor dem. 
Begeistringen forholder sig omvendt som Afstandens Kva- 
drat; brækker Vægteren her i Gaden Benet, saa gjør det 
et uligere stærkere Indtryk paa mig, end naar det Samme 
arriverer Havnevægteren, og hvad der gjælder i det Smaa, 
gjælder ogsaa i det Store: Krig i Nabolandet sætter mig 



i en vis Bevægelse, men at de slaaes nede i Polen eller 
Ungarn, det opfatter jeg nærmest som en ret under- 
holdende Nyhed. I saa Henseende slutter jeg mig ganske 
til Goethes Spidsborger, der siger: 

Nichts Bessres weiss ich mir an Sonn- und Feiertagen 
Als ein Gespråch von Krieg und Kriegsgeschrei, 
Wenn hinten, weit, in der Turkei, 
Die V5lker auf einaiider schlagen. 

— Ja, De har vel faaet „Faust** læst?" 

Og det Spørgsmaal afvæbnede Lieutenanten. 

— Henne i Rectorboligen gik Alt sin vante, rolige 
Gang, kun af og til afbrudt ved et Besøg ude fra Or- 
drup. Hyacintherne var afblomstrede, men Tazetterne 
stod endnu i Flor; Rector længtes efter Foraaret, Lise 
længtes ogsaa, og Hans Peter delte sig i sin Fritid nogen- 
lunde hgeligt mellem sin stumme Kjærlighed og Kame- 
raternes Selskab. 

Ritmesteren havde igjen Hundesorger, og Agenten 
havde travlt. Trompeter Rubeks Børn kjørte med Glas- 
kareth og Procuratoren i Enspænder — men det for- 
andrede ikke Byens Physiognomi. 

— Saa kom Marts Maaned. Prinsesse Alexandras 
Formæling stod for Døren, og det blev besluttet at feire 
denne med almindelig Illumination og stort Festbal. 1 
Klubbens Sal svang sig da Honoratiores og det anseeligere 
Borgerskab til Regimentsmusikens Toner, men Smaafolk 
nøiedes med' at gaa rundt og se paa Lys«>ne. Fint var 
der mange Steder: Gonditor Obel havde lavet et transpa- 
rent Sukkertempel med Bogstaverne A og E, og i Manu- 
facturhandler Svendsens Butik var der decoreret med 
Kjoletøier i de danske og engelske Farver. Størst Opsigt 
vakte dog maaske Gartner Petersen, thi i hans store 
Hjørnevindue stod en mægtig Buste af Venus fra Melos, 
tegnende sine skjønne Omrids paa en Baggrund ef levende 
Planter. 

— „Aa, Herregud, er det Dronningen!" sagde Madam 
Andersen rørt til sin Mand. 

„Snak om en Ting, Kone, vi har jo ingen Dronning!" 
brummede Skomageren. 

„Det er ogsaa sandt — ja, saa er det vel Grevinden! 
Men hvor hun er nedringet!" 

,Ja, det er vel saa Brug ved Hove/ svarede Manden. 
— »Snyd Næsen, Marius!" 

Og saa gik Skomagerfamilien videre og endte med at 
finde sine egne Vinduer kjønnest. 



— Det begyndte igjen at blive Foraar. 

„Lise har allerede plukket en udsprungen Aurikel," 
sagde Rector. 

„Og Drengene spiller Klink," supplerede Jochumsen. 

— , Sneppetrækket er snart forbi," sagde Ritmesteren. 
,Men jeg hørte igoer, de raabte med holstenske Sild 

i Skolegade," sagde Major Duseberg — det var nu hans 
Foraarstegn. 

— Den 22. April aabnedes Rigsraadet. 

„Naar de nu blot vilde lade være med at stikke 
op for Holstenerne!" sagde Adjunct Lose om Aftenen 
i Klubben. „Vi har alt for længe danset efter deres 
Pibe." 

„Holstenerne!" svarede Doctor Bigum. „Det er brave 
og loyale Folk. Nei, maatte jeg blot faae en Escadron 
eller to og rydde Forbundsdagen i Frankfurt med, saa fik 
vi Fred, for derfra stammer alt det Onde!" 

„Ja, og saa fra Kiel!" bemærkede Amtsforvalteren. 
,De storsnudede Professorer og de rebelske Studenter 
skulde udryddes med Rode, skulde de!" 

„Men først skulde man udrydde vore egne Bonde- 
venner!" sagde Adjunct Søltoft. 

„Aa, ja, saagu," svarede Ritmesteren, „det kunde ikke 
være saa galt, navnlig naar man vilde tage de Herrer 
Nationalliberale med! Nu har vi i tretten Aar vrøvlet og 
regjeret og firet og kludret, i Sted en for, at vi, mens Tid 
var, skulde have behandlet Slesvig som et erobret Land 
og uden videre dengang have incorporeret det — det 
havde der da været Mening i! Og hvad hjælper saa alle 
de Noter, der er skrevet? Ingenting! Enden paa det 
Hele bliver dog, at vi faaer Krig!" 

„Gid det var saa vel!" udbrød Lieutenanten. 

„O, Du hellige Enfold!" svarede Ritmesteren. „De 
Iroer maaske, det bliver en Gjentagelse af Treaarskrigen ? 

Sophus Bauditz: Krøniker fra Garnisonsbyen. 6. Våg. 15 

Nei, De kan være ganske rolig: Tyskland nøies ikke med 
næste Gang at sende et Prøvekort herop af sine for- 
skjellige Uniformer! — Men forresten er jeg lige glad: 
jeg har selvfølgelig i Embeds Medfør hagenting imod Krig, 
skjøndt vi naturligvis faaer Prygl efter Noder!" 

^Hvorfor skulde vi det?* spurgte Møller. 

„Hvorfor?* gjentog Ritmesteren. , Simpelthen fordi 
Een imod Ti eller Tyve, hvad det nu bliver, maa faae 
Prygl, selv om den Ene saa var Stærkodder selv!* 

„Men hvem siger, at vi kun bliver Een mod Mange?" 
vedblev Møller. ^Vi kan jo faae Alliancer!* 

„Naa, saaledes! Hvem, om jeg tør spørge? Po- 
lakkerne eller Tyrken?* 

„Først og fremmest vore skandinaviske Stamme- 
frænder!* 

„Ja, vel! Svenskerne rykker maaske ligesom sidst ned 
paa Fyen — hvis Tyskerne ellers giver dem Lov til at 
være der — men det skal fedt hjælpe!* 

„De overseer aldeles den moralske Virkning, Hr. Rit- 
mester!* sagde Møller overlegent. 

„Ja, undskyld, den glemte jeg! Men det Moralske 
ligger nu engang ikke rigUg for mig, og jeg sætter for- 
resten ogsaa mere Pris paa een umoralsk Escadron nede 
i Slesvig end to moralske Regimenter ovre paa Fyen!* 

Møller blev i høieste Grad indigneret men tvang sig 
dog til i en rolig, docerende Tone at sige: „Troer De 
maaske ogsaa, Napoleon, der altid har hævdet Natio- 
nalitetsprincipet, vil se ligegyldigt paa, at Danmark — * 

„Ja, det veed Gud, jeg troer!* afbrød Ritmesteren 
ham, og saa blandede Adjunct Lind sig i Samtalen og 
udviklede, hvor uimodstaaelig den franske Soldats elan 
var; han havde selv seet Keisergarden udenfor Operaen 
og havde overværet en Revue ved Longchamps, og det 
vilde han blot sige, at overfor saadanne Soldater kunde 
gjeme baade Tysklands og Ruslands forenede Strids- 
kræfter pakke sammen. 

— »Krig er og blifer en Veterstyggelighet!* sukkede 
Major Duseberg. 

„Ja, det kan man gjerne kalde det,* svarede Rit- 
mesteren, „men pas paa, hvad jeg siger: det knalder løs 
inden en Maaned!* 

Ritmesterens Spaadom slog imidlertid ikke til : Skoven 

fik endnu en Gang Lov til at springe ud i Fred, og en 
Dag i Mai stod Lieutenanlen i Frikvarteret oppe i et af 
Klasseværelserne paa første Sal og saae ud af Vinduet. 

,De seer saa dybsindig ud/ sagde Møller, idet han 
gik forbi, ^hvad staaer De og tænker paa?** 

„Egentlig ikke paa Noget, men jeg troer, jeg har 
Fornemmelser: jeg synes, Skolen og Byen er saa varm 
og kvalm, og jeg bilder mig ind, at Verden udenfor maa 
være saa stor og kjøn idag.* 

„Det kommer jo for en væsentlig Del an paa, hvad 
man forstaaer ved Skjønhed," svarede Møller. 

„Ja, hvad er Skjønhed, det er — men saa se dog 
derover!** afbrød Lieutenanten sig selv og greb uvil- 
kaarligt Møller i Armen. 

Ovre i Rectorhaven stod Lise under det store, blomst- 
rende Æbletræ. Hun havde en daglig, mørkeblaa Kjole 
paa og en hvid Krave, der fulgte den trekantede Ud- 
skjæring i Halsen. Nu løftede hun begge Hænder op 
forat bryde en Gren af: de vide Ærmer gled ned og 
aabenbarede et Par fine, skjønne Arme, der formeligt 
straalede i Solen — straalede som Gerdas, da „Himmel 
og Hav lyste af dem". Hovedet lagde hun tilbage, saa 
det blonde, lokkede Haar faldt ned ad Ryggen, og i det 
Samme dryssede en Regn af Æbleblomstens jomfrueligt 
rødmende Blade ned over hende — det var, som om 
selve Vaaren havde taget Kvindeskikkelse paa og var 
skudt op i den gamle Klosterhave, frem af Mulden i Non- 
nernes Grave. 

— „Allerede!** udbrød Lieutenanten skuffet, da Lise 
gik ind under Plankeværket og derved skjultes. „Det 
er Skjønhed!** 

„Aa, ja, hun er ganske kjøn,** sagde Møller. 

„Ganske kjøn — hun var ligefrem deilig, som hun 
stod der!** vedblev Lieutenanten aldeles betagen. — „Men 
det maa De jo have lagt Mærke til før idag! Jeg har 
kun været sammen med Frøken Lassen en eneste Gang 

— efter Lærermødet — men De, der kjender hende saa 
godt, hvor har De kunnet undgaa at lægge Mærke 
til, at — « 

„Ja, hun er forresten ogsaa kjøn,** indrømmede Møller 

— og saa rmgede Klokken. 

Men i de nærmest følgende Dage saae Lieutenanten, 

16» 

hvor han saa gik og stod, et yndigt, fromt Pigeansigt 
mellem to hvide, skjønne Arme, der ligesom anraabende 
strakte sig mod Himmelen, og et Par Gange maatte han 
spørge sig selv, hvad det egentlig var, han følte sig saa 
glad over, og hver Gang kom han til det Resultat, at det 
var Synet i Rectorhaven, som, uden at han selv rigtig 
vidste af det, laa som en lys Erindring bagved Alt, hvad 
der mødte hans Blik. 

— „Rectors Lise har virkelig udviklet sig til sin For- 
del,* sagde Møller til Jochumsen. „Hun er vist ogsaa 
en alvorlig og dyb Natur!" 

„Troer De?** svarede Jochumsen — og naar Jo- 
chumsen sagde det og med den Betoning, saa vidste En- 
hver, at en Fortsættelse af Gonversationen var haabløs. 



Det var atter Grundlovsdag og Grundlovsfest. Oppe 
paa Torvet samledes Processionen — de samme Men- 
nesker i de samme Klæder, syntes Lieutenanten — og da 
det netop var faldet i med Varme, tung, trykkende Varme, 
gad han ikke spadsere ad den støvede Vei til Skoven 
men gik i Steden for op til Ritmesteren. 

— »Naa, De er heller ikke ude at holde Grundlovs- 
fest, Lieutenant!" sagde Ritmesteren — „Aa, tag Dem 
en Cigar — ja, De seer paa mig, fordi jeg ryger Pibe, 
men det skal De ikke bryde Dem om: det er en ren 
Finansoperation. Jeg skal sige Dem, Cigarerne løb saa 
forbandet op, og saa anskaffede jeg denne Merskumspibe 
— paa Credit, selvfølgeligt — og er nu ifærd med al 
ryge den til. Den kan naturligvis nok blive røget til, 
men jeg bliver det sgu vist ikke, er jeg bange for: del 
kan være meget økonomisk med Pibe, men det smager 
nederdrægtigt! — Hvad har De ellers tænkt at tage Dem 
til Resten af Eftermiddagen?" 

Ja, Lieutenanten havde ikke tænkt sig noget Bestemt, 
men han vilde foreslaa at gaa en Tur. 

„Gaa en Tur!" udbrød Ritmesteren. „De faaer mig 
jo ligefrem til at blive vidtløftig! Jeg kan sige ligesom 
han, denne Falstaff, siger til Prinsen: „Før jeg kjendte 
Dig var jeg uskyldig, men nu er jeg ikke stort bedre 

end et Mørkbedens Barn! — Ja, kom saa, siden det skal 
være! — Juno, tW!" 

Og saa gik Ritmesteren og Lieutenanten gjennem de 
uddøde Gader, hvor alle Vinduer stod aabne forat skaffe 
en Smule Luft, over Torvet, forbi Skolen og ned ad 
Havnen til. Da de passerede Rectorboligen, sad Lise ved 
Vinduet og syede; Lieutenanten hilste op. 

„Hun er sgu vist egentlig en kjøn Pige," sagde Rit- 
mesteren. 

„Ja, det er hun vist," svarede Lieutenanten' — han 
havde ikke Lyst til at fortælle, hvad han havde seet under 
Æbletræet. 

— „Nei, nu kan jeg sgu ikke mere!" udbrød Rit- 
mesteren lidt efter. „Lad os sætte os her paa Skygge- 
siden af Lodshuset. " 

„Ja, det er lummert," indrømmede Lieutenanten, 
„men det trækker ogsaa op ude over Fjorden sønder- 
paa." 

„Ja, gu, trækker det op sønderpaa," svarede Rit- 
mesteren, „og Torden faaer vi, men den pleier at rense 
Luften, og naar Lynet blot ikke splintrer vort gamle Hus, 
saa skal jeg ikke klage". 

„Ritmesteren er i daarligt Humør!" 

„Ja, hvad Humør skulde jeg ellers være i? Troer 
De, det kan opmuntre mig at vide, at Deres civile Collega 
Møller nu staaer ude paa Skovbakken og præker for 
Borgerskabet om, at Vorherre ikke kan undvære gamle 
Danmark, og at Holger Danske nok vaagner, naar Tid er 
o. s. V. — nei, det opmuntrer mig ikke! Der er talt 
nok her i Landet, men handlet — nei! Har vi sat 
Lynafleder paa Huset, siden Uveiret sidst gik hen over 
Landet! Nei, vi har hvilet paa Laurbærrene, har vi, og 
det er nok et blødt men ogsaa et farligt Leie. — Troer 
De, vi er blot nogenlunde forberedt paa Krig? Nei, gu, 
er vi ikke nei! Og dog længes jeg næsten efter Tordenen 
— jeg kan ikke i Længden leve med en Sky over Ho- 
vedet. — Har De aldrig ønsket, at der maatte komme 
saadan en rigtig Pest, Lieutenant? Ikke Kolera — nei, 
fy! — men saadant Noget i Familie med den sorte Pest, 
hvor man malede Kors paa Portene, og hvor hele Byer 
døde ud. Det vilde give Avancement, og De kan tro. 

Den, der blev sparet, han havde Fornemmelsen af, at 
han levede!* 

,Aa, jeg synes da ellers ogsaa nok, jeg kan mærke, 
jeg lever," indvendte Lieutenanten. 

^ Ja, saa længe De er ung, gaaer det endnu an, men 
vent blot, til De bliver saa gammel som jeg, og lev saa 
i en lille By i et lille Land uden egentlig at have Noget 
at leve for, uden Kone og Børn — saa skal De se. De 
vil sande mine Ord!* 

»Der har vi Torden!* sagde Lieutenanten, da en 
fjærn Drønen hørtes ude fra Fjorden. 

Men det var ikke Tordenen — Uveiret* var foreløbig 
trukket om ad en anden Kant — det var en dansk 
Gorvet, der stod Fjorden ind og sendte et Signalskud, 
formodentlig for at varsko efter Lods. Inden Aften laa 
Orlogsmanden til Ankers en Fjerdingvei udenfor Byen, og 
næste Eftermiddag — samtidig med, at man fik Under- 
ning om, at Prins Vilhelm havde modtaget Valget som 
græsk Konge — vidste Alle, at den vilde manøvrere nogle 
Uger paa Fjorden. 

— Gorvetten gav Liv i Byen. Man flokkedes nede ved 
Havnen, naar et af Orlogsmandens Fartøier kom roende, 
man kjendte i lang Afstand Chefens Gig, og man vidste 
i Forveien, om Kongens eller Dronningens Kvarteer den 
Eftermiddag vilde faae Landlov. Pynte paa Fjorden gjorde 
Gorvetten ogsaa; Skroget havde smukkere Linier end 
nogen Koffardimand, Bæerne var brasede saa pænt fir- 
kant, som om de var rettede med en Passer, og Split- 
flaget vaiede i bløde, værdige Folder under Gaffelen. Inde 
fra Land kunde man ogsaa saa nogenlunde følge med, 
hvad der foregik ombord; snart saae man Folkene gaa 
tilveirs og have Seilmanøvre, snart hang der Tøi til Tør- 
ring efter Storvadsk, og naar man imellem saae en hvid 
Sky fulgt af et rullende Drøn, eller en stille Aften hørte 
Musiken derude spille „Kong Ghristian stod ved høien 
Mast*, mens Flaget haledes ned — ja, saa bankede 
Hjertet uvilkaarligt med lidt stærkere Slag hos de gode 
Kjøbstadsfolk, og selv Jochumsen blev patriotisk stemt — 
maaske dog kun forat hædre Marinen paa Landetatens 
Bekostning. 

Ghefen aflagde sine Besøg hos Obersten og Amt- 
manden, Obersten og Amtmanden gjorde Middag, men der 

maatte gjøres Mere, og sa§i besluttede Garnisonens Offi- 
cerer at gjøre Bal for Gorvettens Officerer. Da man 
imidlertid var bange for at blive for Faa, bestemtes det, 
at ogsaa enkelte Givile kunde deltage, naar de tegnedes 
ved en Militair, men Obersten formanede sine yngre Offi- 
cerer til at være meget nøieregnende med, hvem de 
tegnede, og til under ingen Omstændigheder at gaa uden- 
for Embedsstanden og dennes Paarørende. 

— »Og Kammerherren har tegnet sig med Dame!** 
sagde Lieutenanten Dagen før Ballet. 

„Ja, min unge Ven, hvad synes De?" svarede Kammer- 
herren smilende. »Jeg hørte, at man manglede Damer, 
og saa fandt jeg, at det var en gammel Kavaleers Pligt 
at gjøre Sit til at afhjælpe Mangelen, saa meget mere, 
som jeg tillige overordentlig gjerne vil skaffe den unge 
Dame en Adspredelse." 

»Men jeg aner slet ikke, hvem der er Kammer- 
herrens Dame!" 

»Jeg beder meget at undskylde, jeg troede, at jeg 
havde sagt det. — Det er Frøken Lassen." 

»Rectorens Datter?" 

»Ja, netop. De veed nok, at hun i lange Tider har 
været min — om jeg saa tør sige — Veninde paa Af- 
stand; vi har dagligt nikket til hinanden i de sidste otte 
Aar, sommetider ogsaa vexlet et Par Ord, og saadant et 
venligt Smil af en ung, smuk Pige, det kan gjøre en 
gammel Kavaleer varm om Hjertet, selv om han er et 
Stykke over de HalvQers." 

»Men har Kammerherren da været oppe at invitere 
Frøkenen ?" 

»Selvfølgelig. Hun havde først mange Betænkelig- 
heder og var yderst forlegen, men jeg troer alligevel 
nok, hun har Lyst til engang at se et Glimt af Verden." 

»Og Rector! Gav han Tilladelse?" 

»Han lod ganske vist til at blive meget forbauset, den 
brave Mand, men om et Afslag paa en Indbydelse fra 
mig kunde der jo ikke godt være Tale. — Nu vilde jeg 
bede Dem danse første Vals med Frøken Lassen, thi paa 
andet end en Polonaise tør jeg ikke indlade mig. De 
skal se. De faaer en smuk Dame, thi det har altid anet 
mig, at Frøken Lassen, naar hun er i fuU dress — de- 
colleteret og med bare Arme — vil vise sig ikke blot at 

have et nydeligt Ansigt men ogsaa en særdeles smuk 
Figur.** 

„Ja, det har hun!* udbrød Lieutenanten uvilkaarligt 
og blev i det Samme rød i Hovedet, men det mærkede 
Kammerherren ikke, og saa skiltes de eflerat have 
gjort nærmere Aftale om, naar de skulde mødes næste 
Aften. 

— Saa kom Ballet. Ude i Skoven tæt ved Stranden, 
laa „Pavillonen", en temmelig stor, grundmuret, hvid 
Bygning, hvor Byens Folk altid pleiede at holde deres 
Sommerfester. Henimod Ottetiden kom Vogn efler Vogn 
kjørende — de færreste var lukkede — men de fleste af 
Herrerne gik. Obersten, stiv og correct, fungerede som 
Vært og modtog Gjæsterne, Oberstinden med StrudsQer 
paa Hovedet sad paa en Forhøining, der var forbeholdt 
de ikke dansende Damer, mønstrede de Ankommende 
gjennem sin Lorgnet og hviskede hvert Øieblik med 
sine Døtre, der gav GjæsteroUer som Ingénu'er og 
efter Evne bestræbte sig for at se bly og forventnings- 
fulde ud. 

Lieutenanten var mødt paa Slaget og foer ideligt ud 
forat se, om ikke Kammerherrens Vogn var der — jo 
endelig! Og ind traadte Kammerherren, civil men med 
Kommandørkorset om Halsen og to fremmede Storkors- 
stjerner paa Brystet, værdigt førende Lise, der i sin lyse- 
røde Tylls Kjole neppe vovede at løfte Øinene. — ,Nei, 
hvor hun er nydelig!" lød det halvhøit rundtomkring, og 
Kammerherren hviskede med hele en Faders Stolthed til 
Lieutenanten : 

„Havde jeg ikke Ret! Hun er jo charmant!" 

Saa begyndte Dansen. Festligt klang Regiments- 
musiken, og ihærdigt arbeidede Trompeter Rubeks Bue 
paa Basfiolens Strenge, festligt straalede de dryppende 
Stearinlys ned over flagrende Lokker og hvide Skuldre, 
over Sølv- og Guldepauletter, over Lyseblaat og Mørke- 
blaat, over glade Smil og blussende Kinder. 

Lieutenanten dansede med Lise. Første Gang, de 
dansede ud, var det hende, som hun kastede sig ud i et 
oprørt, hvirvlende Hav, hun saae ikke, hun hørte ikke, 
og det var, som Bølgerne lukkede sig over hende; men 
saa mærkede hun, at en kraftig Arm holdt hende oppe, 
støttede hende og førte hende, og hun flk omsider Mod 



233 

til at se op. Da mødte hendes Øie Lieutenantens glade, 
ungdomsfriske Blik, der ufravendt hvilede paa hende, og 
hun havde en Fornemmelse af, at han saae hende lige 
ind i Sjælen — ikke en Fold i hendes Hjerte var der, 
som hun kunde skjule for ham. Og hvad saa? Saa 
talte de sammen og dansede sammen, og da de i anden 
Vals skiltes og gik hver sine Veie, havde de begge en 
bestemt Følelse af, at der dog var Noget, noget Usynligt, 
Uforklarligt, der hele Tiden ligesom knyttede dem 
sammen; saae Lise ned, kunde hun alligevel mærke paa 
sig selv, at Lieutenantens Blik hvilede paa hende, og 
ganske den samme Følelse havde han. Mødtes deres 
Blikke et kort Nu, skiltes de lige saa hurtigt sky ad, men 
Forstaaelsen var der, den havde været der, og den havde 
sat sit Spor. 

Ud paa Aftenen, efter Souper'en, bad Gorvetchefen 
Damer og Herrer om at gjøre en kort Pause og gaa de 
Par Minuters Gang ad Skovstien ned til Stranden. I 
næste Nu tændtes der en Række Blaalys langs Orlogs- 
mandens Skanseklædning, Ildkugler og Raketter hvislede i 
Luften -r- den vagthavende Officeer ombord skulde dog 
ogsaa have nogen Fornøielse af Ballet. 

Lieutenanten stod ved Siden af Lise, og de blev 
staaende et Øieblik, efterat de Andre var gaaet tilbage. 
,Aa, hvor Verden alligevel er stor og deilig!** sagde Lise 
med et straalende Blik, men Lieutenanten, der ellers aldrig 
manglede Ord, blev helt stum ; han saae paa hende, og 
han hørte paa hendes Tale som paa Musik — men han 
sagde Ingenting: Alt, hvad han tænkte paa at sige, var 
saa dumt, syntes han, og saa tav han. Han følte ogsaa 
ved sig selv, at et eneste Ord sagt nu, vugget af Skov- 
ensomhedens og de svage Bølgeslags Stemning, baaret af 
Tonernes og de lyse Nætters Poesi, kunde faae en af- 
gjørende, uberegnelig Virkning — en Virkning, som han 
var halvt bange for. Han følte den mest ubetvingelige 
Lyst til at bøie sig ned over hende, der ligesom selve 
den unge Bøgeskov var sprungen ud i en eneste Nat, 
frisk og jomfruelig, straalende og fin, bøie sig over hende 
og kysse hende paa den rene, hvide Pande — men han 
betvang sig. Havde det været enhver anden Kvinde, saa 
havde han gjort det, men overfor hende — neil** 

Og saa vendte de om, gik ad den smalle Skovsti, hvor 

Grenene søgte at holde dem tilbage, hvor Stammerne 
ligesom traadte dem i Veien, og hvor Foden saa let kunde 
snuble i den bløde Bund. 

Pludselig lød der inde imellem Træerne som stærke 
Vingeslag. Lises Arm skjælvede uvilkaarligt i Lieute- 
nantens, men han brød Tausheden og hviskede: , Hørte 
De Vingeslagene? — Hvad om det nu var den store Eros, 
der fløi os forbi?" 

Han blev bange for sin egen Stemme og forstærkede 
Gangen; et Minut efter var de udenfor Pavillonen. Og 
saa gik de ind og dansede videre, hun straalende af 
Lykke og indvendigt jublende, han som beruset — 
men om det var af Glæde eller Vemod, vidste han 
ikke selv. 

Kort efter tog Kammerherren bort med Lise. — „Tak 
for iaften!" sagde Lieutenanten med dæmpet Røst, da hun 
sad i Vognen, og saa kjørte den. 

Han gik igjen ind i Salen men dansede ikke mere; 
lidt efter brød han op og gik ganske alene hjemad gjen- 
nem Skoven. 

Det begyndte at dages, da han kom hjem, men det 
var ham umuligt at gaae i Seng. Saa gik han hen til 
Stalden, lod Staldvagten sadle en Hest og red ud ad 
Landet til paa Lykke og Fromme, red i susende Galop 
— bort, langt bort fra det Hele. 

Omsider standsede han og saae sig om. Malkepigen 
gik med sin Spand gjennem den duggede Eng, Lærken 
dirrede syngende oppe i Luften, og over Mosen lettede en 
Vildand — det var høilys Dag. 

Saa red Lieutenanten hjemad i Skridt. 



Gorvetten var igjén ude af Fjorden, og var dette ikke 
godt for Andet, saa var det dog godt for Latinskolens 
Disciple, hvis Examenslæsning var bleven betydelig for- 
styrret ved Orlogsmandens Nærværelse. Noget dybtfølt 
Savn blandt Garnisonens Officerer kunde den heller ikke 
sige at have efterladt, thi til Trods for Skovballet, Fester 
iland og Fester ombord fandt de lyseblaa Dragoner gjennem- 
gaaende, at deres mørkeblaa Vaabenfæller var temmelig 
arrogante, og disse fandt til Gjengjæld Landkrabberne 

noget bornerte. Den gjensidige Sympathi var saaledes 
ikke stor, og i al Stilhed ønskede Søofficererne nok at se 
de hjulbenede Gavalerister ombord under en trerebet 
Mersseils Kuling, medens disse paa deres Side ikke nærede 
stor Tillid til Søulkenes Ridekunst. 

— Møller vidste naturligvis, at Lise havde været paa 
Ballet, vidste, hvordan hun var kommen der, og med 
hvem hun havde danset, kort sagt: han vidste Alt und- 
taden det Væsentlige. Og Møller var slet ikke glad ved 
det Hele. Lieutenanten havde Ret: hun var virkelig ikke 
nogen almindelig Pige, og paa Ballet havde hun naturlig- 
vis seet dobbelt godt ud, var bleven feteret og smigret, 
og Sligt kan let gjøre større Indtryk, end det i og for sig 
fortjener, paa en ung Pige, der ikke kjender Verden og 
dens Fristelser. Lieutenanten var naturligvis i og for sig 
en temmelig ubetydelig Personlighed, men godt saae han 
jo ud og havde, hvad Folk kaldte en vindende Frem- 
træden; det var slet ikke umuligt, at han kunde have 
gjort Kur til Lise — det gjorde han formodentlig til Alle 
— og hvor let kunde saa ikke hun — jo, det var bedst, 
han gik hen til Rectoren en Aften, ganske tilfældigt, og 
sonderede Forholdene. 

Og Møller gik derhen; Rector var alene i Haven. — 
„Min Datter kommer strax,* sagde han, „nu skal De 
imens se paa Roserne.* 

„Har hun det godt efter Ballet?* spurgte Møller. 

,Jo, Tak, hun har saamænd været saa oprømt 
efter det, som jeg aldrig har seet hende før; hun synger 
og leer hele Dagen igjennem, og igaar Aftes glemte hun 
helt at vande Levkøierne — det har hun aldrig gjort 
før!* 

^Ja, undskyld, at jeg siger det, Rector Lassen,* ved- 
blev Møller, „men var det ogsaa rigtigt af Dem at lade 
Deres Datter tage paa det Bal?* 

„Ja, hvorfor ikke?* spurgte Rector ganske for- 
skrækket. 

„Aa, jeg mener kun, om det var rigtig passende at 
lade en ung Pige tage alene afsted med en Mand som 
Kammerherren — hans Vandel har næppe været aldeles 
ulastelig I * 

„Naa— aa, ja — for den Sags Skyld I* — svarede Rector 
øiensynlig lettet. 



I 

„Ja, men desuden er et Bal altid en farlig Ting,* 
fortsatte Møller. ^Det er dog Øinenes Lyst og Kjødets 
Lyst og Livets Hoffærdighed, der dyrkes — ikke sandt?* 

„Aa, ja, naar man endelig vil tage det saadan — men 
det har jeg saamænd aldrig tænkt paa!* 

I det Samme kom Lise, og i det Øieblik, hun traadle 
ind ad Laagen, slog det Møller, at hun ligesom var bleven 
et Par Aar yngre eller rettere: at hun pludselig var bleven 
ung. Hendes Gang var helt anderledes end før — let og 
sikker — hun bar Hovedet frit og høit, og der straalede 
ud fra hendes Øine en Glans, som de aldrig tidligere havde 
havt. Møller blev helt underlig ved det, og da han saa 
bød Godaften, og hun gav ham Haanden, saa var det 
ikke mere en udtryksløs Barnehaand, der hvilede i hans, 
det var en ung Kvindes varme Haandtryk, han fornam, 
og han blev selv varm ved det. 

„Naa, De var nok paa Bal forleden,** sagde han saa 
ligegyldig som muligt, men han havde selv en Fornem- 
melse af, at hans Stemme vibrerede ganske lidt. „Og 
De dansede vel med vor militaire Gollega, Lieutenant 
Poulsen?* 

„Ja, det gjorde jeg,* svarede Lise. 

„Danse kan han formodentlig,* henkastede Møller, 
og ved disse Ord skød der et eneste Nu et Lyn, forbitret 
og stolt, fra Lises Øine; det var ikke længer det fromme 
Dueblik - men Møller saae det ikke. 

Lidt efter kom Jochumsen; han havde været ude at 
fiske — nede i Baghullet — havde Ingenting faaet og var 
derfor i mindre godt Humør. Men ikke saasnart var han 
kommen ind i Haven, før Lise foer ham imøde, tog ham 
om Livet, snurrede ham rundt og sagde: „Aa, Du gamle, 
stygge Onkel Jochumsen, jeg har moret mig saa deiligt 
paa Ballet, aa, saa deiligt, at Du skal have et Kys for 
det!* Og saa var Jochumsen afvæbnet, medens Møller 
og Hans Peter, der nu ogsaa var kommen ned i Haven, 
saae til med noget blandede Følelser. 

Efter Theen røg Herrerne en Pibe og drøftede Ud- 
sigterne for den forestaaende Examen, men Møller syntes 
mod Sædvane ikke oplagt til at give sit Besyv med i 
Laget og var adspredt og faamælt, henvendte jevnligt en 
kort Bemærkning til Lise og gjorde sig et Ærende hen 
til hende, naar hun fjernede sig fra Selskabet. 

Aftenen faldt paa. Henne fra Torvet hørtes Retraiten; 
Lise sad alene oppe paa den lille Høi, legede med en 
blegrød Rose og plukkede i Tanker dens Blade fra hin- 
anden. 

, Forstyrrer jeg Dem, Frøken Lise?* spurgte Møller, 
der stod nedenfor Høien. 

»Hvori?« 

,1 Deres Tanker.* 

,Aa, dem trænger en Anden dog aldrig ind i!* 

,Nei, det er sandt — medmindre der lukkes op 
for En!* 

— ^De træder i Onkels Aurikler!* sagde Hans Peter, 
der med Jalousiens stigende Forbitrelse havde været 
Vidne til Møllers Tihaærm eiser, og dermed var Samtalen 
afbrudt, men næste Dag fik Hans Peter rigtignok mdl. i 
Historie af Møller og et skarpt Tilhold om at tænke mere 
paa Examen. 

Lidt efter brød Jochumsen og Møller op og fulgtes 
ad hen til Torvet. — , Frøken Lise er bleven saa livlig 
og ungdommelig, synes De ikke?* sagde Møller. 

,Jo. — Jeg troer sgu, hun gaaer i Barndom!* svarede 
Jochumsen. „Men det klæder hende forresten.* 

I det Samme mødte de Ritmesteren og Lieutenanten, 
og de to Par hilstes og standsede. — „Det er forskrække- 
ligt med den Lieutenant,* sagde Ritmesteren, „jeg troer, 
han gaaer hen og bliver Alvorsmand!* 

„Det vil jeg da ikke haabe!* svarede Jochumsen. 

,Ja, nu kan De selv dømme,* vedblev Ritmesteren. 
„Der er kommen fire fordomsfrie tyske Mamseller paa 
„Hotel Gimbria*, som slaaer Harpen og synger til, og saa 
foreslaaer jeg naturligvis min Lieutenant, at vi skal gaa 
hen og høre paa Syngepigerne, men han vil ikke — hvad 
synes De? Han svarer mig, at han ikke synes om Harpe- 
duft! Er det ikke gyseligt, allerede i saa ung Alder 
at miste sine Interesser!* 

Lieutenanten smilede, og Jochumsen vilde lige til at 
hævde Moralen og give et hvast Svar, da der i det Samme 
hørtes en Tuden oppe fra Kirketaarnet; en Lygte blev 
hængt ud, og faa Sekunder efter skingrede Piber fra to 
forsk jellige Sider. 

„Hvor er Ilden, Maaløv?* spurgte Jochumsen den til- 
ilende Vægter. 

^Jeg veed det ikke bestemt, Hr. Overlærer, men det 
maa vist være henne i Løngangsstræde.* Og dermed var 
Vægteren borte. 

I Løbet af fem Minuter kom hele Byen paa Benene. 
Vægterne peb, og Trompeterne blæste, Dragonerne kom 
løbende i Kitler, Borgerskabet mødte i Uniform, og Brand- 
majoren fik Sprøiterne commanderet ud. Saa kom der 
den ene rødmalede „Sluffe* — Slæder med en Vandtønde 
paa — efter den anden, trukken af en steilende Hest, 
Gadedrenge groede op af Brostenene, der kom Folk i 
Vinduerne — i dyb Negligé for det Meste — og overalt 
hørtes Spørgsmaalet : „Hvor er Ilden?* Snart vidste 
man ogsaa, at det var hos Vinhandler Eskildsen, og Fir- 
kløveret styrede naturligvis derhen. Det var i Bagbyg- 
ningen, hvor Lageret fandtes, at Uden var opstaaet, men 
takket være Brandkorpsets, Dragonernes og Borgervæb- 
ningens forenede Anstrengelser, blev man forholdsvis hur- 
tigt Herre over den, og det lykkedes at indskrænke den 
til det Kjelderrum, hvor den først havde taget fat. — „Æ, 
Hurræh!* raabte en Gadedreng. „Nu laver Eskildsen af- 
brændt Rødvin!'* — „Sludder!* sagde en Anden. „Hans 
Vin kan sgu ikke brænde — det er den de bruger til at 
slukke med!" 

„Ja, skal vi nu gaa ind og slukke i Forhuset!* fore- 
slog Ritmesteren de Andre, og saa gik de ind i Vinstuen 
og fik en Flaske Madeira. — „Drikkes kan den,* sagde 
Lieutenanten, „men den er rigtignok ikke som Kammer- 
herrens.* 

Det var langt over Midnat, da de brød op; Jochum- 
sen og Lieutenanten fulgtes ad. Da de passerede Huset, 
hvor Kammerherren boede, saae de, at der — formodentlig 
paa Grund af Ildebranden — endnu var Lys i Daglig- 
stuen, og bag det ene, hvide Rullegardin tegnede sig et 
Øieblik selve Kammerherrens Silhouet. — „Det er dog en 
brillant gammel Herre!* udbrød Lieutenanten. „Se, hvor 
han tager sig ud! Som han staar der, kan man se 
den gamle Soldat i ham — til daglig Brug er det mest 
Hofmanden, der træder frem!* 

„Soldat?* gjentog Jochumsen spørgende. 

„Ja, han har jo staaet i Hestgarden, veed De ikke 
det? Han gik af som characteriseret Major, men det 



239 

glemmer man, fordi han kort efter fik Kammerherre- 
nøglen.** 

, Major!* raabte Jochumsen og greb Lieutenanten i 
Armen. ,Ja, naturligvis, der har vi jo Majoren! Det er 
mig, som har været et Fæl* 

^Hvad har De været?* 

»Ligenting! — Godnat!* 

Dermed gik Jochumsen hjem, og i Seng gik han ogsaa, 
men han sov ikke meget den Nat. — Ja, hvor havde han 
været blind! Det var intet Under, at Lieutenanten havde 
fine Fornemmelser, og at han og Kammerherren gjen- 
sidigt tiltrak hinanden! — Og gamle Major Brusch's Ud- 
talelser, de passede jo aldeles! — Og Kransen paa Jom- 
fru Ginges Kiste, der var fra Faderen — - hvor var det 
muligt, at han havde kunnet været saa tankeløs? Hemme- 
lighedens Løsning havde han jo havt lige for sig hver 
Dag — man traadte paa Løngange, hvor man gik! Men 
nu vilde han ogsaa lige strax — allerede i Morgen — 
gaa hen til den gamle Major, sige ham, at han, Peter 
Jochumsen, havde Rede paa det Hele og snakke med 
ham om Sagen, for vel var Jochumsen discret, men betro 
sig til Nogen, det maatte han. 

— Næste Middag, efter Skoletid, var han allerede paa 
Veien til Majoren, da det faldt ham ind, at han vist først 
maatte barberes, og saa gik han ind til Ketelsen. — „Om 
Overlæreren allerede vidste det?* spurgte Denne strax. — 
,Hvad for Noget?* brummede Jochumsen. — „At den 
gamle Major Brusch er død i Formiddags.* — „Død!** 
raabte Jochumsen og sprang halvt op. „Det er ikke 
sandt!* — ,Jo, det er aldeles vist,* forsikrede Ketelsen. 
^Igaar Aftes havde han faaet en Rørelse og var strax 
bleven aareladt, men det havde ikke hjulpet, og imorges 
sagde de paa Apotheket, at Doctor Bigum havde ordi- 
neret Moskuspulver, og saa var han død.* 

Jochumsen sagde ikke Mere, han sad stille hensunken 
i Betragtninger. Men en Time efter vidste hele Byen, at 
Majoren var død, og hvordan han var død. Han havde 
sendt Bud efter Provst Schmidt, sagt Denne Besked om, 
hvor man kunde finde hans sidste Villie, og bedt ham 
læse et Fadervor. Da det var skeet, havde den Gamle 
rakt ham Haanden, sagt Tak og tilføiet et: „Nu kan der 
for mig gjerne blæses til hurtig Udrykning, naar det skal 

være!** hvorpaa han vendte sig om til Væggen og var 
død faa Øieblikke efter. 

Barberen skrev et velment Digt i ^ Amtstidenden **, og 
Ugedagen efter blev den gamle Major begravet — 
selvfølgelig med fuld militair Honneur og under stor, al- 
mindelig Deltagelse. — „Han var en Hædersmand af den 
gamle Skole,** sagde Kammerherren bevæget til Lieute- 
nanten. „Brav og nobelttænkende, trofast og discret !* — 
„Mig har han altid været saa venlig og god imod,** sva- 
rede Lieutenanten og søgte at skjule en Taare. 

I Majorens Testamente stod blandt Andet, at hans 
gamle Hest skulde skydes; det private Munderingskammer 
var bestemt til Forskjellige — Lieutenanten fik Prinsen 
af Hessens to Pistoler — og endelig var der tilføiet en 
Anmodning til Obersten om paa Aftenen efter Begravelsen 
at give samtlige Regimentets Underofficerer varm Punsch 
paa Boels Regning — en Anmodning, som Obersten na- 
turligvis efterkom, dog ikke uden store Betænkeligheder 
ved det lidet Tjenstmæssige i Arrangementet. 

— „Se, det kalder jeg at komme i Jorden med 
militair Honneur I ** sagde Trompeter Rubek om Af- 
tenen ved Gravøllet — og der var Ingen, der mod- 
sagde ham. 



— Hvad var det dog for en magnetisk Kraft, der drev 
Lieutenanten til i Frikvartererne at søge at fange et Glimt 
af Lise inde i Rectorhaven og til om Eftermiddagen regel- 
mæssigt at ride hjem ad Skolegade blot forat se hende 
sidde ved Vinduet og sy! — Og Lise! Hvad var det, der 
drev hende Blodet op i Kinderne, saasnart hun kun hørte 
Hovslaget af en Hest i Nærheden, og hvorfor bankede 
hendes Hjerte dobbelt stærkt, naar Sk oleklokken ringede 
Elleve, og Gymnastiktimerne begyndte! ,— Ja, hvad var 
der i det Hele taget i Veien med Lieutenanten og Lise: 
Ingen af dem var som før! Ritmesteren kaldte Lieute- 
nanten en Stivstikker og havde ham lumsk mistænkt for 
igjen at tænke paa at blive energisk, og Kammerherren 
fandt, at hans unge Ven aldrig før havde været saa di- 
strait ved Tarok'en, der endnu ikke var ophørt. Rector 
klagede over, at Lise ikke havde den Interesse for Skolen 

— og specielt for Examen — som før, og Hans Peter 
lagde med Beundring Mærke til, at Lise havde den dei- 
ligste Stemme: nu gik hun nemlig altid og smaanynnede, 
medens Ingen nogensinde tidligere havde hørt hende synge, 

— det var høist mærkeligt! 

En Dag i Slutningen af Juni sad Lieutenanten hjemme 
'i sit Værelse; Formiddagstjenesten var forbi, og Gymna- 
stiktimer havde han ikke paa Grund af Examen. Han 
læste en halv Snes Sider i en Bog — det var ikke til at 
holde ud ; han tændte en Cigar — den smagte ham ikke ; 
han besluttede at gaa hen til Lieutenant Arup, men blev 
alligevel hjemme og lagde sig paa Sofaen. Sove kunde 
han heller ikke, og i Fortvivlelse gav han sig da til at 
reflectere — Noget, han ellers ikke indlod sig paa med 
sin gode Villie — og skjøndt han begyndte sine Reflec- 
lioner med det faste Forsæt at ville gaa udenom alle al- 
vorlige Sager, varede det alligevel ikke to Minuter, før 
alle hans Tanker dreiede sig om Lise. — Een Ting var 
han allerede forlængst paa det Rene med: det hjalp ikke 
at „ride fra det Hele" — som han udtrykte sig — for 
hun fulgte med ligesom Nissen i Tønden. — Men, hvad 
var saa i Grunden det Hele, naar Alt kom til Alt ! Herre- 
gud, han havde jo været, hvad Folk kaldte forelsket, før, 
hvorfor skulde det saa ikke gaa over nu I — Aa, Rekrut- 
tiden, det var egentlig en lykkelig Tid: ikke en Tanke 
havde man dengang, som gik udenfor Kaserneporten, de 
Andre tænkte for En, man var uden Ansvar og uden 
ForpHgtelser I — Det var ogsaa tosset, at den Gorvet 
skulde komme paa Fjorden, og at der skulde gjøres Skov- 
bal for de vigtige Søofficerer I Og hvorfor i al Verden 
havde Kammerherren fundet paa at bede Dame med ! — 
Men bedaarende havde hun været i den lyserøde Kjole, 
og da de stod ene nede ved Stranden, og da de gik ad 
den mørke Skovsti — hvad mon det egentlig havde været 
for en stor Fugl, de skræmmede op I Dumt Tøi var det, 
han havde sagt om den, det huskede han godt, men 
alligevel: underligt havde det lydt — og da hun saae op 
paa ham: saadan saae andre unge Piger ikke! — En 
Ting var sikker: han burde saa vidt muligt undgaa at 
komme sammen med hende — - allerbedst var det maaske 
i Grunden at søge Forsættelse til en anden Garnison — 
for det var Synd for hende, om Folk skulde begynde 

at tale — tænk blot, om Oberstinden fik Færten af det! 

— Og blive til Noget kunde det jo dog aldrig! Nei, 
ingen rigtig Forelskelse! Hans Gage og Kvartalstilskud 
fra den ubekjendte Fader strakte lige til, saa han kunde 
leve et sorgfrit Liv, men ud over det — nei! For renon- 
cere paa alle Livets smaa Behageligheder, det vilde dog 
være for haardt. — Kammerherren havde ogsaa fuld- 
stændig Ret: man skulde nyde sin Ungdom, nyde sin 
Frihed! Og Obersten sagde jo desuden ogsaa altid, at 
en ung Officer burde være ubunden, uafhængig af Andre 

— og nu, da alle Mennesker sagde, at det saae ud til 
Krig — nei! 

Og Lieutenanten tog en kraftig Beslutning, og da han 
lidt efter gik ud, lod han være med at gaa om ad Skole- 
gade, skjøndt han var temmelig sikker paa, at Lise sad 
ved Vinduet. 

Udenfor Klubben mødte han imidlertid Rector, der 
var paa Vei ned til Dampskibet for at modtage en Pro- 
fessor fra Kjøbenhavn, der skulde være Censor. — ,Man 
seer Dem slet ikke i denne Tid, Lieutenant Poulsen,* 
sagde Rector. „Kommer De ikke hjem iaften og drikker 
en Kop The i Haven — det er jo deiligt Veir, og jeg 
tænker, Professoren kommer med.** 

Og Lieutenanten fornam et elektrisk Stød og svarede 
uden mindste Betænkning, at det vilde han saa meget 
gjerne — det var, hvad Jochumsen kaldte , Inkonse- 
kvensens Konsekvens**. Da Rector var gaaet, fortrød 
Lieutenanten rigtignok, at han havde sagt Ja, og tænkte 
paa at melde Forfald, men det blev ved Tanken, og 
hele Eftermiddagen havde han saadan en underlig Uro 
over sig. 

„Professoren og Lieutenant Poulsen kommer og drikker 
The iaften,* sagde Rector ved Middagsbordet til Lise, og 
fra det Øieblik af var Lise som forvandlet: foer ud og 
ind ad Døre, nynnede og lo, kyssede uden mindste ydre 
Grund sin Fader og roste Hans Peters Flid. 

— „Hvor er Lise?* spurgte Rectoren ud paa Efter- 
middagen Pigen. 

„Frøkenen klæder sig om,* svarede Pigen. 

„Men, Herregud, det pleier hun jo ellers aldrig at 
være en halv Time om!* sagde Rector og gik, rystende 
paa Hovedet, hen til Lises Dør. 

Inde i det tarvelige Jomfrubur stod Lise foran Speilet 
og satte sit Haar — idag vilde det slet ikke sidde. Til- 
sidst havde hun dog omtrent faaet det, som hun vilde, 
da hørte hun Faderen standse udenfor og sige: »Er Du 
ikke snart færdig, lille Lise? Du behøver saamænd ikke 
at pynte Dig for Professoren!* 

Lise blev blodrød, skjøndt Ingen saae hende, skyndte 
sig at tage Kjolen paa og gik ned i Haven. Der rev 
hun Gangene og klippede de visne Roser af, og da det 
var gjort, saae hun sig om efter en lyserød Rose til at 
sætte i Brystet. Men det var paa Heldningen med 
Roserne — endelig fandt hun dog een. — „Lise, dog I* 
sagde Rector bebreidende. „Det var den sidste Louise 
Odier!'' 

,Du maa ikke være vred, lille Fader,* svarede Lise 
og lagde Armen om hans Skulder, „men har Du ikke 
meget mere Fornøielse af at se den paa mig end at se 
den visne paa sin Stilk I* 

„Jo, aa, jo — men det var rigtignok den sidstel* 
sagde Rector, og saa gik Laagen. 

Det var kun Professoren fra Kjøbenhavn, der kom, men 
et Øieblik efter viste Lieutenanten sig. Lise havde strax 
kjendt hans Skridt udenfor paa Pladsen. 

Det faldt jo ganske af sig selv, at Rector lagde Be- 
slag paa Professoren, og saa lagde Lieutenanten ganske 
naturligt Beslag paa Lise, og Lise paa ham. Lige for- 
legne var de i Grunden begge To, og derfor talte de 
tilsyneladende saa naturligt sammen; Ingen af dem 
vidste, hvad de egentlig skulde sige, og dog gik Sam- 
talen uden nogen Standsning, bevægende sig om al- 
mindelige Emner, men saaledes, at baade han og hun 
hele Tiden underforstod noget Andet end det, der blev 
sagt, og lagde en anden, indholdsrigere Text under Orde- 
nes Melodi. 

Lieutenanten hjalp Lise med at vande — baade Lev- 
køier og Asters og Verbeneme — og det tog lang Tid, 
for Lise maatte samtidigt vise ham alle Havens Herlig- 
heder og forklare dens Mærkværdigheder: der stod det 
store Morbærtræ, som Sagnet vilde skulde have staaet der 
fra Nonnernes Tid, den Rose havde Rector selv oculeret, 
strax da han var kommen her, og eet Aar havde det 

gamle Spaliertræ henne ved Plankeværket baaret en moden 
Fersken — del var en slor Begivenhed. 

Og Lieutenanten lyttede og lyttede — han kunde være 
bleven ved at høre paa hende i det Uendelige, synles 
han: hun var i det Hele den Talende, og jo mere hun 
lalle, des mere laus blev han, for Alt, hvad han havde 
paa Munden at sige, forekom ham saa flout og dumt, 
og sagde han engang imellem Noget, var det altid med 
dæmpet Røst — han kunde ligefrem ikke faae sig til at 
tale saa høil, at Andre hørte det, og det uagtet Alt, 
hvad han sagde, gjerne kunde have været hørt af Al- 
verden. 

— „De holder ogsaa mest af lyserøde Roser I** sagde 
han, da man ud paa Aftenen brød op. „Det er min 
Yndlingsblomst I " 

„Vil De have den?* spurgte hun men fortrød det i 
det Samme og lagde til som en Slags Undskyldning: 
„Det er den sidste Louise Odierf^ 

Og Lieutenanten greb efter Rosen og greb ogsaa et 
Øieblik Haanden, der rakte ham den, som vilde han holde 
paa den for ikke mere at slippe den — men han slap 
den alligevel, og da han stod udenfor den fortryllede 
Have, var ban paa een Gang saa umaadelig glad og saa 
underlig forstemt — ganske som han havde været Mor- 
genen efter Ballet. — „Hvor jeg har været dum iaften," 
tænkte han ved sig selv, „dum og kjedeligl Gud veed, 
hvad hun egentlig raaa tro om mig!** 

Og Lise sad paa sit Værelse, lukkede Vinduet op og 
saae ud over Fjorden — aldrig havde den været saa smuk 
som iaften. — „Blot jeg ikke har talt alt for barnagtigt," 
tænkte hun, „men Alt, hvad jeg egentlig havde Lyst at 
sige, det turde jeg ikke sige!" Og saa gjentog hun for 
sig selv hvert Ord, han havde sagt, og naar hun lukkede 
Øinene, kunde hun høre Klangen af hans Stemme. 

— „Det er et rigtig rart Menneske, den Lieulenant 
Poulsen,** sagde Rector næste Formiddag til Møller. 
„Han gik saamænd og hjalp Lise med at vande i 
Haven!* Og dette havde til Følge, at Rector mindst 
hveranden Aften havde mandlig Hjælp ved Havens Pas- 
ning, for fra nu af kom Møller troligt, bar Vand og var 
elskværdig. 

— »Lise!*^ sagde Hans Peter. , Møller gjør Kur til 
Dig!** 

,Aa, Møller!* svarede hun blot — og den Betoning 
trøstede foreløbigt Hans Peter. 



Examen var forbi, Translocationen med, og de nye 
Studenter havde faaet Vin, Cigarer og Formaninger inde 
i Rectorhaven. 

Dagen efter reiste Rector og Lise ud til Ordrup. Det 
var ellers Noget, Rector ikke indlod sig paa, saaledes i 
den bedste Tid at forlade sin Have, men baade hans 
Søster og hans Svoger havde i veltalende Ord forestillet 
ham, at da han havde narret dem for Juleferien ved uden 
mindste Anledning at gaa hen og blive forkølet, saa 
skyldte han dem ligefrem Revanche i Sommerferien, og 
da de desuden havde gjort gjældende, at Lise virkelig nok 
kunde trænge til at komme ud paa Landet og være 
mellem Mennesker, saa havde han bøiet sig, skjøndt Lise, 
mærkeligt nok, iaar slet ikke syntes at være ivrig efter at 
komme afsted. 

Møller reiste otte Dage over til sin Fader, Lieute- 
nanten erklærede, at han desværre neppe kunde faae 
nogen længere Permission men nok haabede at kunne 
ride ud til Præstegaarden og blive en Dag eller to, og 
Jochumsen endelig vilde først være lidt i Ro i Byen, 
saa skulde han skrive efter Vogn, naar han vilde 
have den. 

Hvad Jochumsen egentlig vilde i Byen — foruden at 
lægge Schema — stod ham igrunden ikke ganske klart, 
men han handlede jo i det Hele jevnligt efter Indskydelser 
og befandt sig vel herved, og nu havde han besluttet at 
slaa et Slag og se paa en eller anden Maade at rykke 
Kammerherren nærmere paa Livet. 

Jochumsen sad en Eftermiddag hjemme og røg af sin 
stumpede Pibe, blæste Røgskyer ud af Munden med et 
Smeld og mediterede — Det var jo egentlig forbausende, 
saa nær han var ved at rede alle Lieutenantens Fa- 
milieforhold ud fra hinanden, og dog havde han en 
Fornemmelse af, at en Jurist ikke ubetinget vilde have 
taget hans Indicier for noget afgjørende Bevis. Saa re- 

capilulerede han sine Indicier — det gjorde han jevnligt 
for ikke selv at løbe sur i dem. 

Først var det altsaa, at Barbeer Ketelsen havde fortalt 
ham, at Lieutenanten var født paa Stiftelsen. 

Saa havde Bertram henne i Klosteret rost sig af, at 
han kunde have været gift med Jomfru Ginge, hvis han 
havde villet sælge sin Ære, og kort efter havde han under 
Møllebroen hørt samme Bertram fortælle en Klosterbroder, 
at han kunde have været Lieutenantens Stedfader — ergo 
var Jomfru Ginge Lieutenantens Moder. 

Dernæst havde han paa anden Maade faaet oplyst, dels at 
Lieutenanten virkelig var født paa Stiftelsen i 1842, dels 
at Jomfru Ginge allerede i 1841 havde maattet forlade 
det Didriksen ske Selskab og ikke senere var optraadt. 

Senere havde han saa narret Bertram til at fortælle, 
dels at han fra en Vaagekone vidste, at Jomfru Ginges 
Søn virkelig var bleven anbragt hos den allerede af Bar- 
beren nævnte Sagfører, dels at Faderen var Major og var 
— eller dog havde været — her i Byen. 

Saa havde han endelig, væsentlig støttende sig til den 
gamle Major Brusch's egne Udtalelser, slaaet sig til Ro 
med, at Denne var Faderen, indtil Majoren selv ved Jom- 
fru Ginges Begravelse berøvede ham alle Illusioner om 
at være paa det rette Spor. 

Men da han saa næsten havde opgivet Haabet om 
atter at faae Traaden i Hænde, havde Lieutenanten selv 
givet ham den ved hin Nat efter Ildebranden at oplyse 
ham om, at Kammerherren var gaaet af fra Hestgarden 
som Major. 

— Ja, naturligvis, det var jo soleklart. Kammerherren 
var Majoren, og Majoren var Kammerherren. Der var 
slet ingen Tvivl om det, men alligevel — han var paa 
en vis Maade lige nær, for den Eneste, han havde kunnet 
tale til om Sagen, den gamle Major, var jo nu død og 
borte. — Men Kammerherren selv I Ja, der var jo det 
Ubehagelige ved det, at Kammerherren saa fortræffeligt 
forstod at holde Folk mindst fire Skridt fra Livet, og selv 
Jochumsen, der ellers ikke var bange for at gaa paa, 
forstod han uvilkaarligt at intimidere. Desuden maalte 
Jochumsen jo indrømme, at han egentlig ingen Ret havde 
til at trænge ind i Andres Fortrolighed. — Major Brusch 
havde ogsaa bestemt fraraadet ham det. — Men nærme 

sig Kammerherren, det kunde da Ingen forbyde ham, og 
Tilfældet kom ham atter til Hjælp. — »Vi lever jo paa 
Tilfældigheder!* sagde han. 

Jochumsen sad nemlig næste Formiddag i Klubben og spil- 
lede Schak, og da han gik derfra, kom han til at følge med 
Kammerherren og Lieutenanten. — ,Vil De Herrer ikke 
gaa op til mig og drikke et Glas Madeira?* spurgte 
Kammerherren, da de standsede udenfor hans Port. Jo, 
det vilde Lieutenanten gjeme, og Jochumsen, der ikke 
brød sig om Madeira og aldrig drak om Formiddagen, tog 
ogsaa strax mod Tilbudet, smagte med Kjendermine 
paa Vinen og udbrød i et troværdigt: „Ah — for- 
træffehg!* 

,Ja, men den er dog Ingenting mod Aargangen 38!" 
sagde Lieutenanten smilende. 

„Vor unge Ven harcellerer med mig,* sagde Kammer- 
herren. „Jeg skal sige Dem, gode Overlærer, jeg fik 
virkelig i 38 en Madeira hjem med „Bellona*, som jeg 
aldrig før eller senere har smagt Mage til — men den 
har jeg desværre ikke mere af!* 

„Nei, det er rimeligt!* sagde Jochumsen. „Den er 
naturligvis drukket!* 

„Ja, formodentlig!* svarede Kammerherren med et 
Suk. — „Men ikke af mig!* 

„Ikke det?* 

„Nei, jeg havde i 1842 Brug for en større Sum paa 
een Gang og realiserede derfor Mangt og Meget, som jeg 
nu fortryder, for jeg kunde naturligvis ogsaa paa anden 
Maade have reist Summen.* 

„I 1842!* raabte Jochumsen med stive Øine. 

„Ja, hvorfor undrer det Dem, gode Overlærer?* 

„Aa, jeg mente kun — dengang — Gonjuncturerne 
— det er saa længe siden o. s. v.,* stammede Jo- 
chumsen. 

„Ja, det er længe siden!* gjentog Kammerherren. 
„Men De kan tro, jeg husker det endnu — og ikke blot 
for Madeiraens Skyld! — Naa, lad os tale om andre 
Ting! Man skal vende det døve Øre til, naar ubehagelige 
Minder bliver for paatrængende. Deres Velgaaende, mine 
Herrer!* 

Med en Mine som en Triumfator gik Jochumsen ned 
ad Gaden. Nu var al Tvivl forbi. Kammerherren havde 

selv sagt, at han i 1842 havde havt Brug for en større 
Sum: det var altsaa dengang, han udsatte en Livrente 
for Jomfru Ginges Barn. 

Næste Dag tog Jochumsen til Ordrup. 



Ude paa Landet gik Sommerferien fredeligt men ens- 
formigt. Rector puslede i Præstegaardshaven og røg en 
Masse Piber, saae pligtskyldigt interesseret paa Sæden, 
gik adstadige Spadseretoure i lang, sort Frakke og hvidt 
Halstørklæde, var en taalmodig Gjenstand for sin Søsters 
Fortrolighed og arbeidede, naar det var Regnveir, videre 
paa Fordanskelsen af Georgica, 

„Lise er bleven saa kjøn!* sagde Præstekonen gjen- 
tagne Gange. „Der er kommet saa meget Udtryk i 
hendes Øine.* Og det indrømmede Mine og Frederikke 
ogsaa villigt, men de fandt paa den anden Side, at hun 
var bleven saa underlig — ja, hvordan kunde de ikke 
sige, men der var kommet ligesom noget Fremmed i 
Forholdet iraellem dem : der var ingen Fortrolighed, ingen 
fælles Interesser; Lise brød sig ikke engang om at gaa 
med til Degnekonen ved Hovedlandeveien og høre Nyt. 

Da Møller kom, mente imidlertid Præstedøtrene at 
have fundet Nøglen til Lises forandrede Væsen, thi een 
Ting var sikker: Møller gjorde paa sin Maade stormende 
Kur til hende. Gik Lise i Haven, var han der, satte 
hun sig hen forat læse, gjorde han det Samme, og ved 
Bordet sørgede han altid for at komme til at sidde ved 
Siden af hende, ja^ tilsidst gik det saa vidt, at hun for at 
faae Fred maatte smutte ud ad Kjøkkendøren og endda i 
Forveien speide efter, om hendes Tilbeder ikke laa i Bag- 
hold et eller andet Sted. 

„Du er rigtignok lykkelig, min Pige!* sagde Kusinerne 
i Kor, og kom Møller til, naar de Tre gik sammen, for- 
svandt Mme og Frederikke i Reglen strax med en under- 
trykt Fnisen og en halvhøi Bemærkning om, at de ikke 
vilde være til Uleilighed. 

Hans Peter og Jochumsen ærgrede sig. Hans Peter 
paa Grund af nagende Skinsyge, Jochumsen ved den 
blotte Tanke om, at Lise skulde kunne lade sig bedaare 
af Møller, og utallige var derfor de Maader, paa hvilke 

disse lo stiltiende Allierede — til Lises inderlige Glæde 

— søgte at forhindre Møller fra at være ene sammen med 
hende. 

Jochumsen var i det Hele gnaven. Han ærgrede sig 
over Møller og savnede Lieutenanten. Naturligvis foretog 
han sig sine regelmæssige Recognosceringer i Landsbyen 
og dens nærmeste Omegn, men Humøret blev ikke bedre 
for det, og da Hans Peter en Dag optraadte som hem- 
melig Angiver og paa viste Aftrykket af et Par usædvanlig 
store Fødder — der kun kunde være Møllers — inde 
under de private Stikkelsbærbuske, skjældte Jochumsen 
sin Gollega ud, som om Denne havde været Discipel i en 
af Forberedelsesklasserne. 

— En Søndag havde Møller lovet at prædike. Det 
havde han aldrig før villet, men nu havde han selv til- 
budt det, og hele Præstegaarden med Undtagelse af den 
gamle Hedning Jochumsen var naturligvis i Kirke. Frei- 
digt og med godt Foredrag talte Møller, men delte Me- 
ninger kunde der naturligvis være om hans Prædiken. 
Mine og Frederikke var henrykte, Præsten havde sine 
smaa Forbehold, Mo'er syntes i al Uskyldighed, at Fa'er 
alligevel talte meget kjønnere, Hans Peter fandt Talen 
utilladelig lang, og Rector nikkede betænksomt — det 
kunde betyde, hvad det skulde være. 

^De siger slet Ingenting, Frøken Lise,* sagde Møller 

— han irriterede hende stadigt ved ganske familiairt at 
bruge Fornavnet. „Har De slet ingen Indvendinger?** 

„Jo, jeg har," svarede Lise roligt, „og siden De 
spørger mig, vil jeg ogsaa svare. De talte saa meget 
om de faa Benaadede og Udvalgte — mig idetmindste 
støder det altid, naar man hører en Prædikant frem- 
stille sig selv som en af de Faa — det gjør Onkel 
aldrig!" 

.,Nei — det gjør han ikke!* indrømmede Møller med 
en let sarcastisk Betoning. „Jeg skal imidlertid tænke 
over Deres Kritik, og i hvert Tilfælde er jeg Dem tak- 
nemmelig, fordi De viser mig den Tillid at udtale den. 

— Een Ting skylder jeg forresten at sige Dem,* ved- 
blev han og sænkede Stemmen, „Søren Kierkegaard 
skrev for den Enkelte — idag har jeg talt for den En- 
kelte!* 

„Men det synes jeg slet ikke. De har Lov til,* svarede 

Lise koldt. „Den, der staaer i Kirken og forkynder 
Guds Ord, maa aldrig glemme, at han taler til en Me- 
nighed.* 

Dermed reiste hun sig og gik ud i Haven, og lidt 
efter kjørte Præsten til Annexkirken — Møller vilde 
nemlig ikke holde sin Prædiken to Gange. 

„Hvor er din Kusine henne?* spurgte Møller et Par 
Timer efter Hans Peter. 

„Det veed jeg virkelig ikke. Jeg render ikke i Hælene 
paa hende!* 

„Har De heller ikke seet Frøken Lise?* spurgte han 
Jochumsen. 

„Jo — ved Frokostbordet!* 

Saa gik Møller ud i Kjøkkenet og spurgte Mine og 
Frederikke — nei, de havde heller ikke seet hende i de 
sidste Par Timer, men efter Frokost var hun gaaet op 
paa Kirkegaarden, maaske sad hun der. — „Det var 
dog mærkeligt,* tænkte Møller. „Igaar og Iforgaars for- 
svandt hun ogsaa pludselig ~ hvor kan hun være 
henne!* Saa tog han Hat og Stok og gik ud af Præste- 
gaarden. 

Alt aandede Søndagsfred og Søndagsfrihed. Kun henne 
ved Gadekjæret, hvor et Par hvide Andedun svømmede 
paa den sortbrune Flade, var der stilfærdig Lystighed : en 
halv Snes Karle i Støvler og brogede Veste, med nye 
Kaskjetter og Pibe i Munden slog Kegler — hjemme- 
gjorte Kegler, som Hjulmanden havde lavet — Drengene 
fik Lov at reise dem, og Smeden, der var søndagsvasket 
og pyntet, stod udenfor den mørke Smedie og saae inter- 
esseret til. 

„Har De seet Fruens Broderdatter?* spurgte Møller 
og nikkede nedladende. 

„Nei — jo for et Par Timer siden gik hun op paa 
Kirkegaarden,* svarede Smeden. 

Atter Kirkegaarden! Saa gik Møller ind ad den hvid- 
malede Laage og op ad Kirkegaardsbakken med de 
mange toppede Grave: Trækors og falmede Tøiblomster 
var den almindeligste Pynt, men der var dog ogsaa en 
hel, duftende Underskov af Busknelliker og brandgule 
Morgenfruer — hver Landsbykirkegaard har jo i Reglen 
sin Flora. 

Møller saae sig om — nei, der var heller ingen Lise, 

og saa lod han uvilkaarligt Blikket glide ud over Egnen. 
Pludselig hørte han i den anden Ende af Byen Hovslaget 
af en travende Hest; Selskabet ved Gadekjæret standsede 
midt i Spillet, vendte som paa Gommando Hovederne om 
og hilste: det var Lieutenanten, som kom ridende — 
nu dreiede han om ved Kroen og red langs Kirke- 
gaardsmuren. 

Inden Møller blev rigtig klar over, hvor ubehageligt 
dette Syn var ham, skete der imidlertid Noget. Lieute- 
nanten saae op, op ad Kirkegaarden til, og pludselig var 
det, som gik der et elektrisk Stød gjennem hele hans 
Skikkelse, hans Ansigt skiftede Udtryk, som naar et Sol- 
blink glider hen over en Hedesø, og han standsede i 
samme Nu sin Hest — man skulde næsten tro, at den 
havde fornemmet Stødet samtidigt med dens Herre — 
hilste op, op til Kirkegaarden, men over Hovedet paa 
Møller, hvem han slet ikke syntes at se. 

Møller vendte sig om og saae tilveirs — nu var han 
ikke længer i Tvivl om, hvad der gik for sig: oppe i det 
ene Glamhul paa Klokketaamet stod Lise, støttende sig 
med begge Hænder til den brede Murkarm; i sin hvide 
Kjole og med de lyse Lokker saae hun ud som en Alfe- 
brud, der ellers Dagen igjennera sover under den store 
Klokke, roen nu pludselig har faaet Lyst til at se, hvor- 
dan Verden tager sig ud i Solskin — og Solskin var der 
over hende, men om det nærmest kom udefra eller inde- 
fra, det blev Møller ikke klog paa, for i det Samme var 
Synet forsvundet. Han hørte lette, rappe Trin paa Stigen 
inde i Taamet, og i næste Øieblik saae han Lise med en 
Bog i Haanden løbe ned ad Kirkegaarden, ud paa Veien 
og hen til Lieutenanten. 

^Velkommen til Ordrup!" sagde hun. 

,0g at De skulde være den Første, jeg saae!** svarede 
han. 

Saa hørte Møller ikke Mere, for Lieutenanten red, 
med Lise ved Siden, ganske langsomt ind i Præste- 
gaarden. 

— ^I Klokketaamet I** tænkte Møller, mens han sindigt 
gik bagefter. ^Saa har hun formodentlig ogsaa været 
der de foregaaende Dage. Se, se!** 

Og Møllers Hypothese var ganske rigtig : deroppe havde 
Lise fundet et Fristed for sin paatrængende Beiler, og der- 

oppe havde hun med en Bog i Haanden kunnet lade 
Blikket glide videre ud, ud over rødmende Hedebakker, 
blaanende Skove og blinkende Søer — men helst havde 
hun dog seet ud ad det østre Glamhul, lyttet og speidet, 
drømt og haabet — ventet, som det hedder i Folkesagnet, 
paa „en Ridder i blaa Kappe* — og nu var han endelig 
kommen. 

Ja, endelig! Det havde saamænd ogsaa holdt haardt 
nok! Den stakkels Lieutenant havde begyndt med at 
bilde sig selv ind, at han følte sig helt lettet, da Lise var 
taget fra Byen : nu kunde han uden Frygt og uden Hjerte- 
banken gaa forbi Rectorboligen og se op til det Vindu, 
hvor hun pleiede at sidde, nu kunde han igjen faae Ro i 
Sindet, skyde alle alvorlige Tanker fra sig og nyde sin 
Ungdom, som Kammerherren sagde. Men da der var 
gaaet otte Dage, fornam Lieutenanten en Længsel efter igjen 
at se blot et Glimt af hende, en Længsel, som ikke var 
til at holde ud, og saa havde han allerede ladet Hesten 
sadle, da det, som han selv kaldte den sunde Fornuft, 
igjen fik Overtaget, og Hesten blev trukken i Stald igjen. 
Saa gik der igjen nogen Tid, i hvilken han troede at være 
sikker paa sig selv, men tilsidst saae han Ordrup Præste- 
gaard, hvor han vendte sig hen, og en Søndag For- 
middag red han virkelig derud. — „Det var jo, naar Alt 
kom til Alt, slet ikke alene for hendes Skyld,* sagde han 
til sig selv — han løi brillant — „men han skyldte jo 
ligefrem Familien derude ikke at lade hele Sommerferien 
gaa uden at aflægge et Besøg." Saa forsigtigt havde han 
ogsaa indrettet sig, at han nødvendigvis skulde møde til 
Tjeneste næste Morgen, for ikke at lade sig friste til at 
ligge over om Natten, og han havde besluttet at ride 
ganske smaat for ikke at komme derud før om Efter- 
middagen, men da han først sad paa sin Brune, lod han 
den rigtignok strække ud, og han havde ikke været mere 
end syv Kvarteer om de tre Mil. 

Naa, hvor der blev Glæde i Præstegaarden over Lieute- 
nantens Komme! Jochumsen levede strax op, spurgte om 
Nyt fra Byen — særligt om Kammerherren — og vilde 
helst have beholdt den feterede Gjæst ganske for sig selv; 
Rector forlod Oversættelsen af Georgica og satte Piben 
fra sig. Mine og Frederikke pillede ved Forklæderne og 
lo over hele Ansigtet, Fruen fik travlt med at viske 

imaginært Støv af Kommoden, Hans Peter jublede, Møller 
var forbeholden, og Lise — ja Lise saae ud som Solen 
Pintsemorgen. Det var ikke, fordi hun og Lieutenanten 
talte saa meget sammen — tvertimod: Møller undrede 
sig ligefrem over, at han ikke søgte hende mere, end han 
gjorde — men, saa underligt det lyder, havde hun en be- 
stemt Følelse af, at Alt, hvad han sagde til de Andre, 
egentlig var sagt til hende, til hende alene, og paa den 
Maade gik deres Samtale jo aldrig istaa. 

Nu kom Præsten hjem fra Annexkirken — han 
blev ogsaa rigtig glad for Lieutenanten — saa spiste 
man Kyllingesteg og Rødgrød, og saa sad Herrerne 
en halv Timestid alene og røg til Kaffen inde i Studere- 
kammeret. 

Imens gik Hans Peter ud i Stalden forat se til 
Lieutenantens Lotte. Han havde lumske Planer om at 
ville lægge Faderens gamle Trense paa den — Lieute- 
nantens Gandar forstod han sig ikke paa — og saa i al 
Hemmelighed tage sig en Tur op til HovedJandeveien, 
men just som han havde faaet Trensen ned, hørte han 
Nogen komme udenfor og smuttede derfor i en Fart 
ind bag Hakkelsekisten. Der var En, som forsigtigt 
lettede paa Klinken, Døren gik op og i Lysningen stod 
Lise. 

Hun saae sig om, men da hun ikke opdagede Nogen, 
gik hun hen og tog et Fjerdingkar Havre, gik op med 
det til Lotte, kjælede for Hesten og talte til den, og til- 
sidst slog hun Armene om Bringen og hviskede Noget 
ind i Øret paa den. 

Nu kunde Hans Peter ikke længer dy sig. Frem 
styrtede han saa pludseligt, at han nær havde kyst Livet 
baade af Lotte og Kusinen, greb hende om Haandledet 
og sagde: „Lise! Det er ham. Du er forelsket i!" 

Og det Mærkelige hændte, at skjøndt Hans Peter jo 
slet ikke havde nævnt „ham** ved Navn, saa blev dog 
Lise blussende rød, lagde Armen over hans Skulder og 
sagde: „Fy, Hans Peter, hvor kan Du dog sige saadanl 
Noget: Men Du gaaer da vel ikke hen og sladrer til 
Andre, vel? — Ikke fordi det er sandt, men fordi — 
Du er jo en god Dreng, ikke?* Og saa bøiede Lise sig 
ned, kyssede ham paa Kinden og var borte med det 
Samme. 

Hans Peter satte sig paa Hakkelsekisten og græd, men 
da han havde grædt en Stund, var det, som om han 
alligevel følte sig lettet. Lise var tabt for ham, det var 
han paa det Rene med, men det var altsaa dog ikke 
Møller, der blev den Lykkelige : det var Lieutenanten, som 
han holdt saa meget af — ham kunde man da forstaa, 
at en Pige forelskede sig i! — og saa følte Hans Peter 
tillige en vis kildrende, vemodig Stolthed over, at han, 
han alene var hendes Fortrolige. De havde en Hemme- 
lighed sammen, og ingen Anden maalte kjende den. ~ 
Ja, hun kunde stole paa, at han skulde bevare liendes 
Tillid og vise sig den fuldtud værdig! Taus skulde han 
være og, om fornødent, tage Løndommen med sig i 
Graven! — og med nogenlunde tilkjæmpet Fatning gik 
Hans Peter efter et Kvarteers Forløb atter ud af Stalden 
og blandede sig med det øvrige Selskab. 

Om Aftenen samledes Alle nede ved Søen, nede ved 
den lille Bugt, og saae Solen gaae ned bag de skaldede 
Bakker paa den anden Bred; det var blikstille, ikke en- 
gang Sivene hviskede, og kun en fjern, gjøende Hund, en 
Fisk, der slog, og en trækkende Fugl brød imellem den 
dybe, fredsæle Stilhed. 

— „Nu maa jeg bort," sagde Lieutenanten henvendt 
til Lise. 

„Allerede!'' svarede hun. 

Og saa brød han op. Niels Kusk, der selv havde 
været Dragon i Krigens Tid, lagde Tøiet paa Lotte, og et 
Øieblik efter var Lieutenanten marschfærdig. — „Farvel, 
og Tak for idag!" — „Ja, selv Tak! Kom snart igjen!" 

-- „Farvel, Frøken — og Tak for idag!** sagde han 
halvt sagte til Lise, da han sad i Sadlen. 

— „Tak, fordi De kom!* svarede hun hviskende. Og 
saa red han — i fri Trav gjennem Landsbyen men Fod 
for Fod hjemad den øvrige Vei. 

— »Hun er en Guds Engel!* sagde han til sig selv. 
»Og J6g er kun en ganske almindelig Lieutenant i Dra- 
gonerne!** 

Og med det Raisonnnement lykkedes det ham for en 
Tid at slaa sig til Ro. 

— ,Hvad Fanden er det egentlig, der er iveien med 
Dem?* spurgte Ritmesteren Lieutenanten en Dag i Au- 
gust. ,De kommer aldrig mere herop i. min Hule af 
Dem selv — naa, jeg kan naturligvis undvære Dem, 
men Juno, det gamle Liv, savner Dem formelig — og 
kommer De endelig en Gang, saa er De saa umaneerlig 
kjedelig, at De lige saa gjeme kunde blive borte I" 

,Jeg har i den senere Tid tænkt en Del paa at se at 
blive forsat til et andet Regiment — helst i Hertug- 
dømmerne,'* svarede Lieutenanten alvorligt. 

^Har De faaet en mere end almindelig alvorlig Røffel 
af Obersten?** spurgte Ritmesteren. — ^Ikke? Ja, saa 
har De Tømmermænd I Det kjender jeg godt fra gamle 
Dage: har man Tømmermænd, vil man altid skifte Garni- 
son. — Lieutenant Arup klager forresten ogsaa over 
Dem: han siger, at De er bleven helt taus, og naar De 
Ingenting siger, saa maa sgu Gonversationen gaa istaa, 
for han forsnakker sig ikke! — Jeg vil da haabe, De 
bliver livligere, naar vi nu skal til Troppesamling i Sles- 
vig, for ellers skal jeg se at anvende min Indflydelse paa 
at faae Dem forsat — til en anden Escadron end 
Qerde!* 

— Jochumsen beklagede sig ogsaa over Lieutenanten. 
— ^Her sidder jeg, Dag ud og Dag ind, ved mit enlige 
Thepottevand uden andet Selskab end Isac! — Isac kan 
være god for sig, men man trænger dog i Længden til, 
hvad jeg vil kalde et fornuftigt Kristenmenneske. Naa, 
vil De ikke komme, saa bliv bare borte. — De maa da 
ikke tro, jeg savner Dem I** 

Og hvor var saa egentlig Lieutenanten, og hvad tog 
han sig saa til? Ja, han passede sin Tjeneste, d. v. s. 
han passede den, som han aldrig havde gjort før: han 
inspicerede i Stalden og i Kvartererne paa de mest umulige 
Tider, han udarbeidede til Folkenes Fortvivlelse de mest 
combinerede Suppositioner til Rrug ved Undervisningen i 
theoretisk Felttjeneste, og han fik pludselig umaadelig 
travlt med at ride en vanskelig Remonte til, saa at det 
virkeligt lykkedes ham at faae omtrent hele sin Dag 
besat. 

Men alligevel gik det ikke ganske, som han vilde, for 
kan kunde ikke vænne sig af med at tænke. Allerbedst 
som han gik eller stod, red eller laa, dukkede pludselig 

Lise frem for ham. Snart saae han hende løfte Armene 
under Æbletræet, snart stod hun med Shawlet over den 
lyserøde Baldragt nede ved Stranden, og snart lyste hendes 
Skikkelse frem af det hvide Kirketaarns mørke Glamhul. 
— Og naar det saa endda havde været en beskeden, 
discret Vision — et Madonnabillede, som han kunde tage 
frem, naar han ønskede, og gjemme i sit hemmelige 
Rum, naar han havde seet tilstrækkeligt paa det! Men, 
nei! Lise var hverken beskeden eller discret: det var lige- 
frem umuligt at blive hende kvit, naar hun først engang 
fik Foden indenfor hans Tanker — ligefrem umuligt! — 
Og hvad skulde det Hele blive til? Til Ingenting! 
Giftermaal — det kunde der jo ikke være Tale om — og 
lange Forlovelser — huha! Gud give, han aldrig havde 
seet hende! — Sludder, Lieutenant! Det mener Du jo 
slet ikke! — Der var netop det Mærkelige ved det, at 
han alligevel blev saa forunderlig glad, hver Gang han 
tænkte paa hende. — At man ikke ogsaa kunde nøies 
med at have hende som en fin Nipsgjenstand inde i sine 
allerhemmeligste Tanker og tage hende frem om Aftenen 
og om Søndagen og se paa hende og — ja, det var 
jo i Grunden complet latterligt, men han vænnede sig 
efterhaanden til ligefrem at forelægge hende Alt, hvad han 
foretog sig: „Hvad vilde hun sige til det?^ eller „Hvad 
vilde hun gjøre?* spurgte han sig selv, og naar han saa 
havde svaret paa hendes Vegne, saa lystrede han Svaret 
som en Regimentsbefaling og var glad til. 

Gik han over Skolegaarden ind i Gymnastiksalen, saa 
vidste han, at hun sad ved Vinduet i Rectorgaarden, og 
han bestemte derfor hver Dag, at han vilde lade være at 
se derop — men det blev naturligvis ved det gode Forsæt, 
og paa samme Maade gik det med den lige saa bestemte 
Beslutning, ikke at aflægge noget Besøg i Rectorhaven, 
før han blev formeligt inviteret: han kom naturligvis 
alligevel af sig selv, og det baade een og to Gange, men 
Ingen skulde forresten have mærket noget Usædvanligt 
paa de Besøg, og hele Verden kunde gjeme have hørt 
hvert Ord, han sagde til hende — d. v. s. Ordene, for 
Klangen vilde maaske nok være forekommen en mere 
lydhør Iagttager end Rector noget mistænkelig. 

— „Synes Du ikke, Lise er bleven saa forandret i den 
senere Tid?* spurgte Rector en Dag Jochumsen. 

^Nei, hvad skulde hun være forandret for?* 

,Jo, hun er ikke som i gamle Dage. Snart er hun 
rød og snart bleg, sommetider synger hun, og forleden 
havde hun grædt/ 

„Det er Blegsot I** erklærede Jochumsen med Sik- 
kerhed. 

„Ja, men troer Du ikke, jeg skulde tale med Doctor 
Bigum?" 

„Doctor Bigum! Den Kopsætteri Hvad forstaaer 
han sig paa Blegsot! Det er saadant Noget, som unge 
Piger har. Vil Du endelig give hende Noget for det, saa 
lad hende tage femogtyve Draaber Riga-Balsam!* 

„Ja, men Lise er ogsaa bleven saa underlig sikker.*' 

„Sikker?« 

„Ja, hun siger mig sommetider imod!'' 

„Det var som Fanden! — Ja, hun er ikke tabt bag 
af en Vogn!* 

„Og saa har hun saadan sine egne Ideer. Som nu 
f. Ex. forleden, saa vilde hun ud i Skoven og høre Regi- 
mentsmusiken spille, og jeg maatte gaa med. Og hun 
havde en ny Hat paa — jeg vidste slet ikke, at hun havde 
kjøbt den." 

„Bah! — Det er Blegsot Altsammen !* 

„Troer Du?* 

„Ja, ubetinget!* 

Men det var dog nok tvivlsomt, om Jochumsen havde 
Ret i sin Diagnose. Gjeme muligt, at Doctor Bigum 
ogsaa havde erklæret det for Blegsot og ordineret Jern 
— men hjulpet havde det vist neppe. Tingen var nemlig, 
at ogsaa Lise var begyndt at tænke — ligesom Lieute- 
nanten. I Begyndelsen havde hun været jublende og glad, 
saa barnlig forbauset over det Væld af Følelser, der 
strømmede ud fra hendes eget Indre, at al anden Tanke 
næsten havde været udelukket, og i Bevidstheden om sin 
egen rige Kjærlighed faldt det hende ikke et Øieblik ind 
at tvivle paa hans — han maatte jo føle som hun, det 
var umuligt Andet! Saa mødtes hun med ham Gang 
efter Gang, og han talte som ingen Anden, var ogsaa mod 
hende saaledes, som hun instinctmæssig følte, at han ikke 
var eller kunde være mod nogen Anden. Men hvad var 
det da for en underlig Skyhed, der pludselig kom over 
ham midt under Samtalen, netop i de Øieblikke, hvor 

Sophus Bauditz: Krøniker fra Garnisonsbyen. 6. Udg. 17 

hun helt og holdent havde kunnet give sig hen til ham! 
Det var, som han lige paa een Gang talte med Sordine, 
som om de gik hen ad en aaben Vei og saae Maalet — 
men saa dreiede han pludselig af, ind ad en Sidevei, 
hvor Sporet tabte sig og ingensteds førte hen. — Var det 
hendes egen Skyld? Var hun maaske for kølig, for lidt 
imødekommende? Men han maatte jo dog kunne mærke, 
at hun kun levede og aandede for ham! Hun kunde jo 
dog ikke selv — ja, hvorfor i Grunden ikke? Det var 
kun en taabelig Fordom! — Nei, nei! Og det behøvedes 
heller ikke, han maatte jo engang finde det forløsende 
Ord, og saa — ! Ja, men hvis han nu alligevel aldrig 
— ! Og naar Lise var kommen til det Punkt i. sine Be- 
tragtninger, græd hun, men kun et Øieblik : saa fik Haabet 
og For^trøstningen igjen Overtaget. 



— Først i September marscherede Regimentet til 
Troppesamling i Slesvig. — Der blev saa underlig tomt i 
Byen, og det føltes af Alle, selv af Jochumsen, skjøndt 
han officielt erklærede, at det var ham en stor Tilfreds- 
stillelse at kunne gaa i Gaderne uden hvert Øieblik at 
løbe paa en lyseblaa Mundering. 

Den Eneste, der ubetinget trak Veiret lettere, var 
Møller, men han vilde ikke rigtig indrømme det for sig 
selv. Lige saa lidt som han huskede — eller i alt Fald 
vilde huske — at det oprindelig var Lieuteaanten, der 
havde vakt hans Opmærksomhed for Lise, lige saa lidt 
vilde han være ved, at samme Lieutenant nu kunde være 
ham en farlig Rival — hvem kunde i og for sig være 
ham farlig! Men alligevel var han ikke ganske rolig. 
Lieutenanten selv kunde han ikke blive klog paa — hans 
Tilbageholdenhed var og blev ham uforklarlig — men 
han var dog nærmest tilbøielig til ai betragte ham som 
temmelig uskadelig. Derimod nærede han — navnlig 
siden den Scene, han havde været Vidne til paa Ordrup 
Kirkegaard — visse Betænkeligheder med Hensyn til Lise : 
unge Kvinders Følelsesliv var jo tidt saa underlig uklart, 
og saalænge hun dagligt havde Lieutenanten for Øie — 
nei, det var godt, han var borte, nu skulde der ske en 
Afgjørelse imens. 

Og til Lises Kval og Hans Peters Forbitrelse kom nu 
Møller tidligt og silde i Rectorboligen og Rectorhaven, 
benyttede sig af enhver Leilighed til paa næslen demon- 
strativ Vis at tale alene med Lise og forfulgte hende over- 
alt med sit Blik, som hun ligefrem vaandede sig under. 
En Kvinde, der ikke er koket, har jo imidlertid en eien- 
dommelig Evne til at holde den Mand, hvis Følelser hun 
ikke gjengjælder, i en vis Afstand, og navnlig en instinct- 
mæssig Evne til i det afgjørende Øieblik at forhindre den 
afgjørende Tilstaaelse. 

Gang efter Gang maalte Møller trække sig tilbage med 
uforrettet Sag, uden at det havde været ham muligt at 
faae sagt det, han vilde, og de allerfleste Andre vilde vist- 
nok have forstaaet, at dette ikke skyldtes Tilfældigheder, 
og derfor have resigneret i Tide. Men en saadan Selv- 
opgivelse laa Møller Qern; havde han besluttet sig til 
Noget, skulde det føres igjennem, og en skjønne Dag 
huggede han da ogsaa hensynsløst gjennem alle Lises 
Parader, forfulgte den Vigende og trængte hende i bog- 
staveligste Forstand ind i en Krog af Haven, hvorfra det 
var hende umuligt at slippe bort. I varme Ord — og i 
mange Ord — tolkede han hende sin Kjærlighed, for- 
sikrede, at hun og ingen Anden var Den, der skulde 
gjøre ham lykkelig, og betroede hende, at det lige fra den 
Dag, da han saae hende staae som Ydun under det blomst- 
rende Æbletræ, havde været ham klart, at hun var bestemt 
til at bringe hans Liv en evig Ungdom. 

Lige til det Sidste havde Lise vægret sig mod Til- 
staaelsen, men da den alligevel kom, bevarede hun dog 
en Fatning, som hun senere selv undrede sig over, 
og med tilsyneladende fuldkommen Sindsro svarede hun 
ham — saa venligt som muligt og saa kort som 
muHgt. 

Slaget var næsten overvældende for Møller. Til Trods 
for den Tvivl, han af og til havde næret, var det dog 
intet Øieblik for Alvor faldet ham ind, at hun — eller 
nogen Anden — kunde give ham et Afslag, og halvt ude 
af sig selv, dirrende af krænket Stolthed, sagde han: „Saa 
er det altsaa dog Tilfældet, hvad jeg stundom har tænkt 
men aldrig villet troe: De har en Anden i Tankerne, En, 
som —* 

, De er i alt Fald ikke berettiget til at trænge Dem 

17* 



ind i min Fortrolighed, Adjunct Møller!* afbrød Lise ham 
med blussende Kinder og tindrende Øine. 

„Jo, jeg er!* raabte Møller. „Det er min Pligt at 
advare Dem, naar han, som De tænker paa, kun vil holde 
Dem for Nar!* 

,Fy, De maa skamme Dem! — Gaa Deres Vei!* sva- 
rede Lise med rystende Stemme og med en Haandbevæ- 
gelse, der Intet lod tilbage at ønske i Retning af Tydelig- 
hed — og Møller gik. 

Forbi var det nu med Lises tilkjæmpede Fatning og 
Overlegenhed : hun sank sammen paa Bænken i Lysthuset, 
skjulte Ansigtet i sine Hænder og hulkede som et 
Barn« 

Lidt efter kom Hans Peter. — »Men, Herregud, Lise, 
hvad er der iveien?* 

»hLgenting!* 

„Jo, sig mig det! Er der skeet en Ulykke?* 

„Han har friet til mig, Hans Peter!* 

„Det er da ingen Ulykke — tvertimod!* 

„Det er Møller, der har friet!* 

„Møller! Men Du har da vel sagt Nei?* 

„Ja, naturligvis!* 

„Saa kan det jo være lige meget! — Jeg troede for- 
resten, det var Lieutenant Poulsen, der havde skrevet!* 

— Medens Lise saaledes talte med sin eneste For- 
trolige, gik Møller som en slagen Mand, dybt saaret over 
at være bleven vraget og forbitret over de Ord, der var 
bleven sagt til ham. — Til ham, der i Følelsen af sin 
Pligt søgte at aabne hendes forblindede Øine, vovede hun 
at sige „Fy!* Klangen deraf lød endnu for hans Øren, 
lød som et Piskeslag, der ramte ham i Ansigtet og satte 
sit Mærke. — Var det virkelig den blide, stilfærdige Lise, 
der havde talt saaledes og seet saaledes ud — hun lig- 
nede jo en kampblussende Skjoldmø, der værger sin El- 
skede! — Aa, hvor var hun forblindet! Aa, hvor var det 
oprørende ! 

Møller maatte tale med et Menneske, og saa gik 
han hen til Jochumsen. Hvordan han egentlig be- 
gyndte, vidste han knap selv bagefter, men pludselig var 
han midt inde i det og sagde: „Der er ingen Tvivl 
om det: Frøken Lise er forelsket i denne Lieutenant 
Poulsen!* 

Jochumsen var nærsynet, baade paa den ene og den 
anden Maade, men der var den Eiendommelighed ved 
hans Nærsynethed, at han godt kunde opdage de Qernt- 
liggende Tildragelser, medens han aldeles oversaae, hvad 
der foregik lige for hans Øine. Han havde derfor heller 
aldrig mærket, at der laa Noget i Luften mellem Lise og 
Lieutenanten, inen ved Møllers Ord faldt det so/n Skjæl 
fra hans Øine, og han udbrød i et inderlig fomøiet: ^Jeg 
Fæl Ja, naturligvis! Det er udmærket! — Hun har 
Fanden ikke Blegsot !" 

.Kalder De det udmærket?* raabte Møller. 

,Ja, det veed Gud, jeg gjørl* 

^Men hvor er det muligt, at en Pige som hun — er 
da Kjærligheden allid blind?" 

.Ja,* svarede Jochumsen med Sikkerhed, .det er den! 
— Men hvad kommer det Hele forresten Dem ved? De 
har jo ikke — * 

.Jo, jeg har,* svarede Møller roligt. 

.Friet?* spurgte Jochumsen. 

.Jeg har sagt Frøken Lassen, at jeg havde bestemt 
at tage hende til Hustru, og ikke destomindre har 
hun -* 

.Foretrukket Lieutenanten? — Ja, det — * 

.Ja, det er ufatteligt!* 

.Naa, ufatteligt, det er nu et temmelig stærkt Udtryk. 
Men veed De, hvad jeg troer? — Jeg troer, De mangler 
erotisk Genialitet!* 

.Hvad skal det sige?* 

.Ja, De skal ikke blive fornærmet : jeg har den samme 
Mangel I* 

Men Møller var alligevel fornærmet, og lidt efter 
sagde han Farvel. I Døren vendte han sig dog om og 
sagde hgesom spørgende: .Imorgen veed naturligvis hele 
Byen, at jeg er vraget!* 

.Hvor skulde Byen vide det fra?* svarede Jochumsen. 
.Jeg er født discret!* 

.Ja, men — * 

.Lise? — Hun siger sgu Ingenting, det kan De stole 



paa!* 



, Troer De virkelig?* 

.Ja, ubetinget!* 

Og det trøstede Møller meget. 

Det blev October. Regimentet var igjen hjemme i 
GaraisoDen, Ritmesteren gik paa Jagt, Kammerherren fik 
sin Tarok igang, og Jochumsen havde nu een Grund mere 
til at interessere sig for Lieutenanten: nu var der jo Noget 
at passe paa, naar han og Lise var sammen. Men me- 
dens Jochumsen med sit psykologiske Skarpblik snart var 
paa det Rene med Lises Følelser, saa gik det ham over- 
for Lieutenanten paa samme Maade som det var gaaet 
Møller: Lieutenanten var ikke til at blive klog paa. — 
„Herregud,* tænkte da Jochumsen, „hvor er det dog uhel- 
digt her i Livet, at man ikke kan tale, naar man vil! 
Hvorfor kan jeg nu ikke sige til Lieutenanten: „Deroppe 
i Vestergade sidder en gammel Kammerherre, som er åin 
Fader, og henne i Rectorboligen sidder en lille Pige, som 
gjerne vil være din Kjæreste!* — Man drukner jo formelig 
i Hemmeligheder, man træder paa Løngange, hvor man 
gaaer — men den rigtige Løngang finder man alligevel 
ikke!« 

Forgjæves kom Jochumsen med mere eller mindre 
tydelige Allusioner til Lieutenanten — han forstod dem 
ikke eller lod i alt Fald, som han ikke forstod dem. 
Forgjæves blinkede han opmuntrende og forstaaende til 
Lise, rømmede sig og nikkede — heller ikke hun vilde 
forstaa ham. 

— „Det er rent galt med Lise i den sidste Tid,* 
sagde Rector til Jochumsen. „Jeg kan slet ikke mere 
forstaa hende, og Riga-Balsam vil hun ikke tage. Jeg 
troer alligevel, jeg taler til Doctor Bigum om den 
Blegsot r* 

„Bah! Blegsot! — Hun har ikke mere Blegsol end 
Du!« 

„Men, Herregud, Jochumsen, Du sagde jo selv — * 

„Ja, vist sagde jeg — men jeg har faaet andre Aaben- 
baringer siden! Kan Du tie?* 

Jo, det mente Rector. 

„Møller, det historiske Udgangsøg, har friet til hende, 
og saadant Noget tager altid paa et kvindeligt Gemyt!* 

„Friet! Til Lise!* udbrød Rector. „Ih Gud forbarme 
sig, det er jo forskrækkeligt! Hvor kan dog Nogen 
falde paa at frie til min Lise! — Hun har da vel sagt 
Nei?* 

„Ja, naturligvis! Hvad skulde hun ellers have sagt? 

— Men Du maa derfor ikke tro, at hun siger Nei til 
Alle: naar den Rigtige kommer, siger hun sgu Ja I '^ 

Rector rystede forfærdet paa Hovedet. — ^Men hvor 
veed Du alt det fra, Jochumsen?* 

,Det er min Hemmelighed — een af mine Hemme- 
ligheder! Jeg veed Alt: baade det, der er skeet, og det, 
der vil ske!** 

„Ja, det lader næsten til det I* svarede Rector og saae 
helt betænkelig ud. 

— Henne i Klubben var der usædvanlig livligt om 
Aftenen; der kom dobbelt saa mange Medlemmer som 
ellers, men Spillepartieme var faa; man politiserede. 
Helstat og Eidermonarki, Fællesforfatning og Skandina- 
visme, Rigsraad, Forbundsdag, Alliancer og Minister- 
skifter, det var Ord, som ideligt summede En om Ørene, 
og utallige var de Standpunkter, der hævdedes, varme de 
Debatter, som leveredes. Møller var nu den Ivrigste af 
de Ivrige, forsømte ingen Leilighed til at høre sig selv 
tale, tordnede mod alle halve Forholdsregler og utidig 
Forsagthed, kastede sig ind i Strid, saasnart den bødes, 
og optraadte med en egen bidsk Fanatisme, som han ikke 
før havde viist. 

— Saa kom hine mørke Novemberdage, da det rygte- 
des, at Kongen laa syg paa Gliicksborg. Bulletinerne lød 
beroligende, men der var Uro i Luften, Uro i Sindene — 
pludselig blev man angst. Og saa fik man Angsten be- 
kræftet: nu vidste man, der var Fare, overhængende 
Fare. Hele Folket ligesom lyttede efter den dødssyge 
Konges Aandedrag nede i det gamle danske Grænse- 
land — : „Hvad vil der ske, naar han lukker sine 
Øine?** 

Ritmesteren og Lieutenanten fulgtes om Eftermiddagen 
ad til Klubben, men slog først et Slag om ad Havnen 
forat faae en Mundfuld frisk Luft. Veiret var raat. Blæ- 
sten føg om Toldkammerbygningen, ruskede i de nøgne 
Kastanietræer og tog fat i Farverens sortblaa Sørgefane 
henne paa Hjørnet, som om den vilde rive den af 
Stangen. — »Hør, hvor det synger oppe i Traadene!" 
sagde Lieutenanten, da de gik forbi en Telegrafpæl. 

„Ja, Gud veed, hvad det synger!" svarede Rit- 
mesteren. „Maaske er det en Konges Ligsang!* 

Og saa gik de i Klubben. 

Her var fuldt af Folk, men Stemningen var mere end 
trykket. — Lieutenanten saae i en Avis, Ritmesteren satte 
sig til at spille Sexogtreds med Apothekeren. — Pludse- 
lig hørte man Døren til Vestibulen gaa — Alle saae op, 
men førend den Mand, som kom ind, havde faaet sagt: 
^Kongen er død!" vidste man det allerede. Alle foer op. 
Ritmesteren smed Kortene, og saa læste man atter Tele- 
grammets lakoniske Ord, som om der var Mere at faae 
ud af Ordene end det, de sagde. 

Den Aften var der ikke et Menneske, der talte høit i 
Klubben — ikke engang Møller gjorde det. 

Henad Midnat gik Ritmesteren og Lieutenanten hjem. 
Oppe paa Torvet mødte de Vægteren, og Ritmesteren gav 
ham en Mark: »For nu vil der nok gaa nogen Tid, 
hvor vi ikke sees, Maaløvl" tilføiede han som Forklaring. 

»Troer De da, det bliver Krig?* spurgte Lieutenanten. 

»Ja, naturligvis! — Hvad skulde det ellers blive? Der 
maa jo ogsaa være en Ende paa det, det kan ikke være 
Andet. — Naar blot ikke Obersten laa af Podogra, for 
det manglede sgu blot, at Majoren skulde føre Regimentet 
under Feltforhold!* 

Pludselig standsede Ritmesteren og lyttede efter en 
blød, syngende Fløiten høit oppe i Luften. 

»Hvad er det?* spurgte Lieutenanten. 

»Kan De ikke høre: det er Regnspoverne, som 
trækker. De gaaer sønderpaa ■— ligesom vi!'* Og 
et Øieblik efter tilføiede Ritmesteren: »Hvordan er det, 
det hedder: 

Lær mig, o, lille Trækfugl, Du, 
At svinge mig med freidig Hu 
Til ubekjendte Strande! 

— Ja, det er nok egentlig det, det kommer an paa, men 
for saadan en løs Fugl, som jeg har været, kan det blive 
svært nok! — Godnat, Lieutenant!* 



Nu var der Landesorg. Klokkerne kimede, dumpt og 
ensformigt, og gjennem Sørgeklangen lød der andre, vårs- 



lende Toner — Dødstid, Graadstid, Uaar og Sorg. Der 
kom uafbrudt nye, modstridende Beretninger, saa blev 
Fællesforfatningen underskrevet, og en Uge efter Kongens 
Død indkaldtes der Mandskab og udrustedes Skibe — nu 
saae det ud til Alvor. 

— »Ach, min Gott!* sagde Majoren. »Krig er doch en 
Veterstyggelighet ! " 

— „Ja, og den gaaer altid mest ud over den simple, 
næringsdrivende Borger!^ brummede Skomager Andersen. 

— ,0g saa giver den saadan Uro og Forstyrrelse!* 
klagede Rector. 

— „Men nu har vi igjen et Hof!* sagde Kammer- 
herren og blev tre Tommer høiere. 

Hele Byen politiserede, og Ritmesteren klagede over, 
at det næsten ikke var muligt at faae Nogen at spille med 
i Klubben — i alt Fald ikke, naar Møller var der, og han 
var der saa godt som altid. 

— „Nu er det en Folkekamp, der skal udkjæmpes!" 
sagde Møller en Aften. „Det er vor ArveQende, det 
gjælder om!* 

„Tør jeg spørge, hvad De mener med Arvefjenden?* 
spurgte FBtmesteren. „Den, der erklærer Hans Majestæt 
Kongen Krig — hvem det saa ellers er — han er vor 
Fjende, det er klart, men jeg vil blot tillade mig at be- 
mærke, at jeg for min Part hellere vil klø løs paa 
Englænderne end paa Tyskerne. Det er naturligvis en 
Smagssag, men jeg har ikke glemt dem 1807, og skal 
der være Tale om politisk Gemeenhed blandt Nationerne, 
saa vinder sgu Englænderne Prisen!* 

„Englænderne er vore Stammefrænder!* sagde Møller. 

„Ja, Frænde er Frænde værst!* svarede Ritmesteren. 

— „Vi skulde heller ikke have sat os paa den høie 
Hest!* henkastede Adjunct Søtoft. „Vi kunde i Tide have 
lempet os lidt efter Tyskland, og en Helstat — * 

„Nei, hør nu, gode Adjunct,* sagde Ritmesteren, „maa 
vi være her! Lade sig sparke kan man s'gu dog ikke — 
saa hellere tage sine Prygl!* 

;,Men hvem siger, at vi skal ligge under!* raabte 
Møller. „Naar vi blot ikke opgiver os selv, saa vil 
Europa ■— * 

„Ja, Napoleon!* seconderede Adjunct Lind. „Naar 
han sender 100,000 røde Buxer — * 

»Og Sverige-Norge!* supplerede IVføller. 

»Svenskerne har ingen Buxer at putte deres Ben i/ 
sagde Ritmesteren. »Vi har nok Buxer, men hos os er 
det Benene, der kniber med I* 

»Aa, det er jo ikke muligt at faae en alvorlig Dis- 
cussion med Dem!" indvendte Møller forbitret. 

;,Nei, det er det ikke!* indrømmede Ritmesteren. 
»Jeg vil ogsaa meget hellere have mig en Sexogtreds — 
man ve§d jo ikke, hvor mange Slag Kort. man endnu 
faaer." 



Maanedsdagen efter Kongens Død skulde Regimentet 
forlade Garnisonen. Jochumsen havde, som alle Andre, 
i den sidste Tid været saa optagen af det Store, der fore- 
gik og forberedtes, at han kun havde skjænket sine pri- 
vate Interesser ringe Opmærksomhed, men Dagen før Dra- 
gonerne skulde afmarschere, mødte han Lieutenanten og 
spurgte da med usædvanlig Alvor, om han havde sagt 
Farvel, »hvor han skulde". Lieutenanten blev umotiveret 
rød i Hovedet og svarede, at han endnu ikke havde, 
været alle Steder. — »Har De været hos Kammerherren 
og hos Rectors?" — Nei, det havde Lieutenanten opsat 
til allersidst. — »Det er maaske ogsaa det Rigtigste," 
svarede Jochumsen but og gik sin Vei. 

Oppe hos Kammerherren drak Lieutenanten et Glas 
Madeira, og skjøndt den gamle Herre aabenbart ikke vilde 
lade sig mærke med Noget, var det dog tydeligt, at han 
var bevæget ved at tage Afsked med sin unge Ven. — 
„Vorherre være med Dem!" sagde han. »Og tænk 
imellem paa den gamle Kammerherre!" 

Saa gik Lieutenanten hen til Rector; paa Veien mødte 
han Ritmesteren. — »Har De hørt, at Obersten er paa 
Benene!** raabte Denne allerede i Afstand. »Se det har 
jeg Respect for: han vil føre sit Regiment, og saa rider 
han fra Podogra og det Hele! — Hvor skal De forresten 
hen?" 

Ja, Lieutenanten var ude at sige Farvel til forskjellige 
Venner og Bekjendte — han nævnede Ingen. 

»Jeg kan sgu næsten misunde Dem at have Nogen at 

sige Farvel til/ sagde Ritmesteren. „Jeg har kun Visiter 
at gjøre! — Naa, vi sees jo imorgen Klokken Ni!* 

Saa gik Lieutenanten ind i Rectorboligen. 

Lise var bleg og bevæget, Rector beklagede sig over 
Vanskeligheden ved at faae Gymnastikundervisningen for- 
svarligt besørget. Samtalen slæbte sig hen, truede stun- 
dom med helt at dø ud — Ingen af de To kunde tale 
om, hvad de tænkte paal Lige til det Sidste havde Lise 
haabet paa en Afgjørelse — kunde han virkelig gaa i 
Krigen uden at sige hende det, hun ventede paal Faldt 
han, skulde hun saa ikke engang have Ret til aabenlyst 
at bære Sorg for ham! Nei, han maatte dog tale! — 
Men han tav, reiste sig og sagde det sidste Farvel. Lise 
fulgte ham ud paa Trappen. 

„Farvel, Frøken!* sagde han — Stemmen dirrede — 
tog hendes Haand og beholdt den lidt i sin. — ,Vil De 
engang imellem — om Aftenen -— sende mig en venlig 
Tanke, saa — * 

„Det behøver De ikke at bede mig om, Lieutenant 
Poulsen,* svarede hun, og hendes Øine fyldtes med 
Taarer. 

Saa slap han Haanden og skyndte sig bort — han 
turde ikke engang gjentage sit Farvel. Men Lise satte sig 
paa Trappen og sagde for sig selv atter og atter hans 
sidste Ord, og dem levede hun paa Vinteren igjennem, 
den lange, tunge Vinter. 

— Næste Morgen Klokken henad Ni, i Halvmørke og 
Regn, holdt Regimentet feltmæssigt opmarscheret paa 
Torvet; Majoren saae saa betænkelig ud ved det Hele, 
som om han lige paa Stedet skulde gjentage sit famøse 
Ghoc ft*a Slaget ved Isted, Ritmesteren var gal i Hovedet 
over Veiret, Trompeter Rubek lod et af sine mange Røm 
springe hen og faae Feltflasken fyldt — han sagde, det 
var bleven glemt den foregaaende Aften — og den stærke 
Smed holdt som høire Fløimand i Lieutenantens Deling. 
Obersten kom ridende, rank og elegant, som var der ikke 
Podagra til, og hilste paa de tilstedeværende Honoratiores. 
Rorgmesteren holdt en kort Tale, ønskede Soldaterne alt 
Godt og udbragte et Leve for Regimentet; Obersten 
takkede og sluttede med et Leve for Ryen — saa com- 
manderedes der Marsch, og med fuld Musik som til en 
Parade trak Dragonerne gjennem Ryen. Rundt omkring 

fra vinkedes der og hilstes, hist og her saaes et forgrædt 
Ansigt bag en dugget Rude, hørtes vel ogsaa en Afskeds- 
hilsen med brudt Røst, men det overdøvedes af Musiken 
og Hestenes Hovslag — snart var Teten af Regimentet 
udenfor Byen. 

Herude paa Møllebakken stod de, der vilde give Dra- 
gonerne den sidste Hilsen med. Her var en stor Flok 
Drenge, her var Tjenestepiger, der stjal sig til at gjøre en 
Afstikker med Kurven paa Armen, Slægtninge, Venner og 
en Del Smaaborgere, blandt hvilke Barbeer Ketelsen og 
Skomager Andersen; Barberen var ude forat hente Mo- 
tiver til det Digt, der næste Dag prydede , Amtstidenden*, 
Skomageren var nærmest paa Støvlerne forat faae An- 
ledning til at udtale sin Misbilligelse af det pecuniaire 
Tab, han som næringsdrivende Borger vilde lide ved at 
savne sine militaire Kunder. 

Men der var ogsaa enkelte Andre. Paa Toppen af 
Skraaningen, lige under Møllen, stod saaledes Lise og 
Hans Peter. Hun havde ikke faaet Blund i Øinene den 
Nat, og efter længe at have kjæmpet med sig selv og 
vaklet frem og tilbage havde hun tilsidst sat alle Hensyn 
til Side og spurgt Hans Peter, om han vilde følge hende 
— hun maatte sige Farvel endnu en Gang, syntes hun, 
om det end blev paa Afstand. 

Og saa svingede Regimentet ud paa Chausséen neden- 
for Møllebakken. Der kom første Escadron, der kom 
anden — tredie — endelig saae hun haml Som det 
gjaldt Livet at blive seet, vinkede og vinkede Lise med 
sin lille Muffe — nu opdagede han hende! Der gled et 
Solglimt over hans Ansigt ganske som hin Sommerdag, 
da han saae hende staa i Kirketaamet, og nu var han 
ikke længer Herre over sig selv: han vendte sin Hest til 
Siden, gav den et Par Schenkler, satte over Chaussé- 
grøften og var, tydeligt nok, ifærd med at ride op ad 
Skraaningen til Møllen, da der i det Samme blev blæst 
»Trav'*. Bøiende sig for den høiere Ordre hilste han op 
med Sablen, satte tilbage over Grøften og var atter paa 
sin Plads, men om det skulde have kostet Lieutenanten 
hans Charge, vilde han ikke have været istand til at af- 
gjøre, om han nærmest var glad eller bedrøvet over, at 
Obersten havde ladet blæse Trav i det Øieblik. — Endnu 
et Par Minuter, saa var de sidste blaa Kapper forsvundne 

bag Sønderskoven. — „Herregud, er Du ogsaa her, lille 
Lise!* sagde Jochumsen, der pludselig dukkede frem af 
Msengden, og hans Stemme klang saa mildt og blødt, som 
hun aldrig før havde hørt det. — ,Ja, det er første Gang, 
Du seer Soldaterne gaa i Krig, min Pige —Jeg har seet 
de Andre rykke ud tre Gange før og har altid selv maattet 
blive hjemme ligesom nu — det er ærgerligt nok at være 
nærsynet!* 

Og Jochumsen pudsede Næsen og klappede opmun- 
trende Lise paa Skulderen. 



Det var en underlig tung, trykkende Tid, den, der gik 
forud for Krigens Udbrud — dobbelt tung og trykkende 
for dem, der sad hjemme men havde alle deres Tanker 
i Slesvig. 

Jochumsen kunde selvfølgelig ikke være ledig, og det 
hjalp svært paa hans Humør, da han fik organiseret en 
Indsamling af Tobak, Spirituosa, Ost o. L. til Regi- 
mentet; mellem Jul og Nytaar afgik en hel Fragtvogn 
under Isacs Commando, og Kammerherren sendte ved 
samme Leilighed Lieutenanten fire Flasker af sin næst- 
bedste Madeira. 

Lieutenanten skrev forresten jevnligt — skiftevis til 
Kammerherren og Jochumsen — og det var en stor 
Glæde for hans to faderlige Venner, naar der kom et 
Brev fra ham; Den, der havde faaet det, gik da regel- 
mæssigt hen til den Anden med det, og Kammerherren 
og Jochumsen blev ligefrem intime. — »Det er en For- 
nøielse at læse Lieutenant Poulsens Breve,** sagde Kammer- 
herren, „han skriver og raisonnerer helt igjennem som en 
Officeer!* — „Det vil vel egentlig nærmest sige, at han 
ikke raisonnerer!* bemærkede Jochumsen, og Kammer- 
herren modsagde ham ikke. 

Brevene til Jochumsen indeholdt stadig en Slutnings- 
passus saalydende: „Hils Alle, der maatte bryde sig om 
en Hilsen fra mig,* og denne Anmodning opfattede og 
opfyldte Jochumsen paa den Maade, at han hver Gang 
sagde til Lise: „Jeg skal hilse Dig fra Danevirke. Alt 
vel I* og Lise betragtede efterhaanden stiltiende Jochumsen 
som en Slags Fortrolig, nikkede mildt til ham og sendte 

ham et taknemmeligt Blik. — »Skal jeg hilse, naar jeg 
skriver?* spurgte Jochumsen — han nævnede ikke noget 
Navn. — ,Ja, Tak, vil Du det!* Og den tause Aften- 
hilsen, Lieutenanten havde bedt Lise sende ham, glemte 
hun aldrig, og da hun i Aviserne læste om, hvor meget 
Soldaterne døiede af Kulden i de halvfærdige Barakker, 
afskaffede hun sin Dyne og laa og frøs under et Teppe 
— saa delte hun dog Noget med ham, syntes hun. 

— De første Skud faldt. Efterretningen om den ære- 
fulde Kamp ved Mysunde vakte Jubel og Stolthed — de 
Ældre mindedes Seiersbudskabeme og Stenmingen fra 
Treaarskrigen — men saa kom der samtidigt en Efter- 
retning, som vakte Alvor: Ritmester Ravnhjelm var falden. 
Hans Escadron havde været paa Recognoscering i Retning 
af Kokkendorf, og paa Hjemveien var han bleven ramt 
af en fjendtlig Granat — død paa Stedet i Lieutenantens 
Arme. Byen følte stærkt, at En af dens Egne var gaaet 
bort — den høie, characteristiske Skikkelse hørte nu en- 
gang med til Byens Fysiognomi. Vægteren paa Torvet 
græd, Jochumsen glemte helt, at han nogensinde havde 
kaldt Ritmesteren en Vagtmestematur, og Isac mindedes 
ham med Vemod: »Han saae ud som en Judas Macca- 
bæus,* sagde han, »og han kjendte mig paa Gaden og 
nikkede mildt til den gamle Jøde — Israels Gud være 
ham naadigl* 

Lise, der aldrig havde talt tre Ord med Ritmesteren, 
blev aldeles overvældet, da Jochumsen talte om hans 
Død; hun brast i Graad og udbrød uvilkaarligt: »Du gode 
Gud, saa nær! Saa kunde jo ogsaa — * 

»Ja, min Pige," svarede Jochumsen, »nogen Risico 
er der nu altid forbunden med at gaa i Krig! Men Du 
faaer trøste Dig med, hvad der staaer i den gamle Vise: 

— „Eine jede Kugle, die trifft ja nicht: 
Denn traf jede Kugel apart ihren Mann, 
Wo kriegten die Koenige Soldaten dann?** 

— Saa kom Efterretningen om Danevirkestillingens 
Opgivelse. Mange vilde ikke tro paa den, Nogle raabte 
paa Feighed, Enkelte paa Forræderi; i Ketelsens Barbeer- 
stue hed det, at hele Armeen var opreven — man gik 
som i en Fortvivlelsens Rus. 

Møller kom ude af sig selv styrtende ind i Rector- 
boligen — der havde han ikke sat sin Fod i Maaneder 

— og her var han den Første, som bragte det knugende 
Budskab. Rector satte Piben fra sig og rystede mod- 
faldent paa Hovedet, Lise græd, og Møller tordnede i en 
Flom af Ord mod Selvopgivelse og Forsagthed, rasede 
mod Overcommandoen og haanede i al Almindelighed 
Officererne, hvem han alle som een erklærede for uduelige 
og blottede for sand Fædrelandskjærlighed. Nogle Øie- 
blikke lykkedes det Lise at tvinge sig til at tie, men da 
Møller ligesom udfordrende saae hen til hende ved de 
sidste Ord, reiste hun sig op og sagde: „Jeg synes blot 
ikke, Den, der selv sidder hjemme, har Lov til at tale, 
som De gjør!* 

Det gav et Sæt i Møller — han havde aabenbart hidtil 
kun tænkt paa at virke for sit Land ved det levende Ord 

— men den Haan, der klang gjennem Lises Ord, kunde 
han ikke bære: han tog i samme Nu sin Beslutning og 

— som det var Noget, han længe havde tænkt paa — 
svarede han roligt og overlegent: „Jeg agter heller ikke 
at blive siddende hjemme, Frøken Lise. Jeg gaaer med, 
skjøndt jeg har stillet for mig. — Vil De give mig Haan- 
den til Farvel?" 

Og det var første og sidste Gang, Møller følte Lise 
gjengjælde hans Haandtryk. 

Han forlangte og fik sin Afsked fra Skolen, tog til 
Kjøbenhavn og kom strax i Trøien. 

— „Man maa dog virkelig have Respect for den Ad- 
junct Møller," sagde Kammerherren til Jochumsen. „Jeg 
har ikke yndet hans mange Taler, men, enfin^ saa staaer 
der dog en Mand bagved Ordene!" 

„Ja, naturligvis maa man have en vis Respect for 
ham," varede Jochumsen, „men han er jo heller ikke 
nærsynet! Jeg skal forresten sige Dem, hvad jeg troer: 
han har raisonneret sig til, at det er hans Pligt at gaa 
med — og det kan jo være meget hæderligt — men jeg 
kan nu alligevel bedre lide Den, der uden at raisonnere 
møder under Fanen, fordi han ligesom Morten Luther 
siger: „Her staaer jeg; jeg kan. Gud hjælpe mig, ikke 
Andet! Amen!"" 

Og dermed var Møller foreløbig ude af Byens Saga. 



— Krigen gik sin kjendte, sørgelige Gang. Længere 
og længere nordpaa trak den sig, nærmere og mærmere 
syntes den at rykke En paa Livet. Af og til kunde man 
ved at lægge Øret til Jorden høre en svag Gjenlyd af 
Kanontorden sønderpaa — det var Østerrigerne, der havde 
cemeret Fredericia — vigende danske Tropper kom igjen- 
nem Byen, Rygter om Sammenstød med fjendtlige Pa- 
trouiller opfyldte Luften, og en Dag kom fire af vore Hu- 
sarer ridende over Torvet med en fangen østerrigsk Ky- 
radseér. 

Saa fik alle Skibene i Havnen Ordre til at staa ud af 
Fjorden, Toldkassereren og Amtsforvalteren sendte deres 
Kassebeholdninger nordpaa, de sidste danske Tropper for- 
lod Byen, og hvert Øieblik ventede man at se Fjenden. 

Nu blev der med dette for Øie dannet en hel Mængde 
Gomiteer : en for hidkvartering, en for Proviant o. s. v., og 
Agenten var naturligvis Medlem af dem alle. Taam- 
vægteren speidede Dagen igjennem sydpaa, og beredne 
Stafetter bragte modsigende Efterretninger; snart hed det 
sig, at Fjenden allerede stod i Vensløv, snart at han var 
slaaet tilbage ved Eiby. 

Saa en Søndag midt i Marts, just som det ringede 
til Høimesse, opskræmmedes Kirkegjængerne af et uvant 
Syn : tre ungarske Husarer kom susende gjennem Gaderne 
med spændt Pistol, red ud ad Njørreport, vendte om 
igjen, gjorde en Afstikker ned til Havnen og forsvandt. 
Nu saae det da ud til Alvor. Trommeslageren gik om- 
kring og indskjærpede Politimesterens tidligere givne Ad- 
varsel mod Sammenstimlen af Nysgjerrige, Øvrigheden og 
Gomiteeme samledes paa Raadhuset, og Rector satte 
Krog paa Havelaagen. — ,Han gaaer naturligvis ud fra, 
at de Allierede vil respectere hans Plankeværk," sagde Jo- 
chumsen. 

Et Par Timer efterat de tre Husarer havde vist sig, 
rykkede to Tusend Mand ind i Byen med fuld Musik: 
Gaderne var som uddøde, der saaes higen ved Vinduerne, 
og selv Oberstinden havde ladet Gardinet gaae ned for 
„Lidskjalf*. 

Det var et broget Skue, da alle Tropperne var sara- 
lede paa Torvet, en Blanding af alle Vaabenarter og af 
de forskjelligste Uniformer, som om det gjaldt en Parade 
for en fyrstelig Person. Der var e^n Escadron af de 

nævnte ungarske Husarer, graa bøhmiske Jægere med 
sortgrønne Fjedre i Hatten, hvide brandenburgske Kyrad- 
serer, østerrigske Windisch-Gråtz Dragoner og et preus- 
sisk Halvbatteri. Poster blev udstillede paa alle Gade- 
hjørner, og en Feltvagt fremskudt Nord for Byen, men 
Ingen blev indkvarterede, der camperedes paa Torvet. 
Den Øverstcommanderende sendte Bud op paa Raadhuset 
og lod Øvrigheden og Gentralcomiteen hente, og saa er- 
farede man, at det endnu ikke dreiede sig om nogen 
Occupation af Byen, men kun om en Rekvisition af Lev- 
nedsmidler og Fodtøi, en Rekvisition, der imidlertid var 
saa overdreven stor, at Byen umuligt kunde udrede den, 
hvilket Borgmesteren ogsaa strax erklærede. Den Øverst- 
commanderende gjorde høfligt opmærksom paa, at her 
aldeles ikke var Spørgsmaal om at kunne men om at 
skulle, og at Byen og D'Hrr. Gomiterede maatte tage 
Ansvaret paa sig, hvis man ikke opfyldte hans For- 
langende. Saa fulgte der en kort Parlamenteren, og det 
lykkedes at bUve enig: næste Eftermiddag skulde Alt le- 
veres i Virum, to Mil sydpaa. 

Der blev givet Ordre til Afmarsch; Officererne, der 
havde levet høit inde paa , Petersens H6tel*, kom igjen 
til Syne, Husarerne og Dragonerne sad op. Jægerne tog 
deres Geværer, og saa drog Fjenden igjen afsted. Men 
til Sikkerhed for den rigtige Levering af Rekvisitionerne 
medtoges som Gidsler Borgmesteren og to Medlemmer 
af Gommunalbestyrelsen, nemlig Agenten og Skomager 
Andersen. — ,Ja, græd nu, Marius," sagde Madamen, 
„nu har Du Grund til det! Du seer aldrig mere din 
stræbsomme Fader i dette Liv I* — Heldigvis slog 
Madamens Spaadom dog ikke til, for næste Dag arri- 
verede baade Marius' Fader og de andre Gidsler i god 
Behold. Fjenden drog sig længere sydpaa, Postdampskibet 
kom igjen fra Sjælland, danske Patrouiller saaes atter i 
Byen, og en Tidlang trak man Veiret saa nogenlunde frit. 

— Jochumsen havde faaet en Firskillingssubscription 
igang forat hjælpe lidt paa de Familier, hvis Forsørgere 
var i Felten, og det gav jo ham og Isac en Del at be- 
stille. Ellers kneb det med at faae Tiden til at gaa for 
ham; i Klubben kom der Ingen, for man fik jo kun høist 
uregelmæssigt Aviser, og nu var han oven i Kjøbet helt 
uden Efterretninger fra Lieutenanten. Skjøndt han og 

Kammerherren altsaa egentlig ikke mere havde noget 
fælles Berøringspunkt, søgte de dog regelmæssigt hin- 
anden, ja, Forholdet blev efterhaanden saa intimt, at 
Kammerherren selv stoppede „General Ansbach" til sin 
Gjæst og fortalte ham Historier om sine Sølvdaaser og 
sit gamle Porcelain. Ingen af dem sagde det just rent 
ud, men det var alligevel i Tanken om Lieutenanten, de 
mødtes, og havde der været en Pause, eller havde de talt 
om andre Ting, saa feilede det ikke, at En af dem pludse- 
lig førte Talen hen paa ham, som de dog Begge sad 
og tænkte paa. — »Ak, ja,* kunde Kammerherren saa 
sige, ,med min Tarok er det forbi!" 

»Ja, og hvor er han?" sagde Jochumsen. »Maaske 
i dette Øieblik skudt ligesom hans Ritmester. Blive 
hugget ned, det maa en Dragonofficeer vel sagtens finde 
sig i at blive, men disse lumske Granater, det er en djæ- 
velsk Opfindelse!" 

»Ganske vist, gode Overlærer, men eet Gode er det 
dog, at vor Lieutenant hverken har en Kjæreste eller 
et Par gamle Forældre, der sidder hjemme og græder for 
ham." 

»Hm!" brummede Jochumsen. »Hvem siger, at der 
ikke kan være en lille Pige, som — naa, og en Fader 
har han maaske ogsaa — det gjælder kun om at finde 
ham!" 

„Ja," svarede Kammerherren, »og saa er det vel et 
stort Spørgsmaal, om det vilde være til Glæde for nogen 
af Parterne, om Fader og Søn fandt hinanden!" 

— Henne i Rectorboligen kom Jochumsen naturligvis 
ogsaa jevnlig, og hans Besøg var Lises eneste Op- 
muntring. Hun følte instinctmæssigt, at Jochumsen kjendle 
hendes Hemmelighed, men som hendes Kjærlighed var 
stum, saaledes ogsaa hendes Fortrolighed. Jochumsen 
klappede hende paa Skulderen og nikkede deltagende, hun 
svarede med et vemodigt Smil — det var det Hele. — 
»Det er underligt med Lise,* sagde Rector, »hun sluger 
formelig Aviserne, og hun sender strax Hans Peter over 
til Raadhuset, naar hun oppe fra Vinduet kan se, at der 
er slaaet en ny Depesche op — man skulde saamænd 
tro, hun havde en af sine Nærmeste med i Krigen!" 

»Det har hun maaske ogsaa!" svarede Jochumsen. 

, Ja — Møller ligger jo nu ved Dybbøl, men Du sagde 
selv, at hun — * 

»Bah! Mølleri Hvem tænker paa Mølleri — Men Du 
mangler ikke blot erotisk Genialitet, Lassen, Du mangler 
ogsaa aldeles Forstaaelse af et kvindeligt Gemyt.* 

Og med et Suk indrømmede Rector disse sine 
Mangler. 



Nu kom Paasken — det var sidst i Marts — og Jo- 
chumsen tog til Ordrup. — „Jeg indseer nemlig ikke, 
hvorfor jeg skulde lade være med det!'' sagde han, og 
det Samme mente Niels Kusk, der paa Veien underholdt 
Jochumsen og Hans Peter med Fortællinger om al den 
Indkvartering, Præstegaarden i den sidste Tid havde havt. 
— »Saalænge det endda er vore Egne,* sagde han, »saa 
kan det endda gaa an, men naar vi først skal til at tyskes, 
saa bliver det værre — uha!* 

Jochumsen blev naturligvis modtaget med aabne Arme, 
og han og Præsten var strax inde i en ivrig Samtale om 
Krig og Politik, der optog hele den første Aften ; Præsten 
spurgte om Møller, og Jochumsen svarede med at tale 
om Lieutenanten. 

Næste Dag, mens Mine og Frederikke var nede hos 
Degnekonen forat faae at vide, om der nylig var kommet 
Soldater ad Hovedlandeveien, gik Jochumsen sin Runde, 
besøgte Smeden og fik udførlig Underretning om, hvem 
der her fra Sognet var med i Krigen, hvilke Efterret- 
ninger man havde om dem, og hvad Andet, der trængte 
til hurtig Meddelelse. 

Jochumsen var paa Hjem veien og vexlede just et Par 
spøgefulde Ord med Madam Jensen om det Opsving, 
hendes Forretning kunde antages at faae ved den megen 
Indkvartering, da der pludselig viste sig en kjendt Skik- 
kelse. Det var Isac, der med sin Kasse paa Ryggen 
vandrede henad Landeveien, tog den laadne Kabuds af og 
sagde: , Godmorgen, Hr. Overlærer!* 

»Hvad Fanden bestiller De her?* spurgte Jochumsen. 
»Spionerer De?* 

»Nu, Hr. Overlærer, hvad jeg bestiller? Jeg bestiller, 
hvad jeg pleier. Jeg sælger Rosenmelk og Haarolie til 

Pigerne og Barbeersæbe til Karlene, og er der Huder at 
faae til rimelig Pris, saa kjøber jeg dem. Men det er 
daarlige Tider, Hr. Overlærer!* 

»Ja, kom De nu med mig og faae lidt Varme i Livet. 
Men De maa ikke sælge Noget af Deres Skjønhedsmelk, 
eller hvad det Djævelskab hedder, til Maren Stuepige, for 
jeg vil ikke have hendes kjønne Ansigt spoleret — hører 
De!« 

Og saa fulgtes Jochumsen og Isac ad ind i Præste- 
gaarden, hvor den gamle Jøde i Reglen kom et Par 
Gange om Aaret og altid blev godt behandlet. 

— »De maa ikke gaa videre nu, Isac,* sagde Præ- 
sten om Aftenen. »Det er jo et Hundeveir!* Og saa 
blev Isac. 

Tidligt næste Morgen, inden Jochumsen endnu var 
kommen rigtigt i Tøiet, gav alle Landsbyens Hunde 
pludselig Hals, der hørtes Hestetrampen ude paa Veien, 
og en Rytter kom ind i Præstegaarden — det var Lieute- 
nanten. Lidt medtagen og forvaaget saae han ud, lidt 
ældre var han maaske ogsaa bleven paa de faa Maaneder, 
men det klædte ham godt, og freidigt og støt sad han i 
Sadlen. 

Nei, hvor Præstefamilien blev glad ved at se ham, og 
Jochumsen allermest! Der blev en Spørgen og en For- 
tællen, men megen Tid var der ikke! Lieutenanten skulde 
strax videre vesterpaa med sin Deling. Han havde været 
paa en langt udgaaende Recognoscering, Fjenden stod et 
Par Mil sydpaa, og et Sajnmenstød med en Qendtlig Felt- 
vagt havde fundet Sted ved Daggry. 

»Hvor skal De nu hen?* spurgte Jochumsen. 

»Til Futtrup. Der bivouakerer vi inat — om vi ellers 
faaer Lov til det for Østerrigerne: De kan vist vente en 
Escadron om et Par Timer !* 

»Futtrup!* gjentog Jochumsen. »Herregud, det var 
der. Ritmesteren og De gik paa Bekasinjagt, mens jeg 
fiskede Ørreder!* 

»Ja, det var dengang! Nu er min Ritmester selv 
gaaet til »ubekjendte Strande,* som han sagde om Træk- 
fuglene!* 

»Kan De og Folkene ikke komme ind og faae lidt 
Varmt?* spurgte Præstekonen. 

»Nei, Tak, Frue! Det bliver der ikke Tid til denne 



277 

Gang. De faaer ogsaa snart nok at gjøre med at forpleie 
Østerrigerne! Men hvis De vil give min Hest en Skive 
Brød — Tak! -- Farvel og Levvel!** 

,Gud være med Dem!" sagde Præsten. 

»Hvem skal jeg hilse fra Dem inde i Byen?" spurgte 
Jochumsen og gik tæt hen til Lieutenanten, skjøndt han 
ikke følte sig ganske tryg ved Hestens Nærhed. 

»Tak, vil De hilse Alle i Almindelighed!" 

»Ja, men hvem i Særdeleshed?" spurgte Jochumsen 
med sit inkvisitoriske Blik. 

»Vil De hilse Kammerherren!" 

»Det skal jeg!" 

»Farvel da!" Og dermed hilste Lieutenanten og red 
til, men i Porten vendte han sig om paa Hesten og 
sagde til Jochumsen: »Hvis De troer, at Frøken 
Lassen -—" 

»Ja, vist troer jeg saa!" svarede Jochumsen, og saa 
red Lieutenanten for Alvor. 

Præstekonen, Mine og Frederikke fik ordentlig travlt! 
De foer ud og ind ad Døre og slæbte med Dyner og 
Tepper, ovre i Loen blev der bredt frisk Halm, og til 
allersidst kom vor Mo'er med et stort, sammenbundet 
Klæde og tog Veien ud mod Haven fulgt af Niels Kusk, 
der bar en Spade. — »Hvor skal Du hen?" spurgte 
Præsten. »Og hvad er det. Du har i Klædet?" 

»Det er Sølvtøiet og Børnenes Guldstads. Jeg vil 
lade Niels grave det ned under Valdnødtræet, nu da vi 
hvert Øieblik kan vente — " 

»Aa, gaa Du blot ind med det igjen, Mo'er! Vi lever 
jo da ikke paa Trediveaarskrigens Tid!" 

»Troer D e heller ikke, det er nødvendigt, Jochumsen?" 
spurgte Fruen. 

»Nej, det troer jeg ikke — men hvis De kunde grave 
Mine og Frederikke ned, saa — " 

I det Samme fik Discussionen en brat Ende derved, 
at den gamle Mads Klokker, som havde været posteret 
oppe i Kirkelaamet, kom halende ind og fortalte, at der 
var fremmede Krigsfolk paa Hovedlandeveien, og ti Mi- 
nuter efter holdt en Deling østerrigske Husarer under 
Gommando af en Lieutenant ude i Gaarden. — Lieute- 
nanten, en pur ung Officeer, hilste belevent paa Præsten, 
præsenterede sig selv som Grev Gzemitz og beklagede 

høfligt, at han dels maatte volde Uleilighed med Indkvar- 
tering, dels var i den ubehagelige Nødvendighed at maatte 
forbyde alle Beboerne i Byen — altsaa ogsaa Præste- 
gaardens — at forlade deres Bolig forat sikre sig imod, 
at der bragtes Efterretninger til de danske Tropper. 1 
den Anledning blev der strax holdt Mandtal i Præste- 
gaarden, Poster blev udsalte, og først derefter blev 
Husarerne indkvarterede. 

Efter Middag kom der mere Ro i Tingene; Hestene 
blev afsadlede, Husarerne slentrede rundt i Byen, Hans 
Peter sad ovre i Loen og legede med Vagtmesterens Pi- 
stoler, og Grev Gzemitz dyrkede Familielivet. — »Han er 
jo et rent Barn*, sagde Jochumsen om ham til Præsten, 
„men meget forekommende af en Husarofficeer at være, 
og saa taler han smukt Tysk — det er Noget, man ikke 
kan beskylde alle hans Landsmænd for! — Naa, der er 
han igjen!* 

Greven tændte sig en frisk Gigaret, og saa lod han 
Munden løbe: han fortalte om sin Faders Gods hjemme 
i Steyermark og om Kampen ved Oversø, roste de Danske 
og bandede Preusserne, var paa een Gang ungdommelig- 
overmodig og bamlig-beskeden, og lod sig af Præsten 
villigt belære om dansk-tysk Politik. 

— „Hvormange Mand har De nu egentlig med Dem?" 
spurgte Jochumsen i Samtalens Løb. 

^Fyrretyve!** 

,Er De slet ikke bange for at blive overfaldet af de 
Danske?** 

, Bange!" lo Greven. ,Nei, det er jeg dog ikke! 
Det vilde selvfølgelig kun være mig en Fornøielse at 
maale Klinge med dansk Rytteri," men det vover sig des- 
værre ikke saa langt sydpaa! Imorgen tidligt gaaer jeg 
nordpaa — saa kan jeg maaske have Lykken med 
mig!** 

Jochumsen sad lidt og speculerede, men da Hans 
Peter i Mørkningen kom ind fra Loen, tog han ham hen 
til sig og spurgte, om Isac havde været med, dengang 
der blev holdt Mandtal, for han syntes ikke, han havde 
seel ham. 

,Nei, det var rimeligt nok,* forklarede Hans Peter, 
,for Isac havde heller ikke været med.* 

Hvor han da havde været? 

Ja, Hans Peter blev rød i Hovedet og svarede, at det 
kunde han ikke godt sige. 

,Naa, saaledesi* sagde Jochumsen, kjendeligt oplivet. 
„Og hvor er han nul* 

„Han ligger paa Stænget, for han er bange for, at 
Østerrigerne skal tage hans Kramkiste!" 

»Godt, meget godt!* sagde Jochumsen, og med en 
Mine og et Tonefald som Napoleon, da han gav sine 
Dispositioner før Slaget ved Austerlitz, vedblev han: ,Du 
kryber op paa Stænget, uden at Nogen seer Dig. Saa 
siger Du til Isac, at han med Forsigtighed lader sig 
dumpe ned i Hønsehuset, og der bliver han, til jeg 
kommer. Men Du lukker selvfølgelig ikke Munden op 
til noget Menneske om, hvad jeg her siger Dig — hører 
Du!* 

,Men vil Du da tale med ham i Hønsehuset, Onkel 
Jochumsen?* 

^Nej, jeg vil ikke — det vilde jo strax blive opdaget. 
Jeg gaaer ind paa — naa, derind, hvor Isac var, den- 
gang de holdt Mandtal: Bagvæggen der vender jo ind 
til Hønsehuset, og jeg kan magelig tale gjennem en 
Sprække. — Om fem Minuter kommer jeg!* 

Ud gik Hans Peter, og lidt efter reiste Jochumsen 
sig; han forsvandt i Gaarden, men en Husar fulgte i 
Hælene paa ham og posterede sig i kort Afstand udenfor. 

— „Er De der, Isac?* hviskede Jochumsen. 

„Jo, jo, Hr. Overlærer, jeg er her!* 

„Godt! De lister Dem ud af Gaarden — oppe fra 
Stænget kan De lade Dem glide ned paa Kirkegaarden. 
Saa tager De Benene paa Nakken og kiler paa, alt hvad 
De kan, til Futtrup — De kan vel nok finde Vadestedet 
i Mørke?* 

„Jo, jo, Hr. Overlærer, det kan jeg nok, men — * 

„Ja, Vandet er koldt, mener De, Isac, men det maa 
De finde Dem i — saa faaer De Benene skyllet med det 
Samme. I Futtrup ligger Lieutenant Poulsen med tredive 
Mand. Ham faaer De fat paa og siger til ham fra mig, 
at vi har fyrretyve Østerrigere i Kvarteer, og at Lieute- 
nanten ligger inde hos mig — i Lieutenant Poulsens gamle 
Seng. Men han maa ikke gjøre ham Fortræd, for Øster- 
rigeren er en pæn Mand, der taler ualmindelig smukt 
Tysk og desuden er sine Forældres eneste Barn. Det 

staaer nogen Post oppe ad Plantagen til, saa det er 
bedst, han kommer ind i Byen ad den Kant. — Naa, 
bær Dem nu fornuftig ad, gamle Isac, og Lykke paa 
Reisen!* 

^Nu, Hr. Overlærer, det er meget smukt af Dem at 
ønske mig Lykke paa Reisen: jeg kan ogsaa have den 
haardt nødig, for bliver jeg seet, saa bliver jeg skudt!" 

,Det er slet ikke sagt, Isac: De bliver rimeligvis kun 
hængt, men jeg bliver skudt, for jeg er kongelig dansk 
Embedsmand! — Men nu maa jeg gaa, ellers mærker 
den Gripomenus her udenfor Uraad ! Gaaer Alt vel, faaer 
De fem Daler!* 

^Vil De fornærme mig, Hr. Overlærer! Troer De, man 
gjør saadant Noget for Penge? Enten gjør man det gra- 
tis, eller ogsaa gjør man det slet ikke! Troer De, Judas 
Maccabæus — * 

„Tys! Lad blot være med at skraale op! — De har 
Ret, har De! Jeg beholder mine fem Daler, og De be- 
holder Honneuren! — Farvel Isac!* 

Et Øieblik efter kom Jochumsen igjen ind til Præsten 
og Officeren, og Denne udbrød leende : „De seer mig saa 
mistænkelig ud, Hr. Overlærer, som om De havde været 
ude paa Spioneri ! Tag Dem i Agt : Krigsartiklerne er ikke 
til at spøge med!* 

„Nei, det er de nok ikke,* svarede Jochumsen uden 
at fortrække en Mine, og saa gik Passiaren Resten af 
Aftenen rigtig godt. Greven blev saa fidel, at Mo'er var 
lige ved at trække ham afsides og betro ham, at Øster- 
rigerne var bedre end deres Rygte, Mine og Frederikke 
var hensunkne i taus Beundring og beklagede i deres 
stille Sind, at den ubudne Gjæst allerede næste Morgen 
skulde reise. Præsten kunde ikke forstaa, at en saa oplyst 
Mand virkelig var Katholik, og da Hans Peter fik en hel 
Pakke „K. K.* Cigaretter, følte han med Ruelse, at hans 
Patriotisme stod i Fare for at blive kølnet. 

Man brød tidligt op. Greven begyndte at gabe, og 
samtidigt erklærede Jochumsen, at ogsaa han var meget 
søvnig. — „De maa finde Dem i at have mig til Con- 
tubernal,* sagde han, „for i det blaa Gjæsteværelse ligger 
der tre Underofficerer.* 

„Det er jo fortræffeligt !* svarede Greven. „For det 

Første nyder jeg godt af Deres behagelige Selskab, og for 
det Andet kan jeg saa passe desto bedre paa Dem — De 
veed jo, jeg finder Dem temmelig mistænkelig!* 

»Bahl — Jeg mistænkelig! De er virkelig alt for 
artig!* 

Inde i Gjæsteværelset straalede den unge Officeers 
Øine formelig ved at se den indbydende Seng. — ,Jeg 
har ikke været ordentligt af Klæderne i Qorten Dage!* 
sagde han. 

,Ja, saa sover De ogsaa nok sødeligt inat!* bemær- 
kede Jochumsen. 

^Forhaabentlig! Men dog ikke fastere, end at jeg 
vaagner ved den mindste Lyd! Og mine Pistoler ligger 
ladte og spændte paa Natbordet, saa jeg vil ikke haabe 

— hverken for Deres eller for min egen Skyld — at der 
skulde ske Noget!* 

^Aa, det gjør der saamænd heller ikke,* svarede Jo- 
chumsen gabende. ^Det er jo et infamt Veir! — Godnat, 
Hr. Greve!* 

, Godnat, Hr. Overlærer!* 

Et Øieblik efter hørte Greven Jochumsen snorke, men 
saasnart Greven gjorde det Samme, holdt Jochumsen op, 
og Søvn fik han ikke den Nat. — Nei, hvor Tiden gik 
langsomt! Først laa Jochumsen og regnede og regnede: 
naar Isac kunde være ved Aaen, naar han kunde være 
i Futtrup, og naar Lieutenanten kunde være her med 
sine Dragoner, men tilsidst var det ham umuligt at holde 
nogen Control med Tiden: han syntes, der var gaaet 
mange, mange Timer, og tænde en Svovlstik og se paa 
Uhret turde han ikke. Inde fra Værelset ved Siden af 
hørte han de to Underofficerers dybe, taktfaste Aandedrag; 
imellem vendte en af dem sig i Sengen, og saa gav det 
uvilkaarligt et Sæt i Jochumsen. — Derhenne paa Bordet 
laa de to ladte Pistoler; Jochumsen bildte sig ind, at han 
kunde se dem. Naar nu Greven vaagnede — og han 
vaagnede jo ved den mindste Lyd, sagde han selv — saa 
tog han naturligvis en i hver Haand og saa — hvad var 
det! Lød der ikke Hestetrampen ude ad Plantagen til! — 
Nei, det var higenting! — Men disse væmmelige Pistoler 

— Pistoler var i Grunden et lumsk Vaaben! — naar 
man blot kunde bringe dem vel ud af Verden! — Naa, 
det maatte nu gaa, som det kunde: der var jo saa mange 

Naar blot Lieutenanten vilde komme, Ventetiden var næsten 
ikke til at holde udi — Nu faldt der et Skud — eet til! 
Og der blev Støi nede ad Sognefogdens til — Stemmer 
lød mellem hinanden paa Dansk og Tysk! Jochumsen 
turde neppe trække Veiret af Frygt for at vække sin Stue- 
kamerat, men Gud velsigne den gode Seng: han sov de 
Retfærdiges Søvn! — Nu blev der Spektakel i Værelset 
ved Siden af, man hørte Sabler klirre — og saa gik 
Døren op. I Aabningen stod Lieutenanten, den stærke 
Smed med en Lygte bagved. 

, Overgiv Dem, Hr. Kamerat !** raabte Lieutenanten, og 
Greven foer op og greb efter sine Pistoler, men i det 
Samme trak Jochumsen med Sengehesten, som han for- 
inden havde listet ud paa Gulvet, stærkt til i det ene 
Ben paa Natbordet; det faldt om, og Pistolerne rullede 
ind under Sengen. Saa fik Greven Sablen trukket og 
sprang rask fremad, men i et Nu var han omringet og 
afvæbnet. 

— „Hvad er dette!" sagde Jochumsen og gned ganske 
troværdigt Øinene, som om han lige var vaagnet. 

^Det er Krigens Gang I" svarede Lieutenanten, men 
hans Fange saae spørgende paa Jochumsen og gav ham 
et talende Nik. 

Hele Præstegaarden kom paa Benene, og nu erfarede 
man, hvad der var skeet: Posten vesterpaa ved Plan- 
tagen — der havde dog været en — var bleven om- 
ringet men havde givet Ild, og en af Vore var falden. 
Saa hurtigt som muligt havde man da skyndt sig ind i 
Byen til de af Isac nærmere betegnede Gaarde, og paa 
et enkelt Sted nær, hvor der havde været en kortvarig 
Modstand, var Alle blevne overraskede i Sengene; to 
Dobbelt-Poster havde overgivet sig, men en Enkelt var 
undkommen, og det gjaldt derfor at skynde sig bort med 
Fangerne. 

Lieutenanten var straalende af Lykke, men Jochumsen 
gav ham strax ved Tegn at forstaa, at han af visse Grunde 
ikke ønskede sin Del i Afifairen omtalt, og saa nøiedes 
Lieutenanten med at trykke ham i Haanden og sige: „Det 
var rart, man kjendte det Vadested over Aaen!" 

Østerrigerne fik Ordre til at komme i Klæderne i en 
Fart, men just som Dragonerne og deres Fanger skulde 



283 

til at sidde op, tog Lieutenanten en rask BeslutDing og 
bad Jochumsen om Papir og Blæk. 

^Skal De skrive Rapport strax?* spurgte Præsten. 

,Aa, ja, det kan man jo gjeme kalde det,* svarede 
Lieutenanten, og saa skrev han i flyvende Fart nogle 
Linier, lukkede Gonvoluten og gav Jochumsen den. — 
^Hvis der skulde tilstøde mig Noget,* sagde han, „vil De 
saa aabne dette Brev og besørge — * 

„Bah! Tilstøde — * 

,Ja, det kan jo ske! Vil De love mig — * 

„Ja, naturligvis I* 

„Naa, saa Farvel! — og Tak, tusind Tak!* hviskede 
Lieutenanten til Jochumsen. 

Fem Minuter efter var Venner og Fjender forsvundne 
i den mørke Nat. 

— „Skrev Lieutenanten mere end eet Brev?* spurgte 
Præsten. 

„Nei! Det er det, jeg har,* svarede Jochumsen. 
„Hvorfor spørger Du om det?* 

„Jo, for han brugte to Gonvoluter?* 

„Er Du vis paa det?* 

„Ja, jeg er!* 

Og de to Gonvoluter gav senere Jochumsen Meget 
at tænke paa. 



Jochumsen og Hans Peter kom da velbeholdne tilbage 
til Byen, men forinden havde Jochumsen endnu en Gang 
indskjærpet denne sin Fortrolige, at han ikke til noget 
Menneske maatte lade falde Antydninger af de nærmere 
Omstændigheder ved Afifairen i Ordrup, og som Hans 
Peter havde holdt ren Mund hjemme i Præstegaarden, 
saaledes gjorde han det ogsaa i Byen, hvor Overfaldet 
strax rygledes og selvfølgelig overdreves saaledes, at der 
endogsaa inde paa Ketelsens Barbeerstue taltes om to 
fangne østerrigske Escadroner. 

End ikke Lise, der var jublende glad og stolt, kunde 
faae Andet ud af Hans Peter, end hvad hun vidste anden- 
steds fra, og da hun trængte ind paa Jochumsen forat 
erfare Mere, svarede heller ikke han Andet, end at Lieute- 
nanten havde havt Lykken med sig. Den Besked lod hun 

sig dog ikke nøie med men spurgte videre, hvordan i al 
Verden Lieutenanten da havde kunnet vide, at Østerrigerne 
overnattede i Præstegaarden, og hertil svarede Jochumsen 
meget roligt, at han havde formodentlig havt sine Spioner 
ude — det havde man altid i Krigstid. Noget Mistænke- 
ligt maa der imidlertid alligevel have været ved Jochum- 
sen, for Lise blev blussende rød i Hovedet, betænkte sig 
et Øieblik og gav ham saa et rigtig hjerteligt Kys paa 
Panden med de Ord: ^Du er dog en sød Onkel Jochum- 
sen! Tænkte jeg det ikke nok!* 

Jochumsen blev constemeret og svarede: »Tys! Ikke 
et Ord! Ellers er jeg forloren!" 

Og saadan gik det til, at Lise ganske stiltiende blev 
Jochumsens Fortrolige, som han allerede længe havde 
været hendes. 

— Isac hørte man foreløbig ikke Noget til, og Jo- 
chumsen begyndte at blive urolig, men saa viste den 
Gamle sig pludselig i bedste Velgaaende, og som to Au- 
gurer sad da Thev åndsfællerne og udvexlede i dybeste 
Hemmelighedsfuldhed deres krigerske Oplevelser. Isac 
havde ganske rigtigt truffet Lieutenanten i Futtrup — 
Overgangen over Aaen havde forresten været noget kølig 
— og efterat have givet ham de nødvendige Oplysninger 
var han gaaet nordpaa og havde gjort en længere Rund- 
reise paa Hudernes Vegne. — »Veed De, hvad De er?* 
sagde Jochumsen til ham efter aflagt Rapport. ,De er 
en hæderlig gammel Mosait, er De! Og Courage har De 
ogsaa! — Jeg var et Asen, at jeg kunde byde Dem Penge 
for det Stykke Arbeide! Men nu skal De ogsaa drikke et 
Glas Vin — Vaas, Isac! Naar jeg byder Dem det af et 
godt Hjerte, skal De drikke det, hvad enten De kan taale 
det eller ei — jeg kan heller ikke taale at drikke i Utide! 
■— Skaal Isac ! De fortjente at hedde Maccabæus til Efter- 
navn, for De er bestemt af Familien!* 

Og Isac var baade rørt og stolt, men han skar rigtig- 
nok nogle slemme Ansigter, da han maatte skylle Eskild- 
sens Frontignac ned. 

— Forresten levede man jo som paa en Vulkan. 
Tunge, trykkende Meddelelser om Savn og Lidelser, Ud- 
holdenhed og Tab kom fra Dybbøl; om vore Tropper i 
Jylland vidste man Lidet eller Intet, men hver Dag ven- 
tede man Fjenden, og Rygtet om hans Nærmelse surrede 

gjennem Luften. — ,Skjøn paa, Du har en Fader, saa- 
længe Du har ham!" sagde Skomagerkonen til Marius. 
„Kommer Tyskerne igjen, tager De ham straxl* -- hun 
nærede aabenbart den Forestilling, at dette maatte være 
den vigtigste Opgave for enhver Qendtlig General. 

— »Vor gode Lieutenant Poulsen har baaret sig for- 
træffeligt ad!* sagde Kammerherren til Jochumsen. »Viist 
Bravour og Gonduite — ganske som dengang, han escor- 
terede Høisalig Kong Frederik den Syvende! Gharmant! — 
Hvad sagde han ellers efter Affairen?* 

,Jeg skulde hilse Kammerherren specielt, det var 
det Sidste — Noget af det Sidste, han sagde, før han red 
bort!« 

Og saa opfyldtes Jochumsen atter af det, der i den 
sidste Tid havde fængslet hans fleste Tanker: Lieutenan- 
tens Brev. — Hvad kunde det indeholde? Testamente? — 
Pokker heller! Nei, det var naturligvis en eller anden 
confidentiel Meddelelse, som Lieutenanten kun i Tilfælde 
af sin Død vilde have frem. — Skulde det være en Til- 
staaelse om, at han til Trods for sin Taushed alligevel 
kjendte sine Familieforhold, og vilde han nu sende Kam- 
merherren — Vaas, Jochumsen! — Men hvad var det 
da? — Brevet brændte ham paa Sjælen, og han bandede 
sin ublide Skjæbne, der altid lod ham indvies i Hemme- 
ligheder, som han ikke maatte aabenbare, eller gjorde 
ham til Fortrolig uden Ret til at udtale sig. — Hundrede 
Gange havde han Brevet fremme, følte paa det og holdt 
det op for Lyset — nei, der var Intet at erfare paa den 
Maade, ikke et Skrifttræk kunde han se — Præsten havde 
jo ogsaa sagt, at Lieutenanten brugte to Gonvoluter — 
det kunde ogsaa passe med Tykkelsen: altsaa laa der 
indeni hans et Brev adresseret til en Anden — men til 
hvem? Det var ikke til at holde ud! 

— Først den 19. April — Dagen efter Katastrophen 
— fik man Efterretning om Dybbøls Fald. Forberedt 
derpaa havde man jo været, og Dag efter Dag havde man 
ventet det, men da Krigsministeriets Meddelelse blev slaaet 
op paa Raadhusporten, og man læste om den haabløse 
Kamp mod Overmagten og de mange, tunge Tab — ja, 
saa ramte Slaget alligevel knusende og overvældende ; det 
hjalp ikke, at man havde bildt sig selv ind at være for- 
beredt paa det Værste, man segnede næsten under Sorgen. 



Henne foran Raadhuset afløste den ene Gruppe den anden; 
Folk, som i Afstand kunde se, at der maatte være hændet 
Noget, skyndte sig over Torvet, trængte sig frem, hørte, 
hvad de Nærmeststaaende halvhøit læste op, og naaede 
saa omsider langt nok til med egne Øine at faae den 
sørgelige Vished. Rund tom i de mange Hjem var der 
ikke blot Landesorg men Angst for de Kjære ; et Par Dage 
efter kom Tabslisterne — de lange, lange Lister — og 
med dem Afgjørelsen. 

Møller var blandt de Saarede — saaret og fangen. 



En Uge efter rykkede Fjenden ind i Byen. Nu var 
det Preusserne alene, der kom, og denne Gang var det 
ikke en kort Visit: Alt tydede paa, at de ubudne Gjæster 
indrettede sig for længere Tid. Den gamle, halvforfaldne 
Provstegaard, der stod ledig, blev paa Grund af Beliggen- 
heden gjort til Hovedvagt, nede ved Fjorden opkastedes 
der Smaaskanser, som armeredes med et Batteri riflede 
Bagladepiecer, og hele Byen fik naturligvis Indkvartering. 
Kammerherren maatte modtage en General med sin Ad- 
jutant, Jochumsen fik en Hauptmann, der irriterede ham 
forfærdeligt ved paa godt Berlinsk at sige „JiUen Morjen!^ 
og selv i den lille Pedelbolig, hvor det i' Forveien var 
knebent nok med Pladsen, maatte Madam Jensen døie den 
Tort at se to Artillerister med snavsede Ridestøvler spanke 
om paa hendes hvide Gulve. 

Man vænner sig jo imidlertid saa nogenlunde til All, 
og Byen vænnede sig da ogsaa efterhaanden til sin Ind- 
kvartering. Noget Overmod, nogen Smaalighed blev 
der jo vist af Preusserne, men i det Væsentlige opførte 
Folkene sig vistnok saa godt, som man kan vente det af 
seirende Tropper i et fjendtligt Land, og da der var gaaet 
en Ugestid, saae det Hele i det Ydre temmelig fredeligt 
ud. Militairmusikken spillede regelmæssigt paa Torvet — 
dog uden andre Tilhørere end Tyskerne selv — Officererne 
spadserede til Skoven, og Soldaterne laa og drev nede 
ved Havnen, spyttede i det salte Vand og kjøbte tørrede 
Søstjerner af Drengene. Kun naar der udenfor Fjord- 
mundingen viste sig Røgen af en fjern Damper, kom der 
Liv i Byen: Generalmarschen lød, og en Deling Artilleri 

besatte Strandskanserne, hvor der ellers kun fandtes et 
Par Skildvagter. Naar Røgstriben saa igjen var forsvun- 
den, og man altsaa havde faaet Sikkerhed for, at det ikke 
var ,Rolf Krake*, der var under Opseiling, trak Artille- 
risterne hjem til deres Kvarteer, og Byen fik igjen sit 
forrige, fredelige Udseende. Letsindige Tjenestepiger lod 
sig efterhaanden kurtisere af Fjenden, Skomagerkonen be- 
gyndte at tvivle om, at Generalen virkelig havde isinde at 
forlange hendes Mand som Gidsel, og Marius fik Lov til 
at fingerere ved den Indkvarteredes mærkværdige Ziind- 
nadelgevær. Noget af det, som dagligt — næst efter de 
mange uvante Uniformer — mindede En mest om, at 
man levede under Krigsforhold, var „ Amtstidenden **. Den 
udkom nu kun hveranden Dag og i Reglen kun i halvt 
Format, og saa var endda det Meste af Indholdet Bekjendt- 
gjørelser paa Tysk og Dansk fra den Høistcommanderende 
om, hvorledes Indvaanerne havde at forholde sig i for- 
skjellige Henseender; Barberen fik naturligvis en Del flere 
Digte optagne end ellers, men det kneb med Versefød- 
derne, for den musikalske Svend var borte — ogsaahan 
var indkaldt. 



En Søndag sidst i Mai vidste Jochumsen ikke, hvad 
han skulde gjøre af sig selv. Om Formiddagen havde 
han først været henne i Rectorhaven, hvor han dels havde 
blinket til Lise, dels pligtskyldigst beundret Tulipanfloret; 
saa var han gaaet op til Kammerherren, havde røget af 
^General Ansbach" og drukket Madeira, og om Efter- 
middagen havde han og Isac for tyvende Gang drøftet 
deres Bedrift og ærgret sig over, at Ordrup til Straf for 
Overfaldet havde faaet en Ekstra-Indkvartering af to Esca- 
droner i otte Dage. Men da Isac var gaaet, saa kom det 
Øieblik, da Jochumsen ikke vidste, hvad han skulde tage 
sig til -— gaa i Klubben kunde han ikke engang: Klub- 
bens Lokaler var tagne til Lazareth. Efter nogen Tænken 
frem og tilbage blev Isac kaldt op og fik Ordre til at 
skaffe Orme, men da Jochumsen med Straahat paa Hove- 
det og Medestang paa Nakken kom hen til Baghullet ved 
Møllen, var der saa fuldt op af tyske Soldater, at det ikke 
var muligt at komme til, og arrig vendte han Kursen 

hjemad, satte Medestangen fra sig og tog sin Spanskrørs- 
stok i Stedet, og saa gik han af Desperation en Tur — 
hvorhen vidste han ikke selv. 

Udenfor den fjendtlige Hovedvagt kom han imidlertid 
ganske tilfældigt til at støde Stokken haardt mod Bro- 
stenene, og det forekom ham, at det lød underlig hult. 
— , Hvorfor skulde Løngangen ikke kunne være her 
underneden !** tænkte han. „Den gamle Provstebolig har 
i fordums Dage været et katholsk Helligaandshus, og lige 
bagved ligger Kanikegade — naturligvis er det Løngangen!* 
Og Jochumsen blev saa ivrig, at han gjentagne Gange 
stødte Stokken mod Stenbroen og opmærksomt lyttede 
efter. 

Der var imidlertid Een til, som med Interesse fulgte 
Jochumsens Evolutioner, og det var den Lieutenant, der 
var Vagtcommandeur, og som i Øieblikket laa i Provste- 
boligens Vinduer og kjedede sig gudsjammerligt. Han 
blev strax mistænksom — det bliver man saa let, naar 
man kjeder sig — og drømte om hemmelig aftalte Tegn 
med Gud veed hvem, hvorfor han ogsaa strax kaldte paa 
en Underofficeer, og gav Denne Ordre til, uden at lade 
sig mærke med Noget, at følge den mistænkelige Indfødte 
og give nøie Agt paa, hvad Videre han maatte fore- 
tage sig. 

Jochumsen tog Veien ned mod den tomme Havn, 
vexlede nogle Ord med de ufrivilligt ferierende Lodser, 
og gik saa hen mod Strandbatteriet. Her var, som sæd- 
vanligt, kun et Par enlige Skildvagter, og da disse i Øie- 
blikket var helt henne ved den længst Qemede Kanon 
paa venstre Fløi, indsaae Jochumsen ikke, hvorfor han 
skulde lade være med at gaa hen og se paa den ham 
nærmeste Kanon paa høire Fløi — det kunde jo være 
ganske morsomt at undersøge saadan en Tingest noget 
nærmere. Som tænkt saa gjort: Jochumsen naaede Ka- 
nonen, og da Skildvagterne opdagede ham og vilde skynde 
sig hen og jage ham bort, gav Underofficeren dem et 
Vink, saaat Jochumsen uforstyrret kunde anstille sine 
Undersøgelser. Han gik rundt om Kanonen og kigede 
under Lavetten, han sigtede ud af Løbet og pirrede ved 
Baglademekanismen — det var meget interessant det Hele, 
syntes han. 

Men brat blev han udreven af sine artilleristiske Be- 

tragtninger, idet en kraftig Haand ublidt tog ham i Kra- 
ven og med Ordene: „Himmelsdonnerwetter, Kerl! Was 
tnacht er hier?" dreiede ham om og skubbede ham foran 
sig op ad Byen til. 

„Kerl!" gjentog Jochumsen indigneret. ^Jeg er Over- 
lærer ved den kongelige Latinskole!* 

,Naa, saa det er Dul* svarede Underofficeren. ^Ja, 
vent Du blot, til Du kommer for Krigsretten, saa skal vi 
nok faae det pillet ud af Dig!* Og uden at ville indlade 
sig paa videre Parlamenteren vendte den brave Under- 
officeer triumferende tilbage til Hovedvagten med sin far- 
lige Fange; Lieutenanten fik en kort Beretning om Jochum- 
sens Undersøgelse af den riflede Bagladekanon, erklærede 
ham derefter strax for Arrestant og skrev en lang Rap- 
port til den Høistcommanderende, og saa blev Jochumsen 
puttet i Hullet. 

^Hullet* var forsaavidt et meget ordentligt Værelse — 
det havde i gamle Dage været Provstens Studerekammer 
— men da Jochumsen havde spanket nogle Hundrede 
Gange op og ned i det, var det ham umuligt at fatte, 
hvordan han skulde faae Resten af Aftenen til at gaa. 
Pludselig blev hans Opmærksomhed imidlertid fængslet, 
han reiste sig op, lagde sig ned paa Gulvet og begyndte 
at føle paa Brædderne. Tingen var, at han i det ene 
Hjørne af det gamle, slidte Gulv havde opdaget en Fir- 
kant, aabenbart fremkommen ved, at en oprindelig Lem 
var sømmet til, og saasnart han havde gjort denne Op- 
dagelse, dukkede strax Historien om den gamle Provsts 
^Kryptkirke* frem for hans Erindring, og han tvivlede 
intet Øieblik om at staa ved den Lem, der havde dækket 
over Nedgangen. 

Megen Tid til sine Undersøgelser fik han imidlertid 
ikke, thi Skildvagten, der stod med ladt Gevær udenfor 
Døren, havde gjennem Ruden i denne opdaget Jochumsens 
underlige Adfærd, og da Skildvagten var tilbørligt instrueret 
om, at det var en yderst farlig og snedig Fange, han 
passede paa, commanderede han barsk Jochumsen op fra 
Gulvet og posterede fra nu af sig selv inde i Stuen. Saa 
gik Jochumsen i Seng og sov, til Trods for de uvante 
Omgivelser, fortræffeligt. 

.— Næste Formiddag kom han i Krigsforhør. Der 
var en Oberst til Præses, en Auditeur og to Officerer, 

og som Vidner mødte den Lieutenant, der havde været 
Vaglcommandeur, og Underofficeren, som havde arresteret 
ham. 

^Forstaaer De Tysk?** begyndte Auditeuren — og det 
glemte Jochumsen ham aldrig. 

„Om jeg forstaaer Tysk?** gjentog han dirrende af 
Harme. „Jeg har i enogtyve Aar undervist i dette Sprog, 
taler det complet — vel at mærke uden nogen Jargon — 
og kan citere alle de store Glassikere!" 

Naa, at Jochumsen forstod Tysk, det kunde Krigsretten 
da høre, og saa blev der sendt Bud efter Rector, forat 
han kunde bekræfte Arrestantens Identitet. 

Den, der havde seet Rector i Krigsforhøret, vilde intet 
Øieblik have været i Tvivl om, at det var ham, der var 
overbevist om at være Hovedmand i en Sammensværgelse, 
thi medens Jochumsen kneiste, rank og freidig, som et 
Billede af den krænkede Uskyld, stod Rector og hakkede 
i det og trippede uroligt paa Fødderne, som om han 
havde Ærter i Støvlerne. 

Rectors Udsagn blev nu strax taget for gyldigt, og 
skjøndt Underofficeren stadigt i sit stille Sind bandte paa, 
at det var Løgn, gik Krigsforhørets Medlemmer dog nu 
ud fra, at Jochumsen virkelig var Overlærer. 

Saa kom man til den egentlige Sag. „Hvorfor havde 
Arrestanten stampet med Stokken i Stenbroen, og hvad 
havde han at bestille nede ved Strandbatteriet?" 

Jochumsen svarede, hvad sandt var: han interesserede 
sig levende for den formentlige Løngang, og da Ingen 
havde forhindret ham fra at røre ved Kanonen — som 
ogsaa interesserede ham — saa havde han ikke troet, der 
var noget Ondt i det. 

Obersten saae noget skeptisk ud ved den Forklaring 
og spurgte, om Arrestanten kjendte Noget til nyere Skyde- 
vaaben. 

„Ne— i,** svarede Jochumsen langtrukkent, „ikke i 
Detaillerne, men — ," han holdt jo aldrig af at tilstaa, at 
der var Noget, han ikke forstod sig paa. 

Men saa bad Rector pludselig om Tilladelse til at 
tale, og havde han aldrig været veltalende før, saa blev 
han det nu. Han erklærede det uden Videre for Vigtig- 
mageri af Jochumsen, naar han svarede, at han ikke 
kjendte „Detaillerne" ved de nyere Vaaben. — »Han kjen- 

der dem saamænd ikke mere end jeg!" sagde han. „Men 
hans Ulykke er, at han er saa nysgjerrig som et Fruen- 
timmer, og saa er han desuden en uforbederlig Pilfinger, 
der ikke kan se Noget uden at skulle hen og røre ved det. 
Jeg har ogsaa tidt sagt til ham, at det endte galt — for 
man skal ikke blande sig i det, der ikke kommer En ved 

— men han har aldrig villet høre mig I" 

Officererne lo, men Jochumsen var rasende og sagde 
paa Dansk til Rector: „Tak skal Du have, Lassen! Det 
er en smuk Maade, Du taler min Sag paal** 

Imidlertid fandt Krigsforhøret Defensionen tilfredsstil- 
lende. Rector blev dimitteret, og til Underofficerens Sorg 
var man lige ved at lade Jochumsen slippe med en al- 
vorlig Advarsel mod nogensinde oftere at fingerere ved 
de allierede Magters Krigsmateriel, da Obersten pludselig 
blev kaldt ud af en Ordonnants men et Øieblik efter kom 
tilbage. 

„Aa, bliv lidt!** sagde han til Jochumsen. „Der er en 
Herre, som vil hilse paa Dem!" 

Og ind traadte Grev Gzernitz, gik lige hen til Jochum- 
sen, saae ham stivt ind i Øinene og sagde: „De ventede 
formodentlig ikke at se mig saa snar I?" 

^Nei,* svarede Jochumsen koldblodigt, Jeg troede, 
ærligt talt. De var nordpaa eller paa Fyen — eller maaske 
i Kjøbenhavn!* 

,Jeg er bleven udvexlet,* vedblev Greven. ^Jeg kan 
hilse Dem fra Deres specielle Ven, Lieutenant von Poul- 
sen!* 

„Tak! — Han har det godt?« 

„Han befandt sig særdeles vel, da jeg skiltes fra ham. 

— Tillader Obersten, at jeg retter nogle Spørgsmaal til 
Arrestanten?* 

Tilladelsen blev givet, og Greven vedblev: „Jeg gaaer 
selvfølgelig ud fra, at den Deling danske Dragoner, der 
overfaldt mig og mine Folk i Ordrup, har faaet Underret- 
ning om, at vi overnattede der.* 

„Det er høist rimeligt,* indrømmede Jochumsen. 

„Godt! Jeg gaaer endvidere ud fra, at Efterretningen 
er kommen fra Ordrup og, nøiere bestemt, fra Præste- 
gaarden.* 

„Det er høist usandsynligt!* indvendte Jochumsen. 
„De holdt jo Mandtal over Præstegaardens Beboere, da De 

kom, og De holdt Mandtal, før De gik til Ro — saa vidt 
jeg veed, manglede der Ingen!* 

^Det gjorde der ganske vist ikke, men det kom af, at 
der var En i Præstegaarden, som vi ikke talte med, fordi 
vi ikke saae ham — En, der havde skjult sig.* 

^Tænkl Har der været En skjult?" udbrød Jochumsen. 
^Hvem kan det have været?* 

,Det skal De strax faae at vide: der er sendt Bud 
efter ham!" 

»Men tør jeg spørge, hvordan — " 

, Ganske simpelt! Oppe paa Høstænget i Præstegaarden 
er der senere fundet en Kiste indeholdende en hel Mængde 
Giftstoffer — rimeligvis har man næret den forbryderiske 
Plan, at forgifte Brøndene i Byen — og i denne Kiste 
findes et Forretningsbrev til en vis Isac Meyer her i Sta- 
den — naa, der er han!* 

Ind traadte Isac, escorteret af to Preussere, og Jo- 
chumsen tilstod senere, at dette var det eneste Øieblik, 
han havde været nær ved at tabe Fatningen. 

»Er De Isac Meyer?* spurgte Auditeuren. — Jo, det 
var ham. — „Om han havde været i Ordrup Præstegaard 
den 26. Marts?* — Jo, det havde sin Rigtighed. 

Grev Gzemitz saae triumferende til Jochumsen, og 
Denne var ikke fri for at blive hed om Ørene. 

,Naar havde bemeldte Isac Meyer forladt Præste- 
gaarden!* — Om Formiddagen. — Jochumsen aandede 
atter. 

„Hvorfor havde han efterladt en Kasse med Gift oppe 
paa Stænget!* 

„Gift!" udbrød Isac næsten lige saa indigneret som 
Jochumsen, da han blev spurgt, om han kunde Tysk. — 
„Det var ikke Gift,* forklarede han, „men Mavebitter og 
Rosenmelk og lignende Sager.* 

Naa, det oplystes da ogsaa, at det var en Flaske med 
Rosenmelk, som en af de tyske Husarer havde drukket 
af i den Tro, at det var Likør, og da dette Skjønheds- 
middel jo var beregnet paa udvortes Brug, kunde det bil- 
ligvis ikke lægges Isac til Last, at Nydelsen deraf havde 
foraarsaget en heftig Opkastning. 

„Men hvorfor havde Isac efterladt Kramkisten?* 

„Fordi han var bange for Tyskerne, og da han hørte, 

at man kunde vente dem, vilde han hellere lade sine 
Varer i Stikken og salvere sig.* 

Grev Gzemitz rystede paa Hovedet og smilte haanligt. 
— »Nu skal jeg sige Dem Noget,* henvendte han sig til 
Jochumsen. »Jeg er overbevist om, at De og ingen 
Anden har sendt Jøden afsted med Underretning til Fut- 
trup !* 

„Jeg!* svarede Jochumsen. »Naar skulde det have 
været? Vi var jo sammen hele Dagen!* 

»Nei, De var ude om Aftenen!* 

„Hr. Greve, natur alia sunt lucessaria — naa. De kan 
maaske ikke Latin, men — * 

„Spar Deres Latin til en bedre Leilighed! Dengang 
De var ude — Klokken var hen ved Ni, jeg husker ^det 
bestemt, — har De givet Jøden Besked og sendt ham til 
Futtrup!« 

»Klokken Ni?* sagde Isac. „Er det tilladt at spørge, 
naar de danske Dragoner kom til Ordrup?* 

„Omtrent Klokken Tolv,* svarede Greven arrigt. 

„Nu, Ni fra Tolv, det er tre Timer, og vilde jeg gaa 
fra Ordrup til Futtrup — det er tre Mil — saa maatte 
jeg da idetmindste bruge fire Timer dertil — og hvordan 
skulde saa de danske Dragoner kunne være i Ordrup 
Klokken Tolv?* 

„Det er Udflugter!* erklærede Greven. — „Det er 
naturligvis ogsaa Løgn, at der er tre Mil mellem de to 
Steder!* 

Der kom et Kort frem. Obersten fik en Passer og 
maalte. — »Der er jo kun halvanden Mil!* sagde han. 

»Nu, Hr. General,* sagde Isac, „naar De siger det, 
saa er der kun halvanden Mil — men det er i lige Linie, 
ikke ad Landeveien, og hvor kunde jeg — * 

„Jo, Du har lange Jødeben,* afbrød Greven ham, „Du 
har mageligt kunnet trave gjennem Lyngen!* 

„Nu, ja, lad mig saa have kunnet trave — men Fut- 
trup Aa ligger imellem!* 

„Er der ingen Bro?* 

„Jo, Hr. General, ved Ny-Mølle, hvor Landeveien 
gaaer igjennem, der er en Bro — men saa bliver det de 
tre Mil!* 

Obersten saae igjen paa Kortet: det havde sin Rigtig- 
hed med Broen. 

^Han er vadet over!" foreslog Greven. 

„Nei," bemærkede en af Officererne, der selv havde 
været paa den Kant, „vade over kan man ikke: Aaen er 
dyb og har stærk Strøm." 

„Saa har han svømmet!** sagde den utrættelige Greve. 

„Gott im Himmel, schmmmef^ udbrød Isac og rystede 
formeligt af Vandskræk. 

Obersten, der strax fra Begyndelsen af havde faaet det 
Indtryk, at Jochumsen var en ganske ufarlig Person, og 
som havde faaet dette Indtryk bestyrket ved Rectors 
Vidnesbyrd, var nærmest tilbøielig til at slutte Sagen eller 
i alt Fald udsætte den, til nøiere Oplysninger kunde faaes, 
men den østerrigske Greve, som jo havde sine gode 
Grunde til at være ublidt stemt, gav ikke saa let tabt og 
sagde: „Der bestaaer et intimt Venskabsforhold — og 
formodentlig ogsaa andre Forhold — mellem denne 
Overlærer og den danske Lieutenant, som tog mig til 
Fange. Efter Overrumplingen skrev Lieutenant von Poul- 
sen en vigtig Depesche, som han bad Arrestanten be- 
sørge." 

„En Depesche?" gjentog Jochumsen. 

„Ja, jeg hørte Ordet „Rapport" blive nævnt — det har 
formodentlig været til den danske Overcommando — 
— hvem besørgede De den til?" 

„Jeg har aldeles ikke besørget den!" 

„Hvor er den da?" 

„Den ligger hjemme i mit Skrivebord!" 

„Til hvem er den da?" 

„Ja, det veed jeg virkelig ikke!" 

„Veed De ikke, til hvem den er!" 

„Nei! Lieutenant Poulsen har kun bedt mig aabne 
Brevet, hvis der skulde tilstøde ham Noget og saa — " 

„Det Document maa selvfølgelig fremlægges i Krigs- 
forhøret," erklærede Præses, og ledsaget af to Grenaderer 
med skarpladte Ziindnadelgeværer — mindre kunde ikke 
gjøre det — maatte Jochumsen spadsere hjem og hente 
Brevet. 

„Vil De saa behage at aabne det," sagde Obersten. 

„Ja, men det var jo kun, hvis — " 

„Vil De øieblikkelig behage at parere Ordre!" 

Den Følelse, der i dette Øieblik nærmest beherskede 
Jochumsen, var saa langt fra at være Uvillie, at den 

snarere maatte characteriseres som forventningsfuld Glæde: 
Brevet havde jo længe brændt ham paa Sjælen, og nu — 
han kunde da ikke gjøre ved, at han blev nødt til at 
aabne det! 

Gonvoluten blev klippet op, og indeni laa der, som 
Jochumsen ganske rigtigt havde forudseet, en anden — 
den havde Udskriften: „Frøken Lise Lassen.** 

„Det var som Fanden!** udbrød Jochumsen uvilkaar- 
ligt. — „Det havde jeg nu slet ikke tænkt mig!** 

„Behag at aabne videre!** sagde Præses. 

„Men, Hr. Oberst,** indvendte Jochumsen, „dette er et 
Brev fra en dansk Officeer til en ung Dame her i Byen 

— vedkommer det Krigsretten?** 

„Nei,* svarede Obersten hurtigt, „det gjør det ikke. 

— Hvem er den unge Dame?** 

„Det er en Datter af Rectoren — Broderdatter af 
Præstefruen i Ordrup I *" 

„Med Hr. Oberstens Tilladelse,** bemærkede Greven, 
„forekommer det mig alligevel mistænkeligt. Man kan jo 
meget godt give et Brev en Adresse og alligevel — ** 

„Greven har Ret!** erklærede Auditeuren. „Brevet maa 
aabnes!** 

„Ja, jeg indlader mig ikke paa at aabne Andres 
Breve!** sagde Jochumsen. 

„Det Gorrecteste vil vel ogsaa være at anmode ved- 
kommende unge Dame om selv at gjøre det,** svarede 
Obersten, og et Kvarteer efter kom Lise, mere end for- 
bauset over det Hele, ind i Salen, ledsaget af en Lieute- 
nant. 

^Undskyld, at vi uleiliger Dem, min Frøken,** begyndte 
Obersten høfligt, „men her er et Brev, adresseret til Dem, 
med hvis Indhold vi for alle Eventualiteters Skyld maa 
være bekjendt, og jeg beder Dem derfor aabne det og 
læse det i vort Paasyn.** 

Jochumsen rømmede sig og forsøgte at blinke op- 
muntrende til Lise, men det undgik aldeles hendes Op- 
mærksomhed, og med rystende Hænder aabnede hun 
Brevet. Neppe havde hun læst de faa Linier, før hun 
blev blussende rød, Taareme stod hende i Øinene, og 
hun maatte støtte sig til en Stol for ikke at segne om. 

„Tør man vide, hvad det er, der sætter Dem i en 
saa stærk Bevægelse, Frøken?** spurgte Obersten og reiste 

sig. ,Vil det være indiscret at bede Dem oversætte Brevet 
for mig?" 

Lise brast i Graad. — »Det kan jeg ikke, Hr. Oberst I 
Det maa De ikke forlange af mig I* 

,Men Indholdet da?" 

Og hulkende stammede Lise: »Det er kun nogle 
Linier fra en dansk Officeer — han skriver, at hvis han 
falder, saa gjælder hans sidste Tanker mig. Det har jeg 
vidst — eller haabet — men han har aldrig sagt mig det 
før!" Hun skjulte Ansigtet med den ene Haand og rakte 
med den anden Obersten Brevet. 

»Nei, mit Barn,* sagde han og fik selv Taarer i 
Øinene, Jeg kan ikke Dansk, og kunde jeg det, saa 
vilde jeg dog ikke formaste mig til at læse det Brev — 
det er kun bestemt for Een! Deres Sprog forstaaer jeg, 
som sagt ikke, men hvad jeg forstaaer, det er, at en dansk 
Officeer kan være glad ved at sende Dem sine Tanker! 
Jeg ønsker baade ham og Dem til Lykke!" 

Obersten gav en Besked, og saa kom der Vin. Med 
Glasset i Haanden klinkede han og Krigsforhørets øvrige 
Medlemmer med Lise, der var mere død end levende, 
og Greven bragte hende en temmelig frisk Hilsen fra 
Lieutenanten. 

— Saaledes gik det til, at Lises Forlovelse paa en Maade 
blev declareret i den preussiske Krigsret. 



Jochumsen og Isac blev dimitterede — den Første 
med en alvorlig Advarsel — men hele Byen vidste selv- 
følgeligt, at Jochumsen var bleven arresteret den fore- 
gaaende Dag; senere havde man seet ham trække gjennem 
Gaderne med de to Grenaderer, og de vildeste Rygter 
krydsede hinanden. Henne paa Barbeerstuen fortaltes det, 
at han var greben i nede ved Strandbatteriet at give Sig- 
naler til den danske Flaade, og at Isac, der havde været 
hans Fortrolige, var bleven opsnappet med vigtige De- 
pescher til Hegermann-Lindencrone; Enkelte mente ogsaa 
at vide, at han allerede næste Morgen ganske tidligt skulde, 
skydes oppe paa Galgebakken, men det vandt alligevel 
ingen rigtig Tiltro, hvorimod Disciplene i Latinskolen — 
skjøndt de gjennemgaaende holdt meget af Onkel Jochum- 

sen — haabede paa en længere Arrestation og allerede 
anstillede Beregninger over, hvormange Tysktimer, man 
kunde vente at slippe for. Hvad Rector skulde i Krigs- 
retten, kunde man derimod slet ikke tænke sig, thi ham 
tiltroede Lagen Deltagelse i nogen Gonspiration, og da det 
erfaredes, at ogsaa Lise havde været med — ja, saa var 
man lige ved at opgive al Speculeren, indtil et lyst Hoved 
udfandt, at hun kun havde skullet sige Farvel til sin 
Gudfader, inden Denne sendtes til Spandau eller Ollmiitz, 
hvor det nu blev. — ,Aa, ja. Herregud!* sagde Skomager 
Andersen til sin bedre Halvdel. »Nu seer vi aldrig Over- 
læreren mere! Han havde sine Feil — som de fleste 
Mennesker — og han var vanskelig at gjøre tilpas med 
Skaftestøvler, men det var dog en Stadsmand! — Naa, 
det er saa Krigens Gang, og han kunde jo have havt sine 
Fingre fra, hvad der ikke kom ham ved! Værre havde 
det jo ogsaa været for ham, om han var næringsdrivende 
Borger og Familiefader, men alligevel — det er dog een 
fast Kunde mindre!* 

Medens denne Ligtale holdtes, sad Jochumsen selv 
ganske roligt hjemme i sin Stue og drak The med Isac. 
— »Jeg maa atter complimentere Dem," sagde Jochum- 
sen. »De klarede Dem brillant! De løi, og De benægtede, 
og De saae afvexlende uskyldig og ulykkelig ud, accurat 
som om De havde været en gammel Practicus, der var 
brudt ud af Rasphuset flere Gange! — Det Vadested, 
Isac, det har vi virkelig havt Fornøielse af! De har min 
Agtelse! — Men hvorfor seer De saa ynkelig ud, og hvad 
er det. De sidder og mumler om? — At De ikke kan 
taale Vin og blev daarlig af den. De fik forleden? — 
Hvem har tænkt paa at byde Dem Vin, Isac? Ikke jeg! 
Jeg complimenterer Dem i Thevand! Skaal! — Naa, vi 
blev jo forresten meget pænt behandlede i Krigsretten. 
Obersten var en rigtig net Mand — han havde ogsaa en 
ualmindelig god Udtale — og Grev Gzemitz kan jeg lige- 
frem godt lide, skjøndt han aabenbart ikke har noget 
godt Øie til mig — men Auditeuren, det var en Flab! 
Veed De, hvad han gjorde, før De kom, Isac? Han spurgte, 
om jeg var det tyske Sprog mægtig! Jeg veed ikke, hvad 
De synes! — Naa, men hvad jeg vilde sige, der forefaldt 
Noget med et Brev oppe i Krigsretten — Noget, der 

stod.** 

, Undskyld, Hr. Overlærer, jeg forstaaer ikke rigtigt: 
forstod jeg ikke — * 

,Nei, De gjorde ikke I Men jeg vil blot anbefale Dem 
alligevel at holde ren Mund — forstaaer De!* 

,Jo, det forstaaer jeg!" 

„Naa, ja, saa var der ikke Videre. Farvel, Isac!* og 
da Isac var vel ude af Døren, lagde Jochumsen sig til- 
bage i Gyngestolen, dampede paa Piben og blæste Røgen 
ud med velbehagelige Smæk. 

Ret længe fik han imidlertid ikke Lov til at meditere, 
for lidt efter bankede det, og Lise traadte ind. 

„Goddag, min Pige! Læg din Hat, og sid ned! Vil 
Du have en Kop The? — Naa, ikke! Ja, den er vist for- 
resten ogsaa kold I* 

„Du kan jo nok begribe, hvorfor jeg kommer?" be- 
gyndte Lise. 

„Nei, saa Skam, om jeg kan!* svarede Jochumsen og 
saae meget troværdig ud. 

„Jeg kommer for at give Dig dette tilbage,* vedblev 
hun og rakte Jochumsen Lieutenantens Brev. 

„Hvad for Noget! Vil Du nu ikke — * 

„Beholde et Brev, som jeg ikke skulde have havt? 
Nei, det kan Du da nok begribe!* 

„Men, Herregud, Lise, det er jo til Dig! Din Adresse 
staaer da tydeligt nok udenpaa!* 

„Hør nu, Onkel Jochumsen, jeg er ikke længer noget 
Barn. Du har jo selv sagt, at han — Lieutenant Poul- 
sen — bad Dig besørge dette Brev, hvis han faldt, ikke 
sandt?" 

„Jo-o!* 

„Men han er jo, saa vidt vi da veed, ikke falden, 
vel?* 

„Ne— i! — Ja, det kan jo da forresten gjerne være!" 
tilføiede Jochumsen opmuntrende, men uden at ænse denne 
Bemærkning vedblev Lise: 

„Du maa jo dog kunne forstaa. Onkel Jochumsen, at 
jeg hverken kan eller vil beholde et Brev, som kun var 
bestemt for mig under visse Omstændigheder, der — hel- 
digvis — ikke er indtrufne. — Lieutenant Poulsen vil jo, 

det Brev af Dig, ikke sandt?* 

»Jo, formodentlig, men saa siger jeg naturligvis, at 
Du — - 

„Ja, det vilde være smukt!** udbrød Lise med blus- 
sende Kinder. „Han skulde efter det altsaa ligefrem være 
nødt til — aa fy!** 

„Bah! Nødt til! Han skriver jo selv, at — ** 

„Ja, men hvad han skrev i et enkelt, stærkt bevæget 
Øiebliks Stemning, det kan han have fortrudt mange 
Gange. — Nei, der kan ikke være Tale om Andet: Du 
maa tage Brevet tilbage!** 

Jochumsen, der om Formiddagen havde syntes, at det 
Hele tog saadan en usædvanlig heldig Vending, blev meget 
nedslaaet; nu var Alting klappet og klart, og saa blev 
hun stædig! Pludselig fik han imidlertid en lys Idee og 
udbrød næsten triumferende : „Hvad hjælper det, jeg giver 
ham Brevet? Han kan jo se, det har været aabnet!" 

Denne Indvending havde Lise aabenbart slet ikke tænkt 
sig Muligheden af, og hun blev i førsle Øieblik helt slaaet 
af den og helt taus. Jochumsen lagde sig tilbage i Sto- 
len, dampede, smækkede og nød sin Overlegenhed, men 
af denne behagelige Situation blev han brat udreven, da 
Lise, efterat have tænkt sig om, resolut sagde: „Du maa 
sige, at Du har brudt Brevet!** 

„Jeg!** brølede Jochumsen og foer halvt op i Sædet. 
„Bryde betroede Breve! Umuligt! Hvad maa han tro om 
mig!** 

„Ikke Andet, end hvad han veed! Du behøver jo blot 
at sige, at Du var saa nysgjerrig efter at erfare Brevets 
Indhold, at Du ikke kunde lade være med at aabne det 
— Lieutenant Poulsen veed jo lige saa godt som jeg, hvor 
nysgjerrig Du er, ikke sandt?** 

„Hm!** 

„Vær nu en rigtig god Onkel Jochumsen!** vedblev 
Lise og lagde begge sine Arme paa Skuldrene af ham. 
„Du maa gjøre det for min Skyld, hører Du! Jeg vilde 
bhve saa ulykkelig, at jeg aldrig kunde se noget Menneske 
i Øinene mere, naar jeg vidste, at han — hører Du, 
Onkel Jochumsen! — Saa lover Du mig det altsaa? — 
Aa, tusind Tak, det skal jeg aldrig glemme Dig!** 

„Det er meget ubehageligt,** sagde Jochumsen, der 

forlængst havde givet Kjøb. „Meget ubehageligt! Jeg, 
hvis Specialitet, om jeg saa maa sige, er at være discret, 
jeg, der hvis jeg vilde tale, kunde bringe den halve Del 
af Byen i Forbedringshuset og gjøre den anden halve Del 
mere eller mindre umulig i social Henseende, jeg skal 
faae Udseende af at være upaalidelig — det er meget 
ubehageligt!" 

„Og een Ting endnu, kjære Onkel Jochumsen," sagde 
Lise, der lod, som om hun overhørte de sidste Bemærk- 
ninger, ,Du maa endelig ikke sige Noget om det til Fa- 
der! Han veed jo slet Ingenting, og han egner sig slet 
ikke til at -** 

„Betroes Hemmeligheder!" afbrød Jochumsen hende. 
„Nei, det skal Guderne vide, han ikke gjør! Din Fader, 
den gamle Mistbænk, er en skikkelig Mand, Lise, og jeg 
vil ikke frakjende ham en vis Indsigt i Havevæsen, og til- 
dels ogsaa i Skolevæsen, men til at være Fortrolig og til 
offentlig Optræden egner han sig rigtignok mindst af Alt! 
— Han prostituerede sig da ogsaa grundigt i Krigsretten 
imorges!" 

Jochumsen følte sig aabenbart midt i. sin Skuffelse 
lettet ved saaledes at kunne kaste sig over den fraværende 
Rector, og Lise følte i Øieblikket saa megen Taknemme- 
lighed overfor sin Gudfader, at hun mod Sædvane ikke 
blev fornærmet over den respectstridige Omtale af Fa- 
deren, men indskrænkede sig til et temmelig uinteresseret 
„Saa?" 

^Ja, han prostituerede sig forfærdeligt!" vedblev Jo- 
chumsen. ,Jeg gider ikke engang gjentage alt det Vaas, 
han kom med til Obersten — Du skal heller ikke hentyde 
til det, for han ærgrer sig naturligvis bagefter. Hører 
Du?" 

Og efterat have lovet at tie gik Lise, efterladende Bre- 
vet paa Bordet og Jochumsen i dybsindige Betragtninger 
over, hvad egentlig Vorherres Mening kunde have været 
med at skabe en saa underlig Race som Kvinderne. 



Der blev sluttet Vaabenstil stand, forat Gonferencen 
kunde samles i London. Samtidig med Vaabenstilstandens 
Indtræden fik man Efterretning om Slaget ved Helgoland, 

men skjøndt man fik den gjennem Preusserne, var det 
dog, som om man ikke ret turde troe paa Seiren — man 
var jo saa uvant med at seire, at man næsten ikke kunde 
faae sig selv til at tro, at 

„det var os, som turde jage, 
det var dem, som maatte fly!" 

men da Visheden var der, da Ingen længere kunde tvivle, 
saa trak man Veiret lettere og reiste Hovedet — man 
syntes, at man nu, bedre end før, kunde se Fjenden i 
Øinene. 

Nu kom man da ogsaa i Berøring med Omverdenen: 
Dampskibsfarten paa Sjælland retableredes, og man fik 
Breve og Aviser. Jochumsen overraskedes med strax en 
af de første Dage at faae et langt Brev fra Lieutenanten. 
Han havde det godt og meddelte, at han som Paaskjøn- 
nelse af sit Forhold ved Afifairen i Ordrup var bleven 
Ridder; ,men det var rigtignok Dem, der skulde have 
havt Korset,* skrev han. Saa tilføiedes et Par Ord om 
Kammerherren, og som Postscriptum stod der rent ud: 
„Vil De bringe Frøken Lassen min ærbødige Hilsen.** 

„Jeg veed sgu ikke, hvordan man overbringer en „ær- 
bødig** Hilsen," tænkte Jochumsen. „Saadan en er ikke før 
forefalden i min Praxis, men naar jeg hilser hende, er det 
vel ogsaa godt — det er da Meningen I* Og Jochumsen 
hilste fra Lieutenanten, blinkede med det ene Øie — det 
havde han ligefrem faaet Færdighed i — og nikkede saa 
skjelmsk som muligt, men Lise sagde ikke andet end Tak 
og lod fuldkommen rolig. 

Næste Dag vilde Jochumsen op til Kammerherren med 
Lieutenantens Brev, men han kom ikke ind. Paa Trappen 
mødte han Doctor Bigum, som netop gik derfra, og af ham 
erfarede han da, at Kammerherren om Formiddagen havde 
havt et lettere apoplectisk Anfald. — „Men kan han da 
ikke komme sig?* spurgte Jochumsen helt rystet. — „Ja, 
komme sig og komme sig er to Ting," svarede Doctoren 
og trak paa Skuldrene. „Det kan gjeme være, vi faaer 
ham stablet paa Benene igjen, men saa gaaer det ham 
alligevel ligesom hans eget gamle Porcelain: det af 
det, der er klinket, taaler ikke mange Stød! Naa, han 
har jo ogsaa levet et bevæget Liv i sine Dage og sagtens 

spist flere Trøfler end sundt er I — Farvel, Overlærer, jeg 
skal videre!" 

Jochumsen var virkelig bevæget, og hertil kom noget 
Andet, som gjorde ham helt nervøs. — „Ligger han nu 
og døer for mig,* tænkte Jochumsen, ,saa arver en eller 
anden gammel Hofdame eller Lakaiernes Understøttelses- 
forening hele Klatten, og hans egen kjødelige Søn faaer 
ikke en Hvid! Det er ligefrem oprørende!* 

Men Kammerherren døde ikke den Gang. Efter et 
Par Dages Forløb var han betydelig bedre, og da der var 
gaaet en Ugestid, sad han ved Vinduet og røg en Cigar. 

— „Nu kan De godt gaa op og se til ham,* sagde Doc- 
toren til Jochumsen. »Han har det saamænd efter Om- 
stændighederne rigtig godt. Igaar gjorde han lovformeligt 
Testamente, og det, veed De nok, gjør Folk i Reglen kun, 
naar de befinder sig vel!* 

„Testamente!* udbrød Jochumsen som ramt af Lynet. 

„Ja, Testamente! Amtmanden og jeg var Vitterligheds- 
vidner.* 

„Jeg vil strax derop!* 

„Ja, gjør det! Men det er for sent at komme ind 
mellem Legatarierne 1 — Farvel, Overlærer!* 

Fem Minuter efter var Jochumsen hos Kammerherren. 

— „Naa, hvordan gaar det?* spurgte han. 

„Aa, jo Tak, saamænd, jeg maa jo ikke klage, det 
gaaer dog smaat fremad. Hvad der i Øieblikket mest 
generer mig, er i Grunden, at jeg endnu ikke kan barbere 
mig selv : det er saa ubehageligt at have fremmede Fingre 
i Ansigtet! — Og veed De, hvad jeg næsten har savnet 
allermest i den Tid, jeg laa? Det er Frøken Lassen! Nu 
har jeg jo i de sidste otte Aar seet hende hver Dag, naar 
hun ikke var paa Landet, hilst paa hende og faaet et 
venligt Nik til Gjengjæld, saa det var helt underligt at 
savne hendes kjønne, milde Ansigt. — Men veed De saa, 
hvordan det gik mig igaar? Jeg sad ved Vinduet og saae 
ned paa Gaden, saa kommer virkelig den lille Frøken her 
forbi og nikker nok saa venligt op til mig, gamle Kava- 
leer. — Ja, det er en nydelig Pige! De gjør Dem ikke 
Begreb om, hvor hun saae charmant ud paa Skovballet 
iQor!* 

„Saa?* sagde Jochumsen temmelig ligegyldigt — del 
var jo ikke Lise, han var kommen for at tale om. Saa 

tog han Lieutenantens Brev frem, og da det var læst, og 
da Kammerherren havde udtalt sin Glæde over Decora- 
tionen, gik Jochumsen lige løs paa Sagen ved ganske 
naivt at sige: ,0g jeg hører, at Kammerherren har gjort 
Testamente! Men De er jo rask og rørig igjen!" 

,Aa, ja, saa nogenlunde, men den Slags Ting skal 
man jo ogsaa besørge, inden det er for sent I* 

,Ja, det er sandt nok. Man vil naturligvis helst se 
sine Efterladenskaber paa de rette Hænder I* sagde Jo- 
chumsen med særlig Eftertryk paa , rette.* 

, Ganske vist. Der er nu f. Ex. de to Frugtskaale 
henne paa Bufetteu: det er ægte Wedgewood, og Ge- 
heimeraadinde Reesen har et næsten complet Stel af 
samme Slags, saa det vilde bedrøve mig, om hun ikke 
efler min Død skulde faae dem." 

,Naa, ja — aa, ja,* brummede Jochumsen — han 
interesserede sig ikke for gammelt Wedgewood. 

^Saa er der den emaillerede Daase fra høisalig Kong 
Ludvig den Attende — den gaaer naturligvis til Rosen- 
borg,* vedblev Kammerherren. 

»Ja, vel,* svarede Jochumsen lige saa uinteresseret — 
han foragtede emaillerede Daaser. „Men jeg mente egent- 
lig nærmest, at det maatte være af Interesse for Kammer- 
herren at disponere over — * 

»Aa, jeg veed, hvad De vil sige!* afbrød Kammer- 
herren ham smilende. »De mener min Vinkjelder! Ja, 
skjøndt jeg ganske vist ikke efterlader mig noget saa 
Kosteligt som den gamle Madeira fra Anno 38, saa vilde 
det dog unægtelig skjære mig i Hjertet at vide, at de gode 
Sager, jeg endnu har, skulde sælges ved Auktion og bydes 
op af Den og Den — eller maaske ende hos Vinhandler 
Eskildsen ! — Men ogsaa over min Vin har jeg disponeret 
— kan De tie?* 

Jo, var der Noget, Jochumsen kunde, saa var det 
at tie. 

»Godt! Saa skal jeg betro Dem mine Dispositioner for 
dette Punkts Vedkommende : vor gode Lieutenant Poulsen 
arver al min Vin. Han har virkelig udviklet sig til at 
have en fin Tunge, og jeg veed, at han jevnligt vil skjænke 
den gamle Kammerherre en venlig Tanke, naar han tøm- 
mer et Glas af min Madeira!* 

Nu var det Jochumsen umuligt at tie længer. — »Men, 

bedste Hr. Kammerherre,* udbrød han, ,det er godt nok 
at træffe sine Bestemmelser om Frugtskaale og Daaser og 
Vin, men det Væsentlige er og bliver dog den efterladte 
Formue, og den — * 

flOgsaa over den har jeg selvfølgelig disponeret," 
svarede Kammerherren roligt, »og da jeg ikke har Slægt- 
ninge, vil jo Ingensomhelst være berettiget til at affordre 
mig nogen Forklaring i saa Henseende — vel, gode Over- 
lærer?" 

Kammerherrens Ord var ikke til at tage feil af, og 
Jochumsen var da ogsaa strax afvæbnet: han svarede ikke 
et Ord. Hvad hjalp det ham nu, at han, lige fra han 
traadte ind ad Døren, havde staaet i Færdigstilling, parat 
til at falde ud : inden han var naaet saa vidt^ havde Kam- 
merherren svippet ham Kaarden ud af Haanden, og han 
gik lige saa klog, som han var kommen. 

— „Ja, det er afgjort," sagde han til sig selv paa 
Hjemveien, „han har oprettet et Legat for derangerede 
Kammerjunkere eller trængende Heidukker, og Lieutenan- 
ten — han faaer Vinkjelderen ! — Man kan nok holde 
Bryllup paa den, men gifte sig paa den kan man sgu 
ikke!" 



Londonerconferencen førte ikke til noget Resultat, 
Krigen begyndte igjen, og de sidste ulykkelige Kampe ud- 
kjæmpedes. Man var ligesom træt og sløv af al den 
Ulykke, der strømmede ind, træt af at høre om Nederlag 
og Tab, sløv overfor Tanken om den endelige Afgjørelse. 
Og da den saa kom, den usalige Fred, saa trak man ikke 
Veiret lettere ved at være naaet til en Afslutning, men 
gik rundt som bedøvet af Slaget og søgte at give hin- 
anden Skylden. 

Tyskerne drog da bort — det sidste Regiment for- 
svandt paa Ghausseen bag Sønderskoven — men eet syn- 
ligt Minde efterlod de sig, thi et Par Nætter forinden 
havde de ved Uforsigtighed stukket Ild paa den gamle 
Provstegaard, hvor de havde Hovedvagt, og den nøgne, 
forkullede Brandtomt laa nu som et Billede paa Krigens 
Følger. 

— Først i Begyndelsen af December kom Regimentet 

tilbage, men forinden var Lise taget ud til Ordrup paa et 
længere Besøg: hun trængte til Landlufl, havde hun sagt 
til Faderen, og de Tider var jo forbi, da Rectors Villie 
var ene afgørende. 

Stilfærdigt — næsten ubemærket — rykkede Regimentet 
ind i sin gamle Garnisonsby. Ganske vist kom Soldaterne 
ikke hjem fra et seirrigt Felttog, saa der var ingen An- 
ledning til Æreporte og Kanonsalut, men for Folk, der 
havde døiet Ondt, vovet deres Liv og gjort deres Pligt, 
var der dog noget ualmindelig Nedtrykkende ved den 
Modtagelse, de fik: det var, som om man knap lagde 
Mærke til dem eller ikke vilde være dem bekjendt. 

Lieutenantens første Gang var til Jochumsen. — »Kjære, 
gamle Venl* raabte han og straalede over hele Ansigtet. 
,Tak for alt Godt — og først og fremmest for Ridder- 
korset! Ja, som jeg skrev, det var Dem, der skulde have 
havl det, men — * 

„Bah!* brummede Jochumsen og plirede med Øinene. 
, Troer De, jeg bryder mig om Knaphulspynt! Men kom 
nu, og sæt Dem ned!* 

Og Lieutenanten satte sig, og Jochumsen spurgte ud, 
alt imens han glædede sig over, at hans Protegé var bleven 
en helt mandig Skikkelse. — „Men nu maa De op til 
Kammerherren," sagde Jochumsen pludselig. »Han har 
ordentligt længtes efter Dem, kan De tro!" 

»Ja, jeg maa dog først et andet. Sted hen,* svarede 
Lieutenanten smilende. 

»Skal De melde Dem hos Obersten?* 

»Nei — men i Rectorboligen!* 

Jochumsen blev paa een Gang behageligt og ubehage- 
ligt overrasket: nu vilde Lieutenanten formodentlig spørge 
efter Brevet, og saa maatte Jochumsen jo holde sit Løfte 
og sige, at han havde aabnet det — det var meget ube- 
hageligt! 

Lieutenanten spurgte ikke efter Brevet, for da Jochum- 
sen ganske ligegyldigt henkastede en Bemærkning . om, at 
Lise var i Ordrup, foer Lieutenanten op og sagde: 

»I Ordrup! — Saa rider jeg derud imorgen!* 

»Imorgen!* gjentog Jochumsen. »Kan De ikke vente 
med al tage derud til Juleferien, saa følges vi ad?* 

Nei, det kunde Lieutenanten rigtignok ikke, og da han 
lidt efter tog Afsked for saa at gaa op til Kammerherren, 

Sophus Bauditz: Krøniker fra Qamisonsbyen. 6. Udg. 20 

efterlod han Jochumsen som et Bytte for den mest rasende 
Nysgjerrighed. — ,Hvad vil nu Lieutenanten?* tænkte 
han. »Vil han fri, qller vil han ikke fri? Her skal man 
sidde i Byen og ikke ane, hvad der foregaaer, ikke faae 
Noget at vide før Mandag — det holder jeg ikke ud!* 

Og Jochumsen holdt det heller ikke ud, for næste 
Eftermiddag — det var en Lørdag — fik han fat i en 
Bonde fra Ordrup og kjørte hjem med ham. Det var en 
lang Tur og en kold Tur; først henimod Ottetiden kom 
han til Præstegaarden og gik lige ind i Dagligstuen, hvor 
Fruen nær havde faaet et Tilfælde ved saadan at se ham 
komme anstigende. Hvad der var foregaaet behøvede 
Jochumsen imidlertid ikke at spørge om, for henne i 
Hjørnesofaen sad Lieutenanten og Lise — og den Situ- 
ation var ikke til at tage feil af. — „Saa maa man vel 
altsaa gratulere?* sagde Jochumsen. 

»Ja, det maa De, kjære Overlærer!* svarede Lieute- 
nanten og sprang op. 

»Men maa jeg saa spørge om — * 

»Nei, det maa Du ikke. Onkel Jochumsen!* faldt Lise 
ham i Talen. »Men vil Du, saasnart Du kommer til Byen, 
give mig det Brev, Du veed nok — nu vil jeg gjeme 
have det!* 

»Skal jeg sige, at det er mig, der har — * 

»N«, det behøves ikke: jeg har fortalt det Hele!* 

Skjøndt Lise havde forbudt Jochumsen at spørge, føl- 
ger det dog af sig selv, at han ikke ret længe holdt sig 
dette Forbud efterretteligt, og ud paa Aftenen, da det lykke- 
lige Par, Præsten, Fruen, Mine og Frederikke, Alle sad 
om det runde Bord i Dagligstuen, busede Jochumsen plud- 
selig ud med et: »Nu vil jeg alligevel have ren Besked, 
Lieutenant, hvad saa end Lise siger! Hvorfor gik De og 
saae og saae paa hende og gjorde Ingenting ved det? Og 
hvorfor faldt De saa den Nat paa at skrive det Brev?* 

Lieutenanten var ikke fri for at blive noget rød i Ho- 
vedet, og det varede lidt, inden han svarede: »Jeg veed 
det knap selv — og nu forstaaer jeg det slet ikke. Jeg 
vilde, og jeg vilde ikke! Hundrede Gange har jeg været 
ved at tage Mod til mig, men saa kom Betænkelighederne: 
jeg havde mangen Gang Foden i Stigbøilen, men jeg lod 
dog være med at sidde op! — Saa den Nat, da jeg var 
saa uendelig lykkelig, saa kunde jeg ikke lade være med 

at skrive — jeg syntes dog i alt Fald, jeg maatte faae 
Lise sendt en Hilsen for det Tilfælde, at jeg ikke mere 
kom igjeni* 

— »Tænk dog paa, min Pige,* sagde Fruen noget 
efter, »at din egen Fader sidder hjemme i Byen og ikke 
aner, hvad der er skeet!** 

»Bah!* brummede Jochumsen. »Det vil ikke interes- 
sere ham nær saa meget, som hvis en sjelden Løgvæxt 
kom i Blomsti* 

»Nei, hør nu,* sagde Fruen, »nu bliver det for galt, 
Jochumsen. De glemmer, at det er min Broder og Pige- 
barnets Fader, De taler om! De glemmer, at — * 

»Nei, jeg gjør ikke, jeg har fuldstændig Rede paa 
Familieforholdet. Derimod kan jeg vanskeligt glemme, 
hvordan Deres Broder og Pigebarnets Fader opførte sig 
i den preussiske Krigsret. De veed ikke, hvor han pro- 
stituerede sig!* 

Nu lagde Præsten sig imellem, Striden blev bilagt, og 
først langt ud paa Aftenen gik man til Ro. — »Veed De, 
hvad jeg har været?* sagde Lieutenanten til Jochumsen, 
da de var ene. 

»Ja, jeg veed!* 

»Jeg har været blind og dum og egoistisk og — * 

»Ja, det er ganske rigtigt!* 

»Men veed De, hvad De er? De er en Perle, og jeg 
kan aldrig være Dem taknemmelig nok!* 

»Nei, det kan De ikke — men nu vil jeg gjeme sove. 
Godnat!* 

— Næste Formiddag gik Mine og Frederikke ned til 
Degnekonen og Jochumsen til Smeden, og dermed var 
Forlovelsen notificeret baade i Sognet og i Annexet. 

Om Aftenen kjørte de alle Tre tilbage til Byen. 



Rector blev naturligvis mere end forbauset over, hvad 
der var skeet: saadant Noget havde han slet ikke tænkt 
sig Muligheden af kunde passere med hans Lise, men 
da Forbauselsen havde sat sig lidt, og da Jochumsen 
havde forklaret ham, at det ikke var Andet end hans 
forbandede Skyldighed at være rigtig glad, saa blev Rector 
virkelig ogsaa saa glad, som man med Billighed kunde 

20* 

forlange, og da ældste Klasse næste Dag var fræk nok 
til at bede om Extra-Maanedslov i Anledning af den store 
Begivenhed, fik de mod al Forventning deres Ønske op- 
fyldt. Hans Peter var nu fuldstændig forsonet med 
Lieutenanten, og inde i Pedelboligen græd hele Familien 
af Rørelse — det var jo accurat, som om de selv havde 
faaet en Datter forsørget. 

— Huha, nu begyndte Forlovelses visitemel Først 
var Lieutenanten og Lise naturligvis hos Oberstens. 
Obersten betragtede Forlovelse og Ægteskab som nød- 
vendige civile Onder, men Oberstinden betragtede det 
som en personlig Krænkelse, hver Gang en af Garni- 
sonens Officerer gik hen og forlovede sig med en anden 
Gjenstand end en af hendes Døtre, og Modtagelsen her 
var derfor ikke overdrevent hjertelig eller oplivende. 

Det var den derimod hos Kammerherren. Han om- 
favnede Lieutenanten og kyssede Lise baade paa Haanden 
og paa Panden, og Taareme stod ham i Øinene — han 
var nok alligevel svagere, end han selv vilde indrømme. 

„Isac vil jeg besøge!" havde Lieutenanten sagt, og en 
skjønne Dag overraskede Lise og han hele Agentens 
Personale, lige fra Fuldmægtigen til Staldkarlen, ved at 
gaa over Gaarden og ind i Isacs Laboratorium, hvor de 
fandt den Gamle ifærd med at ælte Røgelsemænd. — 
^Det er min Forlovede," sagde Lieutenanten. „Hun 
og jeg vil gjerne takke Dem for, hvad De gjorde den Nat 
igor!*^ 

„Ja, det vil jegl" sagde Lise. — „Gud veed, om Du 
nogensinde havde taget Mod til Dig, hvis ikke — * 

„Nu, Hr. Lieutenant," afbrød Isac hende, „hvad har 
jeg gjort? Bragt en Besked, som en Anden jo ogsaa 
kunde have bragt 1 Faaet mine Fødder vaade — men 
jeg blev ikke forkølet 1" 

„Ja, lad nu det være godt, Isacl" sagde Lieutenanten. 
„Jeg vil være Dem taknemmelig hele mit Liv, men paa- 
skjønne Dem efter Fortjeneste, det kan jeg ikke, det maa 
en anden og høiere Autoritet gjøre, og det vil formodentlig 
ogsaa nok ske!" 

„Nu, ja, det troer jeg selv," svarede Isac troskyldigt. 
„Israels Gud vil ikke dømme mig, fordi jeg ikke talte 
ganske sandt i den preussiske Krigsret!" 

„Nei, De løi nok glimrende!" 

,Nu — vi var jo To om det I* 

,Men De gratulerer os slet ikke! Blev De ikke for- 
bauset over, at — * 

^Forbauset? Nei, det kan jeg dog ikke sige. — Jeg 
var jo tilstede, da den tyske Oberst declarerede For- 
lovelsen I" 

Lise blev rød i Hovedet, Lieutenanten lo, og lidt efter 
gik de. 

— Om Aftenen, da Jochumsen og Rector sad og 
røg en Fredspibe, medens Lise og Lieutenanten talte 
sammen i den for Forlovede eiendommelige mezza voce, 
ringede det paa Porten; Hans Peter gik ned forat lukke 
op, og et Øieblik efter stod Møller i Stuen. Lidt afpillet 
saae han ud, men det store Fuldskjæg klædte ham godt, 
og hele Skikkelsen havde faaet ligesom mere Pli over 
sig: han lignede en smuk, kraftig Forvalter, der lige er 
bleven permitteret. 

Møller var kommen til Byen samme Dag og havde 
ikke taget i Betænkning strax at gaa op i Rectorboligen, 
ja, neppe engang følt nogen Hjertebanken, da han ringede, 
og det skjøndt han allerede ovre i Kjøbenhavn havde 
hørt om Forlovelsen. Tingen var, at Møller jo gjennem 
Lises Afslag mente at have faaet godtgjort, at han havde 
taget feil i sin Tro paa, at hun var ham værdig, og des- 
uden havde Tiden paa forskjellig Vis lært ham at resig- 
nere. Han var gaaet i Krigen dels af Pligtfølelse, dels 
af Desperation — det Sidste havde han rigtignok aldrig 
indrømmet for sig selv — men Forholdene lærte ham 
snart, at hverken det Ene eller det Andet gik, som han 
havde tænkt sig det. Den Art af Begeistring, han kunde 
føle, lykkedes det ham ikke at meddele Soldaterne, og 
prøvede han paa under Marschen og ude i Stillingen at 
synge sine stærke Psalmer, saa overdøvedes de saa hur- 
tigt af Kameralernes mere verdslige Sange, at han tav og 
resignerede. Ved Dybbøl havde han under alle Forhold 
vist sig lige rolig og uforfærdet, og da Skanserne storme- 
des, havde han kjæmpet som en Løve; den første Qendt- 
lige Fane, der plantedes paa Brystværnet, rev han ned, 
brugte Bajonet og Kolbe, indtil han saaredes, og saa — 
ja, saa kom Fangenskabets og Lazarethlivets tunge Tid. 
Han var glemt — glemt i Rapporterne og glemt her i 
Byen, men han følte ingen Bitterhed, vidste han ved sig 

selv, for dels havde han sin egen Selvbevidsthed, som 
Ingen kunde tage fra ham, og dels havde han resigneret. 
Det gaaer jo imidlertid ofte med Resignation saadan, 
som det efter Sagnene gik med Kirkebygninger i svundne 
Tider: Dag efter Dag lægges der Sten paa Sten, Murene 
høines, og man troer sig allerede sikker indenfor dem, 
men saa reiser Mørkets Aander pludselig deres Hoved, 
styrter Murene og spreder Stenene rundt paa Heden. Og 
saadan gik det ogsaa Møller den Aften i Rectorboligen : 
han havde følt sig saa sikker, men da han saae Lise og 
Lieutenanten sidde sammen med Lykken straalende ud af 
Øinene, saa styrtede hele hans møisommeligt opbyggede 
Resignation sammen, og han glemte i Øieblikket helt, at 
Lise ikke var ham værdig. 

— „Nei, Godaften!* lød det i Kor. ^Godaften, 
Møller! Og Velkommen!" Og saa blev der en Spørgen 
fra Alle, undtagen fra Lise; hun følte instinctmæssigt, at 
Møller ikke havde glemt hende, og naar en Kvinde, der 
elsker, føler sig som- Gjenstand for en anden Mands 
Tanker, lægger dette jo altid et Tryk paa hende. 

^Kommer De nu tilbage til Skolen?* spurgte Rector. 

^Nei, jeg er kun herovre forat ordne det Nødvendige, 
inden jeg tager hjem,* svarede Møller. ^Jeg vil være 
Præst!* 

^Præst?* gjentog Jochumsen. ^I den danske Folke- 
kirke?* 

^Ja, jeg søger Kaldet paa den 0, hvor min Fader er 
Lods, og da jeg er eneste Ansøger, faaer jeg det vel nok. 
— Jeg søger tilbage til mit Udspring!* 

— ^Og De har jo ligefrem viist Bravour den 18de, 
veed jeg,* sagde Lieutenanten lidt efter. 

„Aa, jeg gjorde kun min Pligt,* svarede Møller. 
„Men De har nok ogsaa — * 

„Ja, havt Lykken med mig!* 

„De er nok i det Hele et Lykkebarn!* svarede Møller 
med et lidt spydigt Smil. „En ren Aladdinnatur!* 

„Det er nok ellers ikke nogen Gompliment i Deres 
Mund,* bemærkede Lise. „Jeg husker fra gamle Dage, 
at De ikke har synderlig Sympathi for Aladdin!* 

„Aa, jo — i alt Fald ikke Antipathi. Men Aladdin 
interesserer mig ikke — maaske navnlig, fordi jeg aldrig 
har forslaaet, hvormed den gode Aladdin har fortjent sin 

Lykke, eller hvad der er det TDlrækkende ved Skik- 
kelsen!* 

, Ungdom I* brummede Jochumsen. 

^Og Galskab!* supplerede Lieutenanten. 

^Ja, maaske!" svarede Møller. 

Samtalen slæbte sig hen, man var bleven fremmed for 
hinanden, og da Møller reiste sig forat gaae, føltes det 
som en Lettelse. 

^Gid De nu maa føle Dem tilfreds i Deres nye Stil- 
ling!* sagde Rector. 

,Tak, det haaber jeg.* 

,Blot det nu ikke maa være for smaa Forhold?* sagde 
Jochumsen — han kunde ikke dye sig. 

Men ved disse Ord var det, som om hele den gamle 
Adam kom op i Møller. Han saae overlegent og selv- 
sikkert op, smilede let og svarede: ^Forhold er aldrig 
for smaa, naar man føler, at man kan udrette Noget, 
og har Vorherre sparet mig Livet, saa har han vel Brug 
for mig! — Levvel!* 

Dermed gik Møller, og dermed var han for bestandig 
ude af Byens Saga. 

Men da Rector og Jochumsen senere om Aftenen 
sad alene sammen, sagde Rector: ^Herregud, Møller 
har rigtignok ikke danset paa Roser her i Livet!* 

^Det kommer ganske an paa, hvad man forstaaer ved 
Roser!* indvendte Jochumsen. „Alle Mennesker har 
ganske det samme Maal af timelige Goder — det er min 
Overbevisning — de er blot forskjellige. Se nu f. Ex. 
din Svigersøn: han har faaet baade Ridderkorset og Lise, 
men han føler sig egentlig uværdig baade til det Ene og 
det Andet. Møller derimod har hverken faaet Ridderkors 
eller Lise, men han føler til Gjengjæld i sin Samvittighed, 
at han har fortjent begge Dele og Mere end det, og Du 
kan bande paa, at den Fornemmelse vilde han ikke bytte 
bort for nogetsomhelst Andet i denne Verden! — Han 
er saamænd paa sin Vis lige saa lykkelig som Lieute- 
nanten, det er Hip som Hap!* 

„Ja, jeg har nu aldrig kunnet blive rigtig klog paa 
Møller,* bemærkede Rector. 

„Det er, fordi Du ikke er Psykolog!* svarede Jochum- 
sen resolut. „Du kjender kun usammenhængende Gharac- 
terer — saadan som Du selv og Knudsen og Adjunct 

Lind, den franske Sprællemand! — men overfor en 
sammensat Gharacteer som Møller, der maa Du strax 
erklære dig renonce. Jeg derimod, som selv er en 
Blandingsnatur — i Virkeligheden en uhyre sammensat 
Gharacteer — jeg har strax opfattet Møller som Den, 
han er!" 

^Ja, hvad er han da egentlig 1* spurgte Rector. 

^Hvad han er? Det var sgu da et snurrigt Spørgs- 
maal! Troer Du, det er saadan at sige I Det er kun i 
Bøgerne, at Folk løber om med deres aandelige Skuds- 
maalsbog, som de faaer paategnet af Forfatteren selv, 
men i Livet — nei, min Ven 1 — Ja, naar Du endelig vil 
have det, kan jeg forresten gjeme sige Dig, hvad Møller 
er — det vil sige, jeg kan give Dig en Antydning, men 
Du forstaaer den formodentlig ikke! Han er en jevn 
Natur, jevnt begavet og plebeiisk anlagt — baade i god 
og ond Betydning — og var han bleven hjemme paa sin 
0, saa havde han vist været en udmærket Lods. Han er 
imidlertid gaaet udenfor den Kreds, der var ham anvist 
— og det strafifer sig altid, naar man ikke er anlagt paa 
det — men nu, da han, som han selv sagde, vender til- 
bage til sit Udspring, nu skal Du se, han bliver en meget 
præsentabel Hyrde for den Menighed." 

^Ja, gid han maa!* sagde Rector. ^Men jeg er al- 
deles forbauset over, at Du saadan kan — * 

„Bah! Det er, fordi jeg er Psykolog — og fordi jeg 
har tilbragt min Tid med Andet end med at prikle Lev- 
køier om! Men skal Du bedømme Mennesker eller op- 
træde mellem Mennesker, Lassen, saa prostituerer Du 
Dig, saadan som Du f. Ex. gjorde i Krigsretten. Det 
glemmer jeg aldrig!" 

„Men, Herregud, Jochumsen,** indvendte Rector sagt- 
modigt, „havde jeg ikke sagt, hvad jeg sagde, saa havde 
Du jo -** 

„Aa, ja, saagu, det kan der være Noget i!** brummede 
Jochumsen — og det var første og sidste Gang, han gav 
Rector Ret. 



Lieutenantens gjentagne, mere eller mindre forblommede 
Ytringer til Jochumsen og Isac om, at en Anerkjendeke 

af deres Færd ikke vilde udeblive, fik da omsider en Be- 
kræftelse. Lieutenanten havde naturligvis i sin Tid givet 
Rapport til Regimentet, Regimentet havde rapporteret til 
Brigadechefen, Brigadechefen til Krigsministeriet, og en 
skjønne Dag indeholdt ^Berlingske Tidende" Meddelelse 
om, at det paa sidstnævnte Ministeriums allerunderdanigste 
Indstilling allemaadigst havde behaget Hans Majestæt 
Kongen at udnævne Overlærer Jochumsen til Ridder af 
Danebroge og Handelsmand Isac Meyer til Danebrogs- 
mand. 

^Amtstidenden* aftrykte Meddelelsen forrest i Bladet 
tilligemed en Beretning om den hele Ordrup-Afifaire, og 
Byen følte pludselig, at den havde en stor Mand — eller 
rettere: to store Mænd — i sin Midte. Obersten fandt 
undtagelsesvis, at en Civil denne Gang var bleven deco- 
reret med Rette, Kammerherren kom selv op forat over- 
bringe Jochumsen sin Lykønskning, og Drengene raabte 
Hurra for ham paa Pladsen — Jochumsen var ikke langt 
fra at være bleven en Sagnfigur, om hvem der efter Døden 
kunde dannes Legender. Gommunalbestyrelsen tænkte for 
ramme Alvor paa ved forestaaende Vacance at stille ham 
til Valg — og Klubben -- ja. Klubben følte, at der maatte 
gjøres „Noget*. En foreslog at lade Jochumsen male til 
Ophængning i Gonversationsstuen, en Anden talte om 
Festmaaltid, og en Tredie om Noget i Retning af et Sølv- 
drikkehorn, men da alle disse Forslag — som Skomager 
Andersen saa træffende udtrykte det — vilde stille Krav 
til den næringsdrivende Borgers Pung, vedtog man om- 
sider efter en lang Debat — men enstemmigt — at op- 
tage Jochumsen som Æresmedlem — det kostede jo ikke 
Noget. Bestyrelsen in pleno overbragte Udnævnelsen, og 
Jochumsen var glad bevæget, saa bevæget, at det først 
bagefter gik op for ham, at han som Æresmedlem var 
afskaaren fra nogensinde oftere at opponere paa Klubbens 
Generalforsamlinger — en Omstændighed, som efter 
Skumleres Sigende heller ikke skulde have været helt 
uden Indflydelse paa Bestyrelsens Forslag. 

— „De maa forresten ikke tro, at jeg i og for sig 
lægger nogen overdreven Vægt paa en Decoration,* sagde 
Jochumsen til Klubbens Formand. „Men har det be- 
haget Hans Majestæt Kongen at tildele mig den, saa 
finder jeg mig forpligtet til overfor Drengene at bære den : 

Ungdommen maa opdrages til Loyalitet og Respect for 
Autoriteten!" — Og saa samvittighedsfuldt opfyldte Jo- 
chumsen sin pædagogiske Pligt, at han fra nu af altid bar 
Baand i Knaphullet, selv paa den graa Frakke; men naar 
Postmesteren paastod, at han ogsaa havde det syet paa 
Natskjorten, saa var dette selvfølgelig kun et Udslag af 
gammel Animositet og brandgul Misundelse. 

Et Par Dage efter — det var i Marts Maaned — 
sad Ridderen Jochumsen og Danebrogsmanden Isac og 
nød deres Eftermiddagsthe. — »Naa, De gamle deco- 
rerede Rabbiner,* sagde Jochumsen venligt, ,nu skal 
Skildvagten skuldre for Deml* 

^Nei, Hr. Overlærer, med Deres Tilladelse, det skal 
han ikke!" 

^Jo, gu skal han saa -— at sige, naar De har Korset 
paal" 

^Jo, jo, Hr. Overlærer, det veed jeg. — Men jeg har 
ikke Korset paa!" 

„Nei, ikke nu, men — * 

^Ja, men jeg kan ikke bære det, Hr. Overlærer!* 

^Vaas! Nu er De for beskeden. Har De maaske 
ikke fortjent Korset lige saa godt som f. Ex. denne Trom- 
peter Rubek? Han har ganske vist drukket til Guld- 
medaillen, men han fik sgu Korset!** 

^Nu, naar Overlæreren siger det, saa har jeg fortjent 
det, men et Kors kan jeg ikke bære.* 

^Hvad skal det sige?* 

^Nu, ja, naar Overlæreren ikke vil forstaa mig: min 
Religion og Korset — nei, det passer ikke sammen!* 

^Aa, De er godt gal, Isac!** brølede Jochumsen, men 
et Øieblik efter tilføiede han: ^Naa, jeg respecterer natur- 
ligvis alligevel Deres Fordom. De har min Agtelse — 
hører De: jeg sagde Agtelse!* 

„Jo, jeg hører det, Hr. Overlærer, men der var en 
Ting, jeg gjeme vilde spørge om.* 

„Spørg væk! „Wer viel fragt, kriegt viel Antwortf 

„Kunde jeg ikke gaa med Baandet alene — for det 
strider ikke mod min Religion?** 

„Jo, gaa De blot med Baandet, Isac!* 

„Mange Tak, Hr. Overlærer!* 

„Ja, ikke Noget at takke for. Farvel, Isac!^ 

Og Isac gik, men da han var kommen vel ud af Døren, 

bankede han igjen paa og kom ind med et; ^Undskyld, 
Hr. Overlærer, men skal Skildvagten ogsaa skuldre for 
Baandet?* 

^Nei, gu skal han ikke nei!'' 

„Mange Tak, Hr. Overlærer, det vilde jeg ogsaa helst 
være fri for! Farvel!* 

Og saa gik Isac for anden Gang. 

-- Jochumsen sad netop hensunken i Betragtninger 
over sin Ven Lieutenanlens Fremtid og lange Giftermaals- 
udsigter, da det atter bankede, og Lieutenanten viste sig. 
— „Hr. Ridder, Hr. Ridder, stat op!** nynnede han. 

„Hvorfor det?** spurgte Jochumsen. „Jeg sidder saa 
rart!** 

„Fordi De skal med udi* 

„Saa?** 

„Ja, De skal!" 

„Men naar jeg nu ikke vil?** 

„Ja, men det vil De! Jeg behøver blot at sige et 
eneste Ord, for at faae Dem med!** 

„Det var meget! Hvad er det for et Ord?" 

„Løngangen!** 

„Død og Pine! Hvad er der med den?** raabte Jo- 
chumsen og foer op. 

„Ikke Andet, end at den rimeligvis er fundet." 

„Hvor?** 

„Ja, tag nu Tøiet paa, saa skal De faae fornøden Med- 
delelse underveis.** 

To Minuter efter var de nede paa Gaden, og Lieute- 
nanten fortalte, hvad han vidste: man gravede Grunden 
ud paa Brandtomten, hvor den gamle Provstegaard havde 
ligget, og der havde Arbeideme ved at rydde Grus og 
Murbrokker til Side opdaget en smal, steil Stentrappe, der 
førte ned til et underjordisk Rum, som ikke stod i nogen 
Forbindelse med Kjelderen, og som nok kunde se ud som 
Begyndelsen af en Løngang. Lieutenanten havde anmodet 
Den, der ledede Arbeidet, om ikke at foretage videre Under- 
søgelser, førend Jochumsen kom, thi fortjente Nogen at 
opdage Løngangen, saa maatte det være ham, syntes 
Lieutenanten. 

Jochumsen blev da ogsaa strax Fyr og Flamme, han 
mere løb end gik, og da de kom hen til Provstegaardens 
Rudera, foer han paa Hovedet ned ad Trappen. — „Kom 

med hemed, Lieutenant!* raabte han. ^Har De Svovl- 
stikker?* 

Jo, det havde Lieutenanten, og han strøg strax en af. 

»Det er soleklart !** udbrød Jochumsen extatisk. gDet 
er Løngangen 1 Vil De se Tøndehvælvingen 1* 

^Ja, men her er rigtignok Enden paa den,* indvendte 
Lieutenanten. »Det er kun et Kjelderruml* 

^Kjelderrum !* gjentog Jochumsen indigneret. ^Lad 
mig komme til! — Ja, man kan rigtignok ikke komme 
længere — men saa er den muret til! Der er naturligvis 
Løngang paa den anden Side! — Kan De høre, hvor det 
lyder hult, naar jeg banker paa Muren?* 

^Nei, oprigtig talt, det kan jeg ikke!* 

„Saa er det, fordi De mangler Øre!* 

„Maaske! — Men hvad er det!* Lieutenanten strøg 
en Tiy Svovlstik af, og fra en Niche i den ene Væg, 
mellem frønnet Træ og Grus, tog han en mørk Gjenstand 
frem. 

,Det er jo en Flaske!* udbrød Jochumsen. „Er der 
Noget i?* 

„Ja, den er fuld!* 

„Lad mig se! — Der er jo Etikette paa! Kan De 
læse, hvad der staaer?* 

„Nei — ■ der har været skrevet Noget med Blæk, men 
det er slettet ud af Alder og Fugtighed. — Men det er 
aabenbart Vin: vil De se, hvor omhyggeligt Flasken er 
lakket!- 

„Oho!* sagde Jochumsen. „Nu har jeg det: det er 
ikke Løngangen — det er Kryptkirken!* 

„Hvad for en Kryptkirke?* 

„Den gamle Provsts — ham med Vinkjelderen under 
Studereværelset! Nu husker jeg jo ogsaa, at jeg, dengang 
jeg sad arresteret her ovenover, tydeligt saae Lemmen, 
som har lukket over Nedgangen til Trappen, men den 
var spigret fast, saa jeg kunde ikke faae den op. — Saa 
var det alligevel ikke Løngangen!* — tilføiede Jochumsen 
skuffet og gik igjen op til Dagslyset, hvorpaa han betænk- 
somt saae ned i Dybet og ikke uden en vis Pathos de- 
clamerede: 

„Es freue sich, 
Wer da athmet im rosigen Licht! 
Da unten aber ist's fflrchterlich, 

Und der Mensch versuche die GOtter nicht 
Und begehre nimmer und nimmer zu schauen, 
Was sie gnådig bedecken mit Nacht und Grauen!" 

^Ja, del var nu ganske snurrigt alligevel,* sagde 
Lieutenanten, ^og, veed De hvad: maa jeg have Flasken, 
saa gaaer jeg endnu iaften op og forærer Kammerherren 
den. Det vil more ham at faae Vin fra Kryptkirken, for 
det var nok ikke Kirkevin, den gode Provst holdt 1* 

Jochumsen svarede ikke strax, for han var i høieste 
Grad optagen af noget helt Andet. Etiketten havde løsnet 
sig i det ene Hjørne, og Jochumsen pillede den forsigtigt 
af Flasken; han saae paa Bagsiden; der stod Noget 
skrevet, og hans Øine blev større og større, han saae 
helt ud over Brillerne og syntes at sluge den lille Seddel. 

9 Skal jeg saa ikke gaa op til Kammerherren med 
Flasken?* vedblev Lieutenanten. 

^Jo, gaa De blot til Kammerherren,* svarede Jochum- 
sen underlig aandsf raværende. „Det kan være, jeg kommer 
bagefter!" 

Dermed puttede Jochumsen Etiketten ind i sin Tegne- 
bog, og Lieutenanten gik sporenstregs til Kammerherren. 

Jochumsen havde imidlertid ikke været mere end en 
lille halv Time hjemme, før ogsaa han gik til Kammer- 
herren, og ved sin Indtræden fandt han den Gamle og 
Lieutenanten siddende med Glas og Flaske foran sig. 

^Kjære Overlærer, De kommer, som De var kaldet!" 
sagde Kammerherren. 

^Ja, Gud veed, hvad jeg gjør!" svarede Jochumsen 
forbeholdent, men uden at lægge Mærke til Tonefaldet 
vedblev Kammerherren: 

„Jo, De skal virkelig sætte Dem ned og faae et Glas 
med! — Aa, vil De være saa god at tage et Glas, Lieute- 
nant Poulsen — af de gamle venetianske — Tak! — 
Naa, hvad troer De saa, det er. De drikker, kjære Over- 
lærer?" 

„Det veed jeg saamænd ikke," svarede Jochumsen; 
„jeg har ikke saa fin en Tunge, at jeg tør afgjøre det!" 

„Ja, er det nu ikke, som om Fortiden reiste sig af 
Graven for mig!" sagde Kammerherren og saae helt 
høitideligt paa sit Glas. „Det er den sidste Flaske af min 

Madeira fra Anno 38, vi her drikker. Nyd den med An- 
dagt, gode Overlærer: 

In ganz Europia, ihr Herren Zecher, 
Ist solch ein Wein nicht mehr! 

— Ja, De seer, jeg gaaer Dem i Næringen og citerer Tysk!* 
^Men er Kammerherren ogsaa vis paa det?* spurgte 

Jochumsen spændt. „Ganske vis paa, at — * 

gTroer De, jeg kunde tage feil af den?* svarede 
Kammerherren mildt bebreidende. „Nei, den Vin tager 
man overhovedet ikke feil afl Den saUg Provst Jerrild, 
som jo skal have været en stor Kjender, maa i sin Tid 
have faaet et Parti af Madeiraen, og han har heldigvis 
holdt saa godt Hus med den, at han efterlod sig denne 
Flaske. — Gud være lovet, at den ikke er falden mellem 
Røvere men mellem Folk, der forstaaer at goutere den! 

— Er den ikke charmant?" 

„Jo, den smager rigtig behageligt,** indrømmede Jo- 
chumsen, „men er Kammerherren nu ogsaa aldeles vis 
paa —* 

„Saa vis paa det som paa, at jeg sidder i min egen 
Stol! Desuden kan man endnu tydeligt se Aftrykket af 
mit Signet i Lakken — behag selv at overbevise Dem der- 
om! Var ikke Etiketten gaaet af, vilde De have kunnet 
se min egen Skrift paa den!* 

„Men der var jo ogsaa en Etikette udenpaal* sagde 
Lieutenanten. 

„Død og Pine!* udbrød Jochumsen. „Jeg glemmer 
rent, at jeg mødte Lise paa Veien herhen! Hun bad Dem 
komme hjem snarest muligt, for der var Noget, hun 
endelig maatte tale med Dem om!* 

„Det var da mærkeligt!* svarede Lieutenanten. 

„Ja, Damernes Tjeneste gaaer for al anden Tjeneste!* 
sagde Kammerherren. „Gaa De blot! Jeg er jo paa 
dobbelt Maade i bedste Selskab alligevel!** 

Og saa gik Lieutenanten. 

Neppe var han ude af Døren, før Jochumsen ligesom 
tog Tilløb til det afgjørende Spring, og før han rigtigt 
selv vidste af det, havde han Seddelen ude af Tegnebogen, 
lagde den paa Bordet og sagde: „Den sad paa Flasken!* 

„Herregud, gjorde den det!** svarede Kammerherren 

og saae næsten andægtigt paa den brunede Papirslap. 
,Men Skriften er nok gaaet ud!* 

9 Ja paa Forsiden — men paa Bagsiden har den hel- 
digvis holdt sig rigtig godt!* 

Kammerherren vendte Seddelen om, og neppe havde 
han kastet et Blik paa den, før han ligefrem forfærdet 
skjød den &a sig, lagde sig tilbage i Stolen og saae 
spørgende paa Jochumsen. 

„Ja, det staaer noget utydeligt,* sagde Denne roligt, 
„og det er jo kun et Brudstykke af to Linier, men man 
kan dog nok saa nogenlunde fmde ud af, hvad Meningen er: 
„ . . . født Dig en Søn. 

Clara.* 
— det er ikke til at tage feil af! — Ja, Kammerherren 
maa undskylde, at jeg som Uvedkommende læser Deres 
gamle Breve, men for det Første anede jeg jo ikke, den- 
gang jeg tog Etiketten af Flasken, at det var et af Deres 
Breve, og for det Andet — * 

„Jeg veed heller ikke, hvorfor De nu antager, at det 
Brev har været stilet til mig ! * sagde Kammerherren med 
nogenlunde Fatning og Forsøg paa et Smil. 

„Jo, det tør jeg dog vist gaa ud fra. Kammerherren 
er jo intet Øieblik i Tvivl om, at denne Flaske indeholder 
den gamle Madeira fra 38; De har selv aftappet den, 
selv forseglet den og selv etiketteret den — saa er Sand- 
synligheden da ogsaa for, at det Brev, som De har be- 
nyttet en Stump af til Etiketten, har været stilet til Dem, 
saa meget mere, som jeg veed, at Clara Ginge var 
Moder til Deres Søn.* 

„De veed — * 

„Ja, jeg veed mere end det!* svarede Jochumsen, og 
saa fortalte han — men uden at nævne Lieutenantens 
Navn — hvordan han, dels tilfældigt, dels ved at forfølge 
Sporet, i lang Tid havde været vidende om, at Jomfru 
Ginge paa Fødselsstiftelsen havde født ham en Søn, og 
hvorledes Kammerherren havde sørget for Denne men 
uden at ville vide Noget om hans senere Skjæbne. 

Kammerherren blev stærkt rystet, men da Jochumsen 
havde endt sin foreløbige Redegjørelse, tog han Ordet og 
sagde fuldkomment fattet: „Ja, kjære Overlærer, dengang 
De kom ind til mig for en halv Time siden og saae mig 
sidde med den gamle Flaske foran mig, saa sagde jeg, 

at det var, som Fortiden reiste sig af Graven for mig, 
men jeg anede ganske vist ikke, at dette skulde blive Til- 
fældet i den Grad og paa den Maade, som nu er skeet. 
Det har altid været en Skjødesynd hos mig at økonomi- 
sere med Papir, og De vil sagtens finde det mere end 
besynderligt af mig at benytte et saadant Brev paa en saa- 
dan Maade, men, uden at jeg nu er istand til bestemt at 
mindes det, har jeg formodentlig ogsaa tænkt, at de itu- 
klippede Stykker var godt gjemte udenpaa Flaskerne." 

^Ja, man skal være meget forsigtig med Breve!* be- 
mærkede Jochumsen — - ^Men inden jeg gaaer videre, turde 
jeg maaske spørge Kammerherren om een Ting: De fik 
Madeiraen i 38, og det Brev, hvorom her er Tale, kan 
ikke være skrevet før i 42, hvordan gaaer det til?" 

^Ganske simpelt, kjære Overlærer; jeg etiketterede ikke 
strax Vinen, for i 38 havde jeg ikke anden Madeira, saa 
jeg kunde ikke tage feil af Flaskerne. I 42 fik jeg imid- 
lertid en ny Pibe, og saa satte jeg ogsaa Etiketter paa 
Aargangen 38 — forresten kun for at skille mig ved den 
kort efter. — Men De har Ret: man kan ikke omgaaes 
Breve forsigtigt nok, og jeg beklager dybt, at — * 

„Men det skal De ikke, kjære Kammerherre 1* sagde 
Jochumsen opmuntrende. „Tvertimod! Deres Søn lever, 
og han -— * 

„Forskaan mig for at høre Merel" afbrød Kammer- 
herren ham. „Jeg ønsker ikke at erfare Noget, der nu 
kan paalægge mig nye Forpligtelser, som jeg ikke er 
istand til at opfylde. Jeg har i sin Tid søgt at gjøre 
Noget af min Uret god igjen ved at sørge for mit Barn 
— men nu begynde paa at optræde som Fader og kræve 
og yde Følelser, der maa være baade ham og mig frem- 
mede, det kan jeg ikke, og det maa De ikke forlange 
af mig!" 

„Kjære Kammerherre," svarede Jochumsen, „de Følel- 
ser, som De taler om, har baade De selv og Lieutenant 
Poulsen længe næret for hinanden." 

„Lieutenant Poulsen!" udbrød Kammerherren og reiste 
sig op. „Lieutenant Poulsen min — " 

„Ja, netop!" Og paa een Gang stolt og rørt gjorde 
Jochumsen nu udførligt Rede for Alt, lod Kammerherren 
Skridt for Skridt følge de Opdagelser, han havde gjort, 
og de Beviser, han havde samlet, og da han omsider var 

færdig, trykkede Kammerherren med Taarer i Øinene hans 
Haand og sagde: 

^Jeg tvivler ikke mere — Herregud, at jeg paa mine 
gamle Dage skulde faae en Søn, som jeg kun kan være 
stolt af! Det er mere, end jeg har fortjent! Men, Gud 
være lovet, det gaaer jo ikke altid efter Fortjeneste i 
denne Verden — og forhaabentlig heller ikke i den anden I 
— Jeg er Dem inderlig taknemmelig, baade fordi De nu 
har talt, og fordi De saa længe har tiet — men det 
Sidste beder jeg Dem, som De vil kunne forstaa, vedblive 
med fremdeles.* 

, Hvadbehager!'* udbrød Jochumsen. ,Skal Lieute- 
nanten ikke engang have at vide, at — * 

^Nei, han skal ikke! Jeg vil kunne se ham frit i 
Øinene den Tid, jeg har tilbage at leve, og det vilde jeg 
ikke kunne, naar han vidste, i hvilket Forhold vi stod tU 
hinanden. Naar jeg er død og borte, saa kan De betro 
ham, eller, om De vil, maaske først hans elskværdige 
Hustru — ** 

„Hustru! Det har det lange Udsigter med!* 

„Nei, det skal det ikke have lange Udsigter med,* 
svarede Kammerherren. »Men, hvorom Alting er, saa 
stoler jeg paa Deres prøvede Discrelion.* 

^Ja, discret er jeg! Jeg tør nok sige, at hvis jeg 
vilde tale, saa — men lad nu det være godt! — Der er 
noget Andet, som jeg synes, jeg maa sige — ja, und- 
skyld, at jeg blander mig ind i uvedkommende Sager, 
men — * 

^Tal blot, gode Ven!« 

„Jeg veed, at Kammerherren gjorde Testamente for 
nogen Tid siden — nu var det maaske rigtigst at faae 
det forandret?* 

„Der er Intet at forandre,* svarede Kammerherren. 

„Ja, undskyld, at jeg siger det, men det forekommer 
mig, at Kammerherren i sin Tid betroede mig, at Lieute- 
nant Poulsen — at Deres Søn — kun skulde arve Vin- 
kjelderen?* 

„Ganske rigtigt.* 

„Og alligevel fincJier De ikke Anledning til nu — * 

„At forandre Testamentet? — Nei — tvertimod 1* svarede 
Kammerherren med et Smil og en Grandezza, der fuld- 
stændigt slog Jochumsen af Marken. — „Men tilgiv mig, 

at jeg siger det rent ud: Sindsbevægelsen har afficeret 
mig en Del, og jeg trænger til at være alene. Tillader 
De, jeg skjænker Dem et Glas — saa vil vi To i den 
gamle Madeira drikke paa min Søns- og hans indtagende 
Bruds Vel! — Paa snarligt Gjensyn, Hr. Overlærer! Far- 
vel og Tak for Alt!" 



Næste Morgen fandt Tjeneren Jørgen Kammerherren 
liggende død i sin Seng. Lieutenanten var dybt bevæget 
over at have . mistet sin faderlige Ven, men Jochumsen 
tænkte foreløbig mest paa Testamentet. — »Hvad sagde 
jeg?* spurgte Doctor Bigum triumferende. »Jeg sagde, 
at Kammerherren taalte ikke mange Stød!" — »Det var 
een fast Kunde til, der gik bort!^ sukkede Skomageren, 
og Barberen, der atter havde sin musikalske Svend, slog 
Sørgeharpen i »Amtstidenden*. 

Saa kom Begravelsen: hele Byen fulgte, Jochumsen 
luftede sit Ridderkors, og Isac havde to Tommer Baand 
i Knaphullet. 

Og saa blev Testamentet aabnet. Først stod nævnt 
forskjelUge Legater — den gamle Jørgen var der sørget 
rigeligt for, »Klosteret* fik Tusind Daler — saa kom 
Bestemmelserne om Daaser, Porcelain og Piber — Jochum- 
sen fik »General Ansbach* — — derpaa en Passus om 
Vinbeholdningen, og saa kom det Egentlige. »Alt, hvad 
jeg maatte efterlade mig,* stod der, »skal med Undtagelse 
af det Nævnte tilfalde Frøken Lise Lassen, Datter af 
Rector ved den herværende Latinskole, som en Tak for 
den Glæde, hendes milde Ansigt og venlige Smil i mange 
Aar har forskaffet en gammel Kavaleer.* 

— »Naa, det var derfor, han ikke behøvede at gjøre 
Testamentet om!* tænkte Jochumsen. »Ja, en Stadsmand 
var han I* 

— »Men hvor kunde dog Kammerherren falde paa 
at efterlade min Lise alle sine Penge!** udbrød Rector 
forbauset. 

, Fordi ha:n, som han selv skrider, var en gammel 
Kavaleer!* svarede Jochumsen og fik travH med at pudse 
sine Briller. 

— ^Nu kan vi holde Bryllup I* sagde Lieutenanten, og 
Bryllup blev der. 

Alle de i Sagen Interesserede vilde helst have det saa 
stilfærdigt som muligt, og da Pastor Knudsen naturligvis 
skulde vie Brudeparret, tog man med Tak imod Præste- 
familiens Tilbud om at lade Bryllupet staa i Ordrup. — 
,Den Eneste, det gjør mig ondt for, er Oberstinden,* 
sagde Jochumsen, „for saa kan hun ikke faae Stadsen 
at sel* men det Hensyn satte man sig ud over, og sidst 
i Juni oprandt den store Dag. 

Aldrig i sit Liv havde Præstekonen havt saa travlt, 
aldrig havde hun havt saa meget at betro sine Medmenne- 
sker. Mine og Frederikke tilbragte hele Formiddagen med 
at fare ud og ind ad alle Døre, kyssede hvert Øieblik Lise, 
græd ganske umotiveret og var saa undseelige og røde i 
Hovedet, som om det var dem selv, der skulde gaa til 
Brudeskamlen. 

Jochumsen var værdig og overlegen — han var For- 
lover — og Rector vandrede med en udgaaet Pibe op 
og ned i Nøddegangen og memorerede. 

Smeden stod søndagsvasket nede ved Gadekjæret, 
Degnekonen pyntede op i Kirken, og Madam Jensens 
Mand fik af sin practiserende Halvdel Ordre til at heise 
Flaget. 

Nu viste der sig en Støvsky nede paa Landeveien, og 
et Par Minuter efter kjørte Niels Kusk ind i Præstegaar- 
den med Brudgommen og Lieutenant Arup. En Time 
senere gik Brudeskaren op ad Kirkegaarden; Lieute^a^ten 
saae til Glamhullet — han syntes, han kunde se Lise 
staa deroppe endnu. 

— Vielsen var forbi. Middagen var forbi. Brud og 
Brudgom havde hele Tiden seet saa straalende lyksalige 
ud, at der laa som et Gjenskin af deres Ungdom og Livs- 
mod over det hele Selskab, Rector var kommen godt fra 
Talen, Mine og Frederikke var fuldstændigt bedaarede af 
Lieutenant Arup, der aldrig i sit Liv havde været saa 
underholdende som idag, og Præstekonen begyndte at 
trække Veiret. 

Man gik ud i Haven; Par og Grupper saaes rundt 
omkring, lyse Kjoler streifede en Busk, Latter og glade 
Stemmer lød overalt. 

Inde i Lysthuset sad de tre Gamle: Rector, Jochum- 
sen og Præsten. 

— „Det var det!" sagde Jochumsen. ,Nu fik vi de 
To forsørgede I •* 

„Ja*, svarede Rector høitideligt, og saa tilføiede han 
for sin egen Foraøielse: 

„ Vivite f elices, quihus est foriuna peracta 
Jam sua!" 

„Du har din Have, Lassen,* vedblev Jochumsen, Jeg 
har mine communale og sociale Interesser, og nu har 
Lieutenanten en Kone — Noget maa man have at leve 
for i en Provinsby 1* 

,Ja, nu er første Kapitel af deres Livs Roman af- 
sluttet,* sagde Præsten. 

„Første Kapitel?* gjentog Jochumsen. 

„Ja, forhaabentlig ligger der jo et langt Liv foran 
dem!* 

„Naa, ja, paa den Maade — men det interesserer mig 
nu ikke saa meget!* 

„Hvad vil det sige?* 

„Simpelthen, at Ægteskabet efter min Mening kun er 
bestemt til Familielæsning — hvis det da ellers falder 
heldigt ud: 

Ach, des Lebens sch6nste Feier 
Endigt auch den Lebensmai. 
Mil dem Giirtel, mit dem Schleier 
Reisst der schdne Wahn entzwei. 

Naar jeg læser en Roman, holder jeg ogsaa kun sjeldent 
ud efter Forlovelsen og aldrig længer end til Bryllupetl* 

— „Tør man spørge, hvad der debatteres?* spurgte 
Lieutenanten, der kom forbi med Lise under Armen. 

„Statens Vel!* svarede Jochumsen. „Vi taler om, 
hvad der er at gjøre for at læge Krigens Saar og skabe 
Landets Fremtid.* 

„Vi maa først og fremmest være bedre forberedt paa 
den næste Krig, end vi var sidst!* sagde Lieutenanten. 

„Aa, ja, det kan være,* sagde Præsten. „Men fore- 
løbig synes jeg, vi skulde se at vinde vort eget Land til- 
bage fra Lyngen — den Fjende kjæmper jeg imod!* 

^Naar vi blot kunde forliges med os selv!* sagde 
Rector. ,Del er saamænd det Vigtigste I* 

,BahI* brummede Jochumsen. ^Det Vigtigste er at 
bave Interesser, der gaaer udenfor Ens eget Plankeværk, 
og at bruge sine Øine og sin Forstand. Saa seer man, 
at Alt i denne Verden har eller faaer sin Betydning, og 
at Intet er tilfældigt. Og saa ledes man fra den ene over- 
raskende Opdagelse til den anden, for man træder paa 
Hemmeligheder, hvor man gaaer.* 

»Men Løngangen fandt Du dog ikke, Onkel Jochum- 
sen!* sagde Lise smilende. 

»Nei, ikke den egentlige, min Pige, men adskillige 
andre. — Jeg skal sige Dig, der er Masser af Løngange 
- selv under de bedste Huse!* 




